
Pastorale  arhiereşti 


t  A  N  T  O 

DIN  MILA  LUI  DUMNEZEU  ARHIEPISCOP  AL  SIBIULUI 
ŞI  MITROPOLIT  AL  ARDEALULUI,  CRIŞANEI 
ŞI  MARAMUREŞULUI 

Prea  Cuvioşilor  stareţi,  prea  Cuvioaselor  stareţe,  întregului  cin 
monahal,  prea  cucernicilor  protopopi  şi  preoţi  şi  tuturor  binecredincioşîlor 
creştini  din  întreaga  noastră  Eparhie: 

Har,  milă  şi  pace  de  Ia  Dumnezeu, 
iar  de  la  noi,  arhierească  binecuvântare! 

„ Astăzi  s-a  născut 
Cel  făr’  de-nceput. 

Cum  au  spus  proorocii“. 

Iubiţii  mei  fii  sufleteşti, 

Cu  ajutorul  lui  Dumnezeu  ne-au  sosit  încă  o  dată  sărbătorile  cele 
mari  ale  creştinătăţii  în  prag  de  An  Nou,  sărbători  ce  ne  umplu  sufletul 
de  o  bucurie  şi  de  o  lumină  cerească. 

Din  ain  în  an  ne  întâlnim  în  biserici  în  noaptea  sfântă  a  Crăciunului 
ca  să  ne  aducem  aminte  şi  să  prăznuim  împreună,  în  rugăciuni  de  prea¬ 
mărire  şi  de  mulţumire,  cel  mai  mare  eveniment  ce  s-a  putut  petrece 
cândva  pe  pământ:  Naşterea  Domnului  nostru  lisus  Hristos. 

Praznicul  acesta  este  pentru  noi  toţi  un  prilej  de  aleasă  bucurie, 
de  petrecere  duhovnicească,  de  reculegere  şi  de  întâlnire  frăţească  a  tu¬ 
turor  celor  de  un  neam  şi  de  o  credinţă,  în  rugăciune  şi  în  cântec  de  co¬ 
lind  strămoşesc  în  biserici  şi  acasă. 

Ne-a  învrednicit  încă  o  dată  bunul  Dumnezeu  să  ajungem  în  această 
sfântă  şi  binecuvântată  zi  a  Crăciunului;  să  prăznuim  această  noapte  de 
taină  şi,  împreună  cu  îngerii,  închinându-ne  cu  păstorii  şi  călătorind  cu 
magii,  să  cântăm  iarăşi:  „Mărire  întru  cei  de  suş  lui  Dumnezeu  şi  pe  pă¬ 
mânt  pace,  între  oameni  bunăvoire“  (Luca  2,  14). 

Să  dăm  slavă  deci  lui  Dumnezeu  că  ne-a  hărăzit  din  nou  darul  să  ne 
împărtăşim  din  „lumina  cunoştinţei41  şi  să  rostim  cu  însufleţire  străve¬ 
chea  cântare  a  Bisericii  în  care  zicem: 

„Naşterea  Ta,  Hristoase,  Dumnezeul  nostru,  râsârit-a  lumii  lumina 
cunoştinţei;  că  întru  dânsa  cei  ce  slujeau  stelelor,  de  la  stea  s-au  învăţat 


4 


revista  teologica 


să  se  închine  Ţie,  Soarelui  dreptăţii,  şi  să  te  cunoască  pe  Tine,  Răsăritul 
cel  de  Sus,  Doamne,  mărire  Ţie!“ 

Sărbătoarea  Naşterii  Domnului  ne  cheamă  pe  toţi  să  cugetăm  „iară 
şi  iară“  ca  şi  cum  am  lua  parte  noi  înşine  ca  nişte  contemporani  la  acest 
eveniment  deosebit,  care  a  fost  venirea  în  lume  a  Fiului  lui  Dumnezeu 
„chip  de  rob  luând“  (Filipeni  2,  7). 

Sărbătoarea  Crăciunului  ne  îndeamnă  să  medităm  în  acelaşi  timp 
la  rostul  întrupării  în  istoria  mântuirii  neamului  omenesc  şi  la  taina  re¬ 
naşterii  noastre  în  credinţa  în  Fiul  lui  Dumnezeu  „întrupat  de  la  Duhul 
Sfânt  şi  din  Fecioara  Maria“. 


Iubiţi  credincioşi, 

Mântuitorul  Iisus  Hristos,  Cel  a  cărui  naştere  trupească  o  prâznuim 
astăzi,  ni  L-a  descoperit  nouă  pe  Tatăl,  pe  Dumnezeu  Cel  pe  care  „nimeni 
din  oameni  nu  L-a  văzut“  (II  Tim.  6,  16).  Fără  întruparea  pe  pământ  a 
Fiului  lui  Dumnezeu,  n-am  fi  ştiut  niciodată  nimic  sigur  despre  Dumne¬ 
zeu  pentru  că  numai  Fiul  „care  este  în  sânul  Tatălui”  (Ioan  1,  18),  numai 
Acesta  L-a  văzut  (Ioan  6,  46)  şi  numai  Acesta  putea  să  ne  dea  despre  El 
o  mărturie  neîndoielnică.  Şi  ne-a  şi  dat-o.  Ne-a  descoperit  mai  întâi  că 
Dumnezeu  există,  că  El  este  Acela  care  a  zis  despre  Sine:  „Eu  sunt  Cel 
ce  sunt“  (Exod  3,  14).  Ne-a  învăţat  apoi  că  Dumnezeu  este  „Tatăl  nostru” 
(Matei  6,  9)  şi  că  de  la  El  „vin  toate  lucrurile”  (I  Cor.  8,  6),  că  „toată 
darea  cea  bună  şi  tot  darul  desăvârşit  se  pogoară  de  Sus,  de  la  Părintele 
luminilor"  (Iacov,  1,  17). 

Din  purtarea  de  grijă  faţă  de  noi,  Tatăl  ne-a  trimis  pe  Fiul  ca  să 
ne  descopere  voia  Sa,  să  ni  se  descopere  pe  Sine  ca  Fiu  al  lui  Dumnezeu 
şi  să  ne  dea  un  îndrumar  de  viaţă.  Tot  ceea  ce  ne-a  învăţat  El  vine  de 
Sus,  de  la  Dumnezeu-Tatăl,  precum  însuşi  mărturiseşte,  pentru  că  El 
şi  Tatăl  una  sunt  (Ioan  10,  30). 

Din  acest  motiv  I  se  cuvine  aceeaşi  închinare  ca  şi  Tatălui,  precum 

este  scris:  „Ca  toţi  să  cinstească  pe  Fiul,  cum  cinstesc  pe  Tatăl.  Cel  ce 
nu  cinsteşte  pe  Fiul,  acela  nu  cinsteşte  nici  pe  Tatăl,  cel  ce  L-a  trimis" 
(Ioan  5,  23). 

Prin  urmare,  <nu  ne  mântuim  decât  urmând  învăţătura  şi  poruncile 
Mântuitorului  Hristos,  Cel  care  a  venit  în  lume  „la  plinirea  vremii"  (Gal. 
4,  4),  ca  să  ne  descopere  taina  vieţii  şi  a  morţii,  rostul  nostru  pe  acest 
pământ  şi  soarta  noastră  după  ce  vom  trece  dincolo  şi  ne  vom  întâlni  cu  El. 

El,  Hristos,  rămâne  până  la  sfârşitul  veacurilor  „piatra  cea  din 
capul  unghiului"  (Ef.  2,  20)  şi  fără  El  nu  putem  face  nimic  din  cele  ce  se 
cuvin  să  facem,  după  cuvântul  Sf.  Ap.  Pavel:  „Nimeni  nu  poate  pune 
altă  temelie,  afară  de  cea  pusă,  care  este  Iisus  Hristos"  (I  Cor.  3,  11). 

Mântuitorul  a  venit  în  lume  ca  să  ne  descopere  învederat  şi  pe  Sfân¬ 
tul  Duh,  cea  de  a  treia  persoană  a  Sf.  Treimi,  pe  care  El  îl  numeşte 
„Mângâietorul"  şi  „Duhul  Adevărului"  (Ioan  15,  26). 

Duhul  Sfânt  este  Acela  care  ne  luminează  mintea  spre  toată  înţe¬ 
legerea,  spre  gândirea  cea  dreaptă,  El  fiind  „cel  ce  a  grăit  prin  prooroci", 
cum  îl  numim  în  Simbolul  Credinţei. 

Iată  deci  cum  prin  întruparea  Mântuitorului  ni  se  face  cunoscută 
întreaga  Sf.  Treime:  Tatăl,  Care  este  creatorul  lumii,  al  „tuturor  celor 
văzute  şi  nevăzute",  Fiul,  Cel  care  a  răscumpărat-o,  şi  Duhul  Sfânt,  Cel 
care  a  desăvârşit-o,  sfinţind-o  şi  îndumnezeind-o. 

Sărbătoarea  Crăciunului  ne  dă  prilejul  de  a  rememora  în  fiecare  an 
evenimentul  petrecut  acum  1998  de  ani  şi,  în  acelaşi  timp,  să  ne  reîm¬ 
prospătăm  credinţa  noastră  în  Dumnezeu  şi  în  Fiul  său  preaiubit,  Iisu3 
Hristos,  şi  aşa  să  ne  facem  vase  alese  pentru  a  primi  harul  Sf.  Duh  prin 
care,  aşa  cum  spune  cântarea  bisericească,  „tot  sufletul  viază ...  şi  se 
înalţă  cu  sfinţenie  de  taină". 

In  acelaşi  timp  Biserica  ne  povăţuieşte  să  nu  rămânem  doar  simpli 
spectatori  ai  tainei  petrecute  atunci,  ci  să  ne  străduim  să  redevenim  şi  noi 
asemenea  Pruncului  înfăşat  în  ieslea  Betleemului,  curaţi  de  păcate  şi 
slobozi  de  orice  răutate  şi  să  ne  reînnoim  simţirile  şi  gândirea,  aşa  cum 
ne  îndeamnă  marele  apostol  al  neamurilor  Pavel:  „Să  ne  înnoim  în  duhul 
minţii  noastre  şi  să  ne  îmbrăcăm  în  omul  cel  nou,  cel  după  Dumnezeu, 
zidit  întru  dreptate  şi  în  sfinţenia  adevărului"  (Efeseni  4,  23 — 24). 

Naşterea  Domnului  are  şi  menirea  de  a  ne  chema  mereu  să  ne 
renaştem  duhovniceşte,  să  creştem  până  Ia  „statura  bărbatului  desăvâr¬ 
şit"  (II  Petru  1,  4)  şi,  împlinind  poruncile  şi  toată  dreptatea,  „să  lucrăm 
cu  frică  şi  cu  cutremur  la  mântuirea  noastră"  (Filipeni  2,  12). 

Chemarea  aceasta  ni  se  adresează  tuturor  şi  de  ascultarea  ei  depinde 
viaţa  noastră  de  aici,  de  pe  pământ,  şi  viaţa  noastră  dincolo,  în  împărăţia 
Cerurilor.  Să  ne  pregătim  drept  aceea  urmând  învăţăturile  Bisericii, 
maica  noastră  a  tuturor,  urmând  sfintelor  ei  predanii,  Legea  noastră  stră¬ 
moşească  ortodoxă  întru  care  s-au  născut,  au  trăit,  s-au  nevoit  şi  s-au 
mântuit  sfinţii  noştri  înaintaşi  întru  trăirea  dreptei  credinţe. 

Să  ne  ferim  de  cei  ce  vin  de  peste  mări  şi  ţări  să  ne  „binevesteas- 
că“,  chipurile,  Evanghelia  lui  Hristos  după  aproape  2000  de  ani  de  creş¬ 
tinism  autentic  la  noi,  la  români,  să  nu  ne  aplecăm  urechea  la  învăţătu¬ 
rile  lor  neconforme  cu  Sf.  Scriptură  şi  cu  Sf.  Tradiţie.  Rămânând  credin¬ 
cioşi  Bisericii,  rămânem  credincioşi  Iui  Hristos  şi  învăţăturilor  Lui,  pe 
care  ni  le-a  lăsat  ca  moştenire  de  preţ,  mărturisind  „un  Domn,  o  credinţă, 
un  botez"  (Efeseni  4,  3).  El  ne-a  învăţat  să  trăim  în  unitate,  în  pace,  în 
bună  înţelegere  între  noi,  nu  în  dezbinări  şi  în  împărţiri,  ci  a  dorit  ca  pa¬ 
cea  Lui,  „care  covârşeşte  toată  mintea",  să  domnească  în  toată  lumea 
(I  Cor.  7.  15). 


Iubiţii  mei  fii  sufleteşti, 

Peste  câteva  zile  vom  intra  în  Noul  An  1999.  Vă  aduc  şi  eu  „Ves¬ 
tea  minunată"  a  acestei  intrări  în  Noul  An.  Vă  felicit  pe  toţi  cei  care 
v-aţi  învrednicit  de  această  zi,  cu  ani  binecuvântaţi  cu  pace  şi  cu  să¬ 
nătate. 

Pe  culmea  dintre  ani  se  cade  să  mulţumim  lui  Dumnezeu  pentru 
toate  darurile  pe  care  ni  le-a  hărăzit,  ca  şi  pentru  încercările  pe  care  ni  le 
trimite  pentru  a  ne  încerca  in  credinţa  noastră,  şi  să-L  rugăm  să  binecu- 

vinteze  cu  belşug  şi  pace  „cununa  anului"  ce  se  iveşte  la  orizont,  şi  cu  să  ¬ 
nătate  şi  mântuire  pe  noi  pe  toţi. 

Să  ne  aducem  aminte  în  aceste  zile  sfinte  de  sărbătoare  de  toţi 
fraţii  noştri  şi  mai  ales  de  cei  aflaţi  în  suferinţe,  în  necazuri  şi  strâmto¬ 
rări,  de  cei  aflaţi  în  spitale  şi  în  închisori,  de  cei  singuri  şi  oropsiţi  şi  să  ic 
stăm  în  ajutor,  făcându-i  să  înţeleagă  prin  aceasta  că  nu  sunt  părăsiţi 
şi  că  noi  suntem  alături  de  ei  şi  că  îi  iubim  şi  prin  ajutorul  nostru  le 
arătăm  dragostea  noastră  de  creştini  şi  de  români. 

Să  petrecem  aşa  cum  se  cuvine  aceste  sărbători  ale  Naşterii  Dom¬ 
nului,  Anului  Nou  şi  Bobotezei,  după  tradiţia  noastră  românească  şi  creş¬ 
tinească  şi  după  cuvântul  Sf.  Ap.  Pavel  care  ne  îndeamnă  „Să  umblăm 
cuviincios  ca  ziua:  nu  în  ospeţe  şi  în  beţii,  nu  în  desfrânăr!  şi  în  fapte  de 
ruşine,  nu  în  ceartă  şi  în  pizmă,  Ci  îmbrăcaţi-vă  în  Domnul  nosiru  isu3 
Hristos"  (Romani  13,  13),  şi  după  cuvântul  colindei  din  bătrâni, 

„Şi  nu  uita,  când  eşti  voios, 

Creştine,  să  fii  bun!" 

Cu  aceste  gânduri  şi  simţăminte  creştineşti,  Vă  îmbrăţişez  pe  toţi 
întru  această  sfântă  zi  de  Crăciun  în  dragostea  mea  de  părinte  sufletesc 
şi  rog  pe  Dumnezeu  să  vă  binecuvinteze  viaţa,  familiile  şi  ostenelile 
Dvs.  şi  să  vă  ajute  să  petreceţi  cu  bine  sărbătorile  Naşterii  Domnului, 
Anului  Nou  şi  Bobotezei  cu  pace  şi  sănătate. 

Harul  Domnului  nostru  Iisus  Hristos  să  fie  cu  noi  cu  toţi. 

Sărbători  fericite! 

La  mulţi  ani! 

Al  vostru  al  tuturor, 
de  tot  binele  voitor  şi  rugător 
către  Domnul  cel  născut  în  Eetleem, 

t  ANTONIE 
Arhiepiscop  şi  Mitropolit 


t  BARTOLOMEU 

PRIN  HARUL  LUI  DUMNEZEU,  ARHIEPISCOP 
AL  VADULUI,  FELEACULUI  ŞI  CLUJULUI 

Iubitului  nostru  cler  şi  popor:  har,  pace,  ajutor  şi  milă  de  Ia  Dum¬ 
nezeu,  iar  de  la  uoi,  arhierească  binecuvântare! 

Iubiţii  mei  fii  sufleteşti. 

Iată,  sărbătoarea  Naşterii  Domnului  se  află  iarăşi  în  mijlocul  nos¬ 
tru,  cu  tot  alaiul  ei  de  icoane,  colinde,  cântece  de  stea,  pregătiri,  aler¬ 
gături,  îngrijorări  şi  speranţe,  cu  tot  belşugul  ei  de  lumini  şi  de  umbre. 
Iată  că  şi  în  anul  acesta  ne-am  adunat  în  peştera  din  Betleem,  la  ieslea 
in  care  S-a  născut  dumnezeiescul  Prunc,  ca  să-L  regăsim,  să-L  învăluim 
cu  privirea,  să-I  aducem  laudă  şi  închinare.  Fiecare  din  noi  am  venit 
de  undeva  şi  ne-am  întâlnit  aici.  Unii  am  pornit  tocmai  din  Nazaret,  am 
călătorit  împreună  cu  Maria  şi  Iosif,  am  intrat  cu  ei  în  oraş;  dar  pen¬ 
tru  noi  s-au  găsit  locuri  la  han,  ne-am  odihnit,  şi  numai  a  doua  zi  am 
aflat  că  pirintre  noi  fusese  Dumnezeu  şi  că  noi  n-am  fost  în  stare  să-L 
vedem,  şi  nici  măcar  să-L  bănuim,  după  cuvântul  Evanghelistului:  „In 
lume  era  şi  lumea  printr-însul  s-a  făcut,  dar  lumea  nu  L-a  cunoscut; 
întru  ale  Sale  a  venit,  dar  ai  Săi  nu  L-au  primit**.1  Pe  alţii  ne-au  trezit 
păstorii  şi  am  alergat  împreună  cu  ei  să-I  adiem  Pruncului  cântare  înge¬ 
rească.  Alţii,  mai  de  departe,  am  călătorit  împreună  cu  magii,  călăuziţi 
de  stea,  şi-I  aşternem  la  picioare  ofrandele  inimilor  noastre.  Unii  am 
sosit  mai  devreme,  alţii  mai  târziu,  cu  gândul  la  cei  ce  n-au  venit  deloc, 
fie  din  neputinţă,  fie  din  nepăsare.  Dar,  iubiţii  mei,  de  oriunde  şi  oricând, 
vom  fi  poposit  aici,  trăim  laolaltă  imensa  bucurie  de  a  fi,  în  acelaşi  timp, 
martori  şi  părtaşi  ai  unui  eveniment  cosmic:  Dumnezeu  Se  pogoară  in 
lume  şi  devine  om  în  persoana  lui  Iisus  Hristos,  Fiul  Său.  Da,  acesta  este 
sentimentul  obştesc,  măreţ,  copleşitor:  bucuria.  Pruncul  de  acum  ne  va 
spune  mai  târziu  prin  pana  Evanghelistului  Ioan:  „Femeia,  când  e  să 
nască,  se  întristează  pentru  că  i-a  sosit  ceasul;  dar  după  ce  naşte  copilul 
nu-şi  mai  aduce  aminte  de  durere,  pentru  bucuria  că  s-a  născut  om  pe 
lume**.2  Or,  dacă  bucuria  este  aceea  care  însoţeşte  naşterea  unui  simplu 
om,  cum  să  nu  fie  tot  ea  aceea  care  însoţeşte  întruparea  lui  Dumnezeu? 


1  io  i.  io-n 

2  Ln  16,  21 

în  sărbătorile  Crăciunului  se  bucură  nu  numai  creştinii,  dar  şi  mulţi 
dintre  necreştini;  nu  numai  credincioşii,  dar  şi  necredincioşii:  aceştia,  de 
pildă,  nu  sunt  în  stare  să  creadă  că  Iisus  Hristos  a  înviat,  dar  cred,  cel 
puţin,  că  S-a  născut;  nu  cred  în  dumnezeirea  Sa,  dar  nu-I  tăgăduiesc  exis¬ 
tenţa;  nu  cred  în  Crăciun  ca  sărbătoare  religioasă,  dar  îl  acceptă  ca  săr¬ 
bătoare  tradiţională,  onorată  cel  puţin  cu  un  brad  împodobit  şi  cu  o  masă 
îmbelşugată.  Iar  acum,  în  anii  din  urmă,  când  Naşterea  Domnului  a  rede¬ 
venit  sărbătoare  legală,  bucuriei  spirituale  i  se  adaugă  şi  aceea  a  unui 
răgaz  de  odihnă.  Sărbătoarea  e  un  ospăţ  la  care  sunt  chemate  toate  făp¬ 
turile  lui  Dumnezeu. 


Iubiţii  mei. 

Ca  orice  sentiment  adevărat,  bucuria  acestui  praznic  e  deplină  nu¬ 
mai  dacă  este  şi  înţeleasă;  şi  anume,  înţeleasă  cu  înţelegere  lăuntrică,  du¬ 
hovnicească.  Iată  de  ce  vă  adresez  acum  această  scrisoare  pastorală:  să 
încerc  a  scoate  la  lumină  faptul  că  Naşterea  Domnului  are  un  sens  mult 
mai  adânc  şi  o  cuprindere  mult  mai  largă  decât  acelea  cu  care  suntem 
obişnuiţi,  că  ea  este  legată  nu  numai  de  Betleemul  Iudeii  din  vremea  lui 
Irod  cel  Mare,  ci  şi  de  alte  două  ipostaze:  una  care  o  precede  şi  alta  care-i 
urmează. 

Pentru  aceasta  mă  voi  sprijini  pe  Sfântul  Apostol  Ioan.  Iată  ce  spune 
el  în  deschiderea  Evangheliei  pe  care  a  scris-o  sub  inspiraţia  Duhului 
Sfânt:  „întru-nceput  era  Cuvântul  şi  Cuvântul  era  la  Dumnezeu  şi  Cu¬ 
vântul  Dumnezeu  era.  Toate  printr-însul  s-au  făcut  şi  fără  El  nimic  nu 
s-a  făcut  din  ceea  ce  s-a  făcut". 

Aşadar,  e  vorba  de  un  personaj  pe  care  Evanghelistul  îl  numeşte 
„Cuvântul"  (vă  rog  să  reţineţi:  nu  „Cuvânt",  ci,  articulat,  „Cuvântul"), 
Care  nu  numai  că  se  află  la  Dumnezeu  (adică  împreună  cu  Dumnezeu), 
dar  care  este  El  însuşi  Dumnezeu.  „Cuvântul"  în  limba  greacă  se  cheamă 
„Logos",  iar  filosofii  din  vechime  înţelegeau  prin  el  „puterea  creatoare 
a  lui  Dumnezeu".  Evanghelistului  însă  i  s-a  descoperit  că  Logosul  nu  e  o 
simplă  putere  divină  sau  doar  un  mod  al  dumnezeirii  de  a  se  manifesta, 
ci  o  Persoană  divină  Care  are,  printre  altele,  puterea  de  a  Se  rosti,  de  a 
fi  Cuvântul  Care  cuvântă  şi  creează.  Ei  bine,  prin  Ioan  ni  s-a  descope¬ 
rit  un  adevăr  extraordinar:  Logosul  sau  Cuvântul  nu  este  altcineva  decât 
cea  de  a  doua  Persoană  a  Sfintei  Treimi,  Fiul  lui  Dumnezeu,  Cel  născut 
în  eternitate  din  sânurile  Tatălui,  „mai’nainte  de  toţi  vecii".  Acest  ade¬ 
văr  fusese  prefigurat  cu  mult  înainte  de  către  profetul  David  în  unul  din 
psalmii  săi,  punând  rostirea  nu  pe  seama  lui,  ci  a  altor  două  persoane: 
„Zis-a  Domnul  către  Mine:  —  Fiul  Meu  eşti  Tu,  Eu  astăzi  Te-am  năs¬ 
cut".3 4  înţelegem  limpede  că  Fiul  este  Cel  ce  vorbeşte,  citând  mărturia 
Tatălui  cum  că  L-a  născut  „astăzi",  adică  într-un  „astăzi"  perpetuu,  în- 
tr-un  prezent  continuu,  cara  nu  are  nici  trecut,  nici  viitor.  Tot  prin  des¬ 
coperire  ştim  că  Fiul,  trimis  de  Tatăl,  S-a  întrupat  în  persoana  lui  Iisus 


3  In  l,  1,  3 

4  Ps  2,  7 

Hristos  şi  că  Acesta,  înainte  de  patimă,  I  se  ruga  Părintelui  Său  astfel: 
„Şi  acum,  preamăreşte-Mă  Tu,  Părinte,  la  Tine  Însuţi,  cu  slava  pe  care 
am  avut-o  la  Tine  mai  înainte  de  a  fi  lumea".5  De  aceea  Sfinţii  Părinţi 
au  ţinut  să  precizeze  în  Simbolul  Credinţei  că  Fiul  lui  Dumnezeu  este 
„născut,  iar  nu  făcut",  adică  nu  creat  în  timp,  ci  născut  din  Tatăl  mai 
înainte  de  apariţia  timpului,  a  spaţiului  şi  a  lumii. 

Intorcându-ne  acum  la  Evanghelistul  Ioan:  Vorbind  despre  Cuvân¬ 
tul  (sau  Logosul  sau  Fiul)  lui  Dumnezeu,  ne  spune  că  „toate  printr-Insul 
s-au  făcut",  cu  precizarea  fermă  că  „fără  El  nimic  nu  s-a  făcut  din  ceea 
ce  s-a  făcut".  Altfel  spus.  Fiul  a  participat  nemijlocit,  împreună  cu  Tatăl, 
la  crearea  lumii:  „a  cerului,  a  pământului,  a  tuturor  celor  văzute  şi  ne¬ 
văzute".  Acum  înţelegem  mai  bine  spusa  Sfântului  Ioan:  „întru-nceput 
era  Cuvântul".  El  foloseşte  verbul  „era",  ceea  ce  înseamnă:  La  începutul 
lumii,  atunci  când  a  fost  ea  creată,  Fiul  se  afla  în  fiinţă,  ca  Unul  ce  Se 
născuse  din  Tatăl,  repet,  „mai  înainte  de  toţi  vecii". 

Şi  acum,  iubiţii  mei,  să  revenim  la  Betleem.  întreaga  Sfântă  Scrip¬ 
tură  nu  lasă  nici  o  urmă  de  îndoială  că  Cel  născut  din  Sfânta  Fecioară 
Maria  era  Fiul  lui  Dumnezeu.  O  ştia,  cu  mult  mai  bine  şi  mai  înainte  de 
toţi  contemporanii  şi  urmaşii  ei,  Fecioara  însăşi.  în  casa  ei  din  Nazaretul 
Galileii  i  se  arătase  îngerul  Gavriil  cu  bunăvestirea  că  va  naşte  un  fiu. 
Nedumeririi  ei  că  nu  e  cu  putinţă  să  nască,  de  vreme  ce  nu  e  căsătcl.'ită 
şi  nu  ştie  de  bărbat,  îngerul  îi  răspunde:  „Duhul  Sfânt  Se  va  pogon  peste 
tine  şi  puterea  Celui-Preaînalt  te  va  umbri;  pentru  aceea,  şi  Sfântul  Care 
Se  va  naşte  din  tine  Fiul  lui  Dumnezeu  Se  va  chema".6  Aşadar,  iată-L 
născându-Se  în  timp  din  Tatăl  pe  Cel  ce,  din  acelaşi  Tată,  Se  născuse 
mai  înainte  de  timp.  înseamnă  oare  aceasta  că  El  S-a  născut  de  două  ori? 
Nicidecum!  Cel  născut  din  Maria  este  una  şi  aceeaşi  Persoană  cu  Cel 
născut  din  Tatăl,  numai  că  „atunci",  „mai  înainte  de  toţi  vecii",  El  era 
doar  duh,  „Dumnezeu  adevărat  din  Dumnezeu  adevărat",  pe  când  acum 
în  Betleem,  El  este,  prin  întrupare,  Dumnezeu  adevărat  şi  om  adevărat. 
Acest  adevăr  îl  făcea  pe  Sfântul  Vasile  cel  Mare  să  afirme  că  Domnul 
nostru  Iisus  Hristos  S-a  născut  „din  Tată  fără  mamă  şi  din  mamă  fără 
tată".7 8 

Aici,  în  ieslea  din  Betleem,  Dumnezeu  Se  face  om  pentru  ca  omul 
să  devină  Dumnezeu,  după  o  celebră  zicere  a  Sfântului  Atanasie  cel  Mare. 
Creatorul  ni  se  înfăţişează  in  chipul  creaturii,  dar  fără  să  fie  altcineva 
decât  Cuvântul  creator.  Prin  buzele  acestui  Prunc,  care  acum  scâncesc 
sau  surâd,  s-a  rostit  cândva  porunca:  „Să  fie  lumină!".1 5  Ochişorii  aceştia 
care  acum  se  uită,  miraţi,  împrejur,  au  văzut  cândva  lumina  dintru  înce¬ 
put.  Mânuţele  acestea  fragede,  care  acum  se  adună  în  scutec  şi  faşă,  au 
croit  cândva  universul  şi,  printr-un  singur  gest,  l-au  adus  la  existenţă. 
El,  Cuvântul,  Cel  ce-n  veşnicie  strălucea  în  slava  Tatălui  ca-n  propria 


5  In  17.  s 

6  Ix:  1,  35 

7  In  Liturghia  ce-i  poarta  numele 

8  Fc  1,  3 

Lui  slavă,  acum  Se  înfăţişează  ca  o  făptură  plăpândă  şi  slabă,  umil  în 
ieslea  săracă  şi-n  scutecul  sărac.  Aceasta,  de  dragul  nostru  şi  numai  al 
nostru:  Stăpânul  devine  rob  pentru  ca  să  ne  dezrobească  pe  noi  din  robia 
păcatului  şi  a  morţii. 

Dar,  iubiţii  mei,  dacă  Ziditorul  a  devenit  zidire,  a  încetat  El  oare 
să  mai  fie  Ziditor?  Aş  putea  să  umblu  prin  multe  pagini  de  teologie  spre 
a  vă  arăta  că,  prin  întrupare,  Cuvântul  lui  Dumnezeu  a  creat  lumea  din 
nou.  N-o  voi  face;  dar  vă  pun  înainte  o  colindă  transilvană  pe  care  eu 
am  auzit-o  de  curând  şi  despre  care  încă  nu  ştiu  dacă  a  fost  culeasă 
de  cineva  şi  tipărită  în  vreo  colecţie.  Iată  cum  sună: 

De  când  Domnul  S-a  născut, 
tot  pământul  l-o  făcut 
şi  cerul  l-o  ridicat 
între  stâlpuri  de  argint 
şi  frumos  l-o'mpodobit 
tot  cu  stele  mărunţele, 
pe  de  lături  mai  mărele. 

Vă  asigur  că  în  această  strofă  superbă  se  află  mai  multă  teologie  decât 
în  toate  tratatele  noastre  academice. 

Iubiţii  mei,  să  continuăm  lectura  din  Sfântul  Evanghelist  Ican:  „Şi 
Cuvântul  trup  S-a  făcut  şi  S-a  sălăşluit  întru  noi;  şi  noi  văzutu-I-am  slava 
ca  pe  slava  Unuia-Născut  din  Tatăl,  plin  de  har  şi  de  adevăr".9  Prima 
parte  e  limpede:  Prin  întrupare,  Fiul  lui  Dumnezeu  S-a  aşezat  în  mijlo¬ 
cul  nostru  pe  toată  durata  vieţii  Sale  pământeşti,  fiindu-ne  învăţător,  Tă¬ 
măduitor  şi  Mântuitor.  Dar  slava?  când  şi  unde  I-am  văzut-o,  de  vreme  ce 
El  a  umblat  printre  noi  păstrându-şi  aceeaşi  condiţie  smerită  cu  care  Se 
şi  născuse  în  Betleem?  Cu  excepţia  momentului  schimbării  la  faţă,  când 
Şi-a  arătat  slava  înaintea  a  numai  trei  dintre  ucenicii  Săi  (între  care,  e 
adevărat,  se  afla  şi  Ioan),  Domnul  Iisus  nu  Şi-a  lepădat  înfăţişarea  de  om 
asemenea  nouă,  cu  toate  slăbiciunile  şi  lipsurile  noastre,  în  afară  de  pă¬ 
cat.  Cununa  supremă  a  umilinţei  Sale  a  fost  acea  diademă  de  spini,  aşe¬ 
zată  cu  cruzime  de  către  om  pe  fruntea  unui  Dumnezeu  cu  mâinile  legate, 
judecat,  bătut,  scuipat,  batjocorit,  condamnat  la  moarte,  purtat  cu  cru- 
cea-n  spate  pe  drumul  Golgotei  .răstignit  în  cuie,  mort  în  chinuri  şi  pără¬ 
sit,  înfăşurat  în  giulgiuri  şi  îngropat  la  repezeală  spre  asfinţitul  soarelui. 
Aici  e  minunea:  Umilinţele  supreme  nu  făceau  altceva  decât  să-I  pregă¬ 
tească  evidenţa  slavei  prin  învierea  cea  de  a  treia  zi,  o  slavă  pe  care 
aveau  s-o  vadă,  cu  ochii  lor,  nu  numai  apostolii  toţi  şi  sfintele  femei,  dar 
şi  mulţi  din  martorii  fără  nume  ai  arătărilor  Sale  de  după  înviere.  Este 
slava  Celui  ce  Şi-a  părăsit  mormântul  aşa  cum  nou-născutul  părăseşte 
pântecele  maicii  sale  şi  se  scaldă-n  lumină.  Să  ne  amintim  că  Domnul 
se  pregătea  de  patimă,  moarte  şi  înviere  atunci  când  le  vorbea  uceni- 


9  In  1,  14 

oilor  despre  întristarea  şi  bucuria  femeii  care  naşte;  legătura  e  cât  se 
poate  de  evidentă  şi  de  grăitoare.  Dacă,  întrupându-Se  din  Sfânta  Fe¬ 
cioară,  Fiul  lui  Dumnezeu  a  mai  creat  o  dată  lumea  prin  transfigurare, 
ridicându-Se  din  mormânt,  El  Şi-a  mai  creat  o  dată  trupul,  tot  prin  trans¬ 
figurare,  pregătindu-Şi  astfel  înălţarea  la  ceruri  şi  întoarcerea  la  Tatăl. 

Iubiţii  mei  fii  sufleteşti. 

Vedeţi  acum  că  sărbătoarea  Naşterii  Domnului  e  mult  mai  adâncă 
şi  mai  cuprinzătoare  decât  părea  la  început?  Cel  născut  în  Betleem  din 
Fecioară  e  una  şi  aceeaşi  Persoană  cu  Cel  născut  în  veşnicie  din  Tatăl; 
Cel  răstignit  şi  mort  pe  cruce  e  una  şi  aceeaşi  Persoană  cu  Cel  născut  in 
Betleem;  Cel  înviat  din  morţi  e  una  şi  aceeaşi  Persoană  cu  Cel  mort  pe 
cruce  şi  aşezat  în  mormânt.  Unul  şi  Acelaşi  Fiu  al  lui  Dumnezeu  Se  po¬ 
goară  din  veşnicie,  străbate  istoria  şi  Se  înalţă  apoi  în  veşnicie,  lăsând 
în  urmă-I  o  poartă  deschisă:  aceea  a  împărăţiei  Cerurilor. 

V-aţi  uitat  vreodată  mai  bine  la  icoana  ortodoxă  a  Naşterii  Dom¬ 
nului?  Spre  deosebire  de  alte  tradiţii,  Pruncul  lisus  nu  e  reprezentat  gol 
sau  într-o  cămăşuţă,  ci  înfăşat  în  scutece,  aşa  ni-L  prezintă  şi  colindele 
noastre; 

mititel  şi-nfăşeţel, 
în  scutec  de  bumbăcel. 

Aceasta,  pentru  că  scutecele  de  astăzi,  de  pe  trupul  Noului-Născul,  vor 
fi  giulgiurile  de  mâine,  de  pe  trupul  Aceluiaşi  lisus  Care  va  fi  pogorât 
în  mormânt. 

Acelaşi  dublu  înţeles  îl  au,  în  Liturghia  noastră  ortodoxă,  şi  acope- 
lăminfele  sfintelor  vase,  pe  care  le  vedeţi  atunci  când  preotul  iese  cu 
Cinstitele  Daruri:  ele  simbolizează  scutecele  Pruncului  lisus  şi  fac  dra¬ 
mul  din  firida  altarului,  care  închipuie  peştera  Betleemului,  până  pe 
Sfânta  Masă,  care  închipuie  mormântul  Domnului,  unde  vor  deveni  giul¬ 
giurile  Celui  ce  S-a  jertfit  pe  cruce  pentru  noi.  Betleemul  se  strămută  în 
Ierusalim,  iar  aci,  pe  Sfântul  Prestol,  pâinea  şi  vinul  se  vor  preface,  prin 
transfigurare,  în  însuşi  Trupul  şi  Sângele  Domnului,  cu  care  noi  ne  cu¬ 
minecăm  astăzi  întru  bucuria  Naşterii  Sale.  El,  Acelaşi  Hristos,  ni  se 
oferă  astăzi  în  chipul  „Pâinii  care  S-a  pogorât  din  cer“;  în  limba  ebraică, 
cuvântul  „Betleem"  înseamnă  „Casa  Pâinii".  Hrana  noastră  duhovni¬ 
cească  începe  în  Betleem  şi  se  desăvârşeşte  în  Ierusalim. 

Iubiţii  mei,  bucuria  noastră  însă  n-ar  fi  deplină  dacă  ar  rămâni» 
numai  a  noastră.  Dacă  astăzi  în  casele  noastre  e  cald,  lumină  şi  belşug, 
să  nu  uităm  că,  aseară,  fetiţa  cu  chibrituri  a  murit  de  frig,  chircită  şi 
îngheţată  la  marginea  străzii,  din  pricină  că  nimeni  din  cei  ce  treceau 
pe  lângă  ea,  grăbiţi  după  ultimele  cumpărături,  nu  a  luat-o  în  seamă. 

Sărbătorile  de-abia  au  început.  Dacă  n-aţi  făcut  binele,  încă  11  mai 
puteţi  face.  Bucuriei  voastre  adăugaţi-i  bucuria,  văzută  sau  nevăzută,  a 
orfanului,  a  văduvei,  a  bătrânului  singuratic,  a  sărmanului,  a  suferindu¬ 
lui  din  spital,  a  copilului  rătăcitor.  Fiţi  încredinţaţi  că  bucuria  acestora 
e  bucuria  lui  Dumnezeu. 

Cu  aceste  gânduri  şi  îndemnuri  vă  urez  să  petreceţi  Sfintele  Săr¬ 
bători  în  pace  şi  îndestulare,  acum  şi  la  mulţi  ani! 

t  BARTOLOMEU 

Arhiepiscopul  Vadului,  Feleacului 
şi  Clujului 


t  ANDREI 

DIN  MILA  LUI  DUMNEZEU,  ARHIEPISCOP  AL  ALBA  IULIEI 

Iubitului  cler,  cinului  monahal  şi  dreptmâritorilor  creştini,  har  şi 
bucurie  de  la  Hristos  cel  ce  vine  Bă  reînnoiască  toată  făptura,  iar  de  la 
noi  binecuvântări. 


,JDacă  este  cineva  în  Hristos, 
este  făptură  nouă" 

(II  Corinteni  5,  17) 


Iubiţi  fraţi, 

Ne-a  ajutat  Dumnezeu  ca  încă  o  dată  să  ne  bucurăm  de  sărbătorile 
Crăciunului,  să  vedem  cerul  înfrăţit  cu  pământul  şi  pe  îngeri  cântând 
dimpreună  cu  oamenii:  „Slavă  întru  cei  de  sus  lui  Dumnezeu  şi  pe  pă¬ 
mânt  pace,  între  oameni  bunăvoire"  (Luca  2,  14). 

Trăind  într-o  lume  foarte  pragmatică,  fiecare  om  întrebându-so 
ce  folos  poate  trage  dintr-un  lucru  sau  dintr-altul,  vom  încerca  şi  noi 
să  ne  oprim  asupra  folosului  cel  mare  pe  care  ni-1  aduce  Crăciunul. 

Una  din  cântările  Utreniei  Naşterii  zice  aşa:  „Văzând  Ziditorul 
pe  omul  pe  care  l-a  zidit  cu  mâinile  pierind,  plecând  cerurile  S-a  pogorât 
şi  pe  acesta,  întrupându-Se  din  dumnezeiasca  Fecioară,  îl  zideşte  cu  totul 
nou,  cu  adevărat,  că  S-a  preaslăvit!" 

Acesta  este  folosul  cel  mare  pe  care  ni-1  aduce  Naşterea  Dom¬ 
nului:  reînnoirea  noastră.  Dumnezeu  se  face  om  pentru  ca  omul  să  se 
poată  îndumnezei,  să  se  poată  mântui.  Toţi  cei  ce  au  căzut  prin  Adam 
cel  vechi  pierzând  raiul  şi  fiind  supuşi,  datorită  păcatului,  suferinţei  şi 
morţii,  se  ridică  prin  Adam  cel  nou,  adică  prin  Hristos,  şi  moştenesc 
viaţa  veşnică.  Lucrul  acesta  îl  aflăm  şi  din  colinda  care  zice  că  „Raiul 
cel  închis,  /  Azi  iar  s-a  deschis.  /  Şarpelui  cumplit  /  Capul  s-a  zdrobit.  /  Şi 
strămoşii  iară,  /  Prin  Sfânta  Fecioară,  /  Iar  s-au  înnoit“. 

Sfântul  Chirii  al  Ierusalimului  spune  că  „de  cauţi  pricina  venirii 
lui  Hristos,  întoarce-te  Ia  prima  carte  a  Scripturilor . . .  Rana  omenirii 
era  foarte  mare.  De  la  picioare  până  la  cap  nu  era  parte  sănătoasă  . .  . 
Tatăl  n-a  trecut  cu  vederea  neamul  nostru  care  pierea.  A  trimis  din 
cer  doctor  pc  Fiul  său  Domnul"  (Cateheza  a  12-a). 

Iubiţi  credincioşi, 

întrebarea  pe  care  ne-o  punem  este  următoarea:  cum  putem  bene¬ 
ficia  noi,  fiecare  în  parte,  de  acest  dar  pe  care  Dumnezeu-Tatăl  ni-1  face, 
trimiţându-L  în  lume  pe  Fiul?  Răspunsul  ni-1  dau  Sfintele  Scripturi  :-i 
învăţătura  noastră  de  credinţă:  făcând  parte  din  Biserică  şi  împărtăşin- 
du-ne  de  Sfintele  Taine.  Sfântul  Simeon  noul  Teolog  ne  spune  că  în  Bise¬ 
rică  ..Fiul  lui  Dumnezeu  şi  al  neprihănitei  Fecioare  împărtăşeşte  sfinţilor 
din  firea  şi  fiinţa  Tatălui  celui  împreună-veşnic  harul  Său  dumne¬ 
zeiesc"  (întâia  cuvântare  morală). 

Prima  Taină,  prin  care  devenim  mădulare  ale  Trupului  mistic  al 
Domnului  Hristos,  adică  fii  ai  Bisericii,  este  Botezul.  Sfântul  Pavel  le 
spunea  galatenilor,  şi  ne  spune  şi  nouă:  „Câţi  în  Hristos  v-aţi  botezai,  în 
Hristos  v-aţi  îmbrăcat"  (Galateni  3,  27).  Spre  deosebire  de  unele  con¬ 
fesiuni  creştine,  care  s-au  îndepărtat  de  rânduiala  dintotdeauna  a  Bise¬ 
ricii  şi  nu  botează  pruncii,  noi  îi  botezăm.  Pentru  că  Botezul  a  luat  locul 
tăierii  împrejur  din  Vechiul  Testament,  aşa  cum  le  spunea  Apostolul  Pa¬ 
vel  cclcsenilcr,  zicând  că  în  Hristos  au  „fost  tăiaţi  împrejur,  cu  tăiere 
împrejur  nefăcută  de  mână,  prin  dezbrăcarea  de  trupul  cărnii,  întru  tă¬ 
ierea  împrejur  a  lui  Hristos,  îngropaţi  fiind  cu  El  prin  botez . . (Colo- 
seni  2,  11-12).  Ori  oamenii  maturi,  care  intrau  în  comunitatea  mozaică, 
erau  circumcişi  la  orice  vârstă,  dar  copiii  celor  credincioşi  erau  circii  m  - 
cişi  la  opt  zile.  Aşa  procedăm  şi  noi:  copiii  creştinilor  îi  botezăm  de  mici, 
iar  pe  necreştini  îi  botezăm  la  vârsta  când  solicită  intrarea  în  Biserică. 
Si  mai  specificăm  un  lucru:  Botezul  corect  se  face  prin  trei  afundături 
in  apa  sfinţită,  pentru  că  altfel  greşim  grav. 

A  dcua  Taină,  ce  ni  se  administrează  imediat  după  Botez,  este 
Taina  Mirului,  prin  care  suntem  pecetluiţi  cu  harul  Duhului  Sfânt.  Iar 
apoi  noul  botezat  este  cuminecat,  Trupul  şi  Sângele  Domnului  fiind  ade¬ 
vărata  hrană  ce-1  creşte  spiritual  pe  micul  creştin.  Dacă  Botezul  şi  Mirul 
nu  se  repetă,  Sfânta  Cuminecătură,  hrană  spirituală  fiind,  trebuie  me¬ 
reu  luată. 

Pentru  că  pe  parcursul  vieţii  haina  sfântă  a  Botezului  o  pângărim 
cu  multe  păcate,  pentru  a  ne  curăţi  şi  a  fi  vrednici  de  Sfânta  împărtăşa¬ 
nie,  ne-a  fost  lăsată  Taina  Spovedaniei  ca  baie  sufletească.  Prin  Spove¬ 
danie  Apostolii  şi  urmaşii  lor,  episcopii  şi  preoţii,  au  primit  puterea  de 
a  ierta  păcatele.  După  înviere  Mântuitorul  a  apărut  între  ucenici,  „a  su¬ 
flat  asupra  lor  şi  le-a  zis:  luaţi  Duh  Sfânt;  cărora  veţi  ierta  păcatele  le 
vor  fi  iertate  şi  cărora  le  veţi  ţine,  vor  fi  ţinute"  (Ioan  20,  22-23).  Din 
nefericire,  creştinii  vremurilor  noastre  se  spovedesc  şi  se  împărtâşeşsc 
prea  rar.  • 

Mai  sunt,  apoi,  încă  trei  Taine  pe  care  nu  le-am  pomenit:  Cununia. 
Preoţia  şi  Maslul.  Toate  cele  şapte  Taine  ne  împărtăşesc  harul  lui  Dum¬ 
nezeu.  Sfântul  Simeon,  pe  caire  l-am  mai  amintit,  ne  spune  că  Hristos 

„a  născut  şi  naşte  pururea  fii  nestricăcioşi  şi  nemuritori,  după  ce  S-a 
născut  El  însuşi  din  Fecioara,  prin  Duhul  Sfânt"  (întâia  Cuvântare  mo¬ 
rală). 


PASTORALE  ARHIEREŞTI 

Dreptmăritorilor  creştini, 

Din  păcate,  harul  lui  Dumnezeu,  pe  care-1  primim  prin  Taine,  nu 
lucrează  în  noi  automat.  Dumnezeu  aşteaptă  să  comunicăm  cu  harul  Lui, 
cu  darul  pe  care  ni-1  face  de  Crăciun.  Prin  Hristos,  spune  Sfântul  Apos¬ 
tol  Petru,  Dumnezeu  ne-a  făcut  marea  făgăduinţă  de  a  deveni  „părtaşi 
dumnezeieştii  firi,  scăpând  de  stricăciunea  poftei  celei  de  lume“,  şi  ne 
întreabă  zicând:  „Pentru  aceasta,  puneţi  şi  din  partea  voastră  toată  sâr- 
guinţa  şi  adăugaţi  la  credinţa  voastră:  fapta  bună,  iar  la  fapta  bună:  cu¬ 
noştinţa;  la  cunoştinţă:  înfrânarea;  la  înfrânarc:  răbdarea;  la  răbdare: 
evlavia;  la  evlavie:  iubirea  frăţească,  iar  la  iubirea  frăţească:  dragostea. 
Căci  dacă  aceste  lucruri  sunt  în  voi  şi  tot  sporesc,  ele  nu  vă  vor  lăsa  nici 
trândavi,  nici  fără  roade  în  cunoaşterea  Domnului  nostru  Iisus  Hristos'1 
(II  Petru  1,  4-8). 

Aşadar  nu  putem  ajunge  o  făptură  nouă  fără  să  punem  umărul. 
Postul  şi  rugăciunea,  cercetarea  bisericii,  faptele  de  caritate,  sunt  de  ne¬ 
apărată  trebuinţă  pentru  îmbunătăţirea  vieţii.  Citim  la  Sfântul  Marcu 
Ascetul  că  „Botezul  este  desăvârşit  şi  prin  el  ni  s-a  dat  harul,  însă  stă 
ascuns  în  chip  nearătat,  aşteptând  ascultarea  noastră  şi  împlinirea  porun¬ 
cilor,  pentru  cari  am  primit  putere  prin  el“. 

Citându-1  pe  Sfântul  Pavel,  la  începutul  acestei  pastorale,  spunea 
că  „dacă  este  cineva  în  Hristos  este  făptură  nouă;  cele  vechi  au  trecut, 
iată  toate  s-au  făcut  noi“  (II  Corinteni  5,  17).  Pentru  a  ne  fi  şi  mai  lim¬ 
pede  de  înţeles  cum  se  manifestă  „făptura  cea  nouă“,  Sfântul  Apostol  ne 
îndeamnă  zicând:  „Să  vâ  îmbrăcaţi  în  omul  cel  nou,  cel  după  Dumnezeu, 
zidit  întru  dreptate  şi  în  sfinţenia  adevărului.  Pentru  aceasta,  lepădând 
minciuna,  grăiţi  adevărul  fiecare  cu  aproapele  său,  căci  unul  altuia  sun¬ 
tem  mădulare.  Mâniaţi-vă  şi  nu  greşiţi;  soarele  să  nu  apună  peste  mânia 
voastră.  Nici  nu  daţi  loc  diavolului.  Cel  ce  fură  să  nu  mai  fure,  ci  mei 
vârtos  să  se  ostenească  lucrând  cu  mâinile  sale,  lucrul  cel  bun,  ca  să  aibă 
să  dea  şi  celui  ce  are  nevoie.  Din  gura  voastră  să  nu  iasă  nici  un  cuvânt 
rău,  ci  numai  ce  este  bun,  spre  zidirea  cea  de  trebuinţă,  ca  să  dea  har  celor 
ee  ascultă"  (Efeseni  4,  24-29). 

Dragii  noştri  fii  sufleteşti, 

Constatăm  cu  regret,  privindu-ne  pe  noi  şi  pe  cei  din  jurul  nostru, 
că  sunt  prea  puţine  „făpturi  noi“.  Făpturile  învechite  în  rele  sunt  mult 
mai  numeroase  şi  trăiesc  de  parcă  nici  nu  s-ar  fi  întrupat  Hristos.  Cu 
toată  cultura  şi  civilizaţia  adunate  până  acum,  omenirea  e  încă  în  faşă 
din  punct  de  vedere  spiritual.  In  Apus,  pe  lângă  multă  bună  stare  şi  con¬ 
fort,  vedem  şi  multă  secularizare  şi  indiferenţă  faţă  de  cele  sfinte.  In  Ră¬ 
sărit  există  o  spiritualitate  profundă,  dar  pe  lângă  aceasta,  în  vremurile 
actuale  de  tranziţie,  oamenii  se  confruntă  nu  numai  cu  sărăcia  şi  mizeria 
materială,  ci  şi  cu  o  îngrijorătoare  stare  de  păcătoşenie. 

Aproape  cu  toţii,  în  această  situaţie,  suntem  tentaţi  ca,  pentru  greu¬ 
tatea  cu  care  se  preface  economia  şi  pentru  defectuoasa  administraţie. 

să  criticăm  clasa  politică  dezbinată  şi  Guvernul.  Iar  pentru  căderile  spi¬ 
rituale  mari  să-i  reproşăm  clerului  că  nu-i  suficient  de  dinamic  şi  misio¬ 
nar,  şi  că  se  complace  într-o  inerţie  păguboasă.  Şi  făcând  acest  lucru 
nu  greşim  foarte  mult. 

Numai  că,  observând  de  pe  margine  şi  băgând  de  vină,  nu  vom 
redresa  Ţara,  nici  material  şi  nici  spiritual.  Ba  aş  pune  şi  o  întrebare 
retorică,  fără  să  aştept  răspuns:  Cine  i-a  ales  şi  cine  i-a  promovat  pe  cei 
ce  ne  stau  în  frunte,  oare  nu  noi?  Iar  preoţii  pe  care-i  avem  unde  au 
crescut,  nu  în  această  societate  românească  din  care  facem  cu  toţii  parte? 
Concluzia  pe  care  o  tragem  este  că  suntem  o  generaţie  de  oameni  bol¬ 
navi  sufleteşte  şi  că  Dumnezeu  ne  dă  conducătorii  şi  preoţii  pe  care  îi 
merităm.  Ieşirea  nu-i  alta  decât  aceea  pe  care  ne-a  făcut-o  cunoscută 
Sfântul  Chirii  al  Ierusalimului:  să  alergăm  la  Doctorul  cel  Mare,  la  Hris- 
tos,  să  ne  tămăduim  sufleteşte  şi  să  acţionăm  creştineşte  fiecare  la  locul 
în  care  suntem  aşezaţi. 


Iubiţi  credincioşi, 

Chiar  dacă  am  considerat  că  sunt  obligat  să  vă  spun  aceste  lucruri 
triste,  totuşi  avem  multe  motive  să  ne  bucurăm.  In  primul  rând,  la  Cră¬ 
ciun  îngerii  ne  vestesc  şi  nouă  ca  şi  păstorilor  din  Betleem:  „Nu  vă  te¬ 
meţi.  Căci,  iată,  vă  binevestesc  vouă  bucurie  mare,  care  va  fi  pentru  lot 
poporul.  Căci  vi  s-a  născut  azi  Mântuitor,  Care  este  Hristos  Domnul" 
(Luca  2,  10-11). 

în  al  doilea  rând,  încă  mai  avem  mulţi  preoţi  şi  credincioşi  buni. 
Pentru  rugăciunile  lor  şi  ale  celor  ce  s-au  mutat  dincolo,  credem  că 
Dumnezeu  ne  priveşte  cu  drag  şi  ne  ocroteşte.  Credem  că  dacă  vom  da 
o  educaţie  cu  adevărat  creştină  tineretului,  în  acest  sens  conlucrând  pă¬ 
rinţii  cu  şcoala  şi  cu  preotul,  vom  avea  în  viitor  o  lume  mult  mai  bună. 
Pe  ei  trebuie  să-i  ferim  de  toate  răutăţile  ce  se  revarsă  prin  mass-me- 
dia  sau  prin  influenţa  celor  ce  au  ca  idoli  plăcerile  trupeşti  şi  banii. 

In  al  treilea  rând,  sufletul  românilor,  plămădit  în  duhul  Evanghe¬ 
liei  lui  Hristos,  este  din  fire  optimist.  Pentru  noi  credinţa  creştină  orto¬ 
doxă  e  singurul  mod  spiritual  de  a  fi  şi  singura  modalitate  de  a  ne  re¬ 
dresa.  Pentru  strămoşii  noştri  refuzul  de  a-şi  lepăda  credinţa  era  tot  una 
cu  refuzul  de  a-şi  lepăda  naţionalitatea.  Şi  dacă  toată  existenţa  istorică 
a  românilor  a  fost  o  dramă  încordată  în  apărarea  credinţei,  Cel  ce  ne-a 
dat  putere  şi  optimism  a  fost  Hristos  cel  întrupat. 

Imbrăţişându-vă  cu  dragoste,  îl  rog  pe  Domnul  Hristos,  Cel  născut 
în  iesle,  să  vă  dăruiască  cu  prilejul  sărbătorilor  Crăciunului,  ale  Anului 
Nou  şi  ale  Bobotezei,  sfinte  şi  alese  bucurii. 

t  ANDREI 

Arhiepiscopul  Alba  Iuîiei 


t  10  AN 

DIN  MILA  LUI  DUMNEZEU  EPISCOP 
AL  DE  DUMNEZEU  PÂZITEI  EPISCOPII 
ORTODOXE  ROMANE  A  ORADIEI 

Iubitului  cler,  cinului  monahal  şi  binecredincioşilor  creştini,  har, 
milă  şi  pace  de  la  Iisus  Hristos,  Domnul  nostru,  iar  de  la  smerenia  noas¬ 
tră,  arhiereşti  binecuvântării 


„Purfafi-uâ  sarcinile  unii  altora  şi  aşa  veţi 
împlini  legea  lui  Hristos"  (Gal.  6,  2). 

Iubiţii  noştri  credincioşi. 

Bunul  Dumnezeu  ne-a  învrednicit  pe  unii  dintre  noi  să  ajungem 
din  nou  marea  sărbătoare  a  Naşterii  Domnului  nostru  Iisus  Hristos, 
sărbătoarea  coborârii  lui  Dumnezeu  la  noi,  ca  să  ia  poverile  păcatelor 
noastre  asupra  Lui.  Am  cugetat  ca  Ia  această  mare  Sărbătoare  să  medi¬ 
tăm  şi  noi  asupra  întrajutorării  semenilor  noştri  după  cuvântul  Sf.  Ap. 
Pavel  care  ne  îndeamnă  să  „purtăm  sarcinile  unii  altora"  şi  numai  aşa 
vom  împlini  legea  lui  Hristos,  preocupându-ne  în  mod  deosebit  de  atitu¬ 
dinea  noastră  faţă  de  păcătoşi. 

Atitudinea  lui  Dumnezeu  faţă  de  noi  păcătoşii  nu  a  fost,  nu  este 
şi  nu  va  fi  una  de  nepăsare.  Îndată  după  căderea  in  păcat  a  primului  om, 
în  sfatul  Sfintei  Treimi  s-a  şi  plănuit  lucrările  mântuirii  noastre,  averti- 
zându-1  pe  diavolul  prin  cuvintele:  „Vrăjmăşie  voi  pune  între  tine  şi 
femeie,  între  sămânţa  ta  şi  sămânţa  ei,  aceasta  îţi  va  zdrobi  capul  tău, 
iar  tu  îi  vei  înţepa  călcâiul"  (Fac.  3,  15).  Exegeza  întreprinsă  de  Sfinţii 
Părinţi  ai  Bisericii  asupra  acestui  text  scoate  în  evidenţă  ca  rod  al  sămân- 
ţei  femeii,  adică  a  Născătoarei  de  Dumnezeu,  pe  Domnul  nostru  Iisus 
Hristos,  care  va  zdrobi  capul  şarpelui,  adică  va  zdrobi  pe  diavol.  înţe¬ 
parea  călcâiului  fiind  o  rană  cu  mult  mai  mică  decât  zdrobirea  capului. 
Sfatul  acesta  a  fost  concretizat  prin  acceptarea  Fiului  lui  Dumnezeu,  a 
doua  Persoană  a  Sfintei  Treimi  de  a  veni  la  noi  pentru  a  ne  scăpa  de 
primejdiile  ceiui  rău.  încercăm  o  comparaţie  între  atitudinea  lui  Dum¬ 
nezeu  faţă  de  noi  oamenii  şi  atitudinea  noastră  faţă  de  semenii  noştri. 

Dreptmăritorilor  creştini, 

De  la  început  se  cade  să  recunoaştem  că  toţi  suntem  păcătoşi  în- 
ir-un  fel  sau  altul,  că  „nimeni  nu  este  fără  de  păcat"  (In.  8,  7).  De  fapt 
o  clasare  netă  între  păcătoşi  şi  drepţi  nu  se  poate  face,  deoarece  nici 
unul  dintre  noi  nu  este  întru  totul  curat.  învăţătura  Bisericii  noastre 
redă  în  mod  realist  adevărul  că  „numai  Tu,  Doamne,  eşti  fără  de  păcat 
şi  puternic  a  ierta  păcatele".  Aceasta  nu  înseamnă  că  fiecare  dintre  noi 
nu  are  şi  o  scânteie  de  sfinţenie  în  fiinţa  sa,  chiar  dacă  uneori  suntem 
căzuţi  în  diferite  slăbiciuni  şi  păcate,  deoarece  toţi  suntem  fundamentaţi 
pe  acea  sfântă  moştenire  a  chipului  lui  Dumnezeu  din  noi.  Fiecare  dintre 
noi  poate  ajunge  să  coboare  într-un  adânc  de  fărădelegi  dar  poate  şi  urca 
prin  asemănare  la  culmile  însorite  ale  sfinţeniei.  Păcatul  a  rămas  de  la 
creaţie  şi  până  astăzi  o  realitate  cu  urmările  cele  mai  grave  şi  mai  păgu¬ 
bitoare  pentru  neamul  nostru  omenesc.  Una  dintre  acestea  este  pier¬ 
derea  curajului  nostru  atât  de  necesar  pe  cărările  vieţii. 

Iubiţi  credincioşi, 

Primul  păcat  a  fost  acela  al  lui  Lucifer  care  n-a  fost  nici  trupesc, 
nici  lumesc,  ci  diavolesc,  adică  plin  de  toată  mândria  răufăcătoare.  Deci 
primul  păcat  a  apărut  în  spirit,  aşa  precum  însemnează  Sfântul  Nicolae 
Cabasila.  Până  astăzi  orice  păcat  apare  mai  întâi  în  spirit,  apoi  devine 
legat  de  trup  şi  de  lume. 

Al  doilea  păcat,  cel  al  lui  Adam,  nu  a  fost  străin  de  cel  al  lui  Luci¬ 
fer,  cel  al  neascultării,  la  care  s-a  adăugat  cele  legate  de  plăcerile  tru¬ 
peşti  şi  de  lume.  Aşadar  situaţia  căderii  lui  Adam  s-a  complicai  prin 
întreitul  păcat,  cel  al  „poftei  trupului,  poftei  ochilor  şi  trufia  vieţii" 
(I  In.  2,  16)  în  urma  cărora  şi-a  slăbit  comuniunea  cu  Creatorul  său  şi  în 
locul  curajului  dătător  de  viaţă  a  apărut  frica  cea  de  suflet  pierzătoare. 
Ţinând  cont  de  întreitul  păcat  săvârşit  de  Adam,  Sfatul  Sfintei  Treimi 
a  rânduit  ca  întruparea  să  se  facă  într-un  mod  aparte,  străină  de  păca¬ 
tele  săvârşite  de  primul  om. 

în  primul  rând  întruparea  s-a  făcut  într-un  adânc  de  smerenie 
care  se  constată  de  la  Naşterea  într-un  grajd  şi  până  la  răstignirea  Sa 
plinindu-se  ceea  ce  a  zis  Sf.  Ap.  Pavel  în  Epistola  către  Filipeni  2,  7  unde 
se  spune  despre  Mântuitorul  nostru  Iisus  Hristos  că  „S-a  deşertat  pe  Sine, 
chip  de  rob  luând,  întru  asemănarea  oamenilor  făcându-se  . . .  S-a  sme¬ 
rit  pe  Sine,  ascultător  făcându-se  până  la  moarte  şi  încă  moarte  de 
cruce". 

în  privinţa  celorlalte  păcate  legate  de  neorînduitele  plăceri  tru¬ 
peşti  şi  de  lume,  nu  s-a  făcut  părtaş  ci  s-a  născut  dintr-o  Fecioară  cu¬ 
rată.  „Nu  din  sânge,  nici  din  poftă  bărbătească,  ci  de  la  Dumnezeu  s-a 
născut"  (In.  1,  13),  fapt  ce  reiese  şi  din  dialogul  pe  care  Fecioara  l-a  avut 
cu  îngerul  pe  care-1  întreabă:  „Cum  va  fi  aceasta  de  vreme  ce  eu  nu  ştiu 
de  bărbat?"  (Luca  1,  34)  la  care  îngerul  îi  răspunde:  „Duhul  Sfânt  te  va 
umbri  pentru  aceea  şi  Sfântul  care  se  va  naşte  din  tine  Fiul  lui  Dumne¬ 
zeu  se  va  chema"  (Lc.  1,  35).  Deci  întruparea  s-a  săvârşit  într-un  adânc 

de  smerenie  străină  de  plăcerile  trupeşti,  adevăr  mărturisit  şi  de  crezul 
Bisericii  noastre  care  ne  învaţă  că  ,,S-a  întrupat  de  la  Duhul  Sfânt  şi  din 
Fecioara  Mariia  şi  s-a  făcut  om“. 

Dreptmăritorilor  creştini, 

Să  revenim  după  toate  acestea  spuse  la  meditaţia  de  la  început 
privind  atitudinea  noastră  faţă  de  păcătoşi.  Un  păcătos  pătimaş  este  uri 
bolnav  sufleteşte  şi  datorită  acestei  situaţii  a  sale  nu  putem  trece  nepă¬ 
sător  faţă  de  el,  nici  să-l  dispreţuim.  în  acest  caz  ne-am  asemăna  cu  un 
om  care  intrând  într-un  salon  de  spital  cu  bolnavi  în  suferinţă  s-ar  apuca 
să-i  maltrateze  spre  mirarea  celor  din  jur.  Sau  cu  un  medic  care  unui 
bolnav  aşezat  pe  masa  de  operaţie  i-ar  aduce  fel  de  fel  de  acuze  şi  mus¬ 
trări,  intârziindu-i  operaţia.  într-un  astfel  de  caz  bolnavul  s-ar  putea 
să  moară.  După  operaţie  medicul  salvându-l,  ar  putea  să-i  dea  unele 
îndrumări  sau  chiar  să-i  facă  unele  mustrări. 

Atitudinea  noastră  faţă  de  păcătoşi  depinde  în  mare  parte  de  an¬ 
gajarea  noastră  în  luptele  duhovniceşti,  de  cunoaşterea  trudelor,  răbdării 
şi  înfruntarea  atâtor  ispite  diavoleşti.  Cunoaşterea  tuturor  acestora  va 
duce  la  înţelegerea  stării  lor  de  păcătoşenie,  la  suferinţele  lor  grele  în 
urma  păcatelor  săvârşite  şi  ca  urmare  a  compătimirii  lor  şi  nici  intr-uri 
caz  a  dispreţuirii.  .  .. 

Hotărârea  Sfintei  Treimi  de  a  trimite  la  noi  pe  Fiul  lui  Dum¬ 
nezeu  dovedeşte  seriozitatea  cu  care  Sfânta  Treime  a  înţeles  puterea 
păcatului. 

Să  urmărim  atitudinea  Mântuitorului  faţă  de  păcătoşi.  Poetul  a  sin¬ 
tetizat  aşa  de  sugestiv  această  atitudine  în  următoarele  versuri:  „Şi  tutu¬ 
ror  deopotrivă ,  împarte  darul  lui  ceresc  /  Şi  celor  care  cred  intr-insul  / 
şi  celor  ce-L  batjocoresc" . 

Felul  Său  de  a  se  comporta  cu  cei  păcătoşi  impresionează.  Este  o 
comportare  plină  de  respect  şi  cinstire  faţă  de  orice  om  întâlnit  în  cale. 
Luăm  exemplul  femeii  celei  păcătoase.  Vorbeşte  cu  ea  fără  cel  mai  mic 
sentiment  de  dispreţ.  De  asemenea  cu  Iuda  Iscarioteanul  şi  în  mod  deo¬ 
sebit  faţă  de  cei  ce  L-au  răstignit,  pentru  care  se  roagă:  „Părinte,  iartă-le 
lor  că  nu  ştiu  ce  fac“  (Lc.  23,  34). 

S-ar  cădea  să  cultivăm  şi  noi  acest  simţământ  nobil  al  cinstirii  şi 
al  respectului  ca  să  ajungem  la  înfrumuseţarea  noastră  personală  rit 
cele  dinlăuntru  ale  nostre,  ale  familiilor,  ţării  şi  societăţii. 

Pentru  această  frumoasă  plinire  se  cer  lupte  duhovniceşti  pentru 
înlăturarea  celuilalt  simţământ,  cel  al  dispreţului.  Datorită  acestui  faot 
atât  Mântuitorul  cât  şi  Sfinţii  Părinţi  ai  Bisericii  căutau  retragerea  în 
singurătate  pentru  a  fi  mai  mult  cu  Dumnezeu  decât  cu  oamenii,  ca  ast¬ 
fel  întăriţi  duhovniceşte  să  se  întoarcă  din  nou  printre  oameni  ajutân- 
du-i  şi  sprijinindu-i  pe  cărările  vieţii. 

Iubiţii  noştri  credincioşi, 

O  comparaţie  între  aceste  două  simţăminte,  al  cinstirii  şi  al  dispre¬ 
ţului  dovedeşte  marea  lor  diferenţiere. 

Cel  al  cinstirii  e  penetrat  de  o  aleasă  frumuseţe  spirituală.  Cel  al 
dispreţului  e  plin  de  ură  şi  mândrie  întunecată.  Cel  al  cinstirii  e  plin  de 
compătimire  faţă  de  orice  om  şi  gata  de  întrajutorare.  Cel  al  dispreţu¬ 
lui  caută  să  dezvelească  orice  slăbiciune  omenească.  Cel  al  cinstirii  caută 
apropiere  faţă  de  orice  om.  Cel  al  dispreţului  îi  înstrăinează  pe  oameni. 
Cel  al  cinstirii  e  dătător  de  linişte  sufletească  într-un  sănătos  echilibru. 
Cel  al  dispreţului  ne  singularizează  într-un  pustiu  sufletesc  nefericit.  Cel 
al  cinstirii  întăreşte  frăţietatea  atât  de  necesară  astăzi,  pe  când  cel  al 
dispreţului  o  destramă  din  lipsă  de  iubire.  Pe  drept  cuvânt  se  spune  că 
iadul  nu  este  altceva  decât  lipsa  de  iubire. 

Să  ne  străduim  să  ieşim  din  întunericul  împărăţiei  dispreţului,  la 
luminile  binefăcătoare  ale  cinstirii  şi  respectului  faţă  de  orice  om,  ca  ast¬ 
fel  să  ne  înfrumuseţăm  familia,  ţara  şi  societatea  în  care  trăim  spre  ma¬ 
rele  nostru  bine  vremelnic  şi  veşnic. 

Cu  ocazia  Sfintelor  Sărbători  ale  Naşterii  Domnului  nostru  Iisus 
Hristos  să-L  rugăm  pe  bunul  nostru  Dumnezeu  că  aşa  precum  a  coborât 
la  noi  să  rămână  mereu  cu  noi  pe  cărările  vieţii  apărându-ne  de  toată  rău¬ 
tatea,  întărindu-ne  în  comuniunea  cu  El,  şi  în  frăţietatea  cu  semenii  noş¬ 
tri.  A  lui  să  fie  toată  slava,  cinstea  şi  închinăciunea,  a  Tatălui,  a  Fiului 
şi  a  Sfântului  Duh,  Dumnezeu  Cel  preamărit  în  Sfânta  Treime. 

De  Sfintele  Sărbători  ale  Naşterii  Domnului,  Anului  Nou  şi  Bobo¬ 
tezei  să  vă  facă  Dumnezeu  parte  de  multă  linişte  sufletească,  sănătate  şi 
bună  sporire  întru  toate. 

Al  vostru  rugător  către  milostivul  Dumnezeu, 

t  I  O  A  N 
Episcopul  Oradiei 


t  JUSTimAN 

DIN  MILA  LUI  DUMNEZEU  EPISCOP  DREPTCREDINCIOS 
AL  MARAMUREŞULUI  ŞI  SÂTMARULUI 

Iubitului  cler,  cinului  monahal  şi  dreptcredinciosului  popor  român, 
har,  mila  şi  pace  de  la  Dumnezeu-Tatăl  şi  de  la  Domnul  nostru  Iisus 
Hristos. 

Sosit-a  praznicul  iară 
De  care  ne  bucurăm. 

Căci  Iisus  din  cer  coboară 
Să  se  nască-n  Betleem. 

(Colindă) 

Iubiţii  mei  fii  duhovniceşti, 

îmbrăcată  în  haină  de  sărbătoare,  Biserica  împreună  cu  fiii  săi  du¬ 
hovniceşti  tresaltă  în  cânturi  de  bucurie,  glăsuind:  „Naşterea  Ta  Hris- 
toase  Dumnezeul  nostru,  răsărit-a  lumii  lumina  cunoştinţei.  Căci  întru 
dânsa  cei  ce  slujeau  stelelor,  de  la  stea  s-au  învăţat,  să  se-nchine  Ţie 
Soarelui  Dreptăţii  şi  să  Te  cunoască  pe  Tine,  Răsăritul  Cel  de  Sus  .  . 
(Troparul  Naşterii  Domnului). 

împreună  cu  noi,  fiii  lui  Adam,  deveniţi  prin  întruparea  lui  Hris¬ 
tos,  fii  ai  lui  Dumnezeu,  şi  oştile  cereşti  ca  slujitori  ai  Tainei  întrupării, 
ca  unii  care  cu  uimire  sfântă  au  pornit  din  ceruri,  în  pelerinaj  spre  pă¬ 
mânt,  la  ieslea  din  Betleem,  căci  la  pogorârea  Fiului  la  noi,  pământul 
s-a  făcut  cer,  iar  ieslea  tron  şi  palat  împărătesc,  împreunându-şi  glasurile 
au  cântat:  „Slavă  întru  cei  de  sus  Iui  Dumnezeu  şi  pe  pământ  pace,  între 
oameni  bunăvoire“  (Luca  2,  14). 

Pe  toate  acestea,  Maica  noastră  Biserica,  ni  le  aşează  an  de  an  în 
inimi  şi  în  suflete  Ia  acest  Praznic  luminat  şi  chiar  dacă  pe  parcursul  unui 
an  vieţile  noastre  au  fost  umbrite  de  mâhnire  şi  tristeţe,  de  griji  şi  de 
necazuri,  în  acest  ceas  trebuie  să  ne  bucurăm:  Este  Crăciunul!  Este  praz¬ 
nicul  bucuriei! 

Hristos  a  venit  în  lume,  a  întemeiat  Biserica,  a  aşezat  în  ea  pe 
Apostoli  ca  să  împărtăşească  harul  Duhului  Sfânt,  iar  oamenii  care  cred 

şi  mărturisesc  să  se  mântuiască  şi  la  cunoştinţa  adevărului  să  vină.  Dar, 
înşelătorul,  vrăjmaşul  lui  Dumnezeu  şi  al  omului,  diavolul,  a  pornit  răz¬ 
boi  împotriva  creştinilor  zicând:  „Dărâmaţi-le  bisericile,  ardeţi-le  căr¬ 
ţile,  ucideţi-le  preoţii  şi  pe  toţi  cei  care  cred  şi  se  închină  lui  Iisus  Hris- 
tos,  ca  unui  Dumnezeu  adevărat".  Acesta  este  glasul  ce  vine  din  infern, 
din  împărăţia  celui  ce  s-a  răzvrătit  împotriva  lui  Dumnezeu. 

Lupta  împotriva  lui  Dumnezeu,  războiul  împotriva  lui  Iisus  Hris- 
los,  care  este  Fiul  lui  Dumnezeu,  Domn  şi  Stăpân  al  Cerului  şi  al  Pămân¬ 
tului,  ce  s-a  zămislit  de  la  Duhul  Sfânt  şi  din  Preacurata  Fecioara  Ma- 
ria  şi  S-a  făcut  om,  războiul  împotriva  Bisericii  lui  Iisus  Hristos  este  un 
război  pierdut. 

Oricâte  puteri  ar  trimite  satana  pe  pământ  ca  să  dărâme  Împărăţia 
lui  Dumnezeu  întemeiată  de  Iisus  Hristos  în  lume,  toate  vor  fi  biruite  de 
Cuvântul  lui  Dumnezeu,  şi  credinţa  în  Dumnezeu  va  triumfa,  peruru  că 
Dumnezeu  este  veşnic  şi  Iisus  Hristos,  Fiul  Său,  care  pentru  mântuirea 
lumii  S-a  făcut  om,  nu  poate  fi  înfrânt  de  diavolul,  nici  de  slugile  lui, 
care  sunt  doar  umbre  trecătoare,  duhuri  mincinoase  care  nu  au  puterea 
veşnică,  pe  care  o  are  Cel  Ce  a  făcut  cerul  şi  pământul. 

Cei  credincioşi  cunosc  acest  lucru  şi  de  aceea  nu  se  tulbură,  nu  le 
este  frică,  nu  se  întristează  când  văd  răul  dominând  în  lume,  pentru  câ 
ştiu  că  domnia  răului,  domnia  nedreptăţii,  domnia  minciunii,  domnia 
întunericului  nu  are  putere  veşnică,  ci  este  o  umbră  ce  vine  şi  trece,  cum 
vine  şi  trece  un  nor  care  acoperă  soarele  pentru  câteva  clipe,  dar  după 
care  iarăşi  se  deschide  un  cer  senin,  pe  care  străluceşte  soarele  vieţii 
—  Domnul  nostru  Iisus  Hristos  —  El  este  lumina  lumii.  El  este  Izvorul 
vieţii,  El  este  Adevărul,  ce  nu  poate  fi  biruit  nici  de  întunericul  iadului, 
iiici  de  moarte,  nici  de  nedreptate. 

Vrăjmaşul  lui  Dumnezeu  —  care  este  „tată  al  minciunii"  (Ioan  8,  4) 
întotdeauna  a  încercat  să-i  înşele  pe  oameni,  să-i  înveţe  că  răul  nu  vino 
de  la  el,  ci  de  la  Dumnezeu.  De  aceea  i-a  întunecat  pe  oameni,  îndemnân- 
du-i  să  se  închine  la  idoli,  să  se  lase  robiţi  de  patimi,  de  slăbiciuni,  de  fără¬ 
delegi,  şi  de  păcate  întunecate  —  iar  în  timpurile  mai  noi,  cei  ce-1  ser¬ 
vesc  pe  el,  adică  pe  vrăjmaşul  lui  Dumnezeu,  folosindu-se  de  nedreptă¬ 
ţile  din  lume.  de  mizeria  şi  de  sărăcia  în  care  trăiesc  cei  mulţi,  a  încer 
cat  să-i  înstrăineze  pe  oameni  de  Dumnezeu  şi  să  întemeieze  o  societate 
numită  de  ei  „nouă",  în  care  omul  să  nu  mai  aibă  nici  ţară,  nici  fami¬ 
lie,  nici  religie,  nici  credinţă,  nici  Dumnezeu.  Deci,  omul  să  devină  o  fan¬ 
tomă,  un  obiect  fără  suflet,  fără  libertate,  să  devină  deci  o  făptură  mai 
prejos  decât  un  animal,  să  devină  o  simplă  păpuşă  din  lut.  fără  senti¬ 
mente,  fără  inimă,  fără  o  gândire  liberă,  fără  voinţă  proprie,  şi  aşa  ome¬ 
nirea  să  fie  transformată  într-o  turmă,  care  să  nu  aibă  alt  Dumnezeu 
decât  pântecele,  şi  nici  alte  aspiraţii  decât  satisfacerea  poftelor  spurcate 
ale  trupului. 

Aceasta  este  societatea  fără  Dumnezeu  care  în  schimbul  tuturor 
faptelor  pomenite  mai  sus  le-a  promis  oamenilor  că  va  oferi  rezolvarea 
tuturor  problemelor,  de  care  se  loveşte  lumea.  Dar  o  societate  fără  Dum- 

nezeu  este  sortită  unei  prăbuşiri  totale.  Pentru  că,  repetăm,  lupta  împo¬ 
triva  lui  Dumnezeu,  războiul  împotriva  lui  Iisus  Hristos  este  un  război 
pierdut.  Societatea  care  are  în  primul  rând  scopul  de  a  desfiinţa  religia, 
şi  de  a  înlătura  pe  Dumnezeu  din  lume  a  pornit  pe  un  drum  greşit,  a  por¬ 
nit  pe  o  cale  care  duce  la  o  prăbuşire  totală. 

Lumea  fără  Dumnezeu  este  o  lume  fără  nici  un  sens,  fără  o  fina¬ 
litate,  fără  un  scop,  fără  o  raţiune.  Nimic  nu  este  mai  absurd  decât  o  viaţă 
fără  un  orizont  ceresc,  etern  dumnezeiesc^  Toate  îşi  primesc  viaţă  şi  rost 
numai  în  lumina  prezenţei  lui  Dumnezeu  —  în  lumina  Dumnezeului 
celui  etern  şi  viu,  în  lumina  descoperită  nouă  de  cei  drepţi  şi  de  profeţi 
la  care  le-a  vorbit  Dumnezeu,  de  la  care  a  venit  „Fiul  care  a  descoperit 
lumii  Marea  Taină,  că  Cel  ce  este  nu  poate  fi  cuprins  într-un  cuvânt 
omenesc".  Iisus  Hristos  ne-a  descoperit  că  Ziditorul  lumii,  Dătătorul  de 
viaţă,  Conducătorul  şi  Purtătorul  de  grijă  a  toată  lumea,  este  Tatăl  Nos¬ 
tru.  Mai  mare,  mai  importantă  descoperire  decât  aceasta  că  Dumnezeu 
este  Tatăl  Nostru  nu  poate  fi.  Pentru  aceasta  s-a  întrupat  Iisus  Hris- 
tos,  pentru  aceasta  Fiul  şi  Cuvântul  lui  Dumnezeu  „s-a  făcut  om  ca  să 
aducă  Ia  cunoştinţă  oamenilor  că  există  un  Dumnezeu  Atotputernic,  Atot¬ 
ştiutor,  Veşnic  şi  purtător  de  grijă  a  tuturor.  Acest  Dumnezeu  este  Tatăl 
Nostru,  iar  noi  suntem  „Fiii  Lui“  (Romani,  8,  16),  pe  care  ne-a  înzestrat 
cu  suflare  de  viaţă,  din  suflarea  Lui". 

El  ne-a  înzestrat  cu  suflet  şi  cu  trup,  după  chipul  şi  asemănarea 
Sa,  şi  pe  care  trecându-1  prin  moarte,  mergem  spre  viaţă,  spre  slavă,  spre 
fericirea  veşnică,  devenind  moştenitori  ai  împărăţiei  Lui  Dumnezeu. 

Din  slugi,  El  ne-a  făcut  prieteni  după  cum  a  zis:  „Voi  sunteţi  prie¬ 
tenii  mei  dacă  faceţi  ceea  ce  vă  poruncesc  Eu“  (Ioan  15,  14),  iar  din  prie¬ 
teni,  fraţi. 

Mântuitorul,  după  ce  a  biruit  moartea  şi  iadul,  după  ce  El  a  primit 
puterea  de  stăpân  al  cerului  şi  al  pământului,  lucru  pe  care  I-a  spus  lu¬ 
mii  întregi  zicând:  „Datu-mi-s-a  toată  puterea  în  cer  şi  pe  pământ .  . .“ 
(Matei  28,  18)  după  ce  a  ieşit  din  starea  de  umilinţă  şi  suferinţă  totală, 
Iisus  Hristos  ne-a  declarat  pe  toţi  cei  ce  credem  în  El,  pe  toţi  cei  ce  as¬ 
cultăm  Cuvântul  Lui,  pe  toţi  cei  ce-1  purtăm  numele  de  creştini,  adică  de 
purtători  de  cruce,  pe  toţi  fiii  Bisericii  Lui,  pe  toţi  cei  ce-L  iubim  şi  L-am 
iubit  şi  când  a  fost  un  prunc  sărac  care  nu  avea  „scutec  de  înfăşat",  ci  gol, 
născut  nu  în  palat  ci  într-un  grajd  întunecos,  pe  cel  ce  L-am  iubit  şi-L 
iubim  şi  când  îl  vedem  răstignit,  vândut,  pălmuit,  biciuit,  huiduit,  bat¬ 
jocorit,  pe  toţi  cei  ce-L  urmează  şi  nu  s-au  înstrăinat  de  El,  ci  cred  că 
El  este  Fiul  Tatălui,  pe  toţi  aceştia  El  îi  numeşte  fraţi.  „Spune  fraţilor 
mei"  le-a  zis  femeilor  cărora  l-au  văzut  înviat. 

„Spuneţi  fraţilor  mei":  ce  cuvânt  sfânt,  ce  cinste  mare  ne-a  dat 
nouă  Fiul  lui  Dumnezeu,  Cel  ce  s-a  născut  pentru  noi  în  Betleem.  Acest 
cuvânt,  pe  care  l-am  primit  de  la  Domnul  care  ne-a  declarat  fraţi  ai  Săi, 
astăzi  auzindu-1,  să  nu-1  uităm,  să  nu-1  uităm  iubiţi  creştini.  Să  nu  uităm 
că  Fiul  lui  Dumnezeu  ne-a  numit  fraţi  ai  Lui,  şi  prin  aceasta  ne-a  decla¬ 
rat  pe  toţi  fii  ai  lui  Dumnezeu  şi  împreună  moştenitori  ai  împărăţiei  Ce¬ 
rurilor. 

Să  nu  uităm  că  prin  acest  cuvânt,  noi  oamenii,  noi  cei  ce  ne  în¬ 
chinăm  şi  strigăm  în  această  zi,  la  acest  Praznic  Minunat,  privindu-1  cu 
ochii  sufletului  culcat  în  ieslea  vitelor  din  Betleem,  Tu  eşti  Fiul  lui 
Dumnezeu,  Tu  eşti  Mântuitorul  lumii,  Tu  eşti  cel  ce  ne-a  izbăvit  din 
robia  diavolului,  Tu  eşti  cel  ce  pe  noi  umiliţii,  ne-ai  numit  „Fiii  Celui 
Prea  Înalt",  mărturisim  că  tu  eşti  Dumnezeu  adevărat  din  Dumnezeu 
adevărat. 

Iată  iubiţi  creştini  la  ce  mare  cinste  ne-a  ridicat  Naşterea  Lui 
Iisus  Hristos.  Iată  de  ce  Naşterea  Domnului  pentru  noi  aceste  zile  de 
iarnă,  sunt  mai  frumoase  şi  mai  pline  de  lumină,  decât  cea  mai  senină 
zi  de  primăvară  sau  de  vară.  Iată  de  ce  toată  făptura,  toată  creatura  in 
noaptea  Naşterii  Domnului,  tresaltă  cuprinsă  de  o  negrăită  bucurie. 
La  Naşterea  Domnului  se  deschide  cerul,  cântă  îngerii,  se  închină  magii, 
strălucesc  stelele,  pentru  că  printre  ele  a  apărut  un  sol  ceresc,  o  stea,  care 
nu  era  nici  planetă,  nici  astru,  ci  era  un  corp  ceresc,  un  sol  dumnezeiesc, 
care  a  fost  trimis  de  Tatăl  ca  să  călăuzească  pe  cei  trei  magi,  că  s-a  năs¬ 
cut  pe  pământ"  —  Mântuitorul  lumii  (Isaia  49,  7). 

Păstorii  primind  şi  ei  vestea  că  Cel  aşteptat  de  toate  popoarele 
a  sosit  pe  pământ  şi  s-a  născut  în  staulul  lor,  au  dat  glas  şi  glasul  lor 
a  ajuns  până  la  noi  şi  ne-a  mângâiat,  şi  ne-a  luminat,  şi  ne-a  înălţat 
şi  ne-a  umplut  de  bucurie. 

Iubiţii  mei  fii  duhovniceşti, 

In  acest  Praznic  luminat,  vă  chem  pe  toţi  să  înălţăm  cântări  de 
laudă  şi  de  mulţumire  lui  Dumnezeu  pentru  Naşterea  Sa  în  lume,  prin 
aceasta  umplând  pământul  şi  viaţa  noastră  de  speranţă,  de  bucurie  şi  de 
încredere  în  Dumnezeu. 

Să  mulţumim  lui  Dumnezeu  pentru  Cuvântul  întrupat  prin  care 
ne-a  asigurat  un  viitor  fericit  tuturor  celor  ce  respectăm  poruncile  lui 
Dumnezeu. 

Să  mulţumim  Mântuitorului,  Ce-L  ce  prin  Naşterea  Sa,  Ce-L  ce 
prin  învăţătura  Sa,  Ce-L  ce  prin  puterea  Sa,  Ce-L  ce  prin  jertfa  şi  în¬ 
vierea  Sa,  a  întemeiat  Biserica  in  care  prin  Sfintele  Taine,  şi  Liturghii 
şi  prin  Sfintele  Posturi  ne  luminează  viaţa,  ne  îndreaptă  viaţa,  ne  împo¬ 
dobeşte  viaţa  cu  bucurii  nemuritoare  pentru  că  viaţa  noastră,  fără  întru¬ 
parea  Domnului,  ar  fi  lipsită  de  mângâieri,  de  fericiri  pe  care  le  primim 
de  la  Dumnezeu,  prin  Biserica  Domnului  nostru  Iisus  Hristcs. 

Iubiţii  mei  fii  duhovniceşti, 

Am  gustat  fiecare  din  paharul  zilelor  în  care  nu  ne-am  putut 
bucura  deplin  nici  noi,  nici  copiii  noştri,  de  sfintele  Sărbători  a  Naşterii 
Domnului.  Acum  suntem  liberi.  Să  nu  folosim  libertatea  spre  pieirea 
noastră. 

în  acest  timp  noi,  cei  ce  avem  foc  în  vatră  şi  pâine  pe  masă,  să  ne 
aducem  aminte  şi  de  cei  ce  nu  au  în  casa  lor  nici  căldură,  nici  hrană, 
nici  linişte,  şi  nici  sănătate,  şi  să  căutăm  să-i  ajutăm. 

în  anul  pe  care-1  încheiem,  ca  un  „semn“,  ne-au  încercat  şi  pe 
noi  cei  din  nord-vestul  ţării,  vremuri  grele. 

Autorităţile  locale  şi  oamenii  cu  suflet  mare  din  ţară,  ne-au  întins 
o  mână  de  ajutor.  Patriarhul  ţării,  şi  de  data  aceasta  a  dat  dovadă  că 
veghează  şi  este  cu  grijă  faţă  de  noi.  Mitropoliţii,  Arhiepiscopii,  Episcopii, 
Preoţii  şi  binecredincioşii  creştini  s-au  solidarizat  şi  au  acordat  ajutoarele 
lor.  Tuturor  şi  pe  această  cale,  şi  în  acest  Praznic  luminat,  ca  un  smerit 
slujitor  al  creştinilor  dreptmăritori  din  Episcopia  Maramureşului  şi  Săt- 
marului,  în  numele  tuturor  celor  ce  au  fost  ajutaţi  Ie  aducem  alese  mul¬ 
ţumiri. 

Noi,  am  dispus  prin  Protoierei,  prin  slujitorii  Sfintelor  Altare,  să 
apeleze  la  inima  creştinilor  buni,  din  aceste  zone  mai  bogate  în  cereale, 
să  adune  grâu,  porumb,  şi  alte  cereale  prin  care  să  se  asigure  pâinea 
pentru  anul  care  vine,  la  familiile,  pe  care  potopul  le-a  dus  toată  agoni¬ 
seala  lor  din  anul  trecut. 

Şi  acum,  şi  pe  această  cale,  mă  adresez  vouă  iubiţii  mei  fii  duhov¬ 
niceşti;  din  hambarul  vostru,  din  cămara  voastră,  din  sacul  vostru  mo¬ 
dest  daţi  un  pumn  de  grăunţe  sau  de  făină  şi  pentru  cei  ce  nu  au  în 
casă  pâine. 

Noi,  dreptcredincioşii  creştini  nu  avem  voie  să  stăm  nepăsători 
faţă  de  semenii  noştri,  ci  să-i  ajutăm. 

Pentru  cei  în  suferinţă  să  ne  rugăm,  pe  cei  flămânzi  şi  goi  să-i 
ajutăm.  Pentru  cei  căzuţi  în  mari  păcate  şi  în  alte  rătăciri  întunecate, 
să-L  rugăm  pe  Atotmilostivul  Dumnezeu  să-i  ierte,  să-i  lumineze,  să-i 
trezească,  să-i  aducă  pe  calea  cea  dreaptă  a  credinţei,  a  dragostei  şi  a 
speranţei. 


Iubiţii  mei  fii  duhovniceşti, 

La  început,  am  exprimat  câteva  porunci  pe  care  unii  împăraţi  pă¬ 
gâni  din  sec.  III — IV  le-au  dat  împotriva  Bisericii  şi  a  slujitorilor  lui  Iisus 
Hristos.  Porunca  lor  a  fost  împlinită.  Zeci  de  mii  de  cărţi  creştine  au 
fost  arse.  Episcopii  şi  Preoţii  au  fost  sacrificaţi.  Sângele  celor  cc  au  fost 
ucişi  pentru  crucea  lui  Hristos  a  curs  în  valuri,  se  părea  că  a  sosit  sfâr¬ 
şitul  lumii.  îngerul  Domnului  în  cartea  Apocalipsei,  spune:  „Am  văzut 
sub  Jertfelnic,  sufletele  celor  înjunghiaţi  pentru  Cuvântul  lui  Dumne¬ 
zeu  şi  pentru  mărturia  pe  care  au  dat-o“  (Ap.  6,  9).  De-a  lungul  istoriei 
masacrul  creştinilor  n-a  încetat.  Dar  Biserica  Iui  Hristos  n-a  pierit.  Au 
dispărut  împărăţii,  au  pierit  împăraţi  şi  tirani,  au  apus  imperii  puternice, 
dar  eteaua  lui  Hristos  luminează  şi  azi.  Mai  sunt  şi  azi  martiri,  care  sunt 
ucişi  pentru  Crucea  lui  Iisus  Hristos,  dar  Biserica  noastră  este  vie  şi  pu¬ 
ternică,  pentru  că  Altarele  ei  sunt  luminate  de  Duhul  Sfânt. 

Păcatul  cel  mare,  care  domneşte  şi  astăzi  în  lume  este  că  lumea 
nu-L  cunoaşte  îndeajuns  pe  Iisus  Hristos.  Toată  lumea  necreştină  şi  creş¬ 
tină  ştie  pe  Iisus  Hristos,  dar  prea  puţin  îl  cunosc  cu  adevărat  pe  Iisus 
Hristos,  şi  de  aici  izvorăsc  toate  relele,  toate  suferinţele  pe  pământ. 

Câţi  dintre  creştini,  îl  cunosc  cu  adevărat  pe  Iisus  Hristos? 

Ştim  că  Iisus  Hristos  s-a  născut  în  Iudeea,  pe  timpul  regelui  Irod, 
în  timpul  marelui  împărat  roman  Tiberiu.  Nici  evreii,  nici  musulmanii, 
şi  nici  chiar  popoarele  păgâne  nu  neagă,  nu  pot  nega  existenţa  istorică, 
a  lui  Iisus  Hristos.  Evreii  s-ar  cuveni  să  se  laude  şi  să  fie  mândri  că  din 
sânul  poporului  lor,  s-a  născut  Prea  Sfânta  Fecioară  Maria,  din  care  s-a 
născut  Mesia  -  cel  prevestit  de  toţi  proorocii. 

Istoria  este  o  mărturie  vie,  că  prin  Naşterea  lui  Iisus  Hristos,  Dum¬ 
nezeu  a  venit  între  noi  „este  cu  noi“  (Isaia  7,  14)  şi  a  rămas  între  noi 
prin  Biserica  Sa.  Toate  acestea,  pentru  creştinii  de  azi,  din  Răsărit  şi 
din  Apus,  sunt  ştiute,  dar,  întrebarea  pe  care  trebuie  să  ne-o  punem  toţi 
este:  câţi  oameni  creştini  şi  necreştini,  de  acum,  îl  cunosc  cu  adevărat 
pe  Iisus  Hristos? 

Aceasta  este  cea  mai  mare  datorie  a  noastră,  acum  când  ne  apro¬ 
piem  de  împlinirea  a  două  mii  de  ani  de  la  Naşterea  Domnului,  să  ne 
luptăm  ca  să-L  cunoaştem  cu  adevărat  pe  Iisus  Hristos. 

Să  nu  ne  mulţumim  numai  că  ştim  unde  s-a  născut  Hristos,  ce  mi¬ 
nimi  a  făcut,  unde  a  fost  judecat  şi  condamnat  la  moarte,  unde  a  înviat. 
Acestea  sunt  fapte,  fapte  istorice  pe  care  nimenea  din  oamenii  dotaţi  cu 
puţină  cultură  nu  le  neagă,  nu  le  pot  nega.  Dar  nu-i  suficient. 

Datoria  tuturor  oamenilor  care  sunt  preocupaţi  de  salvarea  lumii 
din  impasul  în  care  se  află  azi  este  să  pună  mâna  pe  Evanghelie  şi  să 
cerceteze  cu  mare  atenţie,  ca  să  cunoască  pe  Iisus  Hristos  în  adevărata 
lumină.  Lumea  este  chemată  acum  să  cunoască  nu  numai  viaţa  şi  fap¬ 
tele  minunate  ale  lui  Iisus  Hristos  ci  în  mod  deosebit  să  cunoască  cuvin¬ 
tele  şi  învăţătura  lui  Iisus  Hristos  şi  cunoscând  această  învăţătură  ţările 
şi  popoarele  să  pună  în  practică  învăţătura  Domnului. 

Azi  când,  cu  bucurie  prăznuim  Naşterea  Domnului,  tot  creştinul 
are  datoria  să-l  urmeze  cu  credinţă  şi  cu  dragoste  pe  Iisus  Hristos.  să 
gândească  aşa  cum  au  gândit  cei  ce  l-au  urmat  pe  Iisus  Hristos,  să  vor¬ 
bească  cum  au  vorbit  cei  ce  l-au  urmat  pe  Iisus  Hristos  şi  prin  aceasta 
să  dovedim  că  îl  cunoaştem  cu  adevărat  pe  Iisus  Hristos. 

Iubiţii  mei  fii  sufleteşti, 

In  cunoaşterea  şi  în  ascultarea  de  învăţătura  Domnului  nostru  Iisus 
Hristos  credem  că  este  salvarea  din  impasul,  în  care  se  află  lumea  azi. 

Noi  creştinii  avem  însă  nădejdea  ţintită  spre  Hristos,  Mântuitorul 
lumii  la  a  cărui  naştere  dorim  să  aveţi  parte  de  bucurii  alese,  petrecând 
Sfintele  Sărbători  creştineşte,  împărtăşind  la  rându-vă  bucurie  şi  spe¬ 
ranţă  semenilor  care  au  nevoie  de  aceasta. 

Al  vostru  al  tuturor,  de  tot  binele  voitor  şi  pururea  rugător, 

t  JUSTINIAN 

Episcopul  Maramureşului  şi  Sătmaruiui 


DIN  MILA  LUI  DUMNEZEU,  EPISCOP 
AL  COVASNEI  ŞI  HARGHITEI 


Iubitului  nostru  cler,  cinului  monahal  şi  dreptcredincioşilor  creştini, 
har,  milă  şi  pace  de  la  Dumnezeu-Tatăl,  iar  de  la  noi,  părintească  bine¬ 
cuvântare. 


„Şi  Cuvântul  trup  S-a  făcut  şi  S-a  sălăşluit 
întru  noi  şi  am  văzut  mărirea  Lui,  mărire  ca  a 
Unuia  Născut  din  Tatăl,  plin  de  har  şi  de  adevăr ” 

(Ioan,  1,  14} 

Iubiţii  mei  fii  sufleteşti, 

Slăvitul  praznic  al  Naşterii  Domnului  şi  Mântuitorului  nostru  Iisus 
Uri  o  tos  umple  azi  de  bucurie  inimile  creştinilor  iubitori  de  Dumnezeu. 

O  bucurie  lină  se  aşterne  în  fiecare  casă  de  român  acum,  când 
toţi  ne  îndreptăm  cugetul  şi  inima  la  Cel  născut  din  Fecioara  Maria  în 
peştera  din  Betleem. 

Logosul  S-a  făcut  trup  (In.  1,  14),  am  putea  spune  că  este  o  sin¬ 
teză  a  Evangheliei  cerului  şi  pământului,  pe  acest  fapt  se  sprijină  exis¬ 
tenţa  noastră  omenească  aici  şi  apoi  în  veşnicie. 

Dunmezeu-Logosul  S-a  făcut  om  pentru  a  readuce  po  om  la  arhe¬ 
tipul  său,  care  este  Creatorul  lui,  pentru  că  omul  a  fost  creat  dintru 
început  prin  Dumnezeu-Logosul:  ,,Şi  a  zis  Dumnezeu:  Să  facem  om  după 
chipul  şi  după  asemănarea  Noastră  . . (Facere  1,  26). 

Dumnezeiescul  Apostol  Pavel  binevesteşte  că  Dumnezeu-Omul  Hris- 
tos  constituie  unica  temelie  şi  veşnică  şi  că  „altă  temelie  nimeni  nu  posta 
că  pună,  decât  cea  care  este  deja  pusă“  (I  Corinteni  3,  11).  Hristos  este 
temelia  fiinţei  noastre,  baza  vieţii  şi  existenţei  noastre  omeneşti. 

Prin  întruparea  Sa,  Dumnezeu  S-a  făcut  creatură,  Dumnezeu-Crea- 
tură,  „Cel  ce  este  devine,  Cel  nezidit  se  zideşte.  Cel  neîncăput  se  încape  ' 
după  cum  spune  Sfântul  Grigorie  Teologul. 

Năr,cându-se  ca  om  din  Fecioara  Marfa,  Hristos  a  adus  lumii  o  lu  ■ 
mină  veşnică  şi  a  arătat  apoi,  prin  toată  viaţa  Sa,  că  omul  este  destinat 
veşniciei. 

Prin  acest  act  vedem  voinţa  Creatorului  de  a  mântui  lumea,  adică 
de  a  o  scăpa  de  moarte  şi  de  a  asigura  oamenilor  ce  doresc  să  se  unească 
cu  El,  viaţa  fericită  de  după  moarte  şi  „fără  de  moarte11. 

Cea  mai  mare  apropiere  a  umanităţii  de  Dumnezeu  s-a  făcut  prin 
întruparea  Logosului.  Prin  naşterea  Sa,  Hristos  ridică  pe  om  la  starea 
lui  de  om  cu  firea  neîmbolnăvită,  se  face  acel  nou  început  al  omenirii, 
iar  cei  ce  rămân  în  El  nu  mai  cad  din  umanitatea  renăscută  în  Iisus 
Domnul. 

Logosul  se  încadrează  între  oameni,  făcându-Se  şi  Creator  al  unei 
umanităţi  proprii  pentru  a  realiza  o  legătură  cât  mai  strânsă  cu  oamenii; 
se  face  în  acelaşi  timp  izvor  permanent  al  înnoirii  umanităţii.  Altfel  ome¬ 
nirea  ar  fi  rămas  permanent  bolnavă  spiritual  şi  supusă  morţii,  având 
o  existenţă  lipsită  de  sens. 

Scopul  întrupării  constă  în  aceea  de  a  îndumnezei  pe  om  în  toată 
fiinţa  lui:  sufletul,  trupul,  gândirea  şi  simţirea  lui  şi  tot  ce  face  omul 
să  fie  om. 

Iubiţi  credincioşi, 

Praznicul  pe  care  îl  cinstim  astăzi  ne  duce  cu  gândul  la  ţinutul 
Iudeii,  la  peştera  din  Betleem,  ne  face  să  ne  ducem  şi  noi  să  ne  alăturăm 

păstorilor  ce  „s-au  dus  în  grabă  şi  au  găsit  pe  Maria,  pe  Iosif  şi  Pruncul 
culcat  în  iesle“  (Lc.  2,  16). 

Această  zi  de  praznic,  a  bucuriei  Naşterii  Domnului,  nu  trebuie  să 
stăpânească  sufletele  noastre  numai  în  acest  moment,  ci  trebuie  să  fie 
statornică  şi  trebuie  s-o  prefacem  într-o  bucurie  trainică,  de-o  viaţă 
întreagă.  Aceasta  este  şi  voia  lui  Dumnezeu  care  ne  spune  prin  graiul 
Fiului  Său:  „Inima  voastră  se  va  bucura  şi  bucuria  voastră  nimeni  nu  o 
va  lua  de  la  voi“  (In.  16,  22). 

Hristos  ne-a  recâştigat  drepturile  noastre  la  rai,  a  redeschis  calea 
care  duce  la  viaţă. 

La  păcatul  strămoşesc  noi  adăugăm  greşelile  noastre  personale  şi 
prin  aceasta  deschidem  o  prăpastie  mai  adâncă  între  noi  şi  Dumnezeu. 
Harul  mântuirii  lui  Hristos  ne  aduce  ridicarea  noastră  prin  coborârea 
Sa  aici  la  noi,  în  lumea  păcatului,  „Dar  unde  s-a  înmulţit  păcatul,  acolo 
a  prisosit  harul"  (Rom.  5,  20). 

Profetul  David,  luminat  de  Duhul  Domnului,  a  văzut  dinainte  vre¬ 
mea  hărăzită  pentru  răscumpărare  şi  ne  îndeamnă  la  încredere  tare, 

„căci  la  Domnul  este  îndurarea  şi  la  El  este  belşug  de  răscum¬ 
părare"  (Ps.  129,  7). 

Hristos  este  totul  pentru  noi  precum  ne  grăieşte  Sfântul  Apostul 
Pavel  când  scrie  Colosenilor: 

„Unde  nu  mai  este  elin  şi  iudeu,  tăiere  împrejur  şi  netăiere  îm¬ 
prejur.  barbar,  scit,  rob  ori  liber,  ci  toate  şi  întru  toţi  Hristos"  (Col.  3,  11). 

Hristos  este  Domnul  şi  Stăpânul  nostru,  fiindcă  Dumnezeu-Tatăî 
Slavei  „L-a  pus  să  şadă  la  dreapta  Sa,  in  locaşurile  cereşti"  (Efes.  1,  20), 
dându-I  „stăpânire  şi  peste  cei  vii  şi  peste  cei  morţi"  (Rom.  14,  9). 

El  este  binefăcătorul  nostru  căci  „din  plinătatea  Lui  noi  toţi  an 
luat  şi  har  peste  har“  (In.  1,  16).  El  este  capul  nostru,  capul  Bisericii 
(Colos.  1,  18). 

Hristos  este  Păstorul  nostru  cel  bun,  care  ne  hrăneşte  cu  trupul 
Său  euharistie  şi  ne  apără  cu  braţul  Său  cel  nevăzut.  El  este  adevărul 

care  ne  lămureşte,  lumina  care  ne  călăuzeşte,  calea  ce  duce  la  cea:  şi 
uşa  prin  care  se  intră  acolo. 

Este  modelul  nostru  de  bunătate  şi  blândeţe,  de  smerenie,  de  iubire 
frăţească  şi  de  toate  virtuţile.  Hristos  este  slava  noastră.  El  este  ferici¬ 
rea  noastră  în  timp  şi  în  veşnicie. 

Iubiţii  mei  fii  sufleteşti, 

Iată  doar  câteva  motive  pentru  care  ziua  de  astăzi  este  o  zi  de  bucu¬ 
rie  pentru  noi  creştinii. 

Această  zi  a  Naşterii  Cuvântului  lui  Dumnezeu  este  o  sărbătoare 
minunată  atât  pentru  strălucirea  ei  şi  taina  ei,  cât  şi  pentru  sensul  ei. 
In  această  zi  a  răsărit  lumii  lumina  cunoştinţei,  a  cunoştinţei  lui  Dum¬ 
nezeu  care  a  umplut  marginile  lumii. 

Ni  s-a  descoperit  acum  semnificaţia  eternă  şi  sensul  acestei  lumi 
şi  al  omului  în  lume.  Am  primit  la  acest  praznic  revelaţia  şi  sensul  atât 
al  tainei  omului,  cât  şi  al  tainei  cerului  şi  pământului. 

Prin  naşterea  lui  Hristos-Dumnezeu,  în  trup,  Dumnezeu  întreg  S-a 
născut  în  această  lume,  întregul  Adevăr  al  lui  Dumnezeu,  întreaga  Drep¬ 
tate,  Iubire,  Bunătate,  Milă  a  lui  Dumnezeu. 

De  aceea  toţi  cei  ce  flămânzesc  şi  însetează  după  Dumnezeu  şi  drep¬ 
tatea  Lui,  se  bucură  astăzi  cu  îngerii,  cu  sfinţii,  cu  păstorii  din  Bet- 
leem. 

Iubiţi  credincioşi, 

Cu  părintească  dragoste  vă  îndemn  pe  voi,  pe  toţi,  să  ascultaţi  şi 
să  împliniţi  poruncile  dumnezeieşti  şi  învăţătura  Sfintei  noastre  Biserici 
strămoşeşti,  ca  unii  care  ştiţi  că  „Dumnezeu  întoarce  omului  după  fap¬ 
tele  lui  şi  se  poartă  cu  fiecare  după  purtarea  lui“  (Iov.  34,  11). 

Buna  rânduială  a  vieţii  noastre  de  creştini  întru  ascultare  se  îm¬ 
plineşte. 

Naşterea  lui  Hristos  să  vă  fie  tuturor  de  folos. 

Rog  pe  Bunul  şi  Milostivul  Dumnezeu  „să  vă  facă  parte  de  bine, 
să  vă  dea  inimă  vouă  tuturor  ca  să  vă  închinaţi  Lui  şi  să  faceţi  voia  Lui 
cu  dor  mare  şi  cu  râvnă  în  suflet;  să  deschidă  inima  voastră  în  legea  Sa 
şi  întru  poruncile  Sale  şi  să  asculte  rugăciunile  voastre  şi  să  se  împace 
cu  voi  şi  să  nu  vă  părăsească  în  vreme  rea“  (II  Macabei  2,  2-5). 

împărtăşindu-vă  arhiereşti  binecuvântări,  doresc  să  vă  învredni¬ 
cească  Dumnezeu  a  petrece  Sfintele  Sărbători  de  Naşterea  Fiului  Său, 
ca  şi  pe  cele  ale  Anului  Nou  şi  Bobotezei,  în  pace,  cu  sănătate  şi  bucurie 
şi  să  le  ajungeţi  cu  duhovnicească  îndestulare  întru  mulţi  şi  fericiţi  an!i 

Al  vostru  al  tuturor, 
de  tot  binele  voitor, 

t  I  O  A  N 

Episcopul  Covasnei  şi  Harghitei 


Studii  şi  articole 


ASPECTE  ALE  DOCTRINEI  HRISTOLOGICE 

a  călug  Arilor  sciţi 


1.  Călugării  sciţi  in  lumina  documentelor  istorice  ale  epocii  lor. 

Provincia  Scythia  Minor  a  fost  foarte  de  timpuria  încreştinată 
şi  a  cunoscut  o  bună  organizare  bisericească,  cu  un  scaun  episcopal 
ia  Tomis,  iar  d'n  prima  jumătate  a  secolului  al  Vl-lea  avem  ştiri  si¬ 
gure  despre  existenţa  primului  mitropolit  de  Tomis,  în  persoana  lui 
Paternus.  Viaţa  intens  spirituală  a  creştinilor  sciţi,  a  favorizat,  după 
cum  am  arătat  mai  sus,  apariţia  comunităţilor  de  călugări  (monahale 
n.n.),  încă  din  a  doua  jumătate  a  sec.  IV,1  unde  s-au  format  renumiţi 
teologi  sciţi.  Unii  dintre  ei  au  ajuns  episcopi  —  ca  Bretanion,  Ghe- 
rontius,  Teotim  I,  Valentinian  etc.  — ,  iar  alţii,  rămânând  simplii  mo¬ 
nahi  —  ca  Ioan  Cassian,  Ghermanus,  Dionisie  Exiguul,  Ioan  Maxen- 
ţiu,  Leonţiu,  Petru,  Achile  ele.  — ,  şi  contribuind  prin  scrierile  lor  la 
clarificarea  şi  fixarea  ortodoxiei  credinţei  aşa  cum  a  fost  stabilită  la 
Sinoadele  ecumenice  sau  la  promovarea  spiritualităţii  autentice  răsă¬ 
ritene  în  Apusul  Europei. 

Cu  siguranţă  că  intr-o  astfel  de  comunitate  monastică  au  trăit 
şi  s-au  format  „călugării  sciţi",  care  au  jucat  un  rol  destul  de  impor¬ 
tant  în  nesfârşitele  controverse  hristologice  care  au  continuat  şi  în 
secolul  al  Vl-lea,  sub  domnia  împăratului  filomonofizit  Anastasie  I 
(491 — 518)  şi  a  împăraţilor  Justin  I  (518 — 527)  şi  Justinian  (527 — 565). 
Acesta  din  urmă  a  provocat  reacţia  calcedoniană  împotriva  monofi- 
zitismului  de  toate  nuanţele.2  Că  au  fost  de  origine  sciţi  şi  că  au  lo¬ 
cuit  în  Scythia  Minor  ne-o  dovedeşte  atât  faptul  că  ei  depindeau  ju- 
risdicţional  de  mitropolitul  Paternus  de  la  Tomis3,  cât  şi  faptul  că  sci¬ 
tul  Dionisie  Exiguul  întreţinea  cu  ei  strânse  relaţii  şi  le  vine  în  aju- 


1.  Sf.  Epifamie  ne  informează  că  în  a  doua  jumătate  a  sec.  al  IV-!ea  existau 
mănăstiri  audiene  în  Scythia  M  nor,  deşi  nu  este  exclus  ca  aşezăminte  monahale  să  fii 
existat  încă  din  prima  jumătate  a  sec.  IV  (Cf.  împotriva  ereziilor  III,  1,  70,  14,  în  P.G., 
t.  43,  col.  372  B). 

2.  Vezi  pe  larg  L.  Duchesne,  L’Eglisc  au  VI-c  siecle,  Paris,  1923.  p.  35 — 70: 
Pr.  Vasile  Gh.  Sibiescu,  Călugării  şciţi,  în  .Revista  Teologică',  an.  XXVI,  (1936),  mr. 
5—6,  p.  182. 

3.  .Aceştia  acuză  pe  episcopii  din  previncia  lor,  printre  care  se  află  şi  Pater¬ 
nus,  episcopul  din  cetatea  Tomis"  (Vezi:  Raportul  opiscopilor  Germanus  şi  johannes, 
a  diaconilor  Fclix  şi  Dioscorus  şi  a  preotului  Blandus,  in  .Fontes  Historiae  Daco-Ro- 
manae",  voi.  II,  Bucureşti,  1970,  p.  331. 

tor  In  lupta  lor  antinestoriană,  traducându-le  din  limba  greacă  în 
limba  latină,  opere  de  valoare  din  Sfinţii  Părinţi:  Despre  crearea  omu¬ 
lui,  a  Sf.  Grigorie  de  Nyssa,  Epistola  17  contra  lui  Nestorie  şi  Epis¬ 
tolele  45 — 46  către  Succensus  a  Sf.  Chirii  al  Alexandriei  şi  Tomosul 
către  armeni  a  patriarhului  Produs  al  Constantinopolului.  Acest  lu¬ 
cru  se  vede  foarte  bine  într-o  prefaţă  la  o  traducere  latină  a  două 
scrisori  ale  Sf.  Chirii  al  Alexandriei  către  Succensus,  traducere  pe 
care  o  trimite  „venerabililor  domni  şi  fraţi  prea  iubiţi,  locrn  şi  Leon- 
ţiua,,  şi  care  pentru  importanţa  ei  o  redăm  aici  în  iraducere  integra¬ 
lă:  „Poate  pare  lucru  nou  celor  neştiutori  că  Scythia,  care  se  arată 
îngrozitoare  prin  frig  şi  în  acelaşi  timp  prin  barbari,  a  crescut  băr¬ 
baţi  plini  de  căldură  şi  minunaţi  prin  blândeţea  purtării.  Că  aşa  stau 
lucrurile,  eu  îl  ştiu  nu  numai  printr-o  cunoaştere  de  naştere,  ci  mi 
l-a  aratat  şi  experienţa.  Se  cunoaşte  că  acolo  fin  Scythia  Minor  n.n.), 
într-o  comunitate  pământească  deschisă  —  „exposita  lerrena  congre- 
gatione“  — ,  am  fost  renăscut  cu  harul  lui  Dumnezeu  prin  taina  bo¬ 
tezului  şi  am  fost  învrednicit  să  văd  viaţa  cerească  în  trup  fragil  şi 
prea  fericiţilor  părinţi,  cu  care  acea  provincie  se  slăveşte  ca  de  o  ra¬ 
diere  duhovnicească  deosebită. 

Credinţa  lor,  strălucind  prin  legătură  cu  fapta  bună  era  pentru 
toţi  pildă  de  viaţă  şi  sinceritate.  Ei  nu  erau  prinşi  în  mreaja  niciunei 
griji  lumeşti  şi  puteau  spune  cu  Apostolul  « Cetatea  noastră  este  în 
ceruri »  (Fiii peni  3,  20).  Ei  au  ţinut  cu  tărie  neînfricată  totdeauna  dog¬ 
mele  credinţei  ortodoxe,  căci  deşi  erau  simpli  în  cuvânt,  în  ştiinţă 
nu  erau  nepricepuţi.  Sfinţiile  Voastre,  însufleţiţi  pentru  integritatea 
credinţei,  sprijiniţi  din  toate  puterile  râvna  acestora,  neţinând  seama 
de  inerţia  şi  adversitatea  unora  care  preferă  lucrurilor  cereşti  folosul 
celor  prezente.  Credinţa  flexibilă  şi  nestatornică  urâtă  a  acestora  faţă 
de  adorarea  fui  Dumnezeu,  mă  mâhnesc  foarte  tare.  Adesea  ei  îşî 
schimbă  părerile  sau  opiniile,  după  bunui  plac  ai  împăraţilor,  ca  şi 
cura  sfânta  religie  se  poate  schimba  după  calcutele  omeneşti,  pentru 
că  de  la  tradiţia  apostolică,  tăria  făgăduinţei  Domnului  rămâne  sta¬ 
tornică  şi  neclintită. 

De  aceea,  sigur  de  tăria  Bisericii  universale  şi  socotind  puţin 
importantă  îndrăzneala  sau  furia  perfidei  nestoriene,  care  pune  mereu 
la  cale  mereu  să  asedieze  tăria  adevărului  ortodox,  nu  numai  prin 
încercări  pe  faţă,  ci  şi  prin  curse  ascunse,  mă  ostenesc  prin  puterea 
pe  care  mi-o  dă  harul  dumnezeiesc,  să  opun  armelor  de  fier  ale  aces¬ 
tei  erezii  un  bastion  mântuitor.  In  acest  scop.  Ia  îndemnul  nostru  stă¬ 
ruitor,  am  tradus  din  limba  greacă  două  epistole  ale  Prea  Fericitului 
Chirii,  episcopul  Alexandriei,  adresate  lui  Succensus,  întâistătătorul 
Diocesareii  fsauriei ,s 


4.  „Dominis  veaerabilibus  et  carissimis  frairibus  Ioanni  at  que  Leonito"  (Cf. 
Dionlsius  Fxiguus,  Pra-cfati»  ad  Ioannem  et  I.eoutium,  în  .Corpus  Cnristianorum",  Se- 
ries  Latina,  t.XXXV;  Scr'ptotxs  Illyricî  Minorem,  Turnholti,  1972,  p.  55. 

5.  Novum  forsitan  videatur  igaaris,  ţi  Scythia  «quae»  frigoribus  simul  et  bar- 
bapis  probatur  esse  terribilis,  virot  semper  eduxerit  calore  ferueates  et  raorum  placidi¬ 
tate  mirabiles;  nobis  kor  ita  esso  non  salum  nativa  ţuadam  notitia  venim  etiam  expe- 


32 


REVISTA  TEOLOGICA 


2.  „ Odiseea "  călugărilor  sciţi  —  din  Scylhia  Minor,  la 
Constantinopol  şi  Roma. 

Putem  afirma  cu  certitudine  că  nesfârşitele  controverse  teolo¬ 
gice  în  legătură  cu  hristologia  calcedoniană  şi  monofizită,  au  preo¬ 
cupat  în  mare  măsură  şi  pe  monahii  luminaţi  din  îndepărtata  Scythia 
Minor.  Dintr-o  scrisoare  a  împăratului  Justinian  către  papa  Hormisda, 
aflăm  câteva  nume  ale  călugărilor  sciţi:  Ioan  Maxenţius,  Leonţiu, 
Ahile  şi  Mauritius.* * * * * 6  Cunoaştem  de  asemenea  şi  numele  lui  Petru  Dia¬ 
conul,  care  a  scris  o  epistolă  către  episcopii  africani  exilaţi  în  Sardi¬ 
nia,  precum  şi  a  unui  lector  pe  nume  Ioan,  care  semnează,  la  sfâr¬ 
şitul  scrisorii  alături  de  Petru,  Leonţiu  şi  Ioan  Maxenţius.7 8 

Ioan  Maxenţius  a  fost  un  călugăr  cult  şi  la  curent  cu  evoluţia 
problemelor  teologice  ale  epocii  sale,  fapt  ilustrat  de  scrierile  care 
ni  s-au  păstrat  de  la  el,  scrieri  în  care  face  apologia  formulei  călu- 
gcrilor  sciţi,  arătând  că  aceştia  sunt  sinceri  şi  definitiv  ataşaţi  de  ho¬ 
tărârile  sinodului  de  la  Calcedon  şi  de  Epistola  dogmatică  a  papei 
Leon.*  El  apără  formula  scită  pe  un  ton  tranşant,  fără  cruţarea  per¬ 
soanelor. 


riantia  magistra  compertum  est,  qu os  ibidem  per  dei  gratiam  constat  exprosita  terrena 
congregatione  sacramento  esse  baptismatis,  qui  beatissinorum  quoque  patrum,  quibus 
illa  regio  spiritali  quo-dammodo  fertilitate  gloriatur,  caelettem  convernationem  în  carne 
fragili  meriumus  intueri. 

Quorum  fides,  operis  conexatione  resplendes,  credebat  omnibus  vitae  pariter  et  cre- 
dulitatis  exempla:  hi,  nullius  prorsus  mundanae  sollicitud  nis  nexibus  involuti,  cura 
apostolo  dicere  poterant:  Nostra  autern  conversatio  in  calis  est  —  penes  quos  etiam 
catholicae  fidei  dogmota  semper  intemerata  viguere:  nam  etsi  sermone  fuerunt  simpli- 
ces,  sed  imperiti  non  fuerunt. 

Horum  studia  vestra  sanctitas  emulata  pro  integritate  fidei  summis  viribus  ela¬ 
borat,  inertiam  quorundara  varietatemque  despiciens,  qui  utilitatem  praesentium  rebus 
caelestibus  anteponui*  —  quorum  nos  flexa  fides  et  erga  divinum  cultum  foeda  mo- 
bflitas  valde  maestif  cat  — ,  qui  pro  voluptatibus  principum  svas  sententias  plerumque 
commutant  —  quasi  divina  religio  humanis  umquam  possit  altercationibus  immutari, 
cum  dominicae  promission's  ex  apostolica  traditione  fixa  manerat  et  inconcussa  soliditas. 

Quapropter  de  universali  ecclesiae  firmitate  securus  parvique  pendens  auda- 
ciam  aut  furorem  Nestorianae  perfidiae,  quae  non  solum  conatibus  manifestis  verura 
etiam  clandest  nis  semper  insidiis  stabililatem  catholicae  veritatis  oppugnare  mnlitur, 
pro  facultate,  quam  divina  gratia  suggerit,  armis  eius  feralibus  salutare  nitor  munimen 
opponere. 

Et  ideo  beatiss:mi  Cyrilli  Alexandrinae  urbis  «piscopi  duas  epistulas  ad  Succes- 
sum  directas  Isauriae  Diocaesariensis  antistitem,  vorbis  potissimum  commonentbus,  de 
graeca  nuper  locutione  transfudi*  (Cf.  Ibidem,  p.  55 — 56;  Vezi  si  Pr.  Prof.  Ioan  G. 
Comtn,  Teologi  ţi  teologie  în  Scythia  Minor  în  sec.  IV — V,  în  .Biserica  Ortodoxă  Ro¬ 
mâni*,  an  XCVI,  (1978),  nr.  7 — 8,  p.  786. 

6.  Scrisoarea  are  următoarei  formulă  de  adresare:  Sfântului,  Prea  Ferici  ului 
prin  meritele  sale  ţi  apostolicului  stăpân,  părintelui  papă  Hormisdas,  Justinian,  în  .Fon- 
tes  Historiac  Daco-Romanac",  voi.  11,  Bucureşti,  1970.  p.  327. 

7.  „Petrus  misericordia  Dei  diaconus  subscripsit,  Ioannes  miserioordia  Dei  mo- 
nachus  subscripsit,  Leontius  misericordia  Dei  monichus  subscripsit,  Ioannes  lector  mi¬ 
sericordia  Dei  subscripsit.  De  incarnatione  et  gratia  Domini  noştri  Jesu  Christi,  ad  Ful- 
gentuîm  et  alios  cpiscopos  Africac,  în  P.L.,  t.  65,  col.  351 . 

8.  Vezi:  P.G.,  t.  86,  1  col.  73 — 158  ţi  E.  Swartz,  Acta  Conciliorura  Occumeni- 
corum,  t.  IV,  Strasbourg,  1914,  p.  1 — 62. 

Leonţiu,  al  doilea  călugăr  scit  cunoscut,  a  fost  rudă  cu  gene¬ 
ralul  Vitalian,  care  avea  o  extraordinar  de  mare  influentă  la  curtea 
imperială.9  în  jurul  personalităţii  lui  Leonţiu  s-a  creat  o  controversă: 
el  a  fost  identificat  de  unii,  cercetători  cu  Leonţiu  de  Bizanţ  —  teo¬ 
logul  lui  Justinian  I  — ,  de  Ia  care  avem  un  număr  de  tratate  teolo¬ 
gice.10  Astfel  după  Bardenhawer,  Leonţiu  de  Bizanţ  ar  fi  originar  din 
Scythia  Minor,  unde  s-ar  fi  născut  în  jurul  anului  485,  de  unde,  îm¬ 
preună  cu  alţi  călugări,  ar  fi  venit  Ia  Constantinopol.  Fără  a  intra  in 
detalii  precizăm  că  este  posibil  ca  Leonţiu  de  Bizanţ  să  fie  aceeaşi 
persoană  cu  Leonţiu  scitul,  mai  ales  dacă  avem  în  vedere  faptul  că 
Sf.  Chirii  al  Alexandriei  şi  doctrina  sa  hristologică  erau  la  mare  cins¬ 
te  la  călugării  sciţi,  lucru  care  poate  fi  observat  din  toate  scrierile 
teologului  lui  Justinian  I,  care  dacă  va  fi  fost  călugăr,  nu  a  făcut  alt¬ 
ceva  decât  să  continue  firul  tradiţiei  şi  gândirii  în  care  a  fost  for- 
mat.11 

Aceşti  călugări  şi  alţi  fraţi  de-ai  lor  care  nu  sunt  cunoscuţi  cu 
numele,  au  depus  în  împrejurări  foarte  grele,  un  efort  susţinut  pen¬ 
tru  apărarea  Ortodoxiei  în  faţa  avalanşei  nestoriene  şi  monofizite, 
precum  şi  pentru  afirmarea  deplină  a  definiţiei  dogmatice  de  la  Cal- 
cedon,  într-o  viziune  chiriliană. 

Ei  au  avut  de  asemenea  un  rol  proeminent  în  realizarea  legă¬ 
turii  dintre  Orient  şi  Occident,  mai  ales  prin  generalul  Vitalian,  ru¬ 
denie  cu  unul  dintre  ei12  şi  el,  scit  de  origine13,  care  l-a  îndemnul  că¬ 
lugărilor14,  s-a  declarat  apărător  al  Ortodoxiei  şi  al  Sinodului  de  Ia 
Calcedon,  şi  care  devastând  totul  până  la  zidurile  Constantinopolu- 
lui,  în  anul  514,  a  impus  împăratul  ii  filomonofizit  Anastasie  să  pună 
capăt  schismei  acachiene J5  Împăratul  a  reuşit  să-l  potolească  numai 
după  ce  i-a  acordat  titlul  de  „ir militum "  şi  i-a  promis  convo- 


9.  Viteazul  şi  abilul  general  Vitalian  era  de  origine  sciţi.  După  unii  el  ar  fi 
fost  got,  dar  ştim  că  în  documentele  vremii  numele  de  scit  şi  got  erau  identice  (Cf.  J. 
Zeillcr,  Les  origines  chretieones  dans  Ies  provinces  danubienncs  de  lT.mpire  romain.  Paris, 
191S,  p.  383).  De  altfel,  conform  uzanţei  de  atunci,  sciţi  erau  numiţi  toţi  locuitorii  din 
nordul  Dunării  (Cf.  V.  Pârvan,  Contribuţii  epigraficc  la  istoria  creştinismului  daco-ro- 
man,  Bucureşti,  1911,  p.  166  şi  p.  1 77). 

10.  Acestea  sunt:  Contra  monofiziţilor;  Contra  lui  Sever  de  Antiohia,  Contra 
nestorienilor,  în  P.G.,  t.  86,  1  şi  t,  86,2. 

11.  A  se  vedea  Pr.  Loofs  Leontius  von  Byzanz  und  die  gleichnamigen  Schriftstel- 
ler  der  griechschen  Kirche,  Teii  I:  Das  Leben  und  die  polomischen  Werke  des  Leontius 
von  Byzanz,  Leipzig,  1887;  V.  Griimel,  Leonce  de  Byzance,  artic.  în  „Dictionaire  de 
theologie  Catholique",  t.  IX,  Paris,  1926,  col.  400 — 426. 

12.  „Aceşti  monahi,  între  care  este  si  Leontius,  care  zice  că  este  rudă  cu  Vitalia- 
nus"  (Cf.  Raportul  diaconului  Dioscor,  în  „Fontas  Historiae  Daco-Romanae  . . .",  voi.  II, 
p.  329;  Vezi  şi  „J.  Turmei,  Histoirc  des  dogmes,  Paris,  voi.  II,  1932,  p.  386). 

13.  Vezi:  I.  Rusu,  Obârşia  şi  răscoala  lui  Vitalianus,  în  „Omagiu  lui  P.  Constan- 
tinescu-Iaşi  cu  prilejul  împlinirii  a  70  de  ani“,  (Extras),  Editura  Academiei,  Bucureşti, 
1965,  p.  133 — 139;  Pr.  Vasile  Gh.  Sibiesru,  op.  cit.,  p.  183. 

14.  I.  Rusu,  op.  cit.  p,  136. 

15.  E.H.  Vollet,  Monophysisme,  artic.  în  „La  Grande  Encyclopedia",  t.  84, 
Paris,  t.a.,  p.  156. 

carea  unui  sinod  la  Heracleea,  la  care  să  participe  şi  delegaţi  din 
partea  papei. 

împăratul  a  trimis  o  Scrisoare  de  convocare  a  sinodului'6,  şi  o 
altă  scrisoare  către  papa  Hormisda,  datată  28  decembrie  514,  fiind 
primită  la  Roma  în  luna  mai  51 5,17,  an  în  care  trebuia  să  se  ţină  Si¬ 
nodul  de  la  Heracleea.  Amânarea  datei  ţinerii  sinodului,  l-a  deter¬ 
minat  pe  Vitalian  să  pornească  a  doua  ofensivă  împotriva  capitalei 
imperiului.18  Urmaşul  lui  Anastasie,  împăratul  Justin  I  (518 — 527),  va 
duce  însă  o  politică  de  reconciliere  cu  Biserica  Romei17  şi  va  ţine 
seama  de  condiţiile  puse  de  papa  Hormisda  pentru  aplanarea  schis¬ 
mei  acachiene: 

1.  recunoaşterea  sinodului  de  la  Calcedon  şi  supunerea  cleru¬ 
lui  faţă  de  tot  ce  a  hotărât  sinodul; 

2.  anatema  împotriva  lui  Nestorie,  Eutihie,  Dioscor,  Petre  Mon- 
gul,  Timotei  Elurul,  Acacie  şi  Petru  Fullo; 

3.  reabilitarea  tuturor  episcopilor  depuşi  ce  au  rămas  credin¬ 
cioşi  Calcedonului.20 

Ortodox  convins,  împăratul  Justin  o  permis  patriarhului  Ioan  al 
II-îea,  să  convoace  un  sinod  la  Constantinopol,  în  519,  unde  s-a  hotă¬ 
rât  recunoaşterea  Sinodului  de  la  Calcedon,  rechemarea  şi  repunerea 
în  scaune  a  tuturor  episcopilor  ortodocşi  exilaţi.  După  sinod,  împă¬ 
ratul,  nepotul  său  Justinian  şi  patriarhul  Ioan  al  II-lea  s-au  adresat 
episcopului  Hormisda  relatându-i  cele  petrecute.  Hormisda,  la  rân¬ 
dul  său,  a  trimis  la  Constantinopol,  ca  legaţi  papali:  pe  episcopul  Ger- 
manus,  episcopul  Ioan,  preotul  Blandus,  diaconii  Felix  şi  Dioscor  cu 
scrisori  către  împărat,  către  patriarhul  Constantinopolului  şi  clerul 
Bisericii,  către  prefectul  din  Tesalonic  etc.2' 

Dar  înainte  încă  de  a  sosi  legaţii  papei,  in  primele  luni  ale  anu¬ 
lui  519,  —  declarându-se  apărători  ai  ortodoxiei  şi  ai  Calcedonului  în 
general  — ,  apar  la  Constantinopol  călugării  sciţi,  care  cer  aprobarea 
formulei  lor:  „ena  dis  aghios  triados  peponthenai  sarki  —  Unus  de  Tri¬ 
nitate  passus  est  carne  —  Unui  din  Treime  a  suferit  In  Trup". 
Această  formulă,  sub  o  altă  redactare,  o  găsim  şi  în  Tomosul 
către  armeni  a  Patriarhului  Produs  al  Constantinopolului  din  445.22 

Considerând  insuficient  de  explicită  definiţia  sinodului  IV  ecu¬ 
menic  şi  având  în  vedere  mai  ales  pasajele,  mai  puţin  clare  din  epis- 

16.  J.D.  Mansi,  op.  cit.,  t.  VIII,  col.  3S4. 

17.  „Aşadar,  pentru  că,  după  cum  se  pare,  în  părţile  Scythiei  s-au  man:fes;at 
unele  îndoieli  despre  dreapta  credinţă,  clemenţa  noastră  a  hotărât  în  primul  rând 
să  se  ţină  un  sinod  preacucernic  în  cetatea  Heracleea...  pentru  ca  întpăcându  se  ini¬ 
mile  şi  cercetându-se  cu  atenţie  tot  adevărul,  credinţa  notstră  cea  adevărată  să  se 
facă  ma;/  limpede  cunoscută  întregii  lumi,  pentru  ca  r>e  urmă  să  nu  mai  poată  fi 
nici  o  îndoială  sau  discordie"  (Cf.  Scrisoarea  împăratului  Anastasie  către  pipa  Hor¬ 
misda,  în  „Fontcs  Historiac  Daco-Romanae"  voi.  II,  p.  325:  L.  Duchesne  op.  cit.,  p.3S ). 

ÎS.  L.  Duchesne,  op.  cit.,  p.  37 — 39;  Pr.  Vasile  Gh.  Sibieacu,  op.  cit.,  p.  184 — 1S5. 

19.  I.  Rusu,  op.  cit.,  p.  156. 

20.  E.  H.  Vollct,  op.  cit.,  p.  156. 

21. Gf.  Baronius,  Anales  jcsu  Christi,  an.  519,  Magnutia,  Antonius,  1618,  p.  528. 

22.  „omologountes  ton  Theon  logou,  ena  tis  triados  sesarkosthai”  (Cf.  E.  Swartz, 
Acta  Conciliorum  . . .,  t.  IV,  2.  Prefaţă,  p.  VII). 

tola  lui  Leon  despre  ceîe  două  firi  şi  lucrările  lor,  călugării  sciţi  do¬ 
reau  aprobarea  acestei  formule  pentru  a  scoate  în  evidenţă  faptul 
că  subiectul  actelor  omeneşti  din  Iisus  Hristos  este  tot  Dumnezeu 
(Unul  din  Treime)!  Era  de  fapt  o  revenire  asupra  anatematismei  a  12-a 
a  Sf.  Chirii,  atât  de  contestată  şi  combătută  de  Teodoret,  care  vedea 
In  ea  o  exprimare  a  theopasismului a.  în  prealabil,  ei  au  supus  aceas¬ 
tă  formulă  spre  aprobare  mai  întâi  episcopului  lor  Paternus.  Cum 
acesta  a  refuzat  să  aprobe  formula,  aceştia  îl  reclamă  pe  Paternus 
generalului  Vitalian,  cum  că  ar  fi  nestorian. 

In  capitala  imperiului,  cearta  începe  între  Leonţiu,  ruda  lui  Vi- 
talian  şi  un  oarecare  diacon  Victor,  care  neacceptând  formula  sciţi¬ 
lor,  a  fost  declarat  nestorian  de  către  aceştia.  La  presiunea  lui  Vita¬ 
lian  s-a  trecut  la  judecarea  acestei  pricini,  după  cum  reiese  din  re¬ 
latarea  legaţilor  papali  către  papa  Hormisda:  „Aceştia  acuză  pe  epis¬ 
copii  din  provincia  lor,  printre  care  se  află  Paternus,  episcopul  din 
cetatea  Tomis.  Au  prezentat  cereri  şi  siliţi  de  porunca  prea  procon¬ 
sulului  principe  şi  stăpân  Vita/ianus,  conducătorul  de  oşti  ne-am  adu¬ 
nat  pentru  judecarea  pricinii...  Prea  bunul  împărat -a  adus  ia  împă¬ 
care  pe  susnumitui  episcop  şi  pe  siâvitul  bărbat  Vitalianus.  Monahii, 
fiindcă  ii  se  cerea  să  se  împace,  au  preferat  mai  bine  să  plece  din 
ce'cte  decât  să  ajungă  la  împăcare". 24  în  timpul  discuţiilor  episcopul 
Constantinopolului  a  expus  hotărârile  sinodului  din  Calcedon:  „Sciţii 
au  început  însă  să  zică:  să  se  adauge  şi  „Unui  din  Treime".  No!  dim¬ 
potrivă  am  zis:  ce  nu  a  fost  hotărât  de  ceie  patru  sinoade,  nici  în 
scrisorile  fericitului  papa  Leon,  noi  nu  putem  nici  să  spunem  nici  să 
adăugăm."25 

Cu  toate  acestea,  convinşi  de  ortodoxia  formulei  lor,  precum  şi 
de  necesitatea  întrebuinţării  ei,  patru  dintre  călugări,  - —  Ioan,  Leon¬ 
ţiu,  Achile  şi  Mauriciu,26  au  plecat  spre  Roma  pentru  a  obţine  apro¬ 
barea  formulei  lor.  Legaţii  papali  de  Ia  Constantinopol  au  avut  însă 
grijă  să  nu-(  anunţe  pe  papa  Hormisda  despre  pretenţiile  acestora, 
sfătuindu-1  să  nu  le  dea  nici  un  fel  de  aprobare.27 


23.  J.  Tixeront,  Histoire  des  dogmes  dans  l’antiquice  chretienne,  3  voi.,  Paris, 
192-4,  p.  131. 

24.  Raportul  episcopilor  Germanus  ;i  Johannes,  a  diaconilor  Fclix  ţi  Diosco- 
rus  (i  preotului  Blanduş,  in  „Fontes  Historiae  Daco-Romanae”  . . .,  voi.  II,  p.  331. 

25.  Raportul  diaconului  Dioscorus,  în  Ibidcm,  p.  333. 

26.  In  Epistola  pe  care  o  scrie  Justinian  lui  Hormisda,  aminteşte  numele  celor 
patru  călugări:  Achile,  Ioan,  Leontiu  şi  Mauriciu  (Cf.  Ibidcm,  p.  327),  La  sfârşitul 
epistolei  pe  care  însă  diaconul  Petru  o  scrie  episcopilor  africani  exilaţi  in  Sard'nia, 
apare  in  locul  lui  Leonţiu  şi  Mauriciu,  alte  două  nume:  Petru  şi  Ioan  Lectorul  (Cf. 
P.L.  t.  65,  col.  451). 

27.  „De  aceea  vă  rugam  să  cugetaţi  cu  obişnuita  grijă  şi  cu  luare  aminte,  pe 
care  o  are  de  obicei  stăpânul  nostru,  cum  trebuie  să  primiţi  pe  cei  care  au  plecat  in 
felul  acesta  de  la  noi  şi  s-au  separat  de  comunitatea  noastră,  sau  sa  fie  respinse  capi¬ 
tolele  lor,  fiindcă  Biserica  din  Constantinopol  se  îngrozeşte  de  toţi  aceştia-.  Pentru 
că  „dacă  se  îngăduie  să  se  fără  aceasta,  mi  se  pare  că  se  vor  naşte  neînţelegeri  şi  scan¬ 
daluri  mari  între  Biserici".  (Cf.  Raportul  episcopilor  Germanus  şi  Johannes,  a  preo¬ 
tului  Blandus  şi  a  diaconilor  Felix  şi  Dioscor  în  „Fontes  Historiae  Daco-Romanae 
.  .  .  voi.  II,  p.  329—331). 

Justinian,  care  atunci  era  doar  asociat  la  treburile  imperiului 
nu  s-a  arătat  receptiv  şi  binevoitor  călugărilor  sciţi,28  dar  mai  târziu 
—  atât  că  a  fost  convins  de  sciţii  rămaşi  la  Constantinopol,  cât  mai 
ales  din  raţiuni  politice  — ,  s-a  declarat  aliat  al  lor,  insistând  pe  lângă 
papa  Hormisda  spre  a  le  rezolva  problema.29  Aceasta  s-a  datorat  şi 
faptului  că  Bisericile  din  Antiohia  şi  Ierusalim,  trimiţând  lui  Justi¬ 
nian  o  mărturisire  de  credinţă  ortodoxă  care  cuprindea  şi  formulele 
scite,  împăratul  credea  că  prin  aprobarea  acestora  de  către  papă,  se 
va  face  mai  uşor  unirea.30  Cu  toate  că  nu  era  împotriva  formulei  sci¬ 
ţilor,  totuşi  papa  a  ezitat  să  se  pronunţe  în  favoarea  ei,  mai  ales  de 
teama  legaţilor  de  la  Constantinopol  şi  mai  ţV?  a  lui  Dioscor,  care 
îl  ţinea  sub  presiune.  Aşa  putem  înţelege  de  /"apa  a  căutat  să  sca¬ 
pe  de  el  şi  de  ce,  odată,  în  prezenţa  a  mulţi  V;..  baţi,  a  rugat  pe  şeful 
armatei  să  comunice  împăratului,  că  dacă  Dioscor  nu  mărturiseşte, 
că  Hristos,  Fiul  lui  Dumnezeu  a  pătimit  în  trup,  să  fie  aruncat  în 
mare.31  Din  acest  motiv  ţine  în  captivitate  călugării,  timp  de  14  luni32, 
iar  când  aceştia  încearcă  să  fugă,  papa  întăreşte  paza  pentru  a-i  re¬ 
ţine  până  la  sosirea  legaţilor.33  în  acest  timp,  ei  s-au  adresat  poporu¬ 
lui  roman,  care-i  găseşte  nevinovaţi,  rât  şi  senatorilor  romani,34  dar 
aceasta  nu-i  ajută  cu  nimic,  pentru  că  papa  nu  le  dădea  aprobarea. 

28.  Iată  ce  scria  la  început  Justinian  papei  Hormisda:  „Dar  fiindcă  am  aflat 
că  unii  din  tagma  monahilor,  care  se  preocupă  mai  mult  de  vraibă  decât  de  dragostea 
ţi  pacea  lui  Dumnezeu  dorind  să  provoace  unele  tulburări,  au  plecat  de  aici  şi  şi-au 
luat  drumul  către  îngerul  vostru,  fericirea  voastră  cunoscând  prin  prezenta  scrisoare 
cauza  răutăţii  lor,  să  binevoiască  a-i  primi  aşa  cum  merită  şi  să-i  alunge  departe  de 
Sine"  (Cf.  Scrisoarea  lui  Justinian  către  papa  Hormisda,  în  Ibidem,  p.  325). 

29.  La  scurtă  vreme  însă,  Justinian  adresează  papei  o  altă  scrisoare,  din  care 
observăm  cu  uşurinţă  schimbarea  atitudinii  sale  faţă  de  călugării  sciţi:  „Unii  afirmă 
că  Hristos,  Fiul  lui  Dumnezeu,  Domnul  nostru,  fiind  răstignit  cu  trupul  pentru  mân¬ 
tuirea  noastră,  trebuie  predicat  (că  a  fost  răstignit)  doar  Unul  în  Treime.  Dacă  ar 
trebui  admis  acest  lucru  reverenţa  noastră  să  binevoiască  a  ne  înştiinţa,  cu  părin¬ 
te  tscă  prevedere  prin  înţeleptul  său  răspuns,  ce  trebuie  să  urmărim  sau  de  ce  să  ne 
ferm  în  această  privinţă...  Dar  fiindcă  s-a  spus  că  monahii  sciţi  au  venit  la  reşe¬ 
dinţa  voastră  pentru  acest  motiv,  potrivit  tendinţei  Părinţilor  bisericeşti  şi  conform 
regulilor  monahale,  după  ce  li  se  va  da  un  răspuns  care  să  nu-i  înfricoşeze  câtuşi  de 
puţin,  porunciţi  să  fie  trim:şi  înapoi  la  noi,  cu  o  scrisoare  din  partea  voastră"  (Cf. 
Scrisoarea  lui  Justinian  către  Hormisda  în  Ibidem,  p.  327. 

30.  P.L.,  t.  63,  col.  501. 

31.  „. .  .  Nisi  Christum  Filium  Dei,  qui  pro  nobis  passum  es»  in  carne,  unum 
es  sancta  et  individua  Trinitate  fuerit  confessus  Dioscorus,  pelaga  demergatur"  (Ioan 
Maxenţiu,  Fpistoiam  Hormisdac  responsio,  în  P.G.,  t.  86,  1,  col.  1C0B). 

32.  „. . .  per  quatordecim  pene  menses,  quadim  eos  ibi  detinuit"  (Ibideai,  col. 
100  A). 

33.  Acest  lucru  îl  mărturiseşte  însuşi  Horm'sda  prin  epistola  ce  o  trimite  că¬ 
tre  episcopii  Germanus  şi  Johannes,  către  preotul  Blandus:  „călugării  sciţi,  fiindcă  nu 
vor  să  înfrunte  scrierea  voastră  şi  spun  că  nu  pot  să  amâne  respectarea  regulilor 
religioase,  au  încercat  să  plece  pe  ascuns  din  oraş.  Noi  am  făcut  să  fie  păziţi  mai  cu 
grijă,  voim  să  cunoaştem  cele  ce  le-am  spus  împotriva  voastră,  ca  atunci  când  vă 
veţi  întoarce  cu  ajutorul  lui  Dumnezeu,  greşeala  lor  să  fie  îndreptată  prin  îndemnuri 
bine  chibzuite"  (Scrisoarea  papei  Hormisda  către  episcopii  Germanus  şi  Iohannes . . ., 
îrt  „Fontes  Historiae  Daco-Romanae"  . . .,  voi.  II,  p.  333). 

34.  Cf.  P.G.,  t.  86,  col.  104  ABC. 

Obosiţi  de  atâta  aşteptare,  călugării  sciţi  se  adresează  episcopi- 
lor  africani  exilaţi  în  Sardinia  de  către  regele  Trasamund,  cerându-le 
să-şi  exprime  opinia  asupra  ortodoxiei  învăţăturilor  propovăduite  de 
ei.  In  acest  scop,  Petru  Diaconul  scrie  o  epistolă  în  care  concentrea¬ 
ză  întreaga  doctrină  a  călugărilor  sciţi.  Fulgenţiu  de  Rupse  le  răs¬ 
punde  printr-o  lungă  epistolă,  declarându-le  doctrina  perfect  ortodoxă 
şi  lăudându-i  pentru  ea.35  Deşi  în  timpul  celor  14  luni  cât  au  stat  la 
Roma,  călugării  sciţi  au  stat  în  permanenţă  în  comuniune  cu  papa,  la 
întoarcerea  legatului  Dioscor,  situaţia  s-a  schimbat.  Acesta  a  dat  dis¬ 
poziţie  ca  ei  să  fie  alungaţi  afară  din  Roma.36  Acum,  la  plecare,  se 
pare  că  ei  au  afişat  cele  12  anatematisme  împotriva  nestorienilor.37 

Pe  de  altă  parte,  cu  toată  insistenţa  lui  Justinian,  papa  s-a  ab¬ 
ţinut  şi  pe  mai  departe  să  se  pronunţe  în  privinţa  formulei  călugă¬ 
rilor  sciţi.  Prima  destăinuire  o  face  însă  episcopului  Possesor,  care 
i-a  cerut  lămuriri  în  legătură  cu  canoniciîatea  scrierilor  lui  Faust  de 
Riez  referitoare  Ia  har,38  lucrări  pe  care  Possesor  voia  să  le  utilizeze 
în  rezolvarea  problemelor  ridicate  de  controversa  pelagiana  şi  mai 
ales  în  combaterea  susţinerilor  călugărilor  sciţi.39  Se  plânge  astfel, 
că  aceşti  pretinşi  monahi,'50  n-au  putut  fi  opriţi  nici  prin  sfaturi,  nici 
cu  blândeţea,  nici  cu  forţa,  mergând  „până  la  adunare  publică,  îndem¬ 
nând  lumea  la  tulburarea  liniştii  chiar  în  jurul  statuilor  regilor.  $i 
dacă  statornicia  poporului  credincios  n-ar  fi  rezistat,  prin  nelegiui¬ 
tele  seminţe  ale  diabolicei  zâzanii,  ar  fi  iscat  la  ei  neînţelegere  şi 
vra/bd“.4' 

Cât  despre  problemele  ridicate  în  jurul  cărţilor  lui  Faust,  papa 
refuză  să  se  implice.  Faust  n-a  fost  niciodată  aprobat  de  Biserică.' 
Scrisoarea  aceasta  este  trimisă  cu  data  de  13  august  520.4J 

Înarmat  cu  această  scrisoare  din  partea  papei,  ep  scopul  afri¬ 
can  făcea  peste  tot  o  proastă  prezentare  călugărilor  sciţi.  Ioan  Ma- 
xenţiu,  In  numele  călugărilor,  răspunde  la  această  epistolă  printr-un 
pamflet  usturător  la  adresa  autorului  ei.  începe  prin  a  contesta  că 


35.  P.L.,  t.  65.  c*l.  552. 

36.  ,.  . .  .  postquam  comperit  reverii  Dioscornm,  valens  Ii  praestare  hx  bene- 
ficium,  ne  in  publico  ab  eisdem  monachis  argueretur  hacrcticus  missis  defensoribus 
cum  ingenti  violentia  eos  ab  urbe  Rnma  subito  exire  comprelit . . .“  (Ioan  Maxenţiu, 
Ad  Epistolam  Hormisdae  responsio,  in  P.G.,  t.  86,  1,  col.  104  C). 

37.  Baronius  crede  că  sciţii  au  fugit  singuri,  pe  ascuns,  iar  anatemai  smele  le-au 
afişat  la  Romi,  în  mod  public  (Cf.  Annales  ecclesiastici,  Ca’.oniae  Agrlspinae,  Anto- 
nius,  1624—1690,  anul  520  t.  VII,  cap.  25. 

38.  E.  Amina,  Hormisdas,  artic.  în  „Dictionairc  dc  Thcologie  Catholiquc*  t. 
VII,  p.  I,  Paris,  1927,  col.  173. 

39.  G.  Fritz,  Orange  (Deuxieme  concîle  d’),  artic.  în  Ibidem,  t.XI,  p.  I,  Paris. 
1931,  col.  1093. 

40.  Intrigantul  legat  Dioscorus,  într-tm  raport  trimis  papei,  îl  acuzi  pe  Ioan 
Maxenţiu  ia  fel:  „Iar  Maxenţiu,  care  zice  că  are  —  în  calitate  dc  stareţ  — .  o  congre¬ 
gaţie,  dacă  este  întrebat:  cu  care  monahi  a  trăit,  sau  în  ce  mânăsFre,  sau  sub  care 
stareţ  a  devenit  monah,  nu  poale  răspund:”  (Raportul  diaconului  Dioscor  către  papa 
Hormisda),  în  „Fontes  H  storiae  D'Co-Romanae",  t.  II,  p.  333 — 334. 

41.  Scrisoarea  papei  Hormisda  către  episaopul  Possesor,  în  Ibidam,  p.  335. 

42.  Ibidem. 

această  scrisoare  pusă  în  circulaţie  de  episcopul  Possesor  ar  aparţine 
papei,  şi  caută  să  demonstreze  că  este  a  unui  duşman  al  lor.  Accen¬ 
tuează  apoi  motivele  pentru  care  nu  se  poate  ca  această  scrisoare  să 
fi  fost  redactată  de  episcopul  Romei:  „Deşi  totdeauna  orice  adevăr 
rămâne  neînvins,  —  scrie  Ioan  Maxenţiu  — ,  totuşi  minciuna  nu  înce¬ 
tează  şi  se  ridică  împotriva  iui.  Şi  fiindcă  nu  îndrăzneşte  să  se  ridice 
împotriva  lui  cu  fruntea  deschisă,  nu-l  loveşte  cu  săgeţile  sale  pu¬ 
ternice,  ci  luptă  împotriva  lui  într-un  mod  prefăcu/.  Şi  astfel,  amă¬ 
geşte  nu  numai  sufletele  celor  nestatornici  şi  neprevăzători,  ci  câteo¬ 
dată  şi  a  celor  înţelepţi  şi  statornici,  pe  care  acoperindu-i  cu  întune¬ 
cimile  sale,  adună  pe  cei  cu  o  judecată  sănătoasă  a  mintii,  care  res¬ 
ping  cele  ce  sunt  adevărate  şi  aprobă  pe  cele  ce  sunt  ale  sule  (ale 
minciunii  n.n.) . .  .  Căci  se  poartă  cu  toată  şiretenia  prin  care  pone¬ 
grind  şi  defăimând  pe  credincioşi,  să  poată  ţine  necuviinfa  sa,  plă- 
nuind  chiar  împotriva  celor  scrise  sub  numele  lor,  care  sunt  cunos¬ 
cute  în  Biserică,  în  aşa  măsură,  încât  sufletele  tuturor  să  le  poată 
aţâţa  mai  uşor  împotriva  lor.  De  aceea,  fiindcă  o  oarecare  epistolă, 
este  purtată  peste  tot  de  către  episcopul  roman,  în  care  se  găsesc 
spuse  multe  fără  rost  împotriva  monahilor  sciţi,  am  considerat  ca  ne¬ 
cesar  să  răspund  acestei  epistole  de  care  am  spus  şi  să  arăt  că  mo¬ 
nahii  nu  au  nici  o  legătură  cu  o  nelegiuire  de  acest  fel.  Pe  drept  cu¬ 
vânt,  nimeni  nu  poate  să  spună  despre  mine  că  m-am  repezit  cu  uşu¬ 
rinţă  să  scriu  pentru  ei,  deoarece  să  se  ştie,  că  noi  suntem  datori  să 
ne  punem  chiar  şi  sufletele  pentru  fraţi.  De  aceea,  liniştit,  încep 
acum  această  lucrare,  cu  ajutorul  lui  Dumnezeu,  pe  care  îl  implor 
(să-mi  arate)  dacă  este  făcută  de  către  păstorul  Bisericii,  sau  dacă 
mai  degrabă,  de  către  duşmani.  Căci  mă  îndoiesc  în  ce  fel  trebuie  să 
fie  primite  acele  scrieri  sacerdotale,  în  care  nu  radiază  nici  un  fel  dc 
lumină  de  adevăr  şi  în  a  cărei  doctrina  nu  se  găseşte  nici  un  fel  de 
raţiune.  Căci  cel  care  mustră  pe  un  altul  ca  şi  când  acela  ar  ii  gre¬ 
şit,  dar  nu-I  învaţă  ce  trebuie  să  tacă,  nu  se  arată  a  fi  un  doctor  bine¬ 
voitor,  ci  mai  degrabă  că  este  un  învinuitor  duşmănos.  De  unde  nu 
este  uşor  sa  credem  că  această  epistolă  este  a  aceluia  a  cărui  nume 
îi  poartă  în  titlu,  mai  ales  că  in  ea  nu  se  găseşte  nimic  raţional  sau 
logic,  precum  au  zis,  ci  toată  se  vede  plină  de  calomnii  şi  ponegriri 
\aîse“.4i  In  continuare,  Ioan  Maxenţiu  ia  documentul  pontifical  şi-l 
dezbate  punct  cu  punct,  concluzionând  că  autorul  acestuia  nu  se  poate 
să  fie  papa,  ci  un  eretic,44  pentru  că  numai  aşa  se  poate  explica  cum 
ia  apărarea  lui  Dioscor  care  era  un  nestorian  notoriu. 

Tulburările  de  care  au  fost  acuzaţi  că  le-au  făcut  în  capitală, 
le  pune  pe  seama  politicienilor,  a  căror  brutalitate  i-a  constrâns  să 
se  comporte  aşa.  Răspunsul  lui  Ioan  Maxenţiu  se  încheie  cu  critica 


43.  Ioan  Maxenţiu,  Ad  Epittolam  Hormisdac  responsio,  în  P.G.,  t.  86,  1,  col. 

94 — 95. 

44.  „Nune  certe  huius  Epistolae  haereticum  esse,  quisquis  iile  est  et  inimicum 
catholicae  veritatis  non  esi  dubium  quoi  mox  es»  ipsius  dictis  docebimus"  (Idem,  IbP 
dem,  col.  96). 

rezolvării  dată  de  autorul  ei  in  chestiunea  lui  Faust.  El  ia  afirmaţiile 
lui  Faust  şi  le  combate  punct  cu  punct,  folosindu-se  şi  argumentând 
cu  texte  din  Fer.  Augustin.  Conchide  că  doctrina  acestuia  este  con¬ 
trară  nu  numai  scrierilor  Fericitului  Augustin  ci  chiar  şi  celor  spuse 
de  Apostolii  lui  Hristos."’5 

Pe  lângă  cele  trei  scrieri  pe  care  le-am  aminlil  până  acum,  — 
Epistola  către  Fulgentiu  a  lui  Petru  Diaconul,  Răspunsul  lui  loan  Ma- 
xenţiu  la  Epistola  lui  Hormisda  şi  Capitole  contra  arienilor  tot  a  lui 
loan  Maxenţiu  — ,  călugării  sciţi,  mai  bine  zis  prin  reprezentantul 
lor,  loan  Maxenţiu,  ne-au  mai  lăsat  câteva  scrieri  de  o  incontestabilă 
valoare : 

®  Două  mărturisiri  de  credinţă;'16 

•  O  mărturisire  de  credinţă  către  legaţii  papei  la  Constanti- 
nopol;47 

©  Scurtă  motivare  a  unirii  cuvântului  cu  propriul  trup;48 

•  Răspuns  contra  acefalilor/9 

•  Dialog  contra  nestorienilor  în  două  cărţi.50 

Toate  aceste  lucrări  sunt  scrise  în  limba  latină.  In  ce  măsură 
ştiau  şi  limba  greacă,51  nu  avem  documente,  numai  în  cazul  că  Leon- 
tius  este  unul  şi  acelaşi  cu  Leonţiu  de  Bizanţ,  ceea  ce,  de  asemenea 
este  foarte  greu  de  admis, 

3.  Ortodoxia  hristologiel  călugărilor  sciţi  şi  contribuţia  lor  la 
rezolvarea  unor  probleme  controversate  ale  veacului  VI. 

Convinşi  adepţi  ai  sinodului  de  la  Calcedon,  călugării  sciţi  se 
străduiau  să  afirme  definiţia  sa  dogmatică  şi  s-o  prezinte  In  acord  cu 
scrierile  Sf.  Chirii  al  Alexandriei.  Dar  pentru  vehemenţa  cu  care  lup¬ 
tau  împotriva  nestorienilor,  mai  ales,  a  făcut  pe  unii  să  conchidă  că 
sunt  eutihieni.  Astfel,  atât  legaţii  papali,  în  vremea  lor,  prezentau 
papei  Hormisda  formula  scită  ca  fiind  eutihiană,51  cât  şi  mai  târziu, 
prin  secolul  XVI,  cunoscutul  istoric,  Baronius  susţinea  acelaşi  lucru: 
„loan  Maxenţiu  şi  tovarăşii  lui,  monahii  sciţi,  au  fost  Condamnaţi  de 
Biserica  Romană  pentru  că  au  tulburat,  atât  Biserica  de  la  Constanţi - 


45.  ....  quos  non  solum  scrîpris  sanctissimi  viri  Augustin:,  verum  etiam 
iummorum  et  praecipuorum  Christi  apostolorum  lententiis  contrarios  pemtus  veriias 
•docil...’  (Idem,  Ibidem,  ccl.  112). 

46.  P.G.  t.  S6,  t,  col.  79—85  şi  col.  89—90. 

47.  Ibidem,  col.  75 — 78. 

48.  Ibidem.  col.  89 — 92, 

49.  Ibidem,  col.  111 — 116. 

50.  Ibidem,  col.  116 — 158. 

51.  B.  Alrner,  Der  griech'sche  Tcologe  Leontius  und  Leontius  der  skyhische 
Monch,  în  -Theologische  Quartalscrift’,  t.  127,  (1947).  p.  378 — 379:  F.  Cayre,  Precis 
de  Patrologie  His  o're  et  doctrine  des  peres  ct  doctcurs  de  l’Eglisc,  t.  II,  Paris,  1930, 
p.  71 — 72;  Vezi  şi  Brian  A.  Deley  SJ.  Leontius  of  Byzantium:  A  criticai  edilion  of  h:s 
Works  with  prolegomena  (Phil.  D.),  CxforJ,  1978,  V.  Grumet,  Leonce  de  Byzance,  ar- 
tic.  în  „Diciicnniire  de  Theologie  Catholique’,  t.  IX,  p.  I,  Paris,  1925,  col.  400—426: 

52.  Raportul  ep:scop:lor  Germanus  şi  loannes,  a  diaconilor  Felix  şi  Dicscor. . .,  în 
j,Fontes  Histor.se  Daco-Romsnae",  t.  II,  p.  331. 

nopol  cât  şi  pe  cea  de  la  Roma...,  căci  numai  In  aparenţă,  se  arătau 
apărători  ai  sinodului  de  la  Calcedon,  în  realitate,  luptăndu-se  cu  o 
vicleană  îndemânare  să  o  distrugă,  întrucât  erau  axaţi  pe  învăţătura 
ereticilor.  De  aceea  toate  operele  lui  Maxenţiu  ce  sunt  puse  aici  tre¬ 
buie  citite  cu  băgare  de  seamă,  căci  nu  trebuie  să  se  creadă  în  ele  din 
moment  ce  ascund  otrava  ereziei  eutihiene" ,S} 

Având  în  vedere  aceste  acuze  aduse  călugărilor  sciţi,  precum 
şi  altele  care  frecvent,  până  astăzi,  îi  suspectează  de  theopashism,  de 
la  început,  nu  ne  propunem  să  dovedim,  pe  bază  de  speculaţii  pe  mar¬ 
ginea  scrierilor  lor,  ireproşabila  lor  hristologie,  ci  ne  vom  da  străda¬ 
nia  să  facem  doar  o  sCurtă  prezentare  a  textelor  ce  singure  vor  vorbi 
şi  vor  arăta  despre  doctrina  lor.  Paralel,  acolo  unde  este  cazul,  vom 
cita  din  Sfinţii  Părinţi  spre  a  dovedi  că  sunt  în  consens  cu  Biserica 
Universală  şi  în  sfârşit,  vom  insista  în  unele  locuri  la  implicaţiile  ce 
le-au  avut  tezele  lor  în  doctrina  Bisericii,  mai  ales  a  celei  de  Răsărit. 

aj  Noţiunea  de  „enipostasă" ,  natură  şi  persoană  în  doctrina  că¬ 
lugărilor  sciţi 

Luptând  împotriva  nestorienilor  care  afirmau  două  persoane  în 
Iisus  Hristos,  confundând  deci  natura  cu  persoana,  călugării  sciţi  s-au 
străduit  să  arate  şi  să  explice  felul  în  care  S-a  unit  Cuvântul  lui 
Dumnezeu  cu  firea  omenească,  schiţând  astfel  dogma  enipostasei,  ce 
o  vor  dezvolta  mai  târziu  Leonţiu  de  Bizanţ  şi  Sfântul  Ioan  Damaschi- 

nul  şi  totodată  să  arate  care  este,  de  fapt  deosebirea  dintre  natură  şi 

persoană. 

în  „Dialoguri  împotriva  nestorienilor",  Ioan  Maxenţiu  prezintă 
la  un  moment  dat  un  nestorian  care  cere  unui  ortodox  să-i  explice 

de  ce  nu  admite  două  subzistenţe  ci  numai  una  singură,  din  moment 

ce  afirmă  că  subzistă  în  Iisus  Hristos  şi  Dumnezeu  Cuvântul  şi  Omul. 

La  această  solicitare,  ortodoxul  răspunde:  „Pentru  că  nu  cred 
că  Dumnezeu  Cuvântul  S-a  unit  cu  un  om  care  a  rămas  în  propria 
sa  subzistenţă,  nici  cu  un  trup  făcut  şi  însufleţit,  care  să  se  înţelea¬ 
gă  că  ar  fi  persoana  omului,  ci  subzistenţa  sau  persoana  lui  Dumne¬ 
zeu  Cuvântul,  a  luat  natura  omenească,  care  niciodată  n-a  subzistat 
în  afară  de  Dumnezeu  ci  prin  El  S-a  născut  şi  a  fost  luată  de  către 
El,  S-a  făcut  proprie  naturii  Sate  şi  subzistă,  nu  prin  sine,  ci  prin 
Aceea  de  care  a  fost  luată,  adică  de  persoana  sau  subzistenţa  Cu¬ 
vântului  lui  Dumnezeu;  şi  de  aceea  nu  sunt  două  subzistente  ci  o 
singură  subzistenţă  sau  persoană  a  celor  două  naturi,  a  Cuvântului 
şi  a  trupului". Si 

Ortodoxul  indicând  apoi  că  „e  mai  bine  să  se  spună  că  Dumne¬ 
zeu  a  luat  natura  omenească  decât  să  se  spună  că  a  luat  pe  om", 


53.  Ci.  Baronius,  op.  cit.,  t.  VII,  anul  519,  c.  103  şi  anul  520,  c.  27. 

54.  „Sed  substantiam  sive  Dei  Verbi,  naturam  succepisse  huminam ...  et  ideo 
non  sunt  duae  subsistentiae,  sed  duarum  naturarum,  Verbi  videlicet  et  «arn's,  una  sub- 
sistentia  sive  persona  est*  (Ioan  Maxonţiu,  Dialog!  contra  Ncstorianos,  I,  IV,  în  P.G., 
t.  86,  1,  col.  127). 


STUDII  şi  ARTICOLE 


41 


nestorianul  rămâne  nedumerit  care  este  deosebire  dintre  om  şi  natura 
omenească,  termeni  ce  în  realitate  par  să  fie  identici. 

Ortodoxul,  face  distincţia  astfel:  „Cauza  pentru  care  nu  puteţi 
Înţelege,  vine  din  greşeala  voastră.  Căci  voi  neputând  să  faceţi  deo¬ 
sebire  între  persoană  şi  natură,  înţelegeţi  că  natura  este  acelaşi  lu¬ 
cru  ca  şi  persoana,  iar  crezând,  dimpotrivă,  că  natura  nu  poate  să 
existe  fără  persoană,  confundaţi  noţiunea  de  persoană  cu  aceea  de 
natură,  şi  fără  nici  o  îndoială  că  propovăduiţi  două  persoane,  având 
în  vedere  cele  două  naturi  ce  sunt  în  Unicul  Fiu  al  lui  Dumnezeu. 
Căci  atunci  când  zicem  că  Dumnezeu  Cuvântul  S-a  născut  după  trup , 
ne  consideraţi  că  propovăduim  chiar  natura  dumnezeirii  Sale  ca  fiind 
născută  din  Fecioară ...  Şi  iarăşi,  când  auziţi  că  natura  omenească 
a  fost  luată  de  Dumnezeu  Cuvântul  credeţi  că  a  fost  luată  persoana 
omenească,  adică  omul,  şi  nu  că  El  însuşi  S-a  făcut  om“.S} 

Rezultă  că  „persoana  se  deosebeşte  de  natură,  pentru  că  per¬ 
soana  înseamnă  o  unitate  indivizibilă  a  naturii,  iar  natura  se  cunoaşte 
că  înseamnă  materia  comună,  din  care  pot  subzista  mai  multe  per¬ 
soane.  De  aceea  orice  persoană  posedă  în  aceiaşi  timp  şi  natura,  însă 
nu  fiecare  natură  poate  cuprinde,  în  mod  egal,  o  persoană;  de  altmin¬ 
teri,  după  cum  sunt  trei  persoane  aşa  să  se  mărturisească  şi  trei  na¬ 
turi  ale  Sfintei  şi  negrăitei  Treimi".5 6  In  susţinerea  acestor  teze  se  ba¬ 
zează  pe  definiţia  sinodului  IV  ecumenic,  cu  care  îşi  şi  începe  loan 
Maxenţiu  „Mărturisirea  de  credinţă “,  criticând  pe  cel  ce  şi-au  permis 
să  susţină  că,  de  fapt,  prin  acest  sinod  s-ar  fi  atribuit  omului  Iisus 
persoana,  iar  Cuvântului  lui  Dumnezeu  subzistenţa,  termeni  ce  într-a- 
devăr  se  întâlnesc  în  definiţia  dogmatică  calcedoniană:  „Nu  se  poate 
spune  că  la  sinod  nu  s-ar  li  ştiut  că  subzistenţa  şi  persoana  este  ace¬ 
laşi  lucru,  aceasta  reieşind  din  faptul  că  nu  vede  a  se  fi  introdus  două 
subzistenţe  sau  două  persoane,  dar  dacă  totuşi  cineva  care  ar  dori 
să  susţină  contrariul,  s-ar  baza  pe  acest  fapt,  ar  face  uz  de  cea  mai 
proastă  argumentare.51 

Leonţiu  de  Bizanţ,  cel  mai  de  seamă  teolog  al  secolului  VI  pre¬ 
luând  ideea  de  enipostază  da  la  călugării  sciţi,55,  şi  folos  ndu-se  de 
categoriile  aristotelice  de  substanţă,  gen,  aspect,  individ  şi  accident, 
nu  face  altceva  decât  dezvoltă  această  dogmă  atât  de  importantă  în 


55.  Ibtdem,  col.  127 — 128. 

56.  „Discernitur  sr^o  a  natura  persona,  qtia  personae  unana  rem  individuam 

naturae  significant.  Natura  vero  communem  cognisitur  declarae  materiam,  ex  qua  pln- 
rimac  possent  personae  subs.stere.  Pu>proPter  omnris  quidern  persona  sîmul  natura 
continet,  non  autam  omu's  natura  personam  acque  complectîtur:  alioqma  sicut  tres 
personas  ita  et  tres  naturas  sanctas  et  indifabilis  illius  Trinitatis  Catholici  faterenutr'. 

(Ibidem,  col.  128). 

57.  Idem,  De  Christ*  professio,  în  P.G-,  t.  86,  1,  col.  61. 

58.  Precizăm  ca  ideea  de  enipostază,  o  avea  de  altfel  şi  Sf.  Chril  al  Alexan¬ 

driei,  atât  de  simpatizat  de  călugării  sciţi  şi  de  la  care  poate,  au  preluat-o  şi  ej  (Vezi: 
Pr.  Prof.  Ioan  G.  Coman,  Momente  şt  aspecte  ale  hristologiei  precalc.'denicne,  şi 

calcedonicne  în  „Ortodoxa”,  a*.  XVII,  (1965),  nr.  1,  p.  55;  Arhim.  Tlmotei  Seviciu, 

Doctrina  hristologiei  a  Sfântului  Chirii  al  Alexandriei,  în  lumina  tendinţelor  actuale 

de  apropiere  dintre  Biserica  Ortodoxă  ţi  vechile  Biserici  Orientale,  Timişoara,  1973,  p.  31. 

rezolvarea  problemelor  hrislologice:  „ Firea  conţine  ideea  de  existen¬ 
ţă  pe  când  ipostasul  conţine  şi  pe  aceea  de  existenţă  in  sine.  Firea 
arată  specia,  ipostasul  indică  individul.  Cea  dintâi  desemnează  carac¬ 
terul  universalului,  cea  de-a  doua  separă  particularul  de  comun.  în- 
tr-un  cuvânt,  cele  consubstanţiale  se  zic,  in  chip  propriu,  că  sunt  de 
o  singură  fire  şi  raţiunea  existenţei  lor  este  comună.  Definiţia  iposta- 
sului:  sau  cele  identice  după  fire  dar  deosebite  după  număr,  sau  cele 
alcătuite  din  firi  diferite,  dar  care  au  simultan  între  ele  comuniunea 
existenţei.  Iar  comuniunea  existenţei  zic  că  o  au  nu  în  sensul  com¬ 
pletării  reciproce  de  existenţă  cum  se  poate  vedea  la  esenţe  şi  la  pre¬ 
dicatele  lor  esenţiale  care  se  numesc  calităţi  ca  şi  cum  firea  şi  esenţa 
fiecăruia  nu  ar  fi  considerată  in  sine,  ci  cu  aceea  care  este  compusă 
şi  combinată ,5’  El  reuşeşte  să  pună  capăt  atât  cenfuziei  nestoriene  cât 
şi  celei  severiene,  arătând  că  firea  omenească  a  lui  Hristos  nu  este 
fără  ipostas,  dar  nu  este  nici  de  sine  ipostatică  ci  e  ipostaziată  în 
Dumnezeu  Cuvântul.  Nu  este  anhipostatos,  nici  autopostasis  sau  hipo- 
stasis  ci  enipostatos.  Ea  are  subzistenţa  in  Cuvântul.40 

Şi  Sfântul  Ioan  Damaschin  va  insista  şi  va  lămuri  noţiunea  de 
enipostasă.61 

b)  Cuvântul  lui  Dumnezeu  şl- a  luat  o  fire  omenească  indivi¬ 
duală  şi  nu  una  comună,  generală. 

Cel  ce  S-a  născut  din  Fecioara  Maria  nu  este  un  produs  al  unei 
iniţiative  autonome  umane  şi  ca  atare  nici  nu  se  poate  spune  că  a 
fost  un  ipostas  omenesc  şi  deşi  individuală,  n-a  avut  un  ipostas  pro- 
pr  u.  Desprinzându-se  din  natura  omenească  nu  dintr-un  impuls  pro¬ 
priu  ci  prin  impulsul  ipostasului  divin  ea  a  fost  o  omenitate  concretă 
dar  nu  un  individ,  enipostazându-se  ipostasului  divin.  Şi  pe  cruce  a 
fost  ridicată  o  omenitate  concretă,  individuală  (fără  a  fi  însă  individ) 
şi  nu  întreaga  fire  omenească,  comună,  generală,  cum  greşit  susţinea 
Bulgacov.62  Această  idee  desprinzându-se  din  ansamblul  scrierilor  că¬ 
lugărilor  sciţi,  este  mai  clar  expusă  atunci  când  se  face  o  analogie 
cu  persoana  unui  om.  Nestorianul  spunând  ortodoxului  că  ar  cădea 
cu  el  de  acord  dacă  s-ar  putea  spune  că  natura  este  in  persoană,  or¬ 
todoxul,  foarte  precis  îi  răspunde:  „Natura  omenească,  oricât  ar  fi 

59.  Sf.  Chirii  al  Alexandriei,  Contra  nestorianos  entychianos.  in  P.G.,  t.  86, 

1,  col.  12S0  AB  Detalii  la  Drd.  Ion  Caraza,  Doctrina  hristologicâ  a  lui  Lconţiu  de  Bi¬ 

zanţ,  în  .Studii  Teologice",  an  XIX,  (1967),  nr.  5 — 6,  p.  321 — 334. 

60.  Cf.  P.G.,  t.  86,  2,  col.  1944,  Apud.  Pr.  Prof.  D.  Stăniloae,  Definiţia  dog¬ 
matici  de  la  Calcedon,  în  „Ortodoxia",  an.  III,  (1951),  nr.  2 — 3),  p.  427. 

61.  „Astfel  unica  ipostază  a  Cuvântului  a  fost  ţi  ipostaza  Cuvântului  ţi  a  su¬ 

fletului  si  a  trupului.  Niciodată,  nici  sufletul,  nici  trupul  n-a  avut  o  ipostază  proprie, 
alta  ciecât  ipostaza  Cuvântului.  Ipostura  Cuvântului  a  fost  totdeauna  una  şi  n  c  odată 
două.  Prin  urmare,  ipostaza  lui  Hristos  este  u»a  totdeauna"  (Dogmatica  III,  27,  în 
P.G..  t.  44,  col.  1097 — 1098.  Vezi  si  Prof.  N.  Chiţescu,  A  doua  persoană  a  Sfintei 
Treimi  în  doctrina  Sf.  Ioan  Damaschin,  în  .Ortodoxia",  an  XXVIII;  (1976),  nr.  2,  p, 
316  si  V.  Loichiţă,  Pcrihoreza  ţi  en'postaza  în  Dogmatică,  în  «Ortodoxia",  an  X, 

(1958),  nr.  1,  p.  3). 

62.  S.  Bulgacov,  Agncţ  Bojii  (în  1.  rusă).  Paris,  1933,  p.  231,  Apud.  Preţ.  Dr, 
Dumitru  Stăniloae,  Iisus  Hristos  sau  restaurarea  omului.  Sibiu,  1943,  p.  155. 

in  fiecare  persoană,  totuşi  nu  se  poate  spune  că  o  persoană  sau  un 
om,  adică  o  unitate  indivizibilă  ar  avea  toată  umanitatea;  de  altmin¬ 
teri  nici  nu  există  oameni  sau  persoane  cu  această  umanitate  gene¬ 
rală “S3  Sfântul  Ioan  Damasehin  se  va  ocupa  apoi  şi  va  dezvolta  şi 
această  idee.  El  arată  că  Mântuitorul  nu  a  luat  o  fire  în  chip  abstract, 
nici  pe  cea  considerată  în  specie;  n-a  luat  toate  ipostasele  ci  a  luat 
pe  cea  considerată  în  individ.64 

c)  Iisus  Hristos.  Dumnezeu  şi  omuI-Persoană  unică  in  două  firi. 

Pe  lângă  faptul  că  au  arătat  modul  in  care  se  face  unirea  celor 
două  firi  din  persoana  Mântuitorului,  schiţând  dogma  enipostasei, 
călugării  sciţi  au  demonstrat  şi  netemeinicia  afirmaţiilor  eretice,  că 
în  Iisus  Hristos  se  găsesc  două  persoane  complet  diferite  şi  despăr¬ 
ţite  una  de  alta  (erezia  nestoriană),  sau  că  în  persoana  Sa  n-a  mai 
rămas  decât  o  singură  fire  (erezia  monofizită).  „ tntr-adevăr ,  fiindcă 
aceştia  nu  voiesc  să  accepte  posibilitatea  de  a  fi  natură  fără  de  per¬ 
soană,  fără  nici  o  Îndoială,  conform  acestor  nebune  şi  impioase  sus¬ 
ţineri,  se  afirmă  că  in  Hristos  se  găsesc  două  persoane".1*  Dar  a  sus¬ 
ţine  astfel,  atrage  după  sine  o  consecinţă  gravă,  căci  „dacă  natura 
nu  poate  să  existe  fără  persoană,  cu  atât  mai  mult  persoana  nu  poate 
să  fie  fără  natură.  Iar  dacă  natura  fără  persoana  şi  persoana  fard  na¬ 
tură  nu  pot  să  existe,  rezultă  că  sunt  trei  naturi  in  divinitate,  nu  nu¬ 
mai  una  singură,  pentru  că  trei  sunt  şi  subsistenţele  sau  persoanele 
despre  care  nimeni  nu  se  Îndoieşte :  a  Tatălui,  şi  a  Fiului  şi  a  Sfântu¬ 
lui  Duh De  aceea,  „după  tradiţia  Sfinţilor  Părinţi  mărturisim  în 
Domnul  nostru  Iisus  Hristos  două  naturi  unite  şi  neamestecate,  adică 
a  celei  divine  şi  a  celei  umane,  intr-o  persoană  sau  o  subsisfenfa".67 
Şi  aceste  naturi  rămân  chiar  şi  după  unirea  trupului  cu  Cuvântul, 
două,  fără  să  sufere  vreo  modificare:  „Aşa  fiind  acestea,  nimeni  nu 
poate  să  fie  drep  credincios  dacă  nu  a  mărturisit  că  In  Cuvântul  lui 
Dumnezeu,  Fiul  Unul  născut  au  rămas  mereu  şi  după  unire,  in  mod 
indisolubil  două  naturi,  adică  a  Cuvântului  şi  a  trupului,  a  lui  Dum¬ 
nezeu  şi  a  omului,  a  dumnezeirii  şi  a  umanităţii.  Căci  precum  este 
Unui  din  Treime  şi  de  la  Început  Dumnezeu  Cuvântul,  tot  aşa,  chiar 
El  fnsuşi  este  şi  din  noi,  om  deplin  şi  adevărat.  Căci  Cel  care  ne-a 
dat  prunc  din  coapsa  lui  Avraam  şi  din  seminţia  lui  David  este  Dum¬ 
nezeul  cerului  şi  Împăratul  păcii  şi  de  aceea  Hristos  are  o  singură 
persoană  şi  nu  două,  căci  nimeni  nu  s-a  suit  ia  cer  decât  Cel  ce  S-a 
coborât  din  cer,  Fiul  Omului  care  este  in  cer,  Iisus  Hristos,  ieri  şi  azi 
şi  în  veci".6*  In  concluzie,  dacă  cineva  nu  mărturiseşte  o  unire  iposta- 


63.  lom  Maxenţiu,  Dialog!  contra  nestorianos,  în  P.G.,  t.  S6,  1,  col.  128. 

64.  Sf.  Ioan  Damasehin,  Dogmatica,  Trad.  de  Prof.  D.  Fccioru,  Bucureşti,  1943, 

p.  2C8. 

65.  Ioan  Maxenţiu,  Contra  acephalos  libellus,  în  P.G.,  t.  86,  1,  col.  113. 

66.  Ibidem. 

67.  Petru  Diaconu,  Dc  incarnatione  et  Gratia  Domini  noştri  Jesu  Christi,  ad 
FulgCntium  et  atios  c.uscopos  Afrc3e,  în  P.I.„  t.  65.  col.  443. 

68.  Ioan  Maxenţiu,  Alia  fidei  professio,  în  P.G.,  t.  86,  1,  col.  90. 

tică  sau  naturală,  adică  nu  crede  că  Logosul  rămânând  Dumnezeu 
după  fire  şi-a  luat  asupra  sa  şi  firea  omenească,  ci  ar  crede  că  s-ar 
absorbi  una  pe  alta  cele  două  firi  în  persoana  Lui6'’,  sau  nu  ar  crede 
că  după  întrupare  Hrislos  are  amândouă  firile,  să  fie  anatema"7J 

d)  Iisus  Hristos  —  Fiul  adevărat  al  lui  Dumnezeu 

Când  se  rosteşte  numele  Domnului  Iisus  Hristos,  judecând  prin 
prisma  dreptei  credinţe  a  Bisericii  se  înţelege  desigur  o  persoana 
unică  în  două  firi,  Dumnezeu  şi  omul,  unite  în  mod  neamestecat,  ne¬ 
schimbat,  neimpărţit  şi  nedespărţit.71  Unii  din  eretici,  din  contră,  sus¬ 
ţineau,  fie  că  omul  nu  intră  în  noţiunea  de  „Fiul  lui  Dumnezeu"  ci  a 
servit  numai  de  locaş  în  care  s-a  sălăşluit  Fiul  lui  Dumnezeu,  sau 
alţii  că  nu  Dumnezeu  S-a  făcut  Hristos,  deci  Dumnezeu  şi  om,  ci 
Omul  Hristos,  prin  strădaniile  sale  s-a  făcut  Dumnezeu.  Tuturor  aces¬ 
tor  greşite  afirmaţii  călugării  sciţi  dau  răspunsul  potrivit,  apărând 
adevărata  învăţătură  a  Bisericii,  că  Iisus  Hristos,  Dumnezeu  şi  Omul 
este  Fiul  lui  Dumnezeu.  „Căci  Cuvântul  lui  Dumnezeu  nu  este  doar 
un  nume  şi  nimic  mai  mu/t;  nu  s-a  făcut  de  la  sine  ca  şi  când  ar  ti 
deosebit  de  Tatăl,  ci  este  Dumnezeu  prin  natură  tot  atât  de  mare  ca 
şi  Tatăl,  egal  prin  toate  cu  Tatăl,  in  afară  de  aceea  că  spre  deosebire 
de  Tatăl,  El  s-a  făcut  om  unindu-şi  Sieşi  natura  omenească.  De  aceea 
chiar  şi  Sfinţii  Părinţi  predică  faptul  că  Hristos  Domnul  este  compus 
din  divinitate  şi  umanitate" . 72 

In  termenul  de  „Cuvântul  lui  Dumnezeu",  în  sens  de  Cuvântul 
lui  Dumnezeu  întrupat,  intră  şi  realitatea  trupului,  pentru  că  numai 
aşa  au  sens  cuvintele  Sfântului  Ioan:  „Ce  era  de  la  Început  am  auzit, 
ce  am  văzut  cu  ochii  noştri,  ce  am  privit  şi  mâinile  noastre  au  pipăit 
despre  Cuvântul  vieţii  aceea  vd  vestim “  (I  Ioan  1,  1).  Căci  Cuvântul 
nici  nu  s-ar  fi  putut  pipăi  cu  mâini  omoneşti,  după  natura  Sa  divină, 
dacă  nu  ar  fi  fost  om.  Şi  nu  ne  îndoim,  deloc  că  pruncul  acela  pe  care 
L-a  născut  Fecioara,  L-a  înfăşat  în  scutece,  L-a  culcat  în  iesle  şi  în 
a  opta  zi  L-a  tăiat  împrejur,  pe  care  Simeon,  bărbat  drept  L-a  strâns 
la  piept,  despre  care  Evangheliştii  spun  că  a  fost  supus  părinţilor, 
prezentându-L  că  a  sporit  cu  vârsta  şi  înţelepciunea  (Luca  2,  52),  estT 
şi  Dumnezeu  prin  natură,  prin  care  s-au  făcut  toate  cele  văzute  şi 
nevăzute.  Unul  născut  şi  primul  născut,  în  care  se  ţin  toate,  după  cum 
spune  Sfântul  Apostol  Pavel  (Coloseni  1,  16 — 17).”  De  aceea  „nu 
spunem  că  Treimea  locuieşte  în  Hristos,  după  cum  au  obişnuit  ade¬ 
renţii  lui  Teodor  de  Mopsuestia  şi  ai  lui  Nestorie,  ca  şi  cum  Hristos 


69.  Idem,  Contra  nestorianos  capitula,  în  op.  cit.,  col.  87. 

70.  Ibidem,  col.  88. 

71.  „. ..  nici  Cuvântul  lui  Dumnezeu  fără  firea  lui  omenească  şi  nici  trupul 
născut  d:n  feme'e  neunit  cu  Cuvântul,  nu  trebuie  numiţi  Iisus  Hristos.  Căci  numai  pe 
Cuvântul  născut  din  Dumnez.eu  un:t  cu  umanitatea  printr-o  un  re  negrăită  in  împli¬ 
nirea  iconomiei,  îl  înţelegem  ca  Hrstos".  (Sf.  Chirii  al  Alexandriei,  De  incarnatione 
Unigcniti,  în  P.G..  t.  75,  col.  1257 — 1240). 

72.  Petru  Diaconul,  op.  cit.,  col.  444. 

73.  Ibidem,  col.  446. 

ar  îi  ceva  in  afara  Treimii,  ci  credem  că  Dumnezeu  Cuvântul  Fiul 
Tatălui  Unui  Născut,  Domnul  nostru  lisus  Hristos,  care  a  suferii  pen¬ 
tru  noi  in  trup  este  una  din  cele  trei  subsis'enţe  aie  dumnezeirii  ce¬ 
lei  una".'14  Aşadar  „ Dumnezeu  s-a  făcut  Hristos  şi  nu  Hristos  S-a  făcut 
Dumnezeu,  după  cum  zic  aderenţii  iui  Teodor  de  Mopsuesiia  şi  ai 
ucenicului  sau  Nestorie  care  cred  că  lisus  s-a  făcut  Dumnezeu  in 
mod  progresiv.  Fiindcă  S-a  făcut  bogat  nu  ca  şi  cum  ar  fi  fost  sărac, 
ci  s-a  făcut  sărac  ca  şi  când  ar  fi  fost  bogat  ca  şi  pe  noi  să  ne  facă 
bogaţi “  (II  Ccrinteni  8,9).  La  fel  mărturiseşte  şi  profetul,  zicând: 
„Scaunui  Tău,  Dumnezeule,  in  veacul  veacului  toiag  de  dreptate,  to¬ 
iagul  împărăţiei  Taie.  iubil-ai  dreptatea  şi  ai  urât  fărădelegea;  pentru 
aceasta  ie-a  uns  pe  Tine,  Dumnezeul  Tău  cu  untdelemnul  bucuriei, 
mai  mult  decât  pe  părtaşii  tăi “  (Psalmul  44,  8 — 9).  „în  ce  fel  însă  ar 
fi  putut  Dumnezeu  să  fie  uns  şi  să  aibă  părtaşi  dacă  nu  s-ar  fi  făcut 
om?  Ci  Dumnezeu  s-a  uns  pentru  că  însuşi  S-a  făcut  om;  căci  nu  este 
un  Dumnezeu  şi  un  Om.  Aşa  cum  este  Fiu  natural  al  Fecioarei,  tot 
aşa,  Acelaşi  în  mod  natural,  este  şi  Fiul  lui  Dumnezeu" . 15  Şi  dacă  zice 
cineva:  „Dumnezeu  nu  S-a  făcut  Flrislos  ci  Hristos  S-a  făcut  Dum¬ 
nezeu,  să  fie  anatema “. 

e)  Călugării  sciţi,  apărători  ai  formulei  chiriliene  „o  natură  în¬ 
trupată  a  Cuvântului  lui  Dumnezeu",  înţeleasă  în  sens  ortodox. 

Pentru  faptul  că  monofiziţii  în  susţinerea  tezei  lor  despre  o  sin¬ 
gură  natură  în  persoana  lui  lisus  Hristos,  se  bazau  pe  autoritatea 
Sfântului  Chirii,  filosindu-i  celebra  formulă:  „o  natură  întrupată  a 
Cuvântului  lui  Dumnezeu",  cum  le  convenea  lor,  sinodul  IV  ecume¬ 
nic  o  trece  rtt  vederea,  ocolind  chiar  şi  alţi  termeni  ai  Sfântului  Chi¬ 
rii.  Deşi  definiţia  de  la  Calcedon  nu  era,  în  mare  parte,  decât  doc¬ 
trina  Sfântului  Chirii  exprimată  în  termeni  mai  precişi,  ce  nu  puteau 
fi  interpretaţi  de  eretici,  totuşi  simpatizanţii  sinceri  ai  Sfântului  Chi¬ 
rii  au  fost  profund  nemulţumiţi.  Mai  cles  că  a  apărut  şi  suspiciunea 
despre  cele  două  persoane  şi  cele  două  lucrări  ce  le-ar  fi  introdus 
Epistola  lui  Leon,  trebuia  ca  cineva  să  vină  şi  să  precizeze  lucrurile, 
anume  să  arate  că  definiţia  calcedoniană  este  în  deplin  acord  cu  în¬ 
văţătura  Sfântului  Chirii  şi  în  al  doilea  rând,  să  arate  ereticilor  care 
este  adevăratul  înţeles  al  formulelor  şi  termenilor  chirilieni.  Cei  ce 
au  încercat  acest  lucru  pentru  prima  dată  au  fost  călugării  sciţi. 

Astfel  ei  se  exprimă  categoric:  „Nu  primim  definiţiile  celor  care 
predicând  o  natură  întrupată  a  Cuvântului  lui  Dumnezeu  resping 
credinţa  cinstitului  sinod  de  la  Calcedon  şi  nu  admitem  nici  pe  aceia 
care  cu  viclenie  vorbesc  de  două  naturi,  mai  puţin  mărturisind  o  na¬ 
tură  întrupată  a  Cuvântului  lui  Dumnezeu,  considerând  prin  această 
mărturisire  contrarul  a  două  naturi:  ca  şi  când  o  natură  întrupată  a 
Cuvântului  iul  Dumneze  i  însemnează  altceva  decât  două  naturi  unite 


74.  Ioan  Mâ.xenţiu,  De  Christo  proFcsslo,  în  P.G.,  t.  86,  1,  col.  81. 

75.  Petru  Diaconul,  op.  cit.,  col.  447;  Ioan  Maxenţiu,  Dialogi  contra  nesto- 
rianos,  în  op.  cit.,  col.  124. 

in  mod  negrăit ",7<  Unii  dintre  monofiziţi  însă,  bazându-se  pe  reali¬ 
tatea  legăturii  dintre  trup  şi  suflet,  care  se  mărturiseşte  că  este  o  sin¬ 
gură  natură  şi  se  exprimă  printr-un  număr  singular  şi  nu  unul  plu¬ 
ral,  susţinea  că,  la  fel  şi  divinitatea  şi  umanitatea,  au  făcut  împreună 
singura  natură  a  lui  Hristos.77  Ioan  Maxenţiu  le  răspunde:  „M ai  întâi 
de  toate,  socotesc  că  acest  exemplu  nu  i  se  potriveşte  deloc  Fiului 
lui  Dumnezeu,  care  nu  avea  nevoie  de  trup  pentru  a  subsista.  Desi¬ 
gur  că  Cel  ce  S-a  născut  mai  înain:e  de  veci  din  Tatăl  subsistă  în 
mod  neschimbat  în  propria  Sa  persoană,  dar  prin  laptul  că  S-a  făcut 
Cuvântul  trup  este  do:r  un  act  al  milostivirii  Sale.  Dar  nimeni  nu  în¬ 
drăzneşte  să  afirme  că  şi  sufletul  omenesc  ar  subsista  undeva  înainte 
de  unirea  cu  trupul  ca  apoi  el  să  lie  trimis  de  acolo  în  trup“.~s  Mai 
departe  Ioan  Maxenţiu,  arătând  că  în  natură  nu  este  nici  un  lucru 
care  să  nu-şi  aibă  un  nume  propriu,  provoacă  pe  eretici  să  arate  care 
este  numele  naturii  celei  una,  care  a  fost  făcută  din  Treime  şi  ome- 
nitate:  „şi  dacă  cr  voi  să  spună:  Cuvăn'ul  Întrupat,  sau  o  natură  a 
Cuvântului  lui  Dumnezeu,  chiar  prin  exprimarea  aceasta,  fără  nici  o 
îndoia'ă,  arată  că  mărturisesc  două  naturi  in  Hristos,  şi  ca  nume  a 
celor  două  naturi  se  impune  numele  uneia  dintre  ele,  ci  de  bună  sea¬ 
mă,  numele  Ce’ui  ce  S-a  întrupat,  adică  al  Fiului  lui  Dumnezeu  şi  al 
aceluia  ce  a  fost  luat  dc  către  El,  adică  al  trupului.  Căci  acest  num •? 
nu  este  doar  al  unei  singure  naturi,  fiindcă  aşa  ne  arată  înţelesul  clar 
al  celor  două  naturi  diferite  şi  unite,  la  fel  cum  se  spune  despre  na¬ 
tura  omenească,  anume  că  este  formată  din  două  naturi  sau,  mai  de¬ 
grabă,  în  două  naturi,  şi  nimeni  nu  se  îndoieşte  că  ea  subsistă  din 
trup  şi  suilet,  sau  la  fel  cum  s-ar  zice  „suflet  întrupat “  sau  „o  natură 
a  sufletului  Întrupat".  $/  de  aceea  numele  unicei  naturi,  adică  a  divi¬ 
nităţii  şi  a  umanităţii,  poate  să  aibă  un  înţeles  foarte  clar  şi  să  oblige 
la  susţinerea  lui“.n  In  acest  caz,  unii  dintre  eretici,  ca  să  scape  din 
încurcătură,  ca  şi  altă  dată  Nestorie  care  numea  pe  Fecioara  Maria 
„Născătoare  de  Hristos “,  indicau  ca  nume  comun  al  celor  două  na¬ 
turi  devenită  una,  acela  de  Hristos.  Foarte  indignat,  Ioan  Maxenţiu 
le  răspunde:  „Cum  se  poete  aceasta?  Fiindcă  numele  lui  Hristos  nu 
este  nume  de  natură,  ci  de  lucrare  sau  putere,  prin  care  se  designează 
ungerea  şi  de  aceea  ei  sunt  şi  mai  constrânşi  să  arate  numele  acelei 
singure  naturi,  despre  care  spun  că  este  în  Hristos  după  unire“.n  In 
concluzie,  „mărturisim  că  unicul  ipostas  sau  persoana  celor  două  na¬ 
turi,  pe  care  sinodul  de  la  Calcedon  ne-a  transmis  că  trebuie  cinsti¬ 
tă,  nu  este  a  nimănui  altcuiva  decât  a  Cuvântului  lui  Dumnezeu  Ce¬ 
lui  Întrupat  şi  făcut  om.  De  aceea  nici  chiar  părerea  aceea  pe  care 
unii  o  socotesc  ca  şi  contrară  sinodului,  adică  „o  natură  întrupată  a 


76.  Petre  Diaconul,  op.  cit.,  col.  443. 

77.  lom  Maxenţiu,  Contra  accphalji  iibcllus,  op.  cit.,  col.  114. 

78.  Ibilcm. 

79.  Ibidcm. 

80.  Ibidcm,  col.  115. 


STUDII  şi  ARTICOLE 


47 


Cuvântului  Iui  Dumnezeu "  nu  o  părăsim  pentru  că  ea  nu  învaţă  alt¬ 
ceva  decât  o  subsistenţă  sau  o  persoană  în  două  naturi  unită"}1 

După  trei  decenii,  în  anul  551,  prin  Edictul  imperial  împotriva 
celor  trei  capitole  şi  împăra+ul  Justinian  va  lua  apărarea  formulei 
chirilione  discutate,  arătând  că  este  întru  totul  ortodoxă.  Unii  dintre 
romano-catolici,  până  azi  sunt  nemulţumiţi  de  această  acţiune  de  in¬ 
terpretare  în  sens  chirilian  a  sinodului  de  la  Calcedon  şi  ca  atare 
consideră  şi  acţiunea  iui  Justinian  fie  ca  o  pasiune  de  dispute  teolo¬ 
gice  specifică  grecilor,  fie  ca  o  dovadă  a  simpatiei  împăratului  pentru 
diofiziţi.12 

f)  Fecioara  Maria  —  Născătoare  de  Dumnezeu 

Ereticii,  mai  ales  nestorienii,  distingând  două  persoane  în  Iisus 
Hristos  refuzau  să  o  numească  pe  Fecioara  Maria  Născătoare  de  Dum¬ 
nezeu,  pentru  că  ea  nu  putea  să  nască  persoana  dumnezeirii  ci  nu¬ 
mai  persoana  omenească.  De  aceea  ea  era  numită  de  ei  Născătoare 
de  om,  sau  cel  mult,  Născătoare  de  Hristos.  Dacă  uneori  se  accepta 
şi  termenul  de  „Născătoare  de  Dumnezeu"  se  făcea  mai  mult  ono¬ 
rific  şi  nu  real,  numindu-se  aşa  pentru  cinstea  omului  ce  s-a  născut 
din  ea  care  este  doar  Dumnezeu  „după  har  şi  nu  după  natură" }J  Aces¬ 
tei  aberaţii,  In  deplin  acord  cu  învăţătura  Bisericii  universale,  călu¬ 
gării  sciţi  răspund:  „Pe  fericita  Fecioara  Maria  o  credem,  în  mod  deo¬ 
sebit  şi  cu  adevărat,  adică  Născătoare  de  Dumnezeu,  nu  după  cinstea 
omului  aceluia  care  s-a  născut  din  ea  (pe  care  cineva  nu  se  temea 
a-L  numi,  în  mod  impios,  Dumnezeu  după  har  şi  nu  după  natură ), 
ci  pentru  aceea  că  ea  a  născut  cu  adevărat  pe  Dumnezeu  Cuvântul 
întrupat  şi  făcut  om  şi  unit  în  mod  natural  cu  trupul “.w  Şi  această 
dogmă  nu  este  de  fapt,  decât  o  urmare  firească  a  unirii  ipostatice  ce 
o  vedeau  in  persoana  Mântuitorului  Iisus  Hristos. 

g)  „Unul  din  Treime  a  pătimit  în  trup “ 

Cum  întreaga  viaţă  şi  activitate  a  Mântuitorului  avea  în  sine 
un  scop  soteriologic,  era  firesc,  ca  de-a  lungul  veacurilor  şi  Biserica 
să  raporteze  toate  dogmele  sale  spre  acest  ultim  ţel  —  mântuirea 
omului.  In  aceste  împrejurări  şi  disputele  hristologice  chiar,  au  înce¬ 
put  să  fie  privite  şi  dezbătute  printr-o  prismă  soteriologica.  Astfel 
Sfinţii  Părinţi,  în  unanimitate  prezintă  întruparea  Domnului  In  pers¬ 
pectivă  soteriologică,  cu  scop  de  restabilire  şi  mântuire  a  omului 
căzut  prin  călcarea  poruncii.  Pentru  acest  fapt  nu  era  suficient  ca 
Mântuitorul  să  fie  un  înger  sau  Apostol  sau  sfânt,  ci  era  necesară 
moartea  unui  Dumnezeu  întrupat  şi  chinuit  ca  să  trăim.*5  Sfinţii  Pă¬ 
rinţi  s-au  străduit  să  lămurească,  în  mod  cât  se  poate  de  clar  cine  esie 


81,  Idem,  De  Christo  professio,  în  op.  cit.,  col.  81. 

S2.  J.  Bois,  Chalccdoine,  artic.  în  „Dictionnaire  de  Theolo^ie  Catholique'1,  voi. 
I,  p.  II,  Paris,  1921,  col.  2205. 

81.  loan  Maxenţiu,  De  Christo  profesşio,  în  op.  cit.,  col.  81. 

84.  Petru  Diaconul,  op.  cit.,  col.  444. 

85.  ....  thou  sarkoumenou  kai  kekroumcnou  hina  Zisâmen  .  . .“  (Sf.  Grigorie  de 
Nazianz,  Oratio,  XLV.  In  Sanctum  Pascha,  28,  în  P.Gt,  t.  16,  col.  661  şi  col.  709. 

Iisus  Hristos:  „ . . .  nici  Cuvântul  lui  Dumnezeu  fără  firea  omenească 
.şi  nici  templul  născut  din  femeie  neunit  cu  Cuvântul,  nu  trebuie  nu¬ 
miţi  Iisus  Hristos.  Căci  numai  pe  Cuvântul  născut  din  Dumnezeu  unit 
cu  umanitatea  printr-o  unire  negrăită  in  împlinirea  iconomiei  îl  în¬ 
ţelegem  pe  Hristos “.**  în  acest  caz  apărea  firesc  întrebarea:  cine  a 
pătimit,  a  murit,  a  înviat,  săvârşind  actele  atât  de  importante  în  rea¬ 
lizarea  mântuirii  omului?  Şi  fiecare  răspundea  după  felul  cum  înţe¬ 
legea  cele  două  firi  din  Iisus  Hristos.  Nestorienii,  de  pildă,  spuneau 
că  a  pătimit  doar  persoana  omenească  pentru  că  dumnezeirea  este 
nepătimitoare.  Urmarea  însă  este  gravă.  Rezulta  că  a  murit  doar  un 
simplu  om.  iar  întruparea  Fiului  lui  Dumnezeu  nu  a  avut  nici  un  rost. 
Ca  atare,  însăşi  mântuirea  omului  în  acest  caz  devenea  problematică. 
Sfântul  Chirii  al  Alexandriei,  plecând  de  la  faptul  că  firea  omenească 
este  enipostaziată  ipostasului  divin  şi  deci  tot  Dumnezeu  este  su¬ 
biect  şi  al  actelor  omeneşti  din  persoana  lui  Iisus  Hristos,  conchide 
următoarele:  „Cel  ce  a  suferit  crucea  pentru  noi  şi  a  gustat  moartea 
nu  a  fost  un  om  comun  şi  separai  de  Logosul  lui  Dumnezeu:  Însuşi 
Domnul  Slavei  a  suferit  în  trup,  după  Scriptură.  De  aceea  şi  preaînţe- 
leptul  Petru  zice:  „Hristos  a  pătimit  cu  trupul "  (I  Petru  4,  1)  şi  nu  cu 
firea  dumnezeirii  Sale  inefabile.  Logosul  raportează  patimile  propriu¬ 
lui  Său  trup  la  El  însuşi  pentru  ca  printr-o  împropriere  după  icono- 
mie  „să  se  creadă  că  El  este  Mântuitorul  tuturor ".87 

Analizată  temeinic,  nimeni  nu  va  putea  să  găsească  în  aceste 
fraze  ale  Sfântului  Chirii  vreo  nuanţă  de  theopashism,  aşa  cum  ve¬ 
deau  nestorienii85,  ci,  din  contră,  este  o  raportare  a  suferinţelor  trupu¬ 
lui  la  Logos,  expresia  cea  mai  elocventă  a  comuniunii  însuşirilor  ce¬ 
lor  două  firi.89 

Sinodul  IV  ecumenic,  aşa  cum  am  arătat,  deşi  s-a  bazat  pe  doc¬ 
trina  Sfântului  Chirii,  a  ocolit  unii  termeni  şi  expresii,  ceea  ce  a  pro¬ 
dus  multe  nemulţumiri  şi  luări  de  poziţii,  mai  ales  împotriva  Episto¬ 
lei  lui  Leon  care  prezenta  unele  îndoieli  în  ce  priveşte  ortodoxia  ei. 
In  aceste  momente  de  aprige  discuţii  apar  călugării  din  Scythia  Minor 
şi  reactualizează  formula  „Unul  din  Treime  a  pătimit  în  trup“ .**  Şi 


86.  Sf.  Chirii  al  Alexandriei,  De  incarnationc  Unigeniti,  în  op.  cit.,  col.  1237 
D  —  1243  A. 

87.  Idem,  Aversus  Ncstorii  blasphcmias,  în  P.G.,  t.  76,  col.  182. 

88.  Cf.  J.  Tixeront,  op.  cit.,  p.  61 — 74. 

89.  Pr.  Prof.  Ioan  G.  Coman,  op.  cit.,  p.  59.  _ 

93.  O  formulă  asemănătoare  găsim  şi  la  patriarhul  monofizit  al  Antiohiei,  Pe¬ 
tru  Gnafeus  (t  448),  doar  că  el  o  foolsea  ca  un  adaos  la  Trisaghion,  atjibuind  sufe¬ 
rinţa  întregii  Sfintei  Treimi:  „Sfinte  Dumnezeule,  Sfinte  Tare,  Sfinte  fără  de  moarte, 
Cel  răstignit  pentru  noi,  miluieşte-ne  pe  noi”.  (Amănunte  la  john  Mcyendcrf,  Ckrut 
in  Eastcrn  Christian  Thought,  St.  Vladimir’s  Seminary  Press,  1973,  p.  47). 

Călugării  sciţi  au  împrumutat-o  de  la  Proclu  al  Constanttnopoluluî,  prietenul 
Sf.  Chirii,  prin  filiera  traducerilor  făcute  la  cererea  lor  de  Dionisie  Exiguul.  Acela 
zicet:„L  nul  d  n  Treime  a  fost  răstignit  în  trupul  în  care  s-a  făcut,  nu  în  dumnezeire 
prin  care  cuc  unit  cu  Tatăl  şi  cu  Duhul  Sfânt".  (Sf.  Produs  al  Constantinopoluluu 
Fragmenta  Epistolac  Sancti  Procli  ad  armanios,  în  P.G.,  t.  65,  col.  8S7).  Se^  parc  că 
această  formulă  era  încetăţenită  în  Scythia  Minor,  pentru  că  la  Sinodul  IV  Ecumenic, 

într-adevăr,  formula  lor  era  deosebit  de  necesară.  Pentru  că  sinodul 
de  la  Calcedon,  deşi  recunoaşte  unica  persoană  a  lui  Iisus  Hristos  în 
două  firi  unite  în  mod  neamestecat,  neschimbat,  neîmpărtit  şi  nedes¬ 
părţit,  din  actele  omeneşti  nu  se  opreşte  decât  asupra  naşterii  ('„îna¬ 
inte  de  veci  născut  din  Tatăl  după  dumnezeire,  in  zilele  de  pe  urmă.  . . 
din  Fecioara  Maria,  Născătoarea  de  Dumnezeu,  după  amenitate" )  pu¬ 
tând  crea  echivocul  că  după  Întrupare,  toate  actele  lui  Iisus  Hristos 
sunt  doar  ale  omului,  cum  de  fapt  şi  interpretau  nestorienii  în  unele 
cazuri.  Prin  formula  lor  ei  voiau  să  arate  că  şi  după  întrupare,  su¬ 
biectul  persoanei  divino-umane  a  lui  Iisus  Hristos  este  tot  Dumnezeu 
şi  ca  atare  toate  actele  făcute,  în  vederea  mântuirii  sunt  ale  Lui,  deşi 
sunt  specifice  şi  săvârşite  prin  firea  pe  care  Şi-a  enipostasiat-o  Sieşi. 
Dar  In  calea  afirmării  formulei  lor  s-au  ridicat  zeci  de  bariere.  înce¬ 
pând  cu  episcopul  lor  Paternus  şi  ajungând  până  la  Constantinopol 
şi  Roma,  toţi  se  opuneau,  invocând  ca  principal  motiv  că  aceasta  nu 
era  prevăzută  de  sinoadele  ecumenice.  Mai  mult,  papa  Hormisda, 
printr-o  scrisoare  ce  o  trimite  în  25  martie,  521,  împăratului  Justinian, 
justifica  neacceptarea  firmulei  scite  dintr-un  dublu  incovenient:  pu¬ 
tea  să  facă  pe  oamenii  simpli  să  creadă  că  sunt  mai  mulţi  dumnezei 
şi  In  al  doilea  rând,  că  divinitatea  care  este  nepătimitoare  prin  na¬ 
tură,  a  putut  îndura  suferinţele  pătimirii.91  In  plus,  recomandă  a  se 
Întrebuinţa  „o  persoană  din  Treime “  şi  nu  „unul  din  Treime “.**  Aceeaşi 
precizare  o  face  şi  Fulgenţiu  de  Ruspe  în  răspunsul  ce-1  dă  epistolei 
lui  Petru  Diaconul:  „pe  noi  să  ne  mântuiască  S-a  născut  o  persoană 
din  Treime,  Hristos,  Unicul  Fiu  al  lui  Dumnezeu".*3 

întrucât  însă  şi  nestorienii  preferau  această  expresie,  Ioan  Ma- 
xenţiu,  purtătorul  de  cuvânt  al  călugărilor  sciţi,  se  justifică  astfel: 
„ ereticii  acceptă  că  Hristos  este  o  persoană  din  Ireime  nu  în  înţe¬ 
lesul  că  Hristos  ar  fi  din  Treime,  ci  fiindcă  are  persoana  Cuvântului 
lui  Dumnezeu  care  locuieşte  în  EI,  care  este  Una  din  7reime,  iar 
Hristos  ar  fi  doar  un  tel  de  slujitor  al  Cuvântului  lui  Dumnezeu,  fără 
însă  ca  El  să  fie  Însuşi  Dumnezeu  Cuvântul.  Prin  această  viclenie,  ei 
mărturisesc  o  persoană  a  lui  Hristos  din  Treime,  dar  Unul  din  Treime 
nu  voiesc  să  mărturisească . . .  Fiindcă  dacă  Dumnezeu  Cuvântul  esle 
Hristos  şi  Hristos  este  Dumnezeu  Cuvântul,  cum  este  învăţătura  să¬ 
nătoasă  a  Bisericii,  de  ce  Hristos  nu  este  Unul  din  Treime,  dacă  Dum¬ 
nezeu  Cuvântul  este  o  persoană  din  Treime?" .* 


pr'ntre  călu-ărîi  care  se  opuneau  definiţ’ei  dogmat'ce,  printr-o  formulă  asemănătoare 
cu  aceasta,  cel  puţin  unul  dintre  ei  era  din  Scythii.  Spre  exemplu,  Carosos  spunea  că 
a  fost  botezat  de  Teotim  al  Tom'sului  (Cf.  Pr.  Prof.  D.  Slăniloae,  Definiţii  dogma¬ 
tică  .. .,  p,  405).  Din  păcate,  monahii  amLnt'ţi,  foloseau  această  formulă  în  sens  mo¬ 
nofizit. 

91.  Pipa  Hormisda  citeaîă  din  Epistola  lui  Ferrandus  către  Anatolie,  în  P.L., 

t.  67,  col.  905— 906. 

92.  Vezi:  Baronius,  op.  cit.,  p.  530.  _  .. 

93.  Epistola  XVII,  Ad  Pctrum  diiconum  et  alios  cţui  cx  Orlcnte  in.  causî  fi- 
d«i  Romani  missi  sunt,  de  Incarnacione  et  Gratia  Domini  ncstri  Jesu  Chr;st'.,  în  P.L., 
t.  65,  col.  462. 

94.  Ad  Eplstolam  Hormisdae  responsio,  in  op.  cit.,  col.  101 — 102. 

In  discuţiile  cu  nestorienii,  se  punea  deosebit  accent  pe  subiec¬ 
tul  divin  al  actelor  omeneşti: 

„Nestorianul:  Cine  este  Cel  ce  grăbindu-se  spre  patimi,  a  zis 
ucenicilor  săi:  „Luaţi  mâncaţi,  Acesta  este  Trupul  Meu  care  se  frânge 
pentru  voi  spre  iertarea  păcatelor ?“  (Matei  26,  26). 

Ortodoxul:  Fără  îndoială  că  este  Cel  ce  a  zis:  „Eu  sunt  Calea, 
Adevărul  şi  Viaţa “  (Ioan  14,  6). 

Nestorianul:  Deci,  cum  mai  poate  să  creadă  cineva  că  viaţa  care 
a  fost  prinsă  de  mâinile  necredincioşilor  şi  care  apoi  a  murit,  mai 
poate  să  dea  viată  celor  morţi? 

Ortodoxul:  Dacă  nu  S-a  răstignit  şi  nu  a  murit  Cel  ce  este  viaţa, 
nimeni  nu  mai  trebuie  să  aibă  nădejde  in  învierea  din  morţi.  Că  S-a 
răstignit  şi  a  murit  Cel  ce  este  viata,  nu  o  spun  eu,  ci  Fericitul  Petru 
către  iudei:  „Aţi  cerut  să  vi  se  dăruiască  un  bărbat  ucigaş,  iar  pe  În¬ 
cepătorul  vieţii  L-aţi  omorât “  (Faptele  Apostolilor  3,  14 — 15).9i 

însă  şi  accentul  pus  pe  subiectul  divin  crea  probleme:  pentru  că 
dacă  se  afirma  că  Fiul  lui  Dumnezeu  S-a  răstignit,  Acesta  având 
aceeaşi  natură  cu  Tatăl  şi  cu  Duhul,  rezulta  că  întreaga  Treime  a  su¬ 
ferit  pe  crucea  Golgotei.  Ioan  Maxenţiu  îşi  argumentează  însă  orto¬ 
doxia  formulei  prin  texte  din  Proclu,  patriarhul  Constantinopolului, 
Sfân'tuî  Chirii  şi  Leon,  papa  Romei:  „Noi  nu  zicem  că  a  pătimit  in 
însăşi  acea  esenţă  prin  care  există  şi  stă  unit  Fiul  cu  Tatăl  şi  Duhul, 
ci  in  trup,  care  din  noi  S-a  făcut.  Unul  din  Treime  S-a  făcut  şi  nu 
altul  şi  S-a  răstignit  cu  trupul  prin  care  S-a  făcut  şi  nu  a  pătimit  prin 
firea  dumnezeiaască,  prin  care  este  unit  cu  Tatăl  şi  cu  Duhul  ca  să 
zicem  că  şi  aceştia  s-au  răstignit  împreună  cu  El.  Dacă  însă  am  zice 
că  El  S-a  răstignit  cu  firea  dumnezeiască,  in  realitate,  am  duce  păti¬ 
mirea  in  Treime.  Dacă  zicem  insă  că  Cuvântul  a  primit  suferinţele 
în  trupul  Său,  mărturisim  şi  că  Unul  din  Treime  a  suferit,  şi  despre 
natura  Treimii  că  a  rămas  fără  suferinţă.  Şi  iarăşi:  Dacă  s-ar  zice  că 
nu  ar  fi  pătimit  întrupa t,  obiecţia  poate  că  ar  fi  avut  o  raţiune  ex¬ 
trem  de  abilă.  Dacă  însă  a  pătimit  însă  în  mod  evident,  întrupat, 
fiindcă  motivul  întrupării  este  Crucea,  Cel  care  S-a  întrupat,  Acelaşi 
S-a  şi  răstignit.  Dacă  însă  S-a  răstignit  Cel  ce  S-a  întrupat,  Tatăl  şi 
Duhul  nu  s-au  răstignit,  deci  S-a  răstignit  doar  Unul  din  Treime.  Di¬ 
vinitatea  însă,  prin  care  comunică  cu  Tatăl  şi  cu  Duhul  s-a  păstrat 
în  afara  suferinţei,  doar  in  trup,  în  care  El  singur  S-a  făcut,  în  acesta 
şi  singur  El  însuşi  a  pătimit".96 

In  continuarea  argumentării  sale,  pentru  ca  toti  să  fie  mulţu¬ 
miţi,  arată  şi  acordul  real  ce  există  între  papa  Leon  şi  Sfântul  Chirii 
şi  in  această  problemă:  „Papa  Leon  zice:  Căci  Dumnezeu  Cel  nepăti- 
mitor  nu  S-a  ruşinat  să  Se  facă  om  pătimitor  şi  El,  Cel  nemuritor  să 
Se  supună  legilor  morţii.  Cu  acestea  se  potrivesc  şi  cuvintele  scrise 


95.  Idem,  Dialogi  contra  nestorianos,  II,  IV,  în  op.  cit.,  col.  139. 

96.  Idem,  De  Christo  p-olessio,  în  op.  cit.,  col.  82;  Si.  Produs  al  Constanti¬ 
nopolului,  op.  cit.,  col.  882.  Vezi  ţi  G.  Fritz,  Produs  de  Constantinoplc,  artic.  în 
„Dictionnaire  de  Theologie  Catholique",  t.  XXX,  p.  I,  Paris,  1936,  col.  669. 

de  Chirii  către  Neslorie:  Dacă  cineva  nu  mărturiseşte  că  Cuvântul 
a  suferit.  S-a  răstignit  şi  a  gustat  moartea  în  trup  şi  că  S-a  făcut  în¬ 
tâiul  născut  din  morţi  prin  care  a  ajuns  să  Se  facă  viaţa  noastră  şi 
ne-a  înviat  ca  un  Dumnezeu,  să  fie  anatema" 

Cu  toate  strădaniile  lor  de  a  obţine  aprobarea  acestei  formule, 
călugării  sciţi  nu  au  reuşit,  şi  pentru  câţiva  ani  se  părea  că  s-a  aş¬ 
ternut  tăcerea  peste  aprigile  discuţii  purtate  pe  această  temă.  Dar  în 
anul  527,  împăratul  Justinian  preia  formula  scită  şi  o  legiferează 
printr-un  decret,  impunând-o  ca  obligatorie  pentru  Biserica  drept- 
mâritoare.’®  în  cele  din  urmă,  la  rugămintea  şi  explicarea  lui  Justi¬ 
nian  şi  papa  Ioan  al  lî-lea  al  Romei  (532 — 535)  aprobă  „formula  scită", 
după  ce  diaconul  roman  Anatolius,  consultând  pe  diaconul  Ferrand 
de  Cartagina  a  primit  răspunsul  că  nu  vede  nici  o  dificultate  să  o  ad¬ 
mită.1'®  Iar  în  anul  553,  însuşi  sinodul  al  V-lea  ecumenic  o  legiferează 
şi  o  impune  ca  normă  de  credinţă  obligatorie  pentru  întreaga  Bise¬ 
rică:  „Dacă  cineva  zice  că  Unul  este  Cuvântul  lui  Dumnezeu  care  a 
săvârşit  minuni  şi  altul  este  Hristos  care  a  suferit,  sau  că  Dumnezeu- 
Cuvântul  S-a  unit  cu  Hristos  Cel  născut  din  femeie;  sau  că  trupul 
este  în  El  ca  o  fiinţă  diferită  şi  că  nu  este  unul  singur,  însuşi  Dom¬ 
nul  nostru  lisus  Hristos,  Cuvântul  lui  Dumnezeu,  care  S-a  întrupat  şi 
S-a  făcut  om  şi  căruia  îi  revin  şi  minunile  şi  patimile  pe  care  le-a 
suportat  cu  plăcere  în  trupul  Său,  să  fie  anatema".'00  Şi  „daca  cineva 


97.  Ioan  Maxenţiu,  De  Christo  profcssio,  în  op.  cit.,  col.  83 — 84. 

98.  „Căci  crezând  în  Tatăl  ţi  Fiul  ţi  Sfântul  Duh,  o  Fiinţă  în  trei  Persoane, 

cinstim  o  dumnezeire,  o  putere.  Treimea  cea  dc  o  fiinţă.  In  ultimele  zile  însă,  mărtu¬ 
risim  pe  unul  născut  Fiul  lui  Dumnezeu,  Dumnezeu  din  Dumnezeu,  născut  din  Tatăl 
înainte  de  veci  ţi  fără  de  timp,  ccettrn  sau  veşnic  cu  Tatăl,  din  care  sunt  toate  şi 
prin  care  sunt  toate,  a  coborât  d:n  ceruri.  S-a  întrupat  de  la  Duhul  Sfânt  şi  din  c:n- 
stita  şi  pururea  Fecioara  Maria  şi  j-a  făcut  om,  a  suportat  cruce  (stauron  te  hipo- 
meinai),  s-a  îngropat  şi  a  înviat  a  treia  zi.  Cunoaştem  că  şi  m  nunile  pe  care 
le-a  purtat  în  trup  sunt  ale  Unuia  şi  Aceluiaşi.  Căci  nu  cunoaştem  un  ah  Dum¬ 
nezeu  Cuvântul,  un  alt  Hristos,  ci  pe  Unul  şi  Acelaşi,  cosubstanţial  cu  Tatăl  după 
dumnezeire  şi  cosubstanţial  cu  noi  după  omenitate.  Căci  Treimea  a  rămas  Tre  mc, 

chiar  şi  după  ce  Dumnezeu  Cuvântul,  Unul  din  Treime  S-a  întrupat,  fără  ca  Sf.  Trei¬ 
me  să  primească  adăugarea  unei  a  patra  persoane".  (Justinian,  Corpus  Juris  Civdis, 

t.  I,  liber,  pr  mus;  De  summua  Trinitate  et  f ide  catholica  et  ut  ntmo  de  ea  publica 
contcndcre  oudeat,  nr.  5,  1,  Lipsiae,  1S87,  p.  7). 

99.  Fulgentii  Ferrandi,  Ad  Anatolium  diaconum  urbis  Romana,  dc  duabus  in 
Christo  naturis:  et  quod  ununs  in  Trinitate,  natus  passuque  dici  possit,  în  P.L.,  t.  67, 
col.  889. 

In  epistola  dc  recunoaştere,  papa  sera:  „Just'nian  împăratul,  fiul  nostru,  cum 
aţi  cunoscut  mereu  din  epistolele  lui,  a  arătat  că  s-au  deschis  controverse  despre  aces¬ 
te  trei  probleme  dacă  se  poate  zice  că  Hristos  şi  Dumnezeul  nostru  este  Unul  d  n 
Treime,  adică  este  o  Sfântă  Persoana  din  Trei  Persoane  ale  Sfintei  Treimi.  Sau  că 

Dumnezeu  Hristos  a  suferit  în  trup,  rămânând  nepăt  mitor  în  dumnezeire.  Sau  în¬ 
deosebi  şi  cu  adevărat  (Născătoarea  de  Dumnezeu  şi  mama  Cuvântului  lui  Dumnezeu 

Celui  întrupat  din  ea),  Maria,  mama  Domnului  nostru  lisus  Hristos,  trebuie  să  fie 

numita  pururea  fecinară.  Aprobăm  în  aceasta  credinţa  catolica  (ortodoxă)  a  împăra¬ 
tului  şi  astfel  arătăm  în  mod  evident  că  este  conform  exemplului  profeţilor.  Aposto¬ 

lilor  şi  Părinţilor  . . floansis  Pape  II,  Epistola  ad  Senatores,  în  P.L.,  t.  66,  col.  20  CD). 

100.  Josepho  Alberigo,  Perilde  -  P.  Joannou,  Ciaudio  I.eonardi,  Paolo  Prodi, 
Conciliorum  Occumenicorum  Decreta,  Herder,  1962,  Anat.  111,  p.  90. 

nu  mărturiseşte  că  Cel  care  a  fost  răstignit  în  trup,  Domnul  Iisus  Hris- 
tos,  este  Dumnezeu  adevărat  şi  Domnul  măririi,  este  Unul  din  Trei¬ 
me,  să  fie  anatema" . 101 

Sinodul  VI  ecumenic,  la  fel,  recunoaşte  că  „une/a  şi  aceleiaşi 
fiinţe  aparţin  şi  minunile  şi  suferinţele  după  elementul  propriu  fiecă¬ 
reia  dintre  firile  din  care  este  compus  şi  în  care  El  are  fiinţa,  cum 
spune  admirabilul  Chirii". m 

Apoi,  aşa  cum  in  alte  împrejurări,  Leonţiu  de  Bizanţ,  preluând 
ideea  de  la  călugării  sciţi  a  dezvoltat  dogma  de  enipostasă,  care  de 
fapt  constituia  o  amplificare  a  definiţiei  sinodului  IV  ecumenic,  şi 
acum  ideea  despre  Unicul  subiect  al  actelor  celor  două  firi  din  per¬ 
soana  Mântuitorului,  afirmat  în  mod  deosebit  de  sciţi  prin  formula 
lor,  a  fost  preluată  şi  dezvoltată  de  Sfântul  Maxim  Mărturisitorul  şi 
de  Sfântul  loan  Damaschin. 

Sfântul  Maxim  Mărturisitorul,  arată  că  cele  două  firi  din  per¬ 
soana  lui  Iisus  Hristos  fiind  unite  într-un  ipostas  unic  nu  lucrau  se¬ 
parat  una  de  alta,  ci  prin  fiecare  se  făcea  văzută  cealaltă.  Şi  anume 
.ca  Dumnezeu  mişca  omenitatea,  iar  ca  om  descoperea  dumnezeirea 
proprie.  Ca  să  spun  aşa,  pătimea  dumnezeieşte  odaia  ce  nu  era  om 
simplu  şi  săvârşea  minuni  omeneşte,  căci  la  săvârşirea  prin  trup, 
odată  ce  nu  era  Dumnezeu  gol.  fncăt  pătimirile  Lui  erau  minunate, 
fiind  înnoite  prin  puterea  dumnezeiască  cea  după  fire  a  Celui  ce  Ic 
pătimea,  iar  minunile  Lui  erau  pătimitoare  fiind  săvârşite  prin  pu¬ 
terea  pătimitoare  cea  după  firea  frupuiui,  a  celui  ce  le  săvârşea“.m 

Sfântul  loan  Damaschinul,  printr-o  interesantă  expunere  în  stil 
socratic,  arată  în  ce  fel  se  poate  spune  că  Hristos  a  pătimit:  „Hristos 
a  pătimit?  —  Desigur.  A  pătimit  dumnezeirea  Lui  sau  omenitatea  Lui, 
care  fire?  —  Omeni [tatea].  Firea  iui  dumnezeiasca  a  rămas  fără  păti¬ 
mire ?  —  Da.  Firea  lui  cea  nesupusă  pătimirii  şi  cea  supusă  pătimirii 
este  aceeaşi  sau  sunt  două  firi  deosebite?  —  Desigur  că  sunt  două 
firi  deosebite.  Dacă  insă  sunt  două  firi  deosebite,  atunci  cum  mai  sunt 
ele  una  şi  nu  două?  —  Cele  două  firi  nu  sunt  numai  o  singură  fire, 
ci  o  singură  ipostasă  şi  două  firi:  una  supusă  pălimirii  şi  una  nesu¬ 
pusă  pătimirii": ,M 

Deşi  la  început  respinsă  şi  apoi  trecută  cu  vederea  pentru  un 
timp,  formula  scită,  exprimând  un  important  adevăr  or  odox  cu  deo¬ 
sebite  implicaţii  în  actul  mântuirii  noastre,  a  biruit,  fiind  aprobată 
atât  prin  decret  imperial  cât  şi  prin  sinoadele  ecumenice  ulterioare 
şi  a  fost  dezvoltată  de  minţi  luminate  din  Biserică,  constituind  astfel 
o  explicare  mai  dezvoltată  a  definiţiei  calcedoniene.  Deşi  la  început 
a  fost  respinsă  pe  motivul  că  nu  se  găsea  în  definiţiile  sinoadelor 


ICI.  Ibidem,  Arm.  X,  p.  94—95. 

102  Ibidem,  p.  100—10  5. 

105  Sf.  Maxim  Mărturisitorul,  Ambigui,  în  P.G.,  t.  91,  col.  105  B.  Vezi  şi 
Magistrand  Stan  Cuman,  Semnul  ortodox  al  chetio/ei  faţă  dc  teorii!»  moderne,  în 
.Ortodoxă",  an.  Viii,  (1956),  nr.  5,  p.  425. 

104.  Dogmatica  VIII,  in  P.G.,  t.  45,  col.  157—143. 

ecumenice,  ulterior  s-a  admis,  practica  dovedind  că  se  poate  face  o 
amplificare  a  unei  formule  dogmatice  sinodale,  cu  condiţia  ca  să  nu 
se  atingă  de  esenţa  dogmelor  ortodoxe,  cum,  de  fapt,  s-a  observat 
mai  sus,  atât  la  Leonţiu  de  Bizanţ  cât  şi  la  Sfântul  Maxim  Mărturisi¬ 
torul  şi  la  Sfântul  Ioan  Damaschin.  în  actualitate,  bazându-sa  pe  si¬ 
tuaţia  de  fapt,  teologi  de  renume  ca  Dumitru  Stăniloae,  J.  Karmiris 
şi  J.  Meyendorff  recunosc  şi  admit  posibilitatea  completării  termeni¬ 
lor  unei  definiţii  sinodale,  însă  în  condiţiile  arătate.105 

Urmele  teologiei  călugărilor  sciţi  —  care  a  avut  un  profund  ră¬ 
sunet,  nu  numai  în  Imperiul  bizanţ  n,  ci  şi  la  Roma  şi  episcopii  afri¬ 
cani  exilaţi  în  Sardinia  — ,  se  resimt  şi  in  Apus.  Astfel,  cercetări  re¬ 
cente  au  demonstrat  ca  cele  8  canoane  date  de  sinodul  de  la  Orange 
din  529,  transmise  la  Roma  în  cadrul  „ canoanelor  araussiene",  nu  sunt. 
ale  Fericitului  Augustin  • —  aşa  cum  se  credea  până  acum  — ,  ci  sunt 
ale  lui  Ioan  Maxenţiu,  sau  inspirate  din  teologia  călugărilor  sciţi. 106 

Astfel  formula  „unul  din  Sfânta  Treime  a  pătimit  in  trup",  pen¬ 
tru  recunoaşterea  ortodoxiei  căreia  s-au  luptat  călugării  sciţi,  clari¬ 
fică  formula  calcedoniană  care  afirma  simplu  unirea  firilor  într-un 
ipostas.  Ipostasul  este  cel  preexistent  al  Logosului,  care,  înainte  de 
întruparea  în  pântecele  Măriei  şi  pe  Cruce,  şi-a  păstrat  nealterată 
identitatea  personală.  In  acest  ipostas  rezidă  unirea  firilor  sau  natu¬ 
rilor,  care,  nu  pot  fi  niciodată  confundate.  Astfel,  ambiguitatea  for¬ 
mulelor  lui  Chirii107  şi  ale  lui  Leonţiu  de  Bizanţ  —  „unire  esenţială “ 
—  a  fost  astfel,  definitiv  clarificată.  Căci  pe  de  o  parte,  moştenirea 
Calcedonului  este  în  chip  desăvârşit  păstrată:  firile,  ch;ar  şi  după 
unire,  rămân  două,  pentru  că  la  firea  divină  necreată  ca  atare  nu 
poate,  niciodată  şi  sub  nici  o  forma,  să  participe  firea  creată. 

Aceasta  a  fost  unul  din  elementele  fundamentale  ale  teologiei 
bizantine  de  mai  târziu.  Dar,  pe  de  altă  parte,  omenitatea  pe  care  şi-a 
asumat-o  Logosul,  enipostaziată  Într-însul  şi  îndumnezeită  prin  ener- 


105.  Cf.  Pr.  Prof.  Dr.  Dumitru  Stnăiloae,  Posibilitatea  reconcilierii  dogmadee 

intre  Biserica  Ortoodxă  ţi  vechile  Biserici  Orientale,  în  „Ortodoxia",  an.  XVII,  (9165), 
nr.  1,  p.  5 — 27;  J.N.  Karmiris.  The  problem  of  the  unification  on  thc  basis  of  Cyril’s 
formula  „mia  physis  tou  Theou  Logou  scsarkomeni"  In  L'ncfficiat  Consul- 

tation  bctwecn  theologian  of  Eastern  Orthodox  artd  Oriental  Orthodox  Chruches", 

August  11 — 15,  1964,  în  .The  Greek  Orthodox  Theological  Rcvicw",  t.  X,  (1964 — 

1965),  nr.  2,  p.  63;  J,  Meyendorff,  Chalcedonians  and  monophysitcs  after  Chalcedon, 
p.  30;  Pr.  Prof.  I.  G.  Coman,  Definiţia  doctrinară  a  Sinodului  de  Ia  Ca'.ccdon  şi  re¬ 
ceptarea  ci  în  Biserica  Orientală,  în  „Ortodoxia",  an  XXI,  (1969),  nr.  4,  p.  502. 

106.  Cf.  M.  Cappuyns,  I.’origine  des  .Capitula"  dOrange,  529,  în  .Rechcrchet 

de  Thcologie  anciennc  ct  medievale",  t.  VI,  (193)),  p.  121  — 142:  Aloys  Grillmeier, 
Vobjreitung  des  Mittelatcrs.  Eine  Studie  iiber  das  Verhăltnis  von  Chalcedonismus  und 

Neu  —  Citai, kedonlsmus  in  der  lateinischen  Theologie  von  Boctius  und  Gcfcnwart, 

hrsggb.  Von  A.  Grillmeier  und  II.  Bacht,  Bând  II:  F.ntscheidung  um  Chalkedon, 

'S’iirsburg,  1951  —  1962,  p.  797,  n.  1,  G.  Fritz,  Orange  (deuxieme  concile  d’)  în  op.cit., 
col.  1093—1096. 

107.  Vezi  pe  larg:  J.  Liebart,  La  doctrine  christologique  de  ST.  Cyrtilc  d’Alc- 

xandrie  avant  la  qucrette  nestorienne,  Idile.  1951,  p.  175 — 176;  W.  J.  Burghirdt, 

The  Intngc  of  God  in  Man  according  to  Cyril  of  Alexandria,  în  col.  .Studios  in 

Christian  Antiquity",  t.  XIV,  Voodstock,  Md.  1957,  p.  108  —  111. 

giile  Sale,  devine  ea  însăşi  izvor  de  viaţă  divină,  căci  este  îndumne¬ 
zeită  nu  prin  har,  ci  fiindcă  devine  trupul  propriu  al  Cuvântului.  în 
aceasta  constă  diferenţa  dintre  Hristos  şi  creştini,  dintre  posedarea 
ipostatică  a  vieţii  divine  şi  îndumnezeirea  prin  har  şi  participare.108 

în  concluzie,  putem  afirma  că  este  cu  totul  inexact,  a  încerca 
să  prezinţi  teologia  care  s-a  dezvoltat  în  timpul  epocii  lui  Justinian 
ca  de  fapt  şi  Sinodul  din  553  —  care  a  fost  rezultatul  dezvoltării  aces¬ 
tei  teologii  — ,  ca  pe  o  serie  de  încercări  superficiale  întreprinse  în 
mod  arbitrar  de  către  Justinian,  pentru  a-i  câştiga  pe  monofiz  ţi.  Teo¬ 
logia  calcedoniană  însăşi  nu  mai  putea  amâna  soluţionarea  contra¬ 
dicţiilor  interioare,  iar  Biserica  trebuia  să  se  pronunţe  oficial  asu¬ 
pra  unei  chestiuni  care  punea  în  mişcare  m;s°  mari  de  credincioşi, 
aşa  cum  a  dovedit-o  controversa  Trisaghionulv.  i  cu  interpolare. 

Astfel,  formulele  theopasite  folosite  de  Sfântul  Chirii,  trebuiau 
ori  să  fie  acceptate,  ori  respinse,  iar  dacă  erau  acceptate,  trebuia  si 
se  construiască  un  vocabular  hristologic  care  să  rămână  calcedonian 
şi  să  integreze  intuiţia  soteriologică  fundamentală  a  lui  Chirii,  al  că¬ 
rei  element  cheie  era  theopasismul.  în  acest  proces,  un  rol  aparte  î-au 
avut  călugării  sciţi  care  prin  tot  ce  au  întreprins,  dar  mai  ales  prin 
scrierile  lor,  şi-au  adus  o  contribuţie  esenţială  la  clarificarea  dogmei 
şi  hristologiei  calcedoniene. 


Pr.  Lect.  IOAN-MIRCEA  IELCIIJ 


108.  John  Meyendorff,  Chrut  in  Eastcrn  Christian  Thought . . .,  p.  29 — 47  şi 
131—153. 


FNEVMATOLOGIA  SFÂNTULUI  VASILE  CEL  MARE 
DUPĂ  SCRIEREA  „CONTRA  LUI  EUNOMIE"* 


învăţătura  revelată  despre  dumnezeirea  persoanei  Sfântului  Duh 
şi  preocuparea  pentru  apărarea  acestei  învăţături  ocupă  un  loc  cen¬ 
tral  în  opera  Sfântului  Vasile  cel  Mare  (329 — 379).  In  scrierile  sale 
el  s-a  opus  atât  monarh ianismului  sabeiian,  preluat  de  Marcel  de  An- 
cira,  care  afirma  că  Duhul  Sfânt  este  doar  o  modalitate  de  revelare 
a  lui  Dumnezeu,  cât  şi  arianismului,  în  forma  sa  anomeică,  care  în¬ 
ţelegea  să  păstreze  unitatea  dumnezeirii  prin  aşezarea  persoanelor 
Fiului  şi  a  Sfântului  Duh  între  creaturi.1  Sfântului  Vasile  îi  revine  me¬ 
ritul  de  a  combate  sistematic,  pentru  prima  dată,  pe  ereticii  pnevma- 
tomahi,  care  negau  dumnezeirea  persoanei  Sfântului  Duh,  conside- 
rând-o  a  fi  creată. 

Lucrarea  definitorie  a  pnevmatologiei  Sfântului  Vasile  este,  de¬ 
sigur,  tratatul  său  „Despre  Sfântul  Duh",  tratat  în  care  se  ocupă  nu¬ 
mai  de  dumnezeirea  şi  lucrarea  celei  de-a  treia  persoane  a  Sfintei  Treimi, 
dar  prima  lucrare  în  care  Sfântul  Vasile  se  ocupă  de  apărarea  dum¬ 
nezeirii  Sfântului  Duh  este  scrierea  „Contra  lui  Eunomie ",  în  care  se 
ocupă  de  fapt  de  dumnezeirea  tuturor  persoanelor  treimice  şi  în  care 
se  găsesc  toate  elementele  pnevmatologiei  Sfântului  Vasile,  elemente 
care  vor  fi  dezvoltate  mai  târziu  in  tratatul  „Despre  Sfântul  Duh“. 

împrejurările  istorice  în  care  a  apărut  scrierea 
Sfântului  Vasile  cel  Mare  „Contra  lui  Eunomie “ 

Cu  toate  că  Sinodul  I  Ecumenic  a  precizat  învăţătura  privitoare 
la  dumnezeirea  celei  da-a  doua  persoane  a  Sfintei  Treimi,  totuşi  după 
sinod  disputele  triadologice  nu  se  sting,  ci  primesc  noi  aspecte.  Ast¬ 
fel,  ereziarhii  arieni  toţi  tăgăduitori  ai  deofiinţimii  Fiului  cu  Tatăl, 
se  împart  în  mai  multe  grupe:  arieni  extremişti  sau  „anomei*.  semi- 
arieni  sau  omiusieni,  achachieni  sau  omieni.  Prima  dintre  aceste 
grupe,  care  învăţa  că  Fiui  este  „neasemănător  cu  Tatăl  şi  în  toate 
şi  după  fiinţă",  a  fost  condusă  de  către  diaconul  Acţiu  Antiohianul, 
urmat  de  către  elevul  său  Eunomie  (335 — 395),  episcop  de  Cizic.  De 
fapt,  în  ochii  contemporanilor  personalitatea  şi  influenţa  acestuia  din 


*  Lucrare  de  seminar  alcătuită  si  susţinută  în  cadrul  cursurilor  de  doctorat  în 
teologie,  sub  îndrumarea  Pr.  Prof.  Dr.  Ioan  Ică,  având  aviz  pentru  publicare. 

1.  Pr.  Prof.  Dr.  Dumitru  Staniloae,  învăţătura  despre  Sfânta  Treime  în  scrierea 
Sfântului  Vasile  „Contra  Iui  F.unomie",  în  voi.  „Sfântul  Vasile  cel  Mare*,  închinare 
la  16C0  de  ani  de  la  săvârşirea  sa,  Bucureşti,  19Î0,  p.  52. 

urmă  a  fost  pe  primul  plan,  încât  se  vorbea  mai  mult  de  eunomieni 
decât  de  „aeţieni".7 

Eunomie  s-a  născut  în  jurul  anului  335,  într-una  din  localităţile 
Oltiseris  sau  Dakora  din  Capadoria2 3.  El  a  fost  atras  către  diaconul 
Acţiu,  pentru  prima  dată  în  Antiohia,  unde  l-a  auzit  pe  acesta  vor¬ 
bind,  dar  hotărârea  de  a-1  urma  nu  a  luat-o  decât  mai  târziu  la  Ale¬ 
xandria,  unde  cei  doi  s-au  reîntâlnit  în  timp  ce  Eunomie  se  afla  aici 
pentru  a  studia  dialectica,  între  anii  354 — 356.  Aici  Eunomie  devine 
secretarul  şi  ucenicul  principal  al  lui  Acţiu,  iar  la  reîntoarcerea  celor 
doi  în  Antiohia,  în  anul  358,  ei  erau  principalii  conducători  ai  ano- 
meismului.4 

Faptul  că  în  anul  358  are  loc  un  sinod  în  Antiohia,  sinod  la  care 
participă  şi  Acţiu  şi  Eunomie  şi  la  care  arianismul  extremist  iese 
Iriumfător,  va  aduce  hirotonirea  lui  Eunomie  în  treapta  de  diacon  de 
către  episcopul  Antiohiei,  Eudoxic.5  Eudoxie  va  fi  apoi  mult  timp 
protectorul  lui  Eunomie. 

Dar,  învăţătura  radicală  a  lui  Acţiu  şi  Eunomie,  că  „Tatăl  este 
neasemănător  cu  Fiul  şi  în  toate  şi  după  fiinţă",  a  provocat  o  puter¬ 
nică  reacţie  şi  apoi  o  ruptură  în  interiorul  unei  părţi  neniceene,  că¬ 
reia  i  se  părea  că  această  învăţătură  nu  ar  fi  în  conformitate  cu  Sfânta 
Scriptură.  Această  parte  a  devenit  omiusiană,  învăţând  că  „Fiul  este 
asemănător  cu  Tatăl  după  fiinţă".6 7  Astfel  în  acelaşi  an  —  358  —  este 
convocat  la  Ancira  un  nou  sinod  şi  gruparea  omiusiană,  condusă 
de  Vasile  de  Ancira  şi  Gheorghe  de  Laodiceea  reuşeşte  să-şi 
impună  punctul  de  vedere,  sinodul  aruncând  anatemă  asupra  formu¬ 
lelor  anomiene  şi  pronunţându-se  pentru  formula  „asemănător  după 
fiinţă".  Această  schimbare  îi  va  crea  lui  Eunomie  multe  greutăţi,  ast¬ 
fel  trimis  fiind  la  Constantinopol  de  către  episcopul  Eudoxie  să  mij¬ 
locească  pe  lângă  împăratul  Constanţiu,  este  prins  de  Vasile  de  An¬ 
cira  şi  exilat  la  Migda  în  Frigia.7 

După  sinodul  de  la  Ancira  au  loc  mai  multe  încercări  de  recon¬ 
ciliere  între  poziţia  anomeană  şi  omiusiană,  în  sinoadele  de  la  Sir- 
mium  din  anii  358  şi  359,  precum  şi  în  sinodul  de  la  Seleucia,  ţinut 
tot  în  anul  359,  sinod  la  care  participă  şi  Eunomie.  Dar  în  sinodul  de 
la  Seleucia  are  loc  o  nouă  ruptură  în  sânul  părţii  omiusisne.  Astfel, 
adepţii  lui  Achachie  de  Cezareea  formează  o  nouă  grupare  numită 
achachiană  sau  omeiană,  grupare  care  a  acceptat  condamnarea  lui 
„anomios"  şi  s-a  pronunţat  în  favoarea  lui  „homios",  dar  pe  care  îl 
înţelegea  In  sens  „Kata  tîn  boulesan",  (după  voinţă),  în  timp  ce  omiu- 


2.  Basile  de  Cesaree,  „Contre  Eunorac',  Tom.  I.  „Sources  chretiennes",  nr.  299, 
Les  editions  du  ceri',  Paris,  19S2,  IntroJuction,  p.  19. 

3.  Dictionaire  de  Thcologic  catolique.  Tom.  V.,  p.  1502. 

4.  Basile  de  Cesaree,  Op.  cit.,  Introduction,  p.  19. 

5.  Philostorge,  Historia  Ecclcsiatica  IV,  5,  8,  P.G.  65,  col.  520. 

6.  Ep  fanie  de  Salamina,  Panarion,  P.G.  42,  col.  41 3^— 420. 

7.  Philostorge,  IV,  col.  521. 

sienii  îl  înţelegeau  în  sens  „Kata  tîn  ousian“  (după  fiinţă).8  Deşi  este 
invitată  la  comuniunea  cu  episcopii  omiusieni,  gruparea  omiană  re¬ 
fuză  şi,  astfel,  un  mare  număr  de  episcopi  omieni  au  fost  depuşi  şi 
excomunicaţi  in  urma  sinodului. 

In  scurt  timp  însă  omienii  obţin  favoarea  imperială  şi  reuşese 
In  anul  3G0,  să  întrunească  un  nou  sinod  la  Constantinopol5,  sinod  la 
care  participă  atât  Eunomie  cât  şi  Sfântul  Vasiie  cel  Mare,  primul  în 
calitate  de  diacon,  iar  al  doilea  de  lector10,  ca  însoţitor  al  episcopului 
săi  Dianios.  Nu  ştim  exact  dacă  Sfântul  Vasiie  a  venit  doar  ca  şi 
curios  sau  ca  invitat,  sau  ca  însoţitor  al  episcopilor  omiusieni,  nici 
rolul  său  la  acest  sinod,  ştim  doar  că  Eunomie  a  venit  ca  însoţitor  al 
episcopilor  omieni  şi  că  a  avut  un  rol  destul  de  important  la  acest 
sinod.  Sinodul  a  reprezentat  un  triumf  pentru  omieni,  care  erau  ma¬ 
joritari  Ia  sinod  şi  aveau  şi  favoarea  imperială,  astfel  că  în  cea  mai 
mare  parte  episcopii  omiusieni  sunt  depuşi,  excomunicaţi  şi  înlocuiţi 
cu  alţii,  omieni.  în  urma  acestui  sinod  Eudoxie,  episcopul  Anliohiei 
şi  protectorul  Iui  Eunomie,  devine  arhiepiscopul  Constantinopolului, 
înlocu  ndu-1  pe  Macedonie11.  Tot  acum  Eunomie,  cu  ajutorul  lui  Eu¬ 
doxie,  este  numit  episcop  de  Cizic12,  scaun  pe  care-1  acceptă  numai 
după  ce  obţine  promisiunea  lui  Eudoxie  că  îl  va  readuce  pe  Acţiu  din 
exil13,  exil  pe  care  Acţiu  l-a  suferit  în  urma  sinodului. 

S-a  pus  problema  de  cercetători,  cum  a  fost  posibil  ca  Eunomie, 
care  era  un  anomean  cunoscut,  să  fie  numit  episcop  de  către  un  sinod 
care  a  dat  câştig  de  cauză  omeismului.  Faptul  că  Eunomie  intră  în 
sinod  ca  anomean  cunoscut  şi  iese  episcop  a  făcut  pe  istorici  să  pre¬ 
supună  că  la  acest  sinod  lui  i  s-a  cerut  o  mărturisire  de  credinţă  în 
sensul  învăţăturilor  omiene  şi  că  această  mărturisire  Eunomie  a  dez¬ 
voltat-o  mai  târziu  şi  a  răspândit-o  în  scop  de  propagandă,  sub  titlul 
care  s-a  păstrat  până  azi,  de  „Apologie"14.  De  fapt,  fundamentul  în¬ 
văţăturilor  din  Apologie,  deşi  este  anomeian,  este  ascuns  sub  ter¬ 
meni  omeieni. 

Ajuns  episcop  de  Cizic,  Eunomie  nu-şi  respectă  totuşi  promi¬ 
siunea  făcută  lui  Eudoxie,  de  a  urma  cel  puţin  în  exterior  învăţătu¬ 
rile  omione  şi  atras  în  cursă  şi  de  un  preot  din  Cizic,  Heraclios,  Eur 
nomie  începe  să  predice  pe  faţă  învăţăturTe  anomeene.  Astfel,  Euno¬ 
mie  ajunge  repede  in  conflict  cu  clerul  şi  credincioşii  din  Cizic,  care 
au  făcut  plângeri  la  arhiepiscopul  Eudoxie  şi  la  împărat'5.  Eunomie 
este  chemat  în  anul  361  in  faţa  unui  sobor  de  clerici,  la  Constanti- 


8.  iltsile  dc  Cesaree,  Op.  cit.,  Incroduction,  p.  20. 

9.  Philostorge,  IV,  12,  col.  525. 

10.  Ibldem,  Philostorge  atestă  prezenţa  Sf.  Vasiie,  dar  în  calitate  de  diacon. 

11.  D.T.C.,  Tom.  V.,  p.  1502. 

12.  Philostorge  V.,  3.  col.  529,  precum  şi  Sozomen,  llistoria  Ecclesiastica,  IV,  25: 
P.G.  67,  coi.  1197  şi  Theodoret,  Historia  Ecclesiastica  II,  29.  P.G.  83,  cot.  1073. 

13.  Philostorge,  V.  3.  col.  529. 

14.  Bas'le  de  Cesaree.  Op.  cit.,  Introduction,  p.  31. 

15.  Theodoret,  II,  25,  col.  1073. 

nopol,  unde  va  trebui  să  dea  seama  de  învăţătura  sa  anomeiană16.  Eu- 
nomie  este  depus  astfel,  în  anul  361,  din  scaunul  de  Cizic,  unde  nu  se 
va  mai  întoarce  niciodată.  Bazaţi  pe  mărturia  istoricului  Philostorge17, 
unii  cercetători  afirmă  că  mărturisirea  de  credinţă  susţinută  în  faţa 
acestei  adunări  de  clerici  din  Constantinopol  ar  constitui  fundamen¬ 
tul  „Apologiei"  lui  Eunomie.  Dar  faptul  că  Eunomie  apără  învăţătura 
sa  anomeană  şi  nu  pe  cea  omeiană,  faptul  că  fundamentul  anomeian 
al  Apologiei  este  in  termeni  omeiani,  precum  şi  faptul  că  Eunomie 
iese  episcop  de  la  sinodul  omeian  din  Constantinopol,  din  anul  360, 
ca  şi  faptul  că  însuşi  Eunomie  susţine  că  a  rostit  această  „Apologie” 
la  un  sinod  mare  duc  la  concluzia  că  Eunomie  a  rostit  la  sinodul  din 
anul  360,  din  Constantinopol,  „Apologia"  sa,  pe  care  o  răspândeşte 
apoi  în  formă  dezvoltată  în  scop  de  propagandă.  Deci,  „Apologia"  lui 
Eunomie  a  fost  redactată  in  jurul  anului  36013. 

Se  pare  că  Sfântul  Vasile  cel  Mare  a  ajuns  foarte  repede  în 
contact  cu  „Apologia"  lui  Eunomie,  ceea  ce-1  determină  să  alcătu¬ 
iască  lucrarea  sa  „Contra  lui  Eunomie".  Scrierea  a  fost  redactată  în 
compania  episcopului  Eustatie  de  Sevasta  şi  a  colegilor  săi  de  episco¬ 
pat,  cu  ajutorul  tahigrafilor  eustaţieni;  înainte  de  sinodul  de  la 
Lampsaque,  care  s-a  ţinut  în  toamna  anului  364,  şi  cu  scopul  de  a  fi 
prezentată  de  acest  colegiu  de  episcopi  la  sinodul  de  la  Lampsaque19» 
Deci,  redactarea  scrierii  „Contra  lui  Eunomie"  a  avut  loc  în  jurul  anu¬ 
lui  364. 

Deşi  Sfântul  Vasile  îi  cere  insistent,  în  scrierea  sa,  lui  Eunomie 
să  răspundă  acestei  lucrări,  totuşi  Eunomie  nu  o  face  decât  foarte 
târziu,  spre  sfârşitul  vieţii  Sfântului  Vasile.  Astfel,  în  anul  378,  Eu¬ 
nomie  scrie  primele  două  cărţi  din  cele  cinci  ale  lucrării  sale  „Apo¬ 
logie  la  Apologie"20.  Dar  Sfântul  Vasile,  care  se  stinge  din  viaţă  la 
1  ianuarie  379,  nu  a  mai  putut  să  răspundă  acestei  a  doua  lucrări  a 
lui  Eunomie  şi  lucrul  acesta  îl  va  face  fratele  Sfântului  Vasile,  Gri- 
gore  de  Nisa,  într-o  nouă  lucrare  întitulată  „Contra  lui  Eunomie". 
Eunomie  s-a  stins  din  viaţă  în  jurul  anului  395,  păstrându-şi  până  la 
moarte  convingerile  sale  anomeiene,  dar  nu  înainte  de  a-şi  vedea 
secta  impărţindu-se  în  două  fracţiuni  rivale.21 

Cuprinsul  „ Apologiei “  lui  Eunomie  şi  învăţătura  sa  despre  Dumnezeu 

„Apologia"  lui  Eunomie22  ni  s-a  păstrat  în  întregime,  deşi  în  anul 
398  împăratul  Arcadie  a  dat  un  edict  prin  care  se  interzicea  sub  ame¬ 
ninţarea  pedepsei  cu  moartea  păstrarea  scrierilor  lui  Eunomie.  „Apo¬ 
logia"  s-a  păstrat,  probabil,  împreună  cu  scrierea  Sfântului  Vasile 


16.  Philostorge  VI,  1,  col.  532—553. 

17.  Ibidem. 

18.  Bas. le  ele  Ces.tree.  Op.  cit.,  Introduction,  p.  23 — 24. 

19.  Slântul  Vasile  cel  Mare,  Scrisoarea  223,  5. 

20.  Philostorge  VIII,  12  col.  565. 

21.  Basilc  de  Cesaree,  Contre  Eunorac,  Introduction,  p.  49. 

22.  Apologia  lui  Eunomie  se  găseşte  în  P.G.  38,  col.  835 — 868 

„Contra  lui  Eunomie'',  ca  o  probă  şi  o  mărturie  a  cuprinsului  acesteia. 

„Apologia"  cuprinde  28  capitole  scurte,  sub  forma  unui  mic 
crez  comentat,  în  care  Eunomie  căuta,  pe  baza  numirilor,  să  transpu¬ 
nă  problema  Sfintei  Treimi  din  planul  teologico-revolutional  în  pla¬ 
nul  gnoseologic’3,  şi  pornind  de  la  deosebirile  de  numiri  între  Tatăl, 
Fiul  şi  Sfântul  Duh,  voia  să  arate  că  persoanele  Sfintei  Treimi  se 
deosebesc  şi  după  fiinţă.  Toată  învăţătura  despre  Dumnezeu  este 
transformară  de  Eunomie  într-o  logică  silogistică24,  prin  care  căuta  să 
demonstreze  că  numai  Tatăl  posedă  natură  dumnezeiască,  iar  Fiul  şi 
Sfântui  Duh  sunt  creaturi. 

In  dezvoltarea  învăţăturii  sale,  Eunomie  porneşte  —  ca  şi  Arie 
— ,  de  ia  conceptul  de  Dumnezeu  unic  şi  suprem,  sau  de  la  substanţa 
supremă  şi  care  dintre  toate  merită  acest  nume  propriu  de  substanţă. 
Sub  această  substanţă  supremă  şi  deosebite  de  ea  în  fiinţă  şi  lucră¬ 
rile  lor  situează  alte  două  substanţe,  mai  întâi  cea  a  Fiului  şi  apoi  cea 
a  Sfântului  Duh.25 

După  ce  demonstrează  mai  întâi  că  această  substanţă  supremă 
şi  de  simplitate  absolută  este  născută,  şi  nefacând  distincţie  între  no¬ 
ţiunile  ce  se  referă  la  fiinţa  divină  şi  cele  ce  se  referă  la  persoanele 
divine,  Eunomie  atribuie  fiinţei  divine  însuşirea  de  nenăscută.  Apoi, 
el  identifică  fiinţa  divină  cu  nenaşterea  într-un  sens  care  nu  este  nici 
privativ,  nici  negativ,  ci  mai  degrabă  pozitiv,  sens  care  pare  a  fi  co¬ 
respunzător  lui  „esse  a  se"  al  scolasticilor,  declarând  că  nenaşterea 
agennăsia  este  ea  însăşi  toată  fiinţa  divină.  „Deci,  dacă  s-a  demonstrat  — 
zice  Eunom  e  —  că  El  n-a  existat  înaintea  Lui  însăşi,  nici  altcineva 
n-a  existat  înaintea  Lui,  ci  că  EI  a  existat  înaintea  tuturor  lucrurilor, 
urmează  că  Ei  este  nenăscut.  Sau  mai  curând  este  El  însuşi  substanţă 
ntnăscută"26.  Astfel,  pentru  Eunomie  egennesia  este  ea  însăşi  toată 
fiinţa  divină.  Termenul  corespondent  agennetos  este  în  sens  dublu 
numele  propriu  al  lui  Dumnezeu,  pentru  că  i  se  potriveşte  Lui  în  ex¬ 
clusivitate  şi  pentru  că  exprimă  perfect  fiinţa  sa. 

Privitor  la  celelalte  numiri  pe  care  le  atribuim  lui  Dumnezeu, 
Eunomie  considera  că  nu  sunt  decât  numiri  subiective  sau  verbale, 
fondate  pe  concepţii  de  raţiune  umană  fără  corespondent  în  realita¬ 
te27.  Uneori  el  înţelegea  multitudinea  acestor  numiri  acordate  lui  Dum¬ 
nezeu,  ca  semnificând  fiinţa  divină  prin  sinonimie  cu  agennetos  vor¬ 
bind  de  nume  care  diferă  material  şi  semnificând  totuşi  acelaşi  lucru, 
ds  exemplu,  „Fiinţa  şi  singurul  Dumnezeu  adevărat".25 

Totodată,  Eunomie  concepea  Fiinţa  divină  într-o  simplitate  ab¬ 
stractă  şi  transcendentă,  care  exclude  orice  distincţie,  chiar  virtuală 
intre  fiinţă  şi  atribute  sau  atribute  între  ele. 


23.  Pr.  Prof.  Nicclac  Buzcscu,  Aspectul  pnevmatic  al  ccleziologiei  ortodoxe  şi 
importanţa  tradiţiei  la  Sfântul  Vasile  cel  Mare,  în  rev.  Orto  loxia  nr.  1/1979,  p.  94. 

24.  Pr.  Prof.  D.  Stăniloae,  Art.  cit.,  p.  52. 

25.  D.T.C.  lom.  V,  p.  1503. 

26.  Sfântul  Vasile  ce!  Mare,  Contra  lui  F.unomie,  P.G.  29,  col.  517. 

27.  F.unomie,  Apologia,  cip.  8,  col.  841. 

28.  lbiclem.  Cap.  1',  col.  852. 

După  ce  identifică  fiinţa  divină  cu  nenaşterea,  Eunomie,  spre 
deosebire  de  Arie,  care  considerase  fiinţa  divină  incomprehensibilă,  nu 
numai  pentru  oameni  şi  îngeri,  ci  chiar  pentru  Cuvântul,  afirmă  inte- 
ligibilitatea  absolută  a  fiinţei  divine.29 

Totodată,  Eunomie  face  confuzie  între  termenii  agennesia  (nenaş- 
tere)  şi  agenesia  (nedevenire),  pe  care  îi  folosea  cu  acelaşi  sens.  Orice 
generare,  naştere  înseamnă  pentru  Eunomie  o  trecere  de  la  nefiinţă 
la  fiinţă,  chiar  şi  naşterea  Fiului,  a  <  ăr  ui  principiu  trebuie  căutat  după 
Eunomie  nu  în  fiinţa  Tatălui,  ci  în  libera  Lui  voinţă.  Eunomie  se  apro¬ 
pia  astfel  de  sofismele  lui  Arie  asupra  naşterii  Cuvântului:  de  exem¬ 
plu,  „dacă  a  fost  născut  înseamnă  că  El  nu  exista  înainte  de  naştere". 

Fiul  fiind  născut  (gennetos)  nu  poate  fi  de  aceeaşi  fiinţă  cu  Tatăl, 
care  este  nenăs.ut  (agenneto),  cele  două  noţiuni  opunându-se  după 
Eunomie'5,  ca  noţiunile  de  fiinţă  creată  şi  fiinţă  necreată.  Fiul  nu  poate 
fi  deci  Dumnezeu  ca  Tatăl,  în  sensul  absolut  al  cuvântului.  Preroga¬ 
tiva  Sa  personală  şi  exclusivă  constă  în  aceea  că  El  a  fost  produs  de 
Tatăl  imediat.  Fiu  unic,  în  acest  sens  a  primit  ca  apanaj  puterea  crea¬ 
toare  care-1  ridi'ă  deasupra  creaturilor  pure  şi-i  conferă,  alături  de 
Tatăl,  titlul  d2  Domn  şi  Dumnezeu,  care-i  revine  Creatorului.  Şi  în 
acest  punct  Eunomie  se  separă  de  Arie,  după  care  Fiul  a  ajuns  la 
demnitatea  divină  ca  recompensă  a  virtuţii  Sale.  Numai  prin  puterea 
creatoare  Fiul  se  aseamănă  cu  Tatăl.31 

Printre  fiinţele  croate  de  Fiul,  Sfântul  Duh  deţine  primul  rang 
atât  în  ordinea  de  producere  cât  şi  în  demnitatea  sa.  Ca  instrument 
al  Fiului  in  lucrarea  de  sfinţire  a  sufletelor  El  este  privat  atât  de  pu¬ 
terea  creatoare,  cât  şi  de  divinitatea  atribuită  Fiului.32 

Prin  modul  de  concepere  a  învăţăturii  sale,  Eunomie  se  arată 
legat  întru-Lotul  de  seculara  tradiţie  filozofi  ă  greacă,  tradiţie  potri¬ 
vit  căreia  Dumnezeul  cel  unic  nu  putea  fi  decât  nenăscut33.  în  această 
perspectivă  anunţul  credinţei  creştine,  după  care  Dumnezeu  are  un 
Fiu  egal  şi  de  aceeaşi  fiinţă  cu  El,  apărea  ca  o  contradicţie  în  ter¬ 
meni.  l'n  fiu  este  prin  definiţie  născut  sau  devenit  şi  deci,  nu  poate 
fi  D  imnezeu  cu  acelaşi  titlu.  Eunomie  căutând  să  iasă  din  această 
antinomie  între  datele  raţiunii  şi  ale  revelaţiei  creştine,  o  face  supu¬ 
nând  pe  cele  din  urmă  celor  dintâi  şi  reducând  persoana  Fiului  şi 
apoi  a  Sfântului  Duh  la  statutul  de  fiinţă  creată.  Desigur,  persoana 
Fiului  posedă  „fiinţă  divină"  dacă  este  privită  din  punctul  de  vedere 
al  creaturilor,  dar  o  fiinţă  total  diferită  de  autentica  divinitate  cu 
care  se  aseamănă  doar  prin  puterea  creatoare.  Prin  aceasta  Eunomie 
recunoştea  Fiului  doar  o  dumnezeire  de  onoare,  dar  nu  de  fiinţă,  o 
dumnezeire  cu  totul  diferi tă  de  dumnezeirea  Tatălui.  Fiind  o  con¬ 
strucţie  bazată  pe  raţiune  şi  nu  pe  revelaţie,  învăţătura  lui  Eunomie 


29.  Sfântul  Vasile  cel  Mare,  Cp.  cit.,  P.G.  29,  col.  540. 
50.  Ibidem.  Col.  517,  B. 

31.  Eunomie,  cap.  26,  col.  863. 

32.  Ibidem,  cap.  25,  col.  861. 

33.  Basile  de  Cesaree,  Contre  Eunomc,  p.  16. 

a  fost  numită  nu  teologie  ci  tehnologie,  chiar  de  contemporanii  săi, 
printre  care  şi  de  Sfântul  Vasile  cel  Mare.  Gustul  lui  Eunomie  pentru 
silogisme  şi  logică  este  atestat  de  istoricii  vechi,  cât  şi  de  cercetă¬ 
torii  moderni  ai  scrierilor  sale.  Astfel,  istoricul  Sozomen  îl  caracte¬ 
rizează  astfel,  „El  a  fost  un  tehnician  în  discursuri,  pasionat  de  dis¬ 
cuţii,  punând  bucuria  sa  în  silogisme"34,  iar  cercetătorul  modern  E. 
Vandenbusche  îl  numeşte  pe  Eunomie  „tehnologul"  prin  excelenţă, 
deducând  că  opera  lui  „este  inocntestabil  marcată  de  dialectica  cea 
mai  autentică.  Ea  abundă  în  probe  bazate  pe  analize  pur  verbale, 
formale  şi  artificiale,  care  se  dezvoltă  în  silogisme  ipotetice  şi  în  di¬ 
leme33.  Acest  gust  ne  face  însă  textul  lui  Eunomie  auster,  abstract 
şi  rece. 


Cuprinsul  scrierii  Sfântului  Vasile  cel  Mare 
„Con'ra  lui  Eunomie “ 

In  colecţia  „Migne"  s-au  publicat,  sub  numele  Sfântului  Vasile 
cel  Mare,  cinci  cărţi  ale  scrierii  „Contra  lui  Eunomie"36.  Cercetătorii 
au  ajuns  însă  la  concluzia  că  numai  trei  au  autenticitate  sigură,  ulti¬ 
mele  două  fiind  atribuite,  fie  lui  Didin  cel  Orb,  fie  altor  autori  pa¬ 
tristici.  Există  unii  cercetători  care  le  socotesc  totuşi  ca  aparţinând 
Sfântului  Vasile  cel  Mare. 

In  lucrarea  de  faţă  nu  ne  vom  ocupa  numai  de  primele  trei 
cărţi,  a  căror  autenticitate  este  sigură,  şi  care  de  fapt  au  fost  publi¬ 
cate  în  colecţia  „Sources  chretiennes"37. 

Deci,  pentru  combaterea  erorilor  lui  Eunomie  cu  privire  la  în¬ 
văţătura  despre  Sfânta  Treime,  Sfântul  Vasile  îşi  împarte  scrierea  în 
trei  părţi;  în  prima  dintre  acestea  combate  erorile  lui  Eunomie  cu 
privire  Ia  identificarea  fiinţei  divine  cu  nenaşterea  sau  nedevenirea; 
în  a  doua  demonstrează  că  persoana  Fiului  este  de  aceeaşi  fiinţă  cu 
Tatăl,  iar  in  cea  de-a  treia  se  ocupă  de  dumnezeirea  persoanei  Sfân¬ 
tului  Duh. 

Pentru  o  mai  clară  prezentare  a  combaterii  erorilor  lui  Euno- 
nre,  Sfântul  Vasile  citează  mai  întâi  textul  din  „Apologia"  lui  Euno¬ 
mie,  uneori  chiar  capitole  întregi,  iar  apoi  demonstrează  —  pe  baze 
scripturist  ce  şi  tradiţionale  —  netemeinicia  acestor  erori. 

Dezvoltând  în  prima  carte  învăţătura  despre  Dumnezeu  cel 
unul  în  fiinţă,  Sfântul  Vasile  accentuează  şi  el  faptul  că  Dumnezeu 
este  într-adevăr  unul,  că  este  fără  principiu,  nenăscut,  nefăcut38.  Ad¬ 
mite  chiar  faptul  că  atunci  când  vorbim  de  Dumnezeu  Tatăl  putem 
folosi  pentru  fiinţa  divină  atributul  de  nenăscut,  întrucât  Tatăl  are 
fiinţă  din  veci  pr.n  nenaştere.  Dar  Sfântul  Vasile  va  critica  apoi  stă- 


34.  Sozomen,  Historia  Ecclesiast'ca,  VI.  26,  P.G,  67,  col.  1361. 

33.  E.  Viadenbussche  —  La  part  de  Ia  dialectiquc  dans  Ia  thcologie  d’Eunomiu* 
tehnologue”,  Louvain,  1944 — 1945,  p.  4S. 

36.  PG.  29.  col.  497-773. 

37.  Nr.  299  şi  305. 

38.  P.G.,  XXIX,  col.  517. 

ruinţa  lui  Eunomie  de  a  identifica  fiinţa  divină  cu  nenaşterea,  ară¬ 
tând  că  nu  putem  să  reducem  această  fiinţă  la  un  singur  atribut.  Dum¬ 
nezeu  are  şi  alte  atribute,  faţă  de  care  nenaşterea  .rv'  este  decât  unul 
din  ele  şi  pe  care  nu  le-am  putea  exprima  niciodată  prin  nenaştere. 
Dumnezeu  este  şi  neschimbabil,  invizibil  etc.39,  cum  de  altfel  este  şi 
Fiul  şi  Sfântul  Duh  şi  toate  acestea  nu  pot  fi  definite  printr-o  singură 
numire:  „căci  —  zice  Sfântul  Vasile  —  prin  ce  mijloc  va  ajunge  la 
nenaştere  cine  aude  de  neschimbabilitatea  lui  Dumnezeu,  sau  la  fa¬ 
cultatea  de  a  crea,  cine  aude  că  este  invizibil40.  Aceste  numiri  nu  pot 
fi  reduse  la  o  singură  numire,  căci  atunci  n-ar  trebui  să  le  folosim 
pe  celelalte41.  De  fapt  —  spune  Sfântul  Vasile  —  „nu  există  nici  un 
nume  care  să  exprime  îndeajuns  întreaga  natură  complexă  a  lui 
Dumnezeu**43. 

Fiinţa  divină  rămâne  nu  numai  dincolo  de  orice  nume,  ci  şi 
dincolo  de  orice  cunoaştere.  în  acest  sens,  Sfântul  Vasile  citează  pe 
David:  „Minunată  este  ştiinţa  ta,  mai  presus  de  mine  şi  nu  o  pot 
ajunge**  (Ps.  138,  6)  şi  pe  Sfântul  Pavel:  „O,  adâncul  bogăţiei  şi  ai  în¬ 
ţelepciunii  şi  al  ştiinţei  lui  Dumnezeu,  cât  sunt  de  necercetate  jude¬ 
căţile  lui  şi  cât  de  nepătrunse  căile  lui"  (Rom.  11,  33).  Tatăl  este  cu¬ 
noscut  numai  de  Fiul  şi  de  Duhul  Sfânt:  „Căci  nimeni  nu  cunoaşte  pa 
Tatăl  numai  Fiul"  (Mt.  11,  27)  „şi  Duhul,  toate  le  cercetează  chiar  şi 
adâncurile  lui  Dumnezeu**  (I  Cor.  2,  IO)43. 

Cunoaşterea  umană  este  atât  de  limitată,  încât  nu  numai  pe 
Dumnezeu  nu-1  putem  cunoaşte  după  fiinţa  sa  şi  exprima  în  idei 
ceea  ce  este  El  în  substanţa  Sa,  dar  nici  făpturile44.  Noi  exprimăm 
numai  însuşirile  lor,  dar  rămâne  întotdeauna  ceva  ce  nu  se  poate 
exprima,  acest  lucru  este  fiinţa  necunoscută  a  lucrurilor.  în  acest 
sens,  Sfântul  Vasile  arată  că  numirile  care  se  dau  lui  Dumnezeu  nu 
exprimă  fiinţa  lui,  ci  lucrările,  şi  deşi  fiinţa  este  totdeauna  prezentă 
în  lucrare,  ea  este  totuşi  dincolo  de  lucrare  şi  nu  o  putem  cunoaşte. 

împărţind  apoi  însuşirile  lui  Dumnezeu  în  două  grupe,  unele 
care  arată  ceea  ce  are  Dumnezeu,  iar  altele  ceea  ce  nu  are,  Sfântul 
Vasile  arată  că  nenaşterea,  făcând  parte  din  a  doua  grupă,  nu  poate 
fi  identică  cu  fiinţa  divină,  întrucât  aceasta  este  existenţa  prin  exce¬ 
lenţă.  Din  cele  două  feluri  de  numiri  ce  le  dăm  lui  Dumnezeu  învă¬ 
ţăm  sau  despre  cele  ce  le  are  Dumnezeu,  sau  despre  ce  nu  le  are. 
Nenaşterea  înseamnă  ceva  ce  nu  are  Dumnezeu.  Ea  neagă  ceva  lui 
Dumnezeu.  Iar  fiinţa  nu  e  ceva  dintre  cele  ce  Dumnezeu  nu  are,  ci 
indică  însăşi  existenţa  lui  Dumnezeu.  E  deci  cea  mai  mare  absurdi¬ 
tate  să  socotim  fiinţa  ca  ceva  din  cele  ce  nu  are  Dumnezeu.45 


39.  Ibidem,  col.  529. 

40.  Ibidem,  col.  528. 

4t.  Pr.  prof.  D.  Stăniloie,  Art.  cit.,  p.  53. 

42.  P.G.  XXIX,  col.  540. 

43.  Ibidem,  col.  544. 

44.  Ibidem,  col.  540 — 541. 

45.  Ibidem.  col.  536  C. 


STUDII  ţi  ARTICOLE 


63 


Precum  termenul  de  naştere  nu  indică  fiinţa  cuiva,  ci  arată  ori¬ 
ginea  proximă  a  lui,  tot  aşa  termenul  de  naştere  nu  indică  fiinţa  lui 
Dumnezeu,  ci  arată  că  El  nu  îşi  are  originea  de  la  altcineva,  că  este 
fără  principiu.  „Cuvântul  nenăscut  nu  arată  ce  El  este,  ci  îl  arată  pe 
El  a  nu  fi  de  la  altul"46.  „Deci,  precum  între  oameni  originea  din  altul 
nu  este  fiinţa  lor,  aşa  nici  în  Dumnezeu  nu  putem  să  zicem  că  fiinţa 
lui  este  nenaşterea1'47. 

Cu  toate  că  declară  că  nu  putem  cunoaşte  ce  este  Dumnezeu  în 
fiinţa  sa,  Sfântul  Vasile  spune  că  este  de  ajuns  sa  ştim  că  El  este,  că 
are  o  fiinţă,  dar  ce  este  şi  cum  este,  sau  felul  lui  de  a  fi  e  mai  presus 
de  înţelegerea  noastră.  Ne  ajunge  doar  să  ştim  că  El  este,  că  mân¬ 
tuirea  noastră  este  asigurată,  chiar  dacă  nu  ştim  cum  este  El  sau  cum 
e  fiinţa  lui45.  Chiar  profeţii  când  au  încercat  să  vorbească  despre  ceea 
ce  este  Dumnezeu,  au  folosit  imagini  alegorice,  uneori  chiar  contrare, 
pentru  ca  să  putem  percepe  cât  de  cât  ceea  ce  este  Dumnezeu,  dar 
acestea  rămân  doar  imagini  palide  şi  cu  totul  departe  de  ceea  ce 
este45. 

Pentru  demonstrarea  învăţăturii  sale,  Eunomie  folosea  termeni 
de  nenăscut  şi  născut,  ferindu-se  de  cel  de  Tată  şi  Fiu,  pentru  a  putea 
mai  uşor  să  demonstreze  că  între  cele  două  persoane  nu  există  nici 
o  comuniune. 

Sfântul  Vasile  observă  acest  lucru  şi  arată  că,  dacă  între  ne¬ 
născut  şi  născut  nu  ar  exista  nici  o  înrudire,  cu  siguranţă  că  între 
Tată  şi  Fiu  există  înrudire.  Căci  Tatăl  cel  nenăscut  poate  da  fiinţa 
sa  Fiului  prin  naştere50.  Totodată,  Sfântul  Vasile  observă  că  aceste 
numiri  de  nenăscut  şi  născut  nu  sunt  însuşiri  ale  fiinţei,  ci  ale  per¬ 
soanei  şi  nu  indică  două  fiinţe  deosebite,  ci  sunt  însuşiri  ale  persoa¬ 
nelor  dumnezeieşti  şi  deci,  nenaşterea  şi  naşterea,  deosebindu-le  ca 
persoane,  arată  în  acelaşi  timp  comunicarea  aceleiaşi  fiinţe  de  la  una 
Ia  alta51. 

Privitor  la  argumentul  simplităţii  Iui  Dumnezeu,  Sfântul  Vasile 
arată  că,  într-adevăr,  fiinţa  divină  este  simplă  şi  necompusă,  dar 
această  fiinţă  simplă  o  are  Tatăl  de  veci,  prin  nenaştere,  iar  Fiul  o 
primeşte  de  la  Tatăl  prin  naştere,  tot  din  veci.  Faptul  că  Fiul  are  din 
veci  fiinţa  lui  Dumnezeu  prin  naştere  nu  o  face  să  fie  compusă,  aşa 
cum  crede  Eunomie:  „căci  Tatăl  şi  Fiul  nu  au  numai  o  asemănare, 
după  chip,  după  formă,  ci  au  aceeaşi  fiinţă"57. 

In  cartea  a  doua,  intitulată  „Despre  Fiul",  Sfântul  Vasile  por¬ 
neşte  de  la  afirmaţia  lui  Eunomie,  că  persoana  Fiului  ar  fi  în  timp 


46.  Ibîdem,  col.  545,  B. 

47.  Ibidem,  col.  548,  A. 

48.  Ibidem,  col.  545,  A. 

49.  Ihidem,  col.  543. 

50.  Ibidem,  col.  549 — 552. 

51.  Pr.  prof,  D.  Staniloie,  Art.  cit.,  p.  57. 

52.  P.G.  XXIX,  col.  564. 

creată  de  Dumnezeu  Tatăl  şi  demonstrează  pe  baze  scripturistice  că 
Fiul  a  existat  din  veci.  Eunomie  afirma  că:  „deosebirea  fiinţei  este 
dată  în  diversitatea  numelor"53  şi  deci,  Fiul  fiind  numit  „Născutul", 
este  de  altă  fiinţă  decât  Tatăl,  care  este  numit  „Nenăscutul". 

Sfântul  Vasile  se  întreabă,  de  ce  este  necesar  ca  celor  a  căror 
nume  sunt  deosebite,  să  le  fie  deosebită  şi  fiinţa,  căci  atunci  ar  urma 
ca  oamenii  care  au  nume  deosebite  să  fie  deosebiţi  ca  fiinţă54  şi  tot 
de  aici  rezultă  că  cei  ce  au  aceleaşi  numiri  să  fie  identici  ca  fiinţă, 
cum  ar  fi  cazul  celor  desăvârşiţi  în  virtute  să  fie  de  fiinţă  asemănă¬ 
toare  cu  Dumnezeu55.  Numirile  însă,  arată  Sfântul  Vasile,  nu  semni¬ 
fică  fiinţa,  ci  proprietăţile  celor  care  sunt  designaţi56,  deci  şi  numi¬ 
rile  de  nenăscut  şi  născut  sunt  proprietăţile  personale  ale  Tatălui  şi 
Fiului57.  Totodată,  Sfântul  Vasile  observă  că,  dimpotrivă,  numirile  de 
nenăscut  şi  născut  nu  duc  la  concluzia  că  Tatăl  şi  Fiul  sunt  de  aceeaşi 
fiinţă,  întrucât  cel  născut  primeşte  fiinţa  celui  care-1  naşte  şi  deci, 
Fiul  care  este  născut  din  Tatăl  primeşte  fiinţa  acestuia58.  Această 
fiinţă,  primită  prin  naştere,  la  Dumnezeu  se  comunică  întreagă,  fără 
să  se  împartă  şi  astfel  Fiul  este  de  aceeaşi  fiinţă  cu  Tatăl. 

Un  alt  argument  privind  deosebirea  de  naturi  între  Tatăl  şi  Fiul 
era  scos  de  Eunomie  din  înţelegerea  naşterii  în  chip  trupesc,  potrivit 
căreia  cel  născut  nu  poate  să  existe  înainte  de  a  fi  născut  şl  apli¬ 
carea  acestui  concept  la  persoana  Fiului,  care  nu  poate  să  fi  existat 
înainte  de  a  fi  născut,  căci  ar  fi  nenăscut,  ori  cum  este  născut,  rezultă 
că  nu  există  din  veci. 

Sfântul  Vasile,  după  ce  critică  faptul  că  Eunomie  înţelegea  naş¬ 
terea  Fiului  după  modul  uman,  arată  că  nu  poate  să  existe  un  timp 
înainte  de  Creatorul  veacurilor  (timpului)  şi  invocând  textul  din  Pro¬ 
logul  Sfintei  Evanghelii  de  la  Ioan:  „La  început  era  Cuvântul",  arată  că 
acesta  s-ar  contrazice  dacă  am  spune  că  a  fost  un  timp  când  nu 
„era*  Cuvântul59. 

Fiul  există  din  eternitate  înaintea  oricărui  timp.  A  plasa  un  timp 
între  Tatăl  şi  Fiul,  cum  face  Eunomie,  înseamnă  —  după  Sfântul  Va¬ 
sile  —  a  nega  faptul  că  Dumnezeu  Tatăl  este  d  n  veci  Tată,  ceea  ce 
contrazice  datele  revelaţiei.  Pentru  ca  Dumnezeu  Tatăl  să  fie,  din  veci 
Tată,  trebuie  să  aibă  din  veşnicie  un  Fiu  şi  astfel  nu  încape  între 
existenţa  lor  nici  un  timp.  Existând  din  veşnicie,  Fiul  este  astfel  de 
aceeaşi  natură  cu  Tatăl.  Astfel,  Sfântul  Vasile  demonstrează  că  Tatăl 
şi  Fiul  sunt  de  aceeaşi  fiinţă,  că  Fiul  nu  este  creatură  a  Tatălui,  aşa 
cum  afirma  Eunomie. 


53.  Itvdem,  col.  573. 

54.  IUdem,  col.  577. 

55.  Ibidem.  col.  580,  B. 

56.  Ibidem,  ccl.  577,  C. 

57.  Ibidem,  col.  589. 

58.  Ib:dem.  col.  5q2. 

59.  Ibidem,  col.  592 — 6C8. 

Dumnezeirea  Sfântului  Duh  după  scrierea 
Sfântului  Vasile  cel  Mare  —  „Contra  iui  Eunomie “ 

Pentru  o  mai  bună  înţelegere  a  concepţiei  pnevmatologice  a 
Sfântului  Vasile  cel  Mare  ne-am  oprit,  pe  scurt,  asupra  primelor  două 
cărţi  din  scrierea  „Contra  lui  Eunomie",  în  care  se  tratează  despre 
fiinţa  divină  şi  comunicarea  acestei  fiinţe  din  veci  de  către  Tatăl, 
Fiului.  De  altfel,  contextul  istoric  în  care  a  apărut  scrierea  „Contra 
lui  Eunomie"  ne  plasează  exact  în  momentul  în  care  disputele  pnev¬ 
matologice  apar  ca  urmare  şi  consecinţă  a  disputelor  hrislologice,  iar 
meritul  Sfântului  Vasile  cel  Mare  constă  în  a  fi  susţinut  de  la  înce¬ 
put  nu  numai  o  hristologie  ortodoxă,  ci  şi  o  pnevmatologie  ortodoxă. 

Concepţia  pnevmalologică  expusă  în  cea  de-a  treia  carte  a  scrie¬ 
rii  „Contra  lui  Eunomie",  care  e  mult  mai  scurtă  decât  primele  două, 
reprezintă  primul  pas  făcut  de  Sfântul  Vasile  în  disputele  pnevma- 
lologicc.  Concepţia  expusă  aici  va  sta  la  baza  vastului  său  tratat 
„Despre  Duhul  Sfânt",  care  îşi  găseşte  aici  aproape  toate  elementele 
demonstraţiei  sale. 

In  „Apologia"  sa,  Eunomie  considera  că  persoana  Sfântului  Duh 
are  fiinţa  deosebită  faţă  de  persoanele  Tatălui  şi  Fiului,  o  fiinţă  su¬ 
perioară  tuturor  creaturilor,  dar  o  fiinţă  adusă  la  existenţă  din  nimic 
de  către  Fiul.  In  acest  sens,  Eunomie,  care  invoca  nu  numai  argu¬ 
mentele  logice,  ci  în  mod  prefăcut  şi  tradiţia  Părinţilor,  pornind  de 
la  faptul  că  Sfântul  Duh  este  numărat  al  treilea  şi  socotit  a  fi  al  trei¬ 
lea  şi  ca  demnitate,  învaţă  a  fi  al  treilea  şi  ca  fiinţă:  „să  vorbim 
acum  şi  de  Paraclet  —  zice  Eunomie,  nu  urmând  opiniile  temerare  ale 
poporului,  ci  observând  învăţătura  Sfinţilor  în  toate,  de  la  care  după 
cum  am  învăţat  a  fi  al  treilea  după  ordine  şi  demnitate,  am  crezut  a 
fi  al  treilea  şi  după  fiinţă"60. 

Sfântul  Vasile,  după  ce  arată  că,  intr-adevăr,  nu  e  bine  să  ră¬ 
mâi  la  o  credinţă  superficială,  ci  să  aprofundez!  ceea  ce  ai  primit  ur¬ 
mând  învăţătura  sfinţilor,  transmisă  prin  tradiţie  de  către  părinţi,  îl 
întreabă  pe  Eunomie,  care  sunt  aceşti  părinţi  şi  care  este  acea  tra¬ 
diţie  care  a  transmis  învăţătura  că  Sfântul  Duh  ar  fi  o  creatură?61. 

Sfântul  Vasile  acceptă  că,  într-adevăr,  am  primit  din  învăţătura 
Mântuitorului  ca  şi  de  la  părinţi,  ca  Sfântul  Duh  să  fie  numărat  ai 
treilea,  dar  aceasta  nu  înseamnă  că  El  este  şi  ca  natură  al  treilea62. 
Duhul  îşi  păstrează  în  toate  privinţele  rolul  său  al  treilea  în  Treime, 
dar  aceasta  nu  înseamnă  că  nu  e  perfect  în  sine,  că  are  altă  natură, 
deosebită  de  a  Tatălui  şi  a  Fiului.  Al  treilea  nu  are  de  fapt  în  Sfânta 
Treime  sensul  de  numeral  ordinal,  aşa  cum  nu  are  nici  al  doilea  acest 
sens.  Nici  al  doilea  nu  vine  după  Primul,  nici  al  Treilea  după  al 
Doilea,  ci  toţi  trei  sunt  deodată  din  veci  prin  egală  putere  şi  cinste. 
Al  treilea  nu  are  în  Sfânta  Treime  sensul  unui  număr  ordinal,  pentru 


60.  Ibidem,  col.  653. 

61.  Ibidem,  col.  653. 

62.  Ibidem.  col.  653. 

că  după  El  nu  mai  urmează  alţii.  Al  treilea  încheie  dumnezeirea,  al 
treilea  e  sensul  desăvârşirii  dumnezeirii,  dar  tocmai  pentru  că  nu  vine 
după  al  doilea63. 

Sfântul  Vasile  face  totuşi  aici,  cu  multă  greutate,  concesie  lui 
Eunomie,  că  Duhul  Sfânt,  precum  este  numit  al  treilea,  poate  fi  nu¬ 
mit  şi  în  demnitate  al  treilea,  dar  acesta  lotuşi  nu  înseamnă  că  are 
şi  o  altă  natură  faţă  de  Tatăl  şi  Fiul64.  „Precum  Fiul  este  al  doilea  ca 
ordine  după  Tatăl,  fiindcă  este  de  la  El  şi  ca  demnitate,  fiindcă  este 
începutul  şi  cauza  lui . . .  însă  după  natură  nu  este  al  doilea,  pentru 
că  dumnezeirea  în  amândoi  este  una,  evident  aşa  şi  Duhul  Sfânt,  chiar 
dacă  urmează  după  Fiul  ca  ordine  şi  demnitate  (ca  să  îngăduim  în 
general),  totuşi  nu  urmează  că  e  de  altă  natură‘<6S. 

Precum  între  îngeri,  faptul  că  nu  toţi  au  aceeaşi  demnitate,  căci 
unii  sunt  conducătorii  popoarelor,  iar  alţii  sunt  îndrumătorii  credin¬ 
cioşilor  şi  deci,  demnitatea  lor  diferă,  nu  înseamnă  că  ei  nu  sunt  de 
aceeaşi  fiinţă,  tot  aşa  nici  în  cadrul  Sfintei  Treimi,  demnitatea  nu 
poate  fi  un  criteriu  de  stabilire  a  fiinţei,  căci  cei  ce  sunt  diferiţi  în 
demnitate  pot  să  fie  de  aceeaşi  fiinţă.  „Căci  după  cum  între  îngeri 
unul  este  conducă'or,  iar  altul  supus  şi  totuşi  îngerii  au  aceeaşi  na¬ 
tură,  şi  în  demnitate  este  într-adevăr  diversitate,  însă  în  fiinţă  este 
comuniune . . .  astfel  şi  Duhul  Sfânt,  chiar  dacă  după  demnitate  şi  or¬ 
dine  este  al  treilea,  n-am  fost  învăţaţi  a  fi  al  treilea  ca  fiinţă  după 
Tatăl  şi  Fiul"66. 

Eunomie  pornea  în  demonstraţia  sa  de  la  formula  baptismală, 
lăsată  de  însuşi  Mântuitorul,  unde  Duhul  Sfânt  era  situat  ca  ordine 
pe  locul  al  treilea  şi  de  aici  socotea  că  este  şi  ca  demnitate  al  treilea 
şi  de  altă  natură  faţă  de  Tatăl  şi  Fiul. 

Sfântul  Vasile  aduce  argumente  din  această  formulă,  susţinând 
dumnezeirea  Sfântului  Duh.  La  Botez,  noi  mărturisim  credinţa  în 
dumnezeire,  deci  în  dumnezeirea  Tatălui,  Fiului  şi  Sfântului  Duh. 

Pentru  demonstrarea  comunităţii  de  fiinţă  între  Duhul  Sfânt, 
Tatăl  şi  Fiul,  Sfântul  Vasile  invocă  şi  atributele  Sfântului  Duh.  Duhul 
Sfânt  nu  poate  fi  numărat  între  creaturi,  deoarece  El  este  Sfânt  prin 
natură,  aşa  cum  şi  Tatăl  şi  Fiul  sunt  sfinţi  prin  natură:  „Luând  în 
consideraţie  cele  două  categorii  de  realităţi,  dumnezeire-creaţie,  dom- 
nie-slujire,  putere  sfinţitoare  şi  ceea  ce  este  sfinţit,  cea  care  are  vir¬ 
tutea  din  fire  şi  cea  care  o  primeşte  prin  bunăvoinţă,  în  ce  parte  vom 
aşeza  Duhul?  Intre  cei  care  sunt  sfinţiţi?  Dar  El  este  Sfinţenia.  între 
cei  ce  au  realizat  virtutea  prin  fapte  bune?  Dar  El  este  bun  prin  na¬ 
tură.  Intre  cei  care  slujesc?  Dar  altele  sunt  duhurile  lucrătoare  tri¬ 
mise  spre  slujire  (Ev.  1,  14).  Aşadar...  să  nu  numărăm  împreună  cu 
creatura  pe  Cel  ce  este  numărat  împreună  cu  dumnezeiasca  şi  feri- 


63.  Pr.  prof.  D.  Stăniloae,  Sfântul  Duh  în  revelaţie  ţi  în  Biserică,  în  rev.  Orto¬ 
doxia,  nr.  2/1974,  p.  225—226. 

64.  Bcncit  Pruchc,  Basilc  de  Ccsaree  Sur  Ic  Saint  Esprit,  Introduction.  p.  36. 

65.  P.G.  XXIX,  col.  656. 

66.  P.G.  XXIX,  col.  657—660. 

cita  Treime"67.  Duhul  nu  are  Sfinţenia  ca  un  simplu  atribut  al  fiinţei 
divine,  ci  este  personalitatea  însăşi  a  sfinţeniei  dumnezeieşti.  Ideea 
sfinţeniei  Duhului  poate  fi  gândită  pe  plan  divin  în  legătură  cu  tra¬ 
diţia  de  dăruire  a  propriei  lui  persoane  ca,  orientare  spre  Tatăl  şi 
Fiul.  Sfinţenia  are  calitatea  de  a  pune  în  acord  voinţa  Sa  personală 
cu  voinţa  divină,  cu  voinţa  celorlalte  Două  persoane  divine.68 

Sfântul  Duh  nu-şi  primeşte  Sfinţenia  din  altă  parte,  cum  o  pri¬ 
mesc  creaturile,  El  este  însăşi  izvorul  Sfinţeniei,  aşa  cum  sunt  Tatăl 
şi  Fiul.  „Căci  creatura  are  Sfinţenia  ca  răsplată  a  înaintării  în  a  bine- 
plăcea  lui  Dumnezeu,  dar  folosindu-se  prin  fire  de  libertate,  poate  să 
se  aplece  spre  ambele  părţi,  spre  alegerea  binelui  sau  a  răului.  Dar 
Duhul  Sfânt  este  izvorul  Sfinţeniei  şi  după  cum  Tatăl  este  sfânt  diri 
fire  şi  Fiul  este  sfânt  din  fire,  tot  aşa  şi  însuşi  Duhul  adevărului  este 
sfânt  din  fire,  pentru  că  s-a  învrednicit  de  numirea  proprie  şi  parti¬ 
culară  de  sfânt69. 

Sfântul  Vasile  vede  sfinţenia  Duhului  şi  în  cântarea  serafimică 
„sfânt,  sfânt,  sfânt"  (Isaia,  6,  3),  „Căci  pentru  aceasta  chiar  şi  la  Isaia 
s-a  scris  că  serafimii  exclamă  de  trei  ori  sfânt,  căci  în  trei  ipostaze 
este  contemplată  natura  Sfântă"7,1. 

Un  alt  argument  pentru  dumnezeirea  Sfântului  Duh  este  dedus 
de  Sfântul  Vasile  din  spiritualitatea  persoanelor  Sfintei  Treimi.  Cu 
apelativul  de  „Duh"  sunt  numiţi  şi  Tatăl  şi  Fiul,  nu  numai  Duhul 
Sfânt  şi  comunitatea  de  numiri  arată  nu  o  înstrăinare  după  fire,  ci  o 
unitate  cu  Tatăl  şi  Fiul:  „Nu  numai  numele  Sfinţeniei  are  comun  cu 
Tatăl  şi  cu  Fiul,  ci  şi  numirea  de  Duh.  Căci,  Duh  este  Dumnezeu  şi 
cei  ce  i  se  închină  lui  trebuie  sa  i  se  închine  în  duh  şi  adevăr"  (In. 
4,  24}  . . .,  iar  Apostolul  acordă  de  asemenea,  Domnului  numirea  de 
Duh  când  zice  „Domnul  însă  este  Duh"  (II  Cor  3,  17)7i. 

Dacă  Tatăl  şi  Fiul  sunt  numiţi  cu  apelativul  de  „duh",  cu  atât 
mai  mult  Duhul,  care  este  numit  „duh"  prin  excelenţă.  Apelativul  de 
Duh  exprimă  faptul  că  persoana  Duhului  este  cea  mai  simplă,  cea 
mai  nctrupească,  cea  mai  imaterială  din  câte  există:  „Cel  ce  înţelege 
ce  zice  prin  Duh  nu-şi  poate  închipui  o  natură  mărginită  supusă  schim¬ 
bărilor  şi  transformărilor  în  toate  privinţele  asemănătoare  creaturii. 
Ci,  dimpotrivă,  cei  care  contemplă  cele  înalte  au  cu  necesitate  în 
minte  o  fiinţă  inteligentă  infinită  în  putere,  nelimitată  în  strălucire, 
a  cărei  existenţă  nu  se  măsoară  cu  secole  şi  ani"72. 

De  asemenea,  precum  Tatăl  şi  Fiul  au  bunătatea  din  fire  şi  Sfân¬ 
tul  Duh  o  are  tot  din  fire:  „Şi  Dumnezeu  este  numit  bun  şi  este,  însă 
bun  este  şi  Duhul  Sfânt,  având  bunătatea  nu  adăugată  ci  din  f  re.  Da 


67.  Ibidem,  col.  660  A. 

68.  Pr.  prof.  Ilie  Moidovan,  învăţătura  unitară  despre  Sfântul  Duh  şi  dcsp:e  Bi¬ 

serică  exprimată  în  Simbolul  de  credinţă  la  Sinodul  al  doilea  ecumenic  (381),  în  rev. 
Ortcdoxia  nr.  3/1981,  p.  419.  ;>o 

69.  P.G.  XXIX,  col.  660. 

70.  Ibidem,  col.  661  A, 

71.  Ibidem,  col.  661  A. 

72.  Sfântul  Vasile  cel  Mare,  Despre  Duhul  Sfânt,  P.G.  XXXII,  col,  108. 


5* 


68 


REVISTA  TEOLOGICA 


altfel  ar  fi  absurd  să  se  spună  că  cel  ce  este  Sfânt  din  fire  nu  ar  fi 
bun  din  fire  şi  ar  avea  bunătatea  adăugată  sau  venind  din  afară"73. 

Sfântul  Vasile  găseşte  şi  în  numirea  de  Mângâietor  (Paradei) 
identitatea  de  fiinţă  cu  Tatăl  şi  Fiul.  Mântuitorul  nostru  Iisus  Hristos, 
promite  că  va  trimite  alt  Mângâietor  apostolilor  săi:  „Şi  când  Dom¬ 
nul  a  zis  „Voi  ruga  pe  Tatăl  şi  alt  Mângâietor  va  da  nouă"  (In.  16, 
16)  şi  însuşi  s-a  arătat  a  fi  Mângâietorul  nostru.  Aşadar  şi  numirea 
de  Mângâietor  nu  contribuie  mai  puţin  la  demonstrarea  dumnezeirii 
Duhului  Sfânt"74. 

O  altă  categorie  de  argumente  folosite  de  Sfântul  Vasile  cel 
Mare  pentru  susţinerea  dumnezeirii  Duhului  Sfânt  este  cea  privitoare 
la  lucrările  Sale.  Persoanele  Sfintei  Treimi  au  a-  eleaşi  lucrări  în  afa¬ 
ră,  fiecare  lucrare  e  săvârşită  de  toţi  trei,  dar  fiecare  o  săvârşeşte  din 
poziţia  lui,  în  calitatea  lui  personală  şi,  totodată,  în  fiecare  se  află 
lucrând  în  lucrarea  comună  cu  ceilalţi  doi.  Duhul  Sfânt  o  duce  la  ca¬ 
păt  şi  în  acest  sens  se  zice  că  o  desăvârşeşte.  Dar  nu  ar  duce-o  la 
capăt  pentru  că  nu  ar  desăvârşi-o,  dacă  nu  ar  primi-o  de  la  Tatăl  şi 
nu  ar  manifesta-o  prin  Fiul  sau  dacă  Fiul  nu  ar  manifesta-o  prin  Du¬ 
hul  sau  nu  ar  desăvârşi-o  dacă  nu  ar  fi  prin  lucrarea  sa  comună  şi 
ceilalţi  doi,  în  El  împreună  lucrând,  dar  fiecare  din  poziţia  lui.  în 
Duhul  se  duce  la  capăt,  pentru  că  în  al  Treilea  se  vede  şi  se  reali¬ 
zează  comuniunea  în  Dumnezeu,  manifestată  în  toate  lucrările  lui“75. 

Duhul  este  acela  care  dă  actualitatea  lucrării  şi  o  duce  spre 
scopul  final,  căci  în  lucrarea  Sa  El  traduce  pe  un  plan  nou  deplina 
unitate  a  Sfintei  Treimi,  pe  care  o  împărtăşeşte  făpturii  ca  viaţă  şi 
bogăţie  nepieritoare.76  Nu  insuficienţa  unei  persoane,  ci  comunitatea 
lor  de  fiinţă  este  motivul  pentru  care  ele  lucrează  una  prin  cea¬ 
laltă.77 

Toate  le  are  Tatăl  în  Fiul  şi  în  Duhul  Sfânt.  Dar  nu  pentru  că 
Tatăl  nu  are  suficiente  puteri  şi  Fiul  la  fel.  Aşa  ar  fi  când  Tatăl  ar 
înceta  să  mai  fie  activ  în  lucrarea  ce  se  continuă  în  Fiul  şi  Fiul  în 
lucrarea  ce  se  desăvârşeşte  în  Duhul  Sfânt.  Dar,  de  fapt,  toate  trei 
persoanele  sunt  active  de  la  început  şi  până  la  sfârşit,  în  fiecare  lu¬ 
crare.  Nu  insuficienţa  unei  persoane,  ci  comunitatea  de  fiinţă  este 
motivul  pentru  care  cele  trei  persoane  lucrează  în  comun.78 

Unitatea  lucrărilor  dumnezeirii  o  imprimă  Duhul  Sfânt,  căci  el 
are  această  calitate  să  păstreze  unitatea  în  diversitatea  energiilor,  a 
darurilor  sale.79 


73.  P.G.  XXIX,  col.  661  B. 

74.  lbidem,  col.  661  B. 

75.  Pr.  prof.  D.  Stăniloae,  Art.  cit.,  p.  228. 

76.  Pr.  Prof.  Ilie  Moklovan,  învăţătura  despre  Sfântul  Duh  in  Ortodoxie  ţi  pre¬ 
ocupările  eunemiste  contemporane  (teză  de  doctorat),  in'  rev.  M.A.  7 — 8/1973,  p.  707. 

77.  lbidem,  p.  702. 

78.  Pr.  Prof.  D.  Stăniloae,  Criteriile  prezenţei  Sfântului  Duh,  în  rev.  S.T.  3 — 4/ 
1967,  p.  106. 

79.  Pr.  prof.  N.  Buzescu,  Art.  cit.,  p.  101. 

In  Duhul,  lucrarea  dumnezeiască  comună  celor  trei  persoane, 
îşi  are  capătul  ei  şi  prin  ea  se  urmăreşte  în  cele  din  urmă  realizarea 
împărăţiei  lui  Dumnezeu. 

Sfântul  Vasile  expune  lucrările  Duhului  ca  împreună  lucrări  trei- 
mice,  dar  aduse  în  noi  de  Duhul  Sfânt.  EI  se  întreabă  care  sunt  lu¬ 
crările  Duhului  Sfânt  şi  citează  textul:  „Cu  Cuvântul  Domnului  ce¬ 
rurile  s-au  întărit  şi  cu  Duhul  gurii  Lui  toată  puterea  lor"  (Ps.  32,  6)*°, 
la  care  adaugă:  „Precum  deci  Cuvântul  e  făcătorul  cerurilor,  aşa  şi 
Duhul  Sfânt,  care  întăreşte  şi  face  fermă  virtutea,  se  dăruieşte  pute¬ 
rilor  cereşti  şi  iarăşi  Iov  zicând:  „Duhul  Domnului  m-a  făcut  pe  mine" 
(Iov,  33,  4),  nu  vorbeşte  despre  creaţie,  ci  precum  socotesc,  despre 
desăvârşirea  prin  virtutea  omenească"81. 

Toate  persoanele  Sfintei  Treimi  participă  la  crearea  lumii,  ca 
un  singur  principiu,  ca  o  singură  cauză  creatoare.  In  actul  creaţiei 
Tatăl  este  cauza  principală,  Fiul  cauza  eficientă  şi  Sfântul  Duh  cauza 
desăvârşitoare82.  Sfântul  Vasile  respinge  învăţătura  că  ar  exista  trei 
spostaze  —  pr'ncipii  şi  afirmă  că  există  un  singur  principiu,  care 
creează  prin  Fiul  şi  desăvârşeşte  în  Duhul  Sfânt:  „Nu  mă  face  să  zic 
jă  există  trei  ipostaze-principii,  nici  că  lucrarea  Fiului  este  imper¬ 
fectă.  Nu  există  decât  un  singur  principiu  al  fiinţelor,  care  creează 
prin  Fiul  şi  desăvârşeşte  în  Duhul  lucrarea  Tatălui,  care  operează 
totul  în  toate  (I  Cor.  12,  6)  nu  este  imperfectă  activitatea  creatoare  a 
fiului  chiar  dacă  ea  nu  este  desăvârşită  prin  Duhul,  nu  este  defec¬ 
tuoasă,  căci  Tatăl  ar  fi  putut  foarte  bine  să  se  lipsească  de  Fiul; 
tot  la  fel  Fiul  nu  ar  avea  trebuinţă  de  ajutor  pentru  a  lucra  după 
modul  în  care  lucrează  Tatăl,  dar  El  vrea,  de  asemenea,  a  desăvârşi 
totul  prin  Duhul85. 

Dacă  în  actul  creaţiei  nu  avem  trei  principii,  nici  trei  acţiuni 
creatoare  unite  şi  amestecate  laolaltă,  ci  numai  o  singură  lucrare  di¬ 
vină  a  unui  singur  şi  unic  principiu  divin,  totuşi  toate  cele  trei  per¬ 
soane  divine  participă  in  moduri  diferite.  Cele  trei  moduri  de  acţiu¬ 
ne  specifice  exprimă  taina  distincţiei  persoanelor  dumnezeieşti  ca  şi 
a  unităţii  fiinţei  lor84. 

Dintre  lucrările  Duhului  cea  mai  specifică  lui  este  lucrarea  sf:n- 
ţitoare,  lucrarea  de  sfinţire  a  creaţiunii.  Numai  Dumnezeu  este  Sfânt 
prin  natura  sa,  toate  celelalte  fiinţe  pot  să-şi  însuşească  sfinţenia 
„prin  har“,  adică  prin  Duhul.  Creatura  primeşte  sfinţenia  din  comu¬ 
niunea  pe  care  o  are  cu  cei  care  au  natura  Sfântă*3,  şi  cunoaşte  că 
Dumnezeu  locuieşte  în  ea  după  Duhul  Său,  căm  prin  Duhul  se  face 
unirea  noastră  cu  Dumnezeu.  în  acest  sens,  Sfântul  Vasile  citează 


$0  P.G  XXIX,  col.  661. 

81.  Ibidem,  col.  661. 

S2.  Pr.  prof.  I.  Coman,  Flementele  demonstraţiei  în  tratatul  „Despre  Sfântul 
Duh"  al  Sfântului  Vasile  cel  Mare,  în  S  T.  5 — 6  1964,  p.  289. 

8V  Vântul  VasMe  cel  Mare,  Despre  Sfântul  D  h  P.G.  XXXII.  col.  136,  W — c. 

84.  Pr.  prof.  Ilie  Moldovan,  Natura  ţi  harul  in  gândirea  teologica  a  Sfântului 
Vasile  cel  Mare,  în  rev.  Orto  loxia  nr.  1/1979,  p.  7 7. 

85.  P.G.  XXIX,  col.  660  B. 

din  Epistola  I  a  Sfântului  Apostol  şi  Evanghelist  Ioan:  „Prin  aceasta 
cunoaştem  că  El  rămâne  în  noi  din  Duhul  pe  care  ni  l-a  dat“  (I.  Ioan, 
3,  24),  precum  şi  cuvintele  Sf.  Apostol  Pavel:  „Nu  ştiţi  că  templul 
lui  Dumnezeu  sunteţi  şi  Duhul  lui  Dumnezeu  locuieşte  în  voi"  (I.  Cor. 
3,  16)  şi  iarăşi  „întru  el  orice  zidire  bine  alcătuită  creşte  să  ajungă 
templu  sfânt  în  Domnul,  în  care  şi  voi  sunteţi  spre  a  fi  locaş  a  lui 
Dumnezeu  în  Duhul"  (Ef.  2,  21).  La  acesta  Sfântul  Vasile  adăuga:  „Şi 
astfel,  dacă  se  zice  că  Dumnezeu  locuieşte  în  noi  prin  Duhul,  oare 
nu  impietate  este  a  zice  că  Duhul  nu  este  părtaş  la  dumnezeire.  Şi 
dacă  numim  pe  cei  desăvârşiţi  în  virtute  dumnezei,  iar  desăvârşirea 
este  prin  Duhul,  cum  va  fi  lipsit  de  dumnezeire  cel  ce  îndumnezeieşte 
pe  ceilalţi."86  „Duhul  deschide  calea  indumnezeirii,  El  întăreş'e  în  vir¬ 
tute,  dar  nu  ca  cel  ce  e  îndumnezeit,  desăvârşit,  întărit  în  virtute  de 
altul  superior,  „ci  după  cum  Domnul  însuşi  a  dat  celor  care-1  primesc 
pe  El  ca  să  fie  fiii  lui  Dumnezeu,  aşa  şi  Duhul  Sfânt  este  Duhul  în¬ 
fierii"87.  Duhul  Sfânt  este  Duhul  filiaţiei  încât  lucrul  lui,  în  raport  cu 
creaţia  în  care  lucrează,  e  să  o  reducă  şi  să  o  ţină  în  relaţia  filială 
faţă  de  Tatăl  prin  extinderea  în  toate  a  afecţiunii  Fiului  faţă  de  Ta¬ 
tăl.88 

In  acest  sens,  Duhul  Sfânt  este  Duhul  comuniunii,  pentru  că  El 
uneşte  în  calitate  de  fraţi  întreolaltă  pe  toţi  cei  ce  devin  fiii  celui 
Preaînalt89. 

Duhul  Sfânt,  pentru  că  continuă  lucrarea  învăţătorească  a  Fiu¬ 
lui  lui  Dumnezeu,  este  şi  el  tot  Dumnezeu:  „Şi  după  cum  Domnul  nos¬ 
tru  este  învăţător  adevărat  că  de  aceea  s-a  zis:  „Voi  însă  nu  vă  che¬ 
maţi  învăţătorii  voştri  pe  pământ,  căci  unul  este  învăţătorul  vostru: 
Hristos",  astfel  şi  Duhul  Sfânt  învaţă  pe  toţi  care  au  crezut  în  numele 
Domnului,  după  cum  Domnul  însuşi  a  mărturisit  când  a  zis:  Mângâ¬ 
ietorul  însă,  Duhul  Sfânt,  pe  care  Tatăl  îl  va  trimite,  acela  vă  va  în¬ 
văţa  pe  voi  toate"90. 

Duhul  Sfânt  este  şi  El  învăţător  adevărat  pentru  că  a  învăţat  şi 
prin  prooroci  şi  continuă  să  înveţe  în  Biserică  şi  să  conducă  spre  mân¬ 
tuire  pe  toţi  aceia  care  au  primit  învăţătura  Fiului. 

Totodată,  Duhul  Sfânt  este  împreună  cu  Tatăl  şi  cu  Fiul  împăr- 
ţitor  al  darurilor:  ,. Şi  după  cum  se  zice  că  Tatăl  împarte  lucrările  în 
cei  vrednici  de  primirea  lucrărilor  şi  la  fel  că  F.ul  împarte  slujirile 
în  cei  demni  de  slujire,  aşa  era  prezentat  şi  Duhul  Sfânt  ca  împă-ţi- 
tor  al  darurilor  în  cei  demni  de  pr  mire  a  darurilor".  „Felurite  daruri 
sunt  dar  acelaşi  Duh  şi  felurite  slujiri  sunt,  dar  acelaşi  D  mn  şi  fe¬ 
lurite  lucrări  sunt,  dar  acelaşi  Dumnezeu  care  lucrează  toate  în  toţi" 


86.  Ibidem,  col.  665  B. 

87.  Ibidem  col.  661  C. 

SS.  Pr.  prof.  D.  Stăn'liae,  Art.  cit.,  p.  117. 

81.  IJem,  Slântul  L)l!i  si  sobarnicitatea  Bisericii,  în  rev.  OrioJ.ixia  nr.  1/1967, 

p.  39. 

93.  P.G.  XX  X,  col.  654. 

(I.  Cor.  12,  4 — 6).  „Căci  toate  acestea  le  lucrează  unul  şi  acelaşi  Duh, 
împărţind  fiecăruia  deosebi,  după  cum  voieşte"  ţi.  Cor.  12,  li).9' 

împreună  cu  Tatăl  şi  Fiul,  Duhul  este  „Domnul  de  viaţă  făcător". 
„Pe  lângă  aceasta  viaţa  noastră  s-a  dat  de  la  Dumnezeu  prin  Hristos 
In  Duhul  Sfânt.  Căci  Dumnezeu  face  toate  vii  după  cum  zice  Pavel: 
„Iţi  poruncesc  înaintea  lui  Dumnezeu  care  aduce  toate  la  viaţă"  (I. 
In.  6,  13).  Viaţa  este  dăruită  însă  de  Hristos:  „Căci  oile  mele,  zice, 
ascultă  glasul  Meu  şi  Eu  le  dau  viaţă  veşnică"  (I.  16,  27).  Suntem  fă¬ 
cuţi  însă  prin  Duhul,  după  cum  zice  Pavel:  „Cel  ce  a  înviat  pe  Hristos 
din  morţi  va  face  vii  şi  trupurile  voastre  cele  muritoare  prin  însuşi 
Duhul  Său  care  locuieşte  în  voi."92  (Ro.  8,  11). 

Sfântul  Vasile  nu  se  ocupă  totuşi  de  modul  special  al  proveniru 
Duhului  Sfânt  din  Tatăl,  deci  cu  proprietatea  personală  caracteristică 
a  Duhului,  tocmai  pentru  că  nici  Eunomie  nu  abordase  această  temă 
în  scrierea  lui. 


C  O  N  C  L  U  Z  1  l 

Scrierea  Sfântului  Vasile  cel  Mare  „Contra  lui  Eunomie"  se  în¬ 
scrie  în  cadrul  disputelor  triadologice  din  secolul  al  IV-lea,  marcând 
perioada  de  trecere  de  la  problema  dumnezeirii  la  cea  a  Duhului 
Sfânt.  Prin  modul  de  abordare  a  problemelor  triadologice  Sfântul  Va¬ 
sile  se  înscrie  în  rândul  Sfinţilor  Părinţi  de  la  Niceea,  învăţând  că 
Fiul  şi  Sfântul  Duh  nu  sunt  creaturi  ci  există  din  veci,  având  aceeaşi 
fiinţă  cu  Tatăl  şi  cu  Fiul.  Disputele  au  fost  prilejuite  de  E  inomie,  un 
„sofist-filozof"  clin  cea  de-a  doua  generaţie  ariană,  un  anomean  care 
învăţa  că  Fiul  şi  Sfântul  Duh  sunt  de  fiinţe  d  ferite  faţă  de  Tatăl,  că 
Fiul  nu  este  Fiu  propriu  al  Tatălui,  ci  o  creatură  a  I.ui,  iar  Sfântul 
Duh  o  creatură  a  Fiului. 

După  ce  mai  întâi  Sfântul  Vasile  combate,  în  prima  carte,  erori¬ 
le  lui  Eunomie  cu  privire  la  fiinţa  div  nă,  arătând  că  aceasta  nu  poate 
fi  identică  cu  nenaşterea  care  nu  e  decât  o  proprie’ate  personală  a 
Tatălui,  că  nu  există  nici  un  nume  care  să  exprime  fiinţa  divină,  că 
această  fiinţă  nu  poate  fi  cunoscută  de.ât  de  Fiul  şi  Sfântul  Duh,  trece 
apo;,  în  canea  a  dona,  la  demonstrarea  dumnezeirii  Fiului,  arătând 
că  El  există  din  veci  şi  că  are  aceeaşi  fiinţă  cu  Tatăl. 

Odată  demonstrată  dumnezeirea  Fiului,  Sfântul  Vasile  trece  în 
cea  de-a  treia  carte  la  demonstrarea  dumnezeirii  Sfântului  Duh,  ară¬ 
tând  că  El  nu  este  o  creatură,  chiar  superioară  îngerilor,  că  El  nu 
este  inferior  Tatălui  şi  Fiului  în  n  mic,  nici  în  dumnezeire,  nici  in 
perfecţi  me  şi  nici  în  lucrări.  Din  motive  de  iconomie  faţă  de  adver- 
curi,  Sfântul  Vasile  nu  va  declara  deschis  că  Sfânt  îl  Duh  este  D  m- 
nezeu,  dar  va  arăta  că  are  aceeaşi  natură  cu  Tatăl  şi  Fiul,  că  arc 
aceeaşi  perfecţiune  cu  Ta. ăl  şi  Fiul  şi  participă  la  aceleaşi  lucruri  cu 


\ 


91.  Ib'dcn,  col.  664.  A. 

92.  Iddem,  col.  664  C  —  665  A. 

Tatăl  şi  Fiul.  Astfel,  pornind  de  la  formula  baptismală  dată  de  în¬ 
suşi  Mântuitorul,  Sfântul  Vasile  arată  că  Duhul  este  numărat  împreu¬ 
nă  cu  Tatăl  şi  cu  Fiul,  că  Duhul  este  „Sfânt"  şi  „bun"  prin  natură,  ca 
Tatăl  şi  Fiul,  că  este  numit  „duh"  prin  excelenţă,  precum  sunt  nu¬ 
miţi  şi  Tatăl  şi  Fiul,  că  Duhul  participă  împreună  cu  Tatăl  şi  Fiul  la 
aceleaşi  lucrări;  crearea  lumii,  desăvârşirea  şi  sfinţirea  creaturii,  lu¬ 
crarea  învăţătorească  etc.  Astfel,  Duhul  este  desăvârşit  in  toate,  ca 
Tatăl  şi  Fiul  şi  având  comune  cu  ei  perfecţiunea,  atributele  şi  lucră¬ 
rile,  are  comun  cu  ei  şi  fiinţa.  Deci,  conchide  Sfântul  Vasile,  Sfântul 
Duh  nu  poate  fi  numărat  între  creaturi,  căci  „este  numărat  împreună 
cu  dumnezeiasca  şi  fericita  Treime". 

Pnevmatologia  Sfântului  Vasile  cel  Mare,  cuprinsă  în  scrierea 
„Contra  lui  Eunomie"  şi  dezvoltată  mai  târziu  în  tratatul  „Despre, 
Sfântul  Duh",  a  avut  o  importanţă  deosebită  în  apărarea  dumnezeirii 
persoanei  Sfântului  Duh,  importanţa  ei  relevându-se  şi  prin  faptul  că 
lucrările  Sfântului  Vasile  au  fost  folosite  la  Sinodul  al  II-lea  Ecume- 
mic,  în  elaborarea  articolelor  despre  Sfântul  Duh  din  simbolul  de 
credinţă. 


Pr..  Lector  drd.  IOSIF  FERENT 


LUMEA  ŞI  NATURA  ÎN  CONCEPŢIA  BIBLICA 
VECHI  TESTAMENTARĂ. 

RESPONSABILITATEA  OMULUI  PENTRU  DESĂVÂRŞIREA 

CREAŢIEI 


Folosirea  acestor  termeni  aproape  sinonimi,  dar  cu  nuanţe  speci¬ 
fice,  e  necesară  şi  complementară  pentru  a  exprima  pe  cât  este  cu 
putinţă,  într-o  sintagmă  adecvată,  mediul  de  viaţă  şi  act  vitate  pe 
care  Dumnezeu  l-a  oferit  omenirii  ca  un  preambul  in  destinul  ei 
către  cetatea  veşniciei  (Evr.  13,  14). 

Prin  lume  înţelegem  totalitatea  existenţelor,  în  primul  rând  ma¬ 
teriale,  a  cosmosului  întreg,  a  universului  material,  dar  mai  ales  a 
celor  contingente  existenţei  noastre,  a  celor  indispensabile  vieţii 
noastre  pământeşti,*  ansamblul  lumii  animale,  vegetale  şi  minerale.1 
Termenul  natură  este  aproape  sinonim  şi  se  referă,  de  asemenea,  la 
totalitatea  fiinţelor  şi  lucrurilor  din  univers  dar  cu  precădere  asupra 
lumii  înconjurătoare  cuprinzând,  în  special,  vegetaţia,  relieful,  clima, 
mediul  ambiant  al  omului.2  Nu  sunt  singurele  înţelesuri  ale  acestor 
termeni,  dar  totuşi,  cele  mai  uzuale  şi  pe  care  le  vom  avea  în  vedere 
şi  în  cadrul  studiului  de  faţă. 

In  Vechiul  Testament  nu  găsim  un  termen  unitar  pentru  a  desemna 
noţiunea  de  lume,  univers,  spre  exemplu  cum  avem  în  Noul  Testa¬ 
ment,  pe  cel  de  „koonos"  (lume,  univers).  Pentru  a  exprima  ideea  de 
lume,  univers,  Vechiul  Testament  foloseşte  expresiile:  „cerurile  şi  pă¬ 
mântul"  (ha-şamaim  veat  ha  areţ)  sau  simplu  „ceruri",  „pământ  şi 
adâncuri"  (Gen.  1,  1;  Ex.  20,  4;  Iov.  11,  8;  Ps.  134,  6).  De  asemenea, 
nici  termenul  natură  nu  are  un  echivalent  în  Vechiul  Teste  ment  în 
înţelesul  de  azi.  Găsim  diverşi  termeni  care  exprimă  realităţile  natu¬ 
rii  ca:  verdeaţă  (deşe),  iarbă  (eşeb),  pom  (eţ),  tărie-atmosferă  (rachia), 
natură-univers  (tebel)  etc.,  dar  nu  un  cuvânt  unitar  pentru  aceasta 
realitate.3 


1.  Lumea,  condiţie  a  existenţei  şi  dezvoltării  omului 

Lumea  este  locul  oferit  de  Dumnezeu  omului,  destinat  vieţii,  ac¬ 
tivităţii  şi  desăvârşirii  sale,  fiind  indispensabil  fiinţării  acestuia. 


J.  D'cţionarul  Explicativ  al  limbii  române  (DEX),  Ed.  Acad.,  1975,  pag.  510. 

2.  I  'idem,  pag.  583. 

3.  Pr.  prof.  Athanasie  Negoţă,  Teologia  biblică  a  V.T.,  Fd.  „Credinţa  noastră". 
Buc.,  1992,  pag.  44  ţi  urm,  Dicţionar  biblic,  Ed.  „Cartea  creştină",  Oradea,  1995,  pag. 
709—889;  Biblia  Hebraica,  Stuugartensia,  ediţia  Rudolf  Kittel,  1990. 

Lumea,  întreaga  existentă  materială  şi  spirituală,  în  frunte  cu 
omul,  este  opera  creaţiei  lui  Dumnezeu.  Ea  are  un  început  şi  va  avea 
un  sfârşit.  „La  început  a  făcut  Dumnezeu  cerul  şi  pământul'*  (Gen. 
1,  1).  Numai  Dumnezeu  este  fără  de  început  şi  fără  de  sfârşit,  infinit, 
spiritual,  veşn'c  şi  absolut  care  transcende  lumea  şi  o  penetrează  în 
acelaşi  timp  fără  a  se  confunda  cu  ea.  „Dintru  început  Tu,  Doamne, 
pământul  l-ai  întemeiat  şi  lucrul  mâinilor  Tale  sunt  cerurile.  Acelea 
vor  pieri  iar  Tu  vei  rămâne  şi  toţi  ca  o  haină  se  vor  învechi  şi  ca  un 
veşmânt  îi  vei  schimba  şi  se  vor  schimba.  Dar  Tu,  acelaşi  eşti  şi  anii 
Tăi  nu  se  vor  împuţina"  (Ps.  101,  26 — 28). 

Toată  făptura  văzută  şi  nevăzută  a  fost  adusă  în  existenţă  cu 
voia  lui  Dumnezeu  din  nimic.  Ea  n-a  existat  ca  o  materie  preexisten¬ 
tă  sau  coeternă  cu  Dumnezeu  cum  învăţau  concepţiile  elenice  ale  şco¬ 
lilor  ioniană  şi  atomistă,  Platon  şi  neoplatonicii.  Lumea  e  opera  bu¬ 
nătăţii  şi  iubirii  divine  fiind  o  exteriorizare  a  frumosului  care  e  însuşi 
Dumnezeu.4  „Eu  sunt  Domnul  care  a  zidit  lumea;  singur  am  făcut  ce¬ 
rurile.  Eu  am  întărit  pământul  şi  cine  Mi-a  fost  într-ajutor?"  (Is.  44, 
24).  „Eu  am  făcut  pământul  şi  omul  de  pe  el,  Eu  l-am  zidit.  Eu  cu  mâi¬ 
nile  am  întins  cerurile  şi  la  toată  oştirea  lor  Eu  îi  dau  poruncă"  (Is. 
45,  12).  „Cu  cuvântul  Domnului  cerurile  s-au  întărit  şi  cu  duhul  gurii 
Lui  toată  pu'erea  lor  "  (Ps.  32,  6). 

Ideea  de  creator  este  strâns  legată  de  Dumnezeu  care  se  nu¬ 
meşte  fie  Elohim,  fie  Iahve  de  unde  şi  supranumele  de  „Creatorul  ce¬ 
rului  şi  al  pământului"  (Is.  42,  5).  El,  unicul  şi  Atotputernicul  Dumne¬ 
zeu  este  creatorul  lumii  fără  ajutorul  vreunui  demiurg  şi  fără  un  efort 
special.  Specificul  învăţăturii  biblice  despre  creaţie  este  evident.  Bi¬ 
blia  se  deosebeşte  fundamental  de  concepţiile  păgâne  despre  originea 
lumii.  Nici  o  urmă  de  teogonie  nu  găsim  în  referatul  biblic.  învăţă¬ 
tura  despre  crearea  din  nimic  re'ese  şi  din  întrebuinţarea  verbului 
„bara"  în  primul  verset  al  referatului  biblic  care  înseamnă  a  crea,  a 
face  ceva  din  nimic,  din  ce  n-a  existat,  faţă  de  verbul  „asa"  —  a  face 
din  ceva  existent.  Modalitatea  de  creare  a  lumii  de  c  ătre  D  ’mnezeu 
a  fost  prin  cuvânt.  „El  a  zis  şi  s-a  făcut,  El  a  voit  şi  s-a  înfăptuit".5 

întreaga  creaţie  constituie  o  unitate  şi  armonie,  o  imagine  a  exis¬ 
tenţei  Fiinţei  plenare.  „Ordinea  progresivă  a  creaţiei,  de  la  inferior  la 
superior,  de  la  f  ricelul  de  iarbă  la  om,  viaţa  plantelor  şi  a  animalelor, 
mersul  astrelor,  toate  produc  o  integritate  absolută"  (N.  Neaga).  Există 
o  armonie  şi  un  echilibru  bine  stabilit  de  Dumnezeu  atât  în  li  mea  ani¬ 
mală  cât  şi  in  cea  vegetală  zice  Sf.  Vasile  cel  Mare  încât  nimic  din  cele 
ce  există  nu  sunt  în  afara  grijii  Lui.6  Fiecare  element  al  naturii,  de 


4.  Pr.  prof.  I.G.  Comm,  Probleme  de  filosofic  şi  literatură  patr'stică  Td.  I.B.M. 
al  B.C.R  ,  Buc.,  1995,  pag.  38 — 39;  Athanise  Negoiţă,  op.  cit.,  pag.  44—45. 

5.  Pr.  prof.  Vhdim'r  Prclipccan,  Dumnezeu  şi  lumeţ  după  V.T.  în  comparaţie 
cu  conrepţi’le  antice  cr  en  ale,  in  rev.  „M.M.S."  nr.  1 — 2  1';57,  pa-.  60—  57. 

6.  5f.  Vasile  cel  Muc,  Om  l'i  la  Hexiemsron,  Om  lia  a  IX-a,  Cap.  V,  în  val. 

Scrieri,  putea  I,  col.  F'.S  B.  nr.  17  Ed.  IBM  al  BOR,  Buc.,  pag.  176;  Pr.  prot.  dr. 

N  rolae  Neaga,  Inte  uitatei  creiţ'e:  pe  bazi  referatului  biblic,  in  rev.  „M. nr.  4/ 
1986.  pag.  15;  Pr.  F.  N.  Chiţescu,  Pr.  prof.  Îs.  Todoran,  Pr.  prof.  I.  Fctrcuţă,  Teoio- 

la  tremurul  unic  şi  nerepetabil  al  unei  frunze  până  la  uriaşa  şi  mă¬ 
reaţa  mişcare  necontenită  a  aştrilor,  totul  este  un  mister,  totul  re¬ 
flectă  măreţia  şi  grandoarea  Maestrului  Creator.7  De  aceea,  pe  bună 
dreptate,  psalmistul  exprimă  această  doxologie  permanenta  a  crea¬ 
ţiei:  „Cerurile  spun  slava  lui  Dumnezeu  şi  facerea  mâinilor  Lui  o  ves¬ 
teşte  tăria“  (Ps.  18,  1). 

Lumea  a  fost  creată  de  Dumnezeu  în  vederea  omului,  ca  ea  sa  fie 
oferită  omului,  creatura  specială  a  lui  Dumnezeu,  după  chipul  şi  asemă¬ 
narea  Sa,  pentru  ca  omul  să  se  poată  folosi  de  ea  în  creşterea  şi 
consolidarea  comuniunii  cu  Creatorul  său.8  „Şi  a  zis  Dumnezeu:  „Să 
facem  om  ...  ca  să  stăpânească  ...  Şi  i-a  binecuvântat  Dumnezeu  zi¬ 
când:  „Creşteţi  şi  vă  înmulţiţi  şi  stăpâniţi  pământul . . ."  (Gen,  I,  26,28}. 

Sf.  Părinţi  spun  că  omul  a  fost  făcut  în  urma  celorlalte  făpturi 
pentru  că  se  cuvenea  să  fie  pregătită  mai  întâi  împărăţia  şi  apoi  sa 
vină  împăratul  ei  —  omul.9  In  înţelepciunea  planului  dumnezeiesc, 
omul  reprezentând  încununarea  creaturilor  şi  punctul  de  întâlnire  a 
celor  două  lumi,  spirituală  şi  materială,  era  potrivit  să  fie  adus  la 
existenţă  în  urma  acestora.  „Fiecare  din  piesele  creaţiei  are  meni¬ 
rea  de  a  sluji  omului,  piesa  lor  culminantă"  (Ion  Banu).  Prin  alcă¬ 
tuirea  sa  bio-psihică,  omul  ocupă  o  poziţie  intermediară  între  lumea 
materială  şi  spirituală.  Prin  urmare,  omul  este  o  sinteză  adică  o  re¬ 
prezentare  în  mic  a  lumii  celei  mari  sau  un  microcosmos.  Omul  este 
un  inel  de  legătură  al  întregii  creaţii,  el  are  în  sine  toate  părţile  în¬ 
tregului  în  viziunea  Sfinţilor  Părinţi.10  De  aceea,  Sfântul  Vasile  cel 
Mare,  Lactanţiu  şi  alţi  părinţi  bisericeşti  subliniază  faptul  că  lumea 
a  fost  făcută  pentru  om  iar  omul  pentru  Dumnezeu.  Astfel,  „omul  nu 
poate  fi  conceput  inafară  de  natura  cosmică  precum  nici  natura  nu 
poale  fi  înţeleasă  iără  om". 11  în  acest  context  psalmistul  elogiază  po- 


gia  Dogmatică  şi  Simbolică,  Editura  I.B.M.O.,  Buc.,  1958,  voi.  I,  pag.  501;  Pr.  prof.  Du¬ 
mitru  Radi',  învăţătura  ortodoxă  despre  Dumnezeu,  în  voi.  Îndrumări  m'sicnare,  Buc., 
19S6,  pag.  1 53. 

7.  Dr.  Pavcl  Chirilă  şi  Pr.  Mihai  V.tKcă,  Meditaţie  la  medicina  biblică,  Buc., 
1992,  pag.  63. 

8.  Pr.  prof.  dr.  D.  Stăniloae,  Teologia  Dogmatică  Ortodoxă,  voi.  I,  F.d.  IBM 
al  BOR,  Buc.,  1978,  pag.  334. 

9.  Pseudo  Vasile  cel  Mare,  Despre  facerea  omului,  1,  Migrte,  P.G.,  voi.  XXX, 
col.  40  C. 

10.  Cf.  Panaynrs  Nellas,  Omul  —  .animal  îndumnezeit,  Td.  De  Ys,  S  biu,  1994, 
pag.  101;  Pr.  lect.  D.  Abrudan,  Creştinismul  şi  mozaismul  în  perspectiva  dialog  lui  n- 
terreligios  (Teză  de  doctorat  în  teologe),  în  rev.,  M.A.  nr.  1 — 3.1979,  pag.  l'l  — 112: 
Dimts.is  Bulimsn  ofm,  diac.  lo.an  I.  Iii  ‘r..  Biblia  Vie  —  Creaţia,  Fd.  Thtuşh  De  s  s, 
1994,  pag.  82;  Mitrop.  Irineu  M  ht'cescu  Teologia  luptătoare,  ed  ţia  a  11-a,  Fd.  F.p.  Ro- 
m-nului  şi  Huşilor,  1  a 94,  paj.  138 — 140;  Ion  Binu,  Profeţii  bi.  lici  vorb'nj  filosof  e:, 
F.d.  stiinţ'fică.  Buc.,  1994,  pa:.  11;  Pr.  Magistr.  Marin  M.  Brtn  şte,  Concepţia  antropo¬ 
logică  a  Iui  Clement  Alexandrinul,  în  rev.  S.T.  nr.  9 — 10.  1958,  ptg.  5S9 — o^O;  Pr.  pe  of. 
dr.  Isidor  T.doran  şi  arh:d.  rrof.  dr.  loan  Zăgrean,  Teologia  Dog  mu  că,  Ed.  I.B.M.  al 
B  R,  Buc.,  1991,  pag.  161;  Ep.  dr.  Vasile  Coman  Probleme  de  antropol  >g;e  crcşt  nă, 
în  rev.  M.B.  nr.  7 — 9  1975,  pag.  325;  Învăţătura  de  ere  I  nţă  creştină  o  tudoxă,  Buc., 
1992,  pag.  61;  5f.  loan  Gură  de  Aur,  Cmilii  la  Facere,  VIII,  2,  in  col.  P.S.B.  nr.  11, 
ed.  IBM  al  BCR,  Buc.,  1^87,  pag.  109. 

11.  Cf,  Teologia  Dogmatică,  Buc.,  1991,  pag.  158. 

zitia  şi  rostul  major  al  omului  in  creaţie".  Ce  este  omul  că-ţi  amin¬ 
teşti  de  el . . .  micşoratu-l-ai ...  cu  puţin  faţă  de  îngeri,  cu  mărire 
şi  cu  cinste  l-ai  încununat  pe  el.  Pusu-l-ai  pe  dânsul  peste  lucrul 
mâinilor  Tale,  toate  le-ai  supus  sub  picioarele  lai"  (Ps.  8,  4 — 6). 

Omul  fiind  creat  după  chipul  şi  asemănarea  lui  Dumnezeu, 
este  într-o  relaţie  unică  cu  Dumnezeu  şi  cu  natura.  Cartea  Facerii 
ni-1  înfăţişează  pe  om  ca  o  unitate  biologică  şi  spirituală  fără  a  fi 
separat  de  natură  şi  nici  deposedat  de  stăpânirea  asupra  ei.  Omului 
i  s-a  dat  puterea  de  a  stăpâni  natura  dar  în  calitate  de  econom,  care 
trebuie  să  o  respecte  şi  să  o  conserve.  Filiaţia  şi  fraternitatea  umană 
care  decurg  din  monogenismul  sau  unitatea  de  origine  a  neamului 
omenesc  fac  din  natură  casa  comună  a  întregii  umanităţi  ce  trebuie 
păstrată  simplă  şi  curată  fără  a  fi  profanată  pentru  că  este  sfântă 
şi  de  la  Dumnezeu,  indispensabilă  vieţii  şi  existentei  umane.  Natura 
este  o  parteneră  supusă  omului  dar  numai  în  măsura  în  care  acesta 
respectă  pe  Dumnezeu  şi  creaţia  Sa  fără  ca  s-o  exploateze  în  mod 
egoist.12 

Numai  în  om  şi  pentru  om  natura  capătă  un  sens  şi  un  rost 
fiind  necesară  şi  folositoare  nu  numai  pentru  existenţa  b  ologică  ci 
şi  pentru  creşterea  lui  spirituală.  Dependenta  umanului  de  natură 
e  în  aşa  măsură  încât  se  poate  spune  că  natura  fizică  e  o  parte  a 
naturii  omului,  e  sursa  şi  condiţia  existenţei  şi  dezvoltării  integrale 
a  omului  pe  pământ.  Omul  nu  poate  fi  conceput  în  afara  naturii  cos¬ 
mice.  Omul,  atunci  când  lucrează  împotriva  naturii,  prin  coruperea, 
sterilizarea  şi  otrăvirea  ei  periclitează  propria  existenţă  şi  a  seme¬ 
nilor  săi.  Astfel,  natura  este  nu  numai  cond  ţia  existentei  omului  sin¬ 
gular  ci  şi  a  solidarităţii  umane.  Natura  apare  cu  deplină  evidentă 
intercalată  în  convieţuirea  şi  dialogul  interuman  care  poate  fi  bene¬ 
fic  sau  distrugător.  Numai  în  acest  cadru  ca  dat  ontologic  omul  îl 
poate  experimenta  pe  Dumnezeu  şi  realiza  inseparabila  relaţie  eu- 
tu-natură.11  Omul  dobândeşte  conştienta  de  sine  numai  fiind  con¬ 
ştient  de  lumea  în  care  trăieşte  şi  de  lucrurile  din  ea.  Cu  cât  cu¬ 
noaştem  mai  bine  lumea  în  care  trăim  şi  ne  mişcăm,  cu  atât  mai 
mult  suntem  conştienţi  de  noi  înşine.  Prin  aceasta  înseamnă  că  lu¬ 
mea  contribuie  în  mod  pasiv  la  formarea  şi  adâncirea  conştiinţei  de 
sine  a  noastră.  In  concluzie,  omul  nu  este  făcut  pentru  lame  ci  lu¬ 
mea  pentru  om  şi  prin  urmare,  lumea  este  indispensabilă  omului. 
Aşadar,  omul  este  scopul  lumii  şi  nu  invers.  Natura  se  dovedeşte 
astfel  mijlocul  prin  care  omul  creşte  fizic  şi  spiritual  şi,  în  acelaşi 
timp,  îşi  fructifică  intenţiile  faţă  de  sine  şi  faţă  de  semeni.  Ori  da 
câte  ori  omul  nesocoteşte  ordinea  naturii;  când  o  sterilizează,  când 
o  otrăveşte  şi  abuzează  de  ea  el  atentează  la  creşterea  şi  viaţa  sa 
şi  a  semenilor  săi.  Natura  este,  aşadar,  darul  lui  Dumnezeu  oferit 


12.  Thomas  Siegcr  Derr,  Ecologie  ct  lberation  humain,  F.d.  „Libor  et  fides",  Ge 
neva,  1974,  Recenzie  de  pr.  prof.  N.C.  Buzescu,  în  rev.  O.  nr.  1/1976,  pag.  250,  251,  253. 

13.  Pr.  prof.  dr.  D.  Slăn.loaie,  Teologia  Dogmatică  Ortodoxă,  voi.  I,  pag.  323 — 324, 
345,  495. 

omului,  mijlocul  indispensabil  al  existentei  şi  dezvoltării  umanităţii 
în  solidaritate.14 

Omul  nu  poate  fi  gândit  ca  detaşat  de  natură,  de  mediu.  Cu 
loate  că  el  este  punctul  central  al  existenţei  terestre,  coroana  crea¬ 
ţiei  nu  se  poate  separa  de  restul  creaţiei.  Fără  om  creaţia  nu-şi  mai 
ara  sens  dar  nici  omul  fără  lumea  din  jur,  fără  mediul  ambiant  nu 
poate  li  om,  atesta  fiindu-i  indispensabil  vieţii. 

2.  Consecinţele  păcatului  strămoşesc  asupra  naturii  înconjurătoare 

Neascultarea  poruncii  dumnezeieşti  de  către  protopărinţi  în 
grădina  Edenului  s-a  răsfrânt  asupra  fiinţei  umane  în  general,  ca  su¬ 
jet  şi  trup,  dar  şi  asupra  naturii  înconjurătoare.  Pierderea  dreptăţii 
originare  a  atras  după  sine  alterarea  naturii  spirituale  umane,  stri¬ 
carea  integrităţii  şi  perfecţiunii  originare  a  puterilor  sufleteşti  ale 
omului,  sau,  întunecarea  chipului  lui  Dumnezeu  în  om.  Prin  păcat, 
chipul  lui  Dumnezeu  în  om  s-a  stricat,  s-a  alterat  dar  nu  s-a  distrus 
sau  desfiinţat.  Căderea  a  avut  consecinţe  şi  asupra  trupului.  Trupul 
omului  a  devenit  muritor,  adică  supus  legilor  naturale  a  descom¬ 
punerii. 

Prin  cădere  a  intrat  în  creaţiune  o  mişcare  spre  divergenţă  şi 
descompunere.  Păcatul  a  mod  ficat  condiţiile  de  viaţă  ale  omului. 
Omul  a  fost  alungat  din  rai,  pământul  a  fost  blestemat  şi  stăpânirea 
asupra  animalelor  şi  naturii  limitată.  „Pentru  că...  ai  mâncat  din 
pomul  din  care  ţi-am  poruncit:  să  nu  mănânci,  blestemat  va  fi  pă¬ 
mântul  pentru  tine!  Cu  osteneală  să  te  hrăneşti  din  el  în  toate  zilele 
vieţii  tale!  Spini  şi  pălămidă  îţi  va  rodi  el  şi  te  vei  hrăni  cu  iarba 
câmpului!  In  sudoarea  feţei  tale  îţi  vei  mânca  pâinea  ta..."  (Gen.  3, 
17 — 19).  întreaga  stare  a  omului  căzut  are  un  caracter  ambiguu,  con¬ 
tradictoriu  şi  amăgitor.15 

După  căderea  în  păcat,  prin  care  omul  s-a  revoltat  împotriva 
Creatorului  său,  natura  nu  l-a  mai  recunoscut  pe  acesta  ca  stăpân, 
revoltându-se  şi  ea  contra  lui.  Acest  lucru  îl  evidenţiază  şi  textul 
sapienţial:  „Pentru  că  făptura,  slujindu-ţi  Ţie,  Celui  care  ai  făcut-o, 
se  încordează  pentru  pedepsirea  celor  nedrepţi  şi  se  domoleşte  spre 
facerea  de  bine  a  celor  care  se  încred  în  Tine"  (Inţ.  Sol.  16,  24).  în 
căderea  omului  există  şi  o  cădere  a  materiei.  Dezorganizarea  şi  stri¬ 
căciunea  pe  care  o  creează  păcatul  în  om  au  dus  şi  la  dezorganizarea 
şi  stricăciunea  lumii.  înainte  de  cădere,  întreaga  creaţie  era  unită 
cu  omul,  într-o  relaţie  armonioasă  urinându-şi  scopul  ei.  După  că¬ 
dere,  această  relaţie  s-a  deteriorat.  De  asemenea,  a  fost  întreruptă 
comuniunea  cu  Dumnezeu,  rămânând  în  lume  aproape  exclusiv  le- 


14.  Ibid.  pag.  11  —  12,  325. 

15.  Prof.  N.  Chiţescu,  Pr.  Prof.  Isidor  Todoran  şi  Pr.  Prof.  I.  Petreuţă,  TeoJog:a 
Dogmatica  şi  SimL'olică,  voi.  I.  Buc..  1958,  pag.  541—543;  pr.  prof.  D.  Radu,  învăţătura 
Ortodoxă  despre  Dumnezeu,  în  voi.  îndrumări  misionare,  Buc.,  1985,  pag.  242 — 244, 
246 — 248;  pr.  lect.  D.  Abrudan,  Creştinismul  şi  mozaismul...  pag.  120—121. 

gile  dominatoare  ale  materiei  îngroşate  şi  corupte  prin  ieşirea  de 
sub  puterea  Duhului  dumnezeiesc  şi  a  spiritului  omenesc  care  nu 
mai  pot  fi  modelate  şi  stăpânite  decât  în  parte.’6  Această  stare  de 
fapt  o  exprimă  cât  se  poate  de  elocvent  Sf.  Apostol  Pavel  în  Epis¬ 
tola  către  Romani:  „Căci  făptura  a  fost  supusă  deşertăciunii  —  nu 
de  voia  ei,  ci  din  cauza  aceluia  care  a  supus-o . . (R.  8,  20). 

Păcatele  săvârşite  în  continuare  de  urmaşii  lui  Adam  şi  Evei 
au  avut,  de  asemenea,  consecinţe  nefaste  asupra  lor  şi  a  situaţiei 
lor  în  lume.  De  exemplu,  fratricidul  lui  Cain  e  privit  ca  o  revoltă  şi 
ripostă  din  partea  naturii,  a  pământului  care-şi  înăspreşte  şi  sanc¬ 
ţionează  păcatele  omului.  „Glasul  fratelui  tău  strigă  către  Mine  din 
pământ.  Şi  acum  eşti  blestemat  de  pământul  care  şi-a  deschis  gura 
sa  ca  să  primească  sângele  fratelui  tău  din  mâna  ta.  Când  vei  lu¬ 
cra  pământul,  acesta  nu-şi  va  mai  da  roadele  sale  ţie;  zbuciumat  şi 
fugar  vei  fi  tu  pe  pământ"  (Gen.  4,  10 — 12). 

De  asemenea,  mai  târziu,  în  istoria  poporului  ales,  păcatul  să¬ 
vârşit  de  către  un  membru  al  slatului  teocratic  era  privit  ca  o  le¬ 
zare  a  ordinii  şi  armoniei  universale.  Iată  ce  afirmă  în  acest  sens 
legea  mozaică:  „Să  nu  vă  întinaţi  cu  nimic  din  acestea  ...  că  s-a 
întinat  pământul  şi  am  privit  la  nelegiuirile  lor  şi  a  lepădat  pămân¬ 
tul  pe  cei  ce  trăiau  pe  el"  (Lev.  18,  24 — 25).  De  aceea,  porunca  lui 
Dumnezeu  este  categorică:  „Iar  voi  să  păziţi  toate  poruncile  Mele 
şi  toate  legile  Mele  şi  să  nu  faceţi  toate  ticăloşiile  acestea,  nici  băş¬ 
tinaşul,  nici  străinul,  care  trăieşte  între  voi.  Că  toate  urâciunile 
acestea  le-au  făcut  oamenii  pământului  acestuia  care  e  înaintea 
voastră  şi  s-a  întinat  pământul;  ca  nu  cumva  să  vă  lepede  şi  pe  voi 
pământul  când  îl  veţi  întina,  cum  a  aruncat  el  de  la  sine  pe  po¬ 
poarele  care  au  fost  înainte  de  voi"  (Lev.  18,  26 — 28). 17 

Prin  prooroci  Dumnezeu  trimite  pedepse  peste  popor  cu  scopul  de 
a-1  trezi  la  realitate  şi  a-1  readuce  pe  calea  mântuirii.  „Eu  v-am  trimis 
foamete  în  cetăţile  voastre...  v-am  lipsit  de  ploaie...  v-am  bătut 
pe  voi  cu  rugină  şi  cu  mălură;  am  pustiit  grădinile  şi  viile  voastre... 
smochinii  şi  măslinii  voştri  au  fost  prăpădiţi  de  lăcuste.  Dar  voi  nu 
v-aţi  întors  către  Mine  . . ."  (Amos  4,  6 — 10). 

Omul  robit  de  păcatul  lăcomiei,  al  concupiscenţei  şi  dorinţei 
exacerbate  de  dominare  a  denaturat  natura,  periclitându-i  echilibrul.13 

Alungat  din  paradis  şi  „străin"  în  raport  cu  Dumnezeu  dar  şi 
„înstrăinat"  de  lumea  şi  natura  care  i-au  devenit  ostile  din  pricina  pă- 


16.  Mitrop.  Dr.  N.  Mladin,  Prcf.  Diac.  Dr.  O.  Bulevschi,  Prof.  Dr.  Constantin 

Pavel  Prof.  D  ac.  Dr.  I.  Zăgrean,  Teologia  Morală  Ortodoxă,  voi.  II,  Ed.  IMB  al 

BOR,  Buc.,  19S0,  pag.  277 — 27S;  P.  Nellas,  op.  cit.,  pag.  53 — 54;  pr.  prof.  acad. 

D.  Stăniloae,  Studii  de  Teologic  Dogmatică  O rtodoxă,  Ed.  Mitropoliei  Olteniei,  ^Cra- 

iova,  1991,  pag.  243;  drd.  Icn  I.  Năstase,  Problema  ecologică  în  lumina  învăţăturii 
crcţtine,  în  rev.  ST,  nr.  7 — 8/1975,  pag.  594. 

17.  Pr.  prof.  drd.  Dumitru  Abrudan  Diac.  prof.  dr.  Emilian  Corniţescu,  Arheo¬ 

logie  biblică,  Ed.  IBM  al  BOR,  Buc.,  1994,  pag.  174. 

18.  Drd.  Ion  I.  Năstase,  op.  cit.,  pag.  598 — 599. 

catului,  omul  V.T.  trăieşte  profund  drama  căderii,  părăsirii  şi  înstrăi¬ 
nării  sale:  „Până  când,  Doamne,  mă  vei  uita,  până  când  iţi  vei  întoarce 
faţa  Ta  de  la  mine?"  (Ps.  12,  1).” 

Căderea  omului  nu  a  fost  totală,  iremediabilă,  anihilând  cu  totul 
chipul  iui  Dumnezeu,  ci  doar  alterându-1,  pentru  că  in  om  a  mai  rămas 
voirea  binelui  chiar  dacă  n-a  rămas  puterea  îndeplinirii  lui  stator¬ 
nice.20  De  aceea,  întreaga  creaţie  dimpreună  cu  stăpânul  ei  relativ 
—  omul  — -  doreşte  şi  suspină,  cum  spune  Sf.  Apostol  Pavel,  ca  să  fie 
izbăvită  din  robia  stricăciunii  păca'.ului  şi  să  aibă  parte  de  mântuirea 
dusă  în  lume  de  lisus  Hristos  (R.  8,  21 — 22). 

t 

3.  Atenţia  şi  grija  arătată  naturii  in  Revelaţia  vechi-testamentară 

Este  de  evidenţiat  faptul  că  referatul  biblic  prezentând  actele 
creaţiei  în  mod  gradat,  face  adesea  remarca  asupra  lucrării  divine  că 
es'e  bună.  „$i  a  văzut  (in  sensul  de  a  constatat,  a  confirmat)  Dumne¬ 
zeu  că  este  bine  —  în  textul  ebraic:  vaiare  Elohim  chi-tob;  în  LXX: 
„kalon".  Aceste  remarci  se  fac:  după  crearea  luminii  în  ziua  întâia 
(Gen.  1,  4);  după  delimitarea  uscatului  şi  după  apariţia  vegetaţiei, 
de  două  ori  în  cadrul  zilei  a  treia  (Gen.  1,  10,  12);  după  crearea  aş¬ 
trilor  in  ziua  a  patra  (Gen,  1,  18);  după  crearea  vietăţilor  din  apă  şi 
din  văzduh  în  ziua  a  cincea  (Gen.  1,  21)  şi  apoi  după  crearea  mami¬ 
ferelor  în  ziua  a  şasea  (Gen.  1,  25).  Aşadar,  şase  remarci  existente  în 
referatul  biblic  aproape  corespunzând  fiecărei  zile  pentru  creaţia  an- 
teumană.  Ceea  ce  este  mai  important  şi  vrednic  de  relevat,  este  fap¬ 
tul  că  după  crearea  omului  şi  aşezarea  acestuia  ca  stăpân  al  lumii 
înconjurătoare  apare  din  nou  remarca  sau  constatarea  că  lumea  sau 
creaţia  este  bună  dar  de  această  dată  pusă  Ia  superlativ.  „Şi  a  privit 
Dumnezeu  toate  câte  a  făcut  şi  iată  erau  bune  foarte “  (Gen.  1,  31)  — 
în  textul  ebraic:  tob  meod  iar  in  LVX  „kala  Iian“  (bune  foarte).21 
Aşadar,  fiecare  element  al  naturii,  fie  are  etapa  a  creaţiei  este  bună 
iar  odată  cu  omul  ea  capătă  o  nouă  dimensiune,  o  împlinire,  un  rost 
major  al  lumii  pentru  om  şi  cu  omul  în  frunte.22 

Dezbrăcată  de  mesajul  ei  spiritual,  lumea  prin  păcatul  originar 
va  deveni  pentru  om  adesea  o  realitate  lipsită  de  sens.23  Pământul  su¬ 
portă  consecinţele  blestemului  rodind  spini  şi  pălamidă  (Gen.  3, 
17—18). 

Apogeul  decăderii  şi  nelegiuirii  la  care  a  ajuns  omenirea  dina¬ 
inte  de  potop  s-a  răsfrânt  şi  asupra  pământului  şi  mediului  de  viaţă 
al  acesteia,  atrăgând  răzbunarea  şi  pedeapsa  Ini  Dumnezeu,  „Pămân¬ 
tul  însă  se  stricase  înaintea  feţei  Iui  Dumnezeu  şi  se  umpluse  pămân- 


19.  Pr.  circi.  Ioan  Bude,  Antropologia  V.T.,  în  rev.  ST  nr.  3/1989,  pag.  38. 

23.  Pr.  prof.  D.  Stăniloaie,  Starea  primordiala  a  omului  în  cele  trei  confesiuni, 
in  rev.  O.,  nr.  3,1956,  pag.  336. 

21.  Biblia  Hebraica;  Septuaginta,  ediţia  Alfre.1  Rahlfs  Stuttgart,  1935. 

■  22.  Pr.  dr.  Vasile  Răducă,  Antropologia  Sf.  Grigore  de  Nyssa,  Ed.  IBM  al  BOR, 
Buc.,  1996,  pag.  52. 

23.  Ibid.,  pag.  49. 

tul  de  silnicii.  Şi  a  căutat  Domnul  Dumnezeu  spre  pământ  şi  iată  era 
stricat,  căci  tot  trupul  se  abătuse  de  la  calea  sa  pe  pământ.  Atunci  a 
zis  Domnul  Dumnezeu  către  Noe:  Sosit-a  înaintea  feţei  Mele  sfârşi¬ 
tul  a  tot  omul  căci  s-a  umplut  pământul  de  nedreptăţile  lor  şi  iată  Eu 
îl  voi  pierde  de  pe  pământ"  (Gen.  6,  11 — 13).  Raportată  la  realităţile 
zilelor  noastre  situaţia  din  timpul  lui  Noe  are  toate  şansele  de  a  se 
repeta,  datorită  nelegiuirilor  şi  perversiunilor  săvârşite  de  om  con¬ 
tra  omului  cât  şi  contra  naturii,  anomalii  care  se  pot  solda  cu  un  de¬ 
zastru  la  scară  planetară. 

Legământul  încheiat  de  Dumnezeu  cu  Noe,  având  ca  semn 
curcubeul,  exprimă  intenţia  lui  Dumnezeu  de  a  păstra  creaţia,  natura 
cu  ritmurile  ei  necesare  bunei  desfăşurări  a  vieţii  şi  activităţii  umane 
dar  acest  legământ  incumbă  şi  o  îndatorire  din  partea  omului  de  a 
asculta  şi  a  respecta  principiile  divine  şi  a  deveni  responsabil  de  lu¬ 
mea  în  care  trăieşte  şi  activează  (Gen.  8,  21 — 22;  9,  11 — 17). 

Nelegiuirile  Sodomei  şi  Gomorei  atrag  după  ele  pierderea  şi  ni¬ 
micirea  totală  a  acestor  cetăţi.  „Că  Noi  avem  să  pierdem  locul  acesta, 
pentru  că  strigarea  împotriva  lor  s-a  suit  înaintea  Domnului  şi  Dom¬ 
nul  ne-a  trimis  să-l  pierdem"  (Gen.  19,  13).  „Atunci  Domnul  a  slobo¬ 
zit  peste  Sodoma  şi  Gomora  ploaie  de  pucioasă  şi  foc  din  cer  de  la 
Domnul.  Şi  a  stricat  cetăţile  acestea,  toate  împrejurimile  lor,  pe  toţi 
locuitorii  cetăţilor  şi  toate  plantele  ţinutului  aceluia"  (Gen.  19,  25). 

O  atenţie  şi  o  grijă  deosebită  faţă  de  natură  şi  armonia  ei  gă¬ 
sim  în  Legea  mozaică.  Aceasta  interzice  cu  stricteţe  amestecul  lucru¬ 
rilor  pe  care  natura  le-a  separat  şi  apără  ordinea  imprimată  în  aceas¬ 
ta.  Era  oprită  semănarea  ţarinei  cu  două  feluri  de  sămânţă,  înjugarea 
la  arat  a  boului  cu  asinul,  ţeserea  la  un  loc  a  lânii  cu  inul  (Lev.  19, 
19).  Se  interzicea,  de  asemenea,  ca  femeile  să  poarte  veşminte  bărbă¬ 
teşti  iar  bărbatul  haine  femeieşti  (Deut.  22,  5)  urmărindu-se  prin 
această  măsură  împiedicarea  pervertirii  şi  decăderii  moravurilor.24 

Legea  mozaică  ocroteşte  armonia  naturii  în  toate  compartimen¬ 
tele  ei.  De  exemplu,  în  lumea  animală  este  oprită  sacrificarea  îndată 
a  noilor  născuţi  din  turmele  de  oi,  din  turmele  de  capre,  din  cirezile 
de  vite;  să  nu  fie  folosiţi  nici  chiar  pentru  jertfe.  Aceasta  vrea  să 
spună  interdicţia:  „Să  nu  fierbi  iedul  în  laptele  mamei  lui!"  (Ex.  23, 
19;  34,  26;  Deut.  14,  21).  Această  interdicţie  este  atât  din  pricina  pui¬ 
lor  cât  şi  din  pricina  mamelor.  „Să  se  lase  puii  şapte  zile  la  mama 
lor"  (Ex.  22,  30;  Lev.  22,  27).  Prin  aceasta,  Legea  mozaică  vrea  să-l 
înveţe  şi  pe  om  bunătatea,  respectul  şi  consideraţia  faţă  de  lumea  în¬ 
conjurătoare  începând  de  jos  din  lumea  necuvântătoarelor,  să  sto¬ 
peze  ura,  dispreţul  şi  cruzimea,  care  manifestate  faţă  de  lumea  ve¬ 
getală  şi  animală,  pot  uşor  intra  şi  în  relaţiile  interumane.25 


24.  Pr.  prof.  dr.  D.  Abrudan  . . .,  Arheologie  biblică...,  pag.  176. 

25.  Clement  Alexandrinul,  Stromata  a  Il-a,  Cap.  XVIII,  92,  1 — 4:  93,  4;  94, 
1  —  4;  95,  1 — 3,  în  voi.  Scrieri,  partea  a  Il-a,  col.  PSB  nr.  1,  Ed.  IBM  al  BOR,  Buc., 
1982,  pag.  139—160. 


STUDII  ŞI  ARTICOLE 


81 


In  V.T.  se  îngăduie  uciderea  animalelor  pentru  hrană  şi  îmbră¬ 
căminte  (Gen.  9,  3)  dar  în  afară  de  aceasta,  maltratarea  lor  n-are  nici 
o  justificare  morală.  Chinuirea  animalelor,  mutilarea  lor,  distrugerea 
vegetaţiei  porneşte  din  cruzime  şi  duce  la  cruzime  care  foarte  uşor 
se  poate  aplica  şi  oamenilor.  Nu  trebuie  să  facem  niciodată  nimic  ca 
cele  din  jurul  nostru  să  sufere  inutil,  fie  plante,  fie  animale,  fie  chiar 
lumea  minerală.26 

V.T.  interzice  profanarea  şi  distrugerea  naturii,  a  vegetaţiei,  a 
pomilor  chiar  şi  în  teritoriile  duşmanilor:  „Să  nu  strici  pomii  cu  se¬ 
curea,  ci  să  te  hrăneşti  din  ei  şi  să  nu-i  dobori  la  pământ,  căci  co¬ 
pacul  de  pe  câmp  nu  este  ca  omul  ca  să  se  poată  ascunde  după  întă- 
ritură"  (Deut.  20,  19).  Legea  firească  care  are  temei  în  Legea  dumne¬ 
zeiască  ne  învaţă,  aşadar,  spune  Clement  Alexandrinul,  că  nu  se  cu¬ 
vine  să  tăiem  arborii  domestici,  nici  să  secerăm  spicele  înainte  de 
seceriş,  nici  să  stricăm  un  fruct  înainte  de  vreme.  Această  lege  ne 
învaţă  că  trebuie  îngrijiţi  pomii  tineri,  să  li  se  taie  lăstarii  de  prisos, 
să  nu-i  înăbuşe  şi  să  nu-i  şubrezească  ş.a.m.d.27 

De  asemenea,  legea  anului  sabatic  şi  jubileu  este  pătrunsă  de 
spiritul  de  conservare  a  naturii.  Dreptul  la  odihnă  şi  al  animalelor 
şi  al  pământului  dau  prilej  omului  să  reflecteze  asupra  menirii  sale 
şi  de  a  nu  lupta  contra  naturii  ci  de  a-i  respecta  legile  imprimate  în 
ea  de  Creator,  a  o  conserva  şi  utiliza  în  mod  judicios.28 

Orice  crimă,  orice  nelegiuire,  orice  abuz  săvârşit  de  om  împo¬ 
triva  naturii  produce  o  perturbare,  atrăgând  riposta  acesteia  cât  şi  a 
lui  Dumnezeu  pentru  păcatele  comise.  „Ca  nu  cumva  să  vă  lepede  şi 
pe  voi  pământul,  când  îl  veţi  întina,  cum  a  aruncat  el  de  la  sine  pe 
popoarele  care  au  fost  înainte  de  voi"  (Lev.  18,  28). 

Dar  Pentateuhul  şi  V.T.  în  general  nu  se  ocupă  doar  de  apăra¬ 
rea  şi  conservarea  naturii,  ci  scriitorii  V.T.  sunt  mari  admiratori  şi 
sesizatori  ai  ordinii,  armoniei  şi  inegalabilelor  frumuseţi  ale  naturii. 

Munţii  cu  pădurile,  livezile  cu  pomii  şi  cu  florile,  marea  însori¬ 
tă,  cerul  înstelat,  izvorul  cu  murmurul  său,  cripitul  duios  al  păsărilor 
şi  alte  peisaje  fermecătoare  din  natură  prezente  în  paginile  Sfintei 
Scripturi  denotă  admiraţia  faţă  de  opera  Creatorului  şi  năzuinţa  spre 
frumos  a  omului  ca  fiu  al  A  estuia.  Moise  a  fost  un  mare  prieten  al 
naturii,  fiind  crescut  in  mijlocul  unui  peisaj  câmpenesc...  admirând 
de  pe  culmea  muntelui  Nebo  lunca  Iordanului  şi  pământul  în  care 
„curge  lapte  şi  miere"  pe  care  Dumnezeu  l-a  promis  poporului  său 
ales.-J  La  fel,  profeţii  au  preţuit  natura  şi  minunatele  ei  frumuseţi  pre- 
sărând  cu  parfumul  florilor  şi  plantelor  scrisul  lor.  Nu  se  poate  con¬ 
cepe  Cântarea  Cântărilor  fără  crini  şi  trandafiri,  psalmii  de  po  ăinţă 
fără  isop,  măreţia  şi  grandoarea  fără  cedrii  Libanului. . .  Scriitorii  V.T. 


25.  D-d.  Ion  I.  Năstns;,  op.  cit.,  pag.  594. 

27.  Clement  Alexandrinul,  op.  cit.,  p.  159 — 163,  I.  Nastase,  op.  cit.,  p.  594. 

2S.  Pr.  prof.  dr,  D.  Abrudin,  ArheJ  '.ogiu  bibi  că,  pag.  312. 

2~*.  Pr.  dr.  N.  Neaga,  Scr.itorii  biul.ci  despre  frumuseţile  naturii,  în  rev.  M.A. 
nr.  1 — 3/1961,  pag.  37. 


6  —  Revista  Teologică 


82 


REVISTA  TEOLOGICA 


văd  în  natură  o  carte  a  lui  Dumnezeu  şi  veşmântul  slavei  Sale  pen¬ 
tru  că  „minunat  este  Dumnezeu  intru  făpturile  Sale"  (Ps.  67,  36).30 
Isaia  este  foarte  sensibil  la  frumuseţile  naturii,  de  la  cedrii  Libanului 
până  la  isopul  ce  creşte  în  grădini.  Pentru  profetul  Amos,  ca  fost  păs¬ 
tor  şi  trăitor  în  mijlocul  naturii,  sunt  vii  în  scrisul  lui  munţii,  plaiu¬ 
rile,  pădurile  şi  văile,  fie  cuprinse  de  viforniţele  uraganu’ui,  fie  de 
zâmbetul  de  lumină  al  primăverii.  în  viziunea  profetului  Osea  (14,  6) 
omul  de  omenie  „va  înflori  ca  un  crin  şi  va  avea  faima  vinului  din 
Liban". 

Cerul  cu  soarele,  luna  şi  stelele  care  semnifică  perfecţiunea,  ab¬ 
solutul;  marea  —  simbolul  nemărginirii,  muntele,  simbolul  purităţii, 
al  demnităţii;  câmpiile  şi  văile  mănoase  cu  holdele  şi  plantaţiile  lor, 
iată  mediul  de  viaţă  al  poporului  ales  care  a  fost  privit  totdeauna  ca 
o  binecuvântare  şi  prosperitate  îndeosebi  pentru  vremurile  mesianice.31 

Flora  şi  vegetaţia  biblică  s-au  bucurat  de  o  atenţie  deosebită  din 
partea  autorilor  inspiraţi,  reliefând  valoarea  etică  a  florilor  şi  ofe¬ 
rind  peisajul  minunat  al  măreţiei  divine  pentru  a-L  înţelege  pe  subli¬ 
mul  Creator  (Ps.  92,  1).  Isaia  vorbeşte  despre  strălucirea  câmpiei  Şa- 
ronului  (Is.  35,  1 — 2),  în  Cântarea  Cântărilor  crinul  este  simbolul  ino¬ 
cenţei,  delicateţei,  graţiei  şi  fecundităţii  (G,  2)  iar  în  graiul  profeţilor 
crinul  este  imaginea  omului  drept  şi  temător  de  Dumnezeu  (Os.  14,  6). 
In  Psalmi  aloea  este  imaginea  frumuseţii  spirituale  a  lui  Mesia.  Floa¬ 
rea  cea  mai  populară  este  trandafirul.  Acesta  este  chipul  graţiei  şi  al 
frumuseţii.  De  aceea,  cea  mai  fericitoare  urare  era  să  înfloreşti  ca  un 
trandafir.  La  sărbătoarea  Cincizecimii  şi  a  corturilor  evreii  îşi  împo¬ 
dobeau  casa  de  rugăciune  cu  trandafiri.  In  general  florile  sunt  sim¬ 
bolul  iubirii.  Ele  figurează  Dinele  şi  frumosul.  Uneori  ele  sunt  şi  sim¬ 
bolul  trecerii  grabnice  (Iov.  14,  2;  Is.  40,  6 — 7).  Arborii  şi  pomii  rodi¬ 
tori  simbolizează  pe  oameni.  Precum  pomii  produc  roade,  aşa  sunt  şi 
oamenii.  Arborii  verzi  şi  pomii  cu  rod  sunt  imaginea  oamenilor  vir¬ 
tuoşi  (Ps.  1,  3).  înţeleptul  Solomon  a  fost  un  mare  admirator  al  flori¬ 
lor,  plantelor,  arborilor  în  general,  precum  şi  al  animalelor.  Tradiţia 
îi  atribuie  comunicarea  cu  florile,  arborii  şi  animalele.32 

Grija  lui  Dumnezeu  faţă  de  natură  este  exprimată  în  foarte  multe 
texte  ale  V.T.,  dar  mai  cu  seamă  ele  abundă  în  Cartea  Psalmilor.  Din¬ 
tre  acestea,  Psalmul  103  în  întregime  este  un  imn  închinat  lui  D  îm- 
nezeu,  pentru  înţelepciunea  şi  bunătatea  arătate  în  crearea  lumii,  a 
plantelor  şi  animalelor  şi  destinarea  acestora  spre  folosul  oamenilor. 
In  acest  Psalm  se  spune:  „Tu  faci  să  răsară  iarbă  pentru  dobitoace  şi 
verdeaţă  pentru  trebuinţa  oamenilor.  Tu  scoţi  hrană  din  pământ ...  şi 
pâinea  inima  omului  o  întăreşte"  (Ps.  103,  14 — 17).  Măreţia  acestui 


30.  Idem,  Problema  frumosului  în  V.T.,  în  rev.  MMS,  nr.  3 — 4/1958,  pag.  204; 
A.  C.  Cosma,  Dumnezeu  în  natură,  S  biu,  1932,  pag.  14. 

31.  N.  Neaga,  Scriitorii  bibFci  despre  frumuseţile  naturii,  pag.  38—58;  Idem, 
Apele  mărilor  în  preocupările  scriitorilor  biblici,  în  rev.  MA  nr.  7 — 8/1963.  pag. 
513—524. 

32.  IJem,  Flora  şi  vegetaţia  din  Orientul  biblic,  în  rev.  M.M.S.  nr.  7 — 8/1961, 
pag.  502—525. 

Psalm,  ca  un  elogiu  adus  lui  Dumnezeu,  este  inegalabilă  în  paginile 
V.T.,  de  aceea  în  contextul  şi  preocupările  teologico-ecologice  ac¬ 
tuale  este  socotit  o  doxologie  ecologică.33 

Aşadar,  din  paginile  V.T.  reiese  cu  deplină  claritate  atenţia  deo¬ 
sebită  de  care  se  bucură  lumea  înconjurătoare,  natura,  ca  mediu  de 
exis'enţă,  de  creştere  şi  desăvârşire  a  omului,  precum  şi  responsabi¬ 
litatea  ce  incumba  pentru  el. 

4.  Destinul  comun  al  lumii  şi  al  omului 

Dată  fiind  lumea  ca  mediu  de  viaţă  şi  activitate  a  omului,  nu  se 
poate  gândi  un  destin  separat  al  unuia  faţă  de  celălalt.  „Lumea  şi 
omul  se  implică  şi  se  explică  reciproc  pentru  că  natura  ţine  de  om  sau 
întregeşte  pe  om,  omul  neputându-se  desăvârşi  fără  să  reflecteze  şi 
să  lucreze  asupra  naturii”. 34  Solidaritatea  dintre  om  şi  natură  este  data 
în  însuşi  actul  creaţiei,  omul  fiind  creat  la  sfârşit  ca  să  se  bucure  de 
întreaga  natură  creată  şi  să  urmeze  drumul  progresului  şi  desăvârşi¬ 
rii  în  cadrul  ei.  Aşadar,  natura  devine  o  parte  a  însăşi  naturii  omu¬ 
lui,  condiţie  a  existenţei  şi  dezvoltării  integrale  a  omului  pe  pământ. 
Aşa  că  omul  nu  poate  fi  conceput  în  afara  naturii  cosmice.  Aceasta 
înseamnă  că  nici  „natura  nu-şi  împlineşte  rostul  ei  fără  om  sau  în  afara 
omului"  şi  nici  printr-un  om  care  activează  contrar  ei.35  Solidaritatea 
dintre  om  şi  natură  îşi  are  începutul  în  Dumnezeu,  creatorul  naturii 
şi  al  omului.36  Prin  trupul  lui,  omul  este  nedespărţit  de  lumea  minera¬ 
lă,  vegetală  şi  animală.  Din  materia  acesteia  el  îşi  întreţine  trupul  sau 
preface  materia  ei  în  trupul  lui.  Pe  de  altă  parte,  imaginile  ei  intră  în 
sufletul  lui  cu  sensunile  lor.  Natura,  pământul  întreg,  este  aşadar  un 
trup  comun  al  tuturor  oamenilor.37 

Raportul  moral  al  omului  faţă  de  natură  se  cuprinde  în  cuvin¬ 
tele  lui  Dumnezeu  de  la  creaţie:  „Creşteţi  şi  vă  înmulţiţi  şi  umpleţi 
pământul  şi-l  stăpâniţi..."  (Gen.  1,  28 — 29).  Prin  aceste  cuvinte  i  se 
dă  omului  o  autoritate  relativă  de  stăpân  al  naturii,  omul  fiind  aşe¬ 
zat  încă  de  la  creaţie  in  mijlocul  naturii.38  In  aceas'ă  lume  omul  tră¬ 
ieşte  într-un  permanent  contact  nu  numai  cu  semenii  ci  şi  cu  anima¬ 
lele,  plantele  şi  obiectele  neînsufleţite.  Aşa  cum  avem  datorii  faţă  de 
oameni,  avem  datorii  faţă  de  animale,  plante  şi  lucruri,  aşa  cum  ne-o 
cere  naţura  lor  şi  relaţiile  ei  cu  natura  noastră.39 

In  virtutea  chipului  lui  Dumnezeu  pe  care  îl  poartă  în  sine,  omul 
este  aşezat  peste  natură  având  menirea  de  a  fi  mijlocitor  între  Crea- 


33.  Drd.  Ion  I.  Năstase,  op.  cit.,  Thomas  Sieger  Derr,  op.  c‘t.,  pag.  251. 

34.  Pr.  prof.  Dumitru  Radu,  învăţătura  ortodoxă  despre  Dumnezeu,  pag.  132. 

35.  Ibidem. 

36.  Ibidem,  pag.  133;  Nîkolai  Berdiaev,  Adevăr  si  revelaţie,  Ed.  de  Vest.  Timi¬ 
şoara,  1993,  pag.  14—17,  P.  Ncllas,  Op.  cit.,  pag.  118—129;  I.  Bmu,  Cp.  cit.,  pag.  37—38. 

37.  Pr.  prof.  dr.  D.  Stăn'loae,  Chipul  nemuritor  al  lui  Dumnezeu,  Ed.  Mitro¬ 
poliei  CItenieh  Craiova  1987,  pag.  116. 

38.  Drd.  Ion  I.  Năstase,  Op.  cit.,  pag.  593. 

39.  Mitrop.  Dr.  N.  Mladin,  etc.,  Teologia  Morală  Ortodoxă,  voi.  II,  pag.  276— 
280;  Edmond  Jacob,  Teologie  de  E'Ancien  Testament,  Ncuchatel,  1968,  pag.  124. 

tor  şi  făpturile  neraţionale.  In  locul  acestora,  omul  trebuie  să  fie  pro¬ 
fetul  care  vesteşte  voia  lui  Dumnezeu.  Omul  trebuie  să  fie  preotul 
care  aduce  jertfă  de  laudă  şi  mulţumire  lui  Dumnezeu  în  numele  tu¬ 
turor  făpturilor  necuvântătoare.  Concentrând  în  fiinţa  sa  ţinta  tutu¬ 
ror  făpturilor,  omul  are  menirea  de  a  vieţui  în  aşa  fel  încât  să  păs¬ 
treze  toate  în  perfectă  armonie  în  care  au  fost  lăsate  de  înţelepciu¬ 
nea  divină,  în  solidaritate  cu  destinul  omului.  Aşa  că,  toate  acestea, 
împreună  cu  omul,  se  ridică  sau  cad  împreună  cu  el.'*0 

Datoria  primilor  oameni  era  să  extindă  graniţele  Paradisului 
până  la  marginile  pământului,  adică  să  transforme  întreaga  lume  în- 
tr-un  paradis.  Paradisul  s-a  desfiinţat  şi  odată  cu  el  şi  omul  s-a  înde¬ 
părtat  de  idealul  fixat  de  Dumnezeu.  Acest  ideal  nu  s-a  anulat.  Omul 
trebuie  să  recâştige  ceea  ce  pierduse  şi  să  pornească  din  nou  spre 
ţinta  asemănării  cu  Dumnezeu.41 

Destinul  comun  al  lumii  şi  al  omului  se  realizează  doar  în  Iisus 
Hristos,  prin  întruparea  sa,  şi  în  perspectiva  deschisă  de  El  omului  şi 
lumii.  Fiul  lui  Dumnezeu  s-a  făcut  om  pentru  că  omul  e  inelul  de  le¬ 
gătură  între  toate  părţile  creaţiei  şi  Dumnezeu.  „în  el  există  capaci¬ 
tatea  de  a  fi  unit  cu  toate,  de  a  le  aduce  pe  toate  la  Dumnezeu  unite 
cu  sine.  în  aceasta  constă  demnitatea  omului  de  preot  al  creaţiei.  în 
vederea  înfăptuirii  acestei  uniri  a  făpturilor  cu  Sine  prin  om  a  adus 
Dumnezeu  creaţiunea  la  existenţă".  Părţile  creaţiei  îşi  găsesc  unita¬ 
tea  deplină  în  om.  „Nu  omul  este  o  parte  a  cosmosului,  ci  toate  păr¬ 
ţile  cosmosului  sunt  părţi  ale  omului.  Dumnezeu  nu  are  ce  face  cu 
cosmosul  fără  om.  El  vrea  să  vadă  cosmosul  adunat  în  om,  cizelat  de 
om,  umanizat  şi  adus  Lui  prin  om  . . .“.  Omul  nu  se  poate  opri  la  lume 
pentru  că  nu  lumea  îl  duce  pe  om  la  Dumnezeu,  ci  omul  trebuie  să 
ducă  lumea  la  Dumnezeu.42  „Pe  toţi  acei  care  poartă  numele  Meu, 
pentru  slava  Mea  i-am  creat,  i-am  zidit  şi  i-am  pregătit"  (Is.  43,  7). 

5.  Restaurarea  creaţiei  prin  venirea  lui  Mesia 

Aşa  cum  arătam  în  capitolul  precedent,  cu  toate  că  omul  s-a  în¬ 
depărtat  de  idealul  fixat  lui  de  Dumnezeu,  acest  ideal  nu  s-a  anulat. 


40.  Teologia  Dogmatică  şi  Simbolică,  voi.  I,  pag.  517 — 518;  Pr.  praf.  D.  Radu, 

Starea  primordială  a  omului,  in  voi.  ndrumări  m  sionare,  pag.  219;  Idem,  învăţătura 

despre  B  serică,  pag.  486;  dr.  Constantin  Enăc’nescu,  Persoana  umană  ca  mister,  în  rev. 

O. ,  nr.  1 — 2/1992,  pag.  197;  Pr.  lect.  D.  Abrudan,  Creştinismul  şi  mozaismul,  pa^.  119; 

P.  Nellas,  cp.  cit.,  pag.  150. 

41.  Pr.  lect.  D.  Abrudan,  Aspecte  ale  antropologiei  V.T.,  în  rev.  S.T.  nr.  3 — 4/ 

1978,  pag.  266-  267. 

42.  Pr.  Dumitru  Stăniloac,  Despre  om,  în  „Vestitorul  Ortodox  ei”,  nr.  158/1996, 

pag.  1;  Pr.  prof.  dr.  N.  Neaga,  Inttgritatea  creaţiei  pe  baza  referatului  biblic,  în  rev. 
M.A.  nr.  4/1986  pag.  19;  Mitrop.  Irineu  Mihălcescu,  Teologia  luptătoare,  pag.  99,  102: 
Pr.  prof.  Se' astian  Ch  lea,  Sfinţii  la  judecata  păcătoşilor,  în  te'-.  S.T.  nr.  9 — 10  1 979,  pa?. 
573 — 574;  Pr.  conf.  dr.  Petre  Semen,  Învăţătura  despre  sfânt  şi  sfinţenie  în  cărţile 
V.T.,  ed.  Tr  n  tas.  Iaşi,  1593,  pag.  89;  Drd.  Ioan  M-.rcea  Ie. ou,  învăţătura  despre  in- 
dumnezeirca  omului  la  Sf.  Maxim  Mărtur  s  torul,  în  rev.  M.A.  nr.  2  1988,  pag.  36; 
Pr.  Mihai  Mocanu,  Aspecte  ale  apcfatismului  antropologic,  în  rev.  Teolog  e  şi  Viaţa, 

nr.  8 — 10/ 1 .92  pag.  59. 

EI  trebuie  să  recâştige  ceea  ce  pierduse  şi  să  pornească  din  nou  spre 
tinta  asemănării  cu  Dumnezeu.  Realizarea  acestui  obiectiv  era  impo¬ 
sibilă  pentru  omul  singular.  De  aceea,  Dumnezeu  nu-1  lasă  pe  om 
abandonat  ci  în  bunătatea  şi  iubirea  Sa  fată  de  el  îi  promite  trimite¬ 
rea  unui  Salvator.  „Duşmănie  voi  pune  între  tine  şi  între  femeie,  în¬ 
tre  sămânţa  ta  şi  sămânţa  ei;  Acela  îţi  va  zdrobi  capul,  iar  tu  îi  vei 
înţepa  călcâiul"  (Gen.  3,  15).  Reiese  din  acest  text  că  omenirea,  pe 
parcursul  existenţei  sale,  va  avea  de  luptat  cu  Răul,  sub  toate  for¬ 
mele  lui  dar,  în  sfârşit,  printr-un  urmaş  celebru  al  ei  va  ieşi  învingă¬ 
toare  în  lupta  cu  Vrăjmaşul  şi  agresorul  permanent  al  omului.  Este 
prima  veste  bună  sau  protoevanghclia  dată  protopărinţilor  după  că¬ 
dere,  care  a  însoţit  întreaga  omenire  pe  traseul  existenţei  sale,  între¬ 
ţinută,  înnoită  şi  îmbogăţită  prin  patriarhi,  poporul  ales  şi  mai  ales 
prin  proorocii  V.T.4Î 

Ideea  mesianică  a  salvării  umanităţii  printr-un  urmaş  celebru 
străbate  ca  un  fir  roşu  paginile  V.T.  de  la  Cartea  Facerii  şi  până  la 
profeţia  lui  Maleahi.  îndeosebi,  de  Ia  patriarhul  Avraam  (Gen.  12,  3; 
18,  18;  22,  18)  care  primeşte  făgăduinţa  desluşită,  înnoită  lui  Isaac 
(Gen.  26,  4)  apoi  Iui  Iacob  (Gen.  23,  14),  direcţionată  pe  seminţia  lui 
Iuda  (Gen.  49,  10),  transmisă  mai  departe  regelui  David;  ideea  mesia¬ 
nică  este  destul  de  accentuat  prezentă  în  cartea  Psalmilor.  Instaurarea 
împărăţiei  mesianice  şi  universalitatea  ei  va  triumfa  cu  toate  impedi¬ 
mentele  şi  suferinţele  îndurate  (Ps.  2,  7;  15,  10;  21,  1,  7;  44,  8;  71,  1; 
109,  1).  Toţi  profeţii,  şi  îndeosebi  Isaia,  profetul  mesianic  prin  exce¬ 
lenţă,  prevăd  cu  claritate  şi  convingere  că  Dumnezeu  va  întemeia  o 
împărăţie  universală  a  sfinţeniei  şi  justiţiei  şi  că  în  acest  scop  Iahve 
va  încheia  un  legământ  nou  de  ale  cărui  binefaceri  se  vor  împărtăşi 
toate  popoarele,  realizându-se  o  armonie  şi  bunăstare  generală  în  în¬ 
treaga  existenţă.44 

Binecuvântarea  acordată  patriarhilor  şi  urmaşilor  lor,  promisiu¬ 
nea  binecuvântării  tuturor  neamurilor  prin  urmaşul  celebru  se  va  răs¬ 
frânge,  desigur,  şi  asupra  lumii  ca  mediu  de  existenţă.  Această  bună¬ 
stare  materială  este  exprimată  în  profeţia  lui  Valaam  în  termeni  poe¬ 
tici:  „Cât  sunt  de  frumoase  săleşurile  tale  lacobe,  corturile  tale  Israi- 
le!  Se  desfăşoară  ca  nişte  văi,  ca  nişte  grădini  pe  lângă  răuri,  ca  nişte 
cedri  pe  lângă  ape,  ca  nişte  corturi  pe  care  le-a  înfipt  Domnul"  (Num. 
24,  5—6).  Psalmistul  vede  pacea  mesianică  desfăşurată  peste  tot  pă¬ 
mântul.  Prosperitatea  şi  bogăţia  spirituală  vor  fi  dublate  şi  pe  plan 
material.  „Să  aducă  munţii  pace  poporului  Tău  şi  dealurile  dreptate. 
Pogorî-se-va  ca  ploaia  pe  lână  şi  ca  picăturile  ce  cad  pe  pământ. 
Fi-va  belşug  de  pâine  pe  pământ  până-n  vârful  munţilor,  pomii  rodi¬ 
tori  se  vor  înălţa  ca  cedrii  Libanului  şi  vor  înflori  cei  din  cetate  ca 


43.  Pr.  prof.  VI.  Prclipcean  şi  Prof.  N.  Neaga,  Pr.  prof.  Gh.  Barna,  Prof.  M. 
Chialda,  Studiul  V.T.,  Ed.  I.B.M.  al  B.O.R..  Buc.,  1985,  pag.  146—148;  Ed.  Jacob, 
Op.  cit.,  pag.  177. 

44.  N.  Neaga,  Profeţii  mesianice  în  V.T.,  Sibiu,  1929,  pag.  7 — 84;  Pr.  prof.  VI. 
Prelipcean,  Studiul  V.T..  pag.  232. 

iarba  pământului"  (Ps.  71,  3,  6,  16).  Ierusalimul  ca  centru  spiritual  al 
lumii,  va  domina  aidoma  fălniciei  unui  munte  în  viziunea  lui  Isaia  (2, 
2 — 3)  iar  în  întreaga  împărăţie  va  domni  pacea  şi  armonia  spirituală 
(2,  4).  întunerecul  neştiinţei,  ignoranţei  şi  necredinţei  va  fi  îndepăr¬ 
tat  prin  lumina  spirituală  a  lui  Mesia  (Is.  9,  1)  şi  se  va  realiza  înfră¬ 
ţirea  universală  (Is.  11,  6 — 9).  Bogăţia  darurilor  şi  roadelor  spiri  uale 
este  prezentată  prin  analogia  unor  izvoare  aducătoare  de  bucurie  în 
Ioc  însetat  (Is.  12,  3,  6;  35,  1)  iar  renaşterea  şi  creşterea  valorilor 
dumnezeieşti  în  viaţa  oamenilor  ca  o  înflorire  şi  renaştere  a  întregii 
naturi.  „Şi  va  înflori  şi  se  va  bucura  pustiul  Iordanului  şi  mărirea  Li¬ 
banului  se  va  da  lui  şi  cinstea  Carmelului.  Atunci  va  sări  şchiopul  ca 
cerbul  şi  limpede  va  fi  limba  gângavilor;  că  ir’  ^are  de  apă  vor  curge 
în  pustiu  şi  pâraie  în  pământ  însetat"  (Is.  35,  2,  6).  Abundenţa  daru¬ 
rilor  materiale  şi  spirituale,  precum  pacea  şi  armonia  desăvârşită  va 
caracteriza  împărăţia  mesianică. 

Regatul  mesianic  va  fi  o  împărăţie  a  dreptăţii,  a  mântuirii,  bine¬ 
cuvântării  şi  păcii  pentru  toate  popoarele  (Is.  19,  18 — 25;  Ier.  25,  3). 
In  acele  timpuri  vor  fi  desfiinţate  uneltele  de  război  pentru  că  nu  se 
ya  simţi  nevoie  de  ele,  pustia  va  deveni  o  grădină  îmbelşugată,  nu 
se  va  auzi  de  plâns  şi  tânguire  ci  numai  de  desfătare  şi  fericire  (Is. 
2,  4;  65,  18;  Ier.  30,  19;  Zah.  9,  15).  Câmpiile,  grădinile,  plantaţiile  şi 
viile  vor  da  recolte  neobişnuit  de  mari,  mustul  şi  laptele  vor  curge 
ca  râurile  iar  munţii  şi  văile  vor  fi  presărate  cu  turme  (Is.  41,  17; 
Ier.  31,  12;  Ioil  4,  18;  Amos  9,  13;  Zah.  8,  12).  Schimbarea  pe  care  o  va 
introduce  orânduirea  mesianică  va  fi  atât  de  extraordinară  dând  o 
nouă  ordine  întregii  existenţe,  încât  este  echivalentă  cu  un  cer  nou 
şi  un  pământ  nou  (Îs.  65,  17;  66,  22).'IS 

In  Hristos  ni  se  arată  ţinta  spre  care  era  destinată  omenirea  şi 
întreaga  natură  de  la  creaţie.  Prin  întrupare  Fiul  lui  Dumnezeu  şi-a 
însuşit  elementele  materiei  din  care  şi-a  format  trupul  Hristos  şi  l-a 
întreţinut.  Cu  această  fire  materială  Hristos  a  stabilit  o  legătură  orga- 
nic-ontologică.  Trupul  Domnului  Hristos  format  din  carnea  şi  sângele 
nostru,  din  natura  cosmică  generală  e  mijlocul  sau  mediul  comuni¬ 
cării  desăvârşite  a  vieţii  netrecătoare  a  lui  Dumnezeu  către  noi  creş¬ 
tinii.46 

Dumnezeu  cheamă  întreaga  creaţie  prin  om  la  ţinta  supremă: 
îndumnezeirea.  Mişcarea  spre  această  ţintă  este  posibilă  datorită  pre¬ 
zenţei  Duhului  lui  Dumnezeu  în  creaţie  (Gen.  1,  2).  Lumea  nu  poate 
exista  în  mod  automat  în  afara  lui  Dumnezeu.  Ea  a  fost  creată  de 
Dumnezeu  din  neant  şi  fără  Dumnezeu  se  întoarce  în  neantul  din  care 
a  ieşit.  Lumea  nu  poate  exista  fără  Ziditorul  şi  Proniatorul  ei,  căci 
„dacă  îţi  întorci  Tu  faţa  Ta  toate  se  vor  tulbura;  lua-vei  duhul  lor  şi 


45.  N.  Neaga,  op.  cit.,  pr.  prof.  Athanasie  Ncgoiţă,  Teologia  biblică,  pag.  177 — 
178;  pr.  prof.  VI.  Prelipcean,  Pacea  mesianică  la  profeţii  V.T.,  în  rev.,  S.T.  nr.  1 — 2/ 
1954,  pag.  10;  pr.  Dumitru  Abrudan,  Mântuirea  şi  sensul  ei  comunitar  în  scrierile  pro¬ 
tetice  ale  V.T.,  in  rev.  S.T.  nr.  1 — 2/1975,  pag.  37,  39. 

46.  Pr.  prof.  D.  Stăniloae,  Creaţia  ca  dar  şi  Tainele  Bisericii,  în  rev.  O.,  nr. 

1/1976,  pag.  12 — 13.  , 

se  vor  sfârşi  şi  în  ţărână  se  vor  întoarce.  Trimite-vei  Duhul  Tau  şi  se 
vor  zidi  şi  vei  înnoi  faţa  pământului"  (Ps.  103,  29 — 30).47 

Este  îmbucurător  pentru  noi  teologii  că  ştiinţa  contemporană 
reuşind  să  pătrundă  mai  adânc  tainele  universului,  începe  să  pără¬ 
sească  teoria  hazardului,  începând  să  bată  la  porţile  Raţiunii  trans¬ 
cendente  şi  să  ajungă  la  concluzia  că  posibilitatea  matematică  ca  uni¬ 
versul  să  fi  fost  zămislit  de  către  hazard  practic  este  nulă.48 

Creaţia  implică  prezenţa  Duhului  lui  Dumnezeu  putând  fi  trans¬ 
figurată,  sfinţită  şi  îndumnezeită.  Spre  această  ţintă  finală  a  adus 
Dumnezeu  lumea  în  existenţă.  Preluând  ideea  Sf.  Maxim  Mărturisi¬ 
torul,  teologul  Vladimir  Lossky  fixează  câteva  etape  în  procesul  res¬ 
taurării  şi  Sndumnezeirii  omului  şi  a  întregii  creaţii:  1.  depăşirea  se¬ 
paraţiei  dintre  sexe  printr-o  viaţă  castă;  2.  reunirea  Paradisului  cu 
restul  lumii  terestre;  3.  triumfarea  spiritului  şi  trupului  asupra  spa¬ 
ţiului  prin  unificarea  întregii  lumi;  4.  pătrunderea  în  lumea  angelică 
şi  asimilarea  valorilor  acesteia;  5.  oferirea  pe  sine  a  omului  lui  Dum¬ 
nezeu  şi  a  întregii  creaţii  purificate  prin  harul  divin  cu  care  omul  a 
conlucrat.  Astfel,  se  va  ajunge  Ia  depăşirea  separaţiei  primordiale 
dintre  cele  create  şi  cele  necreate,  se  va  realiza  indumnezeirea  omu¬ 
lui  şi  prin  el  a  întregului  univers.49 

6.  Responsabilitatea  umană  in  raport  cu  lumea  şi  întreaga  creaţie 

Responsabilitatea  omului  faţă  de  natură  e  implicată  în  responsa¬ 
bilitatea  acestuia  faţă  de  semenii  săi  şi  îşi  are  temeiul  în  responsabi¬ 
litatea  majoră  faţă  de  Persoana  supremă  care  este  Creatorul  naturii 
şi  al  oamenilor.50  Această  responsabilitate  reiese  cu  claritate  şi  din  re¬ 
feratul  biblic  al  Genezei  (2,  7,  8,  9,  15,  16,  18 — 24).  Responsabilitate  i 
se  pretinde  doar  unei  fiinţe  raţionale  conştiente  şi  libere.  „Iată  eu 
astăzi  ţi-am  pus  înainte  viaţa  şi  moartea,  binele  şi  răul  . . .  alege  viaţa 
ca  să  trăieşti  tu  şi  urmaşii  tăi1'  (Deut.  30,  15  19).  Profeţii  pun  un  ac- 


47.  Pr.  prof.  dr.  Dumitru  Gh.  Popescu,  Teologie  şi  cultură,  F.d.  I.B.M.  al  B.O.R., 
Buc.,  1993,  pag.  108,  115;  Vladimir  Lossky,  Introducere  în  Teologia  Ortodoxă,  Ed. 
EncL.  Buc.,  1993,  pag.  97. 

48.  Jean  Guitton,  Dumnezeu  şi  ştiinţa,  Ed.  Harisma,  1992,  pag.  56;  Erwin 
Schrodinger,  Ce  este  viaţa?  Sp  rit  şi  materie,  Ed.  Politică,  Buc.,  1980,  pag.  60 — 84,  99, 
101,  108;  Alfred  Kastler,  Această  stranie  materie,  Ed.  Politică,  Buc.,  1982,  pag.  6. 
240,  241. 

49.  Sf.  Maxim  Mărturisitorul,  Răspuns  către  Talasie,  60,  Migne,  P.G.,  Tom  90, 
col,  621  A;  P,  Nellas,  op.  cit.,  pag.  18 — 19;  VI.  Lossky,  op.  cit.,  pag.  101:  pr.  prof.  dr. 
Dumitru  G.  Popescu,  op.  cit.,  pag.  110,  112;  John  Meyendcrf,  Teologia  bizantină  (trad. 
de  pr.  conf.  dr.  Alexandru  I.  Stan),  F.d.  IBM  al  BOR,  Buc.,  1996,  pag.  183. 

50.  Pr.  prof.  dr.  D.  Stăndoae,  Teologia  Dogmatică  Ortodoxă,  voi.  I,  pag.  324 — 
325;  pr.  prof.  D.  Radu,  învăţătura  ortodoxă  despre  Dumnezeu,  pag.  133,  Idem,  în¬ 
văţătura  despre  Biserici,  pag.  433;  Vl.  Lossky,  Op.  cit.,  pag.  96;  Magistr.  Nicolae  V. 
Stărtescu,  Consideraţii  asupra  armoniei  primordiale  şi  asupra  rolului  sfinţeniei  în  res¬ 
tabilirea  ei,  în  rev.  S.T.  nr,  9 — 10/1958,  pag.  534 — 535. 

cent  major  şi  pe  responsabilitatea  individuală51  (Is.  30,  15;  Ierem.  18, 
11;  Iez.  18,  17,  20). 

Omul  este  răspunzător  de  soarta  lumii  şi  a  naturii  pentru  că  în¬ 
treaga  creaţie  este  darul  iubirii  lui  Dumnezeu  faţă  de  om.  Acest  dar, 
în  primul  rând,  trebuie  preţuit,  valorificat  şi  înmulţit,  altfel  înseamnă 
un  refuz  al  lui,  o  profanare  şi  degradare.  Natura,  prin  frumuseţea  ei, 
exprimă  frumuseţea  divină  ca  atribut  al  dumnezeirii  şi  ca  dar  inesti¬ 
mabil  dat  omului  pentru  a-L  contempla  şi  preamări  pe  Dumnezeu. 
Conştiinţa  prezenţei  lui  Dumnezeu  în  creaţie  îl  face  pe  om  moral¬ 
mente  răspunzător  pentru  faptele  sale,  pentru  consecinţele  lor  deoa¬ 
rece  trebuie  să  garanteze  şi  buna  moştenire  pentru  descendenţi.  Da¬ 
toria  faţă  de  generaţii  este  implicată  în  ideea  creaţiei  şi  în  legămân¬ 
tul  lui  Dumnezeu  cu  poporul  evreu  şi  cu  celelalte  popoare,  îndeosebi 
prin  Iisus  Hristos.  De  aici  rezultă  responsabilitatea  noastră  faţă  de  na¬ 
tura  dată  de  Dumnezeu  şi  datoria  de  a  folosi  resursele  ei  în  mod  chib¬ 
zuit  şi  de  a  nu  o  altera  prin  poluare.  Aceasta  înseamnă  că  omul  nu 
poate  trăi  în  patimi  şi  nu  poate  profita  de  natură  ca  să-şi  satisfacă 
infinit  plăcerile  şi  poftele  în  această  lume.52 

Responsabilitatea  omului  faţă  de  Dumnezeu,  Creatorul  său  şi  al 
naturii,  trebuie  să  fie  responsabilitatea  majoră  adică  să  se  situeze  dea¬ 
supra  tuturor  celorlalte  îndatoriri.  Datoriile  omului  faţă  de  Dumne¬ 
zeu  se  reduc  în  esenţă  la  trei;  credinţa  nestrămutată  în  El,  ascultarea 
faţă  de  poruncile  Sale  şi  iubirea  permanentă  a  lui  Dumnezeu.  împli¬ 
nirea  poruncilor  lui  Dumnezeu  este  datoria  principală  a  fiecărui  cre¬ 
dincios.  In  raport  cu  semenii,  datoriile  credinciosului  se  înmănun¬ 
chează  în  ceea  ce  se  numeşte  dreptatea  faţă  de  aceştia,  pe  care  psal- 
mistul  o  exprimă  atât  de  plastic:  „Dreptul  ca  finicul  va  înflori  şi  ca 
cedrul  din  Liban  se  va  înmulţi"  (Ps.  91,  12).51 

Considerat  „rege  al  naturii",  omul  şi-a  îngăduit  adesea  să  se 
comporte  în  maniera  celui  mai  neîndurător  despot.  „Niciodată  oame¬ 
nii  n-au  ameninţat  atât  de  grav  ca  astăzi  echilibrul  ecologic  al  în¬ 
tregii  noastre  planete,  adică  ansamblul  ecologiei  planetare".  Pămân¬ 
tul  şi  omenirea  de  pe  el  sunt  rănite  mortal  de  efectul  cumulativ  al 
factorilor  nocivi  care  distrug  progresiv  stratul  de  ozon  ce  protejează 
pământul,  care  degradează  solul,  adică  despădurirea,  eroziunea  şi  de- 
şertificarea,  salinizarea,  exploatarea  abuzivă  şi  comercială  a  resur- 


51.  Pr.  conf.  dr.  Petre  Semen,  Reconcilierea  după  cărţile  Scripturii  vechitesta- 
mentare,  în  rev.  T.V.  nr.  1  —  4/1994.  pag.  28. 

52.  Pr.  prof.  dr.  D.  Stăniloae,  Teologia  Dogmatică  Ortodoxă,  voi.  I,  pag.  324, 
325,  328,  341,  342;  Idem,  Creaţia  ca  dar...  pag.  11;  Pr.  prof.  D.  Radu,  Crearea  omu¬ 
lui,  în  voi.  îndrumări  misionare,  pag.  201—203;  P.F.  Teoctist  Arăpaşu,  Patriarhul 
B.O.R.,  „Conştiinţa  prezenţei  lui  Dumnezeu  în  creaţie  îl  împiedică  pe  om  de  a  ex¬ 
ploata  iresponsabil  natura",  în  „Vestitorul  Ortodoxiei",  nr.  188/1997,  pag.  2;  Thomas 
Sieger  Derr,  op.  cit.,  pag.  254;  Drd.  I.  Năstase,  Problema  ecologică,  pag.  599. 

53.  Pr.  prof.  dr.  D.  Dumitru  Abrudan,  Cartea  Psalmilor  in  spiritualitatea  orto¬ 
doxă,  în  rev.  S.T.  nr.  7 — 8/1985,  pag.  468. 

selor,  militarizarea  şi  războaiele,  ploile  acide,  reziduurile  industriale 
şi  menajere,  poluarea  apelor  şi  atmosferei  şi  încă  multe  altele.54 

La  originea  crizei  ecologice  contemporane  stă  conştiinţa  euro¬ 
peană  falimentară.  Criza  conştiinţei  europene  s-a  răsfrânt  asupra  me¬ 
diului  său  social  şi  ambiental.  Decadenţa  spirituală  contemporană  a 
condus  la  poluarea  mediului  său  relaţional.  Până  nu  demult,  omul 
considerat  dependent  faţă  de  Dumnezeu  şi  prin  aceasta  faţă  de  res¬ 
tul  creaţiei,  în  ultimele  secole  devine  ei  însuşi  centrul  in  jurul  că¬ 
ruia  trebuie  să  graviteze  totul.  Acest  antropocentrism  unilateral  s-a 
dovedit  a  fi  eminamente  anti-uman.  Un  conflict  între  om  şi  natură  nu 
se  poate  isca  decât  dintr-o  concepţie  dualistă  asupra  lumii  unde  se¬ 
paraţia  între  Dumnezeu  şi  lume  este  totală.  Materia  a  fost  golită  de 
orice  semnificaţie  spirituală.  Această  a  doua  natură,  secularizată,  pe 
care  omul  şi-a  creat-o,  devine  sufocantă  pentru  sine  şi  distructivă 
pentru  adevărata  natură.  Procesul  de  secularizare  a  provocat  o  de¬ 
plasare  a  centrului  de  gravitate  al  vieţii  şi  culturii  de  la  Dumnezeu 
la  om.  In  centrul  existenţei  nu  mai  stă  Dumnezeu  ci  omul,  adică  s-a 
trecut  de  la  teocentrism  la  antropocentrism.  Omul,  întorcându-se  d? 
către  Dumnezeu  şi  lăsând  frâu  liber  tuturor  poftelor  şi  plăcerilor,  fo¬ 
losind  adesea  despotic  ştiinţa  şi  tehnica,  are  toate  şansele  să  se  dezu¬ 
manizeze,35 

Lumea  contemporană  a  ajuns  la  concluzia  că  omenirea  ruptă  de 
natură  nu  poate  supravieţui  şi  că  sarcina  cea  mai  urgentă  este  de  a 
reconcilia  omul  cu  natura.34 

Consecinţele  poluării  şi  degradării  mediului  sunt  alarmante  iar 
lipsa  unor  intervenţii  urgente  şi  concrete  s-ar  solda  cu  catastrofe  in¬ 
calculabile.  Reducerea  producţiei  vegetale  şi  animale  de  la  un  an  la 
altul,  sporirea  numărului  şi  periodicităţii  secetelor,  perturbaţiile  şi 
anomaliile  atmosferice  sub  aspect  climatic,  stressul,  creşterea  alar¬ 
mantă  a  factorilor  de  îmbolnăvire,  maladiile  cardio-vasculare  care 
ocupă  astăzi  primul  loc  intre  cauzele  de  deces,  mutaţiile  genetice  şi 
anomaliile  care  apar  în  lumea  vegetală,  animală  şi  umană,  iată  doar 
câteva  repercusiuni  evidente  ale  degradării  mediului  cu  care  ome¬ 
nirea  contemporană  se  confruntă.57 


54.  Mitropolit  Nicolae  Corneam;,  Teologie  ţi  ecologie,  in  voi.  Qua  vadis?,  Ti¬ 
mişoara,  1990,  pag.  190;  Pr.  prof.  dr.  Dumitru  G.  Popescu,  Comentariu  la  Raportul 
Secţiei  I  al  Ad.  Generale  de  la  Camberra  a  C.E.B.,  în  voi.  Teologie  şi  cultură,  paj;. 
116:  prof,  univ.  Bleahu  Marcian,  O  şansă  pentru  secolul  XXI  —  Ecologia  politică,  in 
voi.  Riscuri  şi  politici  ecologice  în  România,  Ed.  Nefrit,  Buc.,  1994,  pag.  107;  Grigo- 
rios  Kasiomatis,  Omul  şi  mediul  înconjurător,  în  voi.  Gândirea  greacă.  Eseişti  con¬ 
temporani,  Ed.  Dacia,  Cluj-Napoca,  1975,  pag.  172,  178,  188;  Edtiard  Bonnefous,  Omul 
sau  Natura?  Ed.  Pol.,  Buc.,  1976,  pag.  98,  133,  356,  362,  374,  399,  454. 

55.  Ierom.  Iuvenalie  Iomşcu,  Criza  conştiinţei  europene  şi  criza  ambientală,  în 
„Telegraful  Român",  or.  33—36/1996,  pag.  5 — 6;  Pr.  prof.  dr.  Dumitru  G.  Popescu, 
Teologie  şi  cultură,  pag.  67;  Eduard  Bonnefous,  op.  cit.,  pag.  455. 

56.  E.  Bonnefous,  op.  cit. 

57.  E.  Bonnefous,  op.  cit.,  pag.  132;  Dr.  Ing.  Mihai  Measnicov,  Protejarea  me¬ 
diului  înconjurător  şi  agricultura,  în  voi.  Riscuri  şi  politici  ecologice  în  Romanţa, 
pag.  92—93. 

Toate  aceste  realităţi  sumbre  cu  care  ne  confruntăm  i-a  deter¬ 
minat  pe  savanţi,  sociologi,  oamenii  politici,  organismele  şi  organi¬ 
zaţiile  guvernamentale  şi  neguvernamentale  clin  întreaga  lume,  fac¬ 
torii  responsabili  cu  destinele  ţărilor  şi  a  pământului  să  fie  preocu¬ 
paţi  şi  să  înlreprindă  fel  de  fel  de  măsuri  pentru  a  stopa  sau  cel  pu¬ 
ţin  diminua  dezastrul  spre  care  ne  îndreptăm.  Întrunirile,  conferin¬ 
ţele,  congresele  şi  lucrările  consacrate  acestor  probleme  pe  plan  lo¬ 
cal,  la  nivelul  statelor,  la  nivel  continental  şi  mai  ales  mondial  au 
fost  multe  în  ultimul  timp  şi  se  întrevăd  şi  pentru  viitor.  Vom  trace 
în  revistă  doar  câteva  din  acestea  pentru  a  evidenţia  interesul  ma¬ 
jor  al  lumii  în  acest  domeniu. 

Preocupări  ecologice  şi  acţiuni  organizate  pentru  ocrotirea  na¬ 
turii  au  fost  încă  din  secolul  trecut.  Acestea  s-au  amplificat  în  seco¬ 
lul  nostru  îndeosebi  în  ultimile  decenii  ca  urmare  a  creşterii  indus¬ 
triale  galopante  cu  consecinţe  negative  imediate  asupra  mediului. 

In  1972  este  organizată  la  Stockholm,  capitala  Suediei,  sub  egida 
ONU,  o  Conferinţă  internaţională  care  ia  atitudine  fermă  faţă  de  de¬ 
gradarea  mediului.  In  deceniul  nostru  cea  mai  importantă  acţiune  în 
acest  domeniu  a  fost  ţinerea  în  1992  a  Congresului  Mondial  al  Me¬ 
diului  în  Brazilia  la  Rio  de  Janeiro.  In  1994  la  Lucerna  în  Elveţia  a 
avut  loc  o  întâlnire  la  vârf  a  statelor  lumii,  organizată  sub  auspiciile 
ONU  care  a  dezbătut  problemele  majore  ce  ameninţă  omenirea.  Tot 
în  1994  s-a  desfăşurat  la  Cairo  Conferinţa  Internaţională  pentru  popu¬ 
laţie  şi  dezvoltare.  Anul  1995  a  fost  declarat  de  UNESCO  Anul  Euro¬ 
pean  al  Conservării  Naturii.  între  1 — 10  decembrie  1997  reprezentanţi 
avizaţi  ai  tuturor  ţărilor  lumii  s-au  întrunit  la  Kyoto  in  Japonia  la 
cea  mai  însemnată  întrevedere  internaţională  din  1992  încoace  pen¬ 
tru  a  discuta  riscurile  Planetei  albastre  în  cazul  în  care  nu  se  vor 
lua  măsuri  urgente  şi  eficiente  pentru  reducerea  gazelor  emanate  în 
atmosferă  care  provoacă  „efectul  de  seră“.5S 

Iată  acum  un  minim  calendar  al  preocupărilor  ecologice  pentru 
primele  trei  trimestre  ale  anului  în  curs: 

—  02 — 03  martie:  Dusseldorf,  Germania  —  Conferinţa  cu  titlul 
„Caracteristicile  tehnologiilor  moderne  de  mediu"; 

—  05  martie:  Wels,  Austria  —  „Ziua  eficienţei  energetice  din 
lume“; 

—  03 — 04  aprilie,  Lceds,  Anglia  —  Conferinţa  internaţională 
privind  dezvoltarea  durabilă; 

—  10 — 18  aprilie:  Budapesta,  Ungaria  —  Conferinţa  internaţio¬ 
nală  a  dezvoltării  râurilor  din  Europa; 

—  27  aprilie  —  01  mai,  Les  Houches,  Franţa  —  „Cele  mai  bune 
iniţiative  în  câmpul  energiei  nucleare  obţinute  prin  fuziune'1; 

—  06 — 10  iunie,  Luhacovice,  Slovacia  —  Forumul  conservării 
naturii  şi  păstoritul; 


58.  Mijloacele  mass-media;  Ing.  Ion  Mihai,  Ziua  pământului  —  ziua  reconcilie¬ 
rii  omului  cu  natura,  in  Graiul  Maramureşului,  nr.  2135  (2Î  apr.),  1997,  p.  1,  4;  idem, 
Ecologie  şi  religie,  Baia  Mare,  1997,  pag.  3 — 10. 

—  08 — 11  iunie,  Wurzburg,  Germania  —  Biomasa  pentru  ener¬ 
gie  şi  industrie; 

‘ —  18 — 20  iunie,  Antalya,  Turcia  —  Simpozionul  internaţional 
pentru  management  în  regiunea  Mării  Mediterane; 

—  02 — 03  iulie,  Shefield,  Anglia  —  Conferinţa  privind  manage¬ 
mentul  economic; 

—  14 — 15  septembrie,  Leeds,  Anglia  —  Conferinţa  Europeană  de 
Mediu; 

—  15 — 17  septembrie,  Varşovia,  Polonia  —  Al  IV-lea  Simpo¬ 
zion  internaţional  şi  o  expoziţie  privind  contaminarea  cu  noxe  a  ţă¬ 
rilor  central  şi  esl-europene.59 

De  asemenea,  pe  plan  internaţional  pentru  a  sensibiliza  opinia 
publică  mondială  şi  a  conştientiza  masele  de  oameni  faţă  de  proble¬ 
mele  mediului  s-au  stabilit  câteva  zile  în  acest  sens; 

—  22  martie  —  Ziua  mondială  a  Apei,  stabilită  după  Congre¬ 
sul  mondial  al  Mediului  de  la  Rio  de  Janeiro; 

—  22  aprilie  —  Ziua  Pământului,  stabilită  de  Senatul  SUA  şi 
apoi  acceptată  pe  plan  mondial; 

—  05  iunie,  Ziua  mondială  a  Mediului,  desemnată  de  Conferin¬ 
ţa  Naţiunilor  Unite  asupra  mediului  (Stockholm,  1972}.£0 

Pe  plan  naţional,  problema  mediului  este  mai  întâi  în  atenţia 
structurilor  instituţionale  în  frunte  cu  Ministerul  Apelor,  Pădurilor  şi 
Protecţiei  Mediului,  Consiliul  Naţional  pentru  Protecţia  Mediului  şi 
Dezvoltare  Durabilă  (CNPMDD),  Agenţia  Naţională  pentru  Protecţia 
Mediului  (ANPM),  apoi  Agenţiile  de  Protecţie  a  Mediului  la  nivel 
judeţean,  dar  nu  numai  ci  in  ultimul  timp  s-au  înfiinţat  şi  constituit 
o  mulţime  de  organizaţii  neguvernamentale  (ONG)  preocupate  şi  im¬ 
plicate  în  probleme  ecologice.  Iată  doar  câteva  din  bogata  reţea  a 
ONG-urilor  ecologiste  ce  activează  în  România: 

—  Mişcarea  Ecologistă  din  România  (MER),  Bucureşti; 

—  Fundaţia  pentru  Dezvoltarea  Societăţii  Civile  (FDSC),  Bucu¬ 
reşti; 

—  ECO-CIVICA,  Bucureşti; 

—  ECOSENS,  Bucureşti; 

—  Tineretul  Ecologist  din  România  (TER),  Bucureşti; 

—  Mare  Nostrum,  Constanţa; 

—  Prietenii  Pământului,  Galaţi; 

—  Scutul  Verde,  Ploieşti; 

—  ECOTOP,  Oradea; 

—  Societatea  Ecologiştilor  din  Maramureş,  Baia  Mare; 

—  „Cer  senin  la  Baia  Mare”; 

Iată  acum  şi  câteva  publicaţii  în  domeniu: 

59.  Cf.  UPCOM1NG  events,  în  The  Bulletin,  voi.  7,  nr.  3,  1997/1998,  editat 
de  Centrul  regional  de  protecţie  a  mediului  din  Europa  Centrală  şi  de  Est,  Szentendre, 
Ungaria,  pag.  2C 

60.  Ion  Mihai,  op.  cit.,  pag.  10;  Prot.  dr.  Marcu  Bănescu,  5  iunie  —  Ziua  Mon¬ 
dială  a  mediului  înconjurător,  în  rev.  M.B.  nr.  3,  1986,  pag.  62. 

—  INFOONG,  Revistă  a  organizaţiilor  neguvernamentale  din 
România,  anul  III  de  apariţie,  Bucureşti; 

—  Perspective  —  revistă  de  informaţie  de  mediu,  anul  IV  de 
apariţie,  Bucureşti; 

—  RE-MEDIU  —  revistă  editată  de  Grupul  ecologic  de  colabo¬ 
rare  (GEC),  anul  III  de  apariţie,  Bucureşti; 

—  ECO  S.O.S.  —  foaie  pentru  om  şi  mediu,  anul  II  de  apariţie, 
Bucureşti. 

Am  făcut  această  scurtă  trecere  în  revistă  pentru  a  evidenţia 
preocupările  majore  şi  acţiunile  ce  se  întreprind  la  toate  nivelele  pe 
plan  naţional  şi  mondial  în  privinţa  salvării  mediului. 

Faţă  de  aceste  realităţi  sumbre  şi  frământări  cu  care  se  con¬ 
fruntă  omenirea  contemporană  pe  tărâm  ecologic,  Biserica  şi  Teolo¬ 
gia  contemporană  nu  sunt  deloc  străine  ci  întru  totul  preocupate  şi 
implicate  in  găsirea  şi  aplicarea  unor  mijloace  eficiente  pentru  evi¬ 
tarea  catastrofei  ecologice. 

In  primul  rând  Biserica,  prin  învăţătura  ei  curată  desprinsă  din 
Sfânta  Scriptură  şi  Sfânta  Tradiţie  şi-a  educat  credincioşii  in  respec¬ 
tul  faţă  de  lumea  şi  natura  înconjurătoare  văzând  în  aceasta  darul 
creaţiei  divine  oferit  omului  ca  acesta  să-şi  poată  desfăşura  viaţa  nor¬ 
mal  pa  acest  pământ  în  perspectiva  dobândirii  vieţii  veşnice.  încă 
înainte  de  Sinodul  IV  ecumenic  găsim  rânduieli  de  rugăciuni  pentru 
om  şi  natură.  Sfântul  Maxim  Mărturisitorul  vorbeşte  despre  „Litur¬ 
ghia  cosmică"  la  care  este  antrenată  întreaga  creaţie  nu  numai  omul. 
Natura  a  fost  sfinţită  de  însuşi  Mântuitorul  care  a  purtat  trup  ome¬ 
nesc,  călcând  Pământul,  sfinţind  apele  Iordanului  atunci  când  s-a  bo¬ 
tezat,  admirând  florile  câmpului  şi  păsările  cerului. 

Prin  ierurgii,  adică  slujbele  de  binecuvântare  a  lucrurilor  şi  firii 
înconjurătoare,  prin  sfinţirea  mică  şi  mare  a  apei,  Biserica  prin  lu¬ 
crarea  lui  Hristos  şi  a  Duhului  Sfânt  scoate  natura  şi  lucrurile  de 
sub  influenţa  duhurilor  necurate,  o  purifică  şi  sfinţeşte  prin  harul  di¬ 
vin  pentru  a  fi  folositoare  şi  ocrotitoare  omului.61 

Pe  plan  ecumenic  problema  ecologică  a  fost  luată  în  atenţie  şi 
dezbătută  cu  responsabilitate  de  Consiliul  Ecumenic  al  Bisericilor  de 
la  Vancouver  (Canada)  din  1983.  Acolo  s-a  accentuat  şi  reliefat  în¬ 
văţătura  creştină  despre  interdependenţa  şi  integritatea  creaţiei  ca 
dar  al  lui  Dumnezeu  şi  că  toată  are  dreptul  la  viaţă,  bucurându-se  de 
iubirea  lui  Dumnezeu.  S-a  atras  atenţia  asupra  utilizării  echilibrate 
a  resurselor  naturale,  a  folosirii  energiei,  a  protejării  ozonului,  pro- 
olema  deşeurilor  şi  a  gestionării  mediului  în  general.62  A  Vil-a  Adu¬ 
nare  Generală  a  CEB  care  a  avut  loc  între  7 — 20  februarie  1991  la 
Camberra  în  Australia  a  luat  in  dezbatere  ca  temă  centrală  tocmai 
problema  ecologică:  „Vino,  Duhule  Sfinte  şi  înnoieşte  întreaga  crea¬ 


şi.  Prot.  Nicodim  Belea,  Rugăciunile  Bisericii  pentru  om  şi  pentru  toată  firea 
înconjurătoare,  in  rev.  M.B.  nr.  9 — 10/1984,  pag.  547 — 549. 

62.  Jean  Marc  Pr  eur,  Responsables  de  la  creation,  Ed.  Labor  et  Fides,  Gene¬ 
va,  1989,  pag.  56,  58,  77.  79. 

ţie!".  Raportul  Secţiei  I  denunţă  cu  fermitate  deteriorarea  îngrijoră¬ 
toare  a  condiţiilor  de  viaţă  de  pe  planeta  noastră  din  cauza  poluării 
grave  a  mediului  natural  ca  o  consecinţă  a  exploatării  iresponsabile 
şi  în  primul  rând  a  gândirii  dualiste  ce  separă  spiritul  de  materie  şi 
omul  de  natură  în  mentalitatea  şi  practica  lumii  noastre  seculariza¬ 
te.65  Aceste  probleme  au  fost  dezbătute  şi  la  a  10-a  Aduna/e  generală  a 
Conferinţei  Bisericilor  Europene  care  a  avut  loc  intre  1 — 11  sept.  1992 
la  Praga  cu  tema:  „Dumnezeu  uneşte  în  Hristos,  o  nouă  creaţie".64 

Problema  mediului  a  devenit  o  preocupare  majoră  în  viaţa  şi  ac¬ 
tivitatea  Bisericii  Ortodoxe  din  ultima  vreme.  Cu  ocazia  sărbătoririi 
în  Insula  Patmos  a  19C0  de  ani  de  la  scrierea  Apocalipsei  Sf.  Ioan  a 
fost  organizat  un  Simpozion  ecologic  mondial:  „Apocalipsa  şi  mediul 
înconjurător".  Ziua  de  1  septembrie  a  fiecărui  an  a  fost  desemnată 
ca  zi  de  rugăciune  pentru  ocrotirea  mediului  înconjurător.  Cu  această 
ocazie  patriarhul  ecumenic  transmite  un  mesaj  pentru  protecţia  me¬ 
diului.  A  devenit  deja  tradiţional  Seminarul  ecologic  de  vară  anual 
reunit  la  Halki,  ajuns  la  a  IV-a  ediţie  în  1997,  organizat  de  obicei 
sub  înaltul  patronaj  al  Sanctităţii  Sale  Patriarhul  Ecumenic  şi  a  altor 
personalităţi  marcante  ale  lumii  de  azi.  La  ultima  întrunire  Sanctita¬ 
tea  Sa,  Patriarhul  Ecumenic  Bartolomeu  concluziona  că  actuala  criză 
ecologică  nu-şi  poate  găsi  soluţia  decât  în  cadrul  evenimentului  mân¬ 
tuirii  adus  în  lume  de  Iisus  Hristos.*'5 

Aceleaşi  preocupări  le  găsim  şi  in  Biserica  romano-catolică  la 
toate  nivelele.  In  cadrul  Consiliului  pontifical  al  Vaticanului  au  avut 
loc  mai  multe  întruniri  care  au  abordat  problema  responsabilităţii 
umane  faţă  de  natură.  Cea  mai  recentă  dezbatere  în  acest  sens  a  fost 
cea  din  cursul  lunii  ianuarie  a.c.  cu  tema:  „Pentru  o  mai  bună  repar¬ 
tiţie  a  Pământului".66 

In  concluzie,  menirea  Bisericii  şi  a  Teologiei  contemporane  este 
de  a  conştientiza  omenirea  la  toate  nivelele  de  responsabilitatea  ma¬ 
joră  ce  o  are  în  primul  rând  înaintea  lui  Dumnezeu,  apoi  pentru  sine, 
de  a  stopa  procesul  nesăbuit  al  poluării  şi  de  a  îngriji  natura  ca  mij¬ 
locul  indispensabil  al  existenţei  şi  continuităţii  sale  pe  Terra.  „Dum¬ 
nezeu  nu  ne-a  dat  Pământul  murdar!  Trebuie  să-l  păstrăm  curat  aşa 
cum  l-am  primit  şi  trebuie  să-l  lăsăm  curat  astfel  încât  şi  cei  ce  vor 
veni  după  noi  să  se  bucure  în  această  minunată  grădină  a  Edenului 
care  este  Planeta  Albastră".'7 

63.  Pr.  asist.  Constantin  Coman,  Participarea  delegaţiei  B.O.R.  la  a  şaptea  Adu¬ 
nare  generală  a  C.E.R  ,  în  rev,  BOR  nr.  t — 3. 1991,  pag.  20 — 21. 

64.  Răzv.an  Novacovsch;,  Participarea  Delegaţiei  BOR  la  a  10-a  Adunare  Ge¬ 
nerală  a  Confer  nţei  BlsericTar  Europene,  în  rev.  B  R  nr.  11 — 12  1992,  pag.  110. 

65.  Pr.  Constantin  Coman.  Simpozionul  ecolog’c  mondial:  „Apo.'.il  psa  şi  me¬ 
diul  înconjurător  ,  în  „Vestitorul  Ortodoxiei",  nr.  142  1995,  pip.  4;  cf.  rev.  Ep'skep- 
sis  (Centrul  Fcumenc  Ortodox  de  la  Chim  essy,  Elveţia),  nr.  533  1196,  pag.  13 — 14; 
idem  nr.  547/1997,  pag.  3—4;  idem  nr.  548.  pag.  2—4,  idem  nr.  550  1997,  pag,  2 — 3. 

66.  Cf.  L’Ostera a'ore  romano,  nr.  21  (17  m  i)  1997;  idem  n*.  3  (20  ian.),  1498. 

67.  Prof.  dr.  Emil  Constant  nescu,  Alocuţiune  rost  ti  la  prima  Confer  n, a  Ec  i- 
logică  a  Fundaţiei  Române  ;  entm  De  vo  tare  (  RD),  Bucureşti,  18  dec.  1993,  în  voi. 
Riscuri  şi  politici  ecologice  in  România,  Ed.  Nefrit,  Buc.,  1994,  pag.  21. 

Noi  nu  suntem  nici  proprii  noştri  stăpâni  şi  nici  ai  trupului,  nici 
ai  vieţii,  nici  ai  aerului  sau  pământului.  Totul  vine  de  la  Dumnezeu 
şi  aparţine  lui  Dumnezeu.  Noi  suntem  responsabili  înaintea  lui  Dum¬ 
nezeu  pentru  întreaga  lume  văzută  şi  să  nu  uităm  că  avem  această 
răspundere  în  calitate  de  slujitori  şi  administratori  şi  că  trebuie  să 
fim  împreună  lucrători  ai  lui  Dumnezeu  pentru  păstrarea  şi  ocrotirea 
creaţiei.68 

Referindu-ne  la  specificul  nostru  naţional,  trebuie  să  spunem 
despre  creştinismul  românesc  că  se  caracterizează  atât  prin  legătura 
omului  cu  Dumnezeu,  cât  şi  prin  aceea  a  legăturii  sale  cu  cosmosul. 
Cele  două  legende  ale  spiritualităţii  româneşti  Meşterul  Manole  şi 
Mioriţa  sunt  o  dovadă  elocventă  a  acestei  realităţi.69  Prin  urmare,  noi 
românii,  avem  resurse  şi  disponibilităţi,  chiar  spirituale,  pentru  de¬ 
prinderea  şi  înfăptuirea  unui  echilibru  ecologic.  Bogăţia,  varietatea 
şi  multitudinea  peisajelor  oferite  de  relieful  geografic  al  patriei  noas¬ 
tre  îmbinate  cu  monumentele  istorico-culturale  ce  alcătuiesc  „para¬ 
disul  etnic  românesc",  cum  îl  defineşte  Pr.  prof.  Ilie  Moldovan70  dau 
şi  o  valoare  sacră  şi  cu  atât  mai  înaltă  acestui  pământ  pe  care  ne-a 
hărăzit  Dumnezeu  să  ne  ducem  existenţa  în  această  viaţă.  Sentimen¬ 
tul  iubirii  faţă  de  patrie,  de  valorile  şi  frumuseţile  ei,  legăturile  da 
neam,  de  credinţă,  de  limbă  şi  simţire  românească  cu  înaintaşii,  tre¬ 
buie  să  trezească  în  noi  conştiinţa  unei  înalte  responsabilităţi  pentru 
istorie  dar  şi  pentru  urmaşii  ce  vin  după  noi;  în  ultima  instanţă,  tot 
pentru  Dumnezeu  care  ne-a  plasat  ca  români  şi  creştini  în  această 
parte  a  lumii. 

Pr.  Lect.  VASILE  CORCA 


68.  Pr.  prof.  dr.  Dumitru  Gh.  Popescu,  op.  cit.,  pag.  122,  123. 

69.  Idem  op.  cit.,  pag.  162. 

70.  Cf.  Vasile  Anastasiu,  O  emoţionantă  lecţie  de  istorie  şi  morală,  in  rev.  Or¬ 
todoxia  Maramureşană,  nr.  2/1997,  pag.  138. 


ORIGINEA  AN AF ORALEI  EUHARISTICE 


I.  Preistoria  anaf oralei  euharistice : 
Centralitatea  binecuvântării  (berakah)  in  cultul  iudaic 


In  forma  ei  actuală,  Liturghia  Bisericii  Ortodoxe  se  prezintă  în 
forma  ei  definitivă  de  închegare,  la  care  a  ajuns  în  urma  unui  proces 
istoric  de  dezvoltare  pe  de  o  parte,  şi  de  simplificare  pe  de  alta.  De 
evoluţie  se  poate  vorbi  în  istoria  Liturghiei  doar  referitor  la  anumite 
elemente  secundare  ce  intră  în  constituţia  ei,  nu  însă  şi  privitor  la 
ceea  ce  a  constituit  faptul  şi  esenţa  Liturghiei  creştine.1 

Fundamentul  şi  partea  ei  centrală  o  formează  anaforaua  euha- 
ristică,  încadrată  în  ceea  ce  în  istoria  Liturghiei  s-a  numit  Liturghia 
credincioşilor.  Termenul  „anafora"  devenit  emblematic  pentru  Litur¬ 
ghia  bizantină  provine  de  la  verbul  ana-phored  şi  înseamnă  a  aduce, 
a  ridica,  a  oferi.2 3 *  în  sens  larg,  „anafora“  desemnează  întreaga  acţiune 
liturgică  „de  ridicare",  „oferire"  din  cadrul  Sfintei  Liturghii.  în  sens 
restrâns,  termenul  acesta  este  folosit  pentru  a  desemna  în  Siria  occi¬ 
dentală,  în  Egipt  şi  în  întreaga  lume  bizantină,  partea  centrală  a  Sfin¬ 
tei  Liturghii,  şi  anume  canonul  euharistie. 

A  stabili  originile  anaforalei  euharistice  echivalează  cu  o  recon¬ 
strui  întregul  proces  de  formare  a  Sfintei  Liturghii  şi,  de  la  bun  în¬ 
ceput,  trebuie  precizat  faptul  că  oricât  de  originală  este  această  crea¬ 
ţie  a  creştinismului  ea  nu  este  o  creaţie  ex  nihilo,  ci  Liturghia  este 
—  după  expresia  lui  A.  Baumstark  —  un  dat  într-o  anume  formă  („in 
bestimmter  Form  Gebebenes" ),  experiat  în  valorile  lui  esenţiale,  dar 
ca  este  şi  rezultatul  unei  deveniri  „ein  Gewordenes"  şi,  ca  atare,  ea 
cere  a  fi  abordată  şi  din  punct  de  vedere  istoric.5  Elementele  ei  con¬ 
stitutive  nu  sunt  materie  nefinisată,  ci  ele  sunt  modelări  ale  unei  în¬ 
delungi  experienţe  spirituale.  Nu  se  poate  porni  de  la  zero  în  a  stabili 


1.  Pr.  Prof.  P.  V:ntilescu,  Liturghiile  bizantine  privite  istoric  în  structura  ţi 
rânduiala  lor.  Bucureşti,  1943,  p.  5. 

2.  Despre  semnificaţia  acestui  termen  a  se  vedea  G.  W.H.  Lampe,  A  Pa'ristic 
Greck  Lexikon  Oxford  1961,  p.  127 — 128;  DACL,  col,  1898 — 1900,  Paris  1924.  Amfora, 
acţiunea  de  „ridicare',  de  oferire  apare  în  Noul  Testament  ca:  anaphereln  thusian  în 
E.vr.  7,  27  şi  13,  15,  iar  în  literatura  patrist'că  apare  sinonimă  cu  termctn'i  prosphora, 
thusia  ţi  prosagoje.  Cuvintele  Stomen  kalos,  stomen  mata  phobou,  proschomen,  ten  haglan 
anaphoran  en  eirene  prospherein  —  marchează  începutul  canonului  euharistie  în  Litur¬ 
ghia  Sfântului  Ioan  Gură  de  Aur. 

3.  Anton  Baumstark,  Vom  gcschichtlichen  Werden  der  Liturgic,  în  Ecclesia 

Orans  X,  Freiburg  in  Brcisgau  1923,  p.  1. 

originile  canonului  euharistie,  la  fel  cum  nu  se  poate  porni  de  la  zero 
în  a  înţelege  Noul  Testament.  Şi  intr-un  caz  şi  în  altul  există  o  etapă 
preliminară,  stabilită  în  mod  providenţial  ca  necesară:  înţelegerea 
Vechiului  Testament. 

I.  Stadiul  actual  al  cercetărilor  liturgice  cu  privire  la  originea  ana- 
foralei  euharistice 

încercarea  de  definire  a  pre-istoriei  anaforalei  euharistice  a  cu¬ 
noscut  în  literatura  liturgică  două  mari  direcţii:  una,  pornind  de  la 
misterele  cultice  păgâne,  şi  alta,  pornind  de  la  formularul  liturgic  al 
cultului  iudaic.  Efortul  imens  a  lui  Dom  Odo  Casei  de  a  găsi  în  ritua¬ 
lurile  păgâne  antecedente  ale  misterului  cultic  creştin  se  înscrie  în  ca¬ 
drul  primei  direcţii,4  dar  observaţiile  sale  destul  de  unilaterale  nu  reu¬ 
şesc  să  redea  şi  contribuţia  textelor  iudaice  în  cristalizarea  cultului 
creştin. 

Insă  alţi  liturghişti  precum  Anton  Baumstark5,  Louis  Ligier6,  Gre- 
gory  Dix7,  Louis  Bouyer\  J.H.  Srawley’,  pornesc  în  definirea  originii 
anaforalei  euharistice  de  la  formularul  euhologic  iudaic  (binecuvân¬ 
tarea  cultică  iudaică),  fiind  mai  puţin  preocupaţi  de  partea  „de  mis¬ 
ter"  a  cultului,  urmărind  însă,  in  mod  principal  evoluţia  istorică  şi 
confluenţa  şi  corespondenţa  tematică  între  cultul  iuda  c  şi  cel  creştin. 
Cercetările  liturghişlilor  în  acest  sens  au  încercat  rezolvarea  câtorva 
dificile  probleme  apărute  odată  cu  căutarea  originii  anaforalei  euha¬ 
ristice. 

O  pr'mă  problemă  pusă  este  mai  mult  de  ordin  strict  „documen¬ 
tar":  lipsa  manuscriselor  textelor  euhologice  iudaice  din  primele  se¬ 
cole10.  Acest  fapt  împiedică  mult  studiul  liturgic  comparativ,  căci  tex¬ 
tele  liturgice  creşt  ne  ale  epocii  primare  pot  ii  cu  greu  comparate  cu 
cele  mai  vechi  texte  iudaice  cunoscute,  care  datează  din  secolul  IX'1. 
Dar  lipsa  textelor  iudaice  din  primele  secole  ale  erei  creştine  nu  este 
un  accident  istoric.12  Ea  poate  fi  explicată  prin  opoziţia  rabinilor  de  a 
aşterne  în  scris  o  tradiţie  cultică  definită  în  mod  deliberat  ca  orală13. 


4.  A  se  vedea-  Dcm  Odo  Casei.  Das  ch-istlichc  Kultmvstcrium,  Regensburg,  1932. 

5.  Anton  B’umstark.  I  iturgie  compare,  IlI-e  edition,  Chevet  ogne,  1933. 

6.  Louis  Ligier,  De  la  Cine  de  Jcsus  a  l’Anaphore  de  l’Eglisc,  în  Maison  Dieu 
87  (1996). 

7.  Gregory  D:x,  The  Shape  of  Liturgy,  Vi'esmin-.ter,  1945. 

8.  Louis  Bouyer,  Eucharist'.e:  Theologic  et  spiritualitc  de  la  pricrc  cuharistiquc, 
Tournai,  1968. 

9.  J  H.  Srawley,  The  carly  history  of  the  Liturgy,  Camhridge,  1949. 

10.  Problema  se  pune  in  felul  următor:  cum  se  poate  face  o  comparaţie  ştiinţi¬ 
fică  valabilă  între  textele  iudaice  tardive  car*  datează  de  la  începutul  sec.  DI  şi  textele 
euharistice  creştine  primare  fixare  în  s.ris,  în  mare  parte  în  e  oca  patrist  că? 

11.  A  se  vedea  David  HedegarJ,  Sedcr  Amran  Gaon,  Text  with  Criticai  Appa- 
ratus,  Translation  with  Notes  and  IntroJuction,  I.und  1951. 

12.  Tn.  J.  Tallcy,  Structurcs  des  anaphores  ancienncs  et  modernes,  în  Ma  son 
Dieu  191  (1  ‘192),  p.  16. 

13.  Privitor  ia  structura  cultului  iudaic  în  evoluţia  lui  istorică  a  se  vedea:  Ismar 
Elbogen,  Der  iudischc  Gottcsdiest  in  seiner  geschichtlichcn  Entw.ckLng,  Frankfurt  am 

Iar  în  privinţa  datării  textelor  cultice  iudaice  nu  trebuie  făcută 
confuzia,  sugerează  L.  Bouyer,  între  data  la  care  a  fost  alcătuit  sau 
aşternut  în  scris  un  text  liturgic  şi  data  celui  mai  vechi  manuscris 
cunoscut.14  Chiar  dacă  nu  există  nici  o  colecţie  de  texte  mai  vechi 
decât  Amran  Gaon,  există  totuşi,  suficiente  aluzii  şi  citări  din  alte  lu¬ 
crări  care  indică  faptul  că  aceste  texte  liturgice  sunt  mai  vechi  de¬ 
cât  cele  mai  vechi  copii  păstrate  până  azi.  Acest  lucru  rezultă  şi  din 
analiza  stilului,  a  limbajului  şi  a  tematicii  abordate.  Formularul  euho- 
logic  iudaic  din  această  colecţie  nu  reflectă  speculaţia  teologică  a 
Evului  Mediu,  ci  aceea  a  iudaismului  contemporan  epocii  creştine 
primare.15 

O  a  doua  problemă  ce  se  cere  rezolvată  —  pe  care  ne  mărgi¬ 
nim  doar  a  o  aminti,  este  una  de  ordin  „biblic"  însă  centrală  în  stabi¬ 
lirea  originii  anaforalei  euharistice.  Cina  cea  de  Taină  a  fost  sau  nu 
o  masă  pascală?  In  funcţie  de  răspunsul  la  această  întrebare  ar  putea 
fi  definită  structura  cinei  şi  momentul  la  care  Mântuitorul  a  instituit 
Sfânta  Taină  a  Euharistiei.  Fără  a  avea  în  intenţie  o  expunere  deta¬ 
liată  iată,  pe  scurt,  datele  problemei:  Sfinţii  Evanghelişti  Matei,  Mar- 
cu  şi  Luca  descriu  ultima  cină  a  Mântuitorului  ca  fiind  o  cină  pascală, 
petrecută  joi  seara  între  14  şi  15  Nissan  cu  indicii  elocvente:  „opou  fo 
pascha  ton  mathetdn  mou  phago “  (Mc.  14,  14)  sau:  „cpithumia  epethu- 
mesa  touto  to  pascha  phagein  met  humon"  (Lc.  22,  15),  unde  pronu¬ 
mele  demonstrativ  touto  ar  indica  în  mod  clar  prezenţa  în  faţa  Mân¬ 
tuitorului  a  unui  miel  pascal16.  Astfel,  după  sinoptici,  răstignirea  ar  fi 
avut  loc  vineri,  15  Nissan,  chiar  în  ziua  de  Paşti, 

Alta  este  însă  situaţia  în  Evanghelia  ioaneică:  Cina  cea  de  Taină 
ar  fi  avut  loc  joi  13 — 14  Nissan,  iar  răstignirea  vineri  în  14  Nissan  în 
pre-ziua  sabatului,  prec:zându-se,  în  acelaşi  timp,  că  această  zi  a  sa¬ 
batului  coincidea  cu  o  mare  sărbătoare:  „&n  gar  megatâ  he  h&mera 
ckeinou  tou  sabbatou“  (In.  19,  31),  respectiv  cu  ziua  paştilor  iudaice 
„ân  de  proi;  kai  autoi  ouch  eis&Ithon  eis  to  praitârios  hina  mian- 
thosin,  alia  phagosin  to  pascha “  (In.  18,  28).  Astfel,  după  Evanghelia 
Sfântului  Ioan,  Cina  cea  de  Taină  a  fost  o  masă  obişnuită,  pe  când 
după  Evangheliile  sinoptice  ea  a  fost  o  rină  pascală.  încercări  de  ar¬ 
monizare  au  fost  foarte  numeroase  însă  neconvingătoare. 17 


Main  1924,  p.  232 — 434;  Ştefan  C.  Reif,  F.arly  History  of  Jcwish  Worship;  la  Paul  F. 
Bradshaw  —  A.  Hoffman,  The  Making  of  jewish  and  Christian  Worship,  Notre  Dame 
şi  I  ondra,  1991,  p.  Ut. 

14.  Ibidem.  p.  30. 

15.  Ibidem,  p.  31. 

16.  J.  Jeremias,  Die  Abendsmahlworte  Jesu,  vierte  dutchgesehene  Auflage,  Gottin 
gen  1967,  p.  12 — 13;  a  se  vedea  de  aeimenea,  Heinz  Schurmann,  Der  Pasc  haina  hlbericht 
l.k  22,  7—18,  Munstcr  1953,  p.  8—20. 

17.  A  se  vedea:  jeremias,  op.  cit.,  p.  14 — 20;  H.L.  Strack  —  P.  Billerbeck, 
Rommentar  zum  Neuen  Testament  aus  Talmud  u*d  Midrasch,  xom.  II,  1928,  p.  857  şi 


7  —  Revista  Teologică 


98 


REVISTA  TEOLOGICA 


Faţă  de  această  problemă,  liturgiştii  au  adoptat  o  poziţie  rezer¬ 
vată,  abordând-o  cu  multă  precauţie.  Oesterly,18,  Lietzmann'9,  Gr.  Dix20 
şi  L.  Bouyer21  sunt  de  părere  că  ultima  cină  nu  a  fost  o  cină  pascală, 
iar  în  stabilirea  originii  anaforalei  euharistice  ar  trebui  plecat  de  la 
binecuvântarea  după  cină,  birkhat  ha-mazon,  care  apare  atât  la  cina 
obişnuită  cât  şi  la  cea  pascală.  Singura  problemă  de  rezolvat  rămâne 
însă,  în  ambele  cazuri,  unde  şi  în  ce  moment  al  cinei  se  înserează 
noile  elemente  de  instituire  a  Euharistiei. 

Jungmann22  şi  Louis  Ligier25  susţin  că  Mântuitorul  ar  fi  instituit 
Sfânta  Euharistie  in  cadrul  unei  c  ne  pascale.  Majoritatea  lilurghişti- 
lor  văd  însă  aceasta  ca  pe  o  problemă  deschisă,  lată  câteva  soluţii 
propuse,  pentru  a  evita  această  problemă: 

a)  —  Ultima  cină  a  fost  „Qiddush-mahl"24.  Qiddush  este  o  bine¬ 
cuvântare  rostită  la  începutul  oricărui  sabat  sau  sărbătoare.  Această 
binecuvântare  separă  timpul  sacru  de  cel  profan25  iar  o  folosire  a  ei 
în  afara  celebrării  sacre  este  de  neiraaginat  şi  fără  precedent.  Când 
apar  primele  stele  pe  cer  capul  familiei,  la  masă,  în  faţa  unui  pahar 
cu  vin  pronunţă  o  binecuvântare:  „Binecuvântat  eşti  Doamne  Cel  Ce 
ai  slintit  ziua  sabatului "  după  care  urmează  şi  o  binecuvântare  asu¬ 
pra  vinului.  In  cazul  în  care  masa  servită  vineri  după  amiază  se  pre¬ 
lungea  până  la  începutul  sabatului,  atunci  Qiddush-ul  era  înserat  î:i 
rugăciunea  după  masă  (birkhat  ha  mazon).  în  cina  pascală  însă,  sin¬ 
gura  cină  care  începea  în  decursul  anului  după  apusul  soarelui,  bine¬ 
cuvântarea  sărbătorii  se  făcea  la  început  asupra  primului  pahar.  Ple¬ 
când  de  la  Lc  22,  15 — 20  s-a  afirmat  că  ultima  cină  nu  ar  fi  fost  una 
pascală  ci  doar  un  Qiddush,  o  sfinţire  a  sabatului26  dat  fiind  şi  faptul 
că  urmează  imediat  frângerea  pâinii  şi  care  ar  corespunde  întru  to¬ 
tul  relatărilor  evanghelice. 


IV,  p.  49;  O.  Procksch,  Passa  und  Abcndmahl,  în  H.  Sasse,  Vom  Sakrament  des  Altars, 
Leipzig  1941,  p.  19 — 25;  D.  Chwolson,  Das  letze  Passamalil  Christi  und  der  Tag  seines 
Todes,  Leipzig  190S;  A.  Jaubert,  La  date  de  la  Cine.  Calcndrier  biblique  et  liturgic 
chreticnnc.  Paris  1957.  Exegeza  contemporană  aşa  cum  apare  sintetizată  la  Rupert  Fen- 
nenberg,  în  „Christlichc  Passafcier  und  Abendmahl.  Eine  biblish  hermeneutishs  Untcr- 
suchung  der  neutestamentlichen  Einsctzungsberichte,  Miinchen  1971,  caută  o  reconside¬ 
rare  a  datelor  Evangheliilor  încercând  să  arate  că  Cina  cea  de  Taină  s-a  petrecut  „într-o 
atmosferă  pascală”. 

18.  Oesterly,  V.O.E.,  The  Jewish  Background  of  tkc  Christian  I-iturgy,  Oxford 

1925. 

19.  Lietzmann,  Messe  und  Horrcnmahl.  Eine  Studie  zur  Geschichtc  der  Litur¬ 
ghie,  Berlin  1955,  p.  249 — 256. 

20.  Gr.  Dix,  op.  cit.,  p.  48 — 105. 

21.  Louis  Bouyer,  op.  cit.,  p.  101. 

22.  Jungmann.  Missarum  sollemnia,  voii.  Paris  1956,  p.  30—42. 

23.  Louis  Ligier,  op.  cit.,  p.  7—15. 

24.  A  se  vedea:  (  esterly,  op.  cit.,  p.  79;  Lietzmann,  op.  cit.,  p.  202  şi  u. 

25.  I.  Elbogen,  Eingang  und  Ausgang  des  Sabbats  nach  talmuUischcn  Quellcn,  în 
Festschrift  zu  Israel  Lewy's  70.  Geburtstag,  Breslau  1911,  p.  173 — 187. 

26.  Teoria  aceasta  susţinută  de  F.  Spitta,  Zur  Geschichtc  und  EucharLt,  Jewish 
Theological  Studies  3  (1901/02),  p.  357 — 369:  „I  venture  to  suggest,  then,  that  the  real 
Jewish  antecedent  of  the  Lord's  Supper  svas  the  weckly  Qiddush”. 

Oesterly  numeşte  ultima  cină  Passaqiddush,  „o  sfinţire"  rituală 
a  sărbătorii,  sfinţire  ce  ar  fi  avut  loc  cu  24  de  ore  înainte  de  începu¬ 
tul  ei.  Dar  această  teorie  este  fără  temei,  căci  sărbătoarea  trebuie  să 
urmeze  imediat  după  „binecuvântarea  ei"27.  Oiddush-ul  pascal  prefa¬ 
ţează  sărbătoarea  Paştelui  fiind  rostit  asupra  primului  din  cele  4  pa¬ 
hare  folosite  în  ritual.  Separarea  sau  detaşarea  Qu;drîush-ului  cu  24  de 
ore  faţă  de  contextul  cinei  pascale  este  inadmisibilă.28 

b)  —  Ultima  cină  a  fost  Habhura  maiiP. 

O  încercare  de  încadrare  într-un  alt  context  a  ultimei  cine  a 
Mântuitorului  o  propune  H.  Lietzmann30  la  care  se  alătură  K.G.  Goetz31 
şi  Gr.  Dix32.  Aceştia  consideră  că  Iisus  şi  ucenicii  Săi  au  format  un 
chaburoth,  un  element  specific  al  vieţii  religioase  iudaice,  constând 
dintr-o  societate  de  prieteni  care  se  întâlneau  săptămânal  la  o  cină  cu 
caracter  religios33  care  avea  aceeaşi  structură  ca  şi  liturghia  familială, 
în  care  nici  o  mâncare  nu  era  luată  fără  binecuvântare.  Mai  întâi,  avea 
Ioc  o  spălare  a  mâinilor,  apoi  conducătorul  chaburotului  lua  pâinea,  o 
frângea  şi  pronunţa  o  binecuvântare,  urma  apoi  masa  propriu-zisă,  apoi 
binecuvântarea  dună  masă  (birhhat  hri-mazon)  având  la  începutul  ei  o 
binecuvântare  specială  asupra  unui  pahar  cu  vin.  Totul  se  sfârşea  prin 
cântarea  de  psalmi.  Cina  descrisă  de  sinoptici  s-ar  încadra  perfect  In 
această  schemă.  Mântuitorul  a  luat  pâinea  şi  a  pronunţat  o  binecuvân¬ 
tare,  eulogesas  (Mt,  Mc),  eucharisfesas  (Mc)  zicând:  „Acesta  este  Tru¬ 
pul  Meu",  apoi  a  frânt-o  şi  a  dat-o  ucenicilor.  A  urmat  cina  propriu-zisă, 
la  sfârşitul  căreia  Mântuitorul  a  luat  „paharul  binecuvântării"  şi  l-a 
dat  ucenicilor  zicând:  „Acesta  este  Sângele  Meu..."  Prin  aceste  acte 
Mântuitorul  nu  a  introdus  practici  noi,  ci  a  investit  un  obicei  iudaic 
universal  cu  o  nouă  şi  deosebită  semnificaţie.  Dacă  ucenicii  vor  face 
aceasta,  adunarea  de  prieteni  apropiaţi  (chnburah)  se  va  reuni  şi  El 
va  fi  prezent  în  chip  tainic  între  ei  prin  intermediul  actelor  cultice 
până  la  sfârşitul  veacurilor.  Ceea  ce  Mântuitorul  a  făcut  la  Cină  nu 
a  fost  un  ritual  nou,  ci  El  a  legat  o  nouă  şi  adâncă  realitate  sp  ri'.uaiă 
de  două  acte  majore  ale  pietăţii  iudaice,  de  care  El  a  fost  sigur  că  pe 
viitor  ucenicii  le  vor  face,  de  fiecare  dată  când  această  adunare  se 
va  reuni.” 

Acestei  viziuni  asupra  ultimei  Cine  J.  Jeremias  opune  argumen¬ 
tul  că  aceste  adunări  erau  mai  mult  adunări  cu  un  anumit  scop, 


27.  I.  Jeremias  op.  cit.,  p,  23. 

28.  Ibidem,  p.  24. 

29.  Gr.  Dix,  op.  cit.,  p.  50  şi  Cirloi,  The  early  Eucharist,  Londra  1928,  p. 

14  ifi  u. 

30.  H.  I.ierzmann,  op.  cit.,  p.  211  şi  u. 

31.  K.  G.  Goetz,  Der  Ursprung  des  Kirchlichen  Abcndmahls,  blosse  Mahlgcmein- 
schaft  von  Jcsiis  und  scinen  Jungcrn  odcr  cine  besundere  Handlung  und  Worte  von  Jesus? 
tlasel  1929,  pag.  27  şi  u.;  Idem,  Die  Abendmahlsfrage  in  ihrer  gcschichtlichan  I'ntwick- 
lung,  Leiptzig  1904,  p.  50  şi  u. 

32.  Gr.  Dix,  op.  cit.,  p.  51  şi  u. 

33.  Oesterly,  op.  cit.,  p.  167. 

34.  Gr.  Dix,  op.  cit.,  p.  56 — 59. 

„Pflichîmahlzeiten",  şi  apar  rar,  nedemonstrat  istoric,  ca  cine  rituale 
sacre.35 

In  stabilirea  originii  anaforalei  euharistice  toate  încercările  de 
rezolvare  a  problemelor  arată  în  mod  cert  de  unde  trebuie  pornit 
într-o  astfel  de  investigaţie.  Elementul  generator  care  a  stat  la  baza 
formării  cultului  iudaic  şi  care  a  influenţat  formarea  cultului  creştin 
a  fost  „binecuvântarea"  iudaică  (berakuh).  Rugăciunea  prin  excelenţă 
a  cultului  Vechiului  Testament,  ea  marchează  şi  defineşte  orizontul 
întregii  existenţe  iudaice.  Dacă  ultima  Cină  a  fost  sau  nu  una  pas¬ 
cală,  dacă  ea  a  fost  doar  un  Quiddush  sau  un  Chaburoth,  cert  este  fap¬ 
tul  că  din  contextul  ei  nu  a  lipsit  binecuvântarea  după  cină  (birkhcit 
ha-mazon).  De  aceea,  apare  ca  imperios  necesară  descrierea  struc¬ 
turii  liturghiei  iudaice  şi  a  rolului  primordial  pe  care  binecuvântarea 
îl  are  în  cadrul  ei. 

II.  Structura  cultului  iudaic  —  importanţa  şi  semnificaţia 
noţiunii  de  berakah 36 

Cultul  iudaic  în  varietatea  şi  profunzimea  lui  este  un  tot  unitar 
unic  şi  fascinant.37  Nu  doar  vocaţia  unui  popor  ales  se  manifestă  prin 
el,  ci  prin  el  lumii  întregi  s-a  dăruit  cultul  în  duh  şi  adevăr  (In.  4, 
24).M  Cuvintele  rostite  şi  întrebuinţate  de  Mântuitorul  arată  o  cunoaş¬ 
tere  adâncă  şi  fără  egal  a  textului  sacru  şi  a  tradiţiilor  cultice  iudai¬ 
ce.  El  a  descoperit  lumii  ceea  ce  acest  cult  avea  în  germene  şi  l-a  fă¬ 
cut  să  înflorească  în  propria  sa  pietate.  Integrându-se  în  contextul 
cultic  iudaic,  Iisus  din  Nazaret  arată  forma  plenară  de  pietate  şi  anu¬ 
me,  cea  a  Fiului  lui  Dumnezeu  întrupat,  fundamentul  cultului  legii 
celei  noi.’’ 

O  descriere  a  structurii  cultului  iudaic  porneşte  de  la  investiga¬ 
rea  datelor  scripturis'ice,  dar  Sfânta  Scriptură  şi,  în  mod  special,  Noul 
Testament  dă  mai  mult  indicii  de  ordin  indicativ  decât  descriptiv40. 
Este  relatat  că  Mântuitorul  a  frecventat  Templul  şi  sinagoga  (Mt.  21, 
12;  Lc.  22,  53?  Mc.  1,  21),  ceea  ce  au  făcut  mai  apoi  şi  Sfinţii  Apostoli 
(Fapte.  13,  5),  ră  a  respectat  şi  ţinut  sărbătorile  iudaice;  Puştile  (Mt. 
26,  2),  Sărbătoarea  corturilor  (In.  7,  2),  Sărbătoarea  înnoirii  templului 
(In.  10,  22),  că  s-a  rugat  atât  în  public  cât  şi  in  parti  ular,  că  a  bine¬ 
cuvântat,  dar  toate  acestea  nu  sunt  descrise  în  amănuntul  ritualului. 


35.  J.  Jcrcmias,  op.  cit.,  p.  25. 

36.  Consideraţii  deosebit  de  valoroase  cu  privire  la  structura  cultului  iudaic  am 
găsit  la  Carmine  di  Sânte,  La  priirc  dTsrael,  aux  sources  de  Ia  liturgic  chrcticnne,  Paris 
1980,  p.  41 — 131;  CAV.  Dugmore,  The  influenco  of  the  synagogue  upon  the  divine  officc, 
'Vestminster,  p.  11 — 42:  A.E.  Millgram,  Jcwish  VLorshlp,  Plvladelphia  1971,  p.  80—89. 

37.  I.  Elbogen  în  op.  cit.,  p.  2  defineşte  cultul  iudaic  ca  fiiaJ  cultul  care  în  is¬ 
teria  religiilor  se  remarcă  prin  vitalitatea  lui,  prin  caracterul  lui  profund  spiritual. 

38.  I.ouis  Bouyer,  op.  cit.,  p.  95. 

39.  Ibidem,  p.  96. 

40.  Carmine  di  Sânte,  op.  cit.,  p.  30. 

Noul  Testament,  Sfânta  Scriptură  în  general,  presupune  cunoaşterea 
tradiţiei  liturgice  aşa  cum  apare  ea  descrisă  în  Mishna  şi  Talmud.41 

Mishna  este  sursa  liturgică  primară  pentru  a  cunoaşte  în  mod 
concret  cultul  iudaic,  (două  din  cele  şase  cărţi  ale  sale  sunt  dedicate 
practicii  liturgice)  alături  de  Talmud  care  este  analiza  şi  completarea 
ei.  Ea  conţine  informaţii  cu  privire  Ia  cultul  sacrificial  centrat  pe 
Templu,  la  sărbătorile  poporului  iudeu,  iar  o  parte  întreagă  este  con¬ 
sacrată  binecuvântării  şi  poziţiei  ei  centrale  în  structura  cultului  iu¬ 
daic.42  Talmudul  —  „studierea  Legii",  —  se  compune  din  două  părţi; 
prima,  reproducând  texlul  Mishnei,  iar  cea  de  a  doua  fiind  analiza  şi 
aprofundarea  ei.4i 

Astfel,  pe  baza  acestor  surse  universul  liturgic  iudaic  se  contu¬ 
rează  în  jurul  binecuvântării  (berakah),  ca  nucleu  generator  cu  trei 
sfere  concentrice:  prima  sferă  fiind  „Shema  Israel"  —  credo-ul  prin 
excelenţă  al  iudaismului;44  a  doua  fiind  „Teltiîah"  rugăciunea  prin  ex- 

41.  A.  Cronbach,  Jewish  Worship  in  N.T.  în  Interpreter’s  Dictionary  of  the 
Blble,  voi.  IV,  Nashville,  1962,  p.  895. 

42.  A  se  vedea  Carmine,  op.  cit.,  p.  30 — 32.  Mishnah  este  o  compilaţie  de  legi 
şi  prescripţii  iudaice  care  deşi  datează  din  sec.  III  şi  conţine  un  material  anterior  epocii 
lui  lisus.  Deşi  a  fost  scrisă  cu  două  generaţii  după  epoca  N.T.  ca  conţine  informaţii  pri¬ 
vitoare  la  practicile  liturgice  care  erau  în  vigoare  şi  în  perioada  N.T. 

43.  Talmud  Torah,  cercetarea  Legii,  a  avut  loc  în  Academii  care  în  mod  practic 
au  fost  dominate  de  cele  două  centre  culturale  ale  epocii:  Babilonul  şi  Ierusalimul.  Când 
au  fost  aşternute  în  scris  cercetările  asupra  Mishnei  în  mod  normal  au  apărut  într-o 
dublă  redactare  —  Talmudul  babilonian  şi  Talmudul  palestinian.  Informaţiile  de  ordin 
liturgic  au  o  poziţie  semnificativă  în  ambele  redactări.  Ambele  Talmude  se  deschid  cu 
celebrul  comentar  at  cărţii  despre  „berakah"  din  Mishna  sub!  niindu-se  necesitatea  abso¬ 
lută  a  cunoaşterii  rolului  binecuvântării  pentru  înţelegerea  întregii  tradiţii  liturgice  iu¬ 
daice. 

44.  „Ascultă  Israele!  Domnul  Dumnezeul  nostru  este  singurul  Domn.  Să  iubeşti 
pe  Domnul  Dumnezeul  tău  din  toată  in'ma  ta,  din  tot  sufletul  tău  şi  din  toată  puterea 
ta"  (Deut  6,  4 — 5)  —  aceste  cuvinte  sunt  estimate  într-o  manieră  absolută  a  fi  cele  mai 
importante  ale  cultului  iudaic.  „Ele  sunt  mărturisirea  de  credinţă  care  determină  întreaga 
existenţă  în  iudaism.  Ele  determină  educaţia  şi  formarea  spirituală,  fiind  rostite  dimi¬ 
neaţa  şi  seara.  Ele  sunt  o  axiomă  a  gândirii  iudaice  şi  determină  toate  actele  voluntare 
in  toate  sferele  sociale.  El:  au  fost  alese  din  cele  4875  de  cuvinte  ale  Pentateuhului  pen¬ 
tru  a  fi  pentru  totdeauna  şi  oriunde  deviza  poporului  ales".  (E.  Munk,  La  vo:x  de  ia 
Torah.  Commentaire  du  Pentateuque,  Deuteronome,  Paris  1981,  pag.  68);  Iudaismul  a 
introdus  astfel  in  lume  o  concepţie  revoluţionară  asupra  realităţii  lumii  acesteia,  con¬ 
cepţie  amplificată  şi  fructificată  în  mod  plenar  de  creştinism:  Existenţa  nu  este  o  aban¬ 
donare  de  către  o  Necesitate  fatala,  sau  spre  autosuficienţă  propria,  ci  ea  este  operă 
a  dragostei  şi  voinţei  libere  a  lui  Dumnezeu.  Acesta  nu  se  ident.f  că  cu  lumea  (panteism) 
şi  nici  nu  este  străin  de  ea  (mecanicism).  El  este  principiul  ei.  Ca  şi  o  operă  de  artă 
sau  o  scriere,  lumea  este  un  gest  de  iubire  şi  ea  nu  devine  intel  gibila  decât  penar»  cei 
care  simte  şi  percepe  intenţia  care  stă  la  baza  existenţei  «i  (op.  cit-,  p.  59). 

celenţă  în  cultul  iudaic45;  iar  a  treia  sferă  este  „Miqrat  Torah“  —  lec¬ 
tura  Torei  —  care  circumscrie  întregul  univers  cultic.46 

Relaţia  între  nucleu  şi  diversele  sfere  nu  este  una  statică,  ci  una 
dinamică;  ea  nu  este  una  de  juxtapunere  ci  de  completare,  de  îmbo¬ 
găţire  reciprocă  şi  de  complementaritate:  Intr-o  operă  muzicală  tema 
centrală  este  repetată  de  mai  multe  ori,  de  fiecare  dată  însă  într-o 
formă  nouă  şi  originală.  Astfel  şi  diversele  structuri  ale  universului 
cultic  iudaic  exprimă  fiecare  sensul  întotdeauna  nou  şi  inepuizabil  al 
binecuvântării. 

Această  arhitectură  a  rugăciunii  în  care  axisul  central  este  bine¬ 
cuvântarea,  poate  fi  regăsită  în  orice  act  cultic  personal  sau  public 
în  iudaism  şi  de  a  cărei  înţelegere  este  determinat  în  mod  fundamen¬ 
tal  stabilirea  originii  anaforalei  euharistice.  De  aceea  apare  ca  nece¬ 
sară  o  încercare  de  definire  a  centralităţii  binecuvântării  în  ansam¬ 
blul  cultului  iudaic. 

1.  Binecuvântarea  (Berakah)  —  Formulă  de  bază  a  cultului  iudaic 

Formulele  de  binecuvântare  ocupă  un  loc  central  în  viaţa  cultică 
a  poporului  evreu,  căci  prin  binecuvântare  Dumnezeu  este  slăvit  in 
orice  ocazie  şi  pentru  orice  b  nefacere. 

Berakah  este  unitatea  structurală  a  euhologiei  iudaice,  forma  de 


45.  Teffilah  cuprinde  o  serie  de  mici  binecuvântări  de  cerere  dc  trei  ori  în  zi 
—  dimineaţa,  la  amiază  şi  seara  —  ca  o  completare  la  Shema  şi  sunt  şi  ele  încadrate 
între  cele  trei  binecuvântări  la  început  şi  trei  la  sfârşit: 

a)  binecuvântările  iniţiale:  —  laudă  adusă  lui  Dumnezeu: 

1.  Tu  eşti  Dumnezeu 

2.  Tu  eşti  Atotputernicul 

3.  Tu  eşti  Sfânt 

b)  textul  rugăciunii:  „astfel  te  rugăm  pentru*: 

1.  înţelepciune 

2.  pocăinţă 

3.  iertarea  păcatelor 

4.  libertate 

5.  sănătate 

6.  vremuri  de  pace,  buna  întocmire  a  văzduhului,  îmbclşugarea  roadelor  pămân- 

tulni 

7.  reunificarea  lui  Israel 

8.  dreptate 

9.  pedepsirea  vrăjmaşilor 

10.  biruinţa  binelui 

11.  noul  Ierusalim 

12.  Mcs:a 

13.  împlin:rea  cererilor 

c)  binecuvântarea  finală:  „astfel  îţi  mulţumim  şi  te  rugăm  pentru*: 

1.  restaurarea  cultului  dn  Ierusalim 

2.  primirea  mulţumirilor  noastre 

3.  dăruire  păcii  Tale 

46.  Lectura  textului  sacru  şi  interpretarea  lui  apare  de  neconceput  în  afara  uni¬ 
versului  cultic.  Citită  şi  interpretată  în  contextul  cultic,  Torah  îşi  aram  comorile  ascun¬ 
se  şi  hrăneşte  popcrul  ales. 

bază,  fundamentul  ei  —  „seine  Grundform"  cum  o  numeşte  Elbogen.47 
In  acest  termen  se  concentrează  toată  bogăţia  şi  originalitatea  cultică 
iudaică.  Prin  binecuvântare.  Dumnezeu  este  slăvit  cu  mulţumire  în 
orice  ocazie  şi  pentru  orice  binefacere  şi  astfel,  cultic,  omul  defineşte 
un  triplu  raport  —  cu  Dumnezeu,  cu  semenii  şi  cu  lumea:  Dumnezeu 
este  Originea,  Sursa  a  tot  binele;  lumea  este  un  dar  al  Săuf>  iar  se¬ 
menii  sunt  toţi  fraţi  bucurându-se  de  aceeaşi  dragoste  a  Zid '.torului. 
Astfel  binecuvântarea  descoperă  adevăratul  sens  şi  adevărata  inten¬ 
ţionalitate  a  lumii  şi  ea  apare  drept  o  condiţie  indispensabilă  a  împli¬ 
nirii  eshatologice.48  Fără  ea  lumea  este  tristă,  opacă  şi  închisă  în  sine: 
„Cine  se  foloseşte  de  bunurile  acestei  lumi  fără  a  binecuvânta  —  pre¬ 
cizează  Talmudul  babilonian  • —  profanează  lucruri  sfinte'1.4*  Prin  ce¬ 
lebrarea  cultică  şi  binecuvântare  lumea  este  percepută  in  splendoa¬ 
rea  ei  originară. 

a)  Noţiunea  biblică  de  „ Berahah “ 

Originile  acestui  termen  vin  de  la  verbul  b-r-kh,  care  înseamnă 
a  îngenunchia  —  berekh  cu  pluralul  birkayim  însemnează  genunchi 
—  iar  forma  verbală  Piei  berekh  este  folosită  pentru  a  exprima  no* 
ţiunea  de  „a  binecuvânta".  Termenul  biblic  de  Berakah  nu  semnifică 
doar  „acţiunea"  de  binecuvântare,  ci  şi  starea  de  „binecuvântat"  ce 
rezultă  din  această  acţiune.50 

Omul  are  în  sine  puterea  de  a  binecuvânta,  această  forţă  vitală, 
dar  Cel  de  la  Care  porneşte  orice  binecuvântare  este  Dumnezeu,  „Cel 
binecuvântat"  prin  excelenţă,  Care  binecuvântează  în  adevăratul  sens 
al  cuvântului.  Tot  ce  poate  face  omul  este  de  a  implora  această  bine¬ 
cuvântare  divină. 

Concepţia  biblică  despre  binecuvântare  nu  are  nimic  comun  cu 
maniera  în  care  popoarele  primitive  priveau  omul  ca  fiind  dotat  cu 
forţă  magică.  Binecuvântarea  biblică  este  un  acord  pozitiv  şi  dinamic, 
un  „da“  plenar  spus  oricărui  lucru:  „Dumnezeu  le-a  binecuvântat 
(peştii,  păsările,  primele  vietăţi  create)  şi  a  zis:  Rodiţi  şi  vă  înmulţiţi 
şi  umpleţi  apele  mărilor  şi  păsările  să  se  înmulţească  pe  pământ " 
(Fac  1,  22),  Omul,  coroana  creaturii  este  binecuvântat  chiar  dintr-un 
început:  «Şi  Dumnezeu  i-a  binecuvântat  zicând:  „Fiţi  rodnici  şi  vă  în¬ 
mulţiţi  şi  umpleţi  pământul  şi-l  stăpâniţi..."»  (Fac.  1,  28).  Prin  bine- 


47.  I.  Flbtven,  Der  judisahc  Gottesdicnst  in  sciner  geschichtlxhen  Emwîcklung, 
Trankfurt  pe  Main,  1931 .  p,  4. 

48.  Carmin:  di  Sânte,  op.  cit.,  p.  42, 

49.  Ber  35  a  la  E.  Munk,  Lc  cnondc  des  prieres,  Paris,  1930,  p.  30. 

50.  Despre  etimologia  acestui  termen  a  se  vedea:  K.  Hruby,  La  notion  de  „Be¬ 
rakah"  dans  la  tradition  et  son  caracter  anamnePquc,  în  Questions  liturgiques  52  (1971), 
p.  155—170;  Idem,  La  benediction  comroe  formule  de  basc  de  Ia  liturgic  juise,  în  A.M, 
Triacca  ţi  A.  Pistoia  (edt,  Les  benedictions  ct  Ies  sacramentaux  dans  la  liturgic,  Confe- 
rences  Saint  Serge,  XXXIV-';  Semainî  detudes  liturgqeus,  BELS;  Roma  1’8S.  p.  1Ş9— 
124;  J.P.  Audet,  Esquisse  du  genre  litteraire  de  la  „Benediction"  juive  el  dc  I  Euchanstic 
«hicticnne,  în  Revue  biblique,  1958,  p.  371  ţi  u. 

cuvântare  se  arată  că  Dumnezeu  nu  este  doar  Creatorul  făpturilor,  ci 
şi  Proniatorul  lor.  Binecuvântarea  este  întotdeauna  un  dar  special  pe 
care  Dumnezeu  In  suverana  Sa  libertate  îl  acordă  cuiva,  unei  per¬ 
soane  sau  unui  grup  de  persoane.  Noţiunea  biblică  de  Berakah,  cores¬ 
punzătoare  termenului  grec  eulogeia,  este  aşadar  înţeleasă  ca  dialog, 
ca  reciprocitate:  nu  doar  Dumnezeu  se  manifestă  oamenilor  şi  umple 
lumea  de  darurile  Sale,  binecuvântându-le,  ci  şi  oamenii  „binecuvân¬ 
tează"  pe  Dumnezeu,  lăudându-L  şi  mulţumindu-I  prin  celebrare  cul- 
tică,  împlinnid  astfel  intenţionalitatea  „da-ului“  divin  spus  tuturor 
făpturilor. 

b)  Berakcih  şi  Torah 

Binecuvântarea  este  pentru  poporul  ales  dialog  viu  şi  personal 
cu  Dumnezeu  Cel  Care  S-a  descoperit  lui  Israel  şi  ea  marchează  o 
relaţie  sui  generis  între  El  şi  poporul  Său,  oricare  ar  fi  obiectul  laudei 
şi  al  binecuvântării. 

Berakah  indică  specificul  cultului  iudaic:  Dumnezeu  na  este  con¬ 
ceput  niciodată  în  mod  abstract,  în  mod  general,  ci  totdeauna  în  co¬ 
relaţie  cu  un  fapt  fundamental:  Legământul  Său  cu  poporul  Său.  Ast¬ 
fel  Berakah  este  un  act  de  cult  a  cărui  caracteristică  esenţială  este 
cea  de  a  fi  un  răspuns  şi  anume  răspunsul  la  Cuvântul  lui  Dum¬ 
nezeu.51 

„Ascultă  Israele!  Eu  sunt  Domnul  Dumnezeul  tău,  să  nu  ai  alţi 
dumnezei  afară  de  Mine"  (Deut.  6,  4).  Pentru  Israel  Cuvântul  lui  Dum¬ 
nezeu  este  acţiune,  intervenţie  personală,  prezenţă  care  se  afirmă  şi 
se  impune,  dar  fiind  Cuvânt  al  Celui  Atotputernic,  el  realizează  şi  îm¬ 
plineşte  ceea  ce  anunţă.  Cuvântul  lui  Dumnezeu  este  şi  Lege,  fără  a 
avea  conotaţia  lui  lex  sau  nomos.52 

Cuvântul  lui  Dumnezeu  este  darul  care  angajează.  El  nu  doar 
defineşte  cadrele  existenţei  fericite  a  omului  In  comuniune  cu  Zidi¬ 
torul  său,  ci  cunoaşterea  şi  împlinirea  lui  pecetluieşte  un  popor  ales, 
creează  o  comuniune  într-o  astfel  de  măsură  încât,  în  acelaşi  timp,  ace¬ 
laşi  cuvânt  inspirat  devine  revelaţie  a  lui  Dumnezeu  şi  laudă  şi  mul¬ 
ţumire  a  omului.  Complementaritatea  între  descoperirea  lui  Dumne¬ 
zeu  în  ceea  ce  doreşte  El  pentru  poporul  Său  şi  lauda  şi  mulţumirea 
adusă  Lui  de  aleşii  Săi,  îşi  găseşte  în  mod  plenar  expresia  în  cartea 
psalmilor.  Cuvântul  lui  Dumnezeu  în  cântarea  inspirată  este  un  Cu¬ 
vânt  creator  de  comuniune:  Psalmii,  cântarea  poporului  ales,  au  hră¬ 
nit  progresiv  şi  pregătit  înflorirea  binecuvântării  cultice  în  care 
această  comuniune  între  Dumnezeu  şi  om  îşi  găseşte  o  unică  formă 
de  expresie.53  Binecuvântând  pentru  toate  cele  primite  şi  consacrând 
prin  binecuvântare  or  ce  acţiune  a  sa,  omul  transformă  profanul  în 
sacru,  obiectele  in  daruri,  lucrurile  în  «uvinte  de  dragoste.  Prin  bine- 


61.  Louis  Bouyer,  op.  cit.,  p.  56. 

52.  A  se  vede*  F.  Jtcob,  Theologie  dc  PAncien  Testament,  Neuchatcl-Paris,  1955, 
p.  219;  precum  şi  articolul  nomos  al  lui  G.  Kittal  din  Thcologisches  Wsrterbuch. 

53.  Louis  Bouyer,  op.  cit.,  p.  46 — 51. 

cuvântare  lumea  devine  un  imens  sanctuar  unde  neîncetat  se  aduce 
lui  Dumnezeu  jertfa  curată  despre  care  vorbeşte  Sfântul  Prooroc  Ma- 
leahi  (Maleahi  1,  10 — 12).  Prin  această  subliniere  a  dinamicii  !  turgice 
a  întregii  existenţe,  binecuvântarea  cultică  iudaică,  prefaţează  doar, 
ceea  ce  avea  să  Împlinească  şi  să  reliefeze  în  mod  plenar  mai  apoi, 
Liturghia  creştină. 

c)  Structura  binecuvântării  (berakah) 

Berakah,  modelul  fundamental  (Grundform)  de  rugăciune  din  iu¬ 
daism  —  precizează  I.  Elbogen  —  are  ca  prototip  numeroasele  rugă¬ 
ciuni  de  laudă  din  cartea  psalmilor  precum  şi  variatele  doxologii  de 
la  sfârşitul  diferitelor  părţi  ale  Psaltirii  (Ps.  41,  14;  72;  18.).5*  Reguli 
fixe  ds  formulare  a  binecuvântării  au  fost  stabilite  de  primii  Amo- 
raim  (sec.  III).  Uneori  a  fost  considerată  ca  indispensabilă  amintirea 
numelui  lui  Dumnezeu  (Shem),  alteori  a  demnităţii  de  Împărat  a  lui 
Dumnezeu  (malkhut).  Astfel  s-a  născut  formula  obişnuită  de  astăzi; 
Binecuvântat  fii,  Yahve,  Dumnezeul  nostru,  împăratul  lumii...  (Ba- 
rukh  atah  Yahve  eloheinu  melek  ha-olam). 

In  tradiţia  cultică  iudaică  există  două  tipuri  de  Berakah.  Există 
binecuvântări  scurte,  care  sunt  formule  stereotipe,  limitându-sa  la  o 
singură  frază  care  conţine  doar  afirmarea  unei  simple  binecuvântări 
şi  a  motivului  ei  în  sensul  strict  al  cuvântului,  marcând  bucuria  sau 
împlinirea  unui  act  cultrc  sau  privat;55  şi  binecuvântări  lungi,  care 
sunt  forme  mai  dezvoltate  care  conţin  şi  cereri.56  Primele  sunt  desti¬ 
nate  să  însoţească  fiecare  act  al  iudeului  pios  de  la  trezire  până  la 
somnul  de  seară.  Celelalte  sunt  destinate  serviciului  sinagogal  sau  ru¬ 
găciunii  de  mulţumire  după  masă.57 


54.  I.  Elbogen,  op.  cit.,  p.  4 — 5. 

55.  Binecuvântarea  scurtă,  «spontană",  se  compune  din  două  părţi: 

1.  Formula  de  binecuvântare:  «Binecuvântat  să  fie  Yahve,  Dumnezeul  nostru,  îm¬ 
păratul  lumii . . 

2.  Enunţul  scurt  şi  variabil  al  motivului  de  laudă. 

56.  Binecuvântarea  lungă,  cea  «cultică"  cuprinde  trei  părţi: 

1.  «Binecuvântarea"  propriu-zisă,  întotdeauna  scurtă,  mai  mult  sau  mai  puţin 
stereotipă,  cu  tendinţă  de  apel  la  laudă  entuziastă  a  lui  Dumnezeu. 

2.  Elementul  central,  anamneză  a  mirabilia  Dei,  este  o  dezvoltare,  o  ampl'ficare 
mai  mare  sau  mai  mică  a  motivului  anamnetic  existent  de  a,  la  origine,  într-o  binecuvân¬ 
tare  scurtă.  Tema  ei  centrală  este  mai  puţin  «pimîrea  şi  lauda'  de  moment  cauzată  de  o 
anumită  circumstanţă  particulară,  ci  mai  mult  „de  uimirea  şi  mirarea  permanentă  şi  uni¬ 
versală  în  faţa  actelor  lui  Dumnezeu  percepută  şi  rememorată  înainte  de  toate  de  con¬ 
ştiinţa  comunităţii. 

3.  «Revenirea"  la  binecuvântarea  iniţială  sub  forma  unei  doxologii,  adesea  colo¬ 
rată  în  manieră  diversă  în  funcţie  de  tema  anamnezei.  (J.P.  Audet,  Litcrary  Forms  and 
Contens  of  i  Normal  Eucharistia  in  the  First  Century,  Texte  und  Untersuchungen,  V 
Reihe,  Bând  18,  Berl  n  1978;  de  asemenea,  a  se  vedea  versiunea  mai  lungă  şi  adăugită 
apărută  în  franceză:  Esquisse  du  genre  licteraire  de  la  .Benediction*  juive  et  de  1  Eucha- 
ristie  chretienne,  în  Revue  biblique.  1958,  p.  371  —  399). 

57.  K.  Hruby,  L’action  de  graces  dans  la  Iiturgie  fuive,  în  B.  Botte,  J.  Cadier, 
H.  Cazelles,  Eucharisties  d’Orient  et  d’Occidetit,  Lex  Orandi  46,  Serqaine  liturgique  de 
flnstitutc  Saint  Serge,  Paris,  1970,  p.  24 — 29. 

cuvântare  se  arată  că  Dumnezeu  nu  este  doar  Creatorul  făpturilor,  ci 
şi  Proniatorul  lor.  Binecuvântarea  este  întotdeauna  un  dar  special  pe 
care  Dumnezeu  în  suverana  Sa  libertate  îl  acordă  cuiva,  unei  per¬ 
soane  sau  unui  grup  de  persoane.  Noţiunea  biblică  de  Berakah,  cores¬ 
punzătoare  termenului  grec  eulogeia,  este  aşadar  înţeleasă  ca  dialog, 
ca  reciprocitate:  nu  doar  Dumnezeu  se  manifestă  oamenilor  şi  umple 
lumea  de  darurile  Sale,  binecuvântându-lc,  ci  şi  oamenii  „binecuvân¬ 
tează"  pe  Dumnezeu,  lăudându-L  şi  mulţumindu-I  prin  celebrare  cul- 
tică,  împlinnid  astfel  intenţionalitatea  „da-ului“  divin  spus  tuturor 
făpturilor. 

b)  Berakah  şi  Tor  ah 

Binecuvântarea  este  pentru  poporul  ales  dialog  viu  şi  personal 
cu  Dumnezeu  Cel  Care  S-a  descoperit  lui  Israel  şi  ea  marchează  o 
relaţie  sui  generis  între  El  şi  poporul  Său,  oricare  ar  fi  obiectul  laudei 
şi  al  binecuvântării. 

Berakah  indică  specificul  cultului  iudaic:  Dumnezeu  na  este  con¬ 
ceput  niciodată  în  mod  abstract,  în  mod  general,  ci  to  deauna  în  co¬ 
relaţie  cu  un  fapt  fundamental:  Legământul  Său  cu  poporul  Său.  Ast¬ 
fel  Berakah  este  un  act  de  cult  a  cărui  caracteristică  esenţială  este 
cea  de  a  fi  un  răspuns  şi  anume  răspunsul  la  Cuvântul  lui  Dum¬ 
nezeu.51 

„Ascultă  Israelel  Eu  sunt  Domnul  Dumnezeul  tău,  să  nu  ai  alţi 
dumnezei  afară  de  Mine"  (Deut.  6,  4).  Pentru  Israel  Cuvântul  lui  Dum¬ 
nezeu  este  acţiune,  intervenţie  personală,  prezenţă  care  se  afirmă  şi 
se  impune,  dar  fiind  Cuvânt  al  Celui  Atotputernic,  el  realizează  şi  îm¬ 
plineşte  ceea  ce  anunţă.  Cuvântul  lui  Dumnezeu  este  şi  Lege,  fără  a 
avea  conotaţia  lui  lex  sau  nomos.” 

Cuvântul  lui  Dumnezeu  este  darul  care  angajează.  El  nu  doar 
defineşte  cadrele  existenţei  fericite  a  omului  In  comuniune  cu  Zidi¬ 
torul  său,  ci  cunoaşterea  şi  împlinirea  lui  pecetluieşte  un  popor  ales, 
creează  o  comuniune  într-o  astfel  de  măsură  încât,  in  acelaşi  timp,  ace¬ 
laşi  cuvânt  inspirat  devine  revelaţie  a  lui  Dumnezeu  şi  laudă  şi  mul¬ 
ţumire  a  omului.  Complementaritatea  între  descoperirea  lui  Dumne¬ 
zeu  în  ceea  ce  doreşte  El  pentru  poporul  Său  şi  lauda  şi  mulţumirea 
adusă  Lui  de  aleşii  Săi,  îşi  găseşte  în  mod  plenar  expresia  în  cartea 
psalmilor.  Cuvântul  lui  Dumnezeu  în  cântarea  inspirată  este  un  Cu¬ 
vânt  creator  de  comuniune:  Psalmii,  cântarea  poporului  ales,  au  hră¬ 
nit  progresiv  şi  pregătit  înflorirea  binecuvântării  cultice  în  care 
această  comuniune  între  Dumnezeu  şi  om  îşi  găseşte  o  unică  formă 
de  expresie.51  Binecuvântând  pentru  toate  cele  primite  şi  consacrând 
prin  binecuvântare  or  ce  acţiune  a  sa,  omul  transformă  profanul  în 
sacru,  obiectele  în  daruri,  lucrurile  în  euvinte  de  dragoste.  Prin  bine- 


61.  Louis  Bouyer,  op.  cit.,  p.  '6. 

52.  A  se  vedea  F.  Jacob,  Theologie  dc  l’Ancien  Testament,  Neuchatcl-Paris,  1953, 
p.  219;  precum  ;i  articolul  nomos  al  ltsi  G.  Kistal  din  Theologisches  Wortcrbuch. 

53.  Louis  Bouyer,  op.  cit.,  p.  46 — 51. 

cuvântare  lumea  devine  un  imens  sanctuar  unde  neîncetat  se  aduce 
lui  Dumnezeu  jertfa  curată  despre  care  vorbeşte  Sfântul  Prooroc  Ma- 
lealii  (Maleahi  1,  10 — 12).  Prin  această  subliniere  a  dinamicii  Pturgice 
a  întregii  existenţe,  binecuvântarea  cultică  iudaică,  prefaţează  doar, 
ceea  ce  avea  să  împlinească  şi  să  reliefeze  în  mod  plenar  mai  apoi, 
Liturghia  creştină. 

c)  Structura  binecuvântării  (berakah) 

Berakah,  modelul  fundamental  (Grundform)  de  rugăciune  din  iu¬ 
daism  —  precizează  I.  Elbogen  —  are  ca  prototip  numeroasele  rugă¬ 
ciuni  de  laudă  din  cartea  psalmilor  precum  şi  variatele  doxologii  de 
Ia  sfârşitul  diferitelor  părţi  ale  Psaltirii  (Ps.  41,  14-  72;  18. ).5'  Reguli 
fixe  de  formulare  a  binecuvântării  au  fost  stabilite  de  primii  Amo- 
raim  (sec.  III).  Uneori  a  fost  considerată  ca  indispensabilă  amintirea 
numelui  lui  Dumnezeu  (Shem),  alteori  a  demnităţii  de  împărat  a  lui 
Dumnezeu  (malkhut).  Astfel  s-a  născut  formula  obişnuită  de  astăzi: 
Binecuvântat  fii,  Yahve,  Dumnezeul  nostru,  împăratul  lumii...  fBct- 
rukh  atah  Yahve  eioheinu  melek  ha-oiam). 

In  tradiţia  cultică  iudaică  există  două  tipuri  de  Berakah.  Există 
binecuvântări  scurte,  care  sunt  formule  stereotipe,  limitându-se  la  o 
singură  frază  care  conţine  doar  afirmarea  unei  simple  binecuvântări 
şi  a  motivului  ei  în  sensul  strict  al  cuvântului,  marcând  bucuria  sau 
implinirea  unui  act  cult'c  sau  privat;55  şi  binecuvântări  iungi,  care 
sunt  forme  mai  dezvoltate  care  conţin  şi  cereri.55  Primele  sunt  desti¬ 
nate  să  însoţească  fiecare  act  al  iudeului  pios  de  la  trezire  până  la 
somnul  de  seară.  Celelalte  sunt  destinate  serviciului  sinagogal  sau  ru¬ 
găciunii  de  mulţumire  după  masă.57 


54.  I.  Elbogen.  op.  cit.,  p.  4 — 5. 

55.  Binecuvântarea  scurtă,  „spontană",  se  Compune  din  două  părţi: 

1.  Formula  de  binecuvântare:  „Binecuvântat  să  fie  Yahve,  Dumnezeul  nostru,  îm¬ 
păratul  lumii . .  .* 

2.  Enunţul  scurt  şi  variabil  al  motivului  de  laudă. 

56.  Binecuvântarea  lungă,  cea  „cultică"  cuprinde  trei  părţi: 

1.  „Binecuvântarea"  propriu-zisă,  întotdeauna  scurtă,  mai  mult  sau  mai  puţin 
stereotipă,  cu  tendinţă  de  apel  h  laudă  entuziastă  a  lui  Dumnezeu. 

2.  Elementul  central,  anamneză  a  mirabilia  Dei,  este  o  dezvoltare,  o  ampl'ficare 
mai  mare  sau  mai  mică  a  motivului  anamnetic  existent  de  a,  la  origine,  îrttr-o  binecuvân¬ 
tare  scurtă.  Tema  ei  centrală  este  mai  puţin  „pimirea  şi  lauda'  de  moment  cauzată  de  o 
anumită  circumstanţă  particulară,  ci  mai  mult  „de  uimirea  şi  mirarea  permanentă  şi  uni¬ 
versală  în  faţa  actelor  lui  Dumnezeu  percepută  şi  rememorată  înainte  de  toate  de  con¬ 
ştiinţa  comunităţii. 

3.  „Revenirea"  la  binecuvântarea  iniţială  sub  forma  unei  doxologii,  adesea  colo¬ 
rată  în  manieră  diversă  în  funcţie  de  tema  anamnezei.  (J.P.  Audet,  Litcrary  Forms  and 
Contens  of  a  Normal  Eucharistia  in  the  First  Century,  Texte  und  Untersuchungen.  V 
Reihe,  Bând  !8,  BerFn  1978;  de  asemenea,  a  se  vedea  versiunea  mai  lungă  şi  adăugită 
apărută  in  franceză;  Esquisse  du  genre  litteraire  de  la  „Benediction*  juive  et  dc  I  Eucha- 
ristie  chretienne,  in  Revue  biblique.  1958,  p.  371 — 399). 

57.  K.  Hruby,  L’action  de  graces  dan*  la  liturgie  Juive,  în  B.  Botte,  J.  Cadier, 
H.  Cazelles,  Eucharisties  d’Orient  ct  d’Occidcnt,  Lex  Orandi  46,  Seraaine  liturgique  de 
rinttitute  Saint  Serge,  Paris,  1970,  p.  24 — 29. 

Binecuvântării  ii  este  consacrat  un  capitol  întreg  din  Misnah  şi 
o  secţiune  corespunzătoare  din  Talmud  (Toseftah).  Sunt  consemnate 
aici  toate  formulele  pentru  binecuvântările  scurte  în  integralitatea  lor. 
Binecuvântările  lungi  însă,  presupuse  a  fi  cunoscute  de  toţi,  sunt  men¬ 
ţionate  doar  cu  primele  cuvinte.  Formularul  complet  al  acestor  texte 
a  fost  păstrat  prin  intermediul  cărţilor  de  rugăciuni  (Siddurim). 

Studiul  binecuvântărilor  scurte  aşa  cum  apar  ele  în  aceste  iz¬ 
voare  arată  că  ele  au  menirea  de  a  transforma  viaţa  întreagă  a  iu¬ 
deului  pios  intr-un  act  de  cult,  in  care  fiecare  gest,  fiecare  fapt  este 
făcut  cu  conştiinţa  atotprezenţei  lui  Dumnezeu: 

—  Spălatul  dimineaţa  este  binecuvântat  prin  formula:  „Binecu¬ 
vântat  eşti  Tu  Doamne,  Dumnezeul  nostru,  Împăratul  veacurilor,  care 
ne  sfinţeşti  prin  poruncile  Tale  şi  ne-ai  prescris  să  ne  spălăm  mâi¬ 
ni  le."5* 

—  întorcând  ochii  spre  cele  care  il  înconjoară  spune:  „Binecu¬ 
vântat  eşti  Tu  Doamne,  Dumnezeul  nostru,  Care  deschizi  och;i  or¬ 
bilor."5* 

—  Imbrăcându-se  spune:  „Binecuvântat  eşti  Tu  Doamne,  Dum¬ 
nezeul  nostru,  Care  îmbraci  pe  cei  goi."60 

Practica  aceasta  constantă  a  binecuvântării  pentru  orice  lucru 
devine  astfel  o  rugăciune  continuă  care  cuprinde  întreaga  existenţă 
şi  întreaga  lume  prin  care  toate  sunt  întoarse  cu  mulţumire  Dăruito- 
rului.  Astfel,  viaţa  poporului  ales  până  in  detaliile  cele  mai  profane 
ale  existenţei,  îmbracă  nu  numai  un  caracter  sacru,  ci  şi  sacerdotal.61 

Pe  acest  fond  general  al  multelor  şi  diverselor  binecuvântări  se 
grefează  marile  b  necuvântări,  cele  ale  serviciului  sinagogal  şi  cele 
ale  cinei.  Ele  introduc  şi  conduc  la  sursa  vieţii  sacerdotale  a  poporu¬ 
lui  ales  într-o  cerere  detaliată:  pentru  sf:nţirea  Numelui  Său,  pentru 
venirea  împărăţiei  Sale,  pentru  împlinirea  voii  Sale;  cerere  încadrată 
intre  o  mare  binecuvântare  pentru  darul  luminii  şi  o  altă  binecuvân¬ 
tare  pentru  darul  vieţii.  Acestea  sunt  cele  trei  mari  teme  ale  berak- 
ho/h-urilor  care  premerg  cultul  iudaic  marcat  de  recitirea  Shemei,  a 
Tefilichei  şi  b  necuvântării  după  masă. 

Geneza  acestor  mari  binecuvântări  care  definesc  principalele 
acte  ale  cultului  iudaic  poate  fi  găsită  în  partea  anamnetică  a  micilor 
binecuvântări,  în  „motivul"  imediat  al  binecuvântării,  motiv  ce  s-a 
dezvoltat  în  ample  expuneri.62  Din  moment  ce  binecuvântarea  simplă 
s-a  detaşat  de  orice  circumstanţă  sau  act  particular  integrându-se  în 
ciclurile  uzuale  ale  cultului  individual  şi  public,  motivul  ei  s-a  dez¬ 
voltat  plecând  de  la  minunile  făcute  de  Dumnezeu  pe  care  tradiţia 
le-a  păstrat  în  memoria  ei  vie.63 


58.  Divid  Hedegard,  op.  cit.,  p.  13. 

59.  Ibidcm,  p.  16. 

60.  Ibidcm,  p.  16. 

61.  Ibidcm,  p.  63. 

62.  J.P.  Audet,  La  Didachc,  Instructions  des  Apotrcs  (Etudcs  bibliqucs),  Paris, 

1959,  p.  400. 

63.  Idem,  Bcnediction  juive,  p.  379. 

2.  Shema  Israel  —  mărturisirea  de  credinlă  a  poporului  ales 

Dimineaţa,  două  binecuvântări  cultice  ample  preced  rostirea 
Shemei  şi  una  singură  urmează  rostirii  ei.  Seara  însă,  Shema  este  inte¬ 
grată  între  patru  binecuvântări  —  două  la  început  şi  două  Ia  sfârşit 
— ,  în  total  fiind  şapte  binecuvântări  în  fiecare  zi,  număr  pe  care  ra¬ 
binii  îl  pun  în  legătură  cu  Ps.  119  care  spune:  „De  şapte  ori  In  zi 
te-am  lăudat  Doamne “  (Ps.  119,  vers.  164).C4 

Numele  binecuvântărilor  este  împrumutat  de  la  primele  lor  cu¬ 
vinte:  yoser'or  (Tu,  Cel  care  ai  făcut  lumina)  şi  ahavah  rabbah  (Din- 
tr-o  mare  iubire . . .)  preced  Shema  şi  ’emet  we-y as/v  (Adevărat  şi 
cert . . .)  urmează  rostirii  ei. 

Prima  binecuvântare,  structurată  pe  schema  tipică  a  binecuvân¬ 
tărilor  cultice  şi  astfel  adesea  asemănată  cu  rugăciunea  canonului  eu¬ 
haristie,  este  o  binecuvântare  adusă  lui  Dumnezeu  pentru  darul  lu¬ 
minii,  pentru  miracolul  creaţiei,  pentru  lumea  aceasta  care  datorită 
bunătăţii  Lui  se  înnoieşte  mereu  şi  care  face  pe  poporul  Său  să-şi 
unească  vocile  cu  îngerii  şi  să-L  laude  pe  Cel  Veşnic.65 

Cea  de  a  doua  binecuvântare  care  prefaţează  Shema,  cunoscută 
şi  sub  numele  birkbat  ha  lorah,  laudă  pe  Dumnezeu  pentru  darul  Le¬ 
gii  şi  pentru  întreaga  creaţie,  semne  ale  dragostei  divine. 

Cea  de  a  treia  binecuvântare  rostită  după  Shema  este  expresie  a 
ascultării  şi  a  iubirii  filiale  a  poporului  ales. 


64.  Carmine,  op.  cit.,  p.  70;  I,  Llbogen,  op.  cit.,  p.  14 — 16. 

65.  „Binecuvântat  eşti  Ţu,  Doamne  Dumnezeul  nostru  Împăratul  lumii,  Tu  cel  care 
plăsmuieşti  lumina  ţi  faci  întunericul.  Care  aduci  pacea  şi  zideşti  toate!  Care,  prin  mi¬ 
lostivirea  Ta  luminezi  pământul  şi  toate  făpturile  ce  locu:esc  în  el,  care  prin  bunătatea 
fa  înnoieşti  neîncetat  zidirea  dintru  început.  Cit  de  minunate  sunt  lucrurile  Talc  Doam¬ 
ne,  toate  cu  înţelepciune  Le-ai  făcut!  Pământul  este  plin  de  zidirea  Ta!...  impărate, 
care  singur  ai  fost  lăudat  înainte  de  a  fi  timpul,  binecuvântat  şi  preamărit  d'ntoideau- 
na,  ...  Dumnezeule  veşnice  în  marca  Ta  bunătate,  milostiveştc-Te  spre  noi!  Dumne¬ 
zeule,  Tu  eşti  Puterea  noastră,  Stânca  noastră  de  scăpare,  Scutul  cel  tare  al  mântuirii 
noastre,  Scăparea  noastră!  Dumnezeule  binecuvântat,  înalt  în  înţelepciune.  Tu  ai  plăs¬ 
muit  razele  soarelui;  Tot  ceea  ce  există  ai  făcut  pentru  slava  Numelui  Tău!  Nenumă¬ 
rate  cete  îngereşti  laudă  numele  Tău  Atotputernice. 

B  necuvântat  eşti  Doamne.  Dumnezeul  nostru  în  înălţimile  cerului  şi  aici  jos, 
pe  pământ,  pentru  măreţia  faptelor  Talc  şi  pentru  luminătorii  pe  Care  i-ai  făcut  şi  care 
vestesc  slava  Ta. 

B  necuvântat  eşti  Doamne,  Dumnezeul  nostru,  Stânca  noastră,  scăparea  noastră, 
Împăratul  şi  Mântuitorul  nostru  Care  ai  făcut  cetele  îngereşti!  Slujitorii  Săi  locuiesc  în 
înălţimile  veşnice  şi  cu  frică  vestesc,  proclamă  cuvintele  Dumnezeului  Celui  viu  şi  Împă¬ 
ratului  veşn'c.  Toţi  sunt  iubiţi,  toţi  curaţi  şi  toţi  împlinesc  cu  frică  şi  cutremur  voinţa 
Stăpânului,  toţi  îşi  deschid  gura  cu  sfinţen:c  şi  curăţie,  şi  laudă  şi  preamăresc  şi  sfinţesc 
Num. -le  Marelui  :mpărat  zicând:  Sfânt,  sfânt,  sfânt  Domnul  Savaot:  plin  este  cerul  şi 
pământul  d;  mărirea  Lui! 

...  Căci  El  singur  face  lucruri  nvnunatc,  întocmeşte  lucruri  noi,  sădeşte  dreptatea 
şi  face  să  rodească  mântuirea,  lucrează  tămăJuiri  şi  insuflă  frică  dumnezeiască  celor  care 
îl  laudă.  Dumnezeul  minunilor  prin  bunătatea  Sa  în  fiecare  zi  înnoieşte  lucrul  mâinilor 
Sale,  cum  aste  spus:  Sllviţi-L  pe  Cel  care  a  făcut  luminătorii  cei  mari  căci  veşn  ci  este 
bunătatea  Sa.  Binecuvântat  eşti  Tu  Doamne  Cel  care  plăsmuieşti  lumina!"  Textul  ru0ă- 
ciun  i  se  găseşte  la  David  Hc.legird,  p.  45;  de  asemenea  la  I..  Della  Torre,  Pregare 
l’eucarist'a.  Prcghicrc  cucaristichc  di  ieri  c  di  oggi  per  la  catcchcsi  e  per  l'orazionc,  Bres- 
cia,  1982.  p.  31—3 2. 

încadrarea  principalelor  acte  cultice  in  acest  context  al  ample¬ 
lor  berakhale  conferă  echilibru  cultului  iudaic  şi  exprimă  dorinţa  con¬ 
tinuă  a  lui  Israel  de  a  aduce  o  jertfă  curată,  v'.e,  bineplăcută  (Ma- 
leahi  1,  11)  lui  Dumnezeu  în  lot  locul  şi  tot  timpul. 

3.  Tefillah  —  binecuvântare,  mulţumire  şi  cerere 

Trei  astfel  de  ample  binecuvântări  prefaţează  şi  elementul  cen¬ 
tral  al  liturghiei  sinagogale  —  Tefillah  — ,  rugăciunea  prin  excelenţă 
a  cultului  iudaic,  şi  alte  trei  încheie  această  rugăciune.®6 

Primele  trei  binecuvântări  au  valoarea  unei  introduceri  având 
ca  temă  lauda  lui  Dumnezeu.  El  este  lăudat  pentru  trei  atribute  esen¬ 
ţiale  ale  Sale,  care  definesc  şi  creează  realitatea  comuniunii  cu  po¬ 
porul  ales:  dragostea  Sa  (esed),  atotputernicia  Sa  (gevurah)  şi  sfinţe¬ 
nia  Sa  (qedushah).  Dragostea  Sa  arătată  în  întreaga  istorie  a  lui  Is¬ 
rael,  atotputernicia  Sa  prin  care  El  a  creat  totul,  şi  sfinţenia  Sa  prin 
care  El  atrage  la  Sine  întreaga  lume,  sunt  premisele  necesare  invo¬ 
cării  ajutorului  Lui. 

Cele  treisprezece  binecuvântări  intermediare  sau  mai  bine  zis 
cele  treisprezece  cereri  care  fiecare  se  încheie  cu  câte  o  binecuvân¬ 
tare,  sunt  marea  Chartă  a  iudaismului  de  aşa  manieră  încât  ele  arată 
ceea  ce  este  considerat  a  fi  valori  esenţiale  pentru  poporul  Israel.tT 
Cele  treisprezece  cereri  nu  sunt  fortuite:  ele  prezintă  o  structură  lo¬ 
gică  adâncă  ca  reflex  a  unei  teologii  profund  biblice.  Primele  trei  ce¬ 
reri  se  referă  la  darurile  spirituale  primare,  absolut  necesare  desă¬ 
vârşirii  existenţei  umane  în  dialog  viu,  conştient  şi  personal  cu  Dum¬ 
nezeu:  înţelepciune,  pocăinţă  şi  iertare.  înţelepciunea  —  este  o  înţe¬ 
legere  existenţială  care  percepe  lucrurile  în  adâncimea  lor,  în  inten¬ 
ţionalitatea  şi  în  raţionalitatea  lor-  pocăinţa  (teshuvah),  întoarcere  la 
Dumnezeu)  —  este  cererea  adresată  lui  Dumnezeu  de  întoarcere  la 
adevăr,  de  accedere  la  adevărata  cunoaştere  prin  cunoaşterea  Legii 
şi  paza  poruncilor  divine?  iertarea  —  este  cererea  adusă  înaintea  lui 
Dumnezeu  de  a  găsi  întotdeauna  puterea  de  a  începe  din  nou,  chiar 
după  ce  omul  a  părăsit  prin  păcat  calea  adevărului. 

Următoarele  cereri  se  referă  mai  mult  la  valori  materiale,  ca 
puncte  de  rezistenţă  pentru  cele  sp  rituale:  libertate,  sănătate,  înmul¬ 
ţirea  roadelor  pământului,  reunificarea  poporului  împrăştiat  a  lui 
Israel.  Aceste  patru  elemente  alcătuiesc  pentru  poporul  ales  o  unitate- 
indisociabilă  definitorie  pentru  o  existenţă  fericită.  Urmează  alte  şase 


66.  Denumirea  acestei  rugăciuni  vine  de  la  rădăcina  verbului  pil  care  înseamnă 
a  iudeca,  a  observa,  a  examina.  Forma  reflexivă  —  h:tpallel  —  însemnând  a  se  judeca 
pe  sine  este  cea  care  a  dat  naştere  şi  substantivului  tefillah  care  indică  un  proces  de  cu¬ 
noaştere  de  sine,  iar  traducerea  lui  obişnuită  este  .rugăciune”.  Astfel,  Tefillah  este  defi¬ 
nită  ca  şi  cunoaştere  de  snc  în  lumina  Cuvântului  lui  Dumnezeu.  Despre  Tefillah  a  se 
vedea:  Loeb  Isidorc,  Los  dix-huit  benedictions  în  Rcvue  des  Etudes  Juives  XIX  (!8S9), 
p.  17 — 40;  Levi  Israel,  Les  dix-huit  benedictions  et  Ies  Psalmcs  de  Salomon,  în  Rcvue 
des  Etudes  Juives  XGXII  (1896),  p.  161  — 178;  Hoffman  D.,  Das  Shemon  ’Esrch,  Gebet  in 
Israel,  Monatsschrift  (Bsila^e  zur  judischen  Presse)  1899,  p.  48. 

67.  Carmine,  op.  cit.,  p.  92. 

cereri  cu  un  pronunţat  caracter  social  şi  comunitar:  pentru  dreptate, 
pentru  răsplătirea  dreptăţilor,  pentru  rezidirea  Ierusalimului,  pentru 
venirea  lui  Mesia,  pentru  împlinirea  cererilor.  Şi  aceste  cereri  alcă¬ 
tuiesc  o  unitate  fiind  grupate  în  jurul  a  două  mari  teme;  cererea  ca 
asupra  poporului  ales  să  guverneze  dreptatea  divină  care  să  oprească 
răul  şi  care  să  răsplătească  drepţilor  şi  care  este  voit  orientat  esato- 
logic;  iar  cea  de  a  doua  cerere  este  legată  de  venirea  erei  mesianice  şi  a 
rez'dirii  Ierusalimului. 

Rugăciunea  se  încheie  prin  trei  mari  binecuvântări  conclusive 
ca  mulţumire  (euharistia)  adusă  lui  Dumnezeu  pentru  toate  bunătăţile 
dăruite.  In  realitate  doar  cea  de  a  doua  binecuvântare  dezvoltă  ex¬ 
plic  t  această  taină;  prima  binecuvântare  exprimă  speranţa  rezidiri  i 
templului  din  Ierusalim  şi  a  treia  este  o  rugăciune  pentru  pare  con¬ 
cepută  ca  o  sinteză  a  tuturor  bunurilor. 

III.  Birlicii  ha-mazon 

Centralitatea  binecuvântării  în  ansamblul  cultului  iudaic  este 
evidentă.  In  acest  termen  de  Berakah  se  condensează  toata  originali¬ 
tatea  expresivităţii  cultice  a  poporului  lui  Israel/3  Acesta  este  „nucleul 
generator “  care  defineşte  dialogul  poporului  ales  cu  Dumnezeul  lui.  Be- 
rakch  este  forma  perfectă  şi  împlinită  a  rugăciunii.69  A  lăuda  şi  a  in¬ 
voca,  a  adora  şi  a  cere,  a  mulţumi,  a  implora,  sunt  acte  complemen¬ 
tare,  care  relevă  un  unic  raport  între  om  şi  Dumnezeu  şi  definesc  o 
comuniune  între  un  „Tu'1  —  viu,  iubitor,  personal  al  lui  Dumnezeu, 
infinit  în  iubirea  Sa  —  şi  un  „tu"  al  omului  mereu  recunoscător.  Be- 
rukah  creează  miracolul  întâlnirii  între  Dumnezeu  şi  om  la  toate  nive¬ 
lele  existenţei.  Toate  actele  existenţei  sunt  acte  cultice.  Cultul  iudaic 
familial  este  un  prim  şi  central  nivel  de  experiere  a  acestei  comu¬ 
niuni.  El  transformă  realităţile  biologice  şi  sociale  ale  familiei  în  acte 
ale  unei  preoţii  spirituale  perpetue.70  In  „sanctuarul"  familiei  se  de¬ 
rulează  trei  „acte  cultice"  fundamentale:  primul  —  cotidian  —  este 
legat  de  servirea  zilnică  a  mesei;  al  doilea  —  săptămâna!  —  este  le¬ 
gat  de  Sabath  şi  al  treilea  —  anual  —  este  legat  de  celebrarea  Psş- 
telor, 

C  na  servită  în  familie  este  actul  cultic  prin  excelenţă  şi  astfel, 
mai  mult  decât  oricare  alt  gest  cotidian,  este  însoţit  de  o  serie  de  bi¬ 
necuvântări  specifice.  Iată  în  linii  mari  structura  unei  mese  obişnuite:71 


6S.  Lou$  Fiakelsteln  The  Bîikha:  ha  mazon,  în  Je*-'sh  Quarterly  Revicw  XIX, 
(1928—  1929),  p.  212. 

69.  Carmine,  op.  cit.,  p.  33, 

70.  A.F.  Millgram,  op.  cit.,  p.  290. 

71.  Izvoare  h  aceasta  temă  se  află  h  Strack,  Hermann  und  Billerbeek,  Kom- 
tneatar  zum  NT  aus  Talmud  uni  Midrash,  Bd.  2.  4,  Mitnchcn  1928,  p,  61 1> —  639;  ţi  lite¬ 
ratul  ă  Ia  Berger  Klius,  Manna,  Mchl,  Saucrteig.  Korn  und  Brot  im  Alltag  der  friihen 
Christen,  Stuttgart  1993,  p.  60  ţi  u.;  Klinghardt  Matthias,  Gcmeinschakmanl  und  Mahl- 
gemeinsebaft.  So/iologie  und  Liturgic  frubcbriţtlechcr  Mahlfcicrn,  Titbingen,  Basel  1996. 

1.  Pregătirea  cinei,  ritualul  îna'nte  de  servirea  cinei  sau  ritualul 
pregătirilor:  Se  servesc  întâi  aperitivele.  La  început  un  slujitor  aduce 
apă  cu  care  participanţii  îşi  spală  mâna  dreaptă,  iar  după  aceea  fie¬ 
care  rosteşte  pentru  sine  o  binecuvântare  asupra  unui  pahar  cu  vin: 
„ Binecuvântat  eşti  Iahve,  Dumnezeul  nostru,  Împăratul  lumii  care  ne 
dai  a^est  rod  al  viţei". 

2.  Cina  (mazon)  este  servită  intr-o  cameră  aparte  ( triklinion )  şi 
fiecare  invitat  se  aşează  pe  perini  într-o  ordine  stabilită  in  jurul  unei 
mese.  După  ce  alimentele  au  fo^t  aduse  şi  invitaţii  şi-au  spălat  mâi¬ 
nile,  gazda  ia  în  mâini  pâinea  şi  o  binecuvântează  zicând:  „Binecu¬ 
vântat  eşti  Iahve,  Dumnezeul  nos'ru,  Împăratul  lumii  care  Iaci  să  ro¬ 
dească  pâine  din  pământ Invitaţii  răspund  cu  „Amin!"  după  care 
pâinea  este  frântă  şi  împărţită  tuturor. 

Gazda  mănâncă  mai  întâi  din  ea,  apoi  întinde  mâna  şi  gustă  cu  o 
bucată  de  pâine  unul  din  alimentele  puse  pe  masă.  De  asemenea,  gaz¬ 
da  pronunţă  o  binecuvântare  asupra  primului  pahar  servit  în  decur¬ 
sul  rinei:  ,. Binecuvântat  eşti  Iahve,  Dumnezeul  nostru,  Împăratul  lu¬ 
mii  care  ne  dai  acest  rod  al  viţei". 72 

Asupra  celorlalte  rânduri,  serii  de  pahare,  fiecare  invitat  spune 
o  binecuvântare  pentru  sine.  La  sfârşitul  cinei  urmează  rugăciune  de 
mulţumire:  după  fiecare  masă  gazda  ia  în  mână  un  pahar  cu  vin  (pa¬ 
harul  binecuvântat)  şi  rosteşte  binecuvântarea  după  cină  (birkat  ha- 
mazon). 

3.  încheierea  cinei:  după  rugăciune  (birkat  ha-mazon)  se  ser¬ 
veşte  vin  şi  diferite  alte  dulciuri.  Au  loc  discuţii  şi  la  sfârşit  pot  fi 
cântate  cântece  de  laudă  (epiknmiân). 

O  cină  pascală  însă  are  o  structură  mai  complexă  cu  multe  ele¬ 
mente  adăugate  care  crează  şi  descriu  specificul  sărbătorii: 

1.  Pregătirea  cinei:  se  referă  la  o  pregătire  a  participanţilor  care 

se  reţin  de  la  alte  mâncări  până  la  ora  cinei  pentru  a  o  putea  servi 

cu  poftă:  apoi  la  o  pregtire  a  locului  unde  se  serveşte  cina,  tot  ceea 

ce  este  dospit  este  înlăturat  din  casă  şi  este  amenajată  o  cameră  spe¬ 

cială  cu  perini  putând  să  cuprindă  cel  puţin  zece  persoanei  şi  in  final 
la  pregătirea  mielului  pascal  care  este  sacrificat  după  un  ritual  pre¬ 
stabilit  în  Curtea  Templului  şi  este  apoi  adus  acasă  şi  fript  la  foc 
drschis. 

2.  Cina  pascală  —  începe  odată  cu  apusul  soarelui  (adică  la  15 
Nissan)  şi  trebuie  să  se  încheie  înainte  de  miezul  nopţii.  Nu  ex:stă 
aperitive  ca  la  cina  obişnuită.  Mai  întâi  se  binecuvântează  primul 
pahar  (Oiddusli),  paharul  sărbătorii.  Gazda  rosteşte  două  binecuvân¬ 
tări  —  una  pentru  vin  şi  una  pentru  sărbătoare:  „ Binecuvântat  eşti 
Iahve,  Dumnezeul  nostru,  Împăratul  lumii  care  ne  dai  acest  rod  al 
viţei"  şi  „Binecuvântat  eşti  Iahve,  Dumnezeul  nostru,  Împăratul  lumii 
care  ai  dat  poporului  Tău  această  sărbătoare  a  azimilor  spre  bucurie 


72.  David  Hedegard,  op.  cit.,  p.  44. 


STUDII  ŞI  ARTICOLE 


111 


$i  aducere  aminte.  Binecuvântat  eşti  Iahve,  Cel  care  sfinţeşti  pe  Israel 
şi  veacurile  le  sfinţeşti".  Apoi,  se  servesc  ierburi  amare. 

AI  doilea  pahar  (cel  al  Haggadah}  este  binecuvântat  şi  apoi  este 
relatată  istoria  ieşirii  iui  Israel  din  Egipt  (Deut.  26,  5 — 11).  Partea 
aceasta  centrală  se  încheie  cu  cântarea  primei  părţi  a  Hallelului 
(Ps.  113). 

Servirea  mesei:  după  ce  participanţii  s-au  spălat  pe  mâini,  gazda 
sau  capul  familiei  ia  în  mână  pâinea  nedospită  (mazzah)  şi  o  binecu¬ 
vântează:  „ Binecuvântat  eşti  Iahve,  Dumnezeul  nostru,  împăratul  lu¬ 
mii  Cei  care  faci  ca  pământul  pâine  să  rodească,  şi  care  ne  sfinţeşti 
pe  noi  prin  poruncile  Taie  şi  ne-ai  poruncit  să  mâncăm  această  maz¬ 
zah!"  şi  apoi  o  frânge  şi  o  împarte  tuturor.  Mănâncă  el  însuşi  cel  din¬ 
tâi  din  ea,  după  care  cina  decurge  normal,  fiecare  binecuvântând 
pentru  sine  fiecare  al  ment  pe  care  îl  consumă.  Mielul  pascal  este 
servit  la  sfârşit.  După  terminarea  cinei  este  rostită  binecuvântarea 
după  masă  (birkat  ha-mazon)  şi  este  binecuvântat  un  al  treilea  pahar 
cu  vin  (paharul  binecuvântat). 

Cântarea  Halelului  (a  doua  parte  a  Ps.  114,  Ps.  115 — 118)  şi  un 
al  patrulea  pahar  binecuvântat  (paharul  Hallebb)  încheie  cina. 

Deci  cina  pascală  este  o  variantă  a  cinei  iudaice  obişnuite: 


Cina  obişnuită 

Aperitive 

Binecuvântarea  primului  pahar 


Binecuvântarea  pâinii 
Servirea  mesei:  pâine  şi  alte 
alimente 

Binecuvântarea  celui  de-.’l  do'lea 
pahar  (paharul  binecuvântării) 
Cântare  de  laudă 


Discuţii 


Cina  pascală 

Binecuvântarea  primului  pahar 
(Qiddush) 

Servirea  ierburilor  amare 
Binecuvântarea  celui  de-al  doilea 
pahar  (Haggadah) 

Pashahaggadah 
Cântarea  întâi  a  Hallelului 
B  nucuvântarea  pâinii  (mazzah) 
Servirea  mesei:  azime,  ierburi 
amare,  mielul  pascal 
Binecuvântarea  celui  de-al  treiloa 
pahar  (paharul  binecuvântării) 
Cântarea  Hallelului 
Binecuvântarea  celui  de-al  patrulea 
pahar  (f-Iallebb) 

Discuţii  —  explicarea  sărbătorii 


IV.  Originea  şi  structura  binecuvântării  după  cină 
(birkat  ha-mazon) 

în  comunităţile  iudaice  precum  şi  în  cele  de  la  Qumran  cina, 
servirea  mesei  în  general  a  ajuns  să  aibă  semnificaţia  vechilor  sacri¬ 
ficii.73  Cina  pascală,  la  începutul  lui  Israel  era  probabil  singura  jertfă.74 


73.  I.ouL  Bouyer,  op.  cit.,  p.  83. 

74.  J.  Peclersen.  Passanhfcste  und  Patsah  legende,  in  Zeitschrift  fur  alttcstament- 
l'ehe  VC’issenschaft,  LII  (1934),  p.  161. 

însă  şi  masa  obişnuită  servită  în  comun  în  aşteptarea  cinei  mesianice 
vestite  de  profeţi  are  valoarea  unei  unice  şi  supreme  jertfe. 

A  mânca  şi  a  binecuvânta  este  un  act  cultic:  binecuvântarea  ex¬ 
primă  în  cuv'nte  acelaşi  conţinut  pe  care,  în  ambianţa  Templului,  îl 
releva  prin  gesturi  actul  d?  jertfă.  A  jertfi  lui  Dumnezeu  primele 
roade  sau  primul  născut  era  o  manieră  de  a-L  recunoaşte  ca  Izvorul 
a  toate  bunătăţile,  de  a-T  mulţumi  pentru  darurile  Sale,  implicând 
totodată  afirmarea  valorilor  universale,  comune,  creatoare  de  comu¬ 
niune,  diametral  opuse  posesiunii  şi  acaparării  egoiste.75 

De  aceea,  binecuvântările  care  însoţesc  cina  au  fost  considerate 
întotdeauna  ca  fiind  venerabile  şi  definitorii  pentru  întreaga  spiritua¬ 
litate  iudaică. 

Conform  tradiţiei  rabinice  a  mânca  şi  a  binecuvânta  este  o  po¬ 
runcă  specială,  expresie  a  legii:  „Când  însă  vei  mânca  şi  te  vei  să¬ 
tura,  să  binecuvântezi  pe  Domnul  Dumnezeul  tău  pentru  (ara  cea  bună 
pe  care  ţi-a  dat-o “  (Deut.  10,  8).  Talmudul  atribuie  instituirea  acestei 
practici  lui  Avraam.  Este  un  procedeu  obişnuit  în  tradiţia  iudaică  pen¬ 
tru  majorele  acte  cultice  de  a  le  găsi  originea  în  epoca  patriarhilor.76 

Cât  despre  formularea  precisă  a  iextului  tradiţia  o  atribuie  câ¬ 
torva  personaje  biblice.  Iată  ce  spune  Talmudul  în  acest  sens:  „R. 
Nahman  a  zis:  Moise  a  instituit  binecuvântarea:  „Cel  care  hrăneşti 
lumea . . .“  in  momentul  când  a  căzut  mană -,  losua  a  instituit  binecu¬ 
vântarea  pentru  pământul  făgăduinţei  când  poporul  lui  Israel  a  intrat 
in  ţara  Cannanului;  David  a  compus  rugăciunea  pentru  Ierusalim-,  iar 
cea  de  a  patra  binecuvântare  a  fost  stabilită  de  cei  înţelepţi  la  Iabneh 
când  cei  masacraţi  la  Dether  au  fost  îngropaţi" . 77 

Misnah  nu  cunoaşte  decât  primele  trei  binecuvântări,  iar  comen¬ 
tariile  r.abinice  o  datează  pe  cea  de  a  patra  după  revolta  lui  Bar  Kho- 

keba.7*  Louis  Finkelstein  indică  motive  pentru  a  o  data  cel  mai  de¬ 

vreme  în  sec.  II.79 

De  aceea,  relevante  pentru  studiul  de  faţă  sunt  doar  primele  trei 
binecuvântări.  Nici  Mishna  n  ci  Tosaftah  nu  redau  însă  textul  com¬ 
plet  al  acestor  binecuvântări.  Doar  Seder  Amram  Gaon  în  sec.  IX 
este  primul  document  care  redă  textul  întregii  binecuvântări  Birkat 
ha-Mazon.  Louis  Finkelstein*0  compară  mai  multe  variante  ale  acelu¬ 
iaşi  text  (două  texte  ale  versiunii  palestiniene,  texte  nepalestiniene, 
textul  versiunii  Seder  Amram  Gaon,  cel  al  versiunii  Siddur  R. 
Sa'dyah'Gaon  şi  textul  dat  de  Maimonida)  indicând  un  principiu  fun- 


75.  Fr.  G.ivin,  The  jewis  antecedent*  fo  the  christians  sacrament*,  Londra  I92S, 

p.  60. 

76.  K.  Hruby,  La  „Birkat  ha-mazon"  —  La  prifcrc  d’acticn  de  grace  apris  le  re- 
pas,  în  „Mllanges  liturgiques  offerts  au  R.P.  Dom  Bernard  Bone  OSB“,  Louvain  1972, 
p.  205. 

77.  Talmud,  Ber  48a,  la  Louis  Finkelstein,  The  Birkat  Ha-Mazon,  în  Jewish 
Quarterly  Review  XIX  (1928—29),  p.  212. 

78.  DaviJ  Hedcgard,  op.  cit„  p.  139. 

79.  Op.  cit.,  p.  215. 

80.  Ibidcm,  p.  211—262. 

(lamentai  folosit  în  stabilirea  textului  celui  mai  vechi.  Dat  fiind  fap¬ 
tul  că  mult  timp  rugăciunile  s-au  transmis  doar  prin  forma  orală, 
fiind  memorate  şi  că  a  fost  posibilă  Întotdeauna  adăugare  de  noi  ele¬ 
mente  dar  nu  şi  omiterea  lor,  este  de  la  sine  înţeles  că  textul  în  ver¬ 
siunea  cea  mai  simplă  şi  cea  mai  concisă  este  textul  cel  mai  vechi. 

Studiul  critic  al  lui  Louis  Finkelstein  arată  că  textul  cel  mai 
scurt  şi  anume  al  versiunii  Siddur  R.  Sa'dyah'Gaon,  este  cel  mai 
aproape  de  textul  palestinian  primitiv,  rostit  probabil  în  epoca  Noului 
Testament,  lată  textul  în  traducerea  din  ebraică  a  lui  Louis  Finkel¬ 
stein:81 

I.  Binecuvântat  eşti  Tu  Doamne,  Dumnezeul  nostru,  împăratul 
lumii,  Cel  care  hrăneşti  lumea  întreagă  cu  bunătate,  har  şi  milostivire. 

Fii  binecuvântat  Doamne  Tu  Care  hrăneşti  toată  făptura.*2 

II.  Iţi  mulţumim  Doamne,  Dumnezeul  nostru,  căci  Tu  ne-ai  dat 
nouă  spre  moştenire  o  ţară  frumoasă  şi  plăcută,  Legământul,  Legea, 
viaţa  şi  hrana. 

Fii  binecuvântat  Doamne  pentru  ţara  aceasta  şi  pentru  hrană.10 

III.  Ai  milă  Doamne,  Dumnezeul  nostru,  de  Israel  poporul  Tău, 
de  Ierusalim  cetatea  Ta,  de  Templul  Tău,  de  sfântul  şi  marele  altar, 
asupra  căruia  Numele  Tău  este  invocat  şi  binevoieşte  a  reface  la  lo¬ 
cul  ei  împărăţia  lui  David  şi  a  reconstrui  curând  Ierusalimul. 

Fii  binecuvântat  Doamne  care  zideşti  Ierusalimul 


81.  Ibidem,  p.  219. 

82.  Versiunile  palestiniene  sunt  mult  mai  ample: 

A)  Să  Iii  binecuvântat  Doamne  Dumnezeul  nostru,  împăratul  lumii  Cel  care  hră¬ 
neşti  lumea  cu  bunătate.  Cu  har  şi  milostivire  Tu  dai  pâine  la  tot  trupul.  Fii  binecu¬ 
vântat  Doamne  care  hrăneşti  toate. 

15}  Fii  binecuvântat  Doamne  Dumnezeul  nostru,  împăratul  lumii  Cel  care  hră¬ 
neşti  lumea  cu  bunătate.  Cu  har  şi  milostivire  El  dă  pâine  la  tot  trupul,  căci  veşnică 
este  bunătatea  Lui  spre  noi.  Marea  Sa  Bunătate  nu  ne-a  lipsit  nouă  şi  nici  nu  vom  fi 
lipsiţi  de  acest  bine  din  cauza  marelui  Său  Nume,  căci  El  hrăneşte  şi  susţine  toate.  Fii 
binecuvântat  Doamne,  Cel  care  hrăneşti  toate!;  vezi  K.  Hruby,  op.  cit,,  p.  208. 

83.  Şi  pentru  a  doua  binecuvântare  versiunea  palestiniană  este  mai  amplă: 

Iţi  mulţum'n»  Ţie,  Dcamne  Dumnezeul  nostru,  pc  Tine  Te  binecuvântăm,  împă¬ 
ratul  nostru,  pe  Tine  Te  lăudăm  Ziditorul  nostru,  pc  Tine  Te  slăvim  Mântuitorul  nostru 
şi  vestim  mărirea  împărăţiei  Tale,  Dumnezeul  nostru,  singurul  care  viezi  pururea,  pcn'ru 
că  ne-a!  dat  nouă  spre  moştenire  o  ţară  plăcută,  frumoasă  şi  vastă,  Legământul  Tău, 


Legea  (Torah),  viaţa  şi  hrana. 

Iţi  mulţum  m  Ţie  că  ne-ai  scos  din  pământul  Egiptului  şi  ne-ai  răscumpărat  dm 
robie  (casa  robiei, Iţi  mulţumim  pentru  Legământul  cu  care  ai  pecetluit  trupul  nostru, 
pentru  Torah  cu  care  ne  ai  învăţat,  pentru  poruncile  Tale,  cxpres:c  a  vo-nţei  Tale  pe 
care  ni  le-ai  dcscop.rit;  pentru  viaţa,  pentru  bunătatea,  pentru  darurile  şi  hi  ana  pe  care 
ni  Ie  dăruieşti  în  tot  t'mpul  şi  în  tot  ceasul.  Pentru  toate  acestea  Doamne,  Dumnezeul 
nostru  îţi  mulţumim  şi  binecuvântăm  Numele  Tău  în  vec  i  vcc'lor.  Iţi  mulţum  m  pen¬ 
tru  moşten  rea  părinţilor  şi  pentru  că  ne  vei  răzbuna  curând  şi  că  Te  vei  ridica  împo¬ 
triva  vrăjmaşilor  noştri.  Fii  b  necuvântat  Doamne  pentru  ţara  aceasta  şi  pentru  hrană. 

8-4.  Versiunea  siriană  a  celei  de  a  treia  binecuvântări  este: 

Ai  milă  Doamne,  Dumnezeul  nostru,  de  Israel  poporul  Tău,  de  Icrusal  m  cetatea 
Ta.  de  cinstea  împărătească,  de  stăpânia  casei  lui  David,  unsul  Tău,  de  marca  Casă  asu¬ 
pra  circ  a  este  invocat  Numele  Tău.  Refă  curând  şi  in  zilele  noastre  împărăţia  lui  David 
la  locul  ei;  rezideşte  Ierusalimul,  adu-nă-ne  in  el  şi  să  ne  bucurăm  în  mijlocul  lui.  Fii 
binecuvântat  Doamne  care  în  bunătatea  Ta  rezideşti  Ierusalimul! 

După  cum  bine  se  poate  vedea,  Birkat  ha-Mazon  este  o  sinteză 
a  ceea  ce  se  numeşte  berakah  în  cultul  iudaic.  Formularea  introduc¬ 
tivă:  Binecuvântat  eşti  Yahve,  Dumnezeul  nostru  împăratul  lumii  (ba- 
ruch  atta  Iahve  Elohenu  Melek  ha  olam),  specifică  scurtelor  binecu¬ 
vântări,  este  urmată  de  motivul  binecuvântării  încadrat  într-o  schemă 
sintactică  relativă:  „Cel  care . . Dacă  acest  motiv  (în  diferite  ver¬ 
siuni)  are  o  formă  mai  dezvoltată,  avem  o  binecuvântare  lungă,  cul- 
tică,  a  cărei  sfârşit  este  marcat  de  o  binecuvântare  scurtă,  sintetică, 
recapitulativă  a  temei  binecuvântării  propriu-zise.  Această  binecu¬ 
vântare  scurtă  numită  de  J.P.  Audet  „doxologie"85  apare  sub  denu¬ 
mirea  de  hutimah,  „pecete"  care,  fiind  aplicată  oricărui  text  ii  con¬ 
feră  caracterul  unei  binecuvântări/6  Când  Berakah-urile  sunt  în  serie 
doar  prima  începe  cu  baruh  dar  totdeauna  ele  se  termină  în  hatimah. 

V.  Birkhat  ha-Mazon  —  o  compoziţie  tripartită. 

—  Prima  secţiune:  birkat  ha-zan  (binecuvântarea  pentru  hrană) 
—  laudă  adusă  lui  Dumnezeu. 

Această  binecuvântare,  cunoscută  sub  numele  de  birkat  ha-zanr 
adică  binecuvântare  pentru  hrană,  laudă  pe  Dumnezeu  ca  Hrănitor  al 
întregii  făpturi.  Accentul  textului  cade  pe  grija  şi  dragostea  Zidito¬ 
rului  faţă  de  toată  făptura,  nu  numai  faţă  de  poporul  ales,  ci  şi  faţă 
de  toate  neamurile,  şi  nu  numai  faţă  de  om  ci  faţă  de  întreaga  zidire. 
A  şedea  la  masă  şi  a  binecuvânta  pe  Dumnezeu  pentru  toate  înseam¬ 
nă  pentru  poporul  lui  Israel  a  fi  în  comuniune  cu  Creatorul  şi  cu  în¬ 
tregul  cosmos.  Actul  mâncării  depăşeşte  cu  mult  simpla  funcţie  ma¬ 
terială.  Înainte  de  a  întreţine  puterile  vitale,  roadele  pământului  vor¬ 
besc  despre  Dumnezeu  şi  iubirea  Lui.  înainte  de  a  se  referi  la  trup, 
actul  mâncării  vizează  sufletul  aflat  pururea  în  căutarea  de  comu¬ 
niune  cu  Dăruitorul.  Binecuvântarea  exprimă  acest  transfer  şi  această 
metamorfoză.  Ea  transformă  pâinea  pământului  (lehem  min  ha-ares)t 
in  mană,  pâinea  din  cer  (lehem  min  ha  shamaim).*’ 

Doar  prin  binecuvântare  pâinea  este  recunoscută  ca  dar  şi  fie¬ 
care  masă  aminteşte  de  minunea  manei  căzute  din  cer.  Iată  de  ce  şi 
literatura  talmudică  atribuie  această  primă  binecuvântare  lui  Moise, 
care  ar  fi  compus-o  cu  ocazia  căderii  manei.88 

Această  primă  binecuvântare,  după  întregul  ei  enunţ  tematic  se 
încheie  printr-o  concluzie,  prin  scurta  binecuvântare  numită  hatimah. 
Analiza  minuţioasă  a  lui  Louis  Finkelstein  demonstrează  că  Ia  origine 
această  primă  binecuvântare  ar  fi  fost  doar  una  simplă,  fără  hati- 
mah89,  căci  înainte  de  distrugerea  Ierusalimului  toate  binecuvân'ările 
care  începeau  cu  bawh,  cum  este  şi  pr  ma  binecuvântare  a  birkat  ha- 
mazon,  erau  binecuvântări  simple,  fără  hatimah.  In  «cest  caz  hatimah 


85.  J.P.  Audet,  Fsqulsse  historique  . . .,  p.  J79. 

86.  T.J.  Talley,  De  la  Berakah  â  l'eucharistie:  unc  question  •  recxaminer,  în  Mai 
son-Dieu  125/1976,  p.  16. 

87.  Carmine,  op-,  cit.,  p.  150. 

88.  Ibidern,  p.  151. 

8‘>.  Louis  Finkelstein,  op.  cit.,  p.  227,  n.  36. 

ar  fi  fost  o  particularitate  doar  a  rugăciunilor  care  nu  începeau  cu 
baruh,  ci  care  erau  alăturate  altor  rugăciuni  care  aveau  această  for¬ 
mulă.  Astfel,  mai  curând  de  a  fi  o  simplă  reluare  a  temei  centrale  a 
binecuvântării,  hatimah,  această  concluzie  doxologică,  a  avut  rolul 
de  a  transforma  în  berakoihuri  rugăciuni  care  nu  aveau  acest  carac¬ 
ter50.  Berakah  este  astfel  forma  de  bază  a  euhologiei  iudaice.  Asimi¬ 
larea  altor  forme  de  rugăciune  cu  Berakah  prin  adiţionarea  unei  hati¬ 
mah,  este  un  indiciu  al  acestei  dezvoltări  care  a  sfârşit  prin  adiţio¬ 
narea  acestei  hatimah  la  însăşi  binecuvântarea  simplă. 

Concluzia  care  se  impune  este  aceea  că  această  primă  parte  a 
birkat  ha-mazon,  a  fost  în  perioada  Noului  Testament  la  origine  o  bi¬ 
necuvântare  simplă  fără  o  structură  complexă,  neavând  în  mod  ne¬ 
cesar  o  anamneză  a  mirabilia  Dei  pe  care  o  presupune  Audet  la  fie¬ 
care  binecuvântare.51 

—  A  doua  secţiune:  mulţumire 

Cea  de  a  doua  secţiune  începe  cu  nodeh  lekah  care  înseamnă 
„noi  iţi  mulţumim'1 ,  binecuvântare  cunoscută  sub  numele  de  birkatha- 
areţ  şi  este  binecuvântarea  pentru  pământul  făgăduinţei.  Din  cosmică 
şi  universală  cum  a  fost  în  debut  birkat  ha-mazon  devine  istorică, 
particulară  şi  precisă.  Lui  Dumnezeu  i  se  aduce  mulţumire  pentru  pă¬ 
mântul  făgăduinţei,  pentru  eliberarea  din  Egipt,  pentru  Legământul 
Său  şi  Torah.  Ea  devine  astfel  o  binecuvântare  pentru  întreaga  isto¬ 
rie  a  mântuirii.  Dumnezeu  hrăneşte  cu  bunătate  întreaga  zidire  — 
ceea  ce  se  celebrează  prin  prima  binecuvântare  — ,  insă  acest  lucru 
implică  şi  responsabilitatea  şi  dragostea  fiinţei  umane.  Prin  binecu¬ 
vântare,  pâinea  care  aduce  tărie  şi  bucurie  nu  este  pâinea  egoismu¬ 
lui,  aca,parării  şi  acumulării,  ci  este  cea  dăruită  după  logica  Legă¬ 
mântului  lui  Dumnezeu  cu  poporul  Său.  Pământul  făgăduinţei  nu  se 
referă  la  un  fapt  geografic,  ci  la  darul  şi  purtarea  de  grijă  a  lui  Dum¬ 
nezeu.  Pământul  făgăduinţei  este  o  ţara  frumoasă  şi  bogată  atâta  vre¬ 
me  cât  este  perceput  ca  darul  in  care  se  trăieşte  Legământul  şi  Torah, 
şi  mediul  in  Dumnezeu  işi  doreşte  împlinit  Legământul  Său  şi  cunos¬ 
cute  poruncile  Sale.® 

Această  a  doua  binecuvântare  pare  a  fi  fost  in  perioada  Nou¬ 
lui  Testament  foarte  vie  şi  flexibilă  în  conţinut.® 

—  A  treia  secţiune:  cerere 

A  treia  binecuvântare  numită:  boneh  Jerushalaim  („Tu  Ce!  care 
rezideşti  Ierusalimul" )  este  o  cerere,  o  invocare  de  Împlinire  a  lucră¬ 
rii  creatoare  şi  mântuitoare  a  lui  Dumnezeu,  materializată  în  venirea 
lui  Mesia  şi  întemeierea  împărăţiei  lui  Dumnezeu.  Ea  se  concen¬ 
trează  pe  trei  teme: 


90.  IbUern,  p.  20. 

91.  J.P.  Atdet,  Genr»  litteraire  et  formes  cultuclles 
vetera,  tn  F.phemcrides  L  turgicae  80  (1966).  p.  353  şi  u. 

92.  Carmine.  op.  cit.,  p.  150. 

93.  T.  J.  Talley,  art.  cit.,  p.  20. 


de  l’Eucharistie:  Nova  et 


116 


RFViSTA  TEOLOGICA 


—  cetatea  sfântă  şi  rezidirea  Templului. 

—  prosperitatea  materială 

—  concluzii 

Se  observă  aici  în  mod  clar  tendinţa  generală  de  dezvoltare  a 
binecuvântării  de  a  se  extinde  şi  deveni  din  rugăciune  de  laudă  una 
de  cerere  pentru  a  se  întoarce  în  final  din  nou  la  doxologie. 

Trebuie  notat  faptul  că  Seder  Amram  Gaon,  în  conformitate  cu 
cea  mai  veche  tradiţie  rabinică  prevede  anumite  variaţii  în  această 
a  treia  binecuvântare:  fie  pentru  ziua  sabatului,  fie  pentru  o  sărbă¬ 
toare.94 

Forma  festivă  a  acestei  a  treia  binecuvântări  este  demnă  de  a 
fi  citată  pentru  varietatea  ei  tematică95. 

„ Doamne  Dumnezeul  părinţilor  noştri,  pomenirea  noastră,  pome¬ 
nirea  părinţilor  noştri,  pomenirea  Ierusalimului,  oraşului  Tău,  pome¬ 
nirea  lui  Mesia,  Fiul  lui  David,  robul  Tău,  pomenirea  poporului  Tău 
a  Întregii  case  a  lui  Israel,  se  ridică  şi  vine,  pentru  ca  ea  să  ajungă, 
să  tie  văzută,  acceptată,  înţeleasă,  amintită  şi  in  faţa  Ta,  pentru  eli¬ 
berare,  pentru  bine,  pentru  daruri,  pentru  bunătate  şi  milostivire  in 
această  zi. 

Adu-ţi  aminte  de  noi  Doamne  Dumnezeul  nostru  pentru  a  ne  face 
nouă  bine,  caută  spre  noi  pentru  El  şi  ne  mân'uicşte  pentru  El,  intă- 
rindu-ne  printr-un  cuvânt  de  bunătate  şi  milostivire:  izbăveşte-ne  pe 
noi,  milostiveşte-te  spre  noi,  arată-ne  bunătatea  Ta,  că  Tu  eşti  împă¬ 
ratul  indurărilor  şi  mult  milostiv.11 

Interesantă  este  folosirea  verbului  „a  pomeni"  sub  forma  de  zik- 
karon,  ca  „memorial”.  Memorialul  nu  este  aici  doar  o  simplă  come¬ 
morare.  Este  un  gaj  sacru  dăruit  de  Dumnezeu  poporului  Său  şi  acest 
gaj  implică  o  continuitate,  o  permanenţă  tainică  a  faptelor  şi  inter¬ 
venţiilor  divine,  comemorate  la  sărbători.  Aceasta  este  o  atestare  per¬ 
manentă  a  fidelităţii  lui  Dumnezeu  faţă  de  Sine  însuşi.  In  acest  sens 
de  „pomenire”,  de  aducere  aminte  de  toate  faptele  iconomiei  mântui¬ 
toare  făcute  de  Dumnezeu  poporului  Său  poate  fi  chemat  Adonai  să 
facă  „pomenire”  de  poporul  Său  împlinind  lucrarea  începută. 

CONCLUZII 

1.  Cultul  iudaic,  în  varietatea  manifestărilor  lui,  este  o  etapă 
preliminară,  absolut  necesară  pentru  înţelegerea  cultului  creştin.  în¬ 
cadrarea  evoluţiei  lui  în  sfera  lui  firească  de  apariţie  are  menirea  de 
a  sublinia  odată  mai  mult  valenţele  lui  unice,  ca  împlinire  a  profeţii¬ 
lor,  ca  anticipare  şi  realizare  eficientă  a  împărăţiei. 

2.  Cultul  iudaic  îşi  defineşte  originalitatea  prin  arhitectura  lui 
fastuoasă,  concentrică,  în  care  totul  porneşte  de  la  binecuvântare,  cu¬ 
prinzând  toate  sferele  de  existenţă,  şi  totul  sfârşeşte  in  binecuvântare. 


94.  David  Hedegird,  op.  cit.,  p.  151. 

95.  Textul  la  IbiJcm,  p.  152. 

Binecuvântând,  omul  restituie  lui  Dumnezeu  întreaga  creaţie,  sfinţeş¬ 
te,  consacră  întreaga  existenţă. 

3.  Centralitatea  binecuvântării  în  cultul  iudaic  este  ceea  ce  con¬ 
feră  echilibru  acestui  cult  şi  îi  asigura  continuitatea  şi  posibilitatea 
umplerii  de  sensuri  noi,  in  noua  celebrare  cultică  creştină.  Rolul  do¬ 
minant  al  binecuvântării  în  iudaism  vorbeşte  şi  despre  conştiinţa  ne¬ 
cesităţii  împlinirii  eshatologice.  Anaforaua  creştină,  atât  la  nivelul 
expresiei,  cât  şi  al  noii  Realităţi  pe  care  o  face  prezentă  este  împli¬ 
nirea  acestei  aşteptări  a  eonului  celui  nou. 


II.  De  la  binecuvântarea  după  cină  (Birkat  ha-mazon) 

Ia  Liturghia  creştină 

Ca  orice  organism  spiritual,  Liturghia  creştină  n-a  luat  naştere 
dintr-o  dată,  ca  o  creaţie  spontană  în  întregime  nouă  şi  fără  nici  un 
precedent  în  trecut.  Istoria  ei  nu  începe  abia  odată  cu  apariţia  creşti¬ 
nismului.  Dacă  în  ceea  ce  priveşte  esenţa  ei,  adică  misterul  în  sine, 
ea  este  întemeiată  de  Mântuitorul  la  Cina  cea  de  taină,  în  ceea  ce 
priveşte  ideile  principale  care  alcătuiesc  nucleu!  sau  sâmburele  ei  ori¬ 
ginar,  şi  totodată,  fondul  comun  al  tuturor  anaforalelor  liturgice  creş¬ 
tine  de  azi,  precum  şi  formele  ei  externe  de  manifestare,  acestea  pro¬ 
vin  dintr-o  adâncă  vechime,  continuând  o  tradiţie  şi  un  ritual  inspirat 
din  Vechiul  Testament  şi  legându-se  de  revelaţia  primordială  şi  de 
începuturile  istoriei  sfinte  a  mântuirii  noastre.96 

La  baza  expunerii  noastre  se  află  convingerea  de  altfel  ştiinţi¬ 
fic  demonstrabilă  şi  acceptată  azi  de  majoritatea  cercetătorilor  consa¬ 
craţi,  că  izvoarele  Liturghiei  creştine  trebuie  căutate  în  lumea  biblică 
a  iudaismului  secolelor  I  î.  Hr.  —  I  d.  Hr.,  şi  nu  în  eflorescenţa  exoti¬ 
că  a  universului  religios  sincretist  specific  religiilor  de  mistere  ale 
universului  elenistic.  Astfel,  originea  anaforalei  euharistice  poate  fi 
găsită  pornind  de  la  explicarea  şi  analizarea  datelor  furnizate  de  Sfân¬ 
ta  Scriptură  care  trebuie  să  fie  înţelese  şi  raportate  Ia  întregul  con¬ 
text  cultic  al  lumii  iudaice  al  secolelor  I  i.  Hr.  şi  I  d.  Hr.97 

Schematic,  se  poate  zice  că,  formal,  cele  două  părţi  ale  Litur¬ 
ghiei  creştine  sunt  ambele  de  obârşie  iudaică.  „Liturghia  catehumeni- 
lor“  este  vizibil  o  preluare  şi  o  prelucrare  a  cultului  public  sinagoga! 


96.  Pr.  Prof.  Dr.  Ene  Branişte,  Liturgica  Specială,  Bucureşti,  1980,  p.  167.  Refe¬ 
ritor  Ia  cadrele  culticc  iudaice  în  care  a  apărut  anaforaua  creştină,  a  se  vedea:  Louis 
Bouyer,  La  premiere  Eucharistie  dans  Ia  dernierc  cenc,  în  rev.  Mison  Dieu  nr.  ÎS  (1949), 
p.  34—47;  F.  Cabrol  în  DTC,  IX,  787—844;  Louis  Ligier,  De  la  Cene  de  Jcsus  a  I’ana- 
phore  de  1’Eglise,  în  MD,  87  (1966),  p.  7 — 51;  F.  Probst,  Lilurgie  der  drei  ersten  christ- 
iicben  Jahrhunderte,  Tubin'en  1870. 

97.  Incontestabil  cartea  cea  mai  profundă  şi  riguros  ştiinţifică  asupra  Cinei  celei 
de  Taină  şi  a  tuturor  aspectelor  biblice  referitoare  la  ea  este  excelentul  studiu  a  lui 
J.  Jeremias,  Die  Abendmahlworte  Jesu,  vierte,  durehgesehene  Auflage,  Gottingen,  1967, 
p.  196—246). 

(lecturi  biblice,  cântări),  iar  cea  a  „credincioşilor"  este  continuarea 
ospăţului  ritual  iudaic  familial  sau  de  comunitate  mică,  convertit  şi 
investit  cu  funcţii  sacramentale  inedite  şi  inuzitate  în  iudaism. 

Cercetările  biblice  şi  liturgice  din  ultimele  decenii  au  demon¬ 
strat,  credem  limpede,  pe  baza  analizei  referatelor  biblice  (cel  mai 
vechi,  databil  cca.  53  d.Hr.  —  I.  Cor.  11,  23 — 25;  şi  cele  evanghelice 
—  Mc.  14,  22 — 25;  Mt.  26,  15 — 20;  Lc.  22,  15 — 20),  că  la  Cina  cea  de 
Taină,  instituind  Euharistia,  Hristos  a  împlinit  un  rit  iudaic  preexis¬ 
tent,  sacramentalizând  obiceiul  iudaic  străvechi  al  meselor  festive  fa¬ 
miliale  şi  comunitare,  conferindu-i  însă  o  semnificaţie  şi  realitate  com¬ 
plet  nouă.93 

Precum  reiese  clar  din  datele  Sfintelor  Evanghelii,  Cina  cea  de 
Taină  în  cadrul  căreia  Mântuitorul  a  instituit  Ef.  Liturghie,  a  fost  de 
fapt,  fie  o  serbare  a  Paştelui  iudaic,  fie  o  masă  specială,  anume  pre¬ 
gătită  de  Mântuitorul  la  sfârşitul  activităţii  Sale  mesianica,  masă,  că¬ 
reia  i-a  dat  un  caracter  religios,  instituind  în  cursul  ei  Sf.  Euharistie 
şi  rostind  atât  cuvântarea  Sa  de  despărţire,  cât  şi  marea  rugăciune 
arhierească.  Cert  este  faptul  că  Mântuitorul  nu  a  legat  instituirea  Sf. 
Euharistii  de  nici  un  amănunt  specific  cinei  pascale,  ci  ea  se  grefează 
pe  elementele  comune  oricărei  cine  iudaice:  frângerea  pâinii  la  înce¬ 
put,  şi  binecuvântarea  vinului  la  binecuvântarea  după  masă  (birkhat 
ha-mazon).  Acest  fapt  a  permis  celebrarea  Sf.  Euharistii  nu  doar  o 
singură  dată  în  an,  în  ziua  de  Paşti,  ci  întotdeauna,  după  necesităţile 
comunităţii.99 

Natura  ritului  de  la  Cina  de  pe  urmă  a  lui  Iisus  este  mult  con¬ 
troversată  şi  discutată.  Iată  ipotezele  avansate  şi  sistematizate  de  J. 
Jeremias:  Passamahl,  Quiddusmahl,  Habhuramahl,  Essenermahl.  Ulti¬ 
mele  trei  sunt  atât  de  şubrede  încât  nu  rezistă  la  nici  o  analiză  cri¬ 
tică  elementară.100  Determinarea  caracterului  Cinei  depinde  astfel  în 
esenţă  de  dificila  chestiune  cronologică  a  datei  exacte  a  Cinei  şi  Pa¬ 
timilor  lui  Hristos. 

Tradiţia  Evangheliilor  oferă  două  datări:  1.  sinoptică  (Mc.  14, 
12 — 17  par.),  după  care  lisus  ar  fi  cinat  în  noaptea  de  14  spre  15  Nissan 
şi  ar  fi  fost  răstignit  în  după-amiaza  zilei  de  15  Nissan;  2.  ioaneică 
(In.  18,  23  ş.u.  19,  14),  după  care  Cina  a  avut  loc  in  noaptea  de  13 — 14 
Nissan,  răstignirea  şi  îngroparea  consumându-se  in  după-amiaza  ziioi 
de  14  Nissan. 

Revenind  la  chestiunea  datei  Paştilor,  Intre  cele  două  datări 
există  două  tentative  de  armonizare: 

1.  Sinopticii  au  dreptate,  Ioan  trebuia  interpretat  după  aceştia. 
La  această  concluzie  ajunge  şi  J.  Jeremias;101 


98.1  Pr.  Prot.  Dr„  Petre  Vintiiescu,  încercări  de  istorie  a  Liturghiei.  Liturghia 
creştină  în  primele  trei  veacuri,  Bucureşti,  19.10,  p.  18. 

99.  L.  Bouyer,  Euiharistie-Theologie  et  Spiritualite  de  Ia  priire  cucharistiquo, 

Tournai,  1968,  r>.  10Î. 

100.  Dio  Abendmahlwortc  Jesu  . .  .,  p.  60. 

101.  Ibidcm,  p.  9 — 78. 

2.  Ioan  are  dreptate,  Sinopticii  trebuie  interpretaţi  după  el.  So¬ 
luţia  ioaneică  este  cea  tradiţională  a  Bisericii  ortodoxe  şi  la  ea  ne 
oprim  şi  noi.  Pentru  că  în  tradiţia  sinoptică  chiar,  există  detalii  care 
rezistă  explicaţiilor  lui  J.  Jeremias,  ca  de  exemplu:  Mc.  15,  21  —  Si- 
meon  Cireneanul  vine  de  Ia  ţarină  —  şi  Mc.  15,  46  —  Iosif  din  Arima- 
teia  cumpără  giulgiul  de  îngropare  (în  zi  de  sărbătoare?)  — .  Afirma¬ 
ţia:  „şi  era  dimineaţă  şi  ei  nu  au  intrat  in  pretoriu  ca  să  nu  se  spurce 
şi  să  mănânce  Paştile “  de  la  In.  18,  28  este  limpede  şi  fără  echivoc  şi 
nu  are  nimic  construit  nepărând  a  fi  comandată  de  vreo  intenţie  „teo¬ 
logică"  specială.  Mai  mult,  abia  în  acest  caz  relaţia  tipologică  între 
Pesahul  iudaic  şi  Patima  lui  Hristos  are  o  acoperire  istorică  limpede: 
răstignirea  lui  Iisus  coincide  in  acest  caz,  în  mod  semnificativ,  cu  jun- 
ghierea  mieilor  pascali  la  Templu.  In  vreme  ce  la  sanctuar  mieii  erau 
sacrificaţi  cu  miile,  în  afara  porţilor  cetăţii,  moare  necunoscut  Mesia, 
Robul  Domnului,  adevăratul  miel  pascal  (cf.  Is.  53,  7 — 8;  In.  1,  29.  36; 
I  Cor.  5,  7;  I  Pt.  1,  19  etc.). 

In  acest  caz,  la  Cină  Iisus  a  anticipat  doar  Sederul  pascal,  iar 
textul  de  la  Lc.  22,  15 — 16:  „Cu  dor  am  dorit  să  mănânc  cu  voi  acest 
Paşti  înainte  de  patima  Mea"  poate  fi  interpretat  şi  în  sensul  regretu¬ 
lui  de-a  nu  putea  mânca  Paştile  cu  Ucenicii  Săi  cât  şi  în  sensul  insa¬ 
tisfacţiei  de  a-i  părăsi  la  o  celebrare  solemnă.  Căci  oricât  de  impor¬ 
tante  ar  fi  referinţele  pascale  şi  semnificaţia  mielului  pascal  pentru 
înţelegerea  morţii  lui  Iisus  şi  hristologiei,  Euharistia  Legii  celei  noi, 
stabilită  de  El  la  Cină  nu  se  leagă  practic  de  nici  unul  din  detaliile 
proprii  Sederului  pascal  iudaic:  nici  de  mâncarea  mielului,  nici  de  cea 
a  azimelor  ori  a  ierburilor  amare. 

Prin  urmare,  singura  posibilitate  în  privinţa  naturii  Cinei  celei 
de  Taină  —  omisă  apriori  de  J  ’remias  prin  fixarea  opţiunii  sale  pe 
da'area  sinoptică  —  este  doar  aceea  că  avem  de-a  face  cu  o  simplă  şi 
binecunoscută  masă  iudaică  festivă  cu  caracter  familial-comunitar. 
Acest  rit  iudaic  specific  al  meselor  festive  de  sabat  şi  sărbători  — 
adevărata  „liturghie"  familială  —  a  reprezentat  structura  rituală  a 
Cinei  celei  de  pe  urmă  a  lui  Iisus. 

Intr-adevăr,  masa  rituală  iudaică  cuprindea:  la  început  binecu¬ 
vântarea  şi  frângerea  pâinii  de  către  acelaşi  mai  mare  al  mesei.  Acest 
din  urmă  rit  era  însoţit  de  pronunţarea  unei  rugăciuni  de  mulţumire 
şi  cerere  sub  forma  a  trei  binecuvântări.  E  vorba  de  aşa  numitele 
„birkhat  ha-mazon"  care  se  află  la  obârşia  tuturor  anaforalelor  euha- 
ristice  ale  Bisericii. 

I.  Euharistia  —  realitate  euhologică:  De  Ia  Birkhat  ha-mazon 
Ia  anaforaua  creştină  primară 

Dacă  din  punct  de  vedere  ritual  Euharistia  creştină  se  dezvoltă 
din  ritul  ospăţului  iudaic  comunitar  festiv  săvârşit  de  sabat  sau  săr¬ 
bători,  euhologic  ea  se  dezvoltă  din  aşa  numita  „liturghie"  ce  însoţea 
această  masă,  adică  din  cele  trei  binecuvântări  uzuale  ( birkhat  ha- 

mcizon)  pe  care  cel  mai  mare  le  rostea  asupra  paharului  de  vin  de  la 
sfârşitul  mesei. 

Este  aproape  sigur  că  la  Cina  cea  de  Taină,  Domnul  Iisus  însuşi 
a  pronunţat  aceste  binecuvântări  (berakhoturi),  însoţindu-le  de  cuvin¬ 
tele  explicative  bine  cunoscute,  care  în  relatările  evanghelice  apar  ca 
nişte  emergente  ale  structurii  acestei  „liturghii"  iudaice  presupuse  In 
subtextul  relatării,  şi  în  care  ele  inserau  un  conţinut  nou,  marcând 
transformarea  ritualului  în  sacrament. 

Schematic,  această  binecuvântare  „birkhat  ha-mazon“  avea  şi 
are  până  azi  următoarea  formulă  tip: 

1.  Barukh  attah: 

Binecuvântat  eşti  Tu  Doamne,  Dumnezeul  nostru,  Împăratul  lu¬ 
mii,  Cel  care  hrăneşti  lumea  întreagă  cu  bunătate,  har  şi  milostivire. 

Fii  binecuvântat  Doamne  Tu  Care  hrăneşti  toată  făptura.'02 

2.  Nodeh: 

Iţi  mulţumim  Doamne,  Dumnezeul  nostru,  căci  Tu  ne-ai  dat  nouă 
spre  moştenire  o  ţară  frumoasă  şi  plăcută,  Legământul,  Legea,  viaţa 
şi  hrana. 

[aici  avea  locul  embolismului  instituţional  al  sărbătorii] m 

Fii  binecuvântat  Doamne  pentru  ţara  aceasta  şi  pentru  hrană.11" 


102.  Versiunile  palestiniene  sunt  mult  mai  ample: 

A.  Să  fii  binecuvântat  Doamne  Dumnezeul  nostru,  Împăratul  lumii  Cel  care  hră¬ 
neşti  lumea  cu  bunătate.  Cu  har  şi  milostivire  Tu  dai  pâine  la  tot  trupul.  Fii  binecu¬ 
vântat  Doamne  care  hrăneşti  toate. 

B.  Fii  binecuvântat  Doamne  Dumnezeul  nostru,  împăratul  lumii  Cel  care  hră¬ 
neşti  lumea  cu  bunătate.  Cu  har  şi  milostivire  El  dă  pâine  la  tot  trupul,  căci  veşnică 
este  bunătatea  Lui  spre  noi.  Marea  Sa  Bunătate  nu  ne-a  lipsit  nouă  şi  nici  nu  vom  fi 
lipsiţi  de  acest  bine  din  cauza  marelui  Său  Nume,  căci  El  hrăneşte  şi  susţine  toate.  Fii 
binecuvântat  Doamne,  Cel  care  hrăneşti  toate!;  (K.  Hruby,  op.  cit.,  p.  208). 

103.  Doar  la  sărbători  a  doua  pericopă  putea  avea  un  embolism,  o  grefă  literară, 
prin  care  se  întrerupea  textul  rugăciunii  introducându-se  astfel  un  pasaj  scripturistic. 
Această  dinamică  embolistică  nu  este  decât  o  manieră  unică  de  a  face  mai  acută  şi  mai 
penetrantă  rugăciunea  în  valenţele  ei  anamnetice  şi  epiclctice.  A  se  vedea:  G.  Giraudo, 
Le  recit  de  Pinstitution  dans  la  prierc  eucharistique  a-t-il  des  antcccdents?,  în  Nou 
velle  Revuc  Theologique  116  (1984),  p.  513 — 536. 

104.  Şi  pentru  a  doua  binecuvântare  versiunea  palestiniană  este  mai  amplă: 

Iţi  mulţumim  Ţie,  Doamne  Dumnezeul  nostru,  pe  Tine  Te  binecuvântăm,  împă¬ 
ratul  nostru,  pe  Tine  Te  lăudăm  Ziditorul  nostru,  pe  Tine  Te  slăvim  Mântuitorul  nos¬ 
tru  şi  vestim  mărirea  împărăţiei  Tale,  Dumnezeul  nostru,  singurul  care  viezi  pururea, 
pentru  că  no-ai  dat  nouă  spre  moştenire  o  ţară  plăcută,  frumoasă  şi  vastă,  Legământul 
Tău,  Legea  (Torah),  viaţa  şi  hrana. 

îţi  mulţumim  Ţie  că  ne-ai  scos  din  pământul  Egiptului  şi  ne-ai  răscumpărat  din 
robie  (casa  robiei).  Iţi  mulţumim  pentru  Legământul  cu  care  ai  pecetluit  trupul  nostru, 
pentru  Torah  cu  care  ne-ai  învăţat,  pentru  porunc'lc  Tale,  expresie  a  voinţei  Talc  pe 
care  ni  le-ai  descoperit;  pentru  viaţa,  pentru  bunătatea,  pentru  darurile  şi  hrana  pe 
care  ni  le  dăruieşti  în  tot  timpul  şi  în  tot  ceasul.  Pentru  toate  acestea  Doamne,  Dum¬ 
nezeul  nostru  îţi  mulţumim  şi  binecuvântăm  Numele  Tău  în  vecii  vecilor.  Iţi  mulţu¬ 
mim  pentru  moştenirea  părinţilor  şi  pentru  că  ne  vei  răzbuna  curând  şi  că  Te  vei  ri¬ 
dica  împotriva  vrăjmaşilor  noştri.  Fii  binecuvântat  Doamne  pentru  ţara  aceasta  şi  pen¬ 
tru  hrană. 

3.  Rahem: 

Ai  milă  Doamne,  Dumnezeul  nostru,  de  Israel  poporul  Tău,  de 
Ierusalim  cetatea  Ta,  de  Templul  Tău,  de  sfântul  şi  marele  altar,  asu¬ 
pra  căruia  Numele  Tău  este  invocat  şi  binevoieşte  a  reface  la  locul 
ei  împărăţia  iui  David  şi  a  reconstrui  curând  Ierusalimul. 

[aici  avea  locul  embolismul  cu  nuanţă  epicletică,  y a’aleh  we- 
y avo,  care  imploră  dragostea  lui  Dumnezeu  şi  bunătatea  Lui  pentru 
reunilicarea  poporului  ales  şi  rezidirea  casei  Iui  David ] 

Fii  binecuvântat  Doamne  care  zideşti  Ierusalimul.10* 

De  aici  se  vede  limpede  că  formularele  euhologice  de  birkhat 
ha-mazon  confirmă  textual  atât  structura  memorială  a  meselor  comu¬ 
nitare  festive  în  iudaismul  contemporan  lui  Iisus,  cât  şi  relaţia  intimă 
intre  ceremonial  şi  sacrificiu,  sau  mai  precis  semnificaţia  sacrificială 
a  acestor  mese  memoriale. 

Lectura  prevenită  a  textului  acestor  formulare  arată  că  orizon¬ 
turile  şi  motivele  teologice  ale  acestor  „berakhot"  cresc  organic  dez- 
voltându-se  unele  din  altele.  Astfel,  în  binecuvântarea  Barukh  attah, 
mulţumirea  pentru  hrană  are  în  subtext  orizontul  cosmic-creaţional 
implicat  in  înţelesul  teologic  al  hrănirii  ca  şi  creaţie  continuă  a  vieţii? 
binecuvântarea  Nodeh  subîntinde  explicit  orizontul  sotcriologic,  amin¬ 
tind  evenimentele  principale  ale  istoriei  mântuirii;  iar  binecuvântarea 
Rahem  deschide  şi  cere  împlinirea  aşteptatei  împărăţii  Mesianice,  an¬ 
ticipată  „memorial"  de  către  participanţii  la  acest  ospăţ  ritual. 

Similitudinea  de  motive  şi  orizonturi  teologice  din  aceste  for¬ 
mulare  cu  „euharistiile",  adică  anaforalcle  creş'ine,  reiese  izbitor  la 
o  simplă  lectură  comparativă  a  binecuvântărilor  iudaice  cu  oricare  din 
ele.  Mai  mult,  întreaga  structură  euhologică  a  formularelor  euharis- 
tice  este  ininteligibilă  istoric  şi  teologic  în  afara  cadrului  şi  clima¬ 
tului  lor  liturgic  originar  care  pentru  ele  îl  reprezintă  tocmai  aceste 
„birkhat  ha-mazon“,  şi  invers;  recuperarea  sensurilor  biblic  originare 
nu  poate  avea  loc  decât  situându-Ie  în  perspectiva  lor  teologică  ge¬ 
nuină. 

II.  Analiza  datelor  Noului  Testament. 

Cuvintele  de  instituire,  menţionate  de  Sfinţii  Evanghelişti,  nu  ex¬ 
plică  prin  sine  originea  anaforalei  euharistice.  Mult  timp  în  teologia 
liturgică  s-a  considerat  naraţiunea  nou  testamentară  a  instituirii  Sfin¬ 
tei  Euharistii  ca  fiind  singurul  punct  de  plecare  în  stabilirea  originii 
anaforalei  euharistice.  însă  datele  furnizate  de  Noul  Testament  tre- 


105.  Versiunea  siriană  a  celei  de  a  [reia  binecuvântări  este: 

Ai  m'lă  Doamne,  Dumnezeul  nostru,  dc  Israel  poporul  Tău,  de  Ierusalim  cetatea 
La,  de  cinstea  împărătească,  de  stăpânia  căsoi  lui  David,  unsul  Tău,  de  marea  Casă 
asupra  căreia  este  invocat  Numele  Tău.  Refă  curând  ţi  in  zilele  noislre  împărăţia  lui 
David  la  locul  ci;  rezideţte  Ierusalimul,  adu-nă-ne  în  el  ţi  să  ne  bucurăm  in  mijlocul 
lui.  Fii  binecuvântat  Doamne  care  în  bunătatea  Ta  rezideţti  Ierusalimul! 

buiesc  înţelese  şi  integrate  în  contextul  cultic  iudaic  al  sec.  I  î.  Hr.  şi 
I.  d.  Hr.106 

Sfinţii  Evanghelişti  descriind  Cina  cea  de  Taină,  notează  cele 
şapte  acte  săvârşite  de  Mântuitorul  ca  alcătuind  un  tot  unitar  (Mt.  26, 
26—27;  Mc.  14,  22;  Lc.  22;  19;  I  Cor.  11,  24).  Mântuitorul  (I)  a  luat, 
(II)  a  binecuvântat,  (III)  a  frânt  şi  (IV)  a  dat,  zicând:  „Luaţi  mâncaţi 
acesta  este  Trupul  Meu “  (Mt.  26,  26 — 27).  Apoi,  (V),  a  luat  paharul, 
(VI)  a  mulţumit  şi  (VII)  l-a  dat  ucenicilor  Săi  zicând:  „Beţi  dintru 
acesta  toţi,  acesta  este  Sângele  meu,  al  Legii  celei  noi,  care  pentru 
mulţi  se  varsă  spre  iertarea  păcatelor “  (Mt.  26,  28;  Mc.  14,  24;  Lc.  22, 
19;  I  Cor.  11,  25).  Aceste  acte  au  fost  preluate  de  tradiţia  liturgică  pri¬ 
mară  şi  transpuse  în  practică  în  patru  mari  acte  cultice:  (I)  aducerea 
pâinii  şi  a  vinului,  care  erau  „luate"  de  liturghisilori,  (II)  binecuvân¬ 
tarea,  sfinţirea  pâinii  şi  a  vinului,  (III)  frângerea  şi  (IV)  împărtăşirea.107 

Descrierea  pe  care  o  face  Noul  Testament  instituirii  Sf.  Euha¬ 
ristii  este  o  descriere  cu  un  pronunţat  caracter  liturgic.  Aşternerea  în 
scris  a  textului  scripturistic  s-a  făcut  în  mediul  eclesial  şi  în  contextul 
permanentei  celebrări  cultice.  Prezenţa  în  însăşi  canonul  euharistie, 
deplin  conturat  mai  târziu,  a  însăşi  textului  instituirii  Sf.  Euharistii, 
vorbeşte  despre  această  formulare  şi  influenţă  liturgică  asupra  textu¬ 
lui  Noului  Testament.104 

Cuvintele  de  instituire  au  fost  rostite  într-un  context  liturgic,  în 
care  fiecare  cină  avea  caracter  sacrificial.  După  părerile  autorizate 
ale  teologiei  rabinice  antice  şi  moderne  această  „liturghie"  familială 
a  jucat  în  menţinerea  vieţii  religios-comunitare  a  lui  Israel  în  istorie, 
un  rol  mai  mare  chiar  decât  al  oficiului  cultic  public  sinagogal.109 

Acest  ritual  străvechi  al  mesei  rituale  festive  a  ajuns  să  fie  pen¬ 
tru  comunităţile  iudaice  dizidente  faţă  de  cultul  oficial  al  templului 
—  ca  cele  de  la  Qumran,  ale  Esenienilor  şi  Terapeuţilor,  precum  ne 
relatează  Philon  din  Alexandria  şi  Josephus  Flavius  —  nu  numai  echi¬ 
valentul  nou  al  vechilor  sacrificii  sângeroase,  ci  chiar  unicul  şi  su¬ 
premul  „sacrificiu"  liturgic.  El  era  masa  comunitară  care  aduna  la  un 
loc  „rămăşiţa",  nucleul  noului  şi  definitivului  Israel,  anticipând  ma¬ 
rele  festin  eshatologic-mesianic  evocat  de  profeţi.  Dintr-un  astfel  de 
ospăţ  comunitar  celebrat  într-un  climat  pascal  plin  de  semnificaţii  — 
dar  total  independent  de  comunităţile  iudaice  dizidente  menţionate 
mai  sus  —  a  luat  naştere,  precum  am  văzut  deja,  şi  Euharistia  creştină 
ca  sacrificiu  memorial  al  Noului  Testament. 


106.  W.D.E.  Cesterly,  The  Jcwish  Background  of  thc  Christian  Liturgy,  Oxford 
1925,  p.  48. 

107.  Pr.  Prof.  Dr.  Ene  Branişte,  Liturgica...,  p.  175;  Gregory  Dix;  The  Shape 
of  Liturgy,  I.ondon,  1945,  p.  48 — 49. 

108.  J.  Jeremias,  op.  cit.,  p.  100 — 102:  „Dle  liturgische  Verwendung  der  F.insetz- 
ungsbcrichte  beim  Herrcnmahl  hat  sowohl  die  Fassung  ihres  Rahmens,  wie  auch  die 
Formulierung  der  Einsetzungswortre  selbst  in  mannigfacher  Weise  bceinflusst. 

109.  Louis  Finkclstein,  The  Birkat  Ha-Mazon,  în  Jewish  Quarterly  Review  XIX 
(192S-29),  p.  212. 

Ospăţul  comunitar  iudaic,  înţeles  în  orizontul  teologiei  memo¬ 
rialul  biblic,  comemora  în  formularele  sale  de  binecuvântare,  creaţia 
vieţii,  evenimentul  istoric  al  eliberării  din  Egipt  şi  anticipa  pe  cel 
eshatologic  al  eliberării  mesianice  finale.  E!  exprima  în  cel  mai  au¬ 
tentic  spirit  profetic  sensul  profund  al  tuturor  sacrificiilor  lui  Israel, 
fiind  înţeles  adeseori  ca  sacrificiul  prin  excelenţă,  cu  rolul  de-a  ex¬ 
prima,  pe  baza  legământului  personal  între  Iahve  Si  poporul  Lui,  o- 
franda  existenţială  a  întregii  vieţi,  ba  chiar  a  întregii  lumi  către  crea¬ 
torul  şi  izbăvitorul  lor. 

III.  Structura  ritualului  Cinei  celei  de  Taină 

Folosindu-se  de  acest  ritual  iudaic,  Mântuitorul  instituie  Jertfa 
Legii  celei  noi,  împlinită  apoi  prin  moartea,  învierea  şi  înălţarea  Sa. 

El  a  folosit  formularul  cultic  iudaic  intr-un  mod  unic:  Sfintele 
Evanghelii  nu  menţionează  niciodată  folosirea  de  către  Mântuitorul  a 
formulei  obişnuite  de  binecuvântare:  „Binecuvântat  fii,  Doamne  Dum¬ 
nezeul  nostru  . . ci  formula  personală  de  binecuvântare  in  formă  ac¬ 
tivă,  aşa  cum  apare  ea  în  cartea  psalmilor:  „Te  binecuvântez  Părinte “ 
(Le.  10,  21;  Mc.  2,  25),  „îţi  mulţumesc  Părinte".  (In.  2,  41).  Astfel,  pro¬ 
babil,  Mântuitorul  a  deviat  considerabil  de  la  ritualul  obişnuit  al  ci¬ 
nei,  ceea  ce  era,  de  altfel,  şi  permis  oricărei  persoane  care  prezida  o 
adunare  cultică,'10 

Mai  întâi,  în  cadrul  Cinei  celei  de  Taină  au  fost  servite  „aperi¬ 
tivele"  —  un  pahar  cu  vin  asupra  căruia  fiecare  trebuia  să  pronunţe 
pentru  sine  următoarea  binecuvântare:  „Binecuvântat  fie  Dumnezeu, 
Dumnezeu!  nostru,  împăratul  lumi’,  Care  dăruieşti  rodul  viţei",  —  dar 
Mântuitorul  a  luat  paharul  ca  orice  cap  de  familie  şi  a  pronunţat  ur¬ 
mătoarele  cuvinte:  „Luaţi  acesta  şi  il  împărţiţi  între  voi;  căci  zic  vouă: 
Nu  voi  mai  bea  de  acum  din  rodul  viţei,  până  ce  nu  va  veni  împără¬ 
ţia  lui  Dumnezeu “  (Lc.  22,  17 — 18).  Apoi  cina  a  început  în  mod  obiş¬ 
nuit  cu  binecuvântarea  pâinii:  Domnul  Iisus  Hristos  a  luat  pâinea 
(claben  arton  la  Sf.  Pavel;  labon  arton  la  Sfinţii  Mc.,  ML,  Lc.)  a  bine- 
(uvântat-o:  eulogesas  la  Sfinţii  Mt.,  Mc.;  eucbaristcsa s  la  Sf.  Pavel, 
Lc.),  a  frânt-o  şi  a  dat-o  aşa  cum  fiecare  cap  de  familie  trebuia  să 
facă  în  mod  normal.  Cuvintele  binecuvântării  şi  mulţumirii  Sale  nu 
sunt  reţinute  de  Sfintele  Evanghelii,  căci  ele  erau  ştiute  de  fiecare 
iudeu  pios:  „Binecuvântat  fie  Dumnezeu,  Dumnezeul  nostru,  împăra¬ 
tul  lumii  care  faci  ca  pâine  să  rodească  pâmăntui".  Dar  Mântuitorul 
a  roslit  ceva  mai  mult,  şi  anume,  cuvintele  prin  care  a  instituit  Taina 
Sfintei  Euharistii:  „ Luaţi  mâncaţi  acesta  este  Trupul  Meu,  Care  se  va 
da  pentru  voi:  Accas'a  :<i  o  faceţi  întru  pomenirea  Mea“  (Le.  22, 
19—20,  I  Cor.  11,  24). 


110.  L.  I.igier  în  „L’improvisation  liturgique  dans  l’egl'sc  ancienne",  in  Maison 
Dieu  111  (1972),  p.  11  notează:  „Toate  rugăciunile  din  vremea  Mântuitorului  nu  erau 
fixate  într-o  manieră  definită,  l'.ie  erau  deci  „improvizaţie"  în  sensul  ci  fiecare  isp  de 
familie  putea  modifica  mai  mult  sau  mai  puţin  detaliile  expresiilor;  dar  ele  urmau  în¬ 
totdeauna  foarte  srrict  modelul  dinamic  al  temelor  tradiţionale  cuprinse  în  schema  o 
nuită  a  rugăciunilor,  se  putea  aJăuga  expresii,  dar  era  imdmisihilă  o  simplificare  . 

Euharistia  la  Cina  cea  de  Taină  a  fost  realitatea  nouă,  copleşi¬ 
toare  in  care  Mântuitorul  a  trăit  anticipat  in  mod  tainic  moartea  şi  în¬ 
vierea  Sa,  aşa  cum  mai  apoi  le  va  trăi  în  Euharistia  Bisericii  după 
înălţarea  Sa.111 

Prin  cuvintele  pronunţate,  Domnul  Iisus  Hristos  a  investit  un 
gest  uzual  al  pietăţii  iudaice  —  binecuvântarea  şi  frângerea  pâinii  — 
cu  o  nouă  şi  unică  semnificaţie  a  viitoarei  Sale  prezenţe  în  sânul  Bi¬ 
sericii.112 

După  aceste  cuvinte  enigmatice  incă  pentru  ucenici,  Cina  a  con¬ 
tinuat  in  mod  normal.  S-au  servit  alimentele  pregătite  şi  s-a  ajuns  la 
spălarea  finală  a  mâinilor.  Probabil,  mai  curând  în  acest  moment,  de¬ 
cât  la  debutul  cinei,  Mântuitorul  schimbă  ceva  din  ritualul  iudaic 
obişnuit  in  ceea  ce  El  numeşte  „exemplu"  de  imitat  în  viitor.  El,  Stă¬ 
pânul  şi  Domnul,  iar  nu  cel  mai  tânăr  din  adunare,  spală  picioarele 
ucenicilor  Săi.  Apoi  la  sfârşit,  Mântuitorul  a  pronunţat  binecuvântarea 
finală  (birkhat  ha-mazon)  asupra  paharului  cu  vin  amestecat  cu  apă, 
anume  pregătit.113 

După  cină  El  a  luat  paharul,  numit  paharul  binecuvântării  de 
Sf.  Ap.  Pave!  (I  Cor.  10,  16),  şi  a  mulţumit.  Cuvintele  binecuvântării 
nu  sunt  menţionate  pentru  că  erau  cunoscute  de  toţi.  Ţinând  paharul 
în  mâna  dreaptă  şi  privind  spre  el,  Mântuitorul  a  pronunţat  pentru 
toţi  această  rugăciune  de  mulţumire: 

„Binecuvântat  fie  Domnul  Dumnezeul  nostru,  împăratul  lumii 
Care  hrăneşti  lumea  cu  bunătate,  har  şi  milă. 

îţi  mulţumim  Ţie,  Dumnezeul  nostru,  Care  ne-ai  dăruit  nouă  o 
ţară  mare  şi  bogată. 

Indură-Te,  Doamne,  Dumnezeul  nostru  de  Israel  poporul  Tău, 
de  Ierusalim  oraşul  Tău,  de  Sion,  lăcaşul  slavei  Tale,  de  Jertfelnicul 
Tău,  de  Templul  Tău.  Binecuvântat  fie  Domnul  Dumnezeul  nostru, 
Care  rezideşti  Ierusalimul". IU 

După  această  binecuvântare  „luând  paharul...  le-a  dat  şi  au  bâut 
din  cl  1oţi“  (Mc.  14,  23),  şi  în  timp  ce  paharul  trecea  de  la  unul  la  al¬ 
tul  El  afirmă:  „Acesta  este  Sângele  Legii  celei  noi,  care  pentru  mulţi 
se  varsă"  (Mc.  14,  24).  „Acest  pahar  esie  Legea  cea  nouă  prin  (intru) 
sângele  Meu.  Aceasta  să  o  faceţi  ori  de  câte  ori  veţi  bea  spre  pome¬ 
nirea  Mea “  (I  Cor.  11,  25).  „Căci  vă  spun  vouă  că  nu  voi  mai  bea  de 
acum  din  acest  rod  al  viei,  până  in  ziua  când  îl  voi  bea  cu  voi  din 
nou  intru  împărăţia  Mea"  (Mt.  26,  29;  Mc.  14,  25).  Cu  aceste  cuvinte 
Mântuitorul  arată  că  ceea  ce  El  avea  să  instituie  îşi  are  temeiul  în 
moartea  şi  învierea  Sa.  învierea  Sa  va  face  nou  vinul,  deci  şi  Sân¬ 


ul.  Pr.  Prof.  Dr.  D.  Stăniloae,  Teologia  Dogmatică  Ortodoxă,  voi.  3,  Buc.  1978, 

p.  35. 

112.  Gr.  Dix,  The  Shape  . . .,  p.  56. 

113.  Bcrakoth,  Mishnah  VIII,  2:  „Şcoala  Iui  Shammai  spune:  Bărbatul  să-şi  spele 
mâinile  şi  apoi  să  amestece  [conţinutul]  paharului". 

114.  Louis  Finkelstcin,  op.  cit.,  p.  212. 

gele  Domnului,  pe  care  ni-L  va  împărtăşi  în  această  Taină  întru  îm¬ 
părăţia  Lui,  care  începe  odată  cu  Biserica.115 

Ceea  ce  a  făcut  Mântuitorul  la  Cina  cea  de  Taină  nu  a  fost  de¬ 
cât  investirea  cu  o  nouă  semnificaţie  şi  umplerea  cu  o  nouă  realitate 
legate  de  moartea  şi  învierea  Sa,  a  două  acte  ale  liturghiei  familiale 
iudaice,  acte  de  care  El  era  sigur  că  ucenicii  le  vor  face  cu  regulari¬ 
tate  şi  după  înălţarea  Sa,  căci  ele  aparţineau  existenţei  lor  cotidiene. 

IV.  Sensul  ancimnezei  biblice 

Comemorarea  biblică  apare  ca  efectiv  unică  în  realitatea  ei, 
doar  întrucât  este  reflexul  amintirii  lui  Dumnezeu  de  poporul  ales  — 
iniţiativa  este  deci  a  lui  Dumnezeu  —  adeverită  de  El  prin  institui¬ 
rea  unui  act  sacru  drept  „gaj"  al  legăminlelor  Lui,  cu  credincioşii  Lui 
(legămintele  cu  Noe,  cu  Avraam,  şi  cu  Moise  în  legea  veche,  şi  cel 
încheiat  prin  jertfa  lui  Hristos  in  Legea  nouă).  Reprezentarea  acestui 
„gaj"  hotărât  de  lahve,  de  către  credincioşii  înaintea  lui  Iahve,  im¬ 
plica,  din  autodeterminarea  voluntară  a  persoanei  Sale  divine,  o  mis¬ 
terioasă  continuitate  a  acţiunilor  divine  comemorate  şi  a  efectelor  lor. 
In  actul  memorial  obiectiv  biblic,  instituit  solemn  din  iniţiativa  Per¬ 
soanei  divine,  converg  într-o  conlucrare  intersubiectivă  două  procese 
comemorative: 

—  Comemorarea  omului  care  reprezintă  restituind  lui  Dumne¬ 
zeu  semnele  stabilite  de  El  drept  gaj  garant  al  făgăduinţelor  Sale;  şi 

—  „Amintirea"  divină,  singura  capabilă  să  împlinească  prin  pu¬ 
terea  ei  actualizatoare  conţinutul  şi  efectul  făgăduinţelor  făcule  po¬ 
porului  ales. 

Actul  memorial  în  sens  biblic  este  astfel  simultan  comemorare, 
prezenţă  şi  anticipare.  El  concentrează,  din  iniţiativa  divină,  lucrarea 
mântuitoare  şi  revelatoare  a  Dumnezeului  celui  viu  şi  personal,  an¬ 
gajat  efectiv  în  istorie,  în  tripla  ei  dimensiune:  trecută,  prezentă  şi 
viitoare.  Trebuie  iarăşi  subliniat,  că  memorialul  face  prezent  nu  doar 
trecutul  cât  mai  ales  viitorul,  de  unde  şi  porunca  expresă  a  Mântui¬ 
torului  la  Cina  cea  de  Taină:  „Aceasta  să  o  faceţi  spre  pomenirea 
Alea"  (Lc.  22,  19).  Astfel,  porunca  anamnezei  nu  trebuie  interpretată 
din  premise  elenistice  —  afirmă  Jeremias  —  ci  palestiniene,  „eis  ten 
emân  anamnesin"  nu  înseamnă  in  primul  rând  „ca  voi  să  vă  aduceţi 
aminte  de  mine",  ci  cu  cea  mai  mare  probabilitate:  „ca  Dumnezeu 
să-şi  aducă  aminte  de  mine"  —  adică  de  Hristos  şi  de  ucenicii  Săi, 
şi  astfel  porunca  anamnezei  nu  este  o  invitaţei  ca  ucenicii  să  păzeas¬ 
că  amintirea  lui  Iisus  („ repetaţi  frângerea  pâinii,  ca  să  nu  uitaţi  de 
mine"),  ci  o  indicaţie  cshatologic-orientală:  „adunaţi-vă  în  continuare 
în  ritul  mesei  ca  şi  comunitate  nouă,  ca  în  acest  fel  Dumnezeu  să  fie 
zilnic  implorat  de  împlinirea  ironomiei  mântuitoare  în  Biserică".114 

„întrucât  ceata  ucenicilor  Iui  Iisus  se  adună  zilnic  în  scurtul  ră¬ 
gaz  până  la  Parusie  în  comuniunea  mesei,  ea  reprezintă  înaintea  lui 


115.  Pr.  Prof.  Dr.  D.  Stăniloae.  op.  cit.,  p.  96. 

116.  J.  Jaramias,  op.  cit.,  p.  244. 

Dumnezeu  începută  lucrare  a  mântuirii  şi  implora  deplina  ei  îrapli- 
nire“117.  Dumnezeu  „îşi  aduce  aminte”  activ  de  Hrisos,  cel  răstignit, 
înviat  şi  înălţat,  întrucât  trimite  neîncetat  pe  Sfânt:’  Duh,  ca  să  ni-L. 
facă  prezent  pneumatic  efectiv  până  la  venirea  Sa  f.nală. 

V.  Originalitatea  şi  caracterul  aparte  al  Cinci  de  taină 

Deosebirea  dintre  ritualul  observat  de  Mântuitorul  la  Cină  şi  cet 
prescris  de  Lege  şi  tradiţie,  constă  mai  întâi  in  faptul  că  El  a  folosit 
nu  azimă,  ci  pâine  obişnuită  (dospită),  deoarece  Cina  a  avut  loc  cu 
o  zi  mai  înainte  de  începerea  serbării  Paştilor,  adică  în  seara  zilei  de 
joi,  13  Nissan  când  azimele  încă  nu  se  puseseră  în  folosinţă.  Al  doi¬ 
lea,  la  formulele  rituale  pentru  binecuvântarea  pâinii  şi  a  vinului,  El 
a  adăugat  propriile  Sale  cuvinte  („Acesta  este  Trupul  Meu..."  şi 
„Acesta  este  sângele  Meu  . . .“),  prin  care  se  indică  sensul  nou  şi  unic 
al  celor  săvârşite:  prevestirea  sau  anticiparea  sacramentală  a  jertfei 
sângeroase  şi  mântuitoare,  care  se  va  consuma  peste  o  zi  şi  care  inau¬ 
gurează  sau  consfinţeşte  un  nou  legământ  sau  testament  între  Dum¬ 
nezeu  şi  oameni  pecetluit  cu  sângele  sfânt  al  Celui  ce  Se  va  da  spre 
răstignire.  în  momentul  când  Mântuitorul  adaugă,  la  rugăciunea  so¬ 
lemnă  şi  finală  de  mulţumire  şi  de  laudă,  cuvintele  „Beţi  dintru  acesta 
toţi . . .“  (Mt.  XXVI,  28  şi  loc.  par.),  ia  naştere  Liturghia  creştină,  prin 
anunţarea  Paştelui  celui  nou,  al  noului  legământ  veşnic,  adăugat  me¬ 
morialului  Vechiului  Testament,  legământ  care  ia  fiinţă  în  preajma 
morţii  şi  învierii  Domnului  şi  ţinteşte  la  a  doua  Sa  venire.  Liturghia 
creştină  reprezintă  deci  împlinirea  organică  a  făgăduinţelor  date  de 
Dumnezeu  poporului  evreu,  promisiuni  evocate  în  manifestările  sale 
liturgice,  prin  care  se  întreţinea  flacăra  nădejdii  aşteptării  lor.118 

Diferenţa  primei  Cine  euharistice  faţă  de  acest  rit  iudaic  în  uz 
până  azi  la  evreii  evlavioşi  —  diferenţă  în  care  transpare  „sacramen- 
talizarea",  adică  transfigurarea  vechiului  rit  iudaic  —  s-a  concretizat 
în  trei  aspecte:  1.  Evidenţierea  sau  reliefarea  mai  puternică  de  către 
lisus  a  gesturilor  asupra  pâinii  şi  vinului  faţă  de  restul  mesei  (evi¬ 
denţiere  caro  a  stat  la  baza  detaşării  şi  separării  încă  în  comunităţile 
apostolice  a  Euharistiei  de  masa  sau  ospăţul  propriu-zis,  care  va  de¬ 
veni  agapa);  2.  în  aceea  că  paharul  prezentat  de  lisus  la  Cină  a  fost 
un  pahar  unic  (Lc.  22,  17;  Mc.  14,  23;  Mt.  26,  27),  contrar  uzului  iu¬ 
daic,  în  care  cel  mai  mare,  pronunţând  binecuvântările  rituale  asupra 
cupei  sale,  bea  cupa  sa,  invitând  astfel  pe  comeseni  să-şi  bea  fiecare 
paharul  său;  3.  şi  mai  ales  în  aceea  că  gesturile  de  prezentare  a  pâinii 
şi  vinului  lisus  le-a  însoţit  de  cuvinte  explicative,  străine  complet  de 
ritualul  iudaic.  Unul  din  aceste  cuvinte  explicative  dă  de  altfel  şi 


117.  Ibidem,  245  sau  243:  „Dementsprechend  diirf te  der  Wiederhohlungsbefehl  zi* 
verstehen  se:n:  „Tut  d  es,  damit  Gott  meiner  gedenke",  „Gott  gedenkt  des  Messias,  in- 
dem  Er  das  Reich  hereinbrechen  lăGl  in  der  Parousi»”. 

118.  M.  Kovalevski,  Oeigines  et  developpement  de  la  liturgic  chreticnne,  în  rev„ 
Presencc  orthodcxc  (Paris),  an.  1*6S,  nr.  3,  p.  47. 

cheia  înţelegerii  semnificaţiei  originare  a  noului  rit  euharistie:  touto 
paiete  eis  tân  emen  anamnesin. 

Originală  a  fost  de  la  bun  început  Cina  de  taină  prin  investirea 
ritualului  obişnuit  iudaic,  cu  valenţe  noi,  trinitare,  prin  definirea  cu 
acest  prilej  a  raportului  de  iubire  existent  între  cele  trei  Persoane 
divine:  Tatăl  primeşte  rugăciunea  adresată  în  numele  Fiului,  prin 
Sfântul  Duh.  Astfel  întregul  canon  euharistie,  cu  tot  fondul  tematic, 
provenit  din  contextul  cultic  iudaic,  este  expresia  integrală  a  unei 
conştiinţe  eclesiale  vii,  in  care  cultul  legii  vechi  este  receptat  şi  fo¬ 
losit  în  contextul  nou,  al  realităţii  împărăţiei  lui  Dumnezeu,  prezente 
de  acum  în  lume. 

Originalitatea  şi  caracterul  aparte  al  Cinei  celei  de  Taină  faţă 
de  orice  altă  cină  iudaică  se  arată  şi  în  imediata  ei  evoluţie.  La  în¬ 
ceput  au  existat  două  acte  separate,  distincte:  binecuvântarea  pâinii 
şi  a  vinului.  Sfinţii  Evanghelişti  le  numesc  diferit  ca  eulogesas  şi 
euc.harist&sas.  Sfântul  Apostol  Pavel  şi  Sfântul  Luca  sintetizează  şi 
prin  eucharistesas  denumesc  ambele  rituri.  Astfel,  cu  timpul,  cele  două 
acte  au  ajuns  să  alcătuiască  o  unitate  a  unei  singure  acţiuni  liturgice: 
prefacerea  darurilor,  care  era  inserată  în  cadrul  cinei  în  momentul 
binecuvântării  finale  (birkhat  ha-mazon).  Această  vastă  binecuvân¬ 
tare  a  fost  şi  modelul  după  care  s-au  construit  anaforaua  creştină  pri¬ 
mara,  într-o  neîncetată  cizelare  de  expresie  şi  printr-o  umplere  de 
conţinut  histologic  în  permanenta  continuitate  eclesiologică  a  cele¬ 
brării.119  Ritualul  binecuvântării  pâinii,  mai  sărac  în  conţinut  şi  practic 
fără  structură,  a  fost  asimilat  în  momentul  binecuvântării  finale,  astfel 
apărând  ritualul  euharistie  primar. 

Unificarea  aceasta  pare  să  se  fi  petrecut  la  începutul  epocii 
apostolice.  In  Noul  Testament  sunt  câteva  indicaţii  asupra  procesu¬ 
lui  care  a  dus  la  cristalizarea  anaforalei  euharistice  primare: 

a)  aducerea  de  către  Sfinţii  Marcu  şi  Matei  a  ritualului  binecu¬ 
vântării  pâinii,  alături  de  cel  al  binecuvântării  vinului. 

b)  predominanţa  termenului  generic:  eucharistein  asupra  celui 
de  frângere  a  pâlnii  klaseirt,  desemnând  întreg  ritualul  euharistie. 

c)  folosirea  de  Sfântul  Pavel  şi  Luca  a  aceluiaşi  termen  eucha¬ 
ristein,  pentru  a  desemna  ambele  binecuvântări  cu  un  singur  termen. 

Aceste  indicaţii  nu  sunt  rezultatul  unei  unificări  deja  efectuate, 
ci  semnele  unei  tendinţe  cultice  viu  cristalizate  în  creştinismul  epocii 
apostolice.120 

Acest  proces  se  accentuează  în  perioada  în  care  comunitatea  a 
separat  cina  de  ritualul  sacramental,  celebrându-le  una  după  alta. 
Era  astfel  imposibil  ca  atât  cina  cât  şi  ritualul  euharistie  să-şi  păs¬ 
treze  fiecare  binecuvântările  proprii.  De  aceea  s-a  recurs  la  soluţia 
cea  mai  practică:  in  cadrul  binecuvântării  după  masă  s-au  inserat  ac¬ 
tele  sacramentale  asupra  pâinii  şi  vinului.  Ulterior,  când  cina  a  dis- 


119,  L.  Ligicr,  From  the  L«tt  Supper  te  the  Eucharist,  în  The  New  Liturgy,  ed* 
de  Lancelot  Shcppard,  Londra  1969,  p.  119. 

120.  Ibidem. 

părut,  Binecuvântarea  euharistică  a  rămas  Sn  aceeaşi  poziţie,  înglo¬ 
bând  de  acum  alături  de  cele  două  acte  prin  care  pâinea  şi  vinul  erau 
prefăcute  în  Trupul  şi  Sângele  Mântuitorului,  o  epicleză,  ca  moştenire 
a  celei  de  a  treia  pericope  a  birkhat  ha-ma.zon  şi  o  anamneză,  alături 
de  naraţiunea  instituirii  Euharistiei,  ca  dezvoltare  şi  umplere  de  con¬ 
ţinut  nou  a  posibilului  embolism  ya  aleh  we  yavo  pe  care  cea  de  a 
doua  pericopa  îl  putea  avea. 

CONCLUZII 

1.  Originea  anaforalei  euharistice  nu  poate  fi  stabilită  în  afara 
contextului  cultic  iudaic.  Cuvintele  Mântuitorului  care  au  dus  la  insti¬ 
tuirea  euharistiei  aparţin  liturghiei  iudaice  familiale.  Dacă  sunt  rupte 
de  acest  context  se  ignoră  întreaga  semnificaţie  pe  care  o  poartă.  Re¬ 
ciproc  sensul  lor  exact  riscă  a  se  pierde  dacă  nu  se  sesizează  ceea  ce 
aduc  ele  in  plus  şi  ceea  ce  împlinesc  ele.  Creştinismul  a  fost  ferit  în¬ 
totdeauna  de  a  face  astfel  de  greşeli  pentru  faptul  că  rugăciunea  creş¬ 
tină  a  continuat  să  îmbrace  formularul  iudaic  al  binecuvântărilor.  Pri¬ 
mele  rugăciuni  ale  creştinilor  nu  sunt  decât  formule  cultice  iudaice 
aplicate  unui  conţinut  nou  şi  folosite  într-un  context  aparte.  După  ce 
euharistia  va  fi  despărţită  de  cină  ea  se  va  cristaliza  din  ce  în  ce  mai 
mult  în  noul  cadru  aflat  în  formare. 

2.  Posibilitatea  apariţiei  anaforalei  unice  înglobând  o  serie  de 
acte  liturgice  şi  texte  euhologice  este  dată  de  schema  generală  a  bine¬ 
cuvântării  după  cină  (birkhat  ha-mazon).  In  vremea  Mântuitorului  ea 
cuprindea  trei  pericope  marcând  cele  trei  etape  ale  rugăciunii  iudaice: 
binecuvântare,  mulţumire,  cerere.  Aceasta  este  configuraţia  care  se 
va  imprima  în  formularul  liturgic  creştin.  Varietatea  tematicii,  echi¬ 
librul  liturgic  al  expresiei  au  predestinat  binecuvântarea  cultică  iu¬ 
daică  spre  o  continuitate  şi  împlinire  hristologică  şi  eclesiologică. 

Asist.  drd.  CIPRIAN  S'IREZA 

Revelaţia  creştină  are  un  caracter  istoric  prin.  excelenţă.  Omul  este 
o  fiinţă  istorică;  el  trăieşte  în  timpul  istoric  şi  este  limitat  de  acesta.  Dum¬ 
nezeu  se  descoperă  pe  Sine  şi  planul  său  de  mântuire  în  timp,  în  Istorie. 
Credinciosul,  întâlnindu-se  cu  Dumnezeu  în  Istorie,  învaţă  să-L  recu¬ 
noască  şi  în  spatele  marilor  evenimente  ale  acesteia  ca  şi  în  propria  sa 
evoluţie  spirituală.  El  este  însă  conştient  de  pericolul  de  a  se  înşela  în 
interpretarea  sensului  profund  religios  al  Istoriei.  De  aceea  el  va  apela 
întotdeauna  la  datele  Revelaţiei. 

în  Vechiul  Testament  sensul  religios  al  Istoriei  şi,  prin  corespon¬ 
denţă,  caracterul  istoric  al  Revelaţiei  sunt  foarte  uşor  de  sesizat.  Isteria 
Vechiului  Testament  este  o  Istorie  sfântă;  este  istoria  unui  popor,  a  po¬ 
porului  lui  Israel,  prin  care  Dumnezeu  lucrează  în  Istorie  şi  pe  care  îl 
pregăteşte  în  mod  extraordinar  pentru  primirea  lui  Mesia.  Revelaţia 
vechi-testarnentară  proclamă  planul  Iui  Dumnezeu  şi  prezenţa  Lui  activă 
în  Istoria  umană,  precum  şi  misiunea  specială  a  poporului  ales.  Această 
descoperire  a  voii  lui  Dumnezeu  constituie  pentru  Israel  o  chemare  de  a 
conlucra  cu  Domnul  său  la  realizarea  planului  Său.  Israel  lucrează  activ 
pentru  împlinirea  planului  dumnezeiesc  atâta  timp  cât  rămâne  cre¬ 
dincios  Legământului.  Profeţii,  amintind  poporului  ales  chemarea  sa  pri¬ 
vilegiată,  proclamă  mereu  exigenţele  Legământului.  Pocăinţa,  în¬ 
toarcerea  spre  Dumnezeu  şi  fidelitatea  faţă  de  El  sunt  condiţiile  sine  qua 
non  ale  inaugurării  epocii  mesianice. 

Isteria  lui  Israel  are  ca  constantă  aşteptarea  plină  de  nerăbdare  a 
inaugurării  epocii  mesianice.  Ea  este  orientată  spre  viitor,  aspiraţiile  re¬ 
ligioase,  naţional-politice  şi  sociale  sunt  aşteptate  să-şi  găsească  împli¬ 
nirea  într-o  epocă  de  fericire  viitoare  ce  va  fi  inaugurată  de  Mesia.  Avem 
de  a  face  deci  cu  o  concepţie  progresistă  a  Istoriei,  progresul  fiind  sesizat 
prin  intervenţia  unor  date  noi  care  vor  culmina  cu  inaugurarea  unei  or¬ 
dini  de  lucruri  diferită  de  cea  prezentă. 

„Când  a  venit  plinirea  vremii,  scrie  Sf.  Ap.  Pavel  galatenilor. 
Dumnezeu  a  trimis  pe  Fiul  Său,  născut  din  Femeie,  născut  sub  Lege, 
ca  pe  cei  de  sub  Lege  să-i  răscumpere"  (Gal  4,  4).  Iar  în  altă  parte  spune 
că  Dumnezeu  ne-a  descoperit  „taina  voii  sale,  după  buna  Lui  socotinţă, 
astfel  cum  hotărâse  în  Sine  mai  înainte,  spre  iconomia  plinirii  vremilor, 
ca  toate  să  fie  iarăşi  unite  în  Hristos,  cele  din  ceruri  şi  cele  de  pe  pă¬ 
mânt  —  toate  întru  El"  {Efes  1,  9-10).  Aceeaşi  concepţie  asupra  derulării 
Istoriei  se  exprimă  în  prima  epistolă  a  Sf.  Petru  (I  Pt  1,  20)  şi  în  admira- 

bila  introducere  a  Epistolei  către  Evrei:  „După  ce  Dumnezeu  odinioară, 
în  multe  rânduri  şi  în  multe  chipuri  a  vorbit  părinţilor  noştri  prin  proo¬ 
roci,  în  zilele  acestea  mai  de  pe  urmă  ne-a  grăit  nouă  prin  Fiul  . . 
(Evr  1,  1). 

Aceasta  este  pentru  prima  generaţie  creştină  certitudinea  funda¬ 
mentală  privitoare  la  cursul  Istoriei.  Odată  cu  venirea  lui  Iisus,  tim¬ 
purile  de  pe  urmă  vestite  de  prooroci  sunt  prezente.  Mântuitorul  îşi 
începe  activitatea  publică  cu  chemarea:  „S-a  împlinit  vremea  şi  s-a 
apropiat  împărăţia  lui  Dumnezeu.  Pocăiţi-vă  şi  credeţi  în  Evanghe¬ 
lie"  (Mc  1,  15).  Apostolii  vor  vorbi  la  fel.  A  recunoaşte  că  Iisus  este  Me¬ 
sia,  însemna  pentru  mediul  iudaic  în  care  ei  propovăduiau  la  început  a 
proclama  că  timpurile  eshatologice  au  sosit.  Aceasta  este  o  temă  esen¬ 
ţială  a  predicii  apostolice.  Dintr-o  dată,  Istoria  şi  Revelaţia  intră  în  ra¬ 
porturi  noi.  Sigur,  revelaţia  creştină,  ca  şi  revelaţia  Vechiului  Testament, 
se  sprijină  şi  ea  pe  faptele  unei  Istorii  sfinte,  din  moment  ce  ea  depinde 
în  întregime  de  Persoana  istorică  a  lui  Iisus  Hristos.  Dar,  îm  timp  ce 
istoria  iudaică  era  orientată  spre  viitor,  istoria  creştină,  recunoscând  că 
Iisus  este  Mesia,  Fiul  lui  Dumnezei  întrupat,  devine  pentru  totdeauna 
hristccentrică  şi  se  concentrează  asupra  prezentului.  Dar,  cu  toate  că  este 
o  realitate  prezentă,  noul  curs  al  Istoriei  nu  este  vizibil  pentru  toţi;  el 
se  descoperă  doar  ochilor  credinţei  până  la  a  doua  venire  în  slavă  a  Mân¬ 
tuitorului,  atunci  când  lumea  actuală  va  dispărea  făcând  loc  unui  „cer 
nou  şi  unui  pământ  nou“  (Apoc  21,  1).  Inaugurarea  noii  creaţii,  a  cerului 
nou  şi  a  pământului  nou,  va  constitui  punctul  culminant  al  unui  proces 
ale  cărui  baze  au  fost  puse  de  Hristos  la  prima  Sa  venire.  In  noua  ico- 
nomie  a  Istoriei  pe  care  Dumnezeu  o  dăruieşte  lumii  nu  se  mai  poate 
vorbi  de  un  „mesianism  creştin".1  Mesia  a  venit,  aducând  cu  Sine  Legă¬ 
mântul  definitiv  al  lui  Dumnezeu  cu  oamenii  şi  numai  prin  Hristos  au 
oamenii  posibilitatea  să  se  facă  părtaşi  acestui  Legământ.  Desigur  oamenii 
pot  să-L  respingă  aşa  cum  L-au  respins  iudeii,  dar  nici  un  alt  nume  de 
sub  cer  nu  va  fi  dat  vreodată  oamenilor  în  care  să  poată  fi  mântuiţi 
(Fapte  4,  11-12).  Aceasta  a  fost  credinţa  fermă  a  creştinilor  de  la  începui. 

Iudeii  se  aşteptau  ca  Mesia  să  inaugureze  o  perioadă  de  fericire 
şi  prosperitate  pentru  Israel.  In  această  perioadă  toţi  duşmanii  săi  aveau 
să  fie  înfrânaţi,  iar  Mesia  şi  poporul  ales  trebuiau  să  exercite  stăpânirea 
asupra  neamurilor.  Câtă  deosebire  însă  între  aşteptări  şi  noua  reali  ta  ie 
a  epocii  mesianice!  Sigur  au  existat  destule  şi  incontestabile  victorii  spi¬ 
rituale.  în  zilele  ce  au  urmat  înălţării  şi  Cincizecimii  ele  au  fost  cu  totul 
extraordinare:  Evanghelia  părea  efectiv  că  pleacă  să  cucerească  lumea. 
Hristos  Cel  înviat  spusese  ucenicilor  Săi:  „Datu-Mi-s-a  toată  puterea  in 
cer  şi  pe  pământ"  (Mt  28,  18).  Programul  „cuceririi"  lumii  a  fost  enunţat: 
din  Ierusalim,  trecând  prin  Iudeea  şi  Samaria,  până  la  marginile  pămân¬ 
tului:  „îmi  veţi  fi  Mie  martori  în  Ierusalim  şi  în  toată  Iudeea  şi  Sama¬ 
ria  şi  până  la  marginile  pământului"  (Fapte  1,  8).  Şi  Apostolii  au  dus 
la  îndeplinire  această  poruncă,  astfel  încât,  în  anii  57-58,  Sf.  Ap.  Pavel 


1  Cf.  H.-M.  FERET,  L'Apocalypse  de  saint  Jean,  irision  chrâtiennc  de  I7iis- 
toire,  Paris,  1946,  p.  142. 

poate  să  scrie  creştinilor  din  Roma  că  Evanghelia  se  vesteşte  „în  toată 
lumea"  (Rom  1,  8).  Dar  iată  că  foarte  devreme  creştinii  au  de  înfruntat 
ura  lui  Satan  şi  a  slujitorilor  săi.  Odată  cu  persecuţia  lui  Domiţian  {81-96 
d.H.)  extinderea  Bisericii  şi,  implicit,  domnia  spirituală  a  lui  Dumnezeu 
care  se  instaura  prin  ea  în  lume  păreau  compromise.  De  data  aceasta 
persecuţia  nu  mai  afecta  doar  persoanele  individuale  sau  comunităţile  lo¬ 
cale,  ci  tindea  să  nimicească  întreaga  Biserică  creştină.2  Departe  de  a  se 
manifesta  oa  o  victorie  răsunătoare  asupra  lumii,  biruinţa  lui  Hristos 
părea  că  se  îndepărtează  din  ce  în  ce  mai  mult  de  realităţile  acestei  lumi 
pentru  a  se  refugia  în  inimile  celor  rămaşi  credincioşi.  Varietatea  provo¬ 
cărilor  şi  amploarea  persecuţiilor  au  dat  naştere  unor  probleme  deosebite 
pentru  credinţa  creştinilor.  Cum  putea  credinciosul  oare  a  murit  şi  -a 
înviat  împreună  cu  Hristos,  care  experimenta  în  propria  sa  viaţă  biruinţa 
lui  Hristos  şi  aştepta  cu  ardoare  venirea  Domnului  în  slavă,  să  interpre¬ 
teze  situaţia  grea  în  care  trăia  Biserica  şi  lucrarea  în  expansiune  a  pu¬ 
terilor  răului?  Un  lucru  era  sigur:  odată  cu  prima  venire  a  lui  Hristos  a 
început  o  nouă  epocă  în  Istoria  omenirii;  lumea  a  intrat  în  ultima  fază  a 
existenţei  ei,  iar  împărăţia  cerurilor  se  găseşte  în  mijlocul  oamenilor. 
Rămânea  însă  greu  de  înţeles  cum  totuşi,  in  această  realitate  a  timpului 
eshatologic,  răul  avea  atâta  putere,  atâta  virulenţă,  şi  de  ce  creştinii,  noul 
Israel,  erau  lăsaţi  pradă  urii  păgânilor. 

în  această  situaţie  atât  de  critică  Dumnezeu  trimite  Bisericii  o  „des¬ 
coperire",  o  revelaţie  (Apoc  1,  1).  Această  descoperire  este  încredinţată 
de  Dumnezeu  Sfântului  Apostol  Ioan  —  el  însuşi  victimă  a  persecuţiei 
lui  Domiţian  (cf.  1,  9)  —  care  preia  astfel  dificila  misiune  de  a  o  trans¬ 
mite  întregii  Biserici.  Şi  Sf.  Ioan  se  achită  în  mod  magistral  de  această 
sarcină.  El  iasă  contemporanilor  şi  urmaşilor  lor  o  carte  teologică  unică, 
care  încheie  canonul  Noului  Testament.  Este  ultimul  cuvânt  al  lui  Dum¬ 
nezeu  din  Sfânta  Scriptură  şi  de  aceea  are  pentru  Biserică  o  importanţă 
covârşitoare. 

O  temă  centrală  a  Apocalipsei  este  instaurarea  împărăţiei  lui  Dum¬ 
nezeu  pe  pământ,  adică  transformarea  „împărăţiei  lumii"  în  „împără¬ 
ţia  Domnului  nostru  şi  a  Hristosului  Său"  (11,  15).  Această  lucrare,  însă, 
nu  este  omenească,  ci  dumnezeiască;  ea  se  desfăşoară  după  un  plan  dum¬ 
nezeiesc  şi  însuşi  Dumnezeu  intervine  direct  în  Istoria  umană  pentru 
realizarea  ei.  Apocalipsa  este  o  carte  profetică  şi  ca  orice  corle  profetică 
ea  proclamă  actualitatea  planului  lui  Dumnezeu  şi,  prin  urmare,  urgenţa 
angajării  oamenilor  în  acest  plan.  Această  proclamare  se  face  prin  dez¬ 
văluirea  înţelesurilor  tainice  ale  istoriei  prezente  şi  vestirea  împlinirii 
ei  eshatologice. 

în  Hristos,  lucrarea  lui  Dumnezeu  a  atins  punctul  culminant  şi  de 
acum  nu  mai  aşteptăm  decât  arătarea  ei  în  slavă  (Apoc  1,  7;  22,  20).  Prin 
moartea  şi  învierea  Sa,  Hristos  a  biruit  păcatul  şi  moartea,  şi  a  inaugurat 

2  Dacă  în  primele  sale  decenii  de  existenţă  Biserica  creştină  oria  privită  dc 
autorităţile  romane  ca  o  sectă  iudaică,  în  timpul  lui  Domiţian  situaţia  se  senamoa. 
creştinismul  aste  recunoscut  de  acum  înainte  ca  o  entitate  aparte  şi  persecuţii  ca 
„religie  illioLta".  Cu  privire  la  persecuţia  lui  Domiţian  vezi  C.  FOUARD,  bamt  Jean 
et  la  fin  de  Vage  apostolique,  Baris,  1922,  pp.  75 — 91. 

împărăţia  lui  Dumnezeu.  El  este  singurul  Mântuitor  şi,  prin  învestitura 
lui  Dumnezeu-Tatăl,  singurul  Domn  (Apoc  5,  5-14;  11,  15-17;  12,  10; 
19,  11-16).  Istoria  a  intrat  în  ultimul  stadiu  al  cursului  ei.  Sfârşitul  este 
aproape  şi  noi  trăim  deja  anticiparea  mântuirii  şi  preludiul  Judecăţii.  De 
aceea  se  impune  o  nouă  înţelegere  a  Istoriei;  de  acum  înainte  Istoria 
poate  fi  înţeleasă  numai  în  lumina  Crucii  şi  învierii  Mântuitorului.  Din 
această  perspectivă  oamenii  se  împart  în  două  categorii  ireconciliabile: 

—  cei  care  îl  recunosc  pe  Hristos  ca  Domn  şi  îl  urmează;  aceştia 
sunt  asociaţi  biruinţei  Lui  şi  constituie  poporul  lui  Dumnezeu,  poporul 
mesianic  (Apoc  7,  3-17;  14,  1-5;  15,  2-4;  17,  14;  19,  1-9;  20,  4-6). 

—  cei  care  nu  îl  recunosc;  aceştia  sunt  „locuitorii  pământului" , 
complicii  fiarei,  care  se  supun  diavolului  şi  sunt  destinaţi,  ca  şi  acesta, 
condamnării  (Apoc  6,  15-17;  9,  20-21;  13,  7-8.  1417;  14,  9-11;  17,  8-14; 
18,  9-19;  19,  19-22;  20,  7-9). 

Această  împărţire  a  omenirii  imprimă  cursului  Istoriei  două  dimen¬ 
siuni:  pe  de  o  parte,  progresul  Istoriei  implică  distrugerea  răului,  mani¬ 
festare  a  judecăţii  lui  Dumnezeu,  iar,  pe  de  altă  parte,  extinderea  noii 
lumi  a  lui  Dumnezeu  până  la  transformarea  întregului  Univers  în  îm¬ 
părăţia  lui  Dumnezeu.  Apocalipsa  ne  învaţă  că  acest  proces  istoric  nu  se 
desfăşoară  haotic,  la  întâmplare.  începând  din  momentul  învierii,  su¬ 
veranitatea  asupra  Istoriei  aparţine  lui  Hristos.  Dumnezeu-Tatăl  I-a  dat 
Fiului  Său  „toată  puterea  în  cer  şi  pe  pământ"  (Mt  28,  18).  Acest  trans¬ 
fer  de  putere  face  obiectul  unei  viziuni  impresionante,  de  interpretarea 
căreia  depinde  înţelegerea  oorectă  a  întregii  cărţi.  Este  vorba  de  sec¬ 
ţiunea  numită  de  specialişti  „scena  întrcnizârii  Mielului",  care  constituie 
prima  parte  a  capitolului  5  din  Apocalipsa  Sf.  Ioan.  Dacă  în  capitolul  4 
toată  creaţia,  văzută  şi  nevăzută,  se  supune  lui  Dumnezeu,  Creatorul 
şi  Domnul  ei,  în  capitolul  5,  la  această  cosmologie  teocentrică  se  adaugă 
o  viziune  hrislccentrică  asupra  Istoriei. 

Sf.  Ioan  vede  în  mâna  dreaptă  a  lui  Dumnezeu  „o  carte  scrisă  înăun¬ 
tru  şi  pe  dos,  pecetluită  cu  şapte  peceţi"  (Apoc  5,  1).  Cartea  aceasta  con¬ 
ţine  planul  eshatologic  al  lui  Dumnezeu  cu  privire  la  creaţie.  Acest  plan 
este  complet  şi  definitiv  şi  el  este  oferit  lumiii.  însă  nici  o  persoană  neauto¬ 
rizată  nu  poate  avea  acces  la  el.  Accesul  la  conţinutul  cărţii  este  foarte 
dificil;  acesta  este  sensul  peceţilor.3  Sf.  Ioan  vede  un  înger  care  strigă  cu 
putere:  „Cine  este  vrednic  să  deschidă  cartea  şi  să  desfacă  peceţile  ei?  1 
(5,  2).  Dar  nimeni  „nici  în  cer,  nici  pe  pământ,  nici  sub  pământ"  nu  este 
găsit  vrednic  să  deschidă  peceţile  (5,  3).  Şi  Sf.  Ioan  se  întristează  profund 
în  faţa  acestei  neputinţe  universale;  el  înţelege  că  descoperirea  şi  împli¬ 
nirea  planului  dumnezeiesc  depinde  de  aceasta.  „Şi  am  plâns  mult", 
mărturiseşte  vizionarul.  Acest  gest  mărturiseşte  o  adâncă  înţelegere  a  lu¬ 
crării  lui  Dumnezeu  în  Istorie.  Lui  Dumnezeu  nu  îi  este  indiferentă  soarta 
oamenilor;  El  are  un  plan  pentru  ei,  dar  pentru  împlinirea  lui  este  abso- 


3  O  paralelă  găsim  în  Iez  2,  9-10.  în  Is  29,  11,  viziunea  proorocului  este  com¬ 
parată  ou  o  carte  pecetluita,  pe  care,  chiar  şi  cei  care  ştiu  carte,  se  plâng  că  nu  pot 
să  o  citească  —  metaforă  pentru  orbirea  duhovnicească.  Cf.  David  E.  AUNE,  nev  ?- 
lation  1-5,  în  col.  “Word  Biblical  Commentary",  52,  Dallas,  1997,  p.  346. 

lut  necesară  colaborarea  omului,  care  —  în  acest  caz  —  este  imposibilă 
omului  căzut.  De  aici  şi  necesitatea  întrupării. 

îndată  însă  intervine  unul  dintre  cei  24  de  bătrâni  vestind,  prin 
imagini  simbolice,  că  Iisus  Hristos  este  vrednic  să  deschidă  peceţile 
cărţii:  „Iată,  a  biruit  leul  din  seminţia  lui  Iuda,  rădăcina  lui  David,  ca  să 
deschidă  cartea  şi  cele  şapte  peceţi  ale  ei“  (5,  5;  vezi  Fac  49,  9;  Is  11,  10). 
Biruinţa  lui  asupra  mroţii4  ÎI  face  vrednic  să  deschidă  cartea,  adică  să 
o  citească,  să  descopere  oamenilor  conţinutul  ei  şi  să-I  împlinească.5 

Mielul  stă  „la  mijloc,  între  tron  şi  cele  patru  fiinţe  şi  în  mijlocul 
bătrânilor"  (5,  6).  Această  aşezare  exprimă  slava  Lui  neasemănată  şi  pozi¬ 
ţia  lui  mai  presus  de  toate  creaturile.  în  7,  17,  Sf.  Ioan  ne  va  spune  că 
Mielul  stă  „în  mijlocul  tronului",  dar  în  22,  1  menţionează  un  singur  tron 
al  lui  Dumnezeu  şi  al  Mielului.  Prin  urmare  Mielul  este  egal  cu  Dumne¬ 
zeu.  Aici,  poziţia  Lui  exprimă  două  învăţături:  a)  Hristos  este  Mijloci¬ 
torul  prin  excelenţă  între  Dumnezeu  şi  creaţie6;  b)  Hristos  este  centrul 
Istoriei;  El  stă  în  mijlocul  celor  24  de  bătrâni,  care  reprezintă  cel  mai  pro¬ 
babil  pe  cei  12  Patriarhi  şi  pe  cei  12  Apostoli,7  reprezentanţii  Vechiului 
şi  ai  Noului  Testament,  două  perioade  distincte  ale  Istoriei  omenirii. 
Mielul  este  Domn  al  creaţiei  şi  al  Istoriei.  Când  Mielul  primeşte  cartea 
din  mâna  lui  Dumnezeu,  întreaga  creaţie  I  se  închină,  recimoseându-L 
ca  Mântuitorul  şi  Domnul  ei. 

Odată  cu  întronizarea  Mielului  ca  împărat  al  universului,  începe 
o  nouă  epocă  în  Istoria  omenirii.  Istoria  a  intrat  în  ultima  fază  a  exis¬ 
tenţei  ei.  împărăţia  cerurilor  se  găseşte  în  mijlocul  oamenilor.  De  acum 
înainte  esenţial  din  ceea  ce  se  petrece  pe  scena  Istoriei  este  creşterea  îm¬ 
părăţiei  Mielului.  Pe  măsură  ce  timpul  trece,  împărăţia  creşte,  se  extinde, 
iar  puterile  răului  devin  din  ce  în  ce  mai  radicale  şi  se  unesc  în  ofensive 
disperate  împotriva  acesteia.  De  aceea  şi  lupta  dintre  Hristos  şi  Satana, 
pe  măsură  ce  se  apropie  de  final,  este  însoţită  de  tot  mai  multe  tulburări 
istorice  şi  catastrofe  în  natură.  Acesta  este  înţelesul  adânc  al  evenimentelor 
istorice  pe  care  Mielul  nu  întârzie  să  îl  dezvăluie  deschizând  peceţile 
Cărţii  Istoriei. 

Prima  pecete.  Când  Mielul  deschide  prima  pecete,  profetul  Ioan 
vede  „un  cal  alb  şi  cel  care  şedea  pe  el  avea  un  arc;  şi  i  s-a  dat  lui  cu¬ 
nună  şi  a  pornit  ca  un  biruitor  să  biruiască"  (6,  2).  Versetul  acesta  a  dat 
naştere  unei  mari  varietăţi  de  interpretări.  Două  curente  principale  se 
remarcă: 

a)  Primul  călăreţ  reprezintă  personificarea  unei  puteri  a  răului  şi 
de  aceea  se  situează  în  fruntea  unei  serii  de  patru  plăgi8; 

4  Apocaliosa  vorbeşte  şi  de  O  altă  biruinţă  a  lui  Hristos;  aceasta  care  va 
însemna  înfrângerea  definitivă  a  celor  două  fiare  şi  a  aliaţilor  lor  şi  va  coincide 
cu  Parusia. 

5  Pierre  PRIGENT,  L'A pocalypsc  de  saint  Jean,  col.  ‘‘Comnientaire  du  Nouveau 
Testament”.  XIV,  1981,  p.  97. 

6  Vezi  şi  l  Tini  2.  5.  Cf.  George  CRONK,  The  Message  of  the  Bibte.  An  Or- 
thodox  Christian  Perspective,  New-York,  1990,  p.  257. 

7  Aceasta  este  interpretarea  ortodoxă  tradiţională.  Vezi  S.  AGOURIDES. 
He  Apocalupse  tou  Ioanne,  Tesalonic,  1994,  p.  168. 

8  G.R.  BEASLEY-MURRAY,  The  Rcvelatinn.  în  "New  Bible  Corn  menta  ry  , 
ed.  a  111-a,  Leicester,  1992,  p.  1289;  Sawas  AGOURIDES.  op.  cit.,  p.  282. 

b)  Primul  călăreţ  reprezintă  o  putere  dumnezeiască  şi  de  aceea 
trăsăturile  lui  caracteristice  îl  deosebesc  de  ceilalţi  trei.9 

în  prima  situaţie  exegeţii  ezită  să  spună  cu  precizie  care  este  plaga 
pe  care  o  reprezintă  călăreţul  pe  cal  alb.  Cei  mai  mulţi  văd  în  aceasta 
o  dublare  a  celui  de-al  doilea:  primul  ar  reprezenta  războaiele  externe 
în  general,  iar  al  doilea  războaiele  civile.10  Unii  îl  identifică  chiar  cu  Anti¬ 
hristul.* 11  Alţii  recunosc  în  el  imperialismul.12 

A  doua  tâlcuire  are  şi  ea  câteva  variante:  de  la  drumul  triumfător 
al  Evangheliei  în  lume  până  la  Hristos  însuşi. 

în  sprijinul  primei  interpretări  se  aduc  în  general  următoarele  ar¬ 
gumente: 

a)  Simetria  viziunii  celor  patru  călăreţi  impune  identificarea  celui 
dintâi  cu  o  putere  distructivă. 

b)  Călăreţul  are  un  arc  în  mâna  sa;  nicăieri  Hristos  nu  este  pre¬ 
zentat  ca  având  un  arc.  în  Vechiul  Testament  arcul  este  simbolul  puterii 
militare  (Ps  45,  9;  Ier  51,  51;  Os  1,  5).  în  a  doua  jumătate  a  sec.  I  d.H., 
pentru  autorităţile  romane,  ca  şi  pentru  populaţia  din  părţile  estice  ale 
Imperiului  arcul  putea  fi  un  simbol  al  ameninţării  părţilor;13 

c)  Cununa  care  ar  reprezenta  „permisiunea  şi  puterea  de  a  birui 
şi  a  cuceri"  ,14 

Aceste  argumente  însă  sunt  destul  de  forţate  şi  nu  rezolvă  mulţu¬ 
mitor  o  serie  de  probleme.  Ce  sens  are  culoarea  albă  a  calului,  dată  fiind 
simbolistica  acesteia  în  restul  cărţii?  Ce  reprezintă  cununa?  De  la  cine 
o  primeşte  acest  călăreţ?  Cum  poate  fi  înţeleasă  victoria  lui? 

în  Apocalipsă  culoarea  albă  reprezintă  totdeauna  ceva  aparţinător 
lumii  cereşti,  sfinţenia  sau  victoria  asupra  puterilor  răului  (3,  4.  5.  13; 
4,  4;  6,  11;  7,  9.  13;  19,  14).15  Chiar  cei  ce  susţin  identificarea  primului 
călăreţ  cu  o  putere  catastrofală  recunosc  că  în  cazul  acesta  avem  de  a 
face  cu  o  excepţie  puţin  obişnuită  pentru  vocabularul  apocaliptic  al  Sf. 
Ioan.  „Cununa"  este  semnul  biruinţei,  atribut  împărătesc  şi  sacerdotal, 
simbol  al  bucuriei.  în  19,  12,  Hristos  se  prezintă  ca  un  războinic  călare  pe 
un  cal  alb  având  pe  cap  „cununi  multe". 


9  Numeroşi  exegeţi  din  antichitate  până  astăzi  susţin  această  soluţie.  Printre 
aceştia:  Sf.  Irineu,  Fer.  Augustin,  Areta,  Anselm,  Bossuet,  B.  Weiss.  Korn,  P.  Bra- 
ţiotis  etc  Cf.  Charles  BROTSCH,  La  Clartâ  de  l'Apocalypse,  Geneva,  1966.  p.  121. 
Vezi  A.  FEUILLET.  Le  premier  cavalier  de  l’Apocalypse,  in  „Zeitschrift  fur  ne.!- 
testamentliche  Wissenschaft“,  57  (1966),  p.  229-259. 

10  Vezi  de  exemplu:  M.E.  BOISMARD,  L’Apocalypse,  Paris,  Cerf,  1959,  p.  -13; 
M.  E.  BORING,  Revelation.  col.  “A  Bible  Commentary  for  Teaching  and  Preaching”, 
Louisville,  1989,  p.  122.  L.  H.  HOUGH,  The  Message  of  the  Book  of  Revelation,  în 
"The  Lnterpreter’s  Bible”,  voi.  XII,  Nashville,  1980,  p.  568. 

11  Cf.  M.  RISSI,  The  Rider  on  the  White  Horse:  a  study  of  Revelation  6, 
1-8,  în  “Interpretation”,  18  (1964),  p.  413  urm. 

12  R.H.  CHARLES,  CERFAUX-CAMBIER  şi  alţii. 

13  In  anul  62  d.H.,  armata  romană  a  fost  înfrântă  de  arcaşii  părţi  călare, 
conduşi  de  generalul  Vologenses.  Cf.  M.E.  BORING,  op.  cit.,  p.  202. 

14  S.  AGOURIDIS,  op.  cit.,  p.  202. 

15  MICHAELIS,  art.  leukos,  ThDNT,  IV,  p.  247  urm.;  Jacques  ELLUL,  L’Apo- 
calypse.  Architecture  en  mouvement,  Desclde,  1975,  p.  154. 

„Şi  a  pornit  ca  un  biruitor  ca  să  biruiască  („exelthen  nikon  kai  hina 
nikesei")"  (6,  2b).  Verbul  „nikao”  este  propriu  vocabularului  Sf.  Ioan.  îl 
întâlnim  de  7  ori  în  Evanghelia  a  IV-a  şi  în  prima  Epistolă  sobornicească, 
de  17  ori  în  Apocalipsă  şi  numai  de  4  ori  în  restul  Noului  Testament.  In 
Evanghelia  a  patra  exprimă  întotdeauna  biruinţa  asupra  răului.  La  fel 
şi  în  Apocalipsă,  cu  doar  două  excepţii  (11,  7  şi  13,  7,  unde  însă  este  vorba 
de  victorii  limitate  şi  temporare).16 

Arcul  este  un  simbol  mai  dificil.  P.  Braţiotis  consideră  că  „acesta 
este  constitutiv  imaginii  războinicului  şi  nu  trebuie  să  i  se  caute  un  în¬ 
ţeles  mai  profund". 17  Relevantă  este  interpretarea  lui  J.  Ellul,  care  vede 
în  acesta  „simbolul  legământului".18  Primul  călăreţ  ţine  în  mâna  sa  noul 
legământ  al  lui  Dumnezeu  cu  poporul  său,  Israelul  cel  nou.  El  este  ga¬ 
rantul  acestui  legământ  şi  tot  el  trebuie  să-l  ducă  Ia  îndeplinire. 

Cu  toate  că  este  biruitor,  călăreţul  a  pornit  „să  biruiască"  (6,  2b).  în 
5,  5  Hristos  este  prezentat  ca  Cel  ce  a  biruit.  Concluzia  se  impune  de  la 
sine:  este  vorba  de  biruinţa  Mielului  şi  de  lucrarea  lui  de  instaurare  a 
împărăţiei  pe  pământ.  Iar  această  lucrare  —  ne  spune  Sf.  Ioan  —  nu 
poate  avea  decât  un  rezultat  pozitiv:  „a  pornit  ca  un  biruitor  ca  să  bi¬ 
ruiască".  Avem  aici  dialectica  dintre  deja  şi  nu  încă:  Hristos  a  biruit  o 
dată  pentru  totdeauna:  biruinţa  Sa  este  deplină  şi  veşnică,  nu  parţială  şi 
efemeră  ca  a  diavolului  şi  a  supuşilor  lui;  totuşi  această  biruinţă  trebuie 
actualizată,  descoperită  oamenilor  şi  însuşită  de  aceştia.  Astfel,  prin 
această  „extraordinară  expresie"  ,w  Sf.  Ioan  exprimă  adevărul  funda¬ 
mental  că  lucrarea  de  răscumpărare  a  lui  Hristos,  desfăşurată  într-un 
timp  determinat  al  Istoriei,  umple  Istoria  şi  are  eficacitate  universală. 
Chiar  după  înălţare,  Istoria  lumii  este  dominată  de  prezenţa  activă  a  lui 
Hristos  Cel  înviat.  Hristos  este  viu  şi  lucrează  în  lume,  guvernează  cursul 
Istoriei  şi  îl  modelează  în  conformitate  cu  planul  veşnic  al  lui  Dumnezeu. 

Unii  exegeţi  văd  în  această  imagine  simbolul  drumului  victorios 
al  Evangheliei  în  lume.20  Propovăduirea  Evangheliei,  însă,  este  ceva  prea 
impersonal;  aici  este  vorba  de  un  călăreţ  biruitor,  de  o  persoană.  De  altfel, 
identificarea  călăreţului  cu  Hristos  nu  exclude  propovăduirea  Evanghe¬ 
liei,  deoarece  înaintarea  lui  Hristos  în  lume  se  realizează  tocmai  prin 
propovăduire. 

* 

După  primul  călăreţ  urmează  alţi  trei  călăreţi  care,  după  cum  ob¬ 
servă  J.  Ellul,  „reprezintă  fiecare  trei  aspecte  combinate  dar  diferite. 
Fiecare  este  în  acelaşi  timp  o  putere  «imaterială»  abstractă,  care  acţio¬ 
nează  totuşi  la  nivel  material,  provocând  astfel  plăgi,  catastrofe".21 


1G  Cf.  P.  PRIGENT,  op.  Cit.,  p.  109;  P.  BRAŢIOTIS,  op.  cit.,  p.  134. 

17  Op.  cit.,  p.  134. 

18  Op.  cit.,  p.  154. 

19  P.  BRAŢIOTIS,  op.  cit.,  p.  134. 

20  Osc-r  CULLMANN,  Christ  cf  le  temps,  col.  “BibHotheque  Theologique", 
Neuchato! -Paris,  1966  (ed.  a  Il-a),  p.  114;  Divo  BARSOTTI,  L’Apocalypsc,  Paris, 
1974,  p.  12G. 

21  Op.  cit.,  p.  155. 

Pecetea  a  doua.  Primul  dintre  aceştia  este  călăreţul  pe  cal  roşu, 
care  îşi  face  apariţia  atunci  când  Mielul  deschide  pecetea  a  doua:  „Şi 
când  a  deschis  pecetea  a  doua,  am  auzit,  zicând,  pe  a  doua  fiinţă:  Vino 
şi  vezi.  Şi  a  ieşit  alt  cal,  roşu  ca  focul;  şi  celui  ce  şedea  pe  el  i  s-a  dat 
să  ia  pacea  de  pe  pământ,  ca  oamenii  să  se  junghie  între  ei;  şi  o  sabie 
mare  i  s-a  dat“.  (6,  3-4).  Acest  călăreţ  are  două  trăsături  caracteristice: 
poate  să  ia  pacea  de  pe  pământ  şi  i  se  dă  „o  sabie  mare“.  Faptul  că  „i  s-a 
dat  să  ia  pacea  de  pe  pământ"  arată  că  acesta  este  cauza  războaielor  şi  a 
conflictelor  din  lume.  Prin  urmare,  ceea  ce  ne  descoperă  aici  Domnul 
este  faptul  că  conflictele  umane,  în  afară  de  cauzele  cunoscute,  au  ca 
sursă  o  putere  spirituală  a  răului.  în  spatele  fiecărui  conflict  se  ascunde 
o  putere  permanent  activă,  totdeauna  gata  să  facă  rău.  Imaginea  călă¬ 
reţului  pe  cal  sugerează  acţiunea,  mişcarea. 

A  doua  caracteristică  a  acestui  călăreţ  este  „sabia".  Aici  avem  ele¬ 
mentul  material,  vizibil.  Sabia  reprezintă  puterea,  autoritatea  politică 
care  se  sprijină  pe  armată;  este  vorba,  deci,  de  stat  în  esenţa  lui.  Călăre¬ 
ţul  primeşte  sabia.  De  la  cine?  Sf.  Ioan  nu  ne  spune.  Probabil  de  la  Dum¬ 
nezeu.22  Sf.  Ap.  Petru  în  întâia  sa  epistolă  sobornicească  îi  îndeamnă  pe 
creştini  să  se  supună  autorităţilor  pentru  că  acestea  sunt  rânduite  de 
Domnul  „spre  pedepsirea  făcătorilor  de  rele  şi  spre  lauda  făcătorilor  de 
bine"  (2,  13-14).  Dar  iată  că  sabia  dată  pentru  rânduială  şi  dreptate  este 
folosită  pentru  război.  Pentru  destinatarii  Apocalipsei  vestirea  acestui 
călăreţ  nu  putea  fi  altceva  decât  o  aluzie  la  fragilitatea  aşa-numitei  „Pax 
romana"  de  care  se  bucurau  locuitorii  Imperiului.  Această  linişte  —  vrea 
să  spună  Sf.  Ioan  —  nu  este  de  lungă  durată;  forţele  demonice  ale  răz¬ 
boiului  nu  dorm  şi  în  curând  acţiunea  lor  va  fi  simţită  şi  de  cei  ce 
cred  că  s-au  îndepărtat  pentru  totdeauna  de  această  grozăvie.  Şi  Istoria  a 
dovedit  cu  prisosinţă  acest  lucru. 

Pecetea  a  treia.  Când  Mielul  deschide  a  treia  pecete,  Profetul  vede 
„un  cal  negru  şi  cel  care  şedea  pe  el  avea  un  cântar  în  mâna  lui"  (6,  5) 
şi  aude  un  glas  care  zice  „Măsura  de  grâu  un  dinar,  şi  trei  măsuri  de  orz 
un  dinar.23  Dar  de  untdelemn  şi  de  vin  să  nu  te  atingi".  (6,  6).  în  general, 
exegeţii  văd  în  această  imagine  un  simbol  al  vremurilor  de  foamete  des¬ 
pre  care  Mântuitorul  a  spus  că  vor  premerge  sfârşitului  (Mt  24,  7  şi 
parai.).24  O  părere  oarecum  diferită  exprimă  J.  Ellul;  după  părerea  aces¬ 
tuia  al  treilea  călăreţ  simbolizează  puterea  financiar-economică,  care,  în 
colaborare  cu  puterea  politic-militară  caută  să  aibă  putere  absolută  asu¬ 
pra  oamenilor.  Sărăcia  şi  foametea  din  lume  sunt  în  principal  rezultatul 
acţiunii  acestor  forţe.  Totuşi,  Dumnezeu  nu  lasă  libertate  deplină  de  ac¬ 
ţiune  acestor  forţe;  puterea  lor  este  limitată  prin  intervenţia  divină: 
„Dar  de  untdelemn  şi  de  vin  să  nu  te  atingi"  (6,  6b). 


22  Cf.  Rom  13,  1:  „căci  nu  este  stăpânire  decât  de  la  Dumnezeu". 

23  Istoricul  antic  Herodot  spune  că  măsura  de  grâu  (choinix  edtou)  consti¬ 
tuia  egalul  alocaţiei  pentru  mâncarea  unui  soldat  pentru  o  zi.  Un  dinar  era  sala¬ 
riul  zilnic  al  unui  muncitor  (cf.  Mt  20,  2).  Textul  sugerează  că  unui  lucrător  ii  este 
imposibil  ră-şi  susţină  familia  în  asemenea  condiţii. 

24  Aşa  P.  BRAŢIOTIS,  op.  cit.,  p.  135. 

Pecetea  a  patra.  La  deschiderea  peceţii  a  patra  se  axată  ultimul  că  ¬ 
lăreţ,  călare  pe  un  cal  galben-vânăt.  Numele  lui  este  moartea.  Acesta  re¬ 
prezintă  puterea  activă  a  morţii  şi  mijloacele  auxiliare  prin  care  acesta 
lucrează:  sabie,  foamete  etc.  Aceste  mijloace  arată  că  există  o  legătură 
strânsă  între  cei  trei  călăreţi.  Toţi,  conştient  sau  inconştient,  au  un  scop 
comun:  satisfacerea  poftelor  diavolului  care  apare  sub  forma  iadului  per¬ 
sonificat:  ,,şi  iadul  se  ţinea  după  el"  (6,  8).  Dar  nici  acţiunile  acestui  că¬ 
lăreţ  nu  au  rezultatul  aşteptat.  Diavolul  nu  reuşeşte  să  nimicească  nici 
acum  întreg  neamul  omenesc,  pentru  că,  ne  spune  Sf.  Ioan,  „li  s-a  dat 
putere  peste  a  patra  parte  a  pământului1*  (6,  8).  Dumnezeu  este  prezent 
şi  îngrădeşte  puterea  iadului  şi  a  morţii.  Diavolul  nu  mai  are  stăpânire 
absolută  asupra  oamenilor  pentru  că  Cel  ce  are  cheile  iadului  şi  ale 
morţii  este  Hristos  Cel  înviat  (cf.  1,  18). 

După  învierea  Mântuitorului  Istoria  are  un  caracter  eshatologic. 
Sfârşitul  se  apropie  pe  măsură  ce  planul  lui  Dumnezeu  de  mântuire  a 
lumii  se  împlineşte  prin  lucrarea  Mielului.  Domnii  acestei  lumi  —  po¬ 
liticieni,  conducători  de  oşti,  bancheri,  industriaşi  —  au  impresia  că  fac 
ce  vor,  că  lucrează  doar  pentru  interesele  lor,  însă  nimeni  nu  poale  să 
scape  de  puterea  Mielului.  Toţi  contribuie  într-un  fel  sau  altul  la  reali¬ 
zarea  planului  Său.  De  altfel,  prin  ei,  El  înaintează  biruitor  şi  sfârşitul 
se  realizează  în  acest  marş  triumfător  al  Său,  sfârşitul  oare  înseamnă, 
pe  de  o  parte,  biruinţă  şi,  pe  de  altă  parte,  judecată.  Biruinţă  în  marşul 
primului  călăreţ;  judecată  şi  condamnare  în  marşul  celorlalţi  trei.  Istoria 
umană  se  constituie  din  acţiunea  sincronică  a  acestor  puteri  în  mişcare, 
pretutindeni  prezente,  totdeauna  modernizate,  totdeauna  în  acţiune.  Nu 
există  conexiuni  fixe  sau  matematice  între  acţiunile  acestor  puteri.  Nu 
există  o  cauzalitate  clară,  nu  există  un  sistem  al  Istoriei.  Aceasta,  însă,  nu 
înseamnă  că  Istoria  se  desfăşoară  la  voia  întâmplării. 

învăţătura  viziunii  acestor  patru  călăreţi  este  că  dezlănţuirea  plă¬ 
gilor  este  expresia  judecăţii  lui  Dumnezeu.  Răul  însă  nu  provine  de  la 
Dumnezeu;  în  spatele  lui  se  ascund  puterile  răului;  dar  acestea  singure 
nu  pot  face  Istoria.  Ele  au  nevoie  de  colaborarea  omului.  Ele  lucrează 
prin  om.  Omul  are  libertatea  de  a  accepta  sau  de  a  refuza  conlucrarea  cu 
Satana.  Trebuie  însă  să  ştie  că  dacă  se  face  instrument  al  celui  rău  îşi 
atrage  pedeapsa  lui  Dumnezeu.  Cel  care  nu  acceptă  să  se  alieze  cu  aceste 
puteri  participă  la  zidirea  cetăţii  lui  Dumnezeu,  a  împărăţiei  cerurilor. 
Cale  de  mijloc,  neutralitate,  în  această  luptă  ce  se  desfăşoară  pe  scena 
Istoriei,  nu  există.  Şi  când  Mielul  însuşi  dezvăluie  faţa  nevăzută  a  Istoriei, 
factorii  care  o  modelează,  sensul  ei,  destinaţia  ei,  atunci  nu  rămâne  nici 
o  îndoială:  omul  trebuie  să  se  hotărască  pentru  cine  luptă.  Există  doar 
două  căi:  una  este  biruitoare  pentru  că  este  calea  Domnului,  a  primului 
călăreţ  Care  „a  pornit  ca  un  biruitor  ca  să  biruiască"  (6,  2);  cealaltă  este 
aducătoare  de  moarte,  este  calea  judecăţii,  a  plăgilor,  a  supunerii  faţă  de 
puterile  iadului.  Prima  cale  este  creatoare,  umple  Istoria  şi  îi  dă  sens; 
a  doua  este  distrugătoare,  iraţională,  haos.  De  aceea  există  doar  un  sin¬ 
gur  mod  de  participare  la  adevăratul  progres  al  Istoriei:  unirea  cu  Hris¬ 
tos,  colaborarea  cu  el  până  la  distrugerea  totală  şi  definitivă  a  răului. 
Acest  adevăr  se  confirmă  la  deschiderea  peceţii  a  cincea. 


138 


RF.ViSTA  TEOLOGICA 


Pecetea  a  cincea.  Când  Mielul  deschide  pecetea  a  cincea,  Sf.  Ioan 
vede  jertfelnicul  ceresc25  şi  sub  acesta  „sufletele  celor  înjunghiaţi  pentru 
cuvântul  lui  Dumnezeu  şi  pentru  mărturia26  pe  care  au  dat-o“  (6,  8).  In 
iudaismul  epocii  mulţi  credeau  că  sufletele  drepţilor,  îndată  după  moarte, 
se  bucură  de  slava  cerească,  probabil  în  apropierea  lui  Dumnezeu.  în 
mod  deosebit,  acest  loc  era  rezervat  martirilor.27  Mântuitorul  arată  că 
săracul  Lazăr  se  bucură  de  fericirea  cerească  imediat  după  moartea 
sa  (Lc  16,  22  urm.)  şi  făgăduieşte  tâlharului  celui  bun  intrarea  imediată 
în  Rai  (Lc  23,  43).  Ceea  ce  vede  Sf.  Ioan  la  deschiderea  peceţii  a  cincea 
este  în  deplină  concordanţă  cu  această  învăţătură.  Sufletele  martirilor 
se  găsesc  „sub  jertfelnic".  Probabil  Sf.  Ioan  are  intenţia  de  a  compara 
moartea  lor  cu  o  jertfă  binemeritată  de  Dumnezeu;  sângele  lor  a  fost 
primit  în  altarul  ceresc  asemenea  sângelui  animalelor  jertfite,  care  se 
scurgea  în  parte  la  baza  altarului  de  la  Templul  din  Ierusalim. 

Aceştia  sunt  cei  care  au  înţeles  care  este  calea  vieţii,  au  hotărât 
să-L  urmeze  pe  Hristos  fără  rezerve  şi  astfel  au  ajuns  să-şi  pecetluiască 
mărturia  cu  sângele  lor.  Ei  sunt  martorii  cei  credincioşi  ai  Mielului,  ca 
şi  Antipa,  creştinul  din  Pergam  care  şi-a  dat  viaţa  pentru  Domnul  său 
(cf.  Apoc  2,  13).  De  aceea  acum  se  bucură  de  comuniunea  cu  Dumnezeu 
şi  cu  Mielul.  Epistola  a  Il-a  a  Sf.  Petru  învaţă  că  rugăciunea  şi  viaţa  creş¬ 
tinilor  pot  să  grăbească  venirea  Zilei  Domnului  (II  Petru  3,  12).  Apoca- 
lipsa  vine  să  întregească  această  idee,  spunând  că  martirii  (şi  creştinii 
în  general,  pentru  că  toţi  simt  chemaţi  să  fie  martori  a  lui  Hristos  în 
lume)  ccnstituie  un  factor  important  în  desfăşurarea  Istoriei.  Aceştia  pot 
să  grăbească  venirea  sfârşitului  Istoriei.  La  întrebarea  sufletelor  refe¬ 
ritoare  la  întârzierea  judecăţii  —  „Până  când,  Stăpâne  Sfinte  şi  adevă¬ 
rate,  nu  vei  judeca  şi  nu  vei  răzbuna  sângele  nostru,  faţă  de  cei  ce  locu¬ 
iesc  pe  pământ?28"  — ,  li  se  spune  „să  stea  în  tihnă,29  încă  puţină  vreme, 
până  când  vor  împlini  numărul  şi  cei  împreună-slujitori  cu  ei  şi  fraţii 
lor,  cei  ce  aveau  să  fie  omorâţi  ca  şi  ei".30  (6,  11).  De  remarcat  că  ei  se 
r.dresează  direct  „Stăpânului",  ştiind  că  Acesta  va  face  dreptate  aleşilor 
Săi  care  strigă  către  El  ziua  şi  noaptea  (cf.  Lc  18,  7-8).  Totuşi  Dumnezeu 


25  Vezi  Apoc  8,  3.5;  9,  13;  14,  18;  16,  7.  Cf.  Is  6,  6.  Credinţa  în  existenţa  unui 
jertfelnic  ceresc  a  cunoscut  o  mare  răspândire  în  lumea  iudaică  a  veacului  I  d.H. 
Cf.  Jcoeph  BONSIRVEN,  L'Apocalypse  de  saint  Jean,  col.  “Verbum  Salutis”  XVI, 
Paris,  1951,  p.  160. 

26  Im  unele  manuscrise  apare  “mărturia  Mielului”  sau  “mărturia  lui  Iisus 
Hristos". 

27  J.  BONSIRVEN,  op.  cit.,  p.  161. 

28  Cei  ce  locuiesc  pe  pământ,  locuitorii  pământului  (“hei  katoikountes  epi  tes 
ges”),  duşmanii  lud  Dumnezeu,  în  antiteză  cu  cei  ce  urmează  Mielului,  care  sunt 
pe  Siom  (cf.  14,  1  urm.). 

29  “hina  anapausontai"  =  să  se  odihnească;  “anapaueim”  exprimă  îm  Nonl  Tes¬ 
tament  relaxare,  odihnă  fizică.  “In  Apocalipsâ  verbul  este  fo’osit  pentru  a  descrie 
staroa  sufletului  în  lumea  cealaltă”  (BAUERNFEIND,  anapauo,  ThDNT  I,  p.  352). 

30  “Esenţial  din  ceea  ce  se  realizează  în  timpul  uman,  sensul  Istoriei,  este 
recrutarea  poporului  sfinţilor,  creşterea  Trupului  lui  Hristos"  (Henry-lrenee  MAR- 
ROU,  Teologia  Istoriei,  col.  “Mythos  et  Religio”  nr.  14,  Institutul  european  -  Iaşi, 
1995,  p.  107). 

nu  le  răspunde  direct:  fiecare  primeşte  un  veşmânt  alb,  altfel  spus  în¬ 
treaga  slavă  a  Domnului  lor  Înviat  se  dă  şi  martorilor  Săi  credincioşi. 
Răspunsul  va  veni  la  deschiderea  peceţii  a  şasea. 

Judecata,  victoria  finală  a  lui  Hristos  şi  a  credincioşilor  Lui  sunt 
plasate  într-un  viitor  nedeterminat:  „puţină  vreme"  spune  textul,  dar 
trebuie  să  se  împlinească  numărul  celor  aleşi  pe  care  numai  Dumiiezca, 
în  atotştiinţa  Sa,  îl  ştie.  Deci,  Biserica  va  avea  de  suferit  şi  alte  prigoane 
până  când  va  ajunge  la  maturitatea  pe  care  o  vrea  Hristos. 

Observăm  că  însuşirea  martirilor  de  factori  activi  în  desfăşurarea 
Istoriei  nu  vine  doar  din  credincioşia  şi  virtuţile  lor.  Martirilor  li  se  dau 
veşminte  albe  (6,  11a):  şi  ei  şi-au  spălat  veşmintele  în  sângele  Mielului, 
adică  se  mântuiesc  prin  jertfa  lui  Hristos31  (cf.  7,  14:  „şi-au  spălat  veşmin¬ 
tele  lor  şi  le-au  făcut  albe  în  sângele  Mielului").  Pe  de  altă  parte,  veş¬ 
mintele  albe  pe  care  le  primesc  martirii  sunt  şi  semn  al  biruinţei,  răs¬ 
plata  învingătorilor.52  Cei  care  şi-au  jertfit  viaţa  pentru  cuvântul  lui 
Dumnezeu  şi  pentru  mărturia  lui  Hristos  sunt  martori  exemplari  şi  con¬ 
stituie  o  putere  istorică  tocmai  din  acest  motiv. 

Pecetea  a  şasea.  Deschiderea  peceţii  a  şasea  aduce  în  prim  plan 
două  imagini  antitetice,  însă  paralele.  Prima  (6,  12-17)  descrie  un  mare 
cataclism  în  care  întreg  universul  este  văzut  în  proces  de  dezintegrare, 
iar  a  doua  ne  oferă  o  dublă  imagine  a  Bisericii. 

Avem  mai  întâi  şapte  catastrofe  cosmice:  cutremur,  întunecarea  soa¬ 
relui  şi  a  lunii,  căderea  stelelor,  cerul  care  se  adună  ca  un  papirus,  miş¬ 
carea  munţilor  şi  a  insulelor  din  locul  lor.  Aceste  caracteristici  ale  de¬ 
scrierii  ar  putea  reflecta  amintirile  autorului  care  locuia  într-o  regiune 
des  răvăşită  de  cutremure.  Regăsim  aici  teme  biblice  consacrate,  pe  care 
le  întâlnim  la  Profeţi  şi  în  cuvântările  eshatologice  ale  lui  Iisus.33  Acest 
fapt  ne  permite  o  Concluzie:  dacă  Ia  Profeţi  catastrofele  cosmice  însoţesc 
de  regulă  evenimente  istorice  de  importanţă  covârşitoare  ce  vestesc  sfâr¬ 
şitul,  şi  aici  aceste  fenomene  se  prezintă  ca  semnele  premergătoare  ale 
Judecăţii,  numită,  în  conformitate  cu  terminologia  biblică  consacrată,34 
„ziua  cea  mare",  ziua  „mâniei"  lui  Dumnezeu  şi  a  Mielului. 

Evenimentele  cosmice  descrise  aici  vin  ca  un  răspuns  la  rugăciunea 
martirilor.  Ele  îi  afectează  deopotrivă  pe  toţi  „locuitorii  pământului".35 
Autorul  îi  prezintă  în  şapte  categorii,  anume  alese  pentru  a  îngloba  an¬ 
samblul  societăţii  umane:36  împăraţii,  domnii,  generalii,  bogaţii,  puternicii, 
robii  şi  coi  liberi.  Mândrii  împăraţi  ai  pământului  şi  generalii  lor,  pe  care 
îi  vedem  adunundu-se  în  jurul  Fiarei  pentru  a  se  lupta  cu  Hristos  (19, 
19),  încearcă  să-şi  găsească  un  loc  pentru  a  se  ascunde.  Cei  bogaţi  uită 


31  Vezi  în  legătură  cu  această  temă:  J.  ELLUL,  op.  cit.,  p.  164 — 165. 

32  MICHAELIS,  art.  cit.,  ThDNT,  IV,  p.  248. 

33  Mc  13,  24  şi  urm.;  Mt  24.  7,  29  şi  urm.  Unii  comentatori  aeociază  cutremu¬ 
rul  cu  momentul  răstignirii.  Descrierea  este  inspirată  de  texte  biblice  precum:  îs  13, 
10;  34.  4;  loil  3,  3;  Agheu  2,  6.  Este  sugestiv  că  aceleaşi  imagini  se  regăsesc  şi  în 
apocaliptica  apocrifă  iudaică.  Cf.  J.  BONSIRVEN,  op.  cit.,  p.  164. 

34  Cf.  Sof  1,  14;  Mal  3,  23;  Fapte  2,  20. 

35  Vezi  nota  28. 

36  Cf.  P.  PRIGENT,  op.  cit.,  p.  116. 

de  bogăţiile  lor.  Cei  puternici  sunt  disperaţi.  Sclavii  şi  stăpânii  lor  se 
unesc  căutând  scăpare.  Toţi  găsesc  scăpare  pentru  moment  în  adâncurile 
munţilor:  „  . . .  s-au  ascuns  în  peşteri  şi  în  stâncile  munţilor"  —  o  me¬ 
taforă  care  evidenţiază  de  fapt  contrariul:  au  ajuns  intr-o  situaţie  fără 
ieşire  (6,  15).37  Frica  lor  este  atât  de  mare  încât  preferă  să  fie  ucişi  de 
elementele  naturii  decât  să  se  confrunte  cu  Judecătorul.  Orice  soartă  pare 
mai  bună  decât  confruntarea  cu  mânia  lui  Dumnezeu  si  a  Mielului  (3, 
16-17). 

Imagini  asemănătoare  foloseşte  şi  Vechiul  Testament  pentru  a  sub¬ 
linia  intervenţiile  particulare  ale  lui  Dumnezeu  în  Istorie:  astfel  soarele 
şi  luna  se  opresc  deasupra  Ghibeonului  (Ios  10,  12-13);  stelele  luptă  îm¬ 
potriva  lui  Sisera  (Jud  5,  20).  Această  imagine,  însă,  aflată  sub  semnul 
mâniei  Mielului  depăşeşte  orice  altă  viziune  anterioară.  Este  efectiv  sur¬ 
parea  întregului  edificiu  al  lumii.  Ne  găsim  chiar  în  faţa  marii  Judecăţi 
universale.  Toată  creaţia  cheamă  la  pocăinţă  şi  îi  avertizează  pe  păcă  ¬ 
toşi  să  prevină  mânia  lui  Dumnezeu;  toate  se  vor  ridica  împotriva  lor  şi 
vor  fi  instrumente  ale  pedepsirii  lor,  când  timpul  milostivii'ii  va  fi  trecut. 

Oamenii  se  ascund  de  Dumnezeu  precum  Adam  şi  Eva  (Fac  3,  8),  dar 
şi  de  „mânia  Mielului"  (6,  16).  Asocierea  celor  doi  termeni  r.r  putea 
părea  ciudată,  însă  nu  trebuie  să  uităm  că  Mielul  este  de  asemenea 
„leul  din  seminţia  lui  Iuda"  (5,  5),  „Cuvântul  lui  Dumnezeu"  care  îi  va 
nimici  pe  toţi  vrăjmaşii  Săi  cu  sabia  gurii  Sale  (19,  15;  cf.  1,  16).  De  re¬ 
marcat  interpretarea  hristocentrică  a  profeţilor  Vechiului  Testament 
cu  privire  la  ziua  Judecăţii.  Proorocii  Ioil  (2,  11)  şi  Sofonie  (1,  14)  ves¬ 
tesc  ziua  lui  Iahve,  adică  venirea  eshatologică  a  lui  Dumnezeu.  Alte  texte 
vorbesc  de  venirea  mâniei  Domnului,  sau  de  ziua  mâniei  Lui  (Sof  1,  15. 
18;  2,  2.3;  Naum  1,  6)  care  va  îngrozi  toate  creaturile  (Naum  1,  6,  Mal 
3.  2).  Sf.  Ioan  aplică  toate  acestea  lui  Hristos  vorbind  de  „mânia  Mielului". 
El  subliniază  legătura  strânsă  dintre  Hristos  şi  Dumnezeu-Tatăl  prin  plu¬ 
ralul  „mânia  Lor"  (6,  17).  Pierre  Prigent  atrage  atenţia  că  „prima  dată 
când  Apoealipsa  vorbeşte  despre  mânia  lui  Dumnezeu,  nu  poate  să  nu-I. 
menţioneze  şi  pe  Hristos  (Mielul).  Crucea  trebuie  înţeleasă  ca  descope¬ 
rire  a  iubirii  şi  a  mâniei  lui  Dumnezeu,  care  este  în  acelaşi  timp  Mân¬ 
tuitor  şi  Judecător.  Refuzul  mântuirii  înseamnă  acceptarea  judecăţii".38 

„Trăsătura  esenţială  a  acestei  scene,  observă  E.-B.  Allo,  în  afară  de 
locurile  comune  apocaliptice,  este  că  vrăjmaşii  lui  Dumnezeu  vor  fi  obli¬ 
gaţi  să  recunoască.  în  diferitele  epoci  ale  Istoriei,  semnele  premergătoare 
marii  Sale  Judecăţi,  şi  să  constate  că  nu  vor  putea  scăpa  mereu  drep¬ 
tăţii  Sale". 39 

A  doua  viziune  a  peceţii  a  şasea  ne  dezvăluie  o  nouă  dimensiune 
a  Istoriei,  a  lumii  prezente;  este  vorba  de  formarea  poporului  lui  Dum¬ 
nezeu,  în  mijlocul  dezlănţuirii  răului  şi,  ca  parte  a  acestuia,  a  catastro¬ 
felor  naturale.  întrebării  finale  a  capitolului  6  („şi  cine  are  putere  ca 
să  stea  pe  loc?"),  oamenii  nu  pot  să-i  răspundă.  Răspunsul  vine  însă  fără 


37  Această  imagine  eshatologică  a  fost  folosită  deja  de  Isaia  (2,  10.  19). 

38  Op.  cit.,  p.  116. 

39  Saint  Jean,  l’Apocalypse,  ed.  a  IlI-a,  Paris,  1933,  p.  106. 

întârziere  intr-o  nouă  viziune  care  alcătuieşte  capitolul  7.  Două  părţi 
principale  se  disting  în  această  viziune:  pecetluirea  celor  144.000  (v.  1-8) 
şi  mulţimea  nenumărată  care  stă  în  faţa  lui  Dumnezeu  (v.  9-17). 

Este  surprinzătoare  opoziţia  dintre  evenimentele  tulburătoare  de¬ 
scrise  în  prima  parte  a  viziunii  peceţii  a  şasea  şi  calmul  care  domină 
acum  pământul  întreg.  Cei  patru  îngeri  care  străjuiesc  cele  patru  col¬ 
ţuri  ale  pământului40  şi  guvernează  vânturile  pământului41  intervin  pen¬ 
tru  pregătirea  evenimentului  pecetluirii  robilor  lui  Dumnezeu.  Nici  cea 
mai  mică  adiere  nu  tulbură  evenimentul  extraordinar  ce  intervine  acum 
în  Istorie;  cei  patru  îngeri  ţin  „cele  patru  vânturi  ale  pământului, 
ca  să  tu  sufle  vânt  pe  pământ,  nici  peste  mare,  nici  peste  vreun  copac" 
(7,  I).  Aceste  patru  vânturi  reprezintă  o  forţă  distructivă  uriaşă  gaia  să 
te  dezlănţuie  asupra  pământului  aducând  nenorociri  asupra  oamenilor'1: 
,,li  s-a  dat  sâ  vatăme  pământul  şi  marea"  (7,  2).  Răul  este  gata  să  vină 
din  toate  direcţiile  asupra  umanităţii.  Dar  Dumnezeu  nu  îi  uită  pe  robii 
Săi.  Un  înger  se  arată  de  la  Răsărit,43  purtând  „pecetea  Viului  Dumne¬ 
zeu",44  şi  porunceşte  celor  patru  îngeri  care  deţin  controlul  stihiilor  să 
nu  vatăme  „pământul,  nici  marea,  nici  copacii"  până  ce  nu  vor  fi  pecet¬ 
luiţi  pe  frunte  robii  lui  Dumnezeu  (7,  3). 

Pecetea  aparţine  lui  Dumnezeu.  în  Ioan  6,  27  Mântuitorul  spune 
despre  Sine  că  a  fost  pecetluit  de  Dumnezeu-Tatăl.  Iar  Sf.  Apostol  Pavel 
aminteşte  corintenilor  că  au  fost  pecetluiţi  de  Dumnezeu,  referindu-se 
la  Taina  Botezului  (II  Cor  1,  22).  Creştinii  au  fost  pecetluiţi,  în  Hristcs.  cu 
Duhul  Sfânt  (Efes  1,  13;  4,  30).  Allo  stabileşte  o  relaţie  directă  cu  Vechiul 
Testament:  „Acest  simbolism  este  derivat  din  Iez  9,  unde  un  înger  im¬ 
primă  litera  ,,tau“  (+)  pe  frunţile  drepţilor  din  Ierusalim  pentru  a-i  pro¬ 
teja  de  masacrul  pregătit  de  alţi  patru  îngeri".45 

Nu  trebuie  să  uităm  însă  că  Apocalipsa  vorbeşte  de  asemenea  de 
o  altă  pecete  aplicată  pe  fruntea  oamenilor:  pecetea  Fiarei.  în  acest  caz. 
însă  substantivul  folosit  nu  este  sphragis,  ci  charagma  (13,  16).  Se  ştie  că 
sphragis  a  primit  destul  de  devreme  un  sens  specializat,  sinonim  Bote¬ 
zului,  cu  acest  sens  fiind  folosit  încă  de  Sf.  Ap.  Pavel.  Este  clară  şi  in¬ 
tenţia  polemică  a  Sf.  Ioan  de  a-i  prezenta  pe  creştini  în  anliteză  cu  se¬ 
menii  lcr  care  se  închină  idolilor.  Şi  aceştia  au  o  pecete,  însă  aceasia 
este  materială  şi  vizibilă,  şi  nu  oferă  decât  o  oarecare  libertate  de  miş¬ 
care  în  viaţa  socială  a  lumii  păgâne  (13,  17).  Ea  nu-i  protejează  pe  cei 
ce  o  poartă  de  judecata  Iui  Dumnezeu;  dimpotrivă,  îi  osândeşte  şi  mai  mult: 


40  Cei  vechi  credeau  că  pământul  are  formă  pătrată;  vezi  de  ex.:  îs  11,  12; 
Ez  7,2;  37,  9;  Aipoc  20,  8.  terusaOimiul  ceresc  are  aceeaşi  formă  (cf.  A-poc  21,  16). 

41  Ideea  că  îngerilor  Ie  sunt  încredinţate  principalele  fenomene  naturale 
era  foarte  răspândită  în  iudaismul  târziu;  vezi  de  ex.  Enoh  60,  11  şi  urm.  Jub  2^  2. 
In  Vechiul  Testament,  vânturile  sunt  văzute  uneori  ca  mesageri  ai  lui  Dumnezeu 
(Fs  104,  4;  Zah  9,  14);  la  Osea  (13,  15)  au  o  misiune  eshatologicâ  şi  distructivă. 

42  L.H.  Hough,  op.  cit.,  p.  570. 

43  După  Iez  43,  1,  mântuirea  lui  Israel  trebuia  să  vină  de  la  răsărit. 

44  Expresia  este  des  întâlnită  în  Vechiul  Testament;  autonil  Apocalipsei  rna- 
nifes|tâ  predilecţie  pentru  expresia  „Cel  ce  este  viu  în  veoii  vecilor"  (4,  9. 10; 
10,  6;  15,  7). 

45  E.B.  ALLO,  op.  cit,  p.  108. 

,  Cine  se  închină  Fiarei  şi  chipului  ei  şi  primeşte  semnul  ei  pe  fruntea 
lui,  sau  pe  mâna  lui,  va  bea  şi  el  din  vinul  aprinderii  lui  Dumnezeu,  tur¬ 
nat  neamestecat,  în  potirul  mâniei  Sale,  şi  se  va  chinui  în  foc  şi  în  pu¬ 
cioasă  înaintea  sfinţilor  îngeri  şi  înaintea  Mielului.  Şi  fumul  chinului 
lor  se  suie  în  vecii  vecilor.  Şi  nu  au  odihnă  nici  ziua  nici  noaptea  cei  ce 
se  închină  Fiarei  şi  chipului  ei  şi  oricine  primeşte  semnul  numelui  ei“ 
(14,  9-11). 

Având  în  vedere  datele  biblice  şi  opoziţia  dintre  închinătorii  Fiarei 
şi  creştini  putem  să  precizăm  care  este  semnificaţia  „peceţii  Viului 
Dumnezeu".  Ea  simbolizează  Botezul44  cu  toate  consecinţele  lui  în  planul 
isteriei  individului  şi  al  Istoriei  universale.  Prin  Botez  omul  se  dedică 
lui  Dumnezeu,  moare  lumii  şi  viază  lui  Dumnezeu;  se  face  rob  al  lui  Dum¬ 
nezeu  şi  Dumnezeu  devine  Domnul  Său.47  Această  relaţie  implică  pentru 
credincios  intrarea  sub  protecţia  Harului.  Aplicarea  peceţii  sugerează 
locul  aparte  şi  protecţia  de  care  se  bucură  poporul  lui  Dumnezeu  pe  scena 
Istoriei.  Aceasta  nu  înseamnă  însă  că  cei  pecetluiţi  scapă  de  încercări. 
Din  contră,  încercările  năvălesc  cu  toată  forţa  asupra  credincioşilor,  ei 
sunt  avertizaţi  că  au  de  trecut  prin  mari  persecuţii  care  le  pot  aduce 
chiar  moartea  martirică.  Dar  aceste  încercări  nu  vin  pe  nepregătite  şi, 
mai  mult,  credincioşii  cunosc  rostul  lor,  iar  Hristos  va  fi  întotdeauna  cu 
ei  şi  îi  va  întări  (cf.  A  poc  3,  10).  încercările  arată  că,  spre  deosebire  de 
„locuitorii  pământului",  ei  aparţin  de  pe  acum  împărăţiei  lui  Dumnezeu. 
Acesta  este  efectul  peceţii.48 

în  ciuda  tuturor  aparenţelor,  Dumnezeu  are  mulţi  robi  credincioşi 
care  se  opun  lucrării  lui  Satan  pe  scena  Istoriei.  Numărul  lor  este  imens: 
144.000  —  număr  simbolic  (12x12x1000)  ce  sugerează  deplinătatea,  sfin¬ 
ţenia  şi  desăvârşirea.  Am  văzut  că  această  grupă  este  formată  din  credin¬ 
cioşii  creştini.  Atunci  de  ce  Sf.  Ioan  enumeră  în  continuare  cele  doispre¬ 
zece  triburi  ale  lui  Israel?  Răspunsul  este  simplu:  pentru  că  este  vorba 
de  Israel,  de  poporul  lui  Dumnezeu.  Numai  că  acum  creştinii  constituie 
adevăratul  Israel,  adevăratul  popor  al  lui  Dumnezeu,  Biserica.  în  Noul 
Testament,  Biserica  este  numită  Israelul  lui  Dumnezeu  (Gal  6,  16);  mem¬ 
brii  ei  sunt  urmaşii  lui  Avraam,  moştenitori  ai  făgăduinţei  făcute  lui 
Avraam  (Gal  3,  29).  Evreii  nu  îşi  mai  pot  revendica  titlul  de  popor  al  lui 
Dumnezeu;  aceştia  „zic  despre  ei  înşişi  că  sunt  iudei  şi  nu  sunt,  ci  sina¬ 
gogă  a  satanei"  (Apoc  2,  9).  După  Rom  4,  16,  Avraam  este  părintele  tu¬ 
turor  celor  credincioşi. 

Avem  în  acest  capitol  o  minunată  descriere  a  Bisericii.  Membrii  ei 
sunt  descrişi  ca  robi  ai  lui  Dumnezeu  (7,  3);  substantivul  „robi"  este  folo¬ 
sit  de  11  ori  în  Apocalipsă.  Să  nu  uităm  că  Apocalipsa  este  destinată  „ro¬ 
bilor"  lui  Dumnezeu  şi  are  rostul  de  a  le  descoperi  „cele  ce  trebuie  să  se 
petreacă  în  curând"  (1,  1;  22,  6).  Ei  se  bucură  de  o  grijă  cu  totul  aparte 


46  Aceasta  este  şi  opinia  lui  J.  COMBLIN,  Le  Christ  dans  l'Apocalypse,  Tour- 
nai,  1965,  p.  224. 

47  Trebuie  să  menţionăm  aici,  ca  o  paralelă,  practica  răspândită  în  epocă  a 
stăpânilor  de  a-i  marca  pe  sclavi,  sau  a  celor  ce  dedicau  zeilor  de  a  face  vizibilă 
relaţia  specială  cu  un  zeu  prin  aplicarea  unui  tatuaj. 

48  Cf.  P.  PRIGENT,  op.  cit.,  p.  119. 

din  partea  lui  Dumnezeu.  Deşi  numărul  lor  este  imens,  membrii  Bise¬ 
ricii  sunt  într-o  unitate  deplină,  care  nu  este  omenească,  ci  dumneze¬ 
iască:  toţi  sunt  pecetluiţi  cu  o  singură  pecete,  „pecetea  Viului  Dumnezeu", 
înainte  de  Patimi,  Mântuitorul  s-a  rugat  în  mod  special  pentru  unitatea 
ucenicilor:  „Părinte  Sfinte,  păzeşte-i  în  numele  Tău  în  care  Mi  i-ai 
dat,  ca  să  fie  una  precum  suntem  şi  Noi“  (loan  17,  11).  Pecetluirea  evi¬ 
denţiază  locul  lor  aparte  în  cadrul  Istoriei  umane;  ei  nu  se  pot  con¬ 
funda  cu  „locuitorii  pământului":  pecetea  îi  distinge  de  aceştia;  prin  ea 
Dumnezeu  le  aminteşte  mereu  care  este  misiunea  lor  specială  în  cadrul 
Istoriei  umane. 

Biserica  este  descrisă  ca  fiind  formată  din  12  seminţii;  fiecare  se¬ 
minţie  fiind  compusă  din  12  000  de  aleşi.  Numărul  12  este  un  .număr 
sfânt;  înmulţit  cu  1000  simbolizează  deplinătatea  şi  sfinţenia.  Cele  12 
seminţii  sunt  perfect  egale  între  ele;  fiecare  este  sfântă  şi  are  deplină¬ 
tatea  Harului,  dar  nu  poate  alcătui  singură  Biserica.  Comuniunea  tuturor 
alcătuieşte  Biserica. 

In  fruntea  listei  celor  12  seminţii  se  află  Iuda,  în  locul  lui  Rubenw 
Hristos  este  „Cel  întâi  născut  din  morţi"  (Apoc  1,  5;  Col  1,  15)  şi  des¬ 
cendent  din  Iuda  (Evr  7,  14).  Iuda  s-a  oferit  să  fie  rob  în  locul  lui  Venia- 
min,  fratele  său,50  şi  este  astfel  un  tip  al  lui  Hristos.  Din  listă  sunt  ex¬ 
cluse  seminţiile  Dan  şi  Efraim,  care  au  căzut  în  idolatrie,  şi  în  locul  lor 
apar  Levi  şi  Iosif.  Intenţia  Sf.  Ioan  este  clară:  în  Biserică  nu  au  ce  căuta 
închinătorii  la  idoli  (cf.  Apoc  21,  8;  22,  15;  cf.  2,  14.  20). 

Pe  aceşti  144  000  îi  găsim  din  nou  în  Apoc  14,  1,  unde  au  numele 
Mielului  şi  al  Tatălui  scrise  pe  frunţile  lor.  în  descrierea  Noului  Ierusa¬ 
lim  (22,  3-4)  îi  întâlnim  de  asemenea  pe  robii  lui  Dumnezeu  având  scrise 
numele  Lui  pe  frunţile  lor.  în  viziunea  din  14,  1-5,  cei  144  000  se  află 
împreună  cu  Mielul  pe  Muntele  Sion;  ei  au  fost  „răscumpăraţi  de  pe  pă¬ 
mânt,  pârgă  lui  Dumnezeu  şi  Mielului"  (14,  5). 

A  doua  parte  a  capitolului  7  aduce  în  prim  plan  o  altă  imagine  a 
Bisericii.  Sf.  Ican  vede  o  mulţime  imensă  „pe  care  nimeni  nu  putea  să-o 
numere,51  din  tot  neamul  şi  seminţiile  şi  popoarele  şi  limbile, S2  stând 
înaintea  tronului  şi  înaintea  Mielului,  îmbrăcaţi  în  haine  albe  şi  având  în 
mână  ramuri  de  finic"  (7,  9).  Această  mulţime  nu  este  alta  decât  cea  re¬ 
prezentată  de  numărul  144  000,  dar  acum  credincioşii  sunt  văzuţi  venind 
biruitori  din  „strâmtorarea  cea  mare".  Provenienţa  acestei  mulţimi  —  „din 
tot  neamul  şi  seminţiile  şi  popoarele  şi  limbile"  —  arată  dimensiunea 
universală  a  Bisericii.  Membrii  ei  provin  din  acelaşi  grup  peste  care  are 
stăpânire  Fiara  (Apoc  13,  7)  şi  pentru  care  îngerul  are  Evanghelia  veş¬ 
nică  (14,  6).  Aceasta  înseamnă  că  Evanghelia  are  destinaţie  universală, 
ea  se  adresează  chiar  şi  celor  ce  se  închină  Fiarei. 

Mulţimea  nenumărată  a  membrilor  Bisericii  stă  în  faţa  tronului 
dumiTiezeesc  şi  în  faţa  Mielului  (7,  9).  Precizarea  aceasta  vine  ca  un  răs- 


49  Vezi  Fac  29,  32  ;  35,  23-26;  49,  3-27;  Num  13,  4-15,  Deut  33,  6-25. 

50  Fac  44  33. 

51  Expresia  aceasta  trebuie  înţeleasă  ca  o  .hiperbola  pentru  o  mare  mulţime 
de  oameni"  (D.E.  AUNE,  op.  cit.,  p.  445. 

52  Expresie  preferată  a  Sf.  Ioan  pentru  a  sugera  universalitatea. 

puns  la  întrebarea  pusă  la  sfârşitul  capitolului  6:  „Cine  are  putere  să 
stea?“  Şi  răspunsul  vine  curând:  Evident,  numai  cei  credincioşi  pot  sta 
în  faţa  lui  Dumnezeu. 

Credincioşii  sunt  îmbrăcaţi  în  veşminte  albe,  semn  al  biruinţei,  al 
sfinţeniei  şi  al  mântuirii53  (cf.  3,  4.  18),  şi  au  în  mâini  ramuri  de  finic. 
Veşmintele  lor  sunt  albe  pentru  că  le-au  spălat  „în  sângele  Mielului" 
(cf.  7,  14).  Avem  aici  din  nou,  ca  şi  în  cazul  peceţii,  o  trimitere  clară  ia 
Botez.54  în  ceea  ce  priveşte  ramurile  de  finic,  simbolismul  nu  este  prea 
clar.  în  antichitate,  ramurile  de  finic  erau  simbolul  triumfului.  Ramuri 
c’e  finic  poartă  iudeii  biruitori  în  I  Mac  13,  51.  La  intrarea  Mântuitorului 
în  Ierusalim,  mulţimile  îl  aclamă  ca  pe  un  rege  biruitor,  având  in  mâini 
ramuri  de  finic  (Ican  12,  13).  Este  foarte  probabil,  deci,  ca  ramurile  de 
finic  să  simbolizeze  faptul  că  aceştia  sunt  biruitori.  Biruinţa  este  imul 
din  motivele  cheie  ale  Apocalipsei.  Hristos  este  biruitor;  creştinii,  după 
exemplul  Domnului  lor,  trebuie  să  fie  biruitori.  Lepădându-se  de  lume,  ei 
sunt  biruitori  din  momentul  Botezului;  Biruinţa  lui  Hristos  devine  şi  a 
lor.  Şi  această  biruinţă  trebuie  să  se  prelungească  până  la  sfârşitul  lup¬ 
tei  deschise  pe  care  o  au  de  purtat  cu  puterile  întunericului.  Epistolele 
către  cele  şapte  Biserici  (cap.  2-3)  conţin  mai  multe  făgăduinţe  pentru  cei 
care  vor  birui.  In  încheierea  epistolei  către  Biserica  din  Laodiceea,  Hristos 
Cel  înviat  făgăduieşte:  „Celui  ce  biruieşte  îi  voi  da  să  şadă  cu  Mine  pe 
scaunul  Meu,  precum  şi  Eu  am  biruit  şi  am  şezut  cu  Tatăl  Meu  pe  scau¬ 
nul  Lui“.  (3,  21). 

Creştinii  biruitori  stau  „înaintea  tronului"  lui  Dumnezeu.  Din  a- 
ceastă  poziţie  ei  se  închină  lui  Dumnezeu,  mărturisind  că  mântuirea  lor 
vine  de  la  El  şi  de  la  Mielul  (7,  IO55).  Dacă  în  vizunea  precedentă  se  vor¬ 
bea  de  mânia  lui  Dumnezeu  şi  a  Mielului  (6,  16-17),  aici  drepţii  proclamă 
iubirea  lui  Dumnezeu  şi  a  Mielului  pentru  oameni:  viaţa  lor,  biruinţele 
lor  sunt  rodul  lucrării  comune  a  lui  Hristos  şi  a  Tatălui.  Ei  „vin"  birui¬ 
tori  din  „strâmtorarea  cea  mare"  (7,  14);  de  remarcat  participiul  prezent 
„erchcmenoi".  Ei  sunt  prezentaţi  ca  fiind  contemporani  cu  Sfârşitul: 
timpul  Bisericii  este  timpul  eshatologic,  timpul  sfârşitului.  Biserica  se 
află  permanent  în  prezenţa  Sfârşitului.  „Strâmtorarea  cea  mare"  repre¬ 
zintă  toată  ura  diavolului  şi  a  „locuitorilor  pământului"  cu  care  se  con¬ 
fruntă  creştinii.  Din  această  confruntare  ei  ies  biruitori.  Dar  nu  vedem 
in  cântarea  lor  nici  cea  mai  mică  aluzie  la  vreun  merit  al  lor:  ei  atribuie 
biruinţa  lor  lui  Dumnezeu  şi  Mielului.  Dumnezeu,  însă,  ştie  bine  sufe¬ 
rinţele  ce  le  îndură  pentru  Numele  Lui  şi  îi  răsplăteşte  pentru  credin- 
cicşia  lor  cu  bunătăţi  cereşti.  în  afară  de  veşmintele  albe,  simbol  al  sfin¬ 
ţeniei  şi  bucuriei,  şi  de  ramurile  de  finic,  simbol  al  triumfului,  ei  se  bucură 
permanent  de  comuniunea  cu  Dumnezeu  şi  cu  Mielul:  ei  stau  „înaintea 
trenului  lui  Dumnezeu  şi  îi  slujesc  ziua  şi  noaptea,  în  templul  Lui"  (7, 
15).  Toată  viaţa  lor,  tot  ce  fac  ei  este  spre  slava  lui  Dumnezeu.  Credin- 


53  Cf.  P.  PRIGENT,  op.  cit.,  p.  123;  Is  61,  10  vorbeşte  de  „haina  mântuirii" 
primitâ  de  la  Dumnezeu. 

54  J.  BONSIRVEN,  op.  cit.,  p.  169. 

55  Cf.  Is  25,  9;  Ef  2,  4;  II  Tes  2,  13;  I  Tim  1,  15;  Tist  3,  4;  Apoc  12.  10;  19,  1. 

cioşia  lor  le  aduce  ura  lumii  şi  a  diavolului,  poate  chiar  să-i  conducă  la 
moarte  martirică,  dar  aceasta  nu  va  face  decât  să  desăvârşească  biru¬ 
inţa  lor. 

Mesajul  celor  trei  viziuni  ale  peceţii  a  şasea  se  dezvăluie  acum  cu 
toată  claritatea:  Cine  poate  sta  înaintea  lui  Dumnezeu  atunci  când  ju¬ 
decata  lui  se  manifestă  în  lume?  Răspunsul  Apocalipsei:  creştinii,  care  prin 
Botez  au  devenit  mădulare  vii  ale  Trupului  lui  Hristos,  popor  al  lui 
Dumnezeu,  doar  aceştia  nu  se  tem  de  încercările  eshatologice,  pentru  că 
ei  trăiesc  de  pe  acum  realităţile  lumii  viitoare.  Existenţa  lor  este  para¬ 
doxală:  ei  trăiesc  în  lume,  sunt  supuşi  tuturor  necazurilor  din  lume,  dar 
se  împărtăşesc  permanent  de  bunătăţile  viitoare.  Mântuirea  este  o  rea¬ 
litate  prezentă  şi  ei  nu  aşteaptă  decât  împlinirea  ei  eshatologică. 

* 

Viziunea  capitolelor  6  şi  7  este  un  document  al  suveranităţii  divine 
asupra  Istoriei.  Contemporanii  Sf.  Ioan  erau  îngroziţi  de  puterea  romană; 
la  fel,  în  diferitele  epoci  ale  Istoriei  oamenii  s-au  temut  de  diferitele  stă¬ 
pâniri  ce  s-au  succedat.  Frica  oamenilor  în  faţa  acestora  însă  nu  este  de¬ 
plin  justificată.  Există  o  altă  putere,  mult  mai  mare  decât  cea  a  Romei, 
care  trebuie  să  inspire  teamă  şi  respect.  Aceasta  este  puterea  lui  Dum¬ 
nezeu.  Judecata  lui  este  o  realitate  deja  prezentă  şi  ea  este  teribilă  pentru 
cei  ce  nu  urmează  Mielului.  Nu  este  posibilă  existenţa  unei  adevărate 
suveranităţi  a  lui  Dumnezeu  fără  o  judecată  decisivă  a  răului.  Şi  astfel 
pe  măsură  ce  peceţile  sunt  deschise,  se  manifestă  marile  acte  ale  jude¬ 
căţii.  Răutatea  oamenilor  exprimată  în  refuzul  de  a-L  primi  pe  Hristos 
şi  în  faptele  lor  conţine  în  sine  sămânţa  tuturor  nenorocirilor  ce  vin 
asupra  lor.  Oamenii  înşişi,  respingând  Evanghelia,  ajung  să  facă  voia 
diavolului  şi  astfel  se  autodistrug.  Dumnezeu  a  creat  astfel  viaţa  încât 
răul  este  auto-distructiv.  Dar  mai  mult  decât  atât,  El  este  suveran  peste 
acest  porces  de  distrugere  a  răului.  Cel  care  deschide  peceţile  este  Hris¬ 
tos,  Judecătorul  eshatologic.  In  faţa  puterii  Sale,  stăpânirea  Romei  de¬ 
vine  ceva  neînsemnat  şi  trecător.  Faţă  de  Biserica  Sa,  El  manifestă  o 
grijă  deosebită.  Atunci  când  sunt  persecutaţi  creştinii  ştiu  că  Domnul 
este  cu  ei  şi  înţeleg  rostul  încercărilor.  Biruinţa  nu  este  a  lumii,  ci  a  celor 
ce  rămân  credincioşi  lui  Hristos. 

Prep.Drd.  DANIEL  MIHOC 

VIATA  BISERICEASCA  ÎN  RĂSĂRITUL  CREŞTIN 
ÎN  TIMPUL  IMPERIULUI  LATIN  DE  CONSTANTlNOPOL. 

1204—1261 


INTRODUCERE 

Cucerirea  Constantinopolului  de  către  latini  în  urma  Cruciadei  a 
IV-a  are  consecinţe  deosebite  asupra  vieţii  religioase  din  Orient  şi  asu¬ 
pra  relaţiilor  bisericeşti  între  greci  şi  latini,  între  Răsăritul  ortodox  şi 
Apusul  catolic.  Prezenţa  concretă  a  occidentalilor  în  calitate  de  cuceritori 
şi  stăpâni  (prezenţă  care  în  ochii  grecilor  nu  era  decât  o  uzurpare),  aro¬ 
ganţa  şi  violenţele  unora  din  reprezentanţii  clerului  catolic,  cât  şi  amin¬ 
tirea  jafului  îngrozitor  la  care  oraşul  lui  Constantin  fusese  supus  în  mo¬ 
mentul  cuceririi,  toate  acestea  adânciseră  până  la  dimensiuni  de  netrecut 
prăpastia  urii  răsăritenilor  faţă  de  occidentali.  Indiferent  de  circumstan¬ 
ţele  în  care  acest  lucru  se  petrecuse,  Apusul  alesese  calea  forţei  în  rela¬ 
ţiile  sale  religioase  şi  politice  cu  lumea  bizantină.  Din  acest  moment, 
orice  apropiere  pe  linie  bisericească  între  cele  două  lumi  nu  se  mai  putea 
face  decât  sub  imperiul  constrângerii. 

Aceasta  este,  după  opinia  mea,  caracteristica  fundamentală  a  evo¬ 
luţiei  vieţii  bisericeşti  din  Răsărit,  în  perioada  existenţei  Imperiului  la¬ 
tin  de  Constantinopol  şi  chiar  mult  după  aceea.  în  lipsa  oricărei  dorinţe 
sincere  de  apropiere,  situaţia  religioasă  şi  încercările  de  unire  simt  în 
strictă  dependenţă  de  situaţia  politică  a  momentului,  de  echilibrul  mtre 
cele  trei  forţe  principale  implicate:  Imperiul  latin,  Imperiul  grec  de  la 
Niceea  şi  papalitatea,  la  care  se  adaugă  celelalte  entităţi  ce  influenţează, 
în  această  perioadă,  balanţa  politică:  Veneţia,  statele  greceşti  şi  latine 
apărute  după  1204,  Imperiul  selgiucid  de  la  Iconiu  şi  cel  vlaho-bulgar 
de  la  Tâmovo,  mongolii.  Iar  eşecul  tuturor  încercărilor  de  unire  se  dato¬ 
rează  faptului  că  Imperiul  latin  va  fi  întotdeauna,  în  cei  57  de  ani  ai 
existenţei  sale,  prea  slab  pentru  a  determina  şi  impune  definitiv  obedienţa 
supuşilor  săi  ortodocşi  faţă  de  pontifii  romani. 

1.  CRUCIADA  A  IV-A1 

Căderea  Ierusalimului  în  mâinile  sultanului  Saladin,  la  2  octombrie 
1187,  după  bătălia  de  la  Hattin,  o  adevărată  catastrofă  pentru  cruciaţii 


1  OBSERVAŢIE  ASUPRA  NOTELOR:  Lucărările  Incluse  în  lista  bibliogra¬ 
fică  sunt  citate  prescurtat:  numele  autorului  este  urmat  de  nr.  de  ordine  al  lucrării 
In  listă  şi  apoi  de  celelalte  indicaţii  obişnuite.  Bibliografia  acestui  capitol:  Luchaire,. 
5,  p.  1—15,  85—73,  77—86,  95—128,  131—140,  215—216;  Runciman,  9,  p.  107—124; 

latini  din  Ţara  Sfântă,  provoacă  reacţia  Cruciadei  a  IlI-a.  In  pofida  for¬ 
ţei  considerabile  a  armatelor  cruciate,  moartea  neaşteptată  a  lui  Frederic 
I  Barbarossa  şi  neînţelegerile  dintre  regii  Angliei  şi  Franţei  au  făcut  ca 
recucerirea  cetăţii  sfinte  să  nu  poată  fi  înfăptuită.  în  plus,  Cruciada  a 
IlI-a  adusese  o  înrăutăţire  a  relaţiilor  apusene  cu  Imperiul  Bizantin, 
grecii  fiind  învinuiţi  de  a  fi  pus  (ca  şi  în  cazul  primelor  2  Cruciade)  pie¬ 
dici  în  calea  armatelor  latine.  Puţin  a  lipsit  ca  în  timpul  trecerii  sale  spre 
Palestina,  Frederic  Barbarossa  să  nu  atace  Constantinopolul.2 

Problema  unei  noi  cruciade,  care  să  înfăptuiască  ceea  ce  preceden¬ 
tele  nu  putuseră  realiza,  se  pune  cu  tărie  odată  cu  urcarea  pe  soaunul 
pontifical  a  „celui  mai  mare  papă  medieval'4,3  Inocenţiu  al  IlI-lea  (1198 — 
1216).  Preocuparea  necontenită  pentru  cucerirea  Ierusalimului  şi  activi¬ 
tatea  în  sprijinul  cruciadei  vor  constitui  una  din  caracteristicile  de  bază 
ale  întregului  său  pontificat. 

Ţelul  nobil  al  eliberării  locurilor  sfinte  nu  era  însă  singurul  urmă¬ 
rit.  După  cum  remarcă  majoritatea  cercetătorilor,  cruciadele  au  repre¬ 
zentat,  pe  tot  parcursul  existenţei  lor  în  istorie,  un  succes  şi  un  mare 
avantaj  pentru  papalitate.  Pe  un  plan  „intern44,  puterile  uriaşe  de  care 
dispune  pontiful  roman  pentru  proclamarea  şi  susţinerea  cruciadei  jucau 
un  rol  însemnat  în  tranşarea  disputelor  permanente  cu  marii  principi  oc¬ 
cidentali  ce  se  opuneau  tendinţelor  de  supremaţie  laică  a  Romei.  Privi¬ 
legiul  crucii  scotea  mari  mase  de  oameni  şi  considerabile  resurse  mate¬ 
riale  de  sub  controlul  direct  al  feudalilor  şi  al  regilor  lor.  Papa  dispu¬ 
nea  de  dreptul  de  rechiziţie  şi  regla  toate  amănuntele  conduitei  ulterioare 
a  celor  care  acceptaseră  crucea.  Dreptul  de  a  acorda  amânări  sau  renun¬ 
ţarea  la  împlinirea  votului  de  a  pleca  în  cruciadă  îi  aparţinea  în  exclusi¬ 
vitate.  Iar  multiplele  privilegii  promise  pentru  participarea  la  expediţii 
(cele  materiale  —  garantarea  averilor,  amânarea  creanţelor,  uşurări  de 
dări  —  şi  cele  juridice  —  cruciaţii  şi  bunurile  lor  erau  scoşi  de  sub  ju¬ 
risdicţia  tribunalelor  civile  şi  puşi  sub  autoritatea  celor  bisericeşti,  de¬ 
venind  de  facto  supuşi  ai  papei!4  —  erau  făcute  de  fapt  tot  în  detrimen¬ 
tul  seniorilor  feudali)  creau  o  stare  aproape  revoluţionară  ce  submina 
serios  puterea  suveranilor  occidentali.  Intr-un  cuvânt,  după  cum  remarcă 
Achille  Luchaire,  unul  dintre  cei  mai  importanţi  cercetăaori  ai  lui  Ino- 
cenţiu  al  lll-lea,  în  problema  predicării  cruciadei  „exista  un  acord,  aici, 
între  datoria  sa  de  conducător  religios  şi  scopurile  sale  de  dominaţie  uni¬ 
versală,  între  convingerile  şi  interesele  sale44.5 

Inccenţiu  al  IlI-lea  începe  să  predice  cruciada  încă  din  scrisoarea 
prin  care  aaninţă  episcopilor  catolici  din  Orient  înscăunarea  sa.  De  1a 


Diehl.  2,  p.  122—135,  Guetăe.  4.  p.364— 373;  Maalouf,  6,  p  205— 222:  Şesatr.  11,  p.  218, 
224—229;  Popescu.  8.  p.  52—95;  Vasiliev,  12.  p.70— 90;  Wietrowski,  13,  c.  VII,  p.  35—64; 
Brezeanu  1,  p.  157 — 163;  Popa.  Matei,  7,  p.  482 — 484. 

2  Vezi  şi  Pr.  Prof.  loan  Rămureanu,  Pr.  Prof.  Milan  Şesan,  Istoria  Biseri¬ 
ceasca  Universală,  pentru  Institutele  teologice,  voi.  II,  (1054 — 1982),  Editura  IBMO, 
Bucureşti,  1993,  p.  22 — 25. 

3  Jbidem,  p.  23. 

4  Luchadre,  5,  p.  3. 

5  Ibidem,  p.  4. 

mijlocul  anului  1198  ia  primele  măsuri  organizatorice.  Primele  pregă¬ 
tiri  se  fac  în  Franţa,  unde  chemarea  la  cruciadă  află  primul  ecou  şi  unde 
conducerea  ei  este  preluată  de  contele  Thibault  al  III-lea  de  Champagne. 
în  1201,  acesta  moare  şi  va  fi  înlocuit  de  un  marchiz  italian,  Bonifaciu 
de  Montferrat.  Nici  unul  dintre  suveranii  importanţi  ai  Apusului  din  acea 
vreme  nu  va  lua  parte  la  cruciadă. 

Pentru  adunarea  banilor  necesari  Inocenţiu  III  ia  măsuri  precise, 
recurgând  la  toate  procedeele  posibile,  începând  cu  impunerea  vărsării 
unor  cote  chiar  asupra  averilor  bisericeşti.  Cu  toate  acestea,  fondurile 
sunt  în  continurae  insuficiente  şi  se  strâng  cu  mare  dificultate.  Fervoarea 
şi  avântul  religios  din  timpul  lui  Petru  Eremitul  sunt  o  amintire.  încă 
de  la  început,  Cruciada  a  IV-a  se  remarcă  prin  caracterul  său  laicizat, 
dominat  de  interese  lumeşti.6  Se  vede  acest  lucru  chiar  din  predicile  tri¬ 
mişilor  papei.  Abatele  germen  Martin  de  Pairis,  vorbind  poporului  adu¬ 
nat  în  catedrala  din  Basel,  arată  că  „promisiunea  dobândirii  împărăţiei 
cereşti  este  sigură,  şi  speranţa  prosperităţii  temporale  pe  care  o  veţi 
dobândi  acolo  se  va  realiza  încă  şi  mai  sigur11.7 8 

Conducerea  cruciadei  pare  să  scape  papei  încă  de  la  început.  Dacă 
izvoarele  pontificale  vorbesc  doar  de  strădaniile  şi  acţiunile  sale,  nu  ace¬ 
laşi  lucru  reiese  din  cronicile  laice.*  Cele  două  alegeri  succesive  ale 
conducătorilor,  ca  şi  problemele  itinerarului  şi  calendarului  cruciadei  apar 
ca  rezolvate  de  marii  baroni  francezi,  în  „parlamentele"  de  la  Soissons 
şi  Champagne,  fără  ca  papa  să  fie  consultat  în  vreun  fel.  Tot  astfel  se  pe¬ 
trece  şi  trimiterea  de  emisari  care  să  negocieze  cu  marile  republici  ita¬ 
liene,  în  special  Veneţia,  condiţiile  traversării  Mediteranei.  încă  de  la 
început,  îi  aflăm  pe  şefii  militari  ai  cruciadei  în  opoziţie  cu  Inocenţiu  al 
III-lea,  conducându-şi  acţiunile  în  afara  consultării  şi  chiar  împotriva  vo¬ 
inţei  puterii  spirituale.  Acest  caracter  fundamental  laic  al  gândirii  şi  ac¬ 
ţiunii  nobililor  apuseni  are  o  importanţă  deosebită  în  înţelegerea  deru¬ 
lării  evenimentelor,  ca  şi  pentru  politica  bisericească  ulterioară  din  Im¬ 
periul  latin.  De  la  bun  început  relaţiile  cruciaţilor  cu  papalitatea  au  un 
substrat  politic  şi  nu  unul  religios,  iar  în  tot  ceea  ce  va  urma  aceştia 
vor  fi  dispuşi  să  asculte  de  pontiful  roman  numai  în  măsura  în  care  hotă¬ 
rârile  lui  nu  afectau  interesele  lor  fundamentale,  iar  nesupunerea  le-ar 
fi  atras  sancţiuni  spirituale  grave. 

La  fel,  nu  se  poate  nega  rolul  nefast  jucat  în  această  afacere  de 
Veneţia.  Steven  Runciman  notează:  „Chiar  în  momentul  în  care  guver¬ 
nul  veneţian  se  tocmea  cu  cruciaţii  pentru  transportul  forţelor  lor,  am¬ 
basadorii  săi  se  aflau  la  Cairo,  plănuind  o  înţelegere  comercială  cu  vice¬ 
regele  sultanului  (...).  Este  neclar  dacă  cruciaţii  au  înţeles  subtilităţile 
diplomaţiei  veneţiene.  Insă,  dacă  vre-unul  dintre  ei  va  fi  bănuit  că  sunt 
păcăliţi,  nu  era  nimic  de  făcut". 9  După  încheierea  războiului  civil  ce  ur- 


6  Acest  lucru  este  subliniat  cu  claritate  de  Luchaire,  5,  p.  80 — 86. 

7  Ibidem,  p.  80.  Sublinierea  îi  aparţine  lui  Luchaire. 

8  Ibidem,  p.  83.  Luchaire  se  refera  aici  la  cronicile  lui  Villehardouin  şi  Ro- 
bert  de  Clari. 

9  Runciman,  9,  p.  113—114. 

mase  morţii  lui  Saladin,10  Egiptul  era  condus  în  această  perioadă  de  al- 
Adil,  promotor  al  unei  politici  de  asigurare  a  păcii  cu  latinii.  Tratatul  cu 
Veneţia  reprezenta  una  din  căile  spre  această  pace,  căci  el  cuprindea 
clauza  ca  republica  maritimă  să  nu  sprijine  nici  o  expediţie  militară  îm¬ 
potriva  Egiptului.  Chestiunea  trădării  intereselor  creştine  de  către  vene- 
ţieni  în  1201  este  o  altă  controversă  încă  nesoluţionată,  deşi  pentru  istori¬ 
cul  arab  lucrurile  sunt  clare:  „Italienii  au  preferat  să  nu  dezvăluie  că  ei 
semnaseră  deja  un  acord  cu  un  grup  de  prinţi  apuseni,  prin  oare,  în 
schimbul  unei  mari  sume  de  bani,  se  angajau  să  transporte  aproape 
30  000  de  luptători  franci  în  Egipt.  Negociatori  pricepuţi,  veneţienii  au 
rezolvat  problema  respectării  ambelor  lor  angajamente".  Iniţiativa  ata¬ 
cării  atât  a  Zadarului  cât  şi  a  Constantinopolului  le-ar  aparţine  în  ex¬ 
clusivitate." 

Tratatul  între  cruciaţi  şi  Veneţia  este  semnat  în  aprilie  1201.  Con¬ 
tra  a  85  000  de  mărci,  plătibile  în  4  tranşe,  şi  a  jumătate  din  cuceririle 
făcute  pe  durata  înţelegerii,  veneţienii  vor  pune  Ia  dispoziţia  cruciaţilor 
50  de  galere,  pe  timp  de  un  an,  cu  începere  de  Ia  29  iunie  1202.  în  mod 
intenţionat  din  contract  era  omis  locul  precis  al  debarcării.  Mobilizarea 
cruciaţilor  este  din  nou  defectuoasă  şi  făcută  cu  întârziere.  Odată  ajunşi, 
abia  în  iunie-august  1202,  şi  internaţi  în  insula  Sf.  Nicolae,  în  faţa  Ve¬ 
neţiei,  ei  sunt  în  imposibilitate  de  a-şi  onora  angajamentele  şi  obligaţi  să 
accepte,  în  schimbul  datoriei  rămase,  să  cucerească  pentru  Veneţia  cetatea 
dalmată  Zara  (azi  Zadar,  în  Croaţia).  Cruciada  a  IV-a  debuta  cu  un  act 
de  rebeliune,  cu  un  atac,  împotriva  interdicţiei  exprese  a  papei,  asupra 
unei  cetăţi  creştine,  proprietate  a  regelui  Ungariei  Emeric,  el  însuşi  un 
cruciat.  Sfidarea  Veneţiei  la  adresa  papalităţii  este  evidentă,  dar  legaţii 
papei  ca  şi  Inccenţiu  al  III-lea  nu  pot  face  nimic.  Abila  sa  diplomaţie  îl 
obligă  să  accepte  situaţia  de  fapt,  şi  legatul  său.  Petru  Capuano,  exprimă 
cel  mai  bine  această  politică.  El  răspunde  unora  dintre  conducătorii  cle¬ 
rici.  oare  doreau,  din  motive  de  conştiinţă,  să  părăsească  cruciada:  ,,Pâ- 
ziţi-vă  bine.  Veţi  tolera  cum  veţi  putea  insolenţa  veneţiană,  dar  trebuie 
r.ă  luăm  parte  la  expediţie  pentru  a  supraveghea  ce  se  petrece.  Stăpânul 
nostru  papa  preferă  să  disimuleze  situaţia  gravă  în  care  suntem  impli¬ 
caţi  decât  să  dizolve  cruciada.  Trebuie  să  suportăm  un  rău  mai  mic  pen¬ 
tru  a  obţine  un  bine  mai  mare14.12  Luchaire  notează  că  aceste  ultime  două 
fraze  rezumă  întreaga  politică  şi  diplomaţie  a  Iui  Inocemţiu  al  III-lea.15  Dar 
ceea  ce  era  acceptat  în  fapt  trebuia  condamnat  de  drept.  Pentru  salvarea 
aparenţelor,  legatul  papal  ca  şi  Bonifaciu  de  Montferrat  primesc  dispo¬ 
ziţia  de  a  nu  pleca  spre  Zara.  Cruciaţilor  li  se  interzice  formal  să  atace 
orice  teritoriu  creştin,  sub  pedeapsa  excomunicării.  Deşi  acoastă  scri¬ 
soare  este  citită  public,  în  faţa  zidurilor  Zarei,  de  abatele  Gui  des  Vaux 


10  Amin  Maaloajf  enunţă  aici  O  frază  memorabilă,  aplicabilă  lin  multe  alte 
situaţii  în  istorie:  „Saladin  a  avut  acelaşi  succesor  imediat  ca  toţi  marii  lideri  mu¬ 
sulmani  iai  timpului  său:  războiul  civil'1.  Maalouf,  6,  p.  218. 

11  Ibidcm.  p.  220— 221. 

12  Jbidem,  p.  100.  Sublinierea  îmi  aparţine. 

13  Ibidem. 

de  Cenai,  veneţienii  nu  se  sinchisesc,  şi  cetatea  este  cucerită  la  15  octom¬ 
brie  1202. 

La  aflarea  veştii,  papa  reacţionează  cu  duritate,  excomunicând  pe 
cuceritori.  încă  o  dată  însă,  interesul  superior  al  continuării  cruciadei 
prevalează.  Anatema  asupra  expediţionarilor  va  fi  ridicată  cu  uşurinţă. 
Cât  despre  veneţieni,  aceştia  nu  îi  dau  nici  o  importanţă.  Capii  crucia¬ 
dei  se  feresc  chiar  să  facă  publică  excomunicarea  acestora,  iar  papa  le 
îngăduie  să  rămână  în  contact  cu  ei,  atâta  timp  cât  au  nevoie  pentru  a 
putea  atinge  scopurile  expediţiei. 

între  timp  însă,  lucrurile  evoluau  la  Zara.  în  chiar  zilele  în  care 
obţineau,  la  Roma,  ridicarea  anatemei,  noi  negocieri  se  purtau  intre  cru¬ 
ciaţi  şi  tânărul  Alexis  al  IV-lea  pentru  o  nouă  deviere,  mult  mai  serioasă: 
cea  spre  Constantinopol. 

PROBLEMA  CUCERIRII  CONSTANTINOPOLULUI  DE  CĂTRE 
LATINI,  ca  mijloc  de  unire  a  Bisericilor,  nu  era  una  nouă.  Ea  apare,  sem¬ 
nificativ,  odată  cu  ideea  de  cruciadă  şi  cu  primele  tratative  privind  re¬ 
facerea  unităţii  creştine.  în  1073 — 1074,  răspunzând  iniţiativei  împăra¬ 
tului  Mihail  VII  Parapinakes  care,  în  situaţia  dezastruoasă  în  care  se 
afla  Imperiul  Bizantin  atunci,  oferea  apropierea  religioasă  în  schimbul 
unui  ajutor  militar,  papa  Grigorie  VII  Hildebrand  plănuia  o  mare  ex¬ 
pediţie  .condusă  de  el  însuşi,  care  să  meargă  până  la  Constantinopol  şi, 
în  secundar,  „usque  ad  sepulcrum  Domini".14 

Unirea  Bisericilor  prin  supunerea  ortodocşilor  faţă  de  scaunul  ro¬ 
man  era  de  la  bun  început  (şi  va  rămâne  până  la  1453)  preţul  care  tre  ¬ 
buia  plătit  pentru  acest  ajutor.  Mai  mult,  tot  Grigorie  VII  inaugurează 
şi  cealaltă  latură  a  politicii  papale  ulterioare:  realizarea  supunerii  gre¬ 
cilor  prin  forţă,  prin  cucerirea  Constantinopolului.  Dacă  la  început  el 
aşteaptă  înfrângerea  normanzilor  pentru  a  pomi  expediţia  în  ajutorul 
Bizanţului,  iată-1  la  25  iulie  1080  dând  expediţiei  acestora  împotriva  Im¬ 
periului  Bizantin  caracter  de  cruciadă:  celor  ce  participă  la  ea  li  se  asi¬ 
gură  iertarea  păcatelor,  lucru  ce  nu  se  întâmplase  în  cazul  primului  plan. 
cel  din  1074. 

Grigorie  VII  deschide  astfel  politica  dublă  pe  care  papalitatea  o 
va  urmări  de  aici  înainte:  tratative  de  unire  pe  de  o  parte,  dar  şi  ame¬ 
ninţări  armate  şi  sprijinirea  adversarilor  imperiului.  Ambele  cu  acelaşi 
scop:  aducerea  Bisericii  Ortodoxe  la  ascultare  faţă  de  Roma.  Politica  do 
forţă  îşi  are  originea  la  normanzi.  Robert  Guiscard  reuşeşte  să  câştige 
pe  papă  de  partea  politicii  sale  antibizantine,  încât,  în  1081,  când  el  atacă 
cu  succes  teritoriul  bizantin,  aceasta  este  anunţată  papei  ca  o  victorie 
împotriva  grecilor  schismatici,  iar  pontiful  roman  se  grăbeşte  să  o  sa¬ 
lute  ca  o  mărturie  de  favoare  din  partea  Sfântului  Petru!15 


14  Popescu,  3,  p.  53. 

15  „Quapropter  beatum  Petrum,  cujus  tibl  adesse  patroetnium  grandia  facta 
testamtur,  prae  oculls  habere  semper  memineris" ,  c.  1082,  Jaf]â,  p.  491 — 492  (Leş. 
VIII,  40),  la  Nocden,  Das  Papstum  und  Byzanz,  Berlin,  1903,  p.  42u  5v  şi  Paparlgo- 
ponlos,  Istoria  tou  elinikou  ethnous,  Athena,  1925,  voi.  V,  II,  p.  44,  50  şu;  citaţi  c!e 
Popescu,  8,  p.  56. 

Normanzii  vor  persevera  pe  acest  drum  foarte  favorabil  lotr,  iar 
ideea  convertirii  grecilor  prin  forţă  va  căpăta  contur  şi  aplicare  prac¬ 
tică  în  perioada  următoare,  în  timpul  papei  Urban  al  II-lea  şi  al  primei 
cruciade.  Dacă  Alexios  I  eşuează  în  tratativele  unioniste  din  1089  şi  reu¬ 
şeşte  apoi  să  înlăture  pericolul  atacării  Constantinopolului  de  Cruciada  I 
(idee  susţinută  desigur  de  normanzi:  Bohemund,  fiul  lui  Robert  Guisoard, 
şi  Tancred,  un  nepot  al  acestuia),  în  schimb,  odată  cu  formarea  noilor 
state  latine  în  Orient  politica  normandă  este  clară.  într-o  scrisoare  către 
papă  (11  septembrie  1098),  Bohemund  prezintă  cucerirea  Antiohiei  ca  o 
redare  a  ei  de  către  Hristos  credinţei  romane.  Urmărind  să  obţină  de  la 
papă  recunoaşterea  stăpânirii  sale,  normandul  spune  cu  mai  multă  cla¬ 
ritate  decât  în  timpul  lui  Grigorie  VII  că  supunerea  politică  a  grecilor 
eretici  era  motivul  principal  pentru  care  el  solicita  încuviinţarea  şi  spri¬ 
jinul  papei.  Interesele  sale  personale  găseau  un  sprijin  important  în 
aspiraţiile  papalităţii,  căreia  îi  oferea  un  important  mijloc  politic  pentru 
realizarea  lor.16 

în  acelaşi  timp  în  care  prin  sinodul  de  la  Bari  (1098)  papa  în¬ 
cearcă  supunerea  grecilor  şi  italienilor  ortodocşi  din  sudul  Italiei,  Bohe- 
nimd  inaugurează  persecuţiile  împotriva  clerului  grec  ditn  Antiohia, 
începând  cu  alungarea  patriarhului  Ioan  V,  înlocuit  cu  latinul  Bernard 
de  Valencia.  Acelaşi  lucru  se  petrece  la  Ierusalim  în  1099.  în  1102,  în 
timpul  papei  Pascal  II,  sinodul  de  la  Benevent  acuză  cu  duritate  pe 
Alexios  I,  iar  Bohemund,  venit  să  predice  cruciada  împotriva  Bizan¬ 
ţului,  este  primit  ca  un  erou. 

Pericolul  era  deosebit  de  mare.  Imperiul  Bizantin  fusese  brăzdat 
de  trupe  occidentale  în  timpul  Cruciadei  I  şi  era  încercuit  datorită  for¬ 
mării  statelor  latine  din  Orient.  Alexios  I  reuşeşte  să  înfrângă  această 
primă  cruciadă  antibizantină,  însă  ideea  şi  mijloacele  au  intrat  defini¬ 
tiv  în  conştiinţa  Vestului.  Comnenul  simte  chiar  nevoia  să  contraatace 
în  faţa  acestui  serios  pericol.  în  1112,  el  propune  papei  Pascal  II,  aflat 
în  conflict  cu  Henric  al  V-lea  al  Germaniei  şi  într-o  situaţie  foarte  di¬ 
ficilă,  unirea  Bisericilor  în  schimbul  obţinerii  pentru  el  şi  pentru  fiul 
său  Ioan,  a  coroanei  Occidentului,  ceea  ce  ar  fi  însemnat  luarea  papei  sub 
protecţie  bizantină.  Eşecul  acestor  tratative  va  duce  la  reaprinderea 
polemicii  antilatine  în  Răsărit.  Domnia  lui  Ioan  al  II-lea  Comnenul 
este  şi  ea  plină  de  tratative.  Cele  mai  interesante  sunt  cele  purtate  cu 
împăraţii  germani  Lothar  al  III-lea  şi  Conrad  al  III-lea,  din  care,  chiar 
fără  amestecul  papei,  reies  marile  implicaţii  politice  ale  realizării  sau 
nu  a  unităţii  bisericeşti. 

Cruciada  a  Il-a  aduce  cu  sine  o  nouă  încercare  foarte  serioasă  de 
cucerire  a  Constantinopolului.  în  tabăra  cruciată,  aflată  în  capitala  im¬ 
periului,  un  puternic  curent  de  opinie,  condus  nu  întâmplător  de  un 
cleric,  episcopul  de  Langres,  susţine  cu  tărie  cucerirea  întâi  a  acestei 
cetăţi.  Din  fericire,  ea  întâmpină  refuzul  regelui  Ludovic  al  Vll-lea  al 
Franţei  şi  expediţia  continuă  în  direcţia  iniţială.  Eşecul  ei  este  însă  un 
nou  izvor  de  ură  şi  fanatism,  căci  greşelile  cruciaţilor  sunt  din  nou  aco- 


18  Popescu,  8,  p.  59—60. 

peri  te  cu  acuze  de  trădare  şi  perfidie  a  grecilor.  Părintele  profesor  Teodor 
M.  Popescu  notează:  „Din  concepţii  ca  aceasta  şi  din  antipatia  crescută 
încă,  cu  a  doua  cruciadă,  va  ieşi  regretul  semnificativ  al  cronicarului  ei, 
Odo  de  Dioglio:  ’Vai  vouă,  vai  tuturor  care  suntem  supuşi  sfântului 
Petru,  că  n-a  biruit  părerea  acelora’,  care  ca  episcopul  de  Langres  sus¬ 
ţineau  adică  cucerirea  Constantinopolului  de  către  latini"  ,17 

La  1150,  al  doilea  proiect  de  cruciadă  exclusiv  antibizantină  este 
susţinut  nici  mai  mult  nici  mai  puţin  decât  de  Bernard  de  Clairvaux, 
marele  predicator  al  Cruciadei  a  Il-a.  Planul  francezilor  şi  normanzilor, 
aprobat  de  papa  Eugeniu  al  IlI-lea,  va  cădea  doar  datorită  opoziţiei  ger¬ 
manilor,  credincioşi  alianţei  lor  cu  Manuel  Comnenul.  însă  despre  serio¬ 
zitatea  acestui  plan  să  cităm  încă  o  dată  aprecierea  părintelui  profesor 
Teodor  M.  Popescu: 

„E  totuşi  de  reţinut,  că  înainte  cu  o  jumătate  de  secol  de  Cruciada 
a  IV-a  cucerirea  Constantinopolului  a  fost  serios  gândită  şi  pregătită  în 
Apus,  ca  mijloc  de  asigurare  a  expediţiilor  în  Orient,  dar  totodată  şi  ca 
mijloc  de  unire  a  Grecilor  cu  Biserica  romană  prin  supunerea  armată  (. . .). 
La  jumătatea  secolului  XII,  cucerirea  Constantinopolului  nu  mai  este  o  idee 
izolată  nici  chiar  dorinţa  hotărâtă  a  unui  papă  numai,  nici  scopul  unei 
politici  imperialiste,  ca  a  Normanzilor.  Pentru  ea  fuseseră  câştigaţi  fran¬ 
cezii,  cei  mai  activi  dintre  cruciaţi,  şi  era  cerinţa  unei  lumi  fanatizate 
prin  mijloace  de  propagandă  confesională".18 

Prăpastia  se  va  adânci  în  continuare,  prin  eşecul  tratativelor  lui 
Manuel  I  în  faţa  aroganţei  papei  Adrian  IV,  care  acordă  în  1157  arhi¬ 
episcopului  de  Grado  dreptul  de  a  numi  episcopi  în  toate  coloniile  ve- 
neţiene  mari,  inclusiv  la  Constantinopol;  prin  politica  nerealistă  a  lui 
Manuel  I  care,  în  urma  arestării  tuturor  veneţienilor  din  imperiu  (1171), 
adaugă  cetatea  Sf.  Marcu  în  tabăra  adversarilor  Bizanţului;  în  sfârşit 
prin  masacrul  latinilor  din  Constantinopol,  la  doi  ani  de  la  moartea  lui 
Manuel  Comnenul,  în  1182,  care  este  urmată  de  sângeroase  represalii 
normande. 

Nici  Inocenţiu  al  IlI-lea  nu  este  străin  de  toate  aceste  lucruri.  în 
primii  îmi  ai  pontificatului  său,  se  iniţiază  tratative  între  Alexios  al 
IlI-lea  şi  patriarhul  Ioan  X  Kamateros,  pe  de  o  parte,  şi  papă  pe  do 
alta.  Ele  eşuează,  desigur,  în  faţa  problemei  sinodului,  cerut  de  bizan¬ 
tini  şi  refuzat  de  papă.  Luchaire  notează  în  acestă  privinţă:  „In  rea¬ 
litate,  autorităţile  Bizanţului  nu  aveau  nici  o  dorinţă  de  a  supune  unui 
conciliu  latin,  prezidat  de  papă,  problema  schismei,  adică  cea  a  indepen¬ 
denţei  imperiului  grec.  Ele  nu  aderau  la  acest  conciliu  decât  în  condiţii 
inacceptabile  pentru  Lateran.  Şi  aceasta  va  fi  situaţia  de-a  lungul  între¬ 
gului  Ev  Mediu,  epocă  în  care  subordonarea  religioasă  implica  aproape 
forţat  supunerea  politică"  .w 


17  Norden,  op.  cit.,  p.  81,  u2:  „Sed  vae  nobis,  imo  Petri  apostoli  subditis  onuii- 
bus  quod  T.on  preaevaluerunt  voces  eorum“,  la  ibidem,  p.  75. 

18  Ibidem,  p.  78—79. 

19  Luchaire,  5,  p.  67 — 68.  Sublinierea  îmi  aparţine. 

Negocierile  vor  continua.  In  acelaşi  timp  însă,  odată  cu  apariţia 
tânărului  pretendent,  Alexios  al  IV-lea,  Inocenţiu  al  III-loa  nu  ezită  să 
facă  şi  el  apel  la  vechea  metodă  a  ameninţării,  ce-i  drept  mai  voalat. 
Ambasadorii  bizantini  de  la  Roma,  conştienţi  de  seriozitatea  pericolului, 
arată  papei  lipsa  de  justificare  a  pretenţiilor  la  tron  a  tânărului  Alexics, 
precum  şi  gravitatea  unui  atac  împotriva  creştinilor,  care  ar  întări  po¬ 
ziţia  Islamului.  Răspunsul  papei  este  evaziv.  Neuitând  să  amintească 
promisiunile  de  unire  făcute  de  pretendent,  el  lasă  să  se  înţeleagă  că  nu 
va  favoriza  cererile  acestuia.  Insă  tonul  discuţiei  cu  împăratul  bizantin 
este  acum  cu  totul  altul:  „La  sfârşitul  scrisorii  sale,  el  îl  invită  pe  îm¬ 
părat  cu  fermitate  să-şi  schimbe  metoda  şi  atitudinea.  ’Din  timpul  îm¬ 
păratului  Manuel,  predecesorii  noştri  şi  noi  n-am  obţinut  de  la  Cen- 
stantinopol  decât  promisiuni  deşarte  şi  vorbe.  Noi  vrem  fapte’".20 

Acestea  sunt  deci  precedentele  momentului  în  care  Cruciada  a  IV-a 
pregăteşte  şi  pune  în  aplicare  a  doua  deviere  a  sa,  cea  spre  Ccnstantinopol. 
Rămâne  convingerea  noastră  că  Inocenţiu  al  III-lea  nu  minţea  în  scri¬ 
soarea  sa  către  Alexios  al  III-lea:  el  nu  dorea  într-adevăr  atacarea  Con- 
stantinopolului,  pentru  că  aceasta  ar  fi  reprezentat  o  nouă  amânare  a 
scopului  principal  şi  a  obstinaţiei  vieţii  sale:  Ierusalimul.  De  aceea, 
actele  următoare  vor  fi  făcute  de  cruciaţi  în  afara  consultării  şi  apro¬ 
bării  sale,  iar  papa  le  va  condamna,  chiar  şi  pe  jumătate.  în  acelaşi  timp 
însă,  expediţionarii  ştiau  prea  bine  că  suveranul  pontif  va  aproba  re¬ 
zultatele  acţiunii  lor,  că  un  eventual  succes  le  va  garanta  iertarea  ne¬ 
supunerii  lor. 

Nu  trebuie  neglijat  nici  factorul  religios  ca  mobil  al  acestei  a  doua 
devieri,  în  concordanţă  deplină  cu  curentul  de  opinie  a  cărui  forţă  am 
punctat-o  deja.  în  ciuda  caracterului  preponderent  laic  al  scopurilor  lor, 
conştiinţa  importanţei  actului  bisericesc  pe  care  îl  săvârşeau  nu  lipseşte 
printre  capii  armatei  cruciate.  El  reiese  cu  claritate  dintr-o  scrisoare 
a  contelui  de  Sf.  Paul  către  ducele  de  Louvain,  adică,  precum  observă 
Teodor  M.  Popescu,  dintr-o  epistolă  de  la  laic  la  laic,  unde  justificarea 
diplomatică  pompoasă  nu  era  necesară:  „Noi  am  înaintat  atât  de  mult  lu¬ 
crarea  Mântuitorului,  încât  Biserica  Orientală  a  cărei  mitropolie  era 
odinioară  Ia  Constantinopol  fiind  reunită  Papei,  şeful  său,  împreună  cu 
împăratul  şi  tot  imperiul  său,  cum  era  mai  înainte,  se  recunoaşte  fiică 
a  Bisericii  romane  şi  vrea  să  i  se  supună  cu  umilinţă  în  viitor"  .2! 

în  pofida  lipsei  de  aprobare  papală  şi  a  protestelor  unei  părţi  a 
cruciaţilor  (unii  din  ei  părăsesc  chiar  tabăra)  trupele  latine  ajung  sub 
zidurile  Bizanţului  Ia  25  aprilie  1203.  Atacul  final  se  dă  pe  mare  şi  pe 
uscat  la  17  iulie.  Cucerirea  provoacă  mare  bucurie  în  Apus.  Cruciaţii  şi 
noul  împărat  scriu  papei,  primii  arătând  marile  avantaje  pentru  cruciadă 
şi  pentru  unitatea  Bisericii,  al  doilea  arătându-şi  deplina  supunere  faţă 
do  scaunul  roman.  Răspunsul  papei  este  relevant.  El  este  dojenitor,  dar 
nu  aspru,  faţă  de  această  nouă  încălcare.  Autorii  ei  vor  trebui  să-şi  do¬ 
vedească  buna  credinţă  prin  împlinirea  celor  făgăduite  faţă  de  cruciadă. 


20  Ibidcm,  p.  74 — 75.  Sublinierea  aparţine  Iui  Luchaire. 

21  Guetee,  4,  p.  371 — 372,  citat  şi  de  Popescu,  8,  p.  95. 

căci  Alexios  al  IV-lea  promisese  uriaşe  ajutoare  băneşti  şi  umane  pen¬ 
tru  întărirea  expediţiei.  înainte  de  aceasta  însă,  în  privinţa  unirii  Bise¬ 
ricilor,  el  trebuia  să  obţină  de  la  patriarhul  său  trimiterea  unei  ambasade 
solemne  care  să  recunoască  primatul  scaunului  papei  şi  să  ceară  palium-ul 
Sf.  Petru,  fără  de  care  funcţia  patriarhală  nu  putea  fi  exercitată.22  Nu¬ 
mai  astfel,  el  îşi  va  dovedi  bunele  intenţii  în  faţa  pontifului  roman. 

Situaţia  în  Constantinopol  unde,  la  insistenţele  veneţienilor,  cru¬ 
ciaţii  rămăseseră  să  petreacă  iama,  se  deteriorează  rapid.  După  cum 
spune  Steven  Runciman,  „Alexios  al  IV-lea  a  aflat  în  curând  că  un  îm¬ 
părat  nu  poate  fi  atât  de  iresponsabil  ca  un  pretendent".23  Lipsit  de  mij¬ 
loacele  de  a-şi  onora  promisiunile  financiare,  el  stârneşte  ura  conaţio¬ 
nalilor  săi,  datorită  încercărilor  de  a  forţa  clerul  ortodox  să  accepte 
unirea.  După  evacuarea  latinilor  din  cetate,  care  duce  la  sporirea  ad¬ 
versităţii  şi  insolenţelor  reciproce,  o  revoltă  izbucneşte  în  februarie  1204, 
aducând  la  conducere  pe  Alexios  V  Murzuphles,  conducătorul  partidului 
naţionalist.  în  martie,  cruciaţii  francezi  şi  veneţieni  semnează  tratatul 
de  împărţire  între  ei  a  viitoarelor  cuceriri.  Şi  de  data  aceasta  papalitatea 
este  eliminată  cu  totul  din  vederile  lor.  Pretextul  rămâne,  desigur,  reali¬ 
zarea  unităţii  Bisericii,  promisă  dar  nerealizată  de  Alexios  IV.  După  un 
atac  nereuşit  la  9  aprilie,  Constantinopolul  este  cucerit  la  12  aprilie  1204 
şi  supus  unui  jaf  „fără  precedent  în  istorie".24  Vestea  crimelor,  profa¬ 
nărilor  şi  jafurilor,  inclusiv  din  biserici,  este  atât  de  răspândită  încât 
găsim  relatări  despre  aceste  lucruri  chiar  la  istoricii  musulmani.25 

2.  IMPERIUL  LATIN  DE  CONSTANTINOPOL.  VIAŢA 
BISERICEASCĂ  LATINĂ26 

Cum  arătam  în  introducere,  Imperiul  latin  de  Constantinopol  va  fi, 
de-a  lungul  celor  57  de  ani  de  existenţă,  un  stat  slab,  incapabil  de  a-şi 
impune  voinţa  politică  ori  militară.  Sub  primii  doi  împăraţi,  Baudouin  I 
(1204 — 1205)  şi  Henri  de  Hainaut  (1205 — 1216)  —  adevăratul  întemeietor 
al  imperiului  —  va  duce  o  politică  expansionistă,  reuşind  o  oarecare 
lărgire  a  puţinului  teritoriu  de  care  dispunea.  După  1217,  el  se  va  afia 
într-o  lungă  perioadă  de  decădere.  Treptat,  teritoriile  asiatice  şi  insulele 
greceşti  simt  pierdute  în  favoarea  Imperiului  de  la  Niceea  şi  numai  ne¬ 
înţelegerile  între  adversarii  săi  şi  unele  conjuncturi  favorabile  vor  face 
ca  recucerirea  capitalei  sale  de  către  bizantini  să  se  petreacă  abia  la  1261. 

Prima  şi  cea  mai  importantă  cauză  a  acestei  slăbiciuni  era  faptul  că 
Imperiul  latin  nu  deţinea  nici  pe  departe  întreg  teritoriul  fostului  Im¬ 
periu  Bizantin.  O  bună  parte  din  acesta  revenea,  conform  tratatelor  din 
1201  şi  1204,  Veneţiei.  Apoi,  nealegerea  lui  Bonifaciu  de  Montferrat  ca 


22  Luchaire,  5,  p.  124 — 125. 

23  Runciman,  9,  p.  119. 

24  Ibidem,  p.  123:  „The  sack  of  Constantinople  is  unparalleled  in  history". 

25  Maalouf,  6,  p.  221 — 222. 

26  Bibliografie:  Şesan,  11,  p.  229;  Luchaire,  5,  p.  130 — 225;  Runciman,  9,  p. 
124—130;  Popescu,  8,  p.  97—102,  132;  Guetee,  4,  p.  375—377;  Diehl,  2,  p.  135—138, 
524 — 539;  Du  Cange,  3,  p.  26 — 424;  Wietrowski,  13,  VIII,  p.  65 — 98;  Stăniloae,  10,  p.  169. 

împănat  (el  fusese  socotit  prea  puternic  de  veneţieni,  care  aveau  tct 
interesul  să  menţină  pe  tron  o  persoană  fără  calităţi)  trebuia  compen¬ 
sată,  şi  acesta  primeşte  regatul  Thesalonicului.  Apariţia  statelor  gre¬ 
ceşti  independente,  îndeosebi  cele  din  Epir  şi  Niceea,  precum  şi  nenu¬ 
măratele  fiefuri  acordate  ca  răsplată  seniorilor  mai  mici  participanţi  la 
cruciadă  reduc  practic  teritoriul  imperial,  care  la  expansiunea  sa  maximă 
va  cuprinde  Tracia  până  la  Philipopolis  şi  Adrianopol  şi  o  mică  parte  n 
teritoriului  asiatic. 

Îndată  după  alegerea  şi  încoronarea  sa,  Baudouin  I  scrie  papei,  ce- 
iăndu-i  ajutorul  pentru  consolidarea  noului  imperiu.  Prin  măsurile  luate 
şi  prin  aprobările  pe  care  le  dă,  Inocenţiu  al  III-lea  îşi  însuşeşte  opera 
Cruck'dei  a  IV-a.  Imperiului  latin  îi  lipsea...  populaţia  latină.  Papa 
acceptă  renunţarea  la  votul  de  cruciat  pentru  unii  şi  amânarea  conti¬ 
nuării  ei  pentru  alţii.  Consolidarea  Bisericii  şi  stăpânirii  latine  în  Ră¬ 
sărit  este  acum  mai  importantă.  Inocenţiu  al  III-lea  va  reveni  cu  serio¬ 
zitate  la  planurile  sale  abia  la  Sinodul  IV  Lateran  (1215),  dar  nu  va 
mai  apuca  să  vadă  Cruciada  a  V-a  pornită  la  drum. 

In  primii  ani  de  după  1204,  preocuparea  papei  pentru  consolidarea 
Imperiului  latin  este  constantă.  El  va  face  apel,  îndeosebi  în  Franţa,  la 
c cloni  care  să  întărească  prezenţa  latină  în  Răsărit.  După  înfrângerea 
catastrofală  a  lui  Baudouin  I,  intervine  direct  pentru  eliberarea  Iui  şi 
apoi  pentru  a  asigura  noului  împărat,  Henri,  pacea  cu  bulgarii.  Intere¬ 
sele  Bisericii  coincid  în  aşa  măsură  cu  ale  imperiului,  încât  în  1207  Ino- 
ccnţiu  11  apără  pe  Henri  împotriva  propriului  său  cler,  interzicându-i 
patriarhului  Mcrosini  să-l  excomunice  pe  împărat.  Toate  aceste  stră¬ 
danii  nu-i  vor  fi  răsplătite.  De  îndată  ce  statul  latin  se  va  întări,  situa¬ 
ţia  bisericească  şi  relaţiile  cu  papalitatea  se  înrăutăţesc. 

Imperiul  latin  de  Constantinopol  se  deosebea  fundamental,  în  câ¬ 
teva  privinţe,  de  celelalte  state  din  sfera  de  influenţă  a  Bisericii  apu¬ 
sene.  Fusese  fondat  printr-o  cucerire  în  afara  sprijinului  Romei,  deci 
întemeietorii  ei  se  simţeau  prea  puţin  îndatoraţi  papei  pentru  ceea  ce 
realizaseră.  în  plus,  motorul  principal  al  întreprinderii  fusese  Veneţia, 
care  se  sinchisea  prea  puţin  de  excomunicările  şi  hotărârile  papale. 
Creat  do  o  seric  de  prinţi  cu  vederi  în  principal  anticlericale,  pe  motive 
laice  şi  mercantile,  Imperiul  latin  avea  să  fie  un  stat  mult  mai  secular 
şi  care  îşi  va  permite  mult  mai  multe  libertăţi  faţă  de  puterea  biseri¬ 
cească  decât  celelalte  regate  apusene. 

Acest  caracter  laic  vine  ca  un  dat,  odată  cu  cucerirea,  şi  osie 
stipulat  încă  din  tratatul  franco-veneţian  din  1204.  în  conformitate  cu 
acesta  papa  era  practic  exclus  de  la  crearea  unui  stat  latin  şi  catolic, 
împăiatul,  dar  şi  patriarhul  sunt  aleşi  fără  amestecul  său,  iar  primul 
dintre  ei  nu  cere  măcar  confirmarea  titlului  său  imperial.  La  fel  este 
tratată  problema  posesiei  catedralei  Sf.  Sofia,  ca  şi  cea  a  averilor  biseri¬ 
ceşti.  Clerului  latin  nou  instalat  i  se  va  asigura  doar  necesarul  pentru 
,  a  subzista  şi  a  se  întreţine  onorabil". 27  Restul  averilor  Bisericii  greceşti 
va  fi  împărţit  între  cuceritori,  ca  şi  celelalte  averi  laice! 


27  Luchalre,  5,  p.  143. 

Acest  caracter  secular,  realmente  revoluţionar  pentru  acea  epocă, 
al  relaţiilor  noului  stat  cu  Biserica  apuseană  constituie  caracteristica 
fundamentală  a  vieţii  religioase  latine  în  cei  57  de  ani  de  existenţă  ai 
imperiului,  un  lung  şir  de  conflicte  între  puterea  papală,  clerul  latin  din 
imperiu  şi  din  celelalte  state  latine  create  după  1204  şi  conducătorii  civiii 
ai  acestora.  în  centrul  acestor  dispute  se  vor  afla  problemele  legate  de 
averile  bisericeşti  şi  mănăstireşti. 

încă  de  la  început  papa  trebuie  să  lupte  pentru  a-şi  impune  auto¬ 
ritatea  chiar  şi  în  problemele  organizării  noii  Biserici  catolice.  Cum  am 
văzut,  primul  patriarh  latin,  Thomasso  Morossini,  este  ales  peste  capul 
său.  Inccenţiu  al  III-lea  reia  întreaga  operaţiune,  acordându-i  hiroto¬ 
nia  în  treptele  succesive  şi  palium-ul  necesar  slujirii  sale.  înoeputurile 
misiunii  lui  Morossini  nu  sunt  de  loc  fericite.  La  Veneţia  este  obligat  să 
semneze  o  serie  de  angajamente  care  subordonau  practic  Biserica  con- 
stantinopolitană  intereselor  Republicii  lui  San  Marco,  prin  impunerea 
numai  a  clericilor  veneţieni  la  Sf.  Sofia  şi  în  scaunele  sufragane.  Odată 
ajuns  la  Constantinopol,  el  se  loveşte  de  ostilitatea  francezilor  şi  este 
necesară  intervenţia  papei  în  sprijinul  său.  între  1208 — 1211  însă,  se 
află  el  însuşi  în  conflict  cu  legaţii  papei,  în  probleme  legate  de  momirea 
unor  episcopi  şi  a  unor  canonici  la  Sf.  Sofia.  Moartea  sa  agravează  şi  mai 
mult  lucrurile.  Prin  forţă,  canonicii  veneţieni  încearcă  să  impună  ale¬ 
gerea  unuia  dintre  ai  lor.  Papa  va  profita,  lăsând  scaunul  patriarhal  va¬ 
cant  pentru  4  ani,  timp  în  care  conducerea  este  asigurată  de  legaţii  săi. 
în  1215,  superioritatea  sa  este  asigurată.  Situaţia  episcopatului  latin  va 
rămâne  însă  în  continuare  foarte  dificilă,  grevată  de  lipsuri  materiale, 
de  conflicte  interne  şi  de  jurisdicţie,  de  uzurpări  din  partea  puterii  laice 
sau  chiar  a  cavalerilor  templieri  sau  ospitalieri. 

Un  loc  de  seamă  îl  ocupă,  cum  am  arătat,  conflictele  cu  stăpânirea 
laică.  Marii  nobili  beneficiari  ai  cruciadei  duc  o  politică  sistematică  de 
reducere  şi  îngrădire  a  domeniilor,  averilor  şi  puterii  clerului.  De  în¬ 
dată  ce-şi  vede  imperiul  consolidat,  Henri  de  Flandra  ia  drastice  măsuri 
antibisericeşti,  interzicând  printre  altele  donaţiile  şi  testamentele  pioase 
care  lăsau  averi  considerabile  Bisericii.  în  1210,  după  adoptarea  noului 
cod  de  legi  al  imperiului,  Assises  de  Românie,  el  încearcă,  la  adunarea  de 
la  Ravennika,  să  impună  aceste  legi  şi  Bisericii.  O  pretenţie  cu  adevărat 
revoluţionară  pentru  acea  epocă,  în  care  nici  nu  se  punea  problema 
supunerii  clerului  faţă  de  dreptul  comun.  Aceleaşi  conflicte  le  întâlnim  î.i 
multe  alte  locuri.  Rând  pe  rând  intră  în  dispută  cu  papa  şi  cu  puterea  epis¬ 
copală  Bonifaciu  de  Montferrat,  numeroşi  alţi  prinţi  şi  chiar  văduva 
lui  Bonifaciu,  regina  Margareta  de  Ungaria,  care  refuză  să  plătească  ze- 
ciuială  şi  încurajează  supuşii  săi,  greci  şi  latini,  să  facă  acelaşi  lucru. 

Trebuie  amintit  aici  încă  o  dată  rolul  Veneţiei.  Deşi  obţinuse  cele 
mai  importante  beneficii  de  pe  urma  cuceririi  Constantinopclului,  do¬ 
bândind  practic  situaţia  unui  stat  în  stat,  cetatea  Sf.  Marcu  va  continua 
să  încerce  să  tragă  noi  şi  noi  foloase  de  pe  urma  poziţiei  sale.  îi  aflăm  în 
conflict  dur  cu  papalitatea,  realizând  noi  acorduri  comerciale  cu  musul¬ 
manii  şi  organizând  o  adevărată  reţea  de  jefuire  a  Bizanţului  de  cele  mai 
preţioase  relicve.  Conflictul  lor  cu  Inocenţiu  al  III-lea  se  va  materializa 

îndeosebi  în  problema  recunoaşterii  unui  nou  arhiepiscop  de  Zara,  a  în- 
încercărilor  lor  de  hegemonie  asupra  scaunului  patriarhal  şi  a  întregii 
Biserici  din  Imperiul  latin. 

Du  Cange  relatează  cazul  celebru  al  furtului,  chiar  din  catedrala 
Sf.  Sofia,  a  vestitei  icoane  a  Fecioarei  Maria  atribuită  Sf.  Luca.  In  ciuda 
opoziţiei  patriarhului  Morossini,  veneţienii  pătrund  prin  forţă  în  cate¬ 
drală,  iau  icoana  pe  care  o  vor  aşeza  triumfal  în  biserica  Pantocrator  ce  le 
aparţinea.  Excomunicarea  pronunţată  de  patriarh,  confirmată  de  legatul 
papal  iar  apoi  de  papă  însuşi  nu  are  nici  un  efect. 

Acestea  vor  fi  condiţiile  în  care  activează  cei  6  patriarhi  ce  vor 
urma  lui  Thomasso  Morossini:  Gervasie  (1215 — 1219),  Matei  (1219 — 
1226),  Ican  Halgriu  (1226),  Simon  (1226 — 1233),  Nicolae  de  Castro  Aquato 
(1233 — 1251)  şi  Pantaleon  Giustiniani  (1251 — 1261). 

3.  VIAŢA  BISERICEASCA  ORTODOXĂ  IN  IMPERIUL  LATIN28 

Supunerea  bisericească  a  grecilor  era  scopul  principal  al  întregii 
politici  papale  în  Răsărit.  Cum  am  văzut  deja,  aceasta  nu  avea  să  fie  sin¬ 
gura  grijă  a  papei,  propriii  credincioşi  dându-i  mult  de  furcă.  Mai  mult, 
conflictele  dintre  latini  vor  constitui  un  exemplu  negativ  pentru  ortodocşi 
şi  un  semn  al  slăbiciunii  celor  ce  încercau  să  li  se  impună  prin  forţă. 

Prima  grijă  a  papei  este  organizarea  bisericească  a  teritoriului  cu¬ 
cerit  de  latini.  Politica  sa  în  această  privinţă,  echilibrată  şi  moderată, 
este  caracterizată  de  W.  Guetde  şi  Teodor  M.  Popescu  drept  o  „tolerare 
până  la  deplina  supunere".  Dacă  Inocenţiu  al  III-lea  socoteşte  necesară 
latinizarea  imediată  a  scaunului  patriarhal,  datorită  importanţei  şi  pres¬ 
tigiului  lui  deosebit  printre  ortodocşi,  nu  vede  nici  un  inconvenient  în 
a  menţine  în  funcţie  pe  titularii  eparhiilor  inferioare.  In  1207,  Morossini 
întreabă  printr-o  scrisoare  ce  să  facă  în  cazul  episcopiilor  în  care  sunt 
numai  greci  ori  o  populaţie  mixtă  de  greci  şi  latini.  Răspunsul  papal  este 
simplu:  „Să  pună  episcopi  greci  acolo  unde  populaţia  este  greacă,  dacă 
aceştia  vor  voi  să  se  supună  şi  să  primească  hirotonia  din  mâinile  lui; 
în  diocezele  mixte  să  instituie  episcopi  latini;  iar  unde  grecii  nu  vor  putea 
fi  aduşi  la  ritul  latin,  aceştia  trebuie  toleraţi,  până  ce  sfântul  scaun  va 
hotărî  altfel".’9  Toate  bisericile  părăsite  de  ortodocşi  în  urma  cruciadei 
vor  fi  asigurate  cu  preoţi  latini,  dar  numai  după  somaţiile  canonice  de  re¬ 
venire  în  eparhie.  Pentru  realizarea  acestui  deziderat  o  atenţie  deose¬ 
bită,  în  cadrul  planului  de  colonizare  conceput  de  papă,  se  acordă  pre¬ 
zenţei  clericilor  şi  monahilor  apuseni.  De  asemenea,  acolo  unde  existau 
catedrale  cu  regim  de  mănăstire,  acestea  nu  trebuiau  transformate  în 
parohii  de  mir  dacă  se  găsea  un  număr  suficient  de  călugări,  latini  sau 
chiar  greci. 

Această  tendinţă  conservatoare  este  clară  în  1210,  la  Corint.  In 
pragul  predării  oraşului  (care  rezistase  armat  până  atunci)  către  Geoffroy 


28  Surse:  Diehl,  2,  p.  151—152,  532;  Stăuiloae,  10,  p.  169;  Luchaire,  5,  p  118— 
119,  144—148,  165—167  202—203,  230—267,  281—283,  291—295;  Şesan,  11,  p.  229—231; 
Runciman.  9,  p.  128—130;  Guetee,  4,  p.  373—378;  Popescu,  8,  p.  100—103. 

29  Guetee,  4,  377 — 378;  Popescu,  8,  p.  101 — 102;  Luchaire,  5,  p.  23D. 

de  Villehardouin,  papa  reglează  problema  arhiepiscopului:  dacă  există  în 
cetate  un  arhiepiscop  grec  acesta  va  fi  invitat,  cu  toată  blândeţea  şi  pre¬ 
cauţiile  necesare,  să  presteze  jurământul  de  credinţă  către  Sfântul  Scaun. 
Doar  în  cazul  unui  refuz,  sau  dacă  în  oraş  nu  mai  exista  un  arhiepiscop 
ar  fi  urmat  instalarea  unui  latin,  deja  desemnat  de  papă. 

în  ciuda  acestei  politici  moderate  şi  tolerante,  Vladimir  Guetee  este 
fcarte  tranşant  socotind  că  schisma  dintre  Răsărit  şi  Apus  se  petrece  in 
fapt  abia  acum: 

„Veritabilul  autor  al  acestei  schisme  este  Papa  Innocent  III  ( . . 
Papalitatea,  după  ce  a  provocat  schisma  a  întrărit-o,  stabilind  episco¬ 
pate  latine  în  oraşele  în  care  erau  episcopate  greceşti,  stabilite  din  timpu¬ 
rile  apostolice.  Câtă  vreme  episcopii  latini  nu  puteau  rezida,  el  le  dă¬ 
dea  titluri  in  partibus  infidelium,  ca  şi  când  Biserica  apostolică  a  Orien¬ 
tului  n-avea  printre  membrii  săi  decât  infideles".30 

Papa  însuşi  face  în  acelaşi  timp  apel  la  puterea  seculară  împo¬ 
triva  revoltelor  greceşti.  El  protejează  clerul  său  latin,  dar  şi  pe  local¬ 
nici  de  abuzurile  de  putere  ale  occidentalilor.  Însuşi  jurământul  de  cre¬ 
dinţă  cerut  clericilor  greci,  de  alură  vasalică,  creează  mai  mult  o  legă¬ 
tură  politică  decât  religioasă  între  aceştia  şi  Roma. 

Inocenţiu  al  III-lea  pare  să  fi  înţeles  că  nu  va  putea  obţine  unirea 
prin  forţă.  Iar  atâta  timp  cât  legaţii  săi  vor  manifesta  aceeaşi  mode¬ 
raţie,  persecuţiile  religioase  vor  lipsi.  Este  cazul  cardinalilor  Benedict 
de  Sf.  Suzana,  purtător  al  unei  politici  pacifiste,  care  iniţiază  discuţii 
despre  unire  cu  Mihail  Akominates,  şi  Maxim,  care  se  opune  oprimării 
preoţilor  greci.  Face  excepţie  Petru  Capuano,  primul  legat,  a  cărui  bru¬ 
talitate  şi  aroganţă  trebuie  puse  în  legătură  cu  amintirea  recentei  cuceriri. 

Ura  confesională  este  însă  prea  mare  şi  la  ea  se  adaugă  amintirea 
umilinţelor  şi  jafului  din  timpul  cuceririi.  Umiliţi  dar  nu  înfrânţi,  grecii 
opun  o  rezistenţă  hotărâtă  încercărilor  de  atragere  venite  din  partea 
Bisericii  Apusului.  In  primul  rând  se  află  clericii  şi  teologii,  în  frunte 
cu  Ioan  Mesarites  şi  cu  istoricul  Nichita  Choniatul,  care  scrie  cuvintele 
următoare:  „între  noi  şi  latini  s-a  pus  o  prăpastie  de  ură;  noi  nu  ne  mai 
putem  împăca  sufleteşte  cu  ei,  ci  ne  tot  distanţăm  mai  mult  unii  de 
alţii;  chiar  saracinii  s-au  purtat  mai  cu  milă  decât  latinii  cu  ortodocşii"  ,3! 

în  perioada  imediat  următoare  căderii  Constantinopolului,  un  pam¬ 
flet  antilatin,  probabil  opera  lui  Ioan  Mesarites,  începe  să  circule  la  Bi¬ 
zanţ.  Alături  de  acuzele  cunoscute  de  natură  dogmatică  şi  liturgică  apar 
multe  altele,  exagerate,  dovadă  a  adversităţii  ireconciliabile.  Violenţele 
de  după  cucerire,  aspru  condamnate  chiar  de  Inocenţiu  al  III-lea,  la  care 
se  vor  adăuga  în  viitor  altele,  joacă  un  rol  important. 

Sosirea  la  Constantinopol  a  unui  nou  legat  papal,  Pelagiu,  cardinal 
de  Albano,  în  1213,  aduce  cu  sine  inaugurarea  unui  regim  de  teroare 
şi  persecuţii.  Preoţii  şi  mai  ales  călugării  sunt  întemniţaţi  şi  aruncaţi  în 
lanţuri,  bisericile  închise.  Situaţia  populaţiei  devine  explozivă.  Deloc 
paradoxal,  cel  care  ia  apărarea  supuşilor  săi  greci  este  Henri  de  Flandra. 


30  Guetee,  4,  p.  378—379. 

31  Ed.  Bonn,  p.  391s,  la  Şesan,  11,  p.  231. 


STUDII  ŞI  ARTICOLE 


159 


0  revoltă  ori  o  migraţie  în  masă  a  ortodocşilor  către  teritoriile  împăra¬ 
tului  de  Ia  Niceea  putea  fi  fatală  imperiului  său.  Compromisul  la  care  se 
ajunge  după  îndelungi  tratative  este  deosebit  de  interesant.  în  faţa  opo¬ 
ziţiei  nete  a  grecilor  de  a  pomeni  numele  papei  în  rugăciuni,  împăratul 
şi  legatul  papal  se  mulţumesc  cu  folosirea  pentru  Inocenţiu  al  III-lea  a 
vechii  aclamaţii  ce  se  făcea  după  serviciul  divin  cu  referire  la  împăratul 
bizantin:  „Viaţă  lungă  stăpânului  Innocent,  papă  al  vechii  Rome!"32  încă 
o  dată,  ortodocşii  reuşiseră  să  disocieze  clar  planul  supunerii  lumeşti  de 
cea  spirituală,  după  cum  reiese  clar  din  cuvintele  adresate  de  mai  rnarii 
nobilimii  bizantine  împăratului  Henri  la  începutul  persecuţiei:  „Noi  am 
consimţit  ca  voi  să  domniţi  asupra  trupelor  noastre,  dar  nu  şi  asupra 
sufletului  şi  spiritului  nostru".33 

Condiţiile  supunerii  spirituale  reies  clar  dintr-o  scrisoare  adresată 
de  aceiaşi  demnitari  papei  Inocenţiu.  Ei  se  arată  purtători  de  cuvânt  ai 
aripii  moderate  a  ortodocşilor,  dispuşi  să  nu  respingă  a  priori  ideea  unirii 
celor  două  Biserici,  şi  îndeamnă  pe  papă  să  încerce  acest  lucru  pe  calea 
convingerii,  pentru  că  în  materie  de  credinţă  constrângerea  este  un  non¬ 
sens. 

Cum  se  poate  realiza  această  unire?  Desigur,  pe  calea  acceptată  în 
ortodoxie,  a  Sinodului  Ecumenic,  ce  trebuie  ţinut  în  Constanţi  no  pol.  Şi 
la  care  trebuie  să  participe  şi  patriarhul  grec  din  Niceea,  reprezentantul 
cel  mai  autorizat  al  intereselor  Bisericii  Răsăritene. 

Regăsim  aici  punctul  de  vedere  ortodox  dintotdeauna,  pe  care  îl 
vom  vedea  repetat  in  cadrul  tuturor  tratativelor  unioniste  de  mai  târziu. 
Desigur,  era  imposibil  ca  în  acea  epocă  un  papă  având  puterile  de  care 
se  bucura  Inocenţiu  al  III-lea  să  accepte  un  sinod  care  ar  fi  putut  pune 
în  discuţie  chiar  dogma  supremaţiei  sale  universale.  Doi  ani  mai  târziu, 
hotărârile  Sinodului  IV  Lateran  consfinţeau  încă  o  dată  superioritatea 
şi  jurisdicţia  universală  a  Sfântului  Scaun  şi  excomunicarea  tuturor  celor 
care  refuzau  să  recunoască  acest  lucru.  Era  o  afirmare  dură  a  superiori¬ 
tăţii  latine,  o  condamnare  formală  a  Bisericii  Orientale,  a  practicilor  ei 
(enumerate  şi  blamate  pe  larg),  şi  o  declaraţie  de  război  împotriva  cle¬ 
rului  ortodox.  Totodată,  cum  spune  Luchaire,  „soluţia  pe  care  o  aducea 
Conciliul  nu  a  fost  decât  o  recunoaştere  a  neputinţei  în  faţa  persisten¬ 
ţei  schismei,  în  acelaşi  timp  cu  o  negare  inflexibilă,  opusă  tuturor  recla- 
maţiilor  şi  speranţelor  grecilor  Eşecul  tentativei  de  fuziune  era  re¬ 

cunoscut  şi  proclamat  solemn".34 

Această  evidentă  înăsprire  de  ton  se  va  regăsi  şi  în  practică.  Ino- 
cenţiu  al  III-lea  îşi  dăduse  seama  de  faptul  pe  care  l-am  subliniat  în  in¬ 
troducerea  acestei  lucrări:  cucerirea  Bizanţului  prin  forţa  armelor  în¬ 
chisese  poarta  unirii  pe  cale  amiabilă  între  cele  două  Biserici.  Intr-o 
scrisoare  anterioară  adresată  patriarhului  latin  el  spune: 


32  Luchaire,  5,  p.  260. 

33  Ibidem,  p.  250. 

34  Ibidem,  p.  292  şi  294. 

„Dacă  grecii  ar  reuşi  să  reintre  în  posesia  României,  s-a  sfârşit  cu 
Cruciada.  Căci  se  ştie  că  înainte  de  a  pierde  Constantinopolul,  în  ciuda 
tuturor  insistenţelor  noastre,  presante  şi  reiterate,  ei  au  împiedicat  me¬ 
reu  ajutorarea  Ţării  Sfinte  (...).  Dacă  ei  vor  reuşi  să  extermine  pe  la¬ 
tini,  ura  care  îi  animă  este  aşa  de  mare  (astăzi  încă  ei  îi  tratează  ca  pe 
câini)  încât  ei  vor  porseveia  în  apostazie  şi  schismă.  Cu  atât  mai  mult  cu 
cât  ei  nu  încetează  să  se  plângă  de  Biserica  romană,  căreia  îi  atribuie  de¬ 
vierea  Cruciadei  şi  cucerirea  Constantinopolului".35 

Ca  urmare,  Sinodul  de  la  Lateran  dispune  supunerea  mitropolitului 
ortodox  de  Famagusta  arhiepiscopului  latin,  căci  „de-abia  de  acum  se 
creştinează  Ciprul".36  Zece  ani  mai  târziu  Biserica  Ciprului  dă  martiri, 
13  monahi  greci  fiind  arşi  pe  rug  pentru  nesupunerea  lor.  Alternând  cu 
încercările  de  unire  pe  cale  amiabilă,  persecuţiile  vor  continua  până 
la  sfârşitul  Imperiului  latin.  Mulţi  prelaţi  greci  vor  accepta  chiar  o  su¬ 
punere  faţă  de  Occident,  dar  aceasta  va  fi,  cum  am  văzut,  pur  formală 
şi  de  esenţă  mai  mult  politică.  Obedienţa  religioasă  nu  va  mai  putea  fi 
niciodată  obţinută  de  latini.  Aceasta  cu  atât  mai  mult  cu  cât.  în  afara 
graniţelor  statelor  latine,  ortodocşii  găseau  un  puternic  sprijin  politic, 
bisericesc  şi  moral. 

4.  IMPERIUL  GREC  DE  LA  NICEEA.  VIAŢA  BISERICEASCA37 

Cucerirea  Constantinopolului  de  către  latini  nu  duce,  datorită  slă¬ 
biciunii  statelor  latine  nou  create,  la  dispariţia  Imperiului  Bizantin.  In 
afara  graniţelor  stăpânirii  latine  opoziţia  greacă  se  va  cristaliza  prin  apa¬ 
riţia  a  trei  state  importante,  fiecare  urmărind  recunoaşterea  drept  conti¬ 
nuator  al  imperiului  şi  recucerirea  capitalei  imperiale.  Dintre  acestea 
va  avea  câştig  de  cauză,  datorită  celor  care  l-au  condus,  Imperiul  grec 
de  la  Niceea. 

Fondatorul  acestui  stat  este  Theodor  I  Lascaris  (1206 — 1222).  Acesta 
fusese  proclamat  împărat  în  Constantinopol  îndată  după  fuga  lui  Alexios 
V  Murzuphles.  Rezistenţa  împotriva  latinilor  nu  mai  era  însă  posibilă 
şi  basileul  se  refugiază  la  Niceea.  Primii  ani  ai  noului  imperiu  sunt  cri¬ 
tici.  Dispunând  de  o  armată  foarte  puţin  numeroasă,  Theodor  Lascaris 
este  înfrânt  în  noiembrie  1204  şi  în  martie  1205  de  trupele  latine.  Sal¬ 
varea  avea  să  vină  din  partea  bulgarilor  lui  Ioniţă,  căruia  Baudouin  I 
îi  refuzase,  fatal  pentru  el,  recunoaşterea  ca  suveran  al  Bulgariei.  La 
15  aprilie  1205  cruciaţii  sunt  zdrobiţi  la  Adrianopol  şi  Baudouin  cade 
prizonier,  dispărând  pentru  totdeauna.  Va  fi  nevoie  de  intervenţia 
papei  pe  lângă  Ioniţă  ca  Imperiul  latin  să  nu  se  prăbuşească.  Theodor 


35  Ibidem,  p.  266. 

36  Şesan,  11,  p.  231. 

37  Surse  principale:  Diehl,  2,  p.  139 — 198;  Şesan,  11,  p.  231 — 232;  Luchaire, 
5,  p.  229—230,  261—280;  Runciman,  9,  p.  126—127;  Guetde,  4,  p.  377. 

Lascaris  care  recunoscuse  tronul  vlaho-bulgar,  are  acum  timpul  necesar 
organizării  şi  întăririi  imperiului  său. 

Cea  mai  importantă  grijă  era  dobândirea  legitimităţii,  prin  alegerea 
unui  nou  patriarh  ecumenic  în  exil  care  să-l  încoroneze.  In  momentul 
căderii  Constantinopolului,  patriarhul  Ioan  X  Kamateros  se  refugiase  în 
Traeia  şi  rămăsese  insensibil  la  chemările  basileului.  După  moartea  aces¬ 
tuia  şi  refuzul  lui  Mihail  Choniates,  în  martie  1208  este  ales  patriarh  de 
C onstantinopol-N iceea  Mihail  IV  Autoreianos,  care  îl  încoronează  îm¬ 
părat  pe  Theodor  I  în  aprilie. 

Momentul  are  însemnătate  covârşitoare  pentru  evoluţia  ulterioară 
a  evenimentelor.  Prin  apariţia  unui  patriarh  şi  a  unui  împărat  încoronat 
de  acesta,  lumea  ortodoxă  are  din  nou  conducători  spirituali  şi  civili. 
Chiar  dacă  sediul  său  este  temporar  mutat  din  capitala  imperiului,  Mi¬ 
hail  IV  nu  încetează  să  fie  „arhiepiscop  de  Constantinopol,  Noua  Romă, 
şi  patriarh  ecumenic",  în  vreme  ce  patriarhul  latin  are  doar  titulatura 
„Dei  gratia  Constantinopolitanus  patriarcha" 

Prestigiul  şi  autoritatea  sa  se  vor  impune  repede.  în  1219,  Sf.  Sava, 
arhiepiscopul  autocefal  din  Ohrida,  cere  hirotonia  de  la  patriarhul  din 
Niceea.  în  1222,  Constantin  Mesopotamites,  mitropolitul  Thesalonicului, 
va  refuza  încoronarea  lui  Theodor  II  de  Epir,  rival  şi  el  la  trenul  bi¬ 
zantin,  pentru  a  nu  atinge  drepturile  patriarhului  niceean,  care  încoro¬ 
nase  pe  Ioan  III  Ducas,  astfel  încât  Theodor  Angelos  va  fi  încoronat  de 
arhiepiscopul  independent  din  Ohrida,  Dimitrie  Chomatianos.39 

Autoritatea  scaunului  de  la  Niceea  va  fi  recunoscută  întâi  tacit,  apoi 
(după  cum  am  văzut  deja  din  corespondenţa  nobililor  greci  cu  Inocen- 
ţiu  al  III-lea)  în  mod  public  de  ortodocşii  din  Imperiul  latin,  care  aveau 
acum  un  nou  sprijin  în  lupta  lor  religioasă.  Iar  patriarhii  din  timpul 
domniei  lui  Theodor  I  Lascaris:  Mihail  al  IV-lea  Autoreianos  (1206 — 
1214),  Theodor  Irenikos  (1214 — 1216),  Maxim  al  Il-la  (1216)  şi  Manuel 
I  Saratemos  (1217 — 1222),  ca  şi  cei  care  au  urmat  în  timpul  Imperiului 
de  la  Niceea:  Gherman  al  II-lea  (1222 — 1240),  Metodiu  (1240),  Manuel  al 
II-lea  (1244—1254),  Arsenie  (1255—1259,  1261—1265)  şi  Nichifor  al  II-lea 
(1260)  au  sprijinit  cât  au  putut  această  rezistenţă.  Theodor  Erinicos  scrie 
grecilor  din  Constantinopol  să  nu  recunoască  supremaţia  papei  şi  nici  a 
patriarhului  latin,  provocând  într-un  fel  răspunsul  Conciliului  de  la  La- 
teran,  care  proclamă  pe  papă  drept  şef  suprem  al  Bisericii  Orientale, 
având  în  subordine  pe  patriarhii  (latini)  de  Constantinopol,  Ierusalim  şi 
AntiohiaA 

.  în  1217  şi  de  două  ori  în  1220,  Manuel  I  convoacă  la  Niceea  sinoade 
care  discută  problemele  la  zi  ale  ortodoxiei,  inclusiv  chestiunea  nego- 


38  L.  Sanitifalles,  Beitrăge  zur  Geschichte  des  lateinischen  Patriarchats  von 
Constcmtinopel  (1204 — 1261)  und  der  venezianischen  Urkunden,  Histor-diplomatische 
Fcrschungen,  3,  Weimar,  1938,  citat  de  Diehl,  2,  p.  151. 

39  Diehl,  2,  p.  148 — 155,  caire  citează  Cronicile  lui  G.  Acropolites,  36  şi  Theo- 
dor  Scutari,  468. 

A.  No‘a  autorului.  Cred  că  această  hotărâre,  în  ciuda  politicii  tolerainte  a  lui 
Inocent  iu  al  III-lea  în  teren,  dă  dreptate  lui  W.  Guetee  când  afirmă  înfăptuirea 
reală  a  schismei  abia  acum,  în  timpul  pontificatului  acestuia. 

cierilor  pentru  unirea  Bisericilor.  Autoritatea  patriarhiei  din  Niceea  va 
fi  recunoscută  de  latini  înşişi.  După  cum  vom  vedea  în  capitolul  următor, 
dacă  până  la  1208  tratativele  de  unire  s-au  purtat  exclusiv  la  Constanti- 
nopol,  între  reprezentanţii  papali,  ai  patriarhului  latin  şi  clerul  ortodox 
din  Imperiul  latin,  după  această  dată  centrul  lor  de  greutate  se  mută  către 
Niceea.  Interlocutorul  ortodox  devine  patriarhul,  basileul  sau  repre¬ 
zentanţii  acestora,  recunoaştere  tacită,  chiar  de  către  latini,  a  autori¬ 
tăţii  acestora  şsupra  întregii  populaţii  greceşti  şi  ortodoxe  din  Răsărit. 

Desigur,  tot  acest  prestigiu  care  se  fundamenta  pe  forţa  şi  prestigiul 
politico-militar  al  Imperiului  de  la  Niceea  nu  a  putut  fi  câştigat  fără 
luptă.  Din  fericire,  Imperiul  de  la  Niceea  va  beneficia  în  tot  răstimpul 
existenţei  sale  de  domnia  unor  împăraţi  capabili:  Theodor  I  Lascaris  (1206- 
1222),  Ican  al  III-lea  Ducas-Vatatses  (1222 — 1254),  Theodor  al  II-lea  Las¬ 
caris  (1254 — 1258)  şi  Mihail  al  VlII-lea  Paleologul,  cel  care  va  recuceri 
Constantinopolul  (1258 — 1282).  Politica  lor  internă  şi  externă  va  duce  la  o 
continuă  întărire  a  statului  niceean.  Pe  plan  bisericesc,  necesitatea  poli¬ 
tică  a  tratativelor  de  unire,  foarte  numeroase  în  această  perioadă,  va  fi 
echilibrată  cu  întărirea  unităţii  Bisericii  ortodoxe  în  jurul  Niceei  şi  cu 
sprijinirea  rezistenţei  împotriva  clerului  latin.  Theodor  I  va  persecuta 
pe  adepţii  ereziei  lui  Sikitides  privind  stricăciunea  sau  nestricăciunea  S". 
Euharistii.  Ioan  al  III-lea,  încurajând  sau  nu  discuţiile  de  unire  în  func¬ 
ţie  numai  de  echilibrul  situaţiei  politice  şi  eşuând  în  încercarea  de  a  rea¬ 
liza  unitatea  ortodocşilor  din  teritoriile  greceşti,  va  favoriza  în  timp 
foarte  mult  Biserica  Ortodoxă,  acordându-i  numeroase  privilegii.  In  vreme 
ce  Theodor  II,  adept  al  superiorităţii  puterii  seculare  asupra  celei  reli¬ 
gioase,  se  va  amesteca  în  alegerea  patriarhului  Arsenie. 

Aceeaşi  politică  vor  duce  şi  celelalte  două  importante  state  greceşti. 
Devenite,  în  teorie,  vasale  Imperiului  latin,  la  1206  (Imperiul  de  Trape- 
zunt,  prin  David  Comnenul)  şi  1209  (Despotatul  Epirului,  sub  Mihail  An- 
ghelos),  acestea  vor  arăta  o  supunere  de  formă,  căutând  apoi  orice  prilej 
de  revoltă  şi  conducând  numeroase  masacre  antilatine.  Scrisoarea  amin¬ 
tită  deja  a  papei  Inocenţiu  al  III-lea,  prin  care  îşi  exprima  îngrijorarea 
privind  posibila  recucerire  greacă  a  Constantinopolului,  survine  dună  un 
astfel  de  atac.40  în  1217,  Theodor  Anghelos  reuşeşte  capturarea  lui  Pierre 
de  Courtenay,  proaspăt  încoronat  de  papa  Honoriu  al  III-lea  ca  împărat, 
contribuind  o  dată  mai  mult  la  slăbirea  Imperiului  latin. 


5.  TRATATIVE  DE  UNIRE 

In  toată  perioada  de  care  ne  ocupăm,  încercările  de  refacere  a  uni¬ 
tăţii  Bisericii  pe  calea  dialogului  au  fost  foarte  numeroase,  dar,  din  mo¬ 
tivele  teologice,  politice  şi  morale  cunoscute  şi  deja  amintite  în  bună 
parte,  ele  au  fost  de  la  început  sortite  eşecului.  In  primii  ani  de  după 
1204,  discuţiile  se  vor  purta  între  latini  şi  reprezentanţii  clerului  şi  ai 
învăţaţilor  ortodocşi  din  Constantinopol,  ca  apoi  în  ele  să  apară  cu  pre¬ 
ponderenţă  liderii  politici  şi  bisericeşti  de  la  Niceea. 


40  Vezi  nota  35. 


STUDII  Şl  ARTICOLE 


163 


Debutul  tratativelor  este  plasat  îndată  după  căderea  Bizanţului  în 
mâinile  cruciaţilor  latini.41  In  decembrie  1204,  cardinalul  Petru  Capuano, 
legatul  papal,  adună  locuitorii  capitalei  bizantine,  îndeosebi  pe  clerici  şi 
teologi,  în  catedrala  Sf.  Sofia,  unde,  printr-o  cuvântare  aprinsă  le  cere 
să  se  supună  urmaşului  Sf.  Petru.  Cardinalul  nu  este  contrazis.,  cum  se 
aştepta,  de  greci,  ci  Ioan  Mesarites  îi  cere  doar  să  precizeze  ce  fel  de  su¬ 
punere  cere:  spirituală  sau  civilă.  Latinii  refuză  să  facă  această  precizare 
şi  întâlnirea  se  încheie  cu  ameninţări  la  adresa  lui  Mesarites. 

A  doua  dispută  are  loc  la  29  septembrie  1206,  când  legatul  papal 
Benedict  de  Sf.  Suzama  şi  Thomasso  Morossini  convoacă  la  o  întâlnire  pe 
monahii  din  jurul  Constantinopolului,  întrebându-i  de  ce  'refuză  să  po¬ 
menească  pe  patriarhul  trimis  de  papă  în  slujbele  zilnice.  Monahii  arata 
că  ci  au  pomenit  pe  patriarhul  lor  (Ioan  al  X-lea)  cât  timp  acesta  a  trăit, 
iar  apoi  nu  mai  pot  pomeni  pe  nimeni.  Spre  a-1  numi  în  rugăciuni  pe 
cel  latin,  ar  trebui  să  li  se  dovedească  faptul  că  papa  are  puterea,  după 
canoane,  să  hirotonească  patriarhi  la  Constantinopol.  Şi,  în  continuare, 
călugării  resping  punct  cu  punct  toate  afirmaţiile  pe  care  se  întemeiază 
teoria  primatului  papal:  episcopatul  lui  Petru  Ia  Rama  ca  şi  faptul  că 
5  c.  Iacob,  episcopul  Ierusalimului,  ar  fi  fost  unul  din  cei  12  apostoli; 
dreptul  papei  de  a  hirotoni  episcopi  în  teritoriile  ce  nu-i  aparţin,  respins 
cu  canoanele  34  şi  35  Apostolice,  6  de  la  Sinodul  I  Ecumenic,  28  de  la  Si¬ 
nodul  IV  Ecumenic  şi  36  de  la  Sinodul  VI  Ecumenic.  Nici  chiar  acuzele 
de  perfidie  şi  erezie,  formulate  de  cardinalul  care  îşi  pierduse  cumpătul 
nu  sunt  un  motiv  de  blamare  a  clerului,  căci  nici  ei  nu  acuză  conducă¬ 
torii  spirituali  latini  pentru  jafurile  şi  crimele  cuceritorilor  cruciaţi  —  şi 
aici  urmează  o  listă  întreagă  de  profanări  şi  grave  impietăţi  faţă  de  lă- 
caşcle  sfinte. 

Cardinalul  este  deci  nevoit  să  accepte  refuzul  lor,  dându-le  timp 
de  gândire  până  la  o  nouă  înfăţişare.  Nici  aceasta  din  urmă  (2  oct.  1206) 
nu  are  mai  mult  succes.  Monahii,  aprobaţi  de  întreg  poporul  prezent, 
arată  că  nu  pot  primi  un  patriarh  ce  nu  fusese  ales  după  canoanele  Bi¬ 
sericii  constamtinopolitane  şi  resping  din  nou,  pe  baza  aceloraşi  canoane, 
dreptul  papei  de  a  se  amesteca  în  această  alegere.  întâlnirea  se  încheie 
cu  un  nou  refuz  şi  cu  o  frază  ambiguă  a  legatului  papal,  ce  putea  să  în¬ 
semne  şi  ameninţarea,  şi  făgăduinţa  de  a  fi  lăsaţi  în  pace. 

Părintele  Stăniloae  concluzionează:  „Ceea  ce  aveau  în  vedere  cato¬ 
licii  era  recunoaşterea  primatului  jurisdicţional  al  Papei;  celelalte  dife- 


41  Stăniloae,  10,  p.  167 — 174.  Conţinutul  acestor  prime  dezbateri  a  putut  ti 
cunoscut  abia  în  secolul  nostru,  când  profesorul  de  bizantinologie  August  He'iseo.berg 
a  publicat  pentru  prima  oară  un  necrolog  scris  de  Nicolae  Mesarites,  mitropolit  al 
Efesului,  la  începutul  sec.  XIII,  pentru  fratele  său  Ioan  Mesarites.  Seri  orc-a  cuprinde 
pe  larg  relatarea  celor  trei  dezbateri  de  la  Constantinopol  din  1264 — 120G,  stârnind 
interesul  părintelui  profesor  Dumitru  Stăniloae,  care  a  tradus  şi  publicat  acea  parte, 
însoţită  -de  sumare  consideraţii  istorice  şi  teologice.  Pe  acest  text  se  bazează  în¬ 
treaga  mea  relatare  despre  tratativele  din  1204 — 1206.  Textul  original,  publicat  do 
August  Heisenberg,  Neue  Quelltm  zur  Geschichte  des  lateinischen  Kaisertums  und 
der  Kirchenvnion,  I,  Der  Epitaphios  der  Nikolaos  Mesarites  auf  seiner  B rudar  Jo- 
hannes,  Miinchen,  1923.  Vezi  de  asemenea  Diehl,  2,  p.  151  şi  W.  Norden,  ap.  cit.,  p. 
183  şu. 

renţe  dogmatice  nici  nu  s-au  atins.  Era  toată  aceasta  o  tactică  de-a  lui 
Inocenţiu  III,  ca  să  câştige  mai  uşor  pe  Greci,  dar  era  poate  şi  expresia 
Unei  mentalităţi  permanente  la  catolici:  cea  mai  scumpă  învăţătură  din 
cele  ce-i  deosebesc  de  noi,  le  este  primatul  papal,  care  implică  în  sine, 
ad  libitum,  orice  inovaţie".42  Să  subliniem  de  asemenea  că  în  prima  în¬ 
tâlnire,  cea  din  1204,  ortodocşii  folosesc  cu  abilitate  dubla  supremaţie 
spre  care  năzuiesc  papii  (în  fapt  triplă,  dacă  avem  în  vedere  tiara  cu 
cele  trei  coroane,  care  va  fi  impusă  la  Sinodul  IV  Lateran,  numai  peste 
câţiva  ani),  disociind  supunerea  civilă  de  cea  religioasă.  Cum  am  văzut 
în  paginile  precedente,  această  separaţie  se  va  repeta  în  discuţiile  din 
timpul  cardinalului  Pelagiu  şi  în  formulele  de  supunere  faţă  de  papă. 

Activitatea  cardinalului  Benedict  de  Sf.  Suzana  nu  se  mărgineşte 
la  discuţiile  din  Constantinopol.  începând  cu  1205,  însoţit  de  un  inter¬ 
pret  grec,  Nicolae  de  Otranto,  el  parcurge  Orientul  bizantin,  ducând  cu 
sine  cărţi  ce  conţin  expunerea  doctrinei  latine  şi  poartă  discuţii  cu  epis¬ 
copii  şi  teologii  greci  pe  lângă  Constantinopol,  la  Salonic  şi  Atena.  Aici 
au  loc  cele  mai  importante  dezbateri  cu  Mihail  Akominates,  arhiepiscopul 
Atenei.  Se  ating  probleme  ca  Filioque,  purcederea  Sf.  Duh,  azima,  postul 
de  sâmbăta,  căsătoria  preoţilor.  Ortodocşii  îşi  atribuie  chiar  victoria 
din  aceste  tratative,  căci  reprezentantul  Sf.  Scaun  pare  să  fi  acceptat 
compromisul  în  o  serie  de  probleme  importante:  admiterea  pâinii  dospite, 
acceptarea  diversităţii  de  cult.  Luchaire,  care  relatează  aceste  fapte,  so¬ 
coteşte  acest  din  urmă  compromis  ca  fiind  opera  lui  Inocenţiu  III,  ca 
măsură  care  să  faciliteze  supunerea  grecilor.43 

în  1208,  un  foarte  interesant  schimb  de  scrisori  între  papă  si  Theo¬ 
dor  I  Lascaris  face  debutul  tratativelor  latine  cu  Imperiul  de  la  Niceea.44 
Elementul  politic  este  evident.  Theodor  Lascaris  oleră  papei  supunerea 
sa  religioasă  în  schimbul  obţinerii  unei  păci  cu  Imperiul  latin,  care  ame¬ 
ninţa  graniţele  sale  încă  neconsolidate.  Pe  fondul  discuţiilor  despre  je¬ 
fuirea  Constantinopolului,  pe  care  o  condamnă  şi  papa,  rezultatul  este, 
desigur,  tot  un  eşec.  Inocenţiu  al  III-lea  nu  putea  decât  să  prefere  suve¬ 
ranul  latin  în  faţa  unui  Lascaris  căruia  nici  nu-i  recunoaşte  titlul  impe¬ 
rial,  adresându-i-se  cu  „nobili  viro“.  El  susţine  deci  instituirea  divină  a 
Imperiului  latin,  îndemnându-1  pe  Theodor  I  să  se  supună  lui  Henri  de 
Flandra.  Pacea,  în  condiţiile  dorite  de  basileu,  avea  să  fie  impusă  doar 
pe  câmpul  de  luptă. 

în  1213,  îndoindu-se  de  succesul  politicii  de  forţă  a  cardinalului 
Pelagiu,  papa  obţine,  printr-o  întrevedere  secretă  a  trimişilor  săi  cu  Las¬ 
caris,  deschiderea  de  negocieri  la  Constantinopol.  Reprezentantul  orto¬ 
dox  va  fi  Nicolae  Mesarites,  mitropolitul  Efesului,  partizan  al  conci¬ 
lierii.43  De  la  bun  început  discuţiile,  care  urmăreau  nu  numai  unitatea 
Bisericii  ci  şi  pacea  între  cele  două  imperii  vecine,  degenerează  din  mo¬ 
tive  de  protocol,  datorită  superiorităţii  afişate  de  legatul  papal.  Ea  se 
aprinde  din  nou  când  Mesarites  aduce  în  discuţie  persecuţiile  iniţiate 


42  Stăniloae,  10,  p.  74. 

43  Luchaire,  5,  p.  247 — 248. 

44  Ibidem,  p.  267—274;  Diehl,  2,  p.  151—152. 

45  Luchaire,  5,  p.  274—280;  Diehl,  2,  p.  151  şi  532. 

de  Pelagiu,  iar  acesta  omite  să  menţioneze  că  stoparea  lor  era  rodul 
insistenţelor  ambilor  împăraţi,  Theodor  Lascaris  şi  Henri  de  Flandra. 

Dezbaterile  teologice  vor  dura,,  fără  nici  un  rezultat,  o  săptămână. 
Legatul  refuză  să  permită  titlul  de  „Patriarh  de  Constantinopol“  pentru 
scaunul  din  Niceea  şi,  după  o  lungă  discuţie,  Mesarites  acceptă  denumi¬ 
rea  de  „patriarh  al  Grecilor" ,  lucru  ce  îi  va  fi  aspru  reproşat  la  întoar¬ 
cere  de  partidul  intransigent. 

Tot  fără  rezultat  se  încheie  şi  partea  a  doua  a  dezbaterilor,  ţinute 
de  data  aceasta  la  Niceea,  îndeosebi  în  problema  purcederii  Duhului 
Sfânt.  Trimişii  cardinalului  nu  obţin  nici  măcar  o  declaraţie  de  subordo¬ 
nare  a  lui  Lascaris  faţă  de  Henri  de  Flandra.  Separarea  dintre  greci  şi 
latini,  atât  spirituală  cât  şi  statală,  este  absolută.  Trebuie  menţionat  că, 
în  aşteptarea  rezultatului  acestor  negocieri,  basileul  ţinuse  neocupat,  pen¬ 
tru  câteva  săptămâni,  scaunul  patriarhal  devenit  vacant  în  august  1214, 
prin  moartea  lui  Mihail  al  IV-lea.  Lascaris  va  face  o  ultimă  încercare  în 
1220,  la  sinodul  reunit  la  Niceea,  dar  tentativa  de  a  trimite  o  nouă  dele¬ 
gaţie  eşuează  datorită  împotrivirii  episcopilor  din  afara  imporiului  său.46 

Lunga  domnie  a  lui  Ioan  al  III-lea  Ducas-Vatatses  prilejuieşte  şi 
cele  mai  multe  încercări  de  dialog.  Cele  mai  serioase  sunt  cele  din  1232 — 
1234.47  Îngrijorat  de  apariţia  bătrânului  rege  al  Ierusalimului,  Jean  de 
Brienne,  ca  regent  la  Constantinopol  (1231),  basileul  are  iniţiativa  unor 
noi  tratative.  Ocazia  se  iveşte  în  1232,  când  la  Niceea  îşi  fac  apariţia 
4  călugări  latini  eliberaţi  din  robia  turcă,  ce  sunt  bine  primiţi  şi  cu  care 
patriarhul  Gherman  al  II-lea  angajează  discuţii  preliminare.  Urmează  un 
schimb  de  lungi  scrisori  binevoitoare  cu  papa  Grigorie  al  IX-Iea  (1228 — 
1241),  care  îşi  trimite  în  sfârşit  legaţii  în  1233  sau  1234:  dominicanii  Hu- 
gues  şi  Pierre  şi  franciscanii  Aimon  şi  Paul.  Sunt  primiţi  cu  ceremonie, 
iar  discuţiile  au  loc  la  Niceea  şi  apoi  la  Nympheea.  Se  pare  că  ele  au 
fost  cele  mai  serioase  din  toată  această  perioadă,  atingând  chestiunile 
fundamentale:  Sf.  Treime  şi  purcederea  Duhului  Sfânt,  Filioque,  proble¬ 
ma  sinodului  ecumenic,  azimele.  Singura  concesie  pe  care  latinii  sunt 
dispuşi  să  o  facă  (deşi  relatările  arată  înfrângerea  lor  pe  terenul  disputei 
teologice  în  faţa  lui  Nicefor  Vlemides)  este  neobligativitatea  rostirii  Cre¬ 
zului  de  către  ortodocşi  cu  adaosul  latin.  Eşecul  negocierilor  este  agra¬ 
vat  de  excomunicările  reciproce  pronunţate  în  finalul  discuţiilor. 

Tratativele  vor  continua.48  în  1237,  Grigorie  al  IX-lea  face  noi  pro¬ 
puneri  pe  care  basileul  le  va  respinge.  In  faţa  cruciadei  pregătite  împo¬ 
triva  lui  de  Bela  al  IV-lea  al  Ungariei,  Vatatses  se  arată  din  nou  dornic 
să  realizeze  unirea  cu  1240.  Dar  invazia  mongolă  îndepărtează  acest  pe¬ 
ricol.  La  Conciliul  de  la  Lyon  (1245),  Inocenţiu  al  IV-lea  enumera  schis¬ 
ma  printre  cele  5  plăgi  de  care  suferea  Biserica. 

Relaţiile  dintre  Niceea  şi  papalitate  se  reiau  în  1249,  iar  discu¬ 
ţiile  unioniste  în  1252,  pe  marginea  cărţii  „Tratatus  contra  erores  Grae- 
corum"  a  patriarhului  latin  de  Constantinopol,  franciscanul  Pantalecn 


46  Diehl,  2.  p.  152. 

47  Surse:  Diehl,  2,  p.  164;  Du  Cange,  3,  p.  215—216;  Guetâe,  4,  p.  379—383. 

48  Despre  încerc&rile  de  până  la  1254,  Diehl,  2,  p.  164 — 166;  Şesain,  11,  p. 
232—233. 

Giustiniani.  Niciodată  mai  mult  ca  acum,  negocierile  par  să  se  încheie  cu 
succes.  Sub  presiunea  ameninţătoarei  alianţe  între  papalitate  şi  mongoli, 
Vatatses  este  gata  să  recunoască  primatul  (onorific?)  papei,  dreptul  la 
apel  final,  prioritatea  în  credinţă,  dreptul  de  a  convoca  sinoadele,  să-i 
restabilească  numele  în  diptice  şi  să  obţină  de  la  clerul  grec  jurămân¬ 
tul  de  credniţă.  Charles  Diehl  notează  că  „niciodată  vreun  basileu  nu  fă¬ 
cuse  asemenea  largi  concesii".49  In  schimb,  el  cere  restituirea  Constan- 
tinopolului,  repunerea  patriarhului  ortodox  şi  plecarea  clerului  latin,  iar 
papa,  vis-a-vis  de  situaţia  oricum  dezastruoasă  a  Imperiului  latin,  pare 
dispus  să  accepte.  Insă  Vatatses  şi  Inocenţiu  al  IV-lea  mor  amândoi  în 
1254  şi  negocierile  se  opresc  aici. 

La  fel  de  serioase  şi  de  asemenea  nereuşite  datorită  morţii  neaştep¬ 
tate  a  basileului  vor  fi  şi  ultimele  tratative  purtate  la  Niceea:  cele  dintre 
Theodor  al  Il-lea  Lascaris  şi  papa  Alexandru  al  IV-lea,  între  1256  şi 
1258“  La  cererea  împăratului,  papa  trimite  la  Niceea,  în  primăvara  lui 
1256,  pe  episcopul  de  Orvieto,  investit  cu  puteri  excepţionale,  inclusiv 
dreptul  de  a  convoca  un  conciliu  pe  care  să-l  prezideze  în  numele  papei, 
luând  toate  deciziile  necesare.  Propunerile  lui  Ioan  al  IlI-lea  din  1252 
vor  reprezenta  baza  discuţiilor.  Primele  tratative  eşuează  însă  şi,  din 
motivele  arătate,  ele  nu  vor  mai  putea  fi  reluate. 

6.  RECUCERIREA  CONSTANTINOPOLULUI.  CONCLUZII51 

La  25  iulie  1261,  Mihail  al  VlII-lea  Paleologul  recucereşte  Constan- 
tinopoîul,  alungând  pe  ultimul  împărat  latin,  Baudouin  al  II-lea,  şi  pe 
ultimul  patriarh  catolic,  Pantaleon  Giustiniani.  Situaţia  grea  a  Imperiu¬ 
lui  Bizantin,  ca  şi  cruciada  predicată  împotriva  lui  de  papa  Urban  al  IV-lea 
(a  3-a  cruciadă  antibizantină)  îl  împing  pe  basileu  spre  noi  tratative  de 
unire,  finalizate  prin  Conciliul  de  la  Lyon,  1274.  Aşa  după  cum  nerea- 
lizarea  unirii  nu  reuşise  să  doboare  statul  bizantin,  nici  obţinerea  ei  nu-i 
va  aduce  pacea.  Abia  celebrul  episod  al  Vecerniilor  Siciliene  (29  martie 
1282)  va  salva  imperiul  lui  Mihail  al  VlII-lea  de  o  iminentă  recucerire 
latină. 

„Nu  a  existat  vreodată  o  mai  mare  crimă  împotriva  umanităţii  de¬ 
cât  Cruciada  a  IV-a“.SÎ  Cu  aceste  cuvinte  îşi  începe  Steven  Runciman 
asprul  rechizitoriu  la  adresa  acţiunii  de  la  1204.  Intr-adevăr,  Cruciada 
a  IV-a  şi  aventura  latină  de  după  aceea  în  Orient  se  vor  încheia  cu  un 
eşec  total.  Pe  plan  politic  ele  nu  ajută  cu  nimic  principatele  latine  din 
Ţara  Sfântă,  pe  care  dimpotrivă  le  slăbesc,  oferind  sultanilor  o  perioadă 
de  pace  până  la  1218.53  Mai  mult,  distrug  şi  pe  potenţialii  lor  slujitori, 
greci  sau  latini,  prinşi  acum  în  capcana  unei  nesfârşite  confruntări  mili- 


49  Diehl,  2,  p.  165.  ' 

50  Jbidem,  p.  176—177. 

51  Bibliografia  acestui  capitol:  Popescu,  8,  p.  103 — 132;  Şesam,  11,  p.  218 — 
219,  233—241;  Guetee,  4,  p.  383—337;  Diehl,  2,  p.  138,  188—187.  193—200,  212—219; 
Runciman,  9,  p.  108,  130 — 131,  287. 

52  Runciman  9,  p.  130.  .  -  ■ 

53  Vezi  şi  Maalouf,  6,  p.  222 — 223. 

tare  şi  religioase.  Imperiul  latin  de  Constantinopol  nu  reuşeşte  să  împli¬ 
nească  nici  unul  din  scopurile  pentru  care  fusese  creat:  nici  supunerea, 
fie  politică  sau  religioasă  a  Orientului  ortodox,  nici  asigurarea  unui  spri¬ 
jin  superior  pentru  cruciaţii  din  Ţara  Sfântă. 

Mai  presus  de  toate,  Cruciada  a  IV-a  dă  o  lovitură  fatală  Imperiu¬ 
lui  Bizantin.  Stevem  Runciman  accentuează  în  mod  deosebit  acest  aspect, 
susţinând  că  fără  1204  „păzitorul  Europei  de  Nordul  barbar  şi  Estul  pă¬ 
gân"54  ar  fi  reuşit  poate  chiar  să  asimileze  pe  selgiucizii  din  Asia  Mica 
şi  să-şi  asigure  astfel  supravieţuirea.  Căci  Imperiul  de  la  Niceea  avea  să 
demonstreze  forţa  încă  vie  a  Bizanţului.  Dar  pierderea  Constantinopo- 
lului,  chiar  şi  temporară,  avea  să  ducă  la  ruperea  definitivă  a  unităţii 
imperiului  şi  la  imposibilitatea  de  a  rezista  în  faţa  viitoarei  puteri  oto¬ 
mane. 

Pe  plan  religios,  cum  am  văzut,  odată  cu  ruperea  punţilor  dialo¬ 
gului,  forţele  latine  ieşite  din  Cruciada  a  IV-a  se  vor  dovedi  incapabile 
să  impună  prin  forţă  unirea  Bisericilor,  sau  mai  bine  zis  subordonarea 
Bisericii  Răsăritului  faţă  de  papalitate.  Orice  încercare  de  apropiere  pe 
altă  cale  decât  cea  a  constrângerii  politice  va  deveni  imposibilă.  O  sută 
de  ani  mai  târziu,  lipsa  de  unitate  creştină,  susţinută  de  papalitate,  va  fi 
una  din  cauzele  principale  ale  apariţiei  şi  înaintării  turce  în  Europa. 
„Chestiunea  orientală"  se  va  încheia,  pentru  Inocenţiu  al  III-lea  şi  ur¬ 
maşii  săi,  cu  un  lamentabil  eşec.  Ezitările  şi  compromisurile  „celui  mai 
remarcabil  papă  medieval"  îl  vor  costa  înfrângerea  atât  în  problema 
Bisericii  Răsăritului  cât  şi  în  cea  a  eliberării  Ierusalimului. 

Nu  mai  puţin  nefaste  vor  fi  efectele  asupra  Bisericii  Ortodoxe,  dez¬ 
binată,  exilată,  prigonită,  înlocuită  şi  silită  la  compromisuri.  în  acelaşi 
timp  însă,  perioada  dintre  1204  şi  1261  va  duce  la  cristalizarea  atributului 
ei  de  Biserică  naţională  şi  totodată  de  stindard  în  lupta,  din  veacurile  ce 
vor  urma,  a  ţărilor  răsăritene  împotriva  Apusului  papal. 


Drd.  RAZVAN  NOVACOVSCHI 


54  Runciman,  D,  p.  130. 


MITROPOLITUL  ANDREI  ŞAGUNA  — 
PASTORUL  ŞI  STEMA  SA 


Eu  sunt  astăzi  plugarul,  care  cu  mare  grijă  a  arat  holda  sa,  a  se¬ 
mănat-o  cu  grăunţul  cel  mai  fructifer,  a  avut  toată  iarna,  primăvara  şi 
vara  grijă  de  [ea]  şi,  ieşind  la  seceră,  a  secerat  seceriş  bogat.  —  a  spus 
Şaguna  în  Cuvântul  arhieresc  de  închidere  a  sinodului  diecezan  din  1864'. 

Am  ales  acest  citat,  ca  introducere  a  lucrării  noastre,  datorita  fap¬ 
tului  că  cel  pe  care  istoria  îl  cunoaşte  drept  Andrei  Şaguna,  Mitropolitul 
Ortodox  al  Ardealului,  a  fost,  în  calitate  de  plugar  şi  de  păstor,  unul 
dintre  binefăcătorii  neamului.  în  viziune  paulinică,  numai  în  formele 
ritualice  binefăcătorii  sunt  înţeleşi  ca  aleşi,  nu  ca  stăpâni  (pentru  că  nu-şi 
aparţin).  Ei  primesc  şi  transmit;  nu  inventează  şi  nu  decid,  deoarece 
dincolo,  în  lumea  invizibilă,  stăpâneşte  Adevărul  Unic.1 2 

Nu  este  deci  de  mirare  că  omul  se  mişcă  între  imagine  şi  percep¬ 
ţie,  reprezentare,  metaforă  şi  concept.  Chiar  când  defalcă  un  fenomen 
din  univers,  omul  este  silit  psihologic  să  opereze  cu  toate  facultăţile  lui, 
anume  cu  imaginaţia,  intelectul,  simţurile  (intuiţie  sensibilă),  operaţie/ 
operaţii  care  îl  determină  să  caute  şi  să  mediteze.3  De  aici  nevoia  de  a 
opera  cu  termenii  de  percepţie,  ce  presupune  imaginea  unui  lucru  pre¬ 
zent  şi  reprezentare,  adică  imaginea  unui  lucru  absent.  Or,  tocmai  bino¬ 
mul  percepţie  —  reprezentare  ridică  exact  problema4  care  ne  dirijează 
spre  domeniul  heraldic,  spre  cel  al  heraldicii  ecleziastice,  şi  ne  apro¬ 
pie  de  stema  şaguniană. 

După  cum  bine  este  ştiut,  Şaguna  a  fost  ridicat,  în  cursul  anului 
1850,  la  rangul  de  baron.5 6  Cu  acel  prilej,  el  a  primit  şi  stema  heraldică 
personală  ce  se  compune  dintr-un  scut  albastru  încărcat  cu  o  vigilenţă  de 
argint,  armată  şi  ciocată  cu  roşu,  al  cărei  picior  stă  pe  şapte  dealuri  verzi.6. 
Pornind  la  „decriptarea"  sa,  scutul  stemei  are  un  fond  sau  câmp  albastru. 


1  Telegraful  Român,  Sibiu,  16  aprilie  1864,  p.  125. 

2  P.  Ţuţea,  Omul.  Tratat  de  antropologie  creştina.  Iaşi,  1992,  pp.  10,  17. 

3  Ibidem,  pp.  24 — 25. 

4  S-a  spus  că  primul  care  a  întrebuinţat  termenul  problemă  —  această  în¬ 
trebare  teoretică,  tehnică  şi  practică  —  a  fost  Democrit  (Ibidem,  p.  15.  Din  păcate 
autorul  nu  dă  şi  sursa). 

5  Memoriile  Arhiepiscopului  şi  Mitropolitului  Andrei  Şaguna  din  anii  1846 — 
1871,  Publicate  de  Ccnsistoriul  Arhidiecezei  Ortodoxe  Române  de  Alba  Iulia  şi 
Sibiu,  la  aniversarea  a  50  de  ani  de  la  adormirea  întru  Domnul  a  marelui  Arhiereu, 
Sibiu  [1923],  p.  58. 

6  In  unele  reprezentări,  mai  ales  în  cele  în  care  stema  personală  este  coligată 
cu  cea  a  demnităţii  arhiereşti,  piciorul  păsării  pare  a  se  sprijini  pe  un  singur  deal, 
şi  acela  lin.  Simplificarea/schematizarea  părţii  inferioare  a  stemei  s-a  datorat,, 
opinăm  noi,  constrângerilor  spaţio-vizuale. 

împodobit  cu  un  cocor,  reprezentat  după  toate  regulile  heraldice,  adică 
din  profil  şi  cu  gheara  dreaptă  ridicată,  gheară  în  care  ţine  o  pietricică. 
Astfel  reprezentat,  cocorul  —  care  ne  duce  cu  gândul  la  Ps-almul  103, 
19:  Locaşul  cocostârcului  în  chiparoşi  —  poartă  numele  de  vigilenţă.7 
Datorită  faptului  că  în  heraldică  nu  există  culoarea  albă,  ci  metalul 
argint,  ara  numit  pasărea  ca  fiind  de  argint.  Apoi,  pentru  că  atât  picioa¬ 
rele  cât  şi  ciocul  acesteia  au  culoarea  roşie,  am  menţionat  aceste  luqruri, 
în  limbajul  „păsăresc" -heraldic,  spunând  că  este  armată  (referire  la  pi¬ 
cioare)  şi  ciccată  (cu  ciocul)  roşu. 

Abordând  aspectul  cromaticii  câmpului  scutului,  precizăm  că  albas¬ 
trul  heraldic  reprezintă  aerul  şi  este  simbolul  blândeţii,  frumuseţii,  no- 
bleţii  şi  al  bunei-credinţe.8  Sub  raport  religios,  albastrul  se  distinge  de 
toate  celelalte  culori  prin  faptul  că  se  aseamănă  cu  marea,  iar  aceasta 
cu  firmamentul.  Firmamentul,  la  rândul  său,  seamănă  cu  tronul  gloriei 
Divine,  aşa  cum  este  scris:  Şi  au  văzut  locul  unde  stătea  Dumnezeul  lui 
Israel;  sub  picioarele  Lui  era  ceva,  ce  semăna  cu  un  lucru  de  safir,  curat 
şi  limpede  ca  seninul  cerului.  (Ieşirea  24,  10), 

Cocorul  —  vigilenţa,  de  fapt  — ,  prin  însăşi  faptul  că  ţine  ceva  în 
gheara  dreaptă,  sugerează  faptul  că  posesorul  stemei  este  un  conducător, 
unul  care  se  află  în  situaţia  de  a  duce  pe  umerii  săi  bucuriile  şi  necazu¬ 
rile  unui  segment  uman  al  societăţii  în  mijlocul  căreia  trăieşte.  în  lim¬ 
bajul  vizual  al  epocii,  vigilenţa  reprezintă  elementul  vizibil  al  unui  ser¬ 
viciu  invizibil,  în  cazul  nostru,  acela  de  bun  păstor  (Ioan  10,  1-6).  După 
secole  de  frământări,  un  ilustru  reprezentant  al  clerului  ortodox  român 
din  Ardeal  a  primit  recunoaşterea  oficială  a  meritelor  sale  personale  şi, 
implicit,  a  determinat  o  schimbare  a  statutului  „turmei"  sale,  care 
putea,  de-acum,  exclama  cu  cutremur:  Cred,  Doamne,  ajută  necredinţei 
mele.  (Marcu  9,  24).  Poate  de  necrezut  —  mai  rău,  poate  de  necenoeput  — 
pentru  unii  dintre  contemporanii  marelui  bărbat,  dar  acesta  a  fost  un 
pas  însemnat  pe  drumul  lung  şi  anevoios  al  (re)afirmării  drepturilor  şi 
libertăţilor9  românilor  ortodocşi  în  patria  lor  transilvană. 

Stema  are  deasupra  o  coroană  baronială  cu  opt  perle.  După  cum 
afirmă  heraldiştii,  coroanele  au  fost  folosite  atât  pentru  calitatea  lor  de 
ornamente  propriu-zise  ale  unei  steme,  cât  şi  ca  o  mărturie  a  demnităţii 
posesorului  şi,  implicit,  a  domeniului  —  funciar,  social  ori  religios  — 
pe  care  acesta  îl  reprezintă.10 

Coroana  —  aga  în  sumeriană,  agu  în  akkadiană"  şi  kether  în  ebra¬ 
ică12  —  a  fost  considerată  emblemă  a  consacrării,  fiind  numită  în  versiu¬ 
nea  românească  „mitră"  (Ieşirea  29,  6;  Lcviticul  8,  9),  „cunună"  (Leviti- 
cul  (21,  12)  sau  „cunună  împărătească"  (Ieşirea  39,  30),  „cunună  de  piatră 


7  M.  Sturdza-Sâuceşti,  Heraldica.  Tratat  tehnic.  Bucureşti,  1974,  p.  77. 

8  Ibidem,  p.  40. 

9  Intr-um  text  al  regelui  sumerian  Urukagina  din  Lagaş  (oca  2500  a.  Chr.) 
este  pomenit  pentru  prima  dată  în  istorie  cuvântul  „libertate"  —  amargi,  in 
sumeriană.  (C.  Daniel,  Civilizaţia  sumeriană.  Bucureşti,  1983,  p.  152). 

10  Sburdza-Săuceşti,  op.  cit.,  p.  109. 

11  C.  Daniel,  Civilizaţia  asiro-babiloniană,  Bucureşti,  1981,  p.  334, 

12  E.  B iudei,  Elementele  spirituale  ale  numerelor.  Bucureşti,  1996,  p.  11,  fig- 1- 

scumpă"  (Psalmul  20,  3).  în  versiunea  românească  a  poemului  vetero- 
babilonian  al  creaţiei  lumii,  Enuma  Eliş,  este  pomenită  „tiara".15 

Coroana  baronială  despre  care  vorbim  a  fost  ornată,  după  cum  am 
arătat,  cu  opt  perle.  Exegeza  ne  arată  că  acest  număr,  compus  din  a  (alef 
prima  literă  a  alfabetului  ebraic)  şi  z  (zain  a  şaptea  literă)  transcede 
lumea  naturală.  în  respectiva  structură,  alef  simbolizează  lumea  trans¬ 
cendentală,  iar  zain  reprezintă  lumea  experienţei.  Nu  este  mai  puţin  ade¬ 
vărat  că  alef  este  o  literă  mută,  semnificând  liniştea  ce  precede  acţiunea 
manifestării,  simbolizată,  în  schimb,  prin  explozivul  bet,  sunetul  celei 
de-a  doua  litere.  Mesajul  primei  litere,  fixat  în  tradiţia  mistică,  este  că 
Dumnezeu  este  cu  precădere  găsit  prin  tăcere.  în  viziunea  neo-testamen- 
tară  sunt  reproduse  simbolic  cele  8+1  fericiri  pe  care  le  rosteşte  Hris- 
tos.  Cifra  opt  este  şi  simbolul  transfigurării  lumii,  începute  prin  cuvântul, 
jertfa  şi  învierea  hristică,  în  timp  ce  în  oneirocritică,  opt  este  numărul 
totalităţii,  al  echilibrului  cosmic.14 

Nu  numai  heraldic,  ci  şi  în  termeni  ciceronieni,  conducătorul,  fie 
el  laic  cri  religios,  trebuie  privit  ca  „părintele  tuturor"  (communis  pater 
omonim),15  care  —  în  coordonate  creştine  (Ioan  10,  1-6)  venite  prin  evrei 
de  Ia  sumerieni  şi  asiro-babilonieni  —  trebuie  să  se  poarte,  cum  am  mai 
spus,  ca  un  păstor  cu  turma  sa.  Amintindu-i  pe  sumerieni  şi  asiro-babi¬ 
lonieni,  autorul  acestor  rânduri  nu  cade  în  eroarea  de  a  pune  semnul 
egalităţii  între  religiile  de  idoli  şi  o  religie  revelată.  Datorită  faptului  că 
omul,  creatură  a  lui  Dumnezeu,  are  la  dispoziţie  un  set  relativ  redus 
de  manifestări  în  domeniu,  folosind  termeni  apropiaţi  şi  imagini  asemă¬ 
nătoare  în  cele  mai  diverse  epoci  istorice,  încercăm  o  exegeză  a  cuvân¬ 
tului  păstor,  operaţie  ce  ne  trimite  dincolo  de  timpurile  biblice. 

Mergând  astfel  spre  începuturi,  aflăm  că  regele  sumerian  era  „păs¬ 
torul"  —  udula  în  eme-KU-ra  (limba  sumeriană)16  —  poporului  sau,  în 
timp  ce  puternicii  regi  semiţi  ai  Mesopotamiei  (numai  sumerienii  n-au 
fost  semiţi)  se  autointitulau  „păstori  ai  popoarelor".  Activitatea  unui  rege 
într-o  ţară  agricolă  oa  Babilonia  era  adesea  comparată  cu  cea  a  unui 
agricultor,  motiv  pentru  care  regele  era  numit  „păstor"  (kaparru).  Re¬ 
galitatea  care  mimează  pe  pământ  regalitatea  din  ceruri  este,  pentru 
gândirea  sumeriană,  pogorâtă  din  ceruri  şi  de  obârşie  divină,  concepţia 
menţinându-se  neschimbată  până  la  pieirea  civilizaţiei  sumerankka- 
diene.17 

Ca  episcop  şi,  mai  apoi,  ca  mitropolit,  Andrei  Şaguna  a  fost  un 
vrednic  păstor  al  turmei  sale,  mulţi  comparându-1  cu  im  brad  ori  cu 
un  stejar.  Noi  însă,  gândindu-ne  că  a  fost  un  antemergător  în  multe  pri- 


13  Enuma  Eliş.  I,  67;  cf.  A.  Negoiţă,  C.  Daniel.  Gândirea  asiro-babiloniană  în 
texte.  Bucureşti,  1975,  p.  17.  La  nota  34  de  ia  pagina  menţionata  sorie;  Tiara  este 
o  diademă  pe  care  o  poartă  numai  cei  care  ocupa  o  demnitate  (civilă  sau  sacer¬ 
dotală). 

14  Pentru  semnificaţia  cifrei  opt  în  Vechiul  şi  în  Noul  Testament  precum  şi  în 
oneirocriticft  cf.  J.  Chevalier,  A.  Gheerbrant,  Dicţionar  de  simboluri,  voi.  2,  E-O, 
Bucureşti.  1995,  pp.  379 — 81. 

15  W.  Ullmann.  The  Medieval  Idea  of  Law,  London,  1946.  p.  186,  n,  5. 

16  C.  Daniel,  Civilizaţia  sumeriană.  Bucureşti,  1983,  pp.  192,  195. 

17  Idem,  Civilizaţia  asiro-babiloniană,  pp.  99,  202. 

vinţo,  ne  permitem  să-l  comparăm  cu  un  migdal,  având  în  vedere  că 
migdalul  (şaqed  —  „cel  care  se  trezeşte"),  înfloreşte  în  Ţara  Sfântă  în¬ 
cepând  cu  ianuarie.18  Termenul  folosit  sugerează  că  este  primul  dintre 
toţi  copacii  care  revin  la  viaţă  după  trecerea  iernii.  Florile  de  mig¬ 
dal  sunt  albe  cu  nuanţe  roz,  putând  fi  asemuite  prin  analogie  cu  patriar¬ 
hul  cu  păr  alb  (şi  capul  se  face  alb  ca  floarea  de  migdal  —  Ecleziastul 
12,  5).  Acesta  este  copacul  menţionat  în  Ieremia  1,  11 — 12  („Ieremia,  ce 
vezi  tu?“  Şi  eu  am  răspuns:  „Văd  un  toiag  din  lemn  de  migdal".  /  Zisu-mi-a 
Domnul:  „Tu  ai  văzut  bine,  că  Eu  priveghez  asupra  cuvântului  Meu,  ca 
să-l  împlinesc!")  unde  un  joc  de  cuvinte  (saqed  şi  soqed.)  ilustrează  fap¬ 
tul  că  Dumnezeu  îşi  împlineşte  promisiunile. 

Ne-am  permis  acest  gen  de  abordare  pentru  că  heraldica  s-a  con¬ 
stituit  într-o  punte  de  legătură  între  trecut  (strămoşi)  şi  viitor  (descen¬ 
denţi).  De  altfel,  prin  acest  excurs  nu  ne-am  propus  o  ieşire  dim  istorie 
—  după  modelul  lui  Mircea  Eliade  — ,  ci  din  contră,  am  încercat  s-o  „car¬ 
tograf  iem“,  demers  care  ne  permite  s-o  percepem  ca  pe  o  formă  sati  struc¬ 
tură  desfăşurată  în  timp.  Şi  când  am  făcut  aceasta,  am  avut  în  vedere 
faptul  că  atât  renascentistul  Marsilio  Ficino,  cât  şi  Einstein  împărtăşeau 
afirmaţia  că  timpul  istoric  este  maleabil. 

Dr.  CONSTANTIN  ITTU 


18  D.  Abrudan,  E.  Corniţescu,  Arheologie  Biblică,  Bucureşti,  1994,  p.  62. 

împlinirea  a  80  de  ani  de  la  realizarea  statului  naţional  unitar  ro¬ 
mân  în  1918,  ne  îndeamnă  să  punem  în  lumină  nu  numai  modul  în  care 
s-a  ajuns  la  acest  act  memorabil,  cât  şi  contribuţia  specială  a  unor  anu¬ 
mite  instituţii  sau  personalităţi.  Fără  îndoială  că  la  realizarea  unităţii 
noastre  statale  Biserica  şi-a  adus  un  aport  decisiv.  Trebuie  să  avem  în 
vedere  că  în  decursul  zbuciumatei  noastre  istorii,  deşi  n-a  existat  o  uni¬ 
tate  politică,  a  existat,  totuşi,  o  unitate  de  limbă,  de  credinţă  şi 
de  cultură,  factori  esenţiali  în  pregătirea  unirilor  „politice11  din 
1859  şi  mai  apoi  din  1918.  Prin  numeroasele  trecători  din  Mun¬ 
ţii  Carpaţi  —  care  n-au  constituit  niciodată  un  hotar  despărţitor 
între  fraţi  —  au  umblat  neîncetat  atâţia  ţărani,  ciobani,  negus¬ 
tori,  zugravi  de  icoane  şi  de  biserici,  copişti  de  manuscrise,  meşteri  tipo¬ 
grafi,  preoţi  şi  călugări,  dascăli  şi  ierarhi,  care  duceau  dintr-o  parte  in 
cealaltă  a  munţilor  acelaşi  grai,  aceeaşi  credinţă  şi  acelaşi  suflet  ro¬ 
mânesc.  în  zonele  subcarpatice  din  Oltenia,  Muntenia  şi  Moldova  există 
zeci  de  sate  cu  numele  „Ungureni"  sau  cu  numele  unor  sate  din  zonele 
sudice  ale  Transilvaniei,  ceea  ce  arată  că  ele  au  fost  întemeiate  de  ţărani 
şi  de  ciobani  transilvăneni  plecaţi  din  locurile  natale  din  cauza  asupri¬ 
rii  naţionale  şi  religioase  la  care  erau  expuşi.  în  aceste  sate,  noii  veniţi 
au  ridicat  biserici,  în  care  slujeau  preoţi  din  neamul  lor,  s-au  înrudit 
cu  cei  pe  care  i-au  găsit  acolo,  întărind  astfel  şi  mai  mult  unitatea  româ¬ 
nească.  încă  de  la  începutul  secolului  al  XV-lea,  mitropoliţii  Ungro- 
vlahiei,  adică  ai  Ţării  Româneşti,  aveau  şi  calitatea  de  „exarhi  ai  Plaiu¬ 
rilor",  adică  de  reprezentanţi  sau  împuterniciţi  ai  Patriarhiei  ecume¬ 
nice  de  Constantinopol  pentru  teritoriile  intracarpatice,  aflate  pe  atunci 
sub  stăpânire  străină,  catolică.  în  această  calitate,  ei  hirotoneau  —  la 
Argeş,  Târgovişte  sau  Bucureşti  —  pe  mitropoliţii  Transilvaniei,  cu  sediul 
la  Feleac,  Geoagiu  sau  Alba  Iulia,  obicei  respectat  până  în  1693.  Epis¬ 
copii  de  Vad  depindeau  canonic  de  Mitropolia  Moldovei,  mulţi  dintre  câr- 
muitorii  ei  fiind  moldoveni,  hirotoniţi  la  Suceava  ori  la  Iaşi.  Tot  în  Mol¬ 
dova  au  fost  hirotoniţi  unii  dintre  episcopii  Maramureşului.  La  rândul 
lor,  câţiva  ierarhi  de  dincolo  de  Carpaţi  erau  transilvăneni,  ca  episcopii 
Pahomie  de  la  Roman  şi  Misail  de  la  Buzău,  mitropolitul  Iacob  Stamati 
de  la  Iaşi,  toţi  în  secolul  al  XVIII-lea,  episcopii  Filotei  şi  Dionisie  Ro¬ 
mano  de  la  Buzău,  în  secolul  al  XlX-lea. 

Domnitorii  celor  două  ţări  extracarpatice  au  stăpânit  anumite 
„feude"  din  Transilvania  (Amlaşul,  Făgăraşul,  Banatul  Severinului,  po¬ 
sesiuni  ale  voievozilor  munteni,  Ciceiul,  Cetatea  de  Baltă,  Bistriţa,  Rodna 
şi  Unguraşul  ale  moldovenilor).  în  acestea,  dar  şi  în  alte  oraşe  şi  sate  ale 

Transilvaniei,  domnii  munteni  şi  moldoveni  au  ctitorit  lăcaşuri  de  în¬ 
chinare  între  care  menţionăm  mănăstirea  Prislop,  întemeiată  de  ucenici 
ai  Sfântului  Nicodim  de  la  Tismana,  rectitorită  de  domniţa  Zamfira,  fiica 
lui  Moise  Vodă  al  Ţării  Româneşti  în  a  doua  jumătate  a  secolului  al 
XVI-lea,  bisericile  vlădiceşti  de  la  Vad  şi  Feleac,  înălţate  de  domni 
moldoveni,  poate  de  însuşi  Ştefan  cel  Mare,  catedrala  mitropolitană  din 
Alba  Iulia  de  Mihai  Viteazul,  o  biserică  în  Tinăud  (jud.  Bihor),  zidită 
de  fostul  domn  al  Ţării  Româneşti  Constantin  Şerban  Basarab,  mănăs¬ 
tirea  de  la  Moglăneşti  -  Topliţa,  ctitorită  de  soţia  domnitorului  Gheorghe 
Ştefan  al  Moldovei,  biserica  din  Tumu  Roşu  (jud.  Sibiu)  de  Matei  Ba- 
sarab,  bisericile  din  Făgăraş  şi  Ocna  Sibiului,  ca  şi  mănăstirea  de  Ia 
Sâmbăta  de  Sus,  ctitoriile  voievodului  martir  Constantin  Brâncoveanu, 
tis.vrica  „Sfântul  Nicolae“  din  Şcheii  Braşovului,  un  adevărat  simbol 
al  unităţii  româneşti,  ea  fiind  ctitorită  şi  ajutată  în  decursul  veacurilor 
de  zeci  de  domni,  boieri  şi  credincioşi  din  ţările  româneşti  extraccirps  ■ 
tice  şi  atâtea  altele. 

în  mănăstirile  Ţării  Româneşti  şi  ale  Moldovei  au  trăit  mii  de  că¬ 
lugări  şi  de  călugăriţe  din  Transilvania,  unii  din  ei  ajungând  pe  scaunele 
vlădiceşti  de  acolo.  Prezenţa  ardelenilor  în  mănăstirile  muntene  şi  mol¬ 
dovene  este  frecventă  mai  ales  după  anii  1761 — 1762  când  aiu  fost  dis¬ 
truse  tcate  mănăstirile  şi  schiturile  ortodoxe  din  Transilvania,  din  or¬ 
dinul  generalului  austriac  Nicolae  Adolf  Bukow.  în  această  situaţie  dra¬ 
matică,  mulţi  călugări  şi  credincioşi  transilvăneni  au  întemeiat  biserici, 
schituri  şi  mânăstiri  la  sud  şi  la  răsărit  de  Carpaţi:  Pocrov  în  Moldova, 
Suzana  şi  Cheia  pe  Valea  Teleajenului,  Predeal  pe  Valea  Prahovei,  Stâ- 
rbşoara  pe  Valea  Oltului,  Cocoş  în  Dobrogea  ş.a.  Transilvăneanul  Gheor- 
ghe,  stareţ  ia  Cemica  şi  Căldăruşani  (1806)  readuce  la  viaţă  ©ceste  două 
mânăstiri  muntene,  introducând  aici  regulile  noi  de  viaţă  ale  stareţului 
Paisie  de  la  Neamţ.  Numărul  ardelenilor  din  aceste  două  mănăstiri  de¬ 
păşea,  la  începutul  veacului  al  XlX-lea,  pe  cel  al  localnicilor.  Vlădici 
sau  domni  români  ca  Varlaam  al  Moldovei,  Teodosie  al  Ungrovlahiei, 
Vasile  Lupu  şi  Constantin  Brâncoveanu,  s-au  ridicat  întru  apărarea  Or¬ 
todoxiei  din  Transilvania,  în  faţa  acţiunilor  prozelitiste  ale  calvinilor, 
apoi  ale  catolicilor,  convinşi  că  prin  păstrarea  unităţii  de  credinţă  se  păs¬ 
tra  şi  unitatea  neamului.  Toate  acestea  sunt  mărturii  trainice  ale  unităţii 
noastre  etnice,  lingvistice  şi  culturale-bisericeşti. 

Un  alt  factor  care  a  contribuit  din  plin  la  formarea  conştiinţei  dc 
unitate  românească  l-au  constituit  cărţile  bisericeşti  scrise  în  grai  în¬ 
miresmat  de  cazanie  de  cărturarii  vremii  şi  răspândite  apoi  în  toate  lacu¬ 
rile  în  care  se  auzea  vorbă  românească. 

Meşterii  tipografi  de  altădată,  care  nu  ţineau  seama  de  graniţele 
nefireşti  create  de  vremuri  —  şi  ale  căror  strădanii  nu  pot  fi  îndeajuns 
subliniate  —  lucrau  şi  într-o  parte  şi  în  alta  a  Carpaţilor,  slujind  între¬ 
gului  lor  neam.  Filip  Moldoveanu  a  tipărit  primele  cărţi  româneşti  la 
Sibiu,  diaconul  târgoviştean  Coresi  i-a  continuat  munca  la  Braşov,  unde 
a  tipărit  cărţi  slavoneşti  şi  româneşti  aproape  un  sfert  de  veac,  în  seco¬ 
lul  al  XVII-lea,  lucrând  în  Braşov;  Meletie  Macedoneanul,  deci  un  „vlah“ 
sud-dunărean,  a  activat  la  Govora,  în  Oltenia,  preotul  Chiriac  Mcldovea- 

nul  la  Alba  Iulia,  unde  a  tipărit  câteva  cărţi  şi  ipodiaconul  Mihai  Ştefan, 
ucenicul  lui  Antim  Ivireanul;  în  secolul  al  XVIII-lea,  Petru  Popovici 
Rumniceanul  şi  Sandu  din  Iaşi  lucrau  în  noua  tipografie  de  la  Blaj.  Vlă¬ 
dici  împodobiţi  cu  ştiinţă  de  carte,  cu  dreaptă  credinţă  şi  cu  dragoste 
adâncă  de  fiii  lor  sufleteşti,  au  grăit  prin  aceste  cărţi  unui  neam  întreg, 
că  el  este  unul,  că  are  aceeaşi  credinţă  ortodoxă  şi  că  vorbeşte  aceeaşi 
limbă,  pe  care  au  moştenit-o  de  la  romani,  strămoşii  lor. 

Cazania  învăţatului  mitropolit  Variaam  al  Moldovei,  intitulată  Carte 
românească  dc  învăţătură,  a  cunoscut  o  mai  largă  răspândire  în  Transil¬ 
vania  —  peste  400  de  exemplare  —  chiar  decât  în  Moldova  unde  apăruse 
(Iaşi,  1643),  fiind  hărăzită  ca  „dar  limbii  româneşti"  pentru  „toată  se¬ 
minţia  românească  pretutindenea  ce  se  află  pravoslavnici  întru  această 
limbă",  cum  preciza  Vasile  Vodă  Lupu  în  „Cuvântul"  său.  Contempo¬ 
ranul  lor,  mitropolitul  Simion  Ştefan  al  Transilvaniei,  în  prefaţa  Noului 
Testament  de  la  Bălgrad  —  Alba  Iulia  din  1648,  punea  problema  unităţii 
limbii  literare  româneşti,  mărturisind  că  s-a  străduit  să  traducă  în  aşa 
fel  încât  să  fie  înţeles  de  toţi  românii,  iar  dacă  nu  va  izbuti  —  spunea  el  — 
vina  o  poartă  „cei  ce  au  răsfirat  românii  printr-alte  ţări,  de  ş-au  mes¬ 
tecat  cuvintele  cu  alte  limbi",  deci  aceia  care  au  creat  hotare  despărţi¬ 
toare  între  fraţi.  Acelaşi  lucru  îl  făcea  mitropolitul  Dosoftei  al  Moldovei 
în  prefeţele  unora  din  cărţile  sale.  Biblia  de  la  Bucureşti,  din  1638,  se 
tipărise,  după  cum  se  preciza  în  prefaţă,  „ca  să  lumineze  celor  din  casă 
şi  Biserici  noroade:  rumânilor,  moldovenilor  şi  ungrovlahilor" .  în  prefe¬ 
ţele  celor  12  Mineie  de  la  Râmnic,  a  căror  editare  o  iniţiase  episcopul 
Cheearie,  fiind  continuată  de  urmaşul  său  Filaret  (între  anii  1776- - 
1780),  se  dezbăteau  şi  probleme  de  istorie  naţională:  originea  română 
a  neamului  şi  a  limbii  noastre,  continuitatea  noastră  pe  teritoriile  locuite 
de  daci  şi  apoi  de  romani.  Mineiele  de  la  Râmnic  —  inclusiv  prefeţele  — 
au  fost  retipărite  la  Buda  în  1804 — 1805,  prin  grija  episcopului  îosif  al 
Argeşului  şi  a  medicului  sibian  Ioan  Piuariu-Molnar,  la  mănăstirea 
Neamţ,  în  1830 — 1832,  iar  mai  târziu  la  Sibiu,  prin  osteneala  marelui 
ierarh  Andrei  Şaguna  (1854 — 1S56). 

Copişti  de  manuscrise  ca  Vasile  Sturze,  călugării  Agaton  şi  Var¬ 
iaam, .  toţi  moldoveni,  sau  muntenii  Ioan  Magistrator  şi  Constantin  Di- 
mitrievici  vor  copia  o  serie  de  cărţi  de  slujbă  şi  de  învăţătură  în  diferite 
sate  sau  schituri  din  Transilvania  şi  părţile  ei  de  vest  în  prima  jumă¬ 
tate  a  secolului  al  XVIII-lea.  în  schimb,  în  Moldova  au  activat  dascălii 
şi  copiştii  ardeleni  Toader  din  Feldru  sau  Ioan  din  Cerghid  (în  secolul 
al  XVlI-lea),  dar  mai  cu  seamă  arhimandritul  Eustatie  Popovici  din 
Abrud  (în  secolul  al  XVIII-lea),  cel  din  urmă  trăind  în  mai  multe 
schituri  moldovene,  sau  renumitul  dascăl  şi  traducător  Macarie,  care  a 
activat  ani  îndelungaţi  la  Mitropolia  din  Bucureşti,  în  a  doua  jumătate 
a  secolului  al  XVIII-lea.  Spre  sfârşitul  aceluiaşi  secol  şi  începutul  celui 
următor  protosinghelul  Naum  Râmniceanu,  originar  din  Jina  Sibiului 
(J.  1838/1839),  a  desfăşurat  o  apreciabilă  activitate  de  dascăl  şi  cronicar 
(a  scris  mai  mult  în  limba  greacă)  la  Râmnic,  Bucureşti  şi  în  câteva  mă¬ 
năstiri  d:n  Ţara  Românească.  Din  renumita  „şcoală  de  copişti"  de  la  mă¬ 
năstirea  Cernica,  creată  de  stareţul  Gheorghe  (+  1806),  originar  din 

Transilvania,  făceau  parte  şi  câţiva  călugări  copişti  din  aceeaşi  parte  a 
pământului  românesc. 

Numeroşi  zugravi  de  biserici  din  Ţara  Românească  au  împodobit 
cu  picturi  unele  biserici  din  părţile  de  sud  ale  Transilvaniei,  mai  cu  seamă 
in  a  doua  jumătate  a  seco-ului  al  XVIII-lea:  Grigorie  Hrănite  din  Craiova, 
Sunion  Oprovici  din  Craiova,  Nicolae  şi  David  din  Piteşti  sau  diaconul 
Vasile  Alexieviei  din  părţile  Gorjului,  stabilit  în  Srediştea  Mică  în  Ba¬ 
nat,  unde  a  întemeiat  o  adevărată  „şcoală"  de  pictură  bisericească.  La 
rândul  lor,  fraţii  zugravi  Stan  şi  Iacob,  fii  de  preot  din  Răşinari,  au 
refăcut  picturile  din  străvechea  ctitorie  a  lui  Neagoe  Basarab  din  Curtea 
de  Argeş,  pe  la  mijlocul  secolului  al  XVIII-lea;  peste  un  secol,  „pictorii 
aoademici"  Mişu  Popp  şi  Constantin  Lecca  din  Braşov  sau  bănăţeanul 
Nicolae  Popescu  vor  împodobi  cu  picturi  mai  multe  biserici  din  Ţara 
Românească. 

Primii  profesori  ai  seminariilor  teologice  din  Ţara  Românească 
au  fost  transilvăneni:  Nicolae  (Nifon)  Bălăşescu  la  Bucureşti,  Gavriil  Mun- 
teanu  şi  Dionisie  Romano  la  Buzău,  Radu  Tempea  VI  la  Râmnic,  la  care  se 
adaugă  maramureşanul  Ghermano  Vida  la  Socola-Iaşi  şi  mulţi  alţii.  Ei 
sunt  continuatori  ai  muncii  marelui  dascăl  al  neamului  Gheorghe  Lazâr 
din  Avrig,  alături  de  ceilalţi  cărturari  transilvăneni  şi  bănăţeni  care  au 
activat  în  învăţământul  „laic":  Aron  Florian,  Damaschin  Bojincă,  August 
Trebcnitu  Lauriam,  Simion  Bămuţiu  şi  atâţia  alţii. 

Conştiinţa  de  unitate  naţională  românească  a  dobândit  noi  valenţe 
prin  istoriografia  românească  reprezentată  de  marile  figuri  ale  uma¬ 
nismului  românesc  din  secolul  al  XVII-Iea.  Grigorie  Ureche,  de  pildă, 
scria:  „Românii,  câţi  se  află  locuitori  la  Ţara  Ungurească  şi  în  Ardeal 
şi  la  Maramureş  de  la  un  loc  sunt  cu  moldovenii  şi  cu  toţii  de  la  Râm  se 
trag".  Mircn  Costin,  într-o  lucrare  specială  dedicată  originii  noastre,  in¬ 
titulată  „De  neamul  moldovenilor",  scria:  „Locuitorii  ţării  noastre,  ai 
Moldovei  şi  Ţării  Româneşti  şi  românii  din  Ţările  Ungureşti .  . .  toţi  de 
un  neam  şi  o  dată  descălecaţi  sunt".  Iar  în  alt  loc  scria:  „De  la  Râm  ne 
tragem  şi  cu  a  lor  cuvinte  ni  amestecat  graiul".  învăţatul  muntean  Con¬ 
stantin  Cantacuzino  Stolnicul  scria,  în  „Istoria  Ţării  Româneşti",  că 
„prin  români  se  înţeleg  nu  numai  ceştia  de  aici  (din  Ţara  Românească, 
n.n.),  ci  şi  din  Ardeal,  care  mai  neaoşi  sunt  şi  moldovenii  toţi  câţi  şi  în- 
tr-altâ  parte  se  află  şi  au  această  limbă  . . .  toţi  români  îi  ţinem,  că  toţi 
aceştia  dintr-o  fântână  au  izvorât  şi  cură".  Mult  mai  pe  larg  se  ocupa  de 
romanitatea,  continuitatea  şi  unitatea  noastră  strălucitul  domnitor  şi  căr¬ 
turar  de  reputaţie  europeană  Dimitrie  Camtemir,  în  lucrarea  sa  „Hronicul 
vechimii  a  romano-moldo-vlahilor". 

Cu  şi  mai  multă  vigoare  s-a  manifestat  conştiinţa  de  neam  în  Tran¬ 
silvania  în  cunoscutele  memorii  adresate  de  episcopul  Incchentie  Micii 
Curţii  imperiale  din  Viena,  în  care  —  pe  baza  celor  citite  în  Hronicul 
lui  Cantemir  — ■  invoca  autohtonia  românilor  transilvăneni,  romanitatea 
lor,  continuitatea  vieţuirii  lor  în  teritoriile  intracarpatice,  preponderenţa 
lor  numerică  în  raport  cu  celelalte  naţionalităţi  conlocuitoare.  Conştiinţa 
unităţii  de  neam  a  românilor  de  pretutindeni  este  limpede  exprimată  de 

ieromonahul  Samuil  Micu  în  Istoria,  lucrurile  şi  întâmplările  românilor, 
de  Gheorghe  Şincai  în  Hronica  românilor,  de  protopopul  Petru  Maior,  în 
Isterie  pentru  începutul  românilor  în  Dachia  şi  în  alte  lucrări,  de  preo¬ 
tul  Sava  Popovici  din  Răşinari,  care  rostea  predici  în  faţa  credincioşilor 
săi  în  care  prezenta  originea  romană  şi  continuitatea  noastră  în  Dacia,  de 
preotul  bănăţean  Dimitrie  Ţichindeal,  care  vorbea  despre  „mărita  naţie 
daco- românească",  de  autorii  cunoscutului  Supplex  Libellus  Valachorum 
din  1791  (la  redactarea  căruia  au  contribuit  şi  clerici-cărturari)  şi  de  a- 
tâţia  alţii. 

Conştiinţa  de  unitate  naţională  se  face  simţită  şi  în  momente  do 
răscruce  din  istoria  neamului  nostru.  De  pildă,  în  anul  1821,  Tudor  Vla- 
dimirescu  îndemna  Divanul  Ţării  Româneşti  să  conlucreze  cu  cel  din 
Moldova  „ca  unii  ce  sunt  de  un  neam  şi  de  o  lege",  iar  în  Transilvania 
ţăranii  români  vorbeau  de  „crăişorul  Todoruţ"  sau  „Tudoraş".  Chiar 
şi  Regulamentele  Organice  din  1831 — 1832  reflectă  această  conştiinţă  de 
imitate  naţională,  evidenţiind  originea  comună  şi  unitatea  de  credinţă, 
de  limbă  şi  de  obiceiuri  a  muntenilor  şi  moldovenilor. 

Deosebit  de  puternic  s-a  afirmat  această  conştiinţă  a  unităţii  de 
neom  în  cursul  Revoluţiei  din  1848,  care  a  cuprins  aproape  întreg  pă¬ 
mântul  românesc,  ea  constituind  unul  din  factorii  de  seamă  care  au  asi¬ 
gurat  caracterul  unitar  al  mişcării.  Tineri  patrioţi  ardeleni  s-au  implicat 
şi  în  mişcarea  revoluţionară.  Din  Ţara  Românească  (Aron  Pumnul,  August 
Treboniu  Laurian,  Nicolae  Bălăşescu,  Aron  Florian,  Dionisie  Romano 
ş.a.),  iar  câţiva  tineri  moldoveni  au  fost  prezenţi  la  Marea  Adunare  Na¬ 
ţională  românească  de  la  Blaj  din  3/15  mai.  Patrioţii  români  ai  anului 
1848  erau  însufleţiţi  de  o  profundă  conştiinţă  naţională,  lucru  dovedit 
mai  cu  seamă  de  programele  lor  de  acţiune:  Proclamaţia  -  Program  de  la 
Islaz  a  revoluţionarilor  munteni,  Prinţipiile  noastre  pentru  reformarea 
patrii,  redactată  la  Braşov  şi  Dorinţele  Partidei  naţionale  din  Moldova, 
din  august  1848,  care  cereau  unirea  celor  două  principate  şi  indepen¬ 
denţa  lor. 

Deşi  revoluţia  românească  din  1848  a  fost  înăbuşită,  marile  ei  idea¬ 
luri  de  libertate,  dreptate  şi  independenţă  au  rămas  vii  în  conştiinţa  ge¬ 
neraţiei  „paşoptiste".  Strădaniile  patrioţilor  din  Ţara  Românească  şi 
Moldova  au  fost  încununate  de  realizarea  unităţii  româneşti,  într-o  primă 
fază,  prin  actul  dublei  alegeri  a  lui  Alexandru  Ioan  Cuza  la  24  ianuarie 
1859.  Tiebuie  să  spunem  că  în  Divanurile  Ad-hoc  din  Ţara  Românească 
şi  Moldova  în  toamna  anului  1857,  chemate  să  se  pronunţe  asupra  vii¬ 
toarei  organizări  a  celor  două  Principate,  au  fost  aleşi  şi  reprezentanţi 
ai  Bisericii:  mitropoliţii  Sofronie  Miclescu  al  Moldovei  şi  Nifcn  al  Ungro- 
vlahiei,  ca  preşedinţi,  episcopii  eparhioţi  ca  membri  de  drept  (între  ci 
Calinic  cel  Sfânt  de  la  Râmnic,  ardeleanul  Filotei  de  la  Buzău),  ca  şi  unii 
reprezentanţi  aleşi  ai  clorului  de  mir  şi  monahal  (între  care,  arhi¬ 
ereii  Galinic  Miclescu  —  viitorul  mitropolit  —  şi  Filaret  Scriban,  arhi¬ 
mandriţii  Neofit  Scriban  şi  Melchisedec  Ştefănescu,  viitorul  episcop, 
toţi  din  Moldova  şi  alţii).  Actul  unirii  din  1859,  prin  care  s-a  consolidat 
statul  român  modem,  a  fost  salutat  cu  entuziasm  şi  de  presa  românească 
din  Transilvania,  inclusiv  de  ziarul  şagunian  Telegraful  Rămân  de  la 

Sibiu.  Cunoscutul  cărturar  Alexandru  Papiu  Ilarian,  fiu  de  preot,  ucis 
în  cursul  evenimentelor  dramatice  din  anul  1848,  scria  aceste  rânduri 
semnificative:  „Românii  din  Transilvania,  în  împrejurările  dc  faţă,  numai 
la  Principate  privesc,  numai  de  aici  aşteaptă  semnul,  numai  de  aici  îşi 
văd  scăparea.  Când  s-a  ales  Cuza  domn,  entuziasmul  la  românii  Tran¬ 
silvaniei  era  poate  mai  mare  decât  în  Principate  .  .  .  Un  lucru  mi  se  pare 
a  fi  mai  mult  decât  sigur:  că  românii  de  peste  Carpaţi,  bărbaţi  şi  femei, 
bătrâni  şi  tineri,  toţi  ar  fi  gata  de  a  muri  pentru  Domnul  Cuza  . .  .“. 

Actul  din  1859  a  fost  primul  pas  spre  unirea  deplină.  Peste  mai 
bine  de  două  decenii,  în  1877,  s-a  dobândit  şi  recunoscut  independenţa  de 
stat  a  României.  Războiul  de  neatârnare  purtat  atunci  a  constituit  o  nouă 
şi  strălucită  expresie  a  unităţii  noastre,  căci  în  armata  română  au  luptat 
numeroşi  voluntari  transilvăneni  şi  bucovineni,  între  care  şi  tânărul  teo¬ 
log  sibîan  Vincenţiu  Grama,  viitor  preot  în  satul  său  natal,  Râuşor,  lângă 
Făgăraş.  în  Transilvania,  în  Banat,  în  Crişana  şi  Maramureş  s-au  făcut 
peste  300  de  colecte  pentru  sprijinirea  armatEi,  a  ostaşilor  răniţi  şi  a 
familiilor  celor  căzuţi  la  datorie,  mai  mult  de  o  treime  din  ele  fiind  ini¬ 
ţiate  de  preoţi  şi  preotese.  Ziarele  româneşti  din  Transilvania  —  Gazeta 
de  Transilvania  de  la  Braşov,  Telegraful  Român  de  ia  Sibiu  ş  a.  -  relatau 
pe  larg  evenimentele  petrecute  „în  ţară“,  subliniind  cu  entuziasm  erois¬ 
mul  soldaţilor  români. 

Mişcarea  memorandistă  din  1892  a  constituit  un  alt  prilej  de  ma¬ 
nifestare  a  unităţii  româneşti.  întrucât  cercurile  conducătoare  de  la 
Viena  şi  Budapesta,  în  frunte  cu  împăratul  Francisc  Iosif  I  n-au  dat  curs 
revendicărilor  româneşti  formulate  în  Memorandum,  ci,  dimpotrivă,  s-a 
intentat  un  proces  autorilor  lui,  la  Cluj,  în  mai  1894,  s-a  dezlănţuit  o 
amplă  mişcare  românească  în  sprijinul  acestora.  In  toate  oraşele  —  re¬ 
şedinţe  de  judeţ  din  vechea  Românie  s-au  organizat  adunări  de  protest 
împotriva  sentinţei  nedrepte  a  tribunalului  din  Cluj,  în  presa  româ¬ 
nească  de  pretutindeni  au  apărut  ample  articole  şi  reportaje  asupra  ace¬ 
lui  odios  proces,  înfierând  politica  de  oprimare  a  românilor  dusă  dc  Gu¬ 
vernul  de  la  Budapesta.  Academia  Română  a  adresat  un  „Apel  către 
toate  corpurile  învăţate  din  lume  privitor  la  persecuţiile  românilor  din 
Transilvania  şi  Ungaria",  în  urma  căruia  numeroşi  cameni  politici  şi 
scriitori  de  renume  mondial  şi-au  exprimat,  în  scris,  solidaritatea  cu 
lupta  poporului  român  oprimat  (W.  Gladstcne,  Georges  Clemencernu, 
Emile  Zola,  Fr.  Mistral,  G.  Carducci  ş.a.).  Trebuie  să  notăm  că  în  pro¬ 
cesul  memorandiştilor,  judecat  la  Cluj  în  mai  1894,  au  fost  condamnaţi 
la  închisoare  şi  cinci  slujitori  ai  celor  dcuă  Biserici  româneşti  de  atunci: 
Vasile  Lucaciu  din  Şişeşti  —  Baia  Mare  (cinci  ani,  deţinut  la  Seghedi.n). 
profesorii  Dimitrie  Comşa  (trei  ani)  şi  Daniil  Popovici-Bareianu  (doi  ani 
şi  şase  luni),  amândoi  de  la  Institutul  teologic-pedagogic  din  Sibiu,  preo¬ 
tul  Ghcrasim  Domide  din  Rodna  Veche-Bistriţa  (doi  ani  şi  şase  luni) 
şi  preotul  Nicolae  Cristea,  consilier  arhiepiscopesc  la  Sibiu  (opt  luni), 
toţi  închişi  la  Vaţ;  la  15  septembrie  1895  au  fost  graţiaţi  de  împăratul 
Francisc  Iosif  I.  O  serie  de  alţi  preoţi  au  fost  anchetaţi  înainte  de  înce¬ 
perea  procesului. 

După  arestarea  conducătorilor  Partidului  Naţional  Român  din  Tran¬ 
silvania,  a  fost  ales  un  comitet  provizoriu,  în  frunte  cu  ieromonahul 
Vasile  Mangra,  pe  atunci  unul  din  liderii  mişcării  naţional-politice  ro¬ 
mâneşti  din  Transilvania,  cel  care  a  iniţiat  şi  o  serie  de  adunări  de  pro¬ 
test  îm  urma  condamnării  memorandiştilor.  Tot  el  a  iniţiat  şi  convocat 
la  Budapesta  un  Congres  al  naţionalităţilor  oprimate  din  Ungaria,  la  10 
august  1895,  la  care  au  participat  reprezentanţi  ai  românilor,  slovacilor 
şi  sârbilor. 

Anul  1905  a  inaugurat  o  etapă  nouă  în  istoria  românilor  transil¬ 
văneni,  prin  reluarea  aşa-numitei  „politici  activiste"  de  către  Partidul 
Naţional  Român,  în  locul  celei  „pasiviste".  Datorită  acestei  schimbări, 
în  alegerile  parlamentare  din  acel  an  au  fost  aleşi  în  Camera  Deputa¬ 
ţilor  (Dieta)  din  Budapesta,  mai  mulţi  deputaţi  români  „cu  program  na¬ 
ţional",  între  care  şi  protopopii  ortodocşi  Vasile  Damian  din  Brad  şi 
Gheorghe  Popovici  din  Lugoj  şi  preotul  unit  Vasile  Luoaciu,  reuşind  şă 
învingă  în  alegeri  candidaţii  „guvernamentali".  Alături  de  mitropcliţii 
şi  episcopii  lor  —  membrii  de  drept  în  Casa  magnaţilor  —  aceşti  depu¬ 
taţi  au  participat  cu  multă  demnitate  la  dezbaterile  parlamentare,  ridi- 
cându-şi  glasul  mai  ales  împotriva  legilor  şcolare  propuse  de  ministrul 
Cultelor  şi  Instrucţiunii  Apponyi  Albert  prin  care  se  urmărea  desfiin¬ 
ţarea  şcolilor  româneşti  îndrumate  de  Biserică  şi  înlocuirea  lor  cu  şcoli 
de  stat  ou  limba  de  predare  maghiară.  în  ultimul  deceniu  al  secolului  al 
XlX-lea  şi  începutul  celui  următor,  mai  mulţi  preoţi  au  fost  implicaţi 
în  „procese  de  presă"  sau  „procese  de  agitaţie"  împotriva  statului  ma¬ 
ghiar  şi  condamnaţi  la  închisoare.  Menţionăm  doar  câţiva:  Ioan  Maca^ei 
din  Archiud  (j.  Bistriţa-Năsăud),  condamnat  în  1890  la  şase  luni  „închi¬ 
soare  ordinară"  pentru  două  articole  scrise  în  „Tribuna"  de  la  Sibiu; 
Vasile  Morar  din  Ciufud  (azi  Izvoarele,  lângă  Blaj),  la  un  an  şi  şaso 
luni  închisoare  —  împreună  cu  un  învăţător  şi  un  student  teolog  — 
pentru  că  au  cântat  „Deşteaptă-te  române"  şi  „Doina"  lui  V.  Lucaciu; 
Aurel  Domşa  din  Blaj,  condamnat  la  opt  luni  închisoare  sub  acuzaţia 
de  „trădare  de  patrie",  întrucât  a  condus  un  grup  de  120  de  români  la 
Expoziţia  jubiliară  de  la  Bucureşti  din  1906;  tânărul  profesor  Ioan  Lu- 
paş  de  la  Institutul  teologic-pedagogic  din  Sibiu,  pentru  un  articol  ::cris 
în  ziarul  „Ţara  nostră"  din  Sibiu  în  1907  (fiind  în  închisoarea  din  Se- 
ghedin,  a  redactat  acolo  cunoscuta  monografie  despre  „Mitropolitul  An¬ 
drei  Şagima",  care  a  fost  apoi  premiată  de  Academia  Română). 

Dar  în  a  doua  jumătate  a  secolului  al  XlX-lea  şi  începutul  celui 
de-al  XX-lea  lupta  românilor  transilvăneni  pentru  realizarea  unităţii  de 
stat  s-a  dus  mai  mult  pe  tărâm  cultural.  Societatea  Academică  din  Bucu¬ 
reşti  (1866),  devenită,  în  1879,  Academia  Română,  număra,  printre  mem¬ 
brii  ei,  cărturari  din  toate  ţinuturile  locuite  de  români  (Transilvania, 
Banat,  „părţile  ungurene",  Basarabia,  Bucovina,  aromâni).  Aşa  se  face 
că  în  înaltul  for  cultural  al  românilor  de  pretutindeni  au  fost  aleşi  şi  căr¬ 
turari  din  teritoriile  intracarpatice,  inclusiv  slujitori  ai  Bisericii,  ca 
Timotei  Cipariu  şi  Ioan  Micu  Moldovan  de  la  Blaj,  mitropolitul  Andrei 

Şaguna  (onorar),  cu  preoţii  şi  profesorii  săi  Sava  Popovici  Barcianu  din. 
Răşinari  (onorar),  Ioan  Popescu  şi  Zaharia  Boiu  (corespondenţi),  epis¬ 
copul  Nicolae  Popea  de  la  Caransebeş  (titular),  mai  târziu  Augustin  Bu- 
nea  de  la  Blaj,  profesorii  Ioan  Lupaş  şi  Silviu  Dragomir  de  la  Sibiu, 
preotul  bucovinean  Simion  Florea  Marian  din  Suceava,  cunoscut  pentru 
culegerile  sale  de  folclor  şi  studiile  pe  care  i  le-a  închinat. 

Cu  aceleaşi  obiective  şi  în  acelaşi  spirit  îşi  desfăşurau  activitatea 
şi  o  serie  de  societăţi  culturale  româneşti:  Asociaţia  pentru  cultura  po¬ 
porului  român  din  Maramureş  (1860),  Asociaţia  transilvană  pentru  lite¬ 
ratura  şi  cultura  poporului  român  (Astra,  1861),  în  frunte  cu  Andrei  Şa- 
guna,  Transilvania  din  Bucureşti  (1867),  condusă  de  Alexandru  Papiu 
llarian;  în  cadrul  acestora  au  activat  mulţi  ierarhi,  profesori  de  teologie 
şi  preoţi  parohi.  La  acestea  se  adaugă  şi  câteva  societăţi  studenţeşti: 
Petru  Maior  din  Budapesta  (1862),  România  Jună  din  Viena  (1864),  care 
va  organiza  cunoscutul  Congres  studenţesc  de  la  Putna,  din  1871,  Iulîa 
din  Cluj,  Societăţile  tinerilor  teologi  de  la  Sibiu,  Blaj,  Arad,  Caransebeş, 
societăţile  unor  elevi  români  care  învăţau  în  şcoli  maghiare  din  Tran¬ 
silvania  ş.a.  In  1891  s-a  constituit  la  Bucureşti  Liga  pentru  unitatea  cultu¬ 
rală  a  tuturor  românilor,  care  urmărea  promovarea  şi  realizarea  unităţii  ro¬ 
mâneşti  prin  cultură.  Sub  îndrumrea  unor  cărturari  de  mare  prestigiu  — 
Vasile  Alexandrescu  Urechia,  Alexandru  Xenopol,  Barbu  Delavrancea, 
Alexandru  Vlahuţă,  Spiru  Haret,  George  Coşbuc,  Nicolae  Iorga,  Nicolac 
Filipescu,  Tache  Icnescu  ş.a.).  Liga  a  desfăşurat  o  activitate  naţională- 
culturală  apreciabilă,  publicând  un  număr  impresionant  de  cărţi  şi  broşuri 
care  au  fost  difuzate  şi  în  Transilvania  precum  şi  în  alte  teritorii  româ¬ 
neşti  înstrăinte.  In  1908,  Nicolae  Iorga  întemeia  Universitatea  populară 
din  Vălenii  de  Munte,  devenită  curând  locul  de  întâlnire  al  cărturarilor 
şi  studenţilor  de  pe  întreg  cuprinsul  pământului  românesc;  mulţi  tineri 
teologi  ardeleni  au  conferenţiat  acolo.  Acelaşi  Nicolae  Iorga  publica,  la 
începutul  secolului  al  XX-lea,  cunoscutele  sale  lucrări  închinate  istoriei 
românilor  transilvăneni:  Sate  şi  preoţi  din  Ardeal  (1902),  Istoria  româ¬ 
nilor  dîn  Ardeal  şi  Ungaria  (două  volume,  1915),  Scrisori  şi  inscripţii  ar¬ 
delene  şi  maramureşene  (două  volume,  1906). 

în  1906,  la  Expoziţia  jubiliară  de  la  Bucureşti  (la  40  de  ani  de  dom¬ 
nie  ai  regelui  Carol  I),  au  participat  mii  de  români  din  Transilvania,  mai 
cu  seamă  ţărani,  în  frunte  cu  preoţii  lor;  s-au  remarcat  cunoscutele  co¬ 
ruri  bănăţene  instruite  şi  dirijate  de  Ion  Vidu.  în  schimb,  în  1911,  când 
s-au  aniversat  50  de  ani  de  la  înfiinţarea  Astrei,  au  fost  prezenţi  la  Blaj 
cei  mai  de  seamă  reprezentanţi  ai  culturii  româneşti  de  pretutindeni  (Ni  ¬ 
colae  Iorga,  I.  L.  Caragiale.  George  Coşbuc,  Şt.  O.  Iosif,  Octavian  Goga, 
Sextil  Puşoariu,  Simion  Mehedinţi,  Victor  Eftimiu,  Aurel  Vlaicu  ş.a ), 
in  frunte  cu  mitropoliţii  Ioan  Meţianu  de  la  Sibiu  şi  Victor  Mihali  de 
la  Blaj. 

în  preajma  unirii.  Cu  prilejul  hramului  mănăstirii  Neamţ,  în  anul 
1914,  episcopul  Nicodim  Munteanu  de  la  Huşi,  viitorul  patriarh,  adresa 
miilor  de  credincioşi  prezenţi  aceste  cuvinte  semnificative:  ,,De  sute  de 
ani  veniţi  la  această  mănăstire  ca  să  vă  întăriţi  în  credinţa  ortodoxă  şi  în 

dragostea  de  neam.  Dar  ca  să  pătrundeţi  până  aici,  acei  din  provinciile 
subjugate  a  trebuit  să  treceţi  graniţele  cu  multă  frică  şi  cu  mari  greu¬ 
tăţi.  Ţineţi  minte  însă  un  lucru:  nu  va  trece  mult  şi  aceste  blestemate 
hotare  oare  ne  frâng  trupul  nostru  naţional  var  cădea  —  şi  hotărât  că 
vor  cădea  —  şi  atunci  vom  alcătui  o  apă  şi  un  pământ . . .  Duceţi  vestea 
aceasta  în  părţile  voastre  şi  vestiţi  tuturor  că  se  apropie  zhia  mân¬ 
tuirii  şi  unirii  întregului  nostru  neam“ . 

Cuvintele  profetice  ale  vlădicii  Nicodim  s-au  împlinit  curând.  în 
vara  aceluiaşi  an  a  izbucnit  primul  război  mondial,  iar  după  dci  ani, 
la  14/27  august  1916,  România  declara  război  Austro-Ungariei,  urmă¬ 
rind  eliberarea  ţinuturilor  româneşti  intracarpatice  şi  realizarea  uni¬ 
tăţii  noastre  de  stat.  Dar  până  la  ziua  memorabilă  de  1  Decembrie  1918, 
poporul  român  de  pretutindeni  a  avut  parte  de  mari  suferinţe  şi  a  tre¬ 
buit  să  dea  nenumărate  jertfe  de  sânge,  mai  cu  seamă  în  Transilvania.  Ca 
în  toate  momentele  mari  ale  istoriei  noastre,  clerul  român  s-a  implicat 
cu  toată  fiinţa  sa  în  evenimentele  memorabile  petrecute  atunci.  Se  poate 
vorbi,  ca  şi  în  cazul  Revoluţiei  din  1848,  de  preoţi  „martiri",  dar  şi  de 
ierarhi  şi  preoţi  care  au  contribuit  direct  la  înfăptuirea  unităţii  noastre 
de  stat. 

în  cursul  acestei  mari  conflagraţii,  în  care  România  s-a  implicat  din 
august  1916,  au  fost  mobilizaţi  numeroşi  preoţi  ortodocşi  care  au  însoţit 
trupele  noastre  pe  câmpurile  de  luptă,  unii  dintre  ei  jertfindu-şi  viaţa 
pentru  libertatea  şi  unitatea  patriei.  Din  nefericire,  câţiva  preoţi  români 
din  Transilvania,  Banat  şi  Bucovina  au  fost  încorporaţi  în  armata  aus- 
tro-ungoră  şi  trimişi  pe  fronturile  din  Italia  şi  Galiţia.  Câţiva  preoţi 
români  din  Basarabia  au  fost  încorporaţi  ca  preoţi  militari  pentru  sol¬ 
daţii  români  care  luptau  în  armata  rusă,  cum  a  fost  cazul  tânărului 
preot-pcet  Alexie  Mateevici  (1886 — 1917),  trimis  pe  frontul  din  Gali¬ 
ţia,  apoi  în  Moldova,  sfârşindu-şi  viaţa  răpus  de  tifosul  exantematic. 

în  şedinţa  Sfântului  Sinod  din  16  mai  1915,  la  propunerea  mitro¬ 
politului  Pimen  Georgescu  al  Moldovei,  s-au  luat  o  serie  de  hotărâri  cu 
privire  la  preoţii  militari  şi  cei  care  urmau  să  fie  mobilizaţi  în  caz  de  răz¬ 
boi.  Pentru  aceştia  s-a  instituit  un  protopop,  în  persoana  profesorului  Con¬ 
stantin  Nazarie  de  la  Facultatea  de  Teologie  din  Bucureşti.  în  noua  na 
calitate,  a  publicat,  în  acelaşi  an,  o  broşură  (52  de  pagini),  cuprinzând  zece 
cuvântări  model  care  puteau  fi  folosite  de  preoţii  militari  şi  un  număr  de 
rugăciuni  pentru  vreme  de  război  (preluate  după  o  Slujbă  a  Te-Deum-ului, 
tipărită  de  Mănăstirea  Neamţ,  în  1862).  Tot  atunci  a  întocmit  şi  „Instruc¬ 
ţiunile  privitoare  la  atribuţiile  preoţilor  militari".  în  vara  anului  1916 
a  ţinut  mai  multe  conferinţe  cu  preoţii  parohi,  dându-le  îndrumările  ne¬ 
cesare  asupra  rolului  pe  care  îl  vor  avea  în  cazul  unui  război.  La  15  au¬ 
gust  1916,  profesorul  Constantin  Nazarie  a  fost  numit  şef  al  Serviciului 
religios  pe  lângă  Marele  Cartier  General  al  Armatei  Române,  cu  gradul 
de  colonel.  Pe  aceeaşi  dată  a  fost  numit,  ca  ajutor  al  său,  cu  gradul  de 
maior,  preotul  Vasile  Pceitan,  profesor  de  Religie  în  Bucureşti,  mai  târ¬ 
ziu  arhiercu-vicar  cu  numele  Veniamin.  Amândoi  au  deţinut  aceste  pos¬ 
turi  până  la  încheierea  războiului,  inclusiv  în  campania  din  Ungaria 
din  1919. 

în  primul  război  mondial  au  fost  mobilizaţi  în  jur  de  300  de  preoţi 
de  pe  întreg  cuprinsul  vechii  Românii,  pentru  perioade  mai  scurte  sau 
mai  îndelungate.  Mulţi  dintre  ei  au  însoţit  trupele  pe  câmpurile  de  luptă, 
acordând  asistenţă  religioasă  ostaşilor,  fiii  lor  sufleteşti,  în  caz  de  nevoie 
(slujbe,  spovedanie,  împărtăşanie,  prohodirea  celor  morţi  la  datorie),  îm- 
bârbătându-i  în  cursul  luptelor,  mângâind  şi  îngrijind  pe  cei  răniţi.  Câţiva 
din  aceşti  preoţi  şi-au  jertfit  viaţa  pentru  apărarea  pământului  patriei 
lor,  pentru  întregirea  hotarelor  ei  fireşti.  Preotul  Nicolae  Armăşeseu  din 
Tomşani  -  Vâlcea,  de  la  Regimentul  2  Vânători,  a  fost  rănit  mortal 
pe  câmpul  de  luptă  chiar  de  la  începutul  campaniei;  a  murit  la  Spitalul 
Colţea  din  Bucureşti,  fiind  înmormântat  cu  onoruri  militare  în  cimitirul 
Ghencea.  Preotul  Nicolae  Furnică  din  Urziceni-Ialomiţa,  de  la  Regimen¬ 
tul  75  Infanterie,  a  luptat  vitejeşte  la  Turtucaia,  fiind  străpuns  cu  baio¬ 
netele  de  ostaşii  armatelor  inamice.  Bătrânul  preot  Ştefan  lonescu  Ca- 
zacu  din  Poiana-Olt,  înrolat  în  Regimentul  3  Olt,  a  murit  în  urma  ră¬ 
nilor  primite  în  cursul  luptelor  de  la  Mărăşti  (înmormântat  la  4  ianuarie 
1918);  osemintele  sale  an  fost  depuse  în  mausoleul  de  acolo.  Preotul  Con¬ 
stantin  Buzcscu  din  Vităneşti-Olt,  de  la  Regimentul  4  Argeş,  a  lăsat  un 
interesant  „Jurnal  de  front11,  în  care  descria  luptele  de  la  Mărăşcşti-Mă- 
lăşti;  a  murit  în  primăvara  anului  1919,  din  cauza  „vărsatului  negru11 
contactat  pe  front. 

Câţiva  preoţi  militari  au  fost  luaţi  prizonieri  şi  deportaţi,  ca  Icn 
Flccescu-Dâmboviţa  de  la  biserica  Stejarul,  profesor  de  Religie  şi  du¬ 
hovnic  la  Internatul  Facultăţii  de  Teologie  din  Bucureşti,  deportat  în 
Bulgaria,  Vasile  lonescu  din  Groşera  -  Gor j ,  Gheorghe  Jugăreanu  din 
Mizil,  Emanoil  Mărculescu  din  Corabia,  deportaţi  în  Germania  şi  alţii. 
O  activitate  tot  atât  de  patriotică  şi  cu  adevărat  preoţească  au  desfăşurat 
şi  preoţii  militari  din  spitale  (mobile,  de  evacuare,  de  contagioşi)  sau  din 
trenurile  sanitare,  apreciaţi  în  termenii  cei  mai  elogioşi  de  către  supe¬ 
riorii  lor. 

Toţi  preoţii  militari  şi-au  făcut  din  plin  datoria  faţă  de  patrie  şi  de 
ostaşii  lor,  fiind  unanim  apreciaţi  de  comandanţii  armatei.  Pentru  faptele 
Ier  de  arme,  pentru  modul  exemplar  în  care  au  îngrijit  răniţii,  mulţi 
dintre  ei  au  fost  avansaţi  la  gradul  de  căpitan  sau  decoraţi  cu  ordinele 
„Avântul  ţării11,  „Serviciul  credincios11,  „Răsplata  muncii  pentru  Bise¬ 
rică”  „Meritul  sanitar11  şi  „Coroana  României11. 

Pe  lângă  aceşti  preoţi  care  au  activat  în  mijlocul  ostaşilor  pe  câm¬ 
purile  de  luptă  ori  i-au  îngrijit  în  spitale,  nu  putem  trece  cu  vederea  nici 
pe  călugării  şi  călugăriţele  noastre  —  mai  ales  din  mănăstirile  Moldo¬ 
vei  — •,  care  au  lucrat  cu  multă  abnegaţie,  cu  dăruire  de  sine,  pentru  în¬ 
grijirea  soldaţilor  răniţi  sau  bolnavi.  Un  merit  deosebit  a  revenit  mitro¬ 
politului  dr.  Pimen  al  Moldovei,  care  a  stăruit  pentru  înscrierea  Ier  ca 
voluntari  în  serviciile  sanitare  ale  armatei  române  şi  pentru  pregătirea 
Ier  în  vederea  acestei  misiuni.  Mai  trebuie  notat  că  a  pus  la  dispoziţia 
armatei  clădirile  din  incinta  unor  mănăstiri  pentru  adăpostirea  şi  îngri¬ 
jirea  răniţilor  şi  bolnavilor.  La  îndemnul  mitropolitului,  s-au  înscris 
peste  200  de  călugări  şi  călugăriţe,  organizându-se  astfel  „Misiunea  că- 

lugărilor  infirmieri",  pusă  sub  conducerea  arhimandritului  Teoctist  Siup- 
canul.  Toţi  şi-au  făcut  din  plin  datoria,  activând  în  diferite  spitale;  cei 
care  erau  hirotoniţi  preoţi  funcţionau  şi  în  calitate  de  confesori  (duhov¬ 
nici)  în  spitalele  respective.  Unii  dintre  ei  s-au  îmbolnăvit  —  mai  ales  de 
tifos  exantematic  —  şi  au  murit  la  datorie. 

Multe  călugăriţe  —  îndrumate  de  maica  Eupraxia  Macri  —  au 
făcut  cursurile  speciale  pentru  infirmiere  la  spitalul  din  Târgu  Neamţ, 
de  unde  au  fost  repartizate  la  spitalele  din  Moldova,  în  care  au  Îngri¬ 
jit  mii  de  răniţi.  Altele  —  îndrumate  de  maica  Ana  Ghenovici  —  au  ur¬ 
mat  cursuri  speciale  la  Institutul  surorilor  de  caritate  din  Bucureşti, 
fiind  repartizate  apoi  la  diferite  spitale.  Unele  călugăriţe  au  făcut  cursuri 
de  infinniere  chiar  în  mănăstirile  lor,  lucrând  apoi  în  serviciile  sanitare 
ale  armatei  române.  Unele  din  ele  şi-au  pierdut  viaţa  din  cauza  tifosului 
exantematic.  Sunt  semnificative  cuvintele  scrise  mai  târziu  de  una  din 
aceste  călugăriţe-infirmiere,  maica  Marina-Mina  Hociotă  de  la  Văr  m. 
originară  din  Săliştea  Sibiului:  „Noi,  călugăriţele  şi  călugării  ne-am  pi; 
în  nesiguranţa  vieţii  (...)  pentru  ţară  şi  am  slujit  cu  credinţă  şi  am  mo  > 
n  război  cu  toată  conştiinţa  în  ajutorul  răniţilor,  pentru  care  am  r  mi¬ 
cit  cu  un  sentiment  sfânt,  să  le  ajutăm  în  suferinţă  (...)  Ne-am  împli¬ 
nit  datoria  nu  ca  nişte  oameni,  ci  ca  nişte  ostaşi  ai  Domnului  şi  ai  ţării 
noastre,  făcând  „ascultarea"  până  la  capăt,  la  terminarea  războiului. 
Aşa  să  ne  ajute  Dumnezeu  după  conştiinţa  cu  care  am  slujit  ţara,  cu 
dragoste  de  cetăţeancă  româncă  şi  de  ardeleancă" . 

Nu  putem  trece  cu  vederea  faptul  că  un  preot  de  excepţie  al  vre¬ 
mii,  Grigorie  Popescu-Breasta  din  Craiova,  a  fost  încredinţat.  în  1917. 
cu  I ranspertarea  capului  domnitorului  Mihai  Viteazu  de  la  rnânăs  Tea 
Dealu,  tocmai  la  Kerson,  în  Rusia,  pentru  a  fi  salvat  de  o  posibilă  pro¬ 
fanare  din  partea  trupelor  de  ocupaţie.  Capul  a  fost  readus  în  ţară  după 
încheierea  războiului. 

!n  afară  de  aceşti  preoţi  de  mir  şi  călugări  aflaţi  în  serviciul  aciiv 
.1  armatei  române,  cei  din  teritoriile  ocupate  vremelnic  au  îndurat  al  in 
s  uferinţe.  Aproximativ  20  de  preoţi  şi-au  pierdut  viaţa,  fie  împuşcaţi  de 
soldaţi  din  armata  austro-ungară,  fie  în  urma  schingiuirilor  îndurate,  fii: 
în  lagărele  din  Germania  în  care  au  fost  deportaţi.  Sute  de  preoţi  au  fr.  • 
1  ătuţi,  anchetaţi,  jefuiţi  de  bunurile  lor  materiale  ori  alungaţi  din  parc-1'". 

Aproximativ  20  de  preoţi  din  judeţele  Tulcea,  Constanţa  şi  Ialomiţ  , 
au  fost  împuşcaţi  —  cri  au  murit  în  urma  suferinţelor  îndurate  —  cir 
către  soldaţi  din  armata  bulgară  de  ocupaţie.  Câţiva  preoţi  şi  călugări 
de  aici  au  fost  deportaţi  în  sudul  Bulgariei,  alţii  jefuiţi  sau  alungaţi  din 
parohii. 

într-o  altă  parte  a  pământului  românesc,  în  Bucovina,  mai  mul(i 
preoţi  au  fost  închişi  în  lagărul  de  la  Thalerhof,  lângă  Graz;  câţiva  dintre 
ei  au  murit  acolo  din  cauza  condiţiilor  inumane  de  viaţă,  iar  Gheorgbe 
Piţu  din  Cosmin  a  fost  ucis.  Mitropolitul  Bucovinei  Vladimir  Repta  a  fort 
nevoit  să  se  refugieze  la  Viena  în  cursul  războiului  (unde  a  dus  şi  moaş¬ 
tele  Sfântului  Ioan  cel  Nou  de  la  Suceava);  autorităţile  de  stat  habsburglc; 
i-au  cerut  demisia  în  câteva  rânduri,  dar  a  refuzat  să  o  dea. 

Intrarea  României  în  război  alături  de  Puterile  Antantei  a  deter¬ 
minat  autorităţile  maghiare  să  declanşeze  o  puternică  acţiune  de  repri¬ 
mare  a  oricăror  manifestări  cu  caracter  românesc  din  Transilvania.  Ac¬ 
ţiunea  lcr  s-a  îndreptat  în  primul  rând  împotriva  intelectualilor,  mai  cu 
seamă  a  preoţilor,  îndrumătorii  satelor  româneşti  de  atunci.  Aproximativ 
150  de  preoţi  români  —  fie  ortodocşi,  fie  uniţi  —  au  fost  arestaţi,  jude¬ 
caţi  şi  aruncaţi  în  închisorile  din  Cluj,  Târgu  Mureş,  Odorhei,  Oradea, 
Timişoara,  Caransebeş,  Seghedin  şi  altele.  Câţiva  au  fost  condamnaţi  la 
moarte,  dar  cei  mai  mulţi  la  închisoare,  sub  acuzaţia  de  „trădare  de  pa¬ 
trie"  (maghiară!)  sau  de  „spionaj  în  favoarea  României". 

Reţinem  câteva  nume  de  astfel  de  preoţi:  Coman  Baca  din  Poplaca 
şi  loan  Coman  din  Sita  Buzăului  -  Braşov,  condamnaţi  la  moarte  prin 
spânzurătoare  (sentinţa  n-a  fost,  însă,  executată),  Teofil  Păcurariti  din 
Nandru  Vale  -  Hunedoara  (12  ani  temniţă  grea,  redusă  la  cinci  ani),  Mi- 
hail  Ganea  din  Veneţia  de  Jos  -  Făgăraş  (opt  ani  şi  şase  luni),  toţi  dece¬ 
daţi  la  scurt  timp  după  eliberare,  Nicolae  Munteanu  şi  Iosif  Caţavei  din 
Lisa  -  Făgăraş  (patru  ani,  amândoi  morţi  în  închisoare),  Nicolae  Vlad  din 
Şelimbcir  -  Sibiu  (zece  ani),  Lazăr  Popa  din  Şinca  Nouă  -  Făgăraş  (opt 
ani,  reduşi  la  trei),  Ican  Capătă  din  Şcna  -  Făgăraş  (cinci  ani),  loan  Mo¬ 
ţi  ro  iu  din  Vama  Buzăului  -  Braşov  (patru  ani),  loan  Bogdan  din  Zizin  - 
Braşov  (patru  ani),  loan  Nan  din  Sânpetru  -  Braşov  (trei  ani),  Gheorghe 
ITeagcvici  din  întorsura  Buzăului  -  Covasna  (trei  ani)  şi  alţii.  Toţi  au 
executat  numai  o  jferte  din  pedeapsă  —  mai  ales  în  închisoarea  din 
Cluj  —  fiind  eliberaţi  în  urma  evenimentelor  din  toamna  anului  1913. 

Alţi  peste  220  de  preoţi  au  fost  deportaţi  în  judeţul  Şopron,  regiunea 
cea  mai  îndepărtată  din  Ungaria  de  vest.  Acolo  au  trăit  în  cea  mai  neagră 
mizerie,  având  domiciliul  forţat  fie  în  oraşul  Şopron,  fie  în  satele  jude¬ 
ţului.  De  pildă,  protopopul  dr.  loan  Lupaş  din  Sălişte  (încă  de  atunci 
membru  al  Academiei  Române),  a  fost  deportat  la  Ruszt  (15  august  —  13 
octombrie  1916),  apoi  cu  domiciliul  forţat  în  Budapesta  până  la  6  august 
1917.  Un  număr  mai  mic  au  fost  deportaţi  în  localitatea  Zombor,  în  nor¬ 
dul  Serbiei  (între  ei,  şi  preotul  Trandafir  Scorobeţ  din  Roşia,  judeţul 
Eibiu,  viitorul  arhiereu  Teodor  Răşinăreanu).  Este  interesant  de  notat 
că  au  fost  deportate  şi  câteva  preotese  şi  chiar  copiii  minori  ai  unor 
preoţi.  Dintre  preotese  reţinem  doar  două  nume:  văduva  preotului  Iosif 
Cega  din  Răşinari,  Aurelia,  deportată  la  Ruszt,  în  judeţul  Şopron,  sin¬ 
gura  ei  vină  fiind  aceea  că  era  mama  „poetului  pătimirii  noastre"  Oe- 
tavian  Goga,  oare  militase  atât  de  mult  pentru  intrarea  României  în  răz¬ 
boi  în  vederea  realizării  unităţii  noastre  de  stat;  tot  din  Răşinari  era  şi 
preoteasa  Elvira  Cioran,  refugiată  pentru  câteva  luni  în  vechea  Româ¬ 
nie  odată  cu  armata  română  împreună  cu  cei  trei  copii,  între  care  şi  vii¬ 
torul  filosof  Emil,  după  care  a  fost  arestată  şi  reţinută  peste  trei  luni  în 
închisorile  din  Sibiu  şi  Cluj. 

După  retragerea  trupelor  româneşti  din  Transilvania,  în  septem¬ 
brie  1916,  peste  o  sută  de  preoţi  din  părţile  Sibiului,  Făgăraşului  şi  Bra¬ 
şovului  au  fost  nevoiţi  să  plece  împreună  cu  acestea  în  vechea  Românie 
de  teama  unor  represalii  din  partea  autorităţilor  maghiare.  Unii  dintre 
ei  au  fost  numiţi  preoţi  în  diferite  parohii  din  Moldova  ori  s-au  înrolat 

în  armata  română;  alţii  au  ajuns  până  în  Ucraina,  de  unde  s-au  reîntors 
în  parohiile  lor  abia  după  încheierea  războiului  (între  cei  refugiaţi  se 
număra  şi  preotul  Ion  Agârbiceanu  din  Orlat  -  Sibiu,  cunoscut  încă  de 
atunci  ca  scriitor). 

Nu  trebuie  trecut  cu  vederea  nici  Institutul  teologic-pedagogic  din 
Sibiu,  şcoală  cu  vechi  tradiţii  spirituale  româneşti.  îndată  după  ce  tru¬ 
pele  româneşti  au  trecut  Carpaţii,  autorităţile  maghiare  au  decis  ca  atât 
Ccnsistoriul  eparhial  din  Sibiu,  cât  şi  Capitlul  din  Blaj  să  fie  transferate 
la  Oradea.  Pe  lângă  Consistoriu  (cu  bătrânul  vicar,  arhimandritul  Dr.  Ila- 
ricn  Puşcariu  şi  „asesorii",  Nicolae  Ivan,  viitorul  episcop  de  Cluj,  Matei 
Voileanu,  George  Prcca  şi  Lazăr  Triteanu,  viitorul  episcop  Lucian  de  la 
Roman,  secretarul  Octavian  Costea),  au  fost  mutaţi  la  Oradea  şi  profesorii 
cu  studenţii  secţiei  „teologice"  a  Institutului  sibian  (cea  „pedagogică" 
fiind  transferată  la  Arad),  cu  toate  cadrele  didactice.  Toţi  asesorii  şi  pro¬ 
fesorii  sibieni,  unii  împreună  cu  familiile,  în  total  23  de  persoane,  au 
fost  transportaţi  la  Oradea  într-un  vagon  de  vite.  Călătoria  a  durat  patru 
zile  şi  patru  nopţi  (numai  în  Vinţu  de  Jos  au  stat  19  ore!);  un  alt  „tren 
special"  (cum  scria  presa  maghiară)  cu  profesori  şi  preoţi  sibieni,  a  sosit 
la  Oradea  trei  zile  mai  târziu.  între  profesori  se  numărau:  arhimandritul- 
director  Eusebiu  Roşea,  Vasile  Stan,  Nicolae  Bălan,  Pavel  Roşea,  Ro- 
mulus  Cândea  şi  Timotei  Popovici.  Dintre  ceilalţi  profesori,  Silviu  Dre- 
gomir,  Ascaniu  Crişan  şi  Victor  Păcală  erau  la  Arad  cu  „secţia  peda¬ 
gogică",  Ican  Oţoiu  refugiat  în  vechea  Românie,  i^r  Aurel  Crăciuneseu 
era  mobilizat  ca  preot  militar  în  armata  habsburgică.  Studenţii  teologi 
au  urmat  cursurile  anului  şcolar  1916 — 1917  la  Oradea,  iar  „pedagogii" 
la  Arad.  Este  adevărat  că  majoritatea  pedagogilor  sibieni  au  fost  încor¬ 
poraţi  în  armata  austro-ungară  şi  trimişi  pe  diferite  fronturi.  Dintre 
„teologi",  trei  au  fost  deportaţi  în  judeţul  Şopron  (se  pare  la  Borisfalva): 
Nicolae  Şcneriu  (viitor  profesor  de  istorie),  Ican  Pop  (amândoi  în  anul  IIJ) 
şi  Emil  Pop  din  anul  II  (viitor  botanist,  prof.  la  Universitate  din  Cluj  şi  aca¬ 
demician).  Li  s-a  permis  să  se  întoarcă  la  Oradea  să-şi  continue  studiPe 
abia  în  1917.  Alţi  câţiva  teologi  sibieni  au  plecat  cu  trupele  române  din¬ 
colo  de  Carpaţi.  Merită  să  fie  reţinute  numele  lui  Nicolae  Colan  din  Araci  - 
Covasna,  viitorul  academician  şi  mitropolit  al  Ardealului,  Andrei  Oţetea 
din  Sibiel,  viitorul  isteric  şi  academician.  Abia  la  1  iulie  1917  autorităţile  ce 
sfat  au  aprobat  reîntoarcerea  Consistoriului  şi  a  Institutului  teologic  Ia 
Sibiu,  deşi  era  totul  pregătit  pentru  această  acţiune  încă  de  la  sfârşitul 
lunii  decembrie  1916.  Din  toamna  anului  1916  până  în  ianuarie  1918  clă¬ 
direa  Institutului  teologic-pedagogic  a  fost  transformată  în  spital  militar. 

O  nouă  suferinţă  asupra  românilor  din  părţile  de  vest  ale  Transil¬ 
vaniei,  mai  ales  în  Arad,  Bihor  şi  Sătmar,  s-a  ivit  odată  cu  destrămarea 
imperiului  austro-ungar  şi  după  izbucnirea  „revoluţiei"  bolşevice  din 
Ungaria,  condusă  de  Bela  Kun.  Este  semnificativ  masacrul  oare  s-a  pe¬ 
trecut  la  Beliş,  în  Munţii  Gilăului  (jud.  Cluj),  unde,  la  instigarea  armea¬ 
nului  maghiarizat  Urmanczy  Janos,  un  detaşament  special  a  ucis  4j  de 
ţărani  (bărbaţi,  femei,  tineri  şi  bătrâni)  din  localitatea  respectivă,  la  care 
ce  adăugau  şi  alţii  din  satele  vecine.  în  ianuarie  1919  a  avut  loc  un  nou 
masacru  la  Ciucea. 

în  aceeaşi  perioadă  a  destrămării  monarhiei  bicefale  şi  a  bolşevizării 
resturilor  armatei  maghiare  şi  secuieşti,  au  fost  ucişi  şase  preoţi  români  şi 
doi  teologi,  ale  căror  nume  trebuie  înscrise  pentru  totdeauna  în  cartea 
martirajului  românesc:  Ican  Opriş  din  Cristiş  (azi  Oprişani  -  Turda),  Cer- 
noi  Leucuţia  şi  Cornel  Popescu  din  Şimand  -  Arad,  Augustin  Târziu  clin 
Cheieluş  -  Arad,  Mihai  Dănilă  din  Dijir- Bihcr,  Isidc-r  Silaghi  din  Bi- 
cău  -  Satu  Mare,  Cormeliu  Gavriş  din  Voineşti  -  Satu  Mare  şi  absolvenţii 
de  teologie  Atanasie  Conciatu  din  Deta  -  Timiş  şi  Ioan  Vasile  Filip,  un 
bihorean  împuşcat  în  Marghita. 

Unitatea  statală.  După  doi  ani  de  război  şi  suferinţe  au  urmat  şi 
clipe  de  bucurie  şi  înălţare  sufletească  pentru  românii  de  pretutindeni, 
urin  realizarea  unirii  Transilvaniei,  Basarabiei  şi  Bucovinei  eu  ..ţara 
mamă".  La  pregătirea  acestui  act  memorabil  din  istoria  ţării  noastre. 
Biserica  strămoşească  de  pe  întreg  cuprinsul  spaţiului  etnic  românesc 
şi-a  avut  partea  ei  de  contribuţie.  Vom  sublinia  doar  câteva  aspecte  din 
aportul  slujitorilor  Bisericii,  Prima  provincie  românească  care  s-a  unit 
cu  ţara-mamă  a  fost  Basarabia,  prin  actul  de  unire  votat  de  Sfatul  Ţării 
la  Chişinău,  la  27  martie/9  aprilie  1918  (cu  86  voturi  pentru,  3  contre, 
36  abţineri,  13  deputaţi  fiind  absenţi).  Teritoriul  românesc  dintre  Prut  şi 
Nistru  revenea  la  ţara  din  care  a  fost  desprins,  prin  forţă  şi  trădare,  o.c 
o  putere  străină  de  neamul  şi  sufletul  românesc,  cu  106  ani  în  urmă.  Rea¬ 
lizarea  acestui  act  memorabil  s-a  datorat  în  pirimul  rând,  marilor  cărtu¬ 
rari  şi  patrioţi  Pantelimon  Halippa,  lea  Inculeţ.  Icn  Pelivrn  (toţi  trei 
absolvenţi  ai  Seminarului  din  Chişinău  şi  ai  unor  Universităţi  ruseşti), 
Daniel  Ciiugureanu,  Vasile  Stroescu,  Ştefan  Ciobanu,  Paul  Gcre,  Anton 
Crihan  (+  1993,  în  USA,  la  100  de  ani,  înmormântat  la  Chişinău)  şi  alţii. 
Alături  de  ei  se  aflau  şi  slujitori  ai  Bisericii,  ca  arhimandriţii  Gurie 
Gicsu,  viitorul  mitropolit  al  Basarabiei,  şi  Dionisie  Erhan,  viitorul  epis¬ 
cop  de  Ismail,  preoţii  Alexandru  Baltaga  din  Călăraşi  -  Lăpuşna  (mort  în 
1941,  în  deportare  sovietică),  Andrei  Murafa  şi  alţii.  La  aceştia  se  adaugă 
profesorul  şi  ziaristul  Grigore  Constantinescu,  originar  din  Iaşi,  absol¬ 
vent  al  Academiei  teologice  din  Kiev,  mulţi  ani  profesor  de  Limba  ro¬ 
mână  ia  Seminarul  din  Chişinău  şi  îndrumător  al  presei  româneşti  din 
Basarabia  (de  pildă,  revista  bisericească  Luminatorul),  militant  pentru 
„romanizarea"  culturii  româneşti  de  acolo;  teologul  şi  pedagogul  arde¬ 
lean  Onisifor  Ghibu,  care  a  organizat  cursuri  de  Limba  română  la  Chişi¬ 
nău.  în  1917 — 1918  şi  a  iniţiat,  tot  acolo,  trei  periodice  româneşti  (Ardea¬ 
lul,  România  Nouă  şi  Şcoala  moldovenească),  militând  —  prin  toate  aces¬ 
tea  —  pentru  redeşteptarea  conştiinţei  naţionale  a  românilor  din  Basa¬ 
rabia  şi,  în  final,  pentru  unirea  ei  cu  România. 

O  altă  „ţară"  românească,  Bucovina,  răpită  de  Imperiul  habsburgic 
încă  din  1775,  îşi  proclama  unirea  cu  ţara-mamă  la  Cernăuţi,  în  ziua  de 
28  noiembrie  1918,  de  către  reprezentanţii  populaţiei  de  acolo,  sub  pre¬ 
şedinţia  preotului  Dionisie  Bejan. 

în  Transilvania,  cunoscutul  luptător  pentru  drepturile  poporului  ro¬ 
mân,  preotul  Vasile  Lucaciu,  a  trecut  în  ţara-mamă,  împreună  cu  Octa- 
vîan  Goga  încă  din  1914,  desfăşurând  o  largă  acţiune  pentru  intrarea  Ro¬ 
mâniei  în  război,  alături  de  Antantă.  Tot  atunci  a  fost  ales  preşedinte  al 

Ligii  culturale  de  la  Bucureşti.  în  1917  a  fost  trimis  de  Guvernul  român, 
împreună  cu  preotul-ziarist  Ioan  Moţa  din  Orăştie  şi  cu  ziaristul  Vamlc 
Stoica,  în  America  (prin  Siberia),  pentru  a  prezenta  forurilor  politice  de 
joclo  revendicările  româneşti.  Din  America  a  venit  singur  la  Paris,  în 
acelaşi  scop.  Onisifor  Ghibu,  fost  inspector  al  şcolilor  din  Arhiepiscopia 
Sibiului  şi  un  timp  profesor  la  Institutul  tologie-pedagcgie  din  Sibiu,  a 
a  trecut  munţii  tot  în  1914,  unde  a  fondat,  alături  de  alţi  doi  cărţi  rari 
ardeleni,  revista  săptămânală  Tribuna,  la  Bucureşti,  militând  în  paginile 
ci  pentru  intrarea  României  în  război  în  vederea  eliberării  Transilvaniei. 

La  18/31  octombrie  1918  s-a  constituit  Consiliul  Naţional  Român 
Central  cu  sediul  la  Arad,  un  rol  de  seamă  în  cadrul  acestuia  revenin- 
du-i  lui  Vasile  Goldiş,  pe  atunci  secretarul  Episcopiei  Aradului.  Pe  baza 
directivelor  acestui  Consiliu,  au  fost  convocate  numeroase  adunări  popu¬ 
lare  în  oraşele  şi  satele  româneşti  din  Transilvania,  Banat,  Crişana  şi  Ma¬ 
ramureş,  care  au  ales  apoi  Consilii  naţionale  judeţene,  orăşeneşti  sau  co¬ 
munale,  precum  şi  Gărzi  naţionale  româneşti,  în  vede/rea  menţinerii 
rdinei  publice  şi  a  apărării  poporului,  împotriva  celor  care  ar  fi  încercat 
să-l  împiedice  în  afirmarea  voinţei  sale  de  libertate  şi  unitate  naţională. 

•  n  cadrul  acestor  adunări  s-au  adoptat  memorii  şi  moţiuni  cu  mii  de  sem¬ 
nături,  prin  care  se  cerea  unirea  Transilvaniei  cu  România. 

Slujitorii  Bisericii  (episccpi,  vicari,  consilieri  şi  canonici,  profesori 
fie  teologie,  protopopi  şi  preoţi  parohi)  au  luat  parte  activă  la  lupta  pen¬ 
tru  unitate  statală,  ajutând  la  formarea  şi  funcţionarea  consiliilor  şi  găr¬ 
zilor  naţionale  lccale.  De  pildă,  la  Sibiu  au  activat  profesorii  de  teologie 
dcclae  Bălan  şi  Silviu  Dragomir,  la  Blaj,  vicarul  Vasile  Suc'u  (viitorul 
mitropolit),  cu  profesorii  Alexandru  Borza  şi  Alexandru  Ciura,  la  Caran¬ 
sebeş  episcopul  Mircn  Cristea,  protopopul  Andre'  Ghidiu,  profesorul  de 
teologie  Petru  Barbu,  la  Oradea  vicarul  Roman  Ciorogariu  (viitorul  c. 
op  de  aici)  şi  mulţi  alţii. 

Propaganda  naţională  era  sprijinită  şi  de  periodicele  bisericeşti  ale 
vremii:  Telegraful  Român  de  la  Sibiu,  Biserica  şi  Şcoala  de  la  Arad.  Foaia 
Diecezană  de  la  Caransebeş,  Unirea  de  la  Blaj,  la  care  se  adaugă  acum  şi 
r  zeta  Poporului  de  la  Sibiu,  redactată  de  profesorii  de  teologie  Nicclne 
Bălan  şi  Silviu  Dragomir  şi  de  catehetul  Ic  an  Broşu. 

La  21  noiembrie  1918,  cei  cinci  episcopi  români  din  Ardeal  (scau¬ 
nele  mitropolitane  de  la  Sibiu  şi  Blaj  fiind  vacante),  Ioan  Papp  de  la  Arad, 
Miron  Cristea  de  la  Caransebeş,  Dimitrie  Radu  de  la  Oradea.  Iuliu  IIcssu 
dc  la  Gherla  şi  Valeriu  Traiem  Frenţiu  de  la  Lugoj,  au  dat  publicităţii 

o  „declaraţie  de  adeziune"  faţă  de  Consiliul  Naţional  Român  Central,  pe 

care  îl  recunoşteau  drept  singurul  conducător  politic  al  naţiunii  române. 
Actul  semnat  de  ierarhii  ardeleni  era  deosebit  de  semnificativ  şi  a  avut 
un  larg  ecou  în  rândul  clerului  şi  al  credincioşilor. 

Pe  baza  directivelor  Consiliului  Naţional  Român  Central,  la  14  no- 

inbrie  1918  au  fost  trimişi  într-o  misiune  la  Iaşi,  unde  erau  refugia  le 

autorităţile  de  stat  din  vechea  Românie,  profesorul  Nicclae  Bălan  de  la  In¬ 
stitutul  teologic-pedagogic  din  Sibiu  şi  căpitanul  Victor  Prccup.  Proi'e- 

serul  Bălan  a  fost  primit  de  regele  Ferdinand,  generalul  Constantin 
Ccandă,  preşedintele  Consiliului  de  Miniştri,  generalul  Constantin  Pre- 
zan,  şeful  Marelui  Stat  Major  al  Armatei,  Ion  I.C.  Brătianu,  Ni  col  ne 
lorga  şi  alţi  oameni  politici,  miniştrii  Angliei,  Franţei  şi  Statelor  Unite, 
infnrmându-i  asupra  situaţiei  existente  atunci  în  Transilvania.  într-o  scri¬ 
soare  trimisă  de  la  Iaşi  lui  Vasile  Goldiş,  îi  recomanda  să  întrerupă  ime¬ 
diat  orice  tratative  cu  Guvernul  maghiar  din  Budapesta  şi  „în  timpul  cel 
mai  scurt  posibil,  într-o  adunare  ce  se  va  ţine  oriunde,  dar  mai  bine  Ia 
Alba  lulia,  şi  la  care  să  participe  mulţime  cât  mai  mare  şi  reprezentanţii 
consiliilor  locale  de  pretutindeni,  proclamaţi  alipirea  necondiţionată  la 
România,  înainte  de  intrarea  trupelor  româneşti  în  Transilvania".  După 
câteva  zile,  a  avut  o  întrevedere,  la  Giurgiu,  cu  generalul  francez  Ber- 
ibelct.  comandantul  armatei  franceze  de  la  Dunăre. 

La  Adunarea  naţională  de  la  1  Decembrie  1918  de  la  Alba  lulia, 
Biserica  românească  -  ortodoxă  şi  unită  -  a  fost  reprezentată,  în  primul 
rând,  prin  delegaţii  de  drept:  cei  cinci  episcopi  în  funcţiune  (doi  ortodocşi 
şi  trei  uniţi),  patru  vicari,  zece  delegaţi  ai  Consistoriilor  ortodoxe  şi  ai 
Capitlurilcr  unite,  129  de  protopopi,  câte  un  reprezentant  ai  Institutelor 
teclcşrice-pedagogice  şi  câte  doi  reprezentanţi  ai  studenţilor  de  la  fiecare 
Institut  teologic.  A  fost  reprezentată  apoi  şi  prin  numeroşi  preoţi  şi 
învăţători  csafes’e.nr.ili,  aleşi  ca  delegaţi  oficiali  în  circumscripţiile  lor 
electorale. 

In  dimineaţa  acelei  memorabile  zile  de  1  Decembrie  1918,  s-a  săvâr¬ 
şit  Sfânta  Liturghie  şi  un  Te-Deum  în  cele  două  biserici  româneşti  din 
Alba  lulia,  la  biserica  ortodoxă  răspunsurile  fiind  date  de  un  grup  de 
teologi  sibisni,  dirijaţi  de  profesorul  Timotei  Popovici.  La  ora  10  s-a 
reunit  Marea  Adunare  Naţională  Constituantă,  la  care  au  luat  parte 
cei  1228  de  deputaţi  şi  delegaţi  oficiali.  în  biroul  Adunării  au  fost  aleşi 
trei  preşedinţi  —  George  Pop  de  Băseştl  cu  episcopii  loan  Papp  de  la 
Arad  şi  Dimitrie  Radu  de  la  Oradea  —  trei  vicepreşedinţi  şi  nouă  secre¬ 
tari.  După  cum  se  ştie,  raportul  principal  a  fost  prezentat  de  Vasile  Gc1- 
ciş,  care  a  citit  apoi  şi  istorica  Declaraţie  de  unire  cu  ţara  mamă.  între 
cei  care  au  luat  cuvântul  pe  „Câmpul  lui  Horea"  s-au  numărat  şi  câţiva 
slujitori  ai  Bisericii. 

în  Marele  Sfat  Naţional,  format  din  212  membri,  în  afară  de  epis¬ 
copi  au  mai  fost  aleşi  şi  o  seamă  de  profesori  de  teologie,  protopopi  şi 
preoţi.  Acesta  a  ales  apoi  Consiliul  Dirigent,  ca  guvern  provizoriu  al 
Transilvaniei,  cu  sediul  la  Sibiu,  din  care  făcea  parte  şi  preotul  Vasile 
Lncaciu. 

La  14  decembrie  1918,  o  delegaţie  a  Marelui  Sfat  Naţional,  for¬ 
mată  din  Vasile  Goldiş,  Alexandru  Vaida- Voievod  şi  episcopii  Mircn 
Crisiea  de  la  Caransebeş  şi  Iuliu  Hcssu  de  la  Gherla,  au  prezentat  rctul 
unirii  Transilvaniei  cu  România,  la  Bucureşti.  Se  încheia  astfel  lupta 
de  veacuri  a  poporului  român  pentru  libertate  şi  independenţă  naţională, 
pentru  unitate  statală,  deschizându-se  o  etapă  nouă  în  istoria  roma¬ 
nilor  de  pretutindeni,  din  nefericire  de  prea  scurtă  durată. 

Unirea  de  la  1  Decembrie  1918  a  avut  urmări  benefice  nu  numai 
pentru  Statul  Naţional  Român  Unitar,  ci  şi  pentru  Biserică.  La  18/31 
decembrie  1919  în  scaunul  vacant  de  mitropolit  primat  al  României,  a 
fost  ales  episcopul  Miron  Cinstea  de  la  Caransebeş  (fost  mulţi  ani  secre¬ 
tar  şi  consilier  srhiepisccpesc  la  Sibiu),  care,  în  1925,  a  devenit  primul 
patriarh  al  României.  Tot  în  1925  a  intrat  în  vigoare  noul  Statut  de  or¬ 
ganizare  al  Bisericii  Ortodoxe  Române,  care  a  pus  bazele  unei  organi¬ 
zări  bisericeşti  unitare,  ale  cărei  principii  sunt  în  vigoare  şi  astăzi. 

Acum,  la  împlinirea  a  80  de  ani  de  la  Marea  Unire,  să  ne  amintim 
cu  veneraţie  şi  recunoştinţă  de  toţi  făuritorii  ei,  ştiuţi  şi  neştiuţi,  cu  ho- 
.  ararea  de  a  le  urma  exemplul  de  dăruire  pentru  neam  şi  pentru  ţară! 


Pr.  Prof.  Dr.  MIRCEA  PĂCURARIU 


îndrumări  omiletice 


PREDICA  la  duminica  A  XX- a  DUPĂ  rusalii 

(învierea  fiului  văduvei  din  Nain) 


Iubiţi  credincioşi, 

In  pericopa  Evangheliei  de  astăzi  ni  se  relatează  minunea  readu¬ 
cerii  la  viaţă  a  fiului  văduvei  din  Nain  —  aşezare  situată  în  apropierea 
muntelui  Taborului  — .  Evanghelistul  Luca  ne  zugrăveşte  un  tablou  ex¬ 
trem  de  dureros,  cel  mai  tragic  din  viaţa  unei  familii,  moartea  unicului  fiu 
al  une  femei  văduve  —  care-şi  pierde  astfel  singura  mângâiere,  sprijinul 
şi  nădejdea  bătrâneţelor  ei.  în  vremea  aceea,  pe  când  intra  Iisus  în  ceta¬ 
tea  Nain,  însoţit  fiind  de  apostolii  Săi  a  întâlnit  un  convoi  de  înmormân¬ 
tare,  care  ducea  la  groapă  pe  unicul  copil  al  unei  văduve  sfâşiate  de 
durere. 

în  faţa  acestui  convoi  trist  apare  Domnul  nostru  Iisus  Hristos.  S-a 
întâlnit  atunci  pe  acel  drum  moartea  cu  viaţa;  —  moartea  biruitoare 
până  aci  cu  Biruitorul  ei.  Au  stat  faţă  în  faţă,  durerea  nesfârşită  a  unei 
mame  cu  Cel  ce  a  venit  în  lume  să  alunge  toată  durerea  şi  lacrimile  de  pe 
faţa  oamenilor. 

Profund  mişcat  de  atâta  suferinţă  şi  durere  a  rugat  să  se  oprească 
convoiul  şi  indreptându-se  spre  îndurerata  mamă  i-a  zis:  „Nu  mai  plân- 
ge“.  Apoi  s-a  apropiat  de  sicriu,  a  pus  mâna  pe  cel  mort  şi  i-a  zis:  „Tinere, 
ţie  îţi  zic  sccală-te“,  şi  luându-1  duios  de  mână  l-a  dat  maicii  sale,  spre 
uimirea  tuturor  celor  prezenţi,  care  cuprinşi  de  teamă  au  început  să  dea 
slavă  lui  Dumnezeu.  Chiar  dacă  -  noi  -  n-am  fost  prezenţi  avem  multe 
de  învăţat  de  la  această  minune,  deoarece  numai  la  auzirea  ei  simţim 
parcă  im  anumit  fior  ce  ne  pătrunde  şi  se  revarsă  în  inima  noastră  ca  o 
forţă  nouă,  ca  o  nădejde  tare  căci  Domnul  este  cu  noi  în  toate  clipele 
vieţii  noastre. 

Iubiţi  credincioşi,  fiecare  din  noi  am  avut  sau  avem  dureri,  supă¬ 
rări  sau  necazuri,  fie  ele  trupeşti,  fie  sufleteşti.  Ele  apar  inerent  şi  ne 
însoţesc  paşii,  pretutindeni,  pe  toate  cărările  vieţii  noastre  şi  oricât  ne-am 
strădui  nu  le  putem  înlătura  pe  toate  şi  în  mod  definitiv. 

Uneori  sunt  dureri  care  vin  de  la  oameni  şi  sunt  izvorâte  din  rău¬ 
tatea  lor;  alteori,  noi  înşine  suntem  cauza  lor,  aşa  încât  nu  e  de  mirare 
să  auzim  din  când  în  când  cuvintele  vreunui  disperat:  „ —  Cât  de  ne¬ 
norocit  şi  nefericit  sunt  în  această  viaţă".  Dar,  cu  mult  mai  mare  este 
durerea  pentru  acela  care  trăieşte  în  singurătate,  care  în  afară  de  Dum¬ 
nezeu  nu  are  pe  nimeni  să-l  înţeleagă,  să-l  ajute  şi  să-l  mângâie. 

Dacă  am  sta  să  privim  viaţa  numai  sub  acest  aspect  apăsător  al 
durerilor,  am  putea  spune  că  omul  este  una  din  fiinţele  cele  mai  chi¬ 
nuite  din  lume,  am  putea  să  ne  îndoim  chiar  de  chemarea  şi  destinul 
lui  major  pe  acest  pământ.  Să  nu  uităm  însă  că  durerile  şi  necazurile 
pot  fi  depăşite  şi  pot  fi  înlăturate,  chiar  dacă  nu  de  tot,  atunci  când  simţi 
că  se  află  cineva  lângă  tine,  simţi  parcă  o  uşurare  dar  şi  o  anumită  sigu¬ 
ranţă  şi  nădejde  de  mai  bine.  Sunt  însă  în  viaţă  unele  momente  grele 
şi  clipe  de  amară  durere  în  care  oamenii  nu  ne  pot  ajuta. 

Fără  nici  o  îndoială,  cea  mai  mare  şi  mai  cumplită  durere  este 
aceea  pe  care  o  aduce  moartea.  în  această  împrejurare  cuvintele  şi  aju¬ 
torul  carneniior  este  neputincios,  este  foarte  palid.  Dar  în  aceste  mo¬ 
mente  disperate  există  totuşi  cineva  care  ne  poate  ajuta:  —  este  Domnul 
nostru  Iisus  Hristcs  — .  El  se  apropie  de  noi  în  aceste  apăsătoare  clipe  de 
durere,  aşa  cum  s-a  apropiat  şi  de  sicriul  care  ducea  la  groapă  pe  tână¬ 
rul  din  Nain.  El  este  Fiul  lui  Dumnezeu,  care  din  iubire  faţă  de  om  S-:> 
făcut  şi  El  om,  ca  să  ridice  toată  povara  care  apasă  inerent  viaţa  noastră 
de  zi  cu  zi.  El  n-a  venit  numai  ca  să  mângâie  pe  mama  celui  ce  se  în¬ 
drepta  spre  mormânt,  ci  a  venit  ca  să  ne  secată  şi  pe  noi  din  mormântul 
atâtor  păcate  şi  dureri  în  care  am  căzut  şi  cădem  atât  de  des  şi  zilnic. 
El  se  apropie  de  noi,  călătoreşte  cu  noi,  chiar  când  nu  ne  dăm  seama  şi 
ne  ajută  să  ieşim  biruitori  asupra  păcatului  şi  asupra  tuturor  încercă¬ 
rilor  de  viaţă. 

Iisus  Hristos  este  fratele  nostru  mai  mare,  care  ne  întinde  de  multe 
ori,  în  chip  nevăzut  dar  real,  mâna  Sa  cea  dumnezeiască.  în  asemenea 
clipe  de  grea  cumpănă,  El  ne  şopteşte  şi  ne  îmbărbătează:  „Nu  plângeţi, 
nu  vă  temeţi  şi  nu  descurajaţi,  credeţi  cu  tărie  că  Eu  cu  voi  sunt  în 
toate  zilele,  până  la  sfârşitul  veacurilor.  De  altfel,  prin  întreaga  Sa  lu¬ 
crare  pe  pământ,  Mântuitorul  ne-a  adus,  prin  iubire,  raza  mângâierii, 
bucuriei  şi  îmbărbătării.  Punctul  culminant  este  învierea  —  prin  care 
El  a  biruit  moartea.  Desigur,  moartea  trupească  îşi  urmează  cursul  ei 
firesc,  dar  ea  nu  poate  lua  din  făptura  noastră  decât  ceea  ce  este  vremel¬ 
nic.  De  aceea,  înainte  de  a  da  pământului  ceea  ce  este  al  său,  nci  dăm 
lui  Dumnezeu  sufletul  nemuritor  şi  veşnic. 

Noi  ştim  că  dintru  început  am  fost  creaţi  după  chipul  şi  asemă¬ 
narea  lui  Dumnezeu,  înzestraţi  cu  suflet  nemuritor,  dar  păcătuind.  am 
devenit  muritori  cu  trupul,  care  se  va  întoarce  în  pământul  din  care  a 
fost  alcătuit.  Şi  astfel,  moartea  nu  ia  decât  ce  este  al  său  din  făptura 
noastră  omenească.  Sufletul  nostru  rămâne  nemuritor  şi  dacă  el  este 
mai  aproape  de  Dumnezeu  prin  trăire,  împlinind  voia  lui  Dumnezeu, 
moartea  devine  un  fenomen  cu  puteri  limitate  şi  prilej  de  întoarcere 
acasă,  la  Tatăl  nostru  cel  ceresc.  Din  cauza  prea  multor  griji  şi  păcate, 
căutând  fericirea  pe  căi  greşite,  ajungem  de  multe  ori  în  situaţia  de  a 
uita  cu  desăvârşire  de  nemurirea  sufletului  nostru.  Dar,  spre  fericirea 
noastră,  la  plinirea  vremii  a  venit  în  lume  Fiul  lui  Dumnezeu.  El  a  tre¬ 
zit  în  noi  simţul  nemuririi  şi  ne-a  arătat  calea  care  duce  la  viaţa  veş¬ 
nică.  De  la  El  avem  divina  asigurare:  „Cel  ce  crede  în  Mine,  de  va  şi 
muri,  viu  va  fi  în  veci“. 

Odată  cu  venirea  Sa  în  lume,  Mântuitorul  s-a  arătat  Stăpân  al  vieţii 
dar  şi  biruitor  al  morţii.  A  înviat  pe  fiica  lui  Iair,  pe  tânărul  din  Nain,  pe 
Lazăr  cel  mort  de  patru  zile  şi  a  înviat  El  însuşi  din  mormânt. 

De  la  învierea  Demnului  am  învăţat  cu  toţii  şi  ne-am  luminat  con¬ 
ştiinţa  nemuririi.  De  atunci  încoace  suntem  deplin  încredinţaţi  că,  noi  oa¬ 
menii  am  fost  făcuţi  spre  viaţă  şi  nu  spre  moarte.  De  la  înviere,  noi  nu 
mai  plângem  pe  cei  adormiţi  ca  şi  cei  ce  n-au  nădejde.  Am  fost  şi  rămâ¬ 
nem  încredinţaţi,  că,  mormântul  este  numai  un  locaş  vremelnic  al  trupu¬ 
lui.  Iisus  Hristos  ne-a  adus  marele  dar  şi  binecuvântarea  de  a  fi  biruitori 
asupra  păcatului,  şi  astfel  moartea  cea  veşnică  nu  mai  are  putere  asupra 
nc-aatră.  El,  prin  întruparea  şi  învierea  Sa  a  liniştit  şi  întărit  întreaga 
omenire,  deoarece  a  dezlegat  definitiv  taina  morţii  şi  a  înlăturat  defi¬ 
nitiv  teama  şi  deznădejdea  noastră  în  faţa  ei. 

Afirmăm  cu  tărie  că  nimeni  până  la  Hristos  şi  nici  după  aceea  n-a 
putut  arunca  o  lumină  mai  puternică  peste  întunericul  morţii.  Orice  creş¬ 
tin  adevărat  este  omul  vieţii.  El,  în  mod  conştient,  iubeşte  şi  preţuieşte 
pc  oricine  aduce  în  lume  un  bine,  un  spor  vieţii  şi  nu  e  de  partea  celor 
ce  aduc,  pe  orice  căi,  moartea  şi  distrugerea.  Noi  credem  cu  tărie  în  pur¬ 
tarea  de  grijă  a  lui  Dumnezeu  şi  credem  neclintiţi  în  nemurire. 

Din  această  neclintită  credinţă  a  nemuririi  ne  tragem  noi  seva  op¬ 
timismului  şi  încrederea  în  viaţă.  Dincolo  de  culmea  durerilor  şi  încercă¬ 
rilor  se  iveşte  zarea  luminii,  iar  dincolo  de  crucea  suferinţelor  se  află 
lumina  învierii.  Niciodată  nu  suntem  singuri,  întrucât  Domnul  ne  iese  in¬ 
tru  întâmpinare,  călătoreşte  cu  noi  şi  ne  ajută  să  ieşim  biruitori  asupra 
durerii. 

Iubiţi  credincioşi,  există  multe  puteri  şi  mijloace  prin  care  omul 
a  ajuns  să  domolească,  să  aline  şi  chiar  să  stingă  focul  suferinţelor.  Noi 
înşine  ne  putem  ajuta  ori  bucura  de  ajutorul  semenilor  în  clipele  grele 
ale  vieţii.  Dar,  să  nu  uităm  că  Cel  ce  ne  ajută  şi  este  mereu  cu  noi  este 
însuşi  Domnul  nostru  Iisus  Hristos. 

Dumnezeu  este  pretutindeni,  dar  nicăieri  ca  în  Sf.  Biserică  nu 
simţim  mai  aproape  de  noi  pe  Dumnezeu.  De  multe  ori  venim  aici  îm¬ 
povăraţi  de  griji  şi  necazuri,  copleşiţi  de  ispite  şi  păcate,  cu  inimile  răvă¬ 
şite  de  durere  aşteptând  să  primim  mângâierea  de  care  avem  nevoie. 

Aici,  în  Casa  Domnului  ÎL  simţim  mai  aproape  pe  Hristos,  care, 
asemeni  unui  părinte  bun,  ne  iese  în  întâmpinare  şi  ne  spune  tainic: 
,, Fiule,  ţie-ţi  zic,  scoală-te  din  mormântul  păcatelor  tale  şi  mergi  pe  calea 
luminoasă  a  vieţii  celei  adevărate". 

Doamne,  Iisuse  Hristoase,  Cel  ce  odinioară  ai  mângâiat  şi  ai  umplut 
de  bucurie  inima  îndurerată  a  văduvei  din  Nain,  înviind  pe  fiul  ei,  Te 
rugăm  apropie-Te  şi  de  noi  în  acest  ceas  de  caldă  rugăciune,  îndreptează 
viaţa  noastră  pe  calea  cea  bună  şi  învredniceşte-ne  să  fim  şi  noi  fericiţi 
părtaşi  la  viaţa  cea  adevărată,  viaţa  cea  veşnică. 

AMIN! 


Preot  MIHAIL  RUSU 


PREDICA  LA  DUMINICA  A  XXIV-A  DUPĂ  RUSALII 
(învierea  liicei  Iui  Iair) 


„Dar  El,  apucând-o  de  mână,  a  stri¬ 
gat  zicând:  Copilă,  scoală-te“  (Luca, 
8,  54). 


Iubiţi  credincioşi, 

Cu  patru  săptămâni  în  urmă  s-a  citit  pericopa  evanghelică  în  care 
era  prezentată  o  primă  înviere  din  morţi,  săvârşită  de  Mântuitorul,  a  fiu¬ 
lui  unei  femei  văduve  din  localitatea  Nain.  Iată  că  pericopa  evanghelică 
de  astăzi  ne  înfăţişează  două  dintre  cele  mai  impresionante  minuni  să¬ 
vârşite  de  Mântuitorul  Iisus  Hristos:  vindecarea  unei  femei  bolnave  şi 
învierea  unei  tinere,  ambele  fiind  prezentate  de  Sfinţii  Evangheliş'.i 
Matei  (9,  20-26),  dar  mai  pe  larg  de  Marcu  (5,  22-43)  şi  Luca  (8,  41-5(5). 
Minunile  respective  au  avut  loc  după  vindecarea  unui  demenizat  din  ţi¬ 
nutul  gherghesenilor,  pe  când  se  îndrepta  spre  Capernaum.  Era  întâmpi¬ 
nat  cu  bucurie  şi  împresurat,  ca  de  obicei,  de  mulţimi  nesfârşite  de  oa¬ 
meni  care  voiau  să-i  audă  cuvântul  şi  să-i  ceară  vindecare  de  suferinţele 
lor  trupeşti  sau  sufleteşti. 

Spre  surprinderea  tuturor,  a  venit  la  el,  căzându-I  la  picioare,  „mai- 
mairele  sinagogii,  al  cărui  nume  era  Iair“.  Acesta  avea  o  singură  fiică,  în 
jur  de  12  ani,  care  era  pe  moarte,  fapt  care-1  determină  să  ceară  ajutorul 
lui  Iisus.  Era  ceva  cu  totul  neobişnuit,  căci  majoritatea  cărturarilor  şi  fari¬ 
seilor  priveau  cu  neîncredere  toată  învăţătura  şi  lucrarea  mântuitoare  a 
lui  Iisus  Hristos.  Mai-marele  sinagogii  nu  numai  că  nu-L  priveşte  cu  ne¬ 
încredere  pe  Mântuitorul,  ci,  dimpotrivă,  îi  recunoaşte  puterea  suprana¬ 
turală  de  a  reda  oamenilor  sănătatea,  îl  socoteşte  un  părinte  şi  un  virtual 
binefăcător  al  familiei  sale.  El  trece  peste  prejudecăţi  şi  peste  aversiunea 
unora  dintre  confraţii  lui  faţă  de  Iisus  şi  se  comportă  ca  un  tată,  ca  un 
părinte  adevărat,  care  îşi  iubeşte  fiica  pe  care  o  doreşte  sănătoasă  şi  plină 
de  viată.  Mântuitorul  îi  apreciază  aceste  calităţi,  îi  simte  durerea  de  pă¬ 
rinte  şi  porneşte  spre  casa  lui. 

Dar  până  să  ajungă  acolo  se  petrece  o  altă  minune.  O  femeie  oare¬ 
care,  al  cărei  nume  nu-1  cunoaştem,  care  suferea  de  12  ani  de  scurgere 
de  sânge  „şi-şi  cheltuise  toată  averea  cu  doctorii",  fără  să  fie  vindecată, 
,.s-a  atins  de  poala  hainei  lui  şi  îndată  s-a  oprit  scurgerea  sângelui"  (Luca 
8,  44).  Iisus  simte  îndată  că  s-a  atins  cineva  de  El,  deşi  împresurat  do 
mulţimi,  şi  întreabă  cine  a  făcut  acest  lucru.  Atunci  femeia  respectivă 
vine  şi  cade  înaintea  lui  Iisus  şi  mărturiseşte  în  faţa  tuturor  din  ce  pri¬ 
cină  s-a  atins  de  El,  dar  în  acelaşi  timp  mărturiseşte  că  s-a  vindecat  de 

îndată  (Luca  8,  47;  Mc.  5,  33-34).  Femeia  s-a  învrednicit  nu  numai  de 
vindecare,  ci  aude  şi  cunoscutele  cuvinte  de  întărire  şi  încurajare  pe  care 
Mântuitorul  le  adresa  şi  altora  în  împrejurări  asemănătoare:  „Credinţa 
ta  te- a  mântuit.  Mergi  în  pace“  (Luca,  8,  48).  Parcă  ar  fi  un  adevărat 
verdict,  că  numai  prin  credinţă  putem  beneficia  de  vindecare  din  partea 
Mântuitorului! 

Pe  când  Iisus  rostea  aceste  cuvinte,  a  venit  cineva  din  partea  fami¬ 
liei  lui  Iair  ca  să-L  înştiinţeze  că  i-a  murit  fiica,  şi,  ca  atare,  nu  mai  este 
necesară  prezenţa  lui  Iisus  în  casa  lui.  Dar  Iisus,  auzind  acest  anunţ, 
i-a  zis  lui  Iair:  „Nu  te  teme;  tu  crede  numai  şi  ea  se  va  mântui"  (Luca 
8,  50).  Şi  ajungând  la  casa  Iui  Iair,  i-a  încurajat  pe  cei  care  o  tânguiau 
—  lucru  firesc  în  asemenea  situaţii  —  spunându-le:  „N-a  murit,  ci  doar¬ 
me!"  Apoi,  în  prezenţa  apostolilor  Petru,  Ioan  şi  lacob  şi  a  părinţilor 
fetei,  a  apucat-o  de  mână,  adresându-i  cuvintele:  „Copilă,  scoală-te!“. 
Iar  fata  a  înviat  şi  Iisus  le-a  poruncit  părinţilor,  care  „au  rămas  încrc- 
meniţi",  să-i  dea  de  mâncare  şi  să  nu  mai  spună  nimănui  ce  s-a  întâm¬ 
plat  (cf.  Luca,  8,  54-56). 

Sfintele  Evanghelii  nu  ne  mai  dau  alte  amănunte  legate  de  învie¬ 
rea  fiicei  lui  Iair,  dar  putem  fi  convinşi  că  vestea  s-a  răspândit  în  toate 
părţile  Ţării  Sfinte  şi  că  încrederea  în  Iisus  a  sporit.  Nu  ştim  ce  s-a  mai 
întâmplat  cu  Iair,  mai-marele  sinagogii.  Ar  fi  trebuit,  în  semn  de  recu¬ 
noştinţă,  să  creadă  şi  el  în  Hristos,  aşa  cum  au  făcut  Nicodim  şi  losif 
din  Arimateea.  Nu  ştim  ce  s-a  ales  cu  fiica  lui.  Va  fi  venit  oare  la  Hris¬ 
tos  care  a  redat-o  la  viaţă?  Sunt  întrebări  Ia  care  Sfintele  Evanghelii  şi 
tradiţia  creştină  nu  dau  nici  un  răspuns. 

Iubiţi  credincioşi, 

Din  pericopa  evanghelică  de  azi  se  pot  desprinde  mai  multe  învă¬ 
ţături.  De  pildă,  credinţa  femeii  bolnave  de  scurgere  de  sânge,  ca  şi  cea 
a  lui  Iair,  ar  putea  fi  date  ca  exemplu  vrednic  de  urmat  pentru  mulţi 
dintre  noi.  Sfinţii  Evanghelişti  Marcu  şi  Luca  fac  precizarea  că  femeia 
respectivă  „îşi  chcltuise  toată  averea  cu  doctorii  şi  de  nici  unul  nu  putuse 
fi  vindecată"  (Luca,  8,  43),  „ci  mai  mult  mergând  înspre  rău"  (Mc.  5,  26). 
Lucrurile  se  petrec  la  fel  şi  astăzi.  Fiecare  dintre  noi,  în  cazul  unor  sufe¬ 
rinţe  trupeşti,  face  apel  la  cei  mai  buni  medici,  dar  uităm  că  medicul 
suprem,  medicul  care  nu  greşeşte  niciodată  diagnosticul,  este  Iisus  Hris¬ 
tos,  Căruia  trebuie  să-i  cerem  smeriţi  iertare  de  păcate  şi  milă  faţă  de 
suferinţa  noastră. 

In  cazul  lui  Iair,  ar  trebui  să  punem  în  lumină  şi  dragostea  lui  faţă 
de  propria  sa  fiică.  De  altfel,  cei  mai  mulţi  dintre  noi  procedăm  la  fc!: 
suntem  în  stare  să  cheltuim  tot  ce  am  agonisit  pentru  propriul  nostru 
copil  ca  să-şi  recapete  sănătatea  şi  ca  să-l  redăm  societăţii  care  s-ar 
putea  bucura,  în  viitor,  de  munca  lui  pusă  în  slujba  semenilor-.  Iair 
trebuie  să  fie  un  exemplu  pentru  noi  cel  puţin  din  două  motive:  in  pri¬ 
mul  rând  pentru  încrederea  totală  pe  care  a  avut-o  în  Iisus  Hristos,  pen¬ 
tru  convingerea  lui  că  El  nu  este  un  om  oarecare,  ci  este  Dumnezeul  ce 
adevărat,  singurul  în  stare  să-i  salveze  copila.  In  al  doilea  rând,  el  poa  e 

fi  dat  ca  exemplu  de  părinte  cu  dragoste  faţă  de  propriul  copil,  de  părinte 
care  a  ştiut  să  înlăture  prejudecăţile  clasei  sociale  din  care  făcea  parte 
şi  să  vină  smerit  şi  în  genunchi  în  faţa  Mântuitorului,  rugându-L  să-i 
vindece  fiica.  Ni  se  pare  firesc  să  fi  făcut  aşa,  căci  aceasta  este  prima 
îndatorire  a  unui  tată  adevărat,  a  unui  tată  care  îşi  pune  sufletul  pentru 
propriul  copil,  care  este  în  stare  să-şi  dea  viaţa  pentru  el. 

Dar,  iubiţi  credincioşi,  din  nefericire  astăzi  întâlnim  de  atâtea  ori 
situaţii  diametral  opuse.  De  atâtea  ori  posturile  de  televiziune  oferă  in¬ 
formaţii  incredibile,  de-a  dreptul  revoltătoare,  de  părinţi  care  nu  se 
ocupă  de  educaţia  propriilor  copii,  de  părinţi  —  şi  mai  cu  seamă  de  mame  — 
care  îşi  abandonează  copiii,  ori  îi  încredinţează  unor  instituţii  de  stat 
pentru  creştere  şi  educare,  de  părinţi  care  nici  nu  mai  merită  acest 
nume,  pentru  că  îşi  obligă  fiicele  să  săvârşească  fapte  de  ruşine  ori  le 
săvârşesc  ei  înşişi,  marcându-le  astfel  pentru  tot  restul  vieţii. 

Datorită  lipsei  educaţiei  religioase,  dar  mai  cu  seamă  datorită  dez¬ 
interesului  faţă  de  propriii  copii,  întâlnim  astăzi  atâţia  copii  bolnavi  su¬ 
fleteşte  în  lumea  bolnavă  în  care  trăim.  Căci  acesta  este  adevărul:  o  so¬ 
cietate  întreagă  este  bolnavă  de  înstrăinare  de  Dumnezeu,  bolnavă  de 
necunoaşterea  învăţăturii  atât  de  sublime  pe  care  a  adus-o  în  lume  Iisus 
Hristos,  bolnavă  de  lipsa  dragostei  dintre  noi.  Şi  atunci,  nu  e  de  mi¬ 
rare  că  o  bună  parte  din  tineretul  de  azi  se  îndepărtează  de  Hristos  şi  de 
tradiţiile  de  omenie  şi  bună-cuviinţă  ale  neamului  nostru. 

Şi  atunci,  este  firesc  să  ne  întrebăm:  care  este  datoria  statului,  a 
Bisericii,  a  şcolii,  a  societăţii  în  totalitatea  ei  şi  mai  cu  seamă  a  familiei  fa!ă 
de  aceşti  tineri?  Este  o  întrebare  care  trebuie  să  ne  dea  de  gândit  fiecăruia 
şi,  în  acelaşi  timp,  prin  eforturi  comune,  să  dăm  şi  un  răspuns,  să  ne 
îndreptăm  privirile  cu  toţii  spre  tineretul  ţării  care  are  nevoie  mai  mult 
ca  oricând  de  ajutorul  nostru.  Să-i  prindem  şi  noi  de  mână  pe  aceşti  tineri, 
ca  şi  Mântuitorul,  şi  să  le  adresăm  chemarea:  „Copilă,  ridică-te“  (Luea, 
8,  54)  sau  „Tinere,  ţie-ţi  spun:  scoală-te“  (Luca,  7,  14). 

Da,  iubiţi  părinţi,  ajutaţi-i  pe  copiii  voştri  să  înţeleagă  care  este 
rostul  vieţii,  care  este  menirea  lor  în  această  ţară!  Feriţi-i  de  prieteniile 
rele,  de  petrecerile  dăunătoare  sufletului  şi  trupului!  Apropiaţi-i  de  Bise¬ 
rică  şi  de  învăţătura  ei! 

Iar  voi,  iubiţi  tineri,  nu  nesocotiţi  sfatul  părinţilor  voştri,  ci  dim¬ 
potrivă,  apreciaţi-le  strădaniile  şi  mai  cu  seamă  dragostea  care  v-o  pom  iă. 
respectaţi-i  şi  iubiţi-i  pentru  tot  ce  au  făcut  şi  vor  face  în  continuare  pe n- 
tru  voi!  Adevăraţii  şi  sincerii  voştri  sfătuitori  sunt  numai  părinţii,  iar  nu 
filmele  imorale  pe  care  vi  le  prezintă  televiziunea  sau  un  anumit  seg¬ 
ment  al  presei,  nici  cei  oare  încearcă  să  vă  atragă  „în  cursele  vrăjma¬ 
şului",  cri  să  vă  îndepărteze  de  credinţa  noastră  ortodoxă.  Fiţi  cu  luare 
aminte  şi  cântăriţi  fiecare  cuvânt  pe  care  îl  auziţi  de  la  imul  şi  de  la 
altul  şi  mai  cu  seamă  priviţi  la  purtarea  celor  din  jurul  vostru  şi  respin¬ 
geţi  tot  ce  este  rău  şi  nefolositor  pentru  voi!  Numai  aşa  veţi  putea  fi 
bucuria  părinţilor  voştri,  numai  aşa  veţi  putea  lucra  pentru  ridicarea 
morală  şi  materială  a  acestei  ţări  care  are  nevoie  de  munca  şi  de  dărui¬ 
rea  voastră.  Amin. 


Pr.  Prof.  Dr.  MIRCEA  PACURARIU 


PREDICĂ  LA  DUMINICA  A  XXV-A  DUPĂ  RUSALII 

(Cmvl  mile') 

„ Iar  un  samaritean  mergând  pe  cala, 
a  sosit  în  dreptul  lui  şi  vâzându-l,  i  s-a  fă  - 
cut  milă  de  el”  (Lc.  10,  33). 


Oamenii,  între  ei,  au  stabilit,  de-a  lungul  veacurilor,  diferite  forme 
de  relaţii,  potrivit  concepţiei  de  viaţă  pe  care  au  avut-o. 

Intr-o  vreme  când  cultura  antică  ajunsese  pe  culmile  ei  de  strălu¬ 
cire,  glorificând  forţa  întruchipată  în  giganticul  imperiu  şi  când  însăşi 
filosofia  epocii  cultiva  un  privilegiu  de  clasă,  nu  se  putea  vorbi  de  sen¬ 
timente  umane  care  desăvârşesc  armonia  socială  şi  condiţionează  apro¬ 
pierea  frăţească  între  toţi  oamenii.  „Dragostea,  bucuria,  pacea,  îndelunga 
răbdare,  bunătatea,  facerea  de  bine“  (Gal.  5,  28);  ca  şi  celelalte  flori  su¬ 
fleteşti  care  în  pământul  lumii  păgâne  n-au  putut  prinde  rădăcini,  ele 
aveau  să  fie  roadă  a  Duhului  Sfânt,  care  vor  creşte  în  inima  oamenilor, 
abia  prin  lisus  Hristos  Domnul  nostru,  începând  cu  zorii  Creştinismului. 

Nici  cea  mai  avansată  religie  a  lumii  vechi  —  monoteismul  iudaic 
al  Vechiului  Testament  — ,  nu  s-a  putut  ridica  la  o  înţelegere  umanitară 
a  reia  (iilor  dintre  oameni.  Şi  nu  odată  a  fost  cazul  când  puntea  de  legă¬ 
tură  între  om  şi  om  a  trebuit  să  fie  ruptă  tocmai  pentru  că  erau  nesoco¬ 
tite  astfel  de  virtuţi,  leac  al  vindecării  rănilor  omenirii  de  totdeauna. 

Sentimentele  umane  aveau  să  fie  reconsiderate  abia  prin  Usus 
Hristos  ?;  Evanghelia  Sa. 

Ori,  tocmai  acest  ideal  al  comportării  omului  faţă  de  om,  mai  pre¬ 
sus  de  neam  şi  de  confesiune,  a  fost  realizat  definitiv  de  Mântuitorul 
lisus  Hristos.  Prin  întruparea  Sa,  prin  viaţa  Sa  şi  prin  activitatea  Sa 
între  oameni,  a  rămas  un  îndemn  permanent  pentru  toate  veacurile,  con¬ 
cretizat,  atât  de  intuitiv,  în  pilda  Samariteanului  milostiv,  pe  care  am 
auzit-o  nu  numai  în  Evanghelia  de  astăzi,  ci  ori  de  câte  ori  se  săvârşeşte 
Taina  Sf.  Maslu,  ca  prima  din  cele  şapte  Evanghelii,  care  se  citesc. 

Un  om  căzut  între  tâlhari  ...  un  om  rănit  şi  lăsat  abia  viu,  va  tre¬ 
bui  până  la  salvarea  sa,  să  mai  treacă  şi  prin  alte  dureri  sufleteşti,  mai 
amare  decât  rana  trupului;  durerea  de-a  fi  neglijat,  nesocotit,  nebagnt 
în  seamă  de  cei  care  trec  pe  lângă  el,  de  cei  apropiaţi  lui.  O,  şi  aceasta 
e  cea  mai  cumplită  durere,  să  fie  omul-frate  lângă  tine  şi  să  nu  te  vadă, 
ră  treacă  nepăsător,  fără  griji,  mai  departe.  E  într-adevăr  îngrozitor 

Dar,  iată  că  „un  samaritean,  un  străin,  mergând  pe  cale,  a  sosit 
in  dreptul  lui  şi  văzându-1  i  s-a  făcut  milă  de  el“! 

Iată  cu  adevărat  marea  lege  a  umanităţii,  mila,  lege  care  apropie 
inimă  lângă  inimă;  lege  care  trecând  peste  orice  considerent  de  profesie, 
de  neam  sau  credinţă,  împreună  pe  toţi  oamenii  intr-o  profundă  şi  caldă 
solidaritate  de  destin;  lege  care  prin  iniţiativele  sale  leagă  pământul  de 
cer  şi  pe  omul  nenorocit  de  marele  său  izbăvitor,  legea  milei,  care  trebuie 
săpată  cu  litere  de  aur  în  inima  tuturor  oamenilor. 

Iubiţi  fraţi  creştini, 

S-ar  părea  că  intr-un  veac  de  progres  uimitor,  când  bunăstarea  şi 
binefacerile  tehnicii  simt  la  îndemâna  tuturor,  sentimentul  de  milă,  a- 
ceastă  revărsare  harică  a  sufletului  omenesc,  n-ar  mai  avea  nici  un  sens, 
ba  ar  fi  ceva  umilitor  şi  straniu;  când  chiar  pentru  cel  nenorocit,  bolnav, 
infirm  sau  accidentat,  sunt  date  azi  posibilităţi  de  alinare  şi  asigurate 
condiţii  de  spitalizare  cum  nu  s-au  mai  cunoscut  şi  cu  toate  leacurile  la 
îndemână!  Şi  totuşi,  s-a  verificat  că  cel  mai  sigur  tratament,  cu  aplicare 
universal-valabilă  şi  pentru  cei  sănătoşi  şi  pentru  cei  bolnavi  şi  care  le 
condiţionează  pe  toate  celelalte,  este  de  ordin  sufletesc.  Leacul  numărul 
unu  este  comunicarea  directă  şi  sinceră  cu  inima  omului.  Atenţia,  bună¬ 
tatea,  dragostea,  mila,  interesul  nelimitat  pentru  fiecare  caz  in  parte, 
dau  rezultate  optime  şi  satisfacţii  neuitate. 

Omul  rămâne  în  toate  împrejurările  şi  mai  ales  în  suferinţă,  o  uni¬ 
tate  psihologică  distinctă,  cu  care  nu  se  poate  trata  automat,  ci  înnodând 
împreună  o  întreagă  gamă  de  fire  sufleteşti  care  asigură  încrederea  şi 
totodată  certitudnea  că  nu  e  părăsit,  că  te  are  aproape.  De  aceea,  mila 
curată,  izvorâtă  dintr-o  inimă  caldă,  inimă  îndreptată  cu  to?.+ă  af;cţh"nra 
spre  cel  nenorocit,  departe  de-a  fi  socotită  ca  o  jignire,  ea  va  apare 
mai  degrabă  ca  un  balsam  peste  durere. 

Un  om  oarecare,  ieşit  dintr-un  spital,  îşi  arată  marea  sa  mulţu¬ 
mire  nu  numai  pentru  faptul  că  s-a  vindecat  peste  aşteptări,  dar  mai 
ales  —  şi  asta  ca  o  remarcă  specială  —  pentru  atitudinea  plină  de  aten¬ 
ţie  şi  abnegaţie,  pentru  bunăvoinţa,  interesul  şi  inima  caldă  a  medicu¬ 
lui  curant,  căruia  îi  va  păstra  o  vie  recunoştinţă,  toată  viaţa.  Iată,  intr-a¬ 
devăr,  ce  efect  puternic  poate  avea  atitudinea  unui  om. 

*  * 

Ne  aducem  aminte  de  prezenţa  binefăcătoare  a  Mântuitorului  Hris- 
tos  în  lume.  Câte  vindecări,  câte  mângâieri  şi  câte  bucurii  n-a  făcut  Iisus 
între  oameni!  Dar  cu  toate  acestea,  dacă  Domnul  Hristos  ar  fi  vindeci  nu 
numai  bolnavii  din  cele  câteva  provincii,  ci  din  lumea  întreagă  de  atunci, 
ar  fi  rămas  aceasta  pentru  noi,  doar  o  scumpă  amintire.  Şi  atât,  pentru  că 
acest  favor  ar  fi  aparţinut  numai  unei  generaţii.  Dar  Iisus  Dnmmul  care 
„este  acelaşi  ieri,  azi  şi  în  veci“  (Evr.  13,  8),  n-a  dat  omenirii  numai 
ceva  ce  ar  aparţine  amintirilor,  ci  şi  această  învăţătură  nouă  care  stră¬ 
bate  veacurile  şi  care  e  atât  de  necesară  şi  mereu  actuală.  Este  vorba 
de  dragostea  dintre  oameni  şi  mila  faţă  de  semenii  noştri. 

Apreciind  cu  obiectivitate  poziţia  omului  contemporan,  constatăm 
că  nu-i  lipsesc  astăzi  nici  produsele  industriale,  nici  cele  culturale  şi  nici 

chiar  cele  alimentare,  care-s  la  îndemână,  fireşte,  cu  greutăţile  inerente 
prezentului.  Fiecare  are  ceva  în  casa  sa  care-i  asigură  condiţii  de  viaţă 
decentă  şi  s-ar  putea  trăi  mulţumitor  laolaltă.  Şi  totuşi  sunt  şi  familii  în 
care  răbufneşte  cearta,  ura,  neunirea,  neîncrederea,  ambiţia  stearpă  şi 
nemulţumirea.  Şi  aceasta  nu  pentru  lipsă,  cât  pentru  faptul  că  omul,  ori¬ 
care  ar  fi  el,  nu  se  hrăneşte  numai  cu  pâinea  propriu-zisă,  ci  mai  are 
lipsă  de  ceva.  Omul  zilelor  noastre,  mai  presus  de  orice  beneficiu  al  cul¬ 
turii  şi  civilizaţiei,  mai  presus  de  orice  legătură  de  neam  sau  de  credinţă, 
are  lipsă  tot  mai  accentuată  de  promovarea  unor  relaţii  sufleteşti,  izvo¬ 
râte  din  mila  omului  pentru  om  şi  dragostea  care  apropie.  Aceasta  într-a- 
devăr,  dau  semnificaţie,  farmec  şi  frumuseţe  vieţii  noastre.  O  libertate 
haotică  şi  fără  nici  o  comuniune  sacră  cu  semenul,  nimic  nu  rezolvă! 

O,  acest  fel  de  om  care  să  fie  leac  pentru  rana  inimii,  acest  om 
solidar  cu  bucuria  şi  durerea  altora,  acest  om  care  nu  poate  trece  nepă¬ 
sător  pe  lângă  semenul  său,  fie  în  familie  sau  instituţie,  fie  în  largul 
ocean  al  vieţii,  l-a  cerut  Mântuitorul  şi-l  cere  deopotrivă,  tot  mai  insis¬ 
tent,  etica  vieţii  şi  vremea  noastră.  Omul  cu  inimă  de  om,  omul  frate, 
fie  că  este  levit  sau  preot,  simplu  credincios  ortodox  sau  un  străin  de 
neam,  omul  dragostei,  omul  milei. 

Să  nu  uităm  că  mila  şi  dragostea  sunt  flori  sufleteşti  răsărite  din 
Evanghelia  Domnului.  Şi  ca  unii  care  suntem  ai  lui  Hristos,  să  Ie  culti¬ 
văm  în  inima  noastră  şi  din  mireasma  lor  nepieritoare  să  facem  leac  pen¬ 
tru  viaţă  şi  punte  spre  fericirea  eternă.  Amin. 

Pr.  NICHIFOR  TODOR 

PREDICA  LA  DUMINICA  a  XXViH-A  DUPĂ  RUSALII 
(Apropierea  de  Dumnezeu) 

„Iar  mie,  a  mă  lipi  de  Dumne¬ 
zeu  bine  este,  a  pune  în  Domnul  nă¬ 
dejdea  mea"  (Ps.  72). 


Prea  Cucernici  Părinţi, 

Iubiţi  credincioşi, 

în  paginile  luminoase  ale  Sf.  Scripturi,  adesea  întâlnim  cele  mai  di¬ 
verse  figuri  de  creştini  care  au  venit  la  Mântuitorul  Iisus  Hristos  în  do¬ 
rinţa  apropierii  de  Dumnezeu.  Toţi  s-au  bucurat  de  o  caldă  primire  şi  o 
mângâietoare  înţelegere  divină.  Inserăm  doar  câteva  exemple: 

—  Zaheu  vameşul  a  primit  binecuvântarea  mântuirii  casei  sale. 

—  Hananianca  şi  femeia  gârbovă  s-au  apropiat  de  Iisus  şi  pentru 
credinţa  lor  au  primit  tămăduire. 

—  învăţatul  Nicodim,  venind  la  Iisus,  a  înţeles  Taina  naşterii  din  nou. 

—  învăţătorul  de  lege  a  aflat  din  gura  lui  Iisus  ce  trebuie  să  facă 
în  viaţă  pentru  a  putea  moşteni  împărăţia  cerului. 

—  Tânărul  bogat,  în  dialogul  purtat  cu  Mântuitorul,  a  înţeles  şi  a 
priceput  adevărata  bogăţie. 

—  Femeia  păcătoasă,  în  pragul  Patimilor  Domnului,  a  primit  izbă¬ 
vire  trupească  şi  sufletească. 

—  Spre  sfârşitul  vieţii  pământeşti,  când  se  afla  răstignit  pe  cruce, 
tâlharul  din  dreapta  a  întors  capul  spre  Iisus  şi  a  zis:  „Pomeneşte-mâ. 
Doamne,  când  vei  veni  întru  împărăţia  Ta“. 

NIMENI  din  cei  ce  s-au  apropiat  de  Iisus  Hristos  nu  a  rămas  fără 
să  primească  ajutor,  mângâiere,  binecuvântare  şi  Har  dumnezeiesc. 

Nimeni  nu  a  rămas  fără  răspuns  la  întrebările  sale.  El  însuşi  a  în¬ 
demnat  pe  toţi  să  vină  la  El  să  ceară  cele  de  trebuinţă  vieţii,  spre  binele 
şi  spre  mântuirea  tuturor. 

Pentru  orice  credincios,  nu  e  nici  un  lucru  mai  de  preţ  decât  acela 
de  a  se  apropia  de  Dumnezeu  şi  a-şi  duce  viaţa  ^n  lumina  învăţăturilor 
date  prin  Biserică  de  Marele  învăţător  Iisus  Hristos. 

Dacă  în  Sf.  Scriptură  aflăm  atâtea  mărturii  despre  binefacerile  pe 
care  le-au  primit  cei  ce  s-au  apropiat  de  Domnul  Iisus,  se  cuvine  să  ne 
întrebăm  cum  putem  noi  creştinii  de  azi  să  ne  învrednicim  de  asemenea 
binefaceri  şi  care  sunt  căile  de  apropiere  de  Dumnezeu?  Cum  un  adevărat 
creştin  îşi  poate  rândui  rostul  vieţii,  încât  el  să  fie  mereu  cu  inima 
împăcată  că,  în  măsura  puterii  lui,  a  împlinit  voia  lui  Dumnezeu? 

Un  lucru  este  sigur,  că,  Dumnezeu,  în  bunătatea  şi  nemărginita  Sa 
iubire  de  oameni,  ne-a  lăsat  multe  căi  pentru  a  fi  aproape  de  El  şi  multe 
mijloace  prin  care  putem  primi  ajutorul  Lui  în  viaţă.  Cine  susţine  că  nu 
L-a  simţit  pe  Dumnezeu,  măcar  odată  în  viaţă,  acela  nu  spune  adevărul. 

Oricine  se  poate  apropia  de  Dumnezeu;  mic  sau  mare,  tânăr  sau 
bătrân,  bogat  sau  sărac,  învăţat  sau  mai  puţin  învăţat,  drept  sau  păcătos, 
bolnav  sau  sănătos. 

Domnul  nostru  Iisus  Hristos  a  venit  în  lume,  a  luat  chip  asemenea 
nouă,  ca  să  şteargă  toată  lacrima  de  la  toată  faţa,  să  fie  lumină,  mângâ¬ 
iere  şi  liman  tuturor  celor  ce  cred  în  El. 

Nici  un  om  nu  poate  spune:  ,, Pentru  mine  nu  este  Ioc  înaintea  lui 
Dumnezeu  şi  nici  nu  am  nevoie  de  El“!  Nimeni,  în  lume,  nu  este  atât  de 
păcătos  încât  să  nu-1  poată  ierta  Dumnezeu;  nimeni,  din  cei  ce  cred  în 
El,  nu  e  atât  de  bogat  încât  să  nu  aibă  lipsă  de  bogăţia  Lui  cea  veş¬ 
nică! 

Marea  întrebare  ce  ni  se  pune  fiecăruia  dintre  noi  este  următoarea: 
„Cum  ne  putem  apropia  de  Dumnezeu  şi  cum  putem  face  să  simţim  şi  noi 
bucuria  cea  mare  pe  care  a  simţit-o  dreptul  Simeon  când  L-a  întâmpinat 
pe  Dumnezeescul  Prunc,  zicând:  Acum  slobozeşte  pe  robul  Tău,  Stă¬ 
pâne  .  . .“. 

Iubiţi  credincioşi,  ca  să  ne  apropiem  de  Dumnezeu,  nu  trebuie  să 
fugim  de  lume,  nu  trebuie  să  ne  despărţim  de  părinţi,  de  fraţi  sau  de 
surori.  Nu  trebuie  nici  să  ne  urâm  viaţa,  să  nu  ne  îngrijim  de  ea,  de  da- 
datoriile  şi  obligaţiile  ce  le  avem  faţă  de  semenii  noştri,  de  societate.  Ar 
fi  greşită  enorm  părerea  că,  realizarea  acestei  stări  sublime  a  apropierii 
de  Dumnezeu  ne  cere  să  ne  retragem  din  lume,  să  ne  izolăm  de  oameni 
şi  în  singurătatea  noastră  să-L  aşteptăm  pe  Dumnezeu  venind  spre  noi. 

Ne  putem  apropia  de  Dumnezeu  nu  numai  prin  fapte,  ci  şi  prin  gân¬ 
durile  noastre  bune.  Oricând  se  zămisleşte  un  gând  bun  în  mintea  noastră 
şi  ori  de  câte  ori  ascultăm  de  glasul  tainic  al  cugetului  luminat  de  inten¬ 
ţii  bune,  urcăm  pe  scara  desăvârşirii  morale  şi  simţim  bucuria  negrăită 
a  unei  împliniri  sublime  „mai  aproape  de  Tine,  Doamne".  Chiar  şi  atunci 
când  ni  se  pare  că  toţi  ne-au  părăsit,  El  nu  ne  lasă  singuri,  ne  scoate  din 
prăpastia  disperării,  ne  dă  curaj  şi  ne  ajută  să  ieşim  din  impas  şi  ne  întă¬ 
reşte  să  ducem  la  bun  sfârşit  cele  bune  şi  folositoare  mântuirii  noastre. 

Dar  căile  majore,  bătătorite  de  toţi  creştinii  de-a  lungul  veacu¬ 
rilor  în  drumul  apropierii  de  Dumnezeu,  sunt  căile  celor  trei  mari  vir¬ 
tuţi:  credinţa,  nădejdea  şi  dragostea. 

Credinţa  e  forţa  spirituală  cu  care  ne  înzestrează  Dumnezeu  şi  prin. 
care  putem  fi  mereu  în  legătură  cu  El.  Ea  ne  aşază  în  braţele  lui  Dum¬ 
nezeu  şi  ne  încredinţează  că  nu  suntem  singuri.  Ea  dă  vieţii  noastre  echi¬ 
librul  necesar,  oferindu-ne  puterea  şi  încrederea  în  săvârşirea  binelui. 
Tot  ea  c  aceea  care  ne  arată  că  toate  strădaniile  de  mai  bine  nu  rămân 
zadarnice,  ci  vor  fi  binecuvântate  şi  răsplătite  de  Dumnezeu. 

Alături  de  credinţă,  adevăratul  creştin,  în  sprijinul  apropierii  do. 
Dumnezeu,  se  înarmează  şi  cu  virtutea  nădejdii  care-1  va  ţine  ancorat 
lot  timpul  lângă  mâna  Părintelui  ceresc.  Spun  marinarii  că,  în  vreme 
.de  furtună  pe  mare,  multe  din  vieţuitoarele  din  apă  se  lipesc  de  margi- 

nea  vapoarelor  ca  să  nu  le  ia  valurile  şi  să  piară.  Tot  aşa  ne  ţine  şi  pe 
noi  nădejdea  în  Dumnezeu. 

Dar  nu  te  poţi  apropia  de  cineva  pe  care  nu-1  cunoşti  şi  nu-1  iu¬ 
beşti.  De  aceea  apropierea  cea  mai  desăvârşită  de  Dumnezeu  ne-o  dă 
iubirea,  iubirea  de  Dumnezeu  şi  iubirea  faţă  de  cea  mai  aleasă  făptură 
a  lui  Dumnezeu  —  care  este  omul. 

De  aici,  putem  desprinde  concluzia  că  urcuşul  acesta  duhovnicesc 
este  condiţionat  de  apropierea  şi  iubirea  faţă  de  semenii  noştri.  Aşa  ne 
încredinţează  şi  Sf.  Evanghelist  Ioan,  prin  cuvintele:  „Dacă  zicem  că 
iubim  pe  Dumnezeu  pe  care  nu-1  vedem  şi  pe  fratele  nostru  —  pe  care-1 
vedem  îl  urâm,  nu  este  adevăr  în  gura  noastră". 

în  afara  celor  de  mai  sus,  Sf.  Evanghelie  a  lui  Hristos  ne  mai 
arată  şi  o  altă  cale  de  apropiere  de  Dumnezeu.  Aceasta  este  calea  rugă¬ 
ciunii,  a  rugăciunii  smerite  rostită  cu  credinţă  fierbinte  şi  neîndoiel¬ 
nică. 

Chemarea  de  a  ne  apropia  de  Dumnezeu  ne-o  face  şi  Sf.  Evanghelie 
de  astăzi,  dar  o  auzim  în  fiecare  duminică  şi  sărbătoare  la  Sf.  Liturghie: 
„Cu  frică  de  Dumnezeu,  cu  credinţă  şi  cu  dragoste  să  vă  apropiaţi". 

în  această  sublimă  chemare  ni  se  arată  şi  felul  cum  trebuie  să  ne 
apropiem  de  Dumnezeu,  cum  trebuie  să  ne  unim  cu  Hristos  prin  Taina 
Sf.  Cuminecături,  care  este  suprema  întâlnire  şi  trăire  cu  Dumnezeu.  El 
vine  la  noi  în  chip  tainic  şi  ni  se  oferă  în  chip  real  —  prin  preacuratul 
Său  Trup  şi  prin  Scump  Sângele  Său. 

Biserica  noastră  străbună  ne  cheamă  la  această  supremă  cină  şi 
mântuitoare  comuniune  cu  Hristos,  îndemnându-ne  de  veacuri  să  ne 
apropiem.  La  prima  vedere  pare  paradoxal  cuprinsul  acestei  chemări. 
Cum  să  ne  apropiem  „cu  frică  de  Dumnezeu"  de  vreme  ce  frica,  în  mod 
firesc,  nu  apropie,  ci  alungă  şi  desparte  pe  cei  ce  sunt  cuprinşi  de  ea? 
Explicaţia  e  simplă  —  aici  nu  este  vorba  de  „frică"  în  înţelesul  obişnuit 
al  cuvântului,  ci  este  vorba  de  fiorul  sfânt,  cutremurul  duhovnicesc,  evla¬ 
via  adâncă  —  pe  care  o  simte  creştinul  atunci  când  vine  să  se  unească  cu 
Hristos  —  prin  Sf.  Taine. 

In  drumul  apropierii  de  Dumnezeu,  fiecăruia  ni  se  cere  să  avem 
în  noi  acel  fior  pe  care-1  are  copilul  când  se  află  în  faţa  părintelui,  fior 
în  care  să  se  cuprindă  atât  dragostea  ce  o  purtăm  celui  ce  ne  ocroteşte 
cât  şi  grija  de  a  nu-1  fi  supărat  cu  ceva,  cu  voie  sau  fără  voie. 

îndemnul  de  a  ne  apropia  „cu  frică  de  Dumnezeu"  cuprinde  în  sine 
tot  respectul  şi  toată  recunoştinţa  pe  care  o  datorăm  Părintelui  ceresc, 
cinstea  cea  mare  de  a  ne  fi  învrednicit  să  ne  unim  tainic  cu  Hristos. 

în  privinţa  aceasta,  Sf.  Isaac  Şirul  ne-a  lăsat  înălţătoarele  cuvinte: 
„Când  vrei  să  te  apropii  de  Dumnezeu  intră  în  corabia  fricei,  ia  cârma¬ 
ciul  credinţei  şi  vei  ajunge  la  limanul  dragostei  de  Dumnezeu".  Cât  de 
minunate  sunt  aceste  cuvinte!  Ele  ne  arată  limpede  treptele  pe  care  se 
cuvine  să  urcăm  în  apropierea  noastră  de  Dumnezeu. 

în  această  Duminică  suntem  chemaţi  cu  toţii  să  ne  apropiem  de 
Dumnezeu,  de  bunătatea  Sa  părintească  şi  să  ne  silim  a  ne  învrednici  de 
bunătăţile  Sale  cereşti  —  care  sunt  gătite  nouă  şi  întregului  neam  ome¬ 
nesc.  Puţine  zile  ne  mai  despart  de  luminatul  praznic  al  Naşterii  Dom- 

nului  şi  Mântuitorului  nostru  Iisus  Hristos.  In  această  perioadă  de  recu¬ 
legere  sufletească,  să  facem  tot  ce  ne  stă  în  putinţă  pentru  a  ne  apro¬ 
pia  de  Pruncul  cel  Sfânt,  prin  gândurile  şi  faptele  noastre  bune,  prin 
rugăciune,  credinţă,  nădejde  şi  dragoste  faţă  de  El  şi  faţă  de  toţi  semenii 
noştri.  Să  ne  străduim  tot  timpul  a  urca  spre  cele  înalte,  prin  cele  sme¬ 
rite,  desprinzându-ne  de  toate  deprinderile  rele,  de  egoism,  de  patimi 
şi  de  mândrie  —  care  ne  desparte  de  Dumnezeu  şi  ne  îndepărtează  de 
oameni. 

Să  aducem  la  picioarele  lui  Iisus,  roadele  împăcării  cu  Dumnezeu, 
roadele  credinţei  şi  ale  iubirii  noastre  de  Dumnezeu  şi  de  oameni,  să 
realizăm  adevărata  apropiere  de  leagănul  divin,  învrednicindu-ne  ast¬ 
fel  să  cântăm  şi  noi  în  cor  cu  Sf.  îngeri  cel  mai  sublim  imn  ce  s-a  cântat 
vreodată  pe  pământ:  „Mărire  întru  cei  de  sus,  lui  Dumnezeu,  pe  pământ 
pace  şi  între  oameni  bunăvoire" . 


Preot  MIHAIL  RUSU 


Cronica  facultăţii 


DAFE  DE  SEAMA 

ASUPRA  ACTIVITĂŢII  DESFĂŞURATE  IN 
FACULTATEA  DE  TEOLOGIE  „ANDREI  ŞAGUNA" 
ÎN  ANUL  UNIVERSITAR  1997/1938 


1.  Cadrele  didactice  şi  procesul  de  învăţământ 

în  acest  an  universitar  au  funcţionat  9  profesori  titulari  şi  un  pro¬ 
fesor  asociat  —  toţi  fiind  atestaţi  şi  în  calitate  de  îndrumători  la  docto¬ 
rat  —  un  conferenţiar,  4  lectori,  5  asistenţi  şi  4  preparatori: 

1.  Pr.  Prof.  Dr.  Dumitru  Abrudan  —  Studiul  Vechiului  Testament  şi 

limba  ebraică; 

2.  Pr.  Prof.  Dr.  Vasile  Mihoc  —  Studiul  Noului  Testament; 

3.  Pr.  Prof.  Dr.  Mircea  Păcurariu  —  Istoria  Bisericii  Române; 

4.  Pr.  Prof.  Dr.  Aurel  Jivi  —  Istoria  bisericească  universală; 

5.  Diac.  Prof.  Dr.  Constantin  Voicu  —  Patrologie  şi  Literatură  post- 

patristică; 

6  Pr.  Prof.  Dr.  Ion  Bria  (de  la  Geneva)  —  Teologie  Dogmatică  şi  Ecu- 
menism; 

7.  Pr.  Prof.  Dr.  Ilie  Moldovan  —  Morală  creştină  şi  Spiritualitate  orto¬ 

doxă; 

8.  Episcop  Prof.  Dr.  Liviu  Laurenţiu  Streza  —  Teologie  Liturgică; 

9.  Diacon  Prof.  Dr.  Ioan  Floca  —  Drept  bisericesc; 

10.  Pr.  Prof.  Dr.  Ioan  Şebu  —  Omiletică  şi  Catehetică; 

11.  Pr.  Lector  Dr.  Vasile  Grăjdian  —  Muzică  bisericească  şi  Ritual; 

12.  Pr.  Lector  Drd.  Mircea  Ielciu  —  Istorie  şi  spiritualitate  bizantină; 

13.  Pr.  Lector  Drd.  Irimie  Marga  —  îndrumări  misionare; 

14.  Pr.  Lector  Dr.  Mihai  Iosu  —  Formare  duhovnicească  şi  misionară  (cu 

activităţi  de  duhovnic  I); 

15.  Pr.  Asist.  Drd.  Nicolae  Moşoiu  —  la  Teologie  Dogmatică; 

16.  Asist.  Drd.  Sebastian  Moldovan  —  la  Morală  Creştină; 

17.  Asist.  Drd.  Ciprian  Streza  —  la  Teologie  Liturgică; 

18.  Pr.  Asist.  Drd.  Constantin  Necula  —  la  Omiletică  şi  Catehetică; 

19.  Asist.  Drd.  Daniel  Mihcc  —  la  Noul  Testament; 

20.  Preparator  Drd.  Sorin  Dobre  —  la  Muzică  bisericească; 

21.  Preparator  Drd.  Pr.  Constantin  Oancea  —  la  Vechiul  Testament  (şi 

cu  atribuţii  de  duhovnic  II); 

22.  Preparator  Lucian  Colda  (la  „plata  cu  ora“). 

Au  suplinit:  Episcop  Liviu  Laurenţiu  Streza  (Pastorala),  Conf.  Dorin 
Oancea  (Limba  engleză),  Lector  Mircea  Ielciu  (Limba  latină),  Asist.  Da¬ 
niel  Mihoc  (Limba  greacă).  A  beneficiat  de  o  bursă  de  studii  pentru  în¬ 
tregul  an  universitar  asistentul  Ciprian  Streza,  care  a  făcut  studii  de 
Limba  greacă  veche  la  Universitatea  din  Bielefeld,  Germania.  D-ra  Co- 
druţa  Grădinara,  preparator  la  secţia  „Teologie  —  Asistenţă  socială",  a 
avut  o  bursă  de  studii  Ia  Universitatea  din  Leeds  —  Marea  Britanie, 
unde  a  obţinut  o  diplomă  de  „maşter"  în  Asistenţa  Socială. 

Cursurile  speciale  de  Pedagogie,  Didactică  şi  Metodică  au  fost  su¬ 
plinite  de  Prof.  gr.  I,  Eugenia  Stroia  (|  19  iulie  1998). 

Conducerea  Facultăţii  a  avut-o,  în  continuare,  Pr.  Prof.  Dr.  Mircea 
Păcurarul,  în  calitate  de  decan,  ajutat  de  Diacon  Conf.  Dr.  Dorin  Oancea, 
ca  secretar  ştiinţific  (de  la  1  februarie  1998)  şi  Pr.  Prof.  Dr.  Vasile  Mihoc, 
şef  de  catedră. 

Odată  cu  încheierea  anului  universitar,  Prof.  Dr.  Ioan  Floca  şi  Prof. 
Dr.  Ilie  Moldovan  au  fost  pensionaţi  pentru  limită  de  vârstă  (70  de  ani), 
rămânând,  în  continuare,  ca  „profesori  consultanţi",  pentru  îndrumarea 
doctoranzilor  şi  masteranzilor. 

Procesul  de  învăţământ  s-a  desfăşurat  în  bune  condiţii,  toate  cadrele 
didactice  5ndeplinindu-şi  îndatoririle  lor  didactice  (cursuri,  seminarii, 
consultaţii). 


2.  Studenţii 


în  acest  an  universitar  au  fost  înscrişi  511  studenţi,  repartizaţi  astfel: 


Teologie  Pasională 
Teologie  —  Limba  română 
Teologie  —  Limba  engleză 
Teologie  —  Limba  franceză 
Teologie  —  Limba  germană 
Teologie  —  Asistenţă  socială 


—  250  studenţi; 

—  96  studenţi; 

—  42  studenţi; 

—  40  studenţi; 

—  5  studenţi; 

—  78  studenţi. 


Din  aerat  total.  273  au  fost  fete.  Un  număr  de  57  absolvenţi  ai  altar 
Facultăţi  sunt  înscrişi  şi  la  Facultatea  noastră. 

La  cursurile  postuniversitare  au  fost  înscrişi  32  de  masteranzi, 
pentru  patru  secţii  de  discipline  teologice:  biblică,  istorică,  sistematică 
şi  practică. 

La  examenul  de  doctorat  din  sesiunea  octombrie  1997  au  fost  decla¬ 
raţi  admişi  12  doctoranzi  (din  18  candidaţi).  în  total,  în  acest  an  uni¬ 
versitar  am  avut  74  doctoranzi. 

Examenele  şi  colocviile  anuale  au  avut  lcc  în  sesiunile  ianuarie — 
februarie,  iunie  şi  septembrie.  Au  fost  declaraţi  nepromovaţi  10  studenţi; 
un  număr  de  3  studenţi  au  cerat  transferul  la  alte  Facultăţi;  în  schimb, 
din  alte  centre  universitare  au  venit  la  noi  6  studenţi. 

Examenele  de  licenţă  au  avut  loc  în  sesiunile  februarie  şi  iunie 
1998;  examenele  la  cursurile  de  „maşter"  în  iunie  1998,  iar  cele  par¬ 
ţiale  de  doctorat,  în  martie  şi  octombrie. 

3.  Activitatea  extraşcolară  a  cadrelor  didactice 

Toate  cadrele  didactice  au  publicat  felurite  studii,  articole,  recenzii, 
predici,  în  presa  noastră  bisericească,  au  susţinut  conferinţe  publice  în 
Sibiu  şi  alte  localităţi,  au  dat  interviuri  în  presă,  la  radio  şi  TV.  „Revista 
Teologică"  de  la  Sibiu  este  condusă  de  un  comitet  de  redacţie  format  din 
şase  cadre  didactice,  sub  îndrumarea  I.  P.  S.  Mitropolit  Antonie,  sub  re¬ 
dacţia  Pr.  prof.  dr.  Aurel  Jivi  (ajutat  de  asistent  Sebastian  Moldovan). 
Ziarul  „Telegraful  Român"  este  redactat  —  de  20  de  ani  —  de  Pr.  prof. 
dr.  Dumitru  Abrudan.  Principalele  lucrări  publicate  de  profesori,  lectori 
şi  asistenţi  sunt  următoarele: 

Pr.  prof.  dr.  Mircea  Păcurariu:  Episcopia  Huşilor.  Scurt  istoric  —  în 
voi.  „Cronica  Episcopiei  Huşilor",  IV,  1998,  p.  15 — 70;  diferite  articole  in 
„Telegraful  Român"  şi  alte  periodice;  peste  10  conferinţe  publice  şi  peste 
10  expuneri  la  Radio  şi  TV. 

Episcop  Prof.  dr.  Liviu  Laurenţiu  Streza  publică  „Editoriale"  în 
fiecare  număr  din  „Foaia  diecezană"  de  la  Caransebeş,  pe  care  o  îndrumă. 

Pr.  prof.  dr.  Vasile  Mihoc:  Traducerea  din  limba  franceză  a  lu¬ 
crării  lui  Jean  Claude  Larchet  „Terapia  bolii"  (Sibiu,  1997,  160  p.): 
mai  multe  articole  cu  caracter  exegetic  în  periodicul  „Iisus  Biruitorul" 
pe  care  îl  conduce. 

Pr.  prof.  dr.  Ilie  Moldovan:  „Credinţa  strămoşească  în  faţa  ofen¬ 
sivei  antihristice  sectare"  (Beiuş,  1998,  436  p.). 

Diac.  Conf.  dr.  Dorin  Oancea  —  traducerea  lucrării  lui  John  Boss 
„Creştinismul  în  Occident". 

Toţi  ceilalţi  au  diferite  colaborări  la  „Revista  Teologică",  „Telegra¬ 
ful  Român",  „îndrumătorul  bisericesc"  de  la  Sibiu  etc. 

Mai  mulţi  profesori  au  prezentat  expuneri  şi  interviuri  la  posturi 
naţionale  de  Radio  şi  televiziune:  Pr.  prof.  Mircea  Păcurariu,  Pr.  prof. 
Ilie  Moldovan,  Pr.  prof.  Aurel  Jivi,  Pr.  Asist.  Constantin  Necula  ş.a. 

Pr.  prof.  dr.  Vasile  Mihoc  îndrumă  —  în  continuare  —  activitatea 
Asociaţiei  misionare  „Oastea  Domnului"  şi  face  parte  din  conducerea 
Asociaţiei  medical-creştine  „Christiana"  din  Bucureşti. 

Pr.  prof.  dr.  Ilie  Moldovan  îndrumă  activitatea  Asociaţiei  „Pro 
Vita"  din  Sibiu  şi  a  organizat  o  serie  de  acţiuni  cu  caracter  „ecologic" 
în  Sibiu  şi  în  alte  localităţi. 

Pr.  prof.  dr.  Mircea  Păcurariu  a  rostit  peste  10  conferinţe  publice 
în  Sibiu  şi  alte  localităţi  din  ţară  şi  peste  10  expuneri  la  Radio  şi  TV. 

Pr.  Lector  Vasile  Grăjdian  şi  asistent  Sorin  Dobre  au  condus  corul 
catedralei  mitropolitane  şi  cel  al  Facultăţii  de  Teologie.  Ca  şi  în  anii 
precedenţi,  au  dirijat  concertul  de  colinde  în  catedrala  mitropolitană, 
în  preajma  sărbătorilor  Crăciunului. 

4.  Participări  la  întruniri  ecumenice  sau  ştiinţifice 

Pr.  prof.  Dr.  Aurel  Jivi  a  participat  la  cel  de-al  Xl-lea  Congres  in¬ 
ternaţional  „Tesalonicul  creştin",  cu  o  comunicare  (Tesalonic,  octombrie 
1997),  la  a  Vl-a  întrunire  a  Comisiei  Internaţionale  de  dialog  teologic 

dintre  Biserica  Ortodoxă  şi  Aliauţa  Mondială  a  Bisericilor  Reformate 
(Grecia,  iunie  1998),  la  o  întrunire  ortodoxă  în  Siria  (mai,  1998). 

Diac.  Conf.  dr.  Dorin  Oancea  a  avut  discuţii  cu  o  seamă  de  profe¬ 
sori  şi  a  rostit  conferinţe  la  Academia  Evanghelică  din  Hofgeismar  — 
Kassel  în  Germania  şi  la  Facultatea  de  teologie  catolică  din  Graz,  în  no¬ 
iembrie  1997.  In  august  1998,  a  participat  la  întrunirea  unei  societăţi 
ecumenice  la  Uppsala. 

Pr.  prof.  dr.  Dumitru  Abrudan  a  participat  la  Simpozionul  interna¬ 
ţional  iudeo-creştin  de  la  Mănăstirea  Durău  (august  1998). 

Facultatea  noastră  a  încheiat  „parteneriate“  cu  Facultatea  de  Teolo¬ 
gie  a  vechilor  catolici  din  Berna  —  Elveţia,  unde  a  trimis  5  absolvenţi 
ai  cursurilor  de  maşter  pentru  o  specializare  de  câte  o  lună  şi  cu  Facul¬ 
tatea  de  Teologie  din  Graz  —  Austria. 

Facultatea  a  fost  vizitată  de  mai  mulţi  teologi  de  peste  hotare. 

5.  Activitatea  studenţilor 

Un  număr  însemnat  de  studenţi  activează  în  cadrul  Asociaţiei  Stu¬ 
denţilor  Creştini  Ortodocşi  din  România  (ASCOR),  filiala  Sibiu,  sub 
îndrumarea  studentului  Câmpean  Alin.  In  prima  săptămână  din  Postul 
Crăciunului  şi  al  Paştelui,  ASCOR-ul  a  organizat  „Sărbătorile  Ortodo¬ 
xiei",  cu  câte  un  ciclu  de  conferinţe  în  aula  Facultăţii,  susţinute  de  pro¬ 
fesorii  noştri  sau  de  invitaţi  din  afară. 

Asociaţia  Studenţilor  Ortodocşi  pentru  Ajutor  Social  (ASOAS)  îşi 
desfăşoară  activitatea  în  bune  condiţiuni. 

înainte  de  Crăciun,  corul  studenţilor  a  dat  tradiţionalul  concert  de 
colinde,  iar  grupuri  de  studenţi  au  colindat  la  Universitate,  în  câteva 
întreprinderi,  pe  profesori  şi  diferite  persoane  din  oraş. 

Grupuri  mici  de  studenţi  au  organizat  excursii  de  studii  la  diferite 
mănăstiri  din  ţară.  Reprezentanţi  ai  studenţilor  au  participat  Ia  Adunarea 
europeană  a  tineretului  de  la  Viena  (dec.  1997),  la  Forumul  tineretului 
din  localitatea  La  Feclaz  —  Franţa  şi  la  Comunitatea  din  Taize  — Franţa. 

Câţiva  studenţi  şi  absolvenţi  ai  cursurilor  de  maşter  au  benefici  al 
de  burse  de  studii  în  străinătate:  Ciprian  Streza  în  Germania,  Călin  Bar- 
bolovici  la  Roma,  alţi  câţiva  la  Facultatea  de  Teologie  -a  vechilor  catolici, 
din  Berna,  (Paul  Brusanowscki,  Agena  Preda,  Diana  Lostun),  iar  Iul  ian  a 
Streza,  bibliotecară,  a  avut  o  bursă  de  studii  Ia  Paris. 

6.  Formarea  duhovnicească  a  studenţilor  a  fost  încredinţată  părin¬ 
telui  lector  Mihai  Icsu,  ajutat  de  părintele  asistent  Constantin  Necula 
şi  de  Pr.  Preparator  Constantin  Oancea. 

In  capela  Facultăţii  s-au  oficiat  zilnic  Utrenia  şi  Slujba  de  scară, 
iar  în  zilele  de  miercuri  şi  vineri  Sfânta  Liturghie.  In  fiecare  Duminica 
s-a  săvârşit  Sfânta  Liturghie,  cu  două  predici  rostite  de  studenţii  din 
anul  IV.  Toţi  studenţii  s-au  spovedit  şi  împărtăşit  în  Postul  Crăciunului 
şi  cel  al  Paştilor. 

Ca  şi  în  anii  precedenţi,  un  număr  de  120  de  studenţi  au  fost  cazaţi 
în  internatul  Facultăţii;  alţii  locuiesc  la  părinţi  (în  cazul  celor  cu  domi¬ 
ciliul  stabil  în  Sibiu),  la  rude  sau  la  alte  persoane.  Dintre  studente,  cele 
mai  multe  au  fost  cazate  în  internatul  Liceului  de  Industrie  Alimentară. 

7.  Biblioteca  are  un  număr  de  peste  200  000  titluri  de  carte  (cu  peste 
250  000  volume),  la  care  se  adaugă  „fondul  de  patrimoniu“,  cu  1  800  de 
cărţi  vechi  şi  rare,  562  manuscrise  şi  arhiva,  cu  aproximativ  100  000 
piese,  mai  cu  seamă  corespondenţă. 

S-au  primit  donaţii  din  partea  Patriarhiei,  a  Arhiepiscopiei  Sibiu¬ 
lui,  a  unor  preoţi  —  foşti  studenţi  ai  Facultăţii. 

Au  funcţionat  patru  bibliotecari:  Iuliana  Streza,  licenţiată  în  Teo¬ 
logie.  Diana  Lostun,  doctorand  în  Teologie,  Violeta  Crivăţ,  licenţiată  în 
Biblioteconomie  şi  Cornel  Secelean,  licenţiat  în  Teologie. 

8.  Secretariatul  Facultăţii  este  format  din  doamna  Marcela  Ropotul 
î  i  domnişoara  Elvira  Zămăcău,  absolventă  a  Facultăţii  noastre. 

Cantina  Facultăţii  a  funcţionat  în  bune  condiţii,  sub  conducerea 
domnului  Ioan  Sabău. 

Sectorul  administrativ-eccnomic  a  fost  condus  de  domnul  Gheorghe 
Chioreau,  licenţiat  în  Teologie.  S-au  făcut  o  serie  de  reparaţii  curente, 
toate  pe  cheltuiala  Universităţii. 

Decan, 

Pr.  Prof.  Dr.  MIRCEA  PÂCURARIU 


EVENIMENTE  CU  CARACTER  ECUMENIC  LA  SIBIU 1 


Oraş  cu  tradiţie  ecumenică,  care  nu  a  cunoscut  războaie  fraticide 
intre  confesiunile  creştine,  ci  mai  degrabă  relaţii  armonioase,  Sibiul 
a  găzduit  în  ultimele  zile  ale  lunii  octombrie  un  eveniment  cu  profundă 
semnificaţie  ecumenică.  Universitatea  „Lucian  Blaga“,  la  propunerea  Fa¬ 
cultăţii  de  Teologie  Ortodoxă  „Andrei  Şaguna",  a  decis  să  acorde  titlul 
de  „Doctor  Honoris  Causa"  unor  personalităţi  ale  teologiei  contemporane: 
mitropolitului  Panteleimon  Rodopoulos  din  Tesalonic  (Grecia),  pr.  praf. 
dr.  Philip  Harnoncourt  din  Graz  (Austria),  prof.  dr.  Friedrich  Ileyer 
din  Heidelberg  (Germania)  şi  prof.  dr.  Ulrich  Luz  din  Berna  (Elveţia).  Cu 
alte  cuvinte,  unui  ortodox,  unui  romano-catolic,  unui  evanghelic  şi  unui 
reformat  —  act  ce  se  constituie  intr-un  simbol  al  ecumenismului  creştin 
la  sfârşitul  secolului  XX.  Deoarece  mitropolitul  Panteleimon,  din  bine¬ 
cuvântate  motive,  nu  a  putut  fi  în  perioada  menţionată  în  oraşul  nostru, 
ceremonia  a  cuprins  doar  trei  acordări  ale  înaltei  distincţii  academice, 
urmând  oa  distinsului  ierarh  grec  să-i  fie  dat  titlul  pe  deplin  meritat 
in  luna  noiembrie. 

Marcate  de  spiritul  ecumenismului,  evenimentele  din  26 — 28  octom¬ 
brie  s-au  derulat  pe  trei  direcţii:  ceremonia  triplei  decernări  a  titlului 
de  „Doctor  Honoris  Causa“,  întâlniri  în  cadrul  parteneriatelor  existente 
intre  facultăţile  teologice  şi  desfăşurarea  simpozionului  interconfesional 
şi  internaţional  „Biserică  şi  politică'*. 

în  continuare  vom  face  o  scurtă  prezentare  a  evenimentelor,  ma- 
nifrstându-ne  totodată  regretul  pentru  neputinţa  de  a  reda  în  rândurile 
ce  urmează  atmosfera  deosebită  a  acestor  zile  în  deplinătatea  ei. 

Parteneriate  între  facultăţi  teologice 

Oaspeţii  din  Graz  au  sosit  în  Sibiu  în  24  octombrie,  seara,  fiind 
întâmpinaţi  de  arhidiac.  conf.  dr.  Dorin  Oancea,  secretar  ştiinţific  al 
al  Facultăţii  de  Teologie  „Andrei  Şaguna"  şi  de  pr.  lect.  Irimie  Marga, 
cărora  le  revin  în  mare  parte  meritele  pentru  buna  desfăşurare  a  eve¬ 
nimentelor  amintite  mai  sus.  A  doua  zi  fiind  duminică,  ei  au  participat 
la  Sf.  Liturghie  în  Catedrala  Mitropolitană,  după  care  au  vizitat  mănăs¬ 
tirea  Sâmbăta.  Dimineaţa  zilei  de  Sf.  Dumitru  au  petrecut-o  la  Sibiel, 
unde  după  Sf.  Liturghie  au  vizitat  muzeul  de  icoane  pe  sticlă. 


1  Textul  de  mal  jos  reproduce,  cu  mici  modificări,  articolul  publicat  în  Tele¬ 
graful  Român  nr.  37—40/1998,  la  care  s-a  adăugat  paragraful  I.P.S.  Panteleimon 
Rodopoulos  -  Doctor  Honoris  Causa  al  Universităţii  sibiene,  respect  ându-se  astfel  or¬ 
dinea  cronologică  a  evenimentelor  din  octombric-noiembrie  1998. 

După  amiază,  după  o  scurtă  rugăciune  comună  în  Capela  Facul¬ 
tăţii  de  Teologie,  a  avut  loc  întâlnirea  oficială  dintre  profesorii  şi  stu¬ 
denţii  teologi  sibieni,  reprezentantul  Facultăţii  de  Teologie  Evanghe¬ 
lică  din  Berna  şi  delegaţii  Facultăţii  de  Teologie  Romano-Catolică  din 
Graz.  La  întâlnire  au  fost  de  asemenea  prezenţi  decanul  şi  profesorii  In¬ 
stitutului  Teologic  Evanghelic  din  Sibiu,  precum  şi  prof.  dr.  Hahn,  din 
partea  Facultăţii  de  Teologie  Evanghelică  din  Miinchen.  Delegaţia  din 
Graz  e  formată  din  profesori,  studenţi,  vicarul  Arhiepiescopiei  Romano- 
Catolice  din  Graz  şi  membri  ai  fundaţiei  „Pro  Oriente**. 

Discuţiile  au  avut  ca  subiect  parteneriatele  existente  între  cele 
două  facultăţi  reprezentate  de  oaspeţi  (Graz  şi  Berna)  şi  cele  sibiene, 
trasarea  liniilor  generale,  precum  şi  a  modalităţilor  de  concretizare  ale 
lor.  Parteneriatul  cu  facultatea  din  Graz  a  fost  încheiat  cu  un  an  în  urmă. 
„Părintele  spiritual**  al  acestui  demers,  cum  a  fost  numit  pr.  prof.  dr. 
Philipp  Hamoncourt  de  către  colegul  său,  prof.  dr.  Larcher,  prodecan 
al  Facultăţii  din  Graz,  este  o  cunoştinţă  mai  veche  a  teologilor  sibieni. 
După  cum  mărturiseşte  chiar  Domnia  Sa,  atracţia  faţă  de  Răsărit  a  în¬ 
ceput  în  vremurile  tragicei  rupturi  pe  care  a  produs-o  ridicarea  Zidului 
d:n  Berlin,  vremuri  pe  care  le-a  trăit  la  faţa  locului.  A  simţit  atunci 
zidul  trecând  chiar  prin  mijlocul  fiinţei  sale  şi  n-a  putut  niciodată  să 
se  identifice  ca  parţinând  doar  unei  părţi  a  Europei.  Tot  de  atunci  a  cău¬ 
tat  ca  în  fiecare  an  să  vadă  şi  să  cunoască  câte  o  regiune  din  Europa 
de  Est. 

Profesorul  Ulrich  Luz  este  titularul  catedrei  de  Studiul  Noului 
Testament  la  Facultatea  de  Teologie  Evanghelică  din  Berna.  Trebuie 
să  menţionăm  aici  că  de  mai  bine  de  doi  ani  există  un  parteneriat  între 
cele  două  facultăţi  teologice  sibiene  (ortodoxă  şi  evanghelică),  de-o  parte, 
şi  cele  două  din  Berna  (evanghelică  şi  vechi-catolică)  de  cealaltă  parte, 
parteneriat  ce  are  în  vedere  schimbul  de  profesori  şi  doctoranzi  pentru 
perioade  scurte.  Ce  propune  profesorul  Luz  acum  este  un  proiect  de  în¬ 
zestrare  a  bibliotecilor  celor  două  facultăţi  teologice  sibiene.  Se  ştie  că 
mai  toţi  doctoranzii  care  beneficiază  de  studii  de  specializare  în  străină¬ 
tate  se  văd  confruntaţi  cu  o  greutate  comună  la  reîntoarcerea  în  ţară: 
lipsa  bibliografiei,  a  lucrărilor  care,  deşi  atât  de  necesare,  nu  se  găsesc 
în  bibliotecile  noastre.  Alături  de  alţi  bibliofili,  constituţi  în  asociaţia 
Amici  Bibliothecae  Clasicae  Petropolitanae,  profesorul  Luz  a  înfiinţat 
deja  o  întreagă  bibliotecă  în  Rusia.  Consecvent  în  această  direcţie,  el  a 
trimis  deja  o  serie  de  cărţi  pentru  bibliotecile  din  Sibiu  şi  doreşte  să-şi 
vadă  proiectul  materializat,  ceea  ce  ar  fi  spre  folosul  nostru  în  primul 
rând.  Căci  după  cum  afirma  decanul  Institutului  Teologic  Evanghelic, 
prof.  dr.  Hans  Klein,  în  Biblioteca  Mitropoliei  din  Sibiu  s-au  găsit  me¬ 
reu  cărţi  de  valoare,  fapt  pentru  care  ea  era  frecventată  şi  de  teologii 
evanghelici  care  nu  găseau  multe  dintre  aceste  luqrări  în  biblioteca  lor. 
Ar  fi  păcat  ca  această  tradiţie  să  nu  se  perpetueze,  păstrându-se  renumele 
bibliotecii  intr-o  perioadă  în  care,  din  păcate,  achiziţionarea  unei  cărţi 
a  devenit  un  lux. 

Se  are  în  vedere  şi  un  viitor  parteneriat  cu  Facultatea  de  Teologie 
din  Miinchen,  în  cadrul  căreia  funcţionează  de  anul  acesta  şi  o  secţie 
de  teologie  ortodoxă. 

In  intervenţiile  lor,  pr.  prof.  dr.  Mircea  Păcurariu,  decanul  facul¬ 
tăţii  sibiene,  precum  şi  ceilalţi  membri  ai  corpului  didactic,  pr.  prof.  dr. 
Dumitru  Abrudan,  pr.  prof.  dr.  Aurel  Jivi  şi  arhidiac.  conf.  dr.  Dorin 
Oancea  au  subliniat  în  repetate  rânduri  fondul  ecumenic  al  întâlnirii, 
dorinţa  de  apropiere  şi  cunoaştere  reciprocă  fiind  „centrul  de  gravitaţie** 
al  acestui  eveniment. 

Decernarea  titlului  de  „Doctor  Honoris  Causa" 

Mairţi,  27  octombrie,  a  avut  loc  ceremonia  decernării  titlului  de 
„Doctor  Honoris  Causa"  teologilor  amintiţi.2  Pentru  a  sublinia  în  mod 
simbolic  deschiderea  sa  ecumenică,  Universitatea  „Lucian  Blaga“,  la  pro¬ 
punerea  Facultăţii  de  Teologie,  se  gândise  la  o  singură  ceremonie  de  de¬ 
cernare  a  patru  titluri  „Doctor  Honoris  Causa",  celor  patru  teologi  re¬ 
prezentanţi  ai  principalelor  confesiuni  creştine  de  azi.  Cum  menţionam 
mai  sus,  înalt  Prea  Sfinţitul  Panteleimon  nu  a  putut  veni  cu  această 
ocazie  în  Sibiu,  astfel  că  titlul  i-a  fost  decernat  pe  12  noiembrie  1993, 
în  cadrul  unei  ceremonii  separate. 

Festivitatea  s-a  desfăţurat  în  aula  „Avram  Iancu"  a  Facultăţii  de 
Teologie  „Andrei  Şaguna",  într-o  atmosferă  festivă,  de  înaltă  ţinută  aca¬ 
demică.  Ea  -a  fost  condusă  de  prof.  dr.  Dorin  Stoicescu,  secretar  ştiinţific 
al  Universităţii. 

Cele  trei  „Laudatio"  -  elogieri  ale  personalităţilor  celor  trei  teo- 
iGgi,  au  fost  rostite  de  pr.  prof.  dr.  Mircea  Păcurariu,  pr.  prof.  dr.  Vasile 
Mihoc  şi  arhidiac.  ccnf.  dr.  Dorin  Oancea.  Din  ele  rezultă  cu  claritate 
motivele  ce  au  stat  la  baza  decernării  înaltei  distincţii  academice. 

Nonagenarul  profesor  Friedrich  Heyer  se  numără  printre  teologii 
străini  de  prestigiu  care  au  publicat  importante  studii  şi  cercetări  des¬ 
pre  Ortodoxie.  Profesor  de  Istorie  a  confesiunilor  creştine  la  Facultatea 
de  teologie  din  Heidelberg,  s-a  remarcat  nu  numai  prin  prodigioasa  sa 
activitate  ştiinţifico-didactică  ci  şi  prin  deschiderea  sa  ecumenică,  el  fiind 
iniţiatorul  „Seminarului  Teologic  Sud-Est  European"  şi  al  „Societăţii 
Sud-Est  Europene",  la  întrunirile  cărora  au  participat  mari  teologi  ro¬ 
mâni,  cum  ar  fi  regretaţii  profesori  sibieni  Dumitru  Stăniloae.  Nicclae 
Balca,  Teodor  Bodogae  sau  profesorii  Mircea  Păcurariu,  Sebastian  Şebu, 
Ioan  Vasile  Leb  şi  alţii.  Prof.  Heyer  a  îndrumat  munca  unor  tineri  teo¬ 
logi  români  care  şi-au  făcut  studiile  de  doctorat  la  Heidelberg,  iar  în 
cele  câteva  rânduri  în  care  a  vizitat  Sibiul  a  ţinut  conferinţe  şi  la  facul¬ 
tatea  de  teologie  ortodoxă  de  aici. 

..Mulţumesc  lui  Dumnezeu  că  mi-a  dat  darul  apropierii  de  Orto¬ 
doxie"  —  cu  aceste  cuvinte  şi-a  început  distinsul  profesor  alocuţiunea 
sa,  mulţumind  apoi  celor  ce  i-au  acordat  această  înaltă  distincţie  şi  celor 
prezenţi  la  festivitate.  Domnia  Sa  a  povestit  apoi  cum,  cu  ccazia  unei 


2  Textul  celor  patru  „Laudatio"  este  prezentat  oa  anexă  a  prezentului  articol. 

călătorii  la  Muntele  Athos,  a  participat  la  slujba  Miezonopticii  într-una 
din  mănăstirile  de  acolo.  Atmosfera  mistică,  sentimentele  înălţătoare  în¬ 
cercate,  i-au  sădit  în  suflet  atracţia  pentru  Ortodoxie.  Mai  târziu,  fiind 
prizonier  de  război  în  Rusia,  a  cunoscut  îndeaproape  viaţa  Bisericii  Or¬ 
todoxe  din  Ucraina,  căreia  i-a  dedicat  un  spaţiu  larg  în  activitatea  ştiin¬ 
ţifică  ulterioară.  A  avut  de  asemenea,  cinstea  să  cunoască  teologi  (renu¬ 
miţi  români:  părintele  Dumitru  Stăniloae,  părintele  Liviu  Stan,  părin¬ 
tele  Nicolae  Balca.  Ultimele  sale  cuvinte  s-au  îndreptat  spre  tineiii  teo¬ 
logi  din  sală,  cei  care  prin  activitatea  lor  viitoare  poartă  mai  departe 
lupta  pentru  o  lume  izbăvită  de  lucrarea  diabolică  şi  tot  mai  pătrunsă 
de  lucrarea  Duhului  Sfânt. 

Profesor  de  Liturgică  la  Facultatea  de  Teologie  din  Graz,  dr.  Philipp 
I-Iarnonccurt  s-a  născut  în  anul  1931.  Lucrările  sale  de  liturgică  şi  mai 
ales  cele  despre  ecumenism,  contactele  pe  care  le-a  avut  cu  Europa  de 
Est  în  general  şi  cu  Sibiul  în  special,  apropierea  sa  de  Ortodoxie  şi  de 
teologii  ortodocşi  -  toate  acestea  l-au  impus  ca  model  în  ochii  celor  pentru 
care  frăţietatea  şi  comuniunea  creştinilor  reprezintă  un  ideal. 

Ca  semn  al  apropierii  sale  de  Bisercia  Ortodoxă  Română,  de  Sibiu, 
de  cei  prezenţi  la  ceremonie,  pr.  prof.  dr.  Hamoncourt  şi-a  rostit  scurta 
alocuţiune  în  limba  română,  mărturisind  că  apreciază  iniţiativa  Univer¬ 
sităţii  din  Sibiu  ca  pe  o  recunoaştere  a  caracterului  ecumenic  al  activi¬ 
tăţii  sale  şi  a  dragostei  sale  pentru  Ortodoxie. 

La  cele  menţionate  mai  sus  despre  prof.  dr.  Ulrich  Luz  vom  adăuga 
meritele  ce  îi  revin  în  sprijinirea  şi  relansarea  studiilor  biblica  la  nivel 
înalt  în  ţările  Europei  de  Est.  De  altfel  numele  său  este  bine  cunoscut 
în  Apus,  unde  a  publicat  un  număr  impresionant  de  studii  şi  lucrări  in 
domeniul  teologiei  biblice,  precum  şi  comentarii  la  cărţile  Noului  Testa¬ 
ment.  Domniei  sale  îi  revine  un  merit  deosebit  în  organizarea  „Simpo¬ 
zionului  de  studii  biblice  Est-Vest“,  al  cărui  prim  seminar  a  avut  loc 
anul  acesta  la  mănăstirea  Neamţ. 

Simpozionul  „Biserică  şi  politică"3 

Atmosfera  academică  a  zilei  a  continuat  şi  după  amiază.  Simpo¬ 
zionul  „Biserică  şi  politică"  a  focalizat  atenţia  tuturor  prin  comunică¬ 
rile  şi  referatele  prezentate.  Primele  conferinţe  au  fost  susţinute  de  prof. 
dr.  U.  Luz  şi  de  pr.  prof.  dr.  Vasile  Mihoc.  Deoarece  numele  teologilor 
români  care  au  prezentat  referate  —  pr.  prof.  dr.  Hans  Klein  şi  pr.  prof.  dr. 
Vasile  Mihoc  —  ne  sunt  binecunoscute,  ambii  fiind  recunoscuţi  ca  doi  teo¬ 
logi  de  valoare  ai  teologiei  biblice  din  România,  vom  prezenta  în  conti¬ 
nuare  cu  precădere  referatele  şi  conferinţele  prezentate  de  teologii  din 
Berna  şi  Graz.  Amintim  însă  că  cele  două  contribuţii  venite  din  partea 
teologilor  sibieni  s-au  bucurat  de  aprecierea  celor  prezenţi.  Astfel,  prof. 
Otto  Konig  şi-a  început  conferinţa  referindu-se  la  materialul  prezentat 
de  pr.  prof.  dr.  Vasile  Mihoc  despre  vocaţia  profetică  a  Bisericii  în  zilele 


3  Vom  prezenta  pe  scurt  referatele  şl  conferinţele  susţinute,  textul  lor  inte¬ 
gral  urmând  să  fie  publicat  ulterior. 

noastre.  Proî.  Klein  i-a  uimit  pe  cei  prezenţi  prin  maniera  în  care  >a  reu¬ 
şit  să-şi  expună  punctul  de  vedere,  clar  şi  concis,  amintindu-ne  parcă  de 
un  adevăr  des  uitat:  a  fi  esenţial  în  lumea  de  azi  e  o  virtute. 

Conferinţa  susţinută  de  prof.  dr.  Ulrich  Luz  poartă  titlul  ,, Biserică  şi 
politică  din  perspectivă  neotestamentară" .  După  opinia  Domniei  Sale, 
relaţia  dintre  Biserică  şi  Stat,  aşa  cum  se  prezintă  ea  azi  în  lume,  nu  se 
întemeiază  direct  pe  date  biblice  sau  patristice.  Mai  degrabă  trebuie  să 
căutăm  sensul  afirmaţiilor  biblice  şi  patristice,  pe  care  să-l  „comciliem" 
cu  situaţia  politică  şi  socială  a  lumii  de  azi.  Propovăduirea  lui  Iisus  Hris- 
tos  viza  în  primul  rând  împărăţia  lui  Dumnezeu,  promulgată  în  Predica 
dc  pe  Munte-  (Mt  5-7),  iar  esenţa  mesajului  etic  al  acesteia  este  porunca 
iubirii.  Ca  ceea  ce  actualizează  predica  Domnului  îisus  Hristos,  Biserica 
nu  datorează  lumii  în  primul  rând  o  politică  creştină.  Sarcina  ei,  mai  în¬ 
tâi  de  toate,  este  să  propovăduiască  Evanghelia  împărăţiei.  Este  de  ase¬ 
menea  sarcina  Bisericii  ca  ea  să  se  roage  pentru  lume  în  slujbele  sale. 
Susţinătorii  unei  activităţi  creştine,  fie  ea  şi  o  activitate  creştin-politică, 
sunt  în  primul  rând  creştinii,  nu  Biserica.  Funcţia  ei  pe  tărâmul  poli¬ 
ticului  este  doar  una  subsidiară  —  adună  oameni  laolaltă,  mijloceşte  co¬ 
municarea  între  ei  şi  creează  posibilitatea  unei  activităţi  politice  comune  a 
creştinilor. 

Cum  era  de  aşteptat,  discuţiile  pe  marginea  referatului  au  fost  şi  ele 
interesante.  In  intervenţia  sa,  pr.  prof.  dr.  Dumitru  Abrudan  a  precizat 
amploarea  cu  care  este  redată  problematica  relaţiei  dintre  creştini  şi  Stat 
în  Evanghelii,  ea  depăşind  cadrul  Predicii  de  pe  Munte.  Iar  profesorul 
Gregorios  Laranzakis  s-a  referit  la  formularea  echivocă:  „susţinătorii 
unei  activităţi  politice  sunt  creştinii,  nu  Biserica",  formulare  ce  ar  intro¬ 
duce  o  deosebire  între  creştini  şi  Biserică.  Discuţiile  ar  fi  putut  continua, 
subiectul  era  incitant;  din  păcate  însă  timpul  nu  a  permis  acest  lucru. 

Miercuri,  28  octombrie,  şedinţa  a  debutat  cu  conferinţa  susţinută 
de  prof.  dr.  Philipp  Harnoncourt,  având  ca  subiect  calendarul  creştin. 
După  cum  mărturiseşte  distinsul  profesor,  studiul  calendarului  creştin  l-a 
preocupat  o  viaţă  întreagă.  Interesul  pentru  această  problemă  a  apărut 
la  începutul  carierei  sale,  când  i-a  fost  încredinţată  misiunea  de  revizuire 
şi  reactualizare  a  calendarului  creştin  al  diocezei  din  care  făcea  parte. 
Atunci  şi-a  dat  seama  de  caracterul  definitoriu  pe  care  îl  are  calendarul 
creştin  -asupra  unei  biserici  sau  culturi  locale.  Trecând  în  revistă  dife¬ 
ritele  calendare  din  vechime  şi  modul  în  care  ele  au  influenţat  creşti¬ 
nismul,  Domnia  sa  a  scos  în  evidenţă  caracterul  cosmic  al  calendarului 
creştin,  ce  reiese  pe  de-o  parte  din  aspectul  său  ciclic,  iar  pe  de  altă  parte 
aspectul  liniar,  cuprins  în  cel  ciclic  —  exemplul  cel  mai  la  îndemână 
fiind  săptămâna,  cea  care  revine  mereu,  dar  la  capătul  căreia  se  situează 
Duminica,  ziua  învierii,  ziua  a  opta,  prefigurare  a  timpului  eshatolcgic. 

Astăzi,  intr-o  societate  din  ce  în  ce  mai  secularizată.  Biserica  tre¬ 
buie  să  ştie  să  aşeze  graniţe  acolo  unde  Statul,  din  motive  economice, 
are  tendinţa  să  intervină  pe  nedrept:  sărbătorile  trebuie  respectate,  iar 
Duminica  trebuie  să  rămână  ceea  ce  de  la  început  a  fost  pentru  creştini: 
Ziua  Domnului.  Referitor  la  discuţiile  pe  marginea  referatului  s-a  re- 

marcat  intervenţia  Prea  Sfinţitului  Laurenţiu  Streza  pe  tema  calenda¬ 
rului  creştin,  a  situaţiei  lui  în  Biserica  Ortodoxă. 

Cel  de-al  treilea  oaspete  distins  cu  titlul  „Doctor  Honoris  Causa“, 
profesorul  Friedrich  Heyer,  a  prezentat  un  referat  despre  Biserica  din 
Ucraina  după  cucerirea  sovietică  şi  în  timpul  Perestroicăi,  a  cărei  dramă 
a  cunoscut-o  parţial,  în  timpul  prizonieratului  său.  Dezbinările  dintre 
creştinii  de  aici,  cauzate  de  interese  politice  din  trecut,  au  fost  urmate 
de  lungi  suferinţe  în  timpul  prigoanei  roşii,  când  Biseirica  a  fost  silită 
să  accepte  de  multe  ori  intervenţia  nelegitimă  a  unui  stat  totalitar  în 
în  propria  ei  viaţă. 

In  continuarea  celor  două  referate  am  remarcat  comunicarea  Emi¬ 
nenţei  Sale,  episcop  prof.  dr.  Cliristian  Klein  şi  cea  a  domnului  dr.  Gîieor- 
ghe  Anghelescu,  secretar  de  Stat  la  Secretariatul  pentru  Culte. 

Interesant  a  fost  de  asemenea  referatul  prezentat  de  prof.  dr.  Gre- 
gorios  Laranzakis,  profesor  de  teologie  sistematică  ortodoxă  la  facul¬ 
tatea  din  Graz.4  Contribuţia  Domniei  Sale  la  problema  poziţiei  mitropo¬ 
litului  Marcu  Eugenicul5  faţă  de  ecumenism  reprezintă  o  noutate.  După 
cum  afirmă  prof.  Laranzakis,  figura  mitropolitului  Marcu  al  Efesului  a 
preocupat  pe  mulţi  teologi  şi  istorici,  el  fiind  de  regulă  prezentat  de 
opozanţii  unirii,  precum  şi  de  adversarii  ecumenismului  de  azi,  drept 
un  model  demn  de  urmat.  Studiind  cele  două  izvoare  istorice  principale 
despre  sinodul  de  la  Ferrara-Florenţa  —  Acta  Graecorum  şi  Memoriile  lui 
Syropoulos  —  profesorul  îl  propune,  la  rândul  său,  pe  mitropolit  drept 
model  de  urmat,  dar  nu  împotriva,  ci  pentru  mişcarea  ecumenică  ac¬ 
tuală.  în  sprijinul  acestei  teze,  Domnia  Sa  face  referire  mai  ales  la  ati¬ 
tudinea  principală  a  mitropolitului  atât  înaintea,  cât  şi  în  timpul  conci¬ 
liului.  El  a  înfruntat  toate  dificultăţile  pe  care  le  implica  călătoria  la 
Ferrara  în  acea  vreme:  „ . . .  n-am  luat  în  seamă  oboseala  şi  pericolele 
pentru  a  realiza  lucrarea  sfântă  a  unităţii,  dacă  îi  place  lui  Dumnezeu". 
Bisericile  răsăritene  şi  cele  apusene  sunt  desemnate  de  mitropolitul  Marcu 
al  Efesului  ca  „Biserici  surori".6  Bun  cunoscător  al  propriei  învăţături  de 
credinţă,  ca  şi  al  teologiei  scolastice,  el  a  fost  mereu  adeptul  dialogului 
caro  trebuie  purtat  „cu  dragoste",  mai  ales  atunci  când  este  vorba  do 
probleme  teologice  dificile.  Deşi  adept  al  'unităţii  în  diversitate’,  îl  vedem 
neîndurător  atunci  când  e  vorba  de  puncte  esenţiale  ale  credinţei.  Sfă¬ 
tuit  de  împărat  să  accepte  doar  o  mărturisire  verbală,  mitropolitul  a  răs¬ 
puns  astfel:  „Dacă  noi  avem  concepţii  diferite  în  credinţă,  atunci  nu  ne 
putem  uni".  De  altfel,  el  a  accentuat  în  repetate  rânduri  că  adaosul  ’Fi- 
lioque’  la  Simbolul  Credinţei  este  singurul  motiv  teologic  al  divizării. 
Dacă  el  nu  este  anulat,  atunci  unirea  nu  este  posibilă. 


4  Domnia  sa  este  originar  din  Cipru,  ortodox,  cu  studii  la  Constamtinopol, 
apoi  in  Austria  şi  Germania. 

5  Reprezentant  de  seamă  al  Bisericii  Ortodoxe  la  sinodul  unionist  din  Ferrara- 
Florenţa  (1438 — 1439),  sinod  ce  avea  ca  scop  refacerea  unităţii  între  Biserica  Orto¬ 
doxă  şi  cea  Catolică.  Contextul  istoric  nu  trebuie  uitat  —  presiunea  turcilor  deve¬ 
nea  tot  mai  apăsătoare,  Constantinopolul  tot  mai  ameninţat. 

6  Exprimarea  aparţine  mitropolitului  Marcu,  deşi  ca  a  fost  exclusă  inten¬ 
ţionat  în  unele  ediţii  ulterioare  ale  izvoarelor  menţionate,  afirmă  prof.  Laranzakis. 

în  ceea  ce  priveşte  receptarea  conciliului,  profesorul  Laranzakis 
subliniază,  câ  din  moment  ce  el  nu  a  fost  receptat,  cel  puţin  în  Răsărit, 
este  nedrept  ca  hotărârile  sale  să  fie  mereu  citate,  chiar  invocate  în  ca¬ 
drul  altor  acţiuni  uniate  în  Răsărit.  „Ştiu  că  Biserica  Romano-Catolică 
rcgândeşte  lista  conciliilor  ei  ecumenice.  Nu  trag  nici  o  concluzie,  dar 
cper“. 

Ce  poziţie  trebuie  să  adopte  Biserica  în  problema  drepturilor  omu¬ 
lui?  La  această  întrebare  a  căutat  să  răspundă  referatul  prezentat  de 
prof.  dr.  Otto  Konig,  profesor  de  teologie  sistematică  la  Graz.  Analizând 
situaţia  în  Biserica  Romano-Catolică,  prof.  Konig  atrage  atenţia  asupra 
schimbării  aduse  de  Conciliul  II  Vatican.  Dacă  în  secolul  trecut  un  papă 
rostea  cuvinte  grele  despre  „falsul  şi  absurdul  principiu  conform  că¬ 
ruia  suntem  datori  să  asigurăm  fiecărui  individ  libertatea  de  conştiinţă", 
iar  libertatea  presei  o  privea  ca  pe  o  libertate  „ce  nu  poate  niciodată  să 
provoace  suficientă  scârbă" ,7  lucrurile  s-aiu  schimbat  radical  după  con¬ 
ciliul  amintit.  Confruntată  cu  o  lume  pluralistă,  Biserica  Romano -Cato¬ 
lică  a  renunţat  la  logica  conform  căreia  Statul  promovează  binele  co¬ 
mun  atunci  când  proclamă  religia  catolică  religie  de  stat.  Enciclica  Pacem 
in  Terris,  care  enumeră  drepturile  ce  i  se  cuvin  omului,  reuneşte  atât 
drepturile  ce  izvorăsc  din  libertatea  individuală,  pe  care  le  accentuează 
democraţiile  occidentale,  cât  şi  drepturile  social-economice,  aşa  cum 
apar  ele  subliniate  în  tradiţia  socialismului  marxist.  Intr-o  societate  plu¬ 
ralistă,  Biserica  trebuie  să  ceară  Statului  să  respecte  cu  precădere  drep¬ 
turile  celor  asupriţi,  ale  celor  privaţi  de  drepturi  politice  sau  econo¬ 
mice. 

în  încheiere,  decanul  Facultăţii  de  Teologie  „Andrei  Şaguna",  Pr. 
praf.  dr.  Mireea  Păcurariu,  a  trecut  în  revistă  aspecte  din  trecutul  legă¬ 
turilor  Bisericii  Ortodoxe  Române  cu  celelalte  confesiuni  creştine,  sub¬ 
liniind  spiritul  de  toleranţă  manifestat  faţă  de  acestea,  deschiderea  ecu¬ 
menică  pe  care  Biserica  noastră  a  arătat-o  de-a  lungul  istoriei  şi  felul 
în  care  Ortodoxia  românească  s-a  afirmat  ca  fiind  parte  a  culturii  şi  ci¬ 
vilizaţiei  europene. 

întrunirea  cu  caracter  ecumenic  din  Sibiu  s-a  încheiat  acolo  unde. 
c'c  altfel,  a  şi  început  —  în  Capela  Facultăţii  de  Teologie  —  unde  ală¬ 
turi  de  părinţii  profesori  şi  de  studenţii  sibieni,  oaspeţii  s-au  rugat  pen¬ 
tru  apropiere  şi  dragoste  frăţească  între  creştinii  din  lume. 

î.  P.  S.  Panteleimon  Rodopoulos  —  Doctor  Honoris  Causa 
al  Universităţii  sibiene 

Atmosfera  acelor  zile  de  sfârşit  de  octombrie  s-a  prelungit  însă 
căci  după  două  săptămâni,  Facultatea  sibiană  l-a  întâmpinat  pe  distiinsul 
oaspete  din  Tesalonic,  I.  P.  S.  Panteleimon  Rodopoulos,  mitropolit  de 
Tyroloe  şi  Serention.  Absenţa  î.  P.  S.  Sale  în  luna  octombrie  s-a  datorat 
ceremoniilor  legate  de  sărbătorirea  Sf.  Dimitrie,  izvorâtorul  de  mir,  ale 
cărui  sfinte  moaşte  se  păstrează  la  Tesalonic. 


7  Cuvinte  rostite  în  andl  1832  de  Papa  Grigorie  al  IX-lea. 

Din  nou  capela  Facultăţii  „Andrei  Şaguna11  a  constituit  punctul  ele 
debut  în  desfăşurarea  evenimentelor.  La  Te-Deum-ul  oficiat  de  P.  S.  Vi- 
sarion  Răşinărcanu  au  participat  părinţii  profesori,  cadre  didactice  ale 
universităţii  sibiene,  studenţi  de  azi  şi  din  trecut. 

Festivitatea  de  decernare  a  titlului  de  „Doctor  Honoris  Causa“  a 
avut  loc  tot  în  aula  „Avram  Iancu“  a  Facultăţii  de  Teologie  în  aceeaşi 
atmosferă  spirituală,  de  entuziasm  şi  de  înaltă  ţinută  academică. 

Pr.  prof.  dr.  Mircea  Păcurariu,  decanul  Facultăţii  de  Teologie  a  ex¬ 
pus  în  „Laudatio11  motivele  întemeiate  ce  au  determinat  Senatul  Uni¬ 
versităţii  să  acorde  titlul  de  „Doctor  Honoris  Causa“  mitropolitului  grec. 
Mai  întâi,  însăşi  oraşul  Tesalonic  a  avut  legături  însemnate  cu  Biserica 
Ortodoxă  Română  de-a  lungul  istoriei.  Am  putea  aminti  aici  influenta 
benefică  pe  care  a  avut-o  venirea  fostului  patriarh  Nifon  II  pentru  re¬ 
organizarea  bisericească  şi  revigorarea  spirituală  în  Ţara  Românească 
la  începutul  secolului  al  XVI-lea.  Gavriil  Callimachi,  înainte  de  a  ajung.; 
mitropolit  al  Moldovei  a  păstorit  ca  mitropolit  al  Tesalonieului  vreme 
de  15  ani.  Iar  în  secolul  nostru  au  existat  numeroase  contacte  între  teo¬ 
logii  români  şi  Facultatea  de  Teologie  din  Tesalonic.  Doi  mari  teologi, 
foşti  profesori  ai  facultăţii  sibiene  pr.  prof.  dr.  Dumitru  Stăniloae  şi  pr. 
praf.  dr.  Liviu  Stan  au  fost  răsplătiţi  pentru  opera  lor  conferindu-ii-ro 
titlul  de  „Doctor  Honoris  Causa“  ai  Facultăţii  din  Tesalonic. 

La  cele  menţionate  mai  sus  se  adaugă  şi  meritele  personale  ale  mi¬ 
tropolitului  Panteleimon.  „Cartea  sa  de  vizită11  este  de-a  dreptul  im¬ 
presionantă  şi  îl  desemnează  ca  pe  una  din  marile  personalităţi  ale 
lumii  ortodoxe  contemporane.  Activitatea  ştiinţifică,  didactică,  pastorală 
şi  misionară  s-a  desfăşurat  nu  numai  în  Grecia,  ci  în  întreaga  lume  creş¬ 
tină.  Acolo  unde  şi-a  făcut  simţită  prezenţa,  în  Balcani  sau  în  vestul 
Europei,  la  Balamand  sau  în  Brooklin,  Ortodoxia  a  fost  mai  bine  cunos¬ 
cută  iar  potenţialul  ei  ecumenic  apreciat.  Diversele  distincţii  ce  i-au  fost 
acordate  înalt  Prea  Sfinţiei  Sale  de-a  lungul  activităţii  constituie  do¬ 
vada  recunoaşterii  „ecumenice11  a  meritelor  sale  pe  tărâm  teologic  şi 
bisericesc. 

Distinsul  ierarh  a  rostit  un  cuvânt  de  mulţumire,  exprimând!’.-  i 
recunoştinţa  faţă  de  cei  care  i-au  acordat  titlul  de  „Doctor  Honoris 
C  amsa'  al  Universităţii  „Lucian  Blaga11,  mulţumindu-i  şi  părintelui  prof. 
dr.  Aurel  .Tivi,  cel  care  a  propus  Universităţii  decernarea  acestui  titlu. 
A  fest  felicitat  de  prof.  dr.  Dumitru  Ciocoi-Pop,  rectorul  universităţii,  de 
pr.  pref.  dr.  Mircea  Păcurariu,  decanul  Facultăţii  Teologice,  de  profesori 
şi  studenţi.  Atât  oaspetele  din  Tesalonic,  cât  şi  cei  prezenţi  în  aulă  au 
apreciat  intervenţia  Prea  Sfinţitului  Visarion,  care  în  numele  înai: 
Prea  Sfinţiei  Sale  Dr.  ANTONIE  PLĂMĂDEALA,  a  rostit  un  cuvânt 
de  felicitare  în  limba  greacă. 

Conferinţa  susţinută  de  mitropolitul  grec,  cu  titlul  „Relaţiile  din¬ 
tre  Biserică  şi  Stat  potrivit  legislaţiei  eclesiastice  şi  de  stat  —  experienţa 
în  noul  stat  grec11  s-a  înscris  în  tematica  simpozionului  teologic  ce  avu¬ 
sese  loc  cu  două  săptămâni  în  urmă  şi  care  îşi  propunea  să  analizeze  as¬ 
pectele  relaţiei  Biserică-politică  în  lumea  contemporană. 

Trecând  în  revistă  istoricul  legislaţiei  eclesiastice,  de  la  începutu¬ 
rile  ei,  trecând  apoi  prin  perioada  bizantină,  când  canoanele  Bisericii 
dobândesc  aceeaşi  autoritate  ca  şi  legile  statului,  autorul  îşi  concentrează 
în  final  analiza  asupra  perioadei  moderne.  Din  1821  statul  grec  nou  for¬ 
mat  caută  să  îşi  impună  autoritatea  şi  în  interiorul  Bisericii.  Are  loc 
proclamarea  autocefaliei  prin  decret  regal  (1833).  Decretul  copia  îndea¬ 
proape  legislaţia  bavareză,  cu  totul  străină  de  tradiţia  ortodoxă,  lucru 
de  înţeles  în  contextul  politic  european  de  atunci. 

Legislaţia  care  a  urmat  a  făcut  Biserica  Ortodoxă  a  Greciei  cu  to¬ 
tul  subordonată  Statului  şi  a  creat  o  tradiţie  nefastă  a  controlului  Bise¬ 
ricii  de  către  autorităţile  statale. 

Lucrurile  s-au  schimbat  în  1974,  odată  cu  restaurarea  democraţiei 
după  perioada  regimului  militar,  când  Constituţia  Republicii  Greceşti  clin 
1975  redă  Bisericii  drepturile  ei  fireşti:  „Biserica  Ortodoxă  Răsăriteană 
a  lui  îîristos  este  religia  predominantă  în  Grecia.  Biserica  Ortodoxă  a 
Greciei  este  unită  dogmatic,  în  mod  indisolubil,  cu  marea  Biserică  din 
Conistantinopol  şi  cu  orice  altă  Biserică  a  lui  Hristos  care  ţine  aceeaşi 
doctrină  şi,  ca  şi  ele,  ţine  cu  fermitate  sfintele  canoane  apostolice  şi  si¬ 
noadele  şi  sfintele  tradiţii.  Ea  este  autocefală  şi  este  guvernată  de  către 
Sfântul  Sinod  al  episcopilor  activi  şi  de  către  un  Sfânt  Sinod  Permanent, 
derivat  din  el  şi  compus  aşa  cum  este  rânduit  în  Charta  Constituţională 
a  Bisericii,  păstrând  întotdeauna  prevederile  Tomusului  Patriarhal  din 
29  iunie  1850  şi  al  Actului  Sinodal  din  4  septembrie  1928“. 

în  acest  mod  s-a  consfinţit  libertatea  şi  independenţa  Bisericii  Or¬ 
todoxe  a  Greciei  faţă  de  orice  autoritate  seculară,  orice  intervenţie  din 
partea  unui  organ  legislativ,  juridic  sau  administrativ  în  problemele  ci 
fiind  nu  numai  ncccnstituţională,  dar  şi  contrară  învăţăturii  ei  dog¬ 
matice  şi  prevederilor  ei  canonice. 

* 

*  * 

Evenimentele  din  octombrie — noiembrie  1998  au  confirmat  vechea 
tradiţie  ecumenică  existentă  în  Transilvania,  iar  din  punct  de  vedere 
academic  au  reprezentat  un  incontestabil  câştig  pentru  prestigiul  Uni¬ 
versităţii  sîbiene.  Mai  mult,  cred  că  ele  au  un  mesaj  care  răzbate  dincolo 
ne  cadrul  teologic,  bisericesc  şi  academic,  în  care  ele  s-au  desfăşurat;  un 
mesaj  pertinent  în  sfera  politicului  şi  a  socialului,  unde  întâlnirea  dintre 
creştini  este  capabilă  să  ofere  un  model  viabil  al  întâlnirii  şi  comuni¬ 
cării  interumane. 

Pr.  preparator  CONSTANTIN  O  ANCE  A 


“LAUDATIO” 


Profesorul  Dr.  FRIEDRICH  HEYER 

S-a  spus,  pe  drept  cuvânt,  că  secolul  al  XX-lea  este  secolul  ecumc- 
nismului,  al  contactelor  dintre  diferitele  confesiuni,  al  colaborării  lor  în 
probleme  de  interes  social,  pentru  apărarea  vieţii,  dreptul  sacru  al  fie¬ 
cărui  om,  urmărind,  în  final,  refacerea  unităţii  creştine. 

Din  aceste  considerente,  confesiunile  creştine  au  datoria  să  se  cu¬ 
noască  mai  bine,  să  respecte  tradiţiile  de  veacuri  ale  fiecăreia,  să  renunţe 
la  prozelitism  şi  la  ura  confesională  sau  religioasă. 

în  ultima  jumătate  de  veac,  în  pofida  conjuncturii  social-politice 
prin  care  a  trecut  România  —  ori  poate  tocmai  pentru  aceea  —  o  serie 
de  istorici  şi  teologi  de  alte  confesiuni,  din  Apusul  Europei  şi  din  Ame¬ 
rica,  şi-au  îndreptat  atenţia  spre  istoria  noastră  naţională  şi  bisericească, 
spre  cultura  românească  medievală  patronată  de  Biserică.  Teologi  şi 
istorici  de  mare  prestigiu  din  afara  hotarelor  ţării  —  ortodocşi,  catolici 
şi  protestanţi  —  au  făcut  reale  servicii  poporului  nostru  şi  istoriografiei 
româneşti,  prin  lucrările  lor  şi  prin  obectivitatea  cu  care  au  prezentat 
trecutul  nostru  şi  spiritualitatea  ortodoxă  românească,  dovedind  cerce¬ 
tătorilor  şi  teologilor  din  afara  hotarelor  ţării  că  Ortodoxia  românească 
merită  aceeaşi  preţuire  ca  şi  cea  greacă  ori  slavă.  Aş  aminti,  în  acest 
context,  nume  ilustre  de  teologi  romano-catolici  sau  protestanţi,  prieteni 
devotaţi  ai  poporului  român  şi  ai  Bisericii  sale  ortodoxe,  care  s-au  im¬ 
pus  în  istoriografia  bisericească  universală  prin  lucrările  lor,  ca  regre¬ 
tatul  părinte  Wilhelm  Nyssen,  de  la  Facultatea  de  Teologie  a  Univer¬ 
sităţii  din  Koln,  părintele  Albert  Rauch,  de  la  Institutul  ecumenic  din 
Regensburg,  profesorul  Emst  Christian  Suttner  de  la  Facultatea  de  Teo¬ 
logie  a  Universităţii  din  Viena,  ca  şi  teologii  evanghelici  germani  Han;-- 
Dieter  Dopmann,  profesor  de  Istorie  bisercească  la  Facultatea  de  Teolo¬ 
gie  a  Universităţii  Humboldt  din  Berlin,  doamna  Fairy  von  Lilienfcid 
şi  Karl-Christian  Felmy,  de  la  Facultatea  de  Teologie  Evanghelică  a 
Universităţii  din  Erlangen,  Adolf  Martin  Ritter,  apreciat  patrolog  şi  isto¬ 
ric,  profesor  la  Facultatea  de  Teologie  din  Heidelberg,  pastorul  danez 
Alf  Johansen,  ortodoxul  Olivier  Clement  de  la  Institutul  teologic  „Saint 
Serge"  din  Paris  şi  alţii,  toţi  vizitându-ne  ţara,  inclusiv  Sibiul,  în  repetate 
rânduri.  La  aceştia,  adăugăm  şi  câţiva  istorici  din  afara  Bisericii,  .la¬ 
ici",  ca  americanul  Keith  Hitchins  de  la  Universitatea  statului  Illinois  — 
SUA,  „Doctor  Honoris  Causa"  al  Universităţii  „Lucian  Blaga",  cu  studii 
deosebit  de  valoroase  şi  o  monografie  închinată  patronului  Facultăţii 
noastre,  Andrei  Şaguna,  italienii  Mario  Ruffini  de  la  Universitatea  din 
Torino,  cu  studii  remarcabile  privitoare  la  cultura  românească  medie¬ 
vală  şi  monografii  ale  unor  personalităţi  eclesiastice,  sau  Cesare  Alzati 

de  la  Universitatea  catolică  din  Milano,  bizantinologul  german  Joharmc3 
Irmscher,  cercetătoarea  Krista  Zach  şi  alţii. 

între  aceşti  teologi  de  prestigiu  care  au  publicat  studii  şi  cercetări 
despre  Ortodoxie,  inclusiv  cea  românească,  se  numără  şi  dr.  Friedrich 
Heyer,  fost  profesor  de  Istoria  confesiunilor  creştine  la  Facultatea  de 
Teologie  Evanghelică  a  Universităţii  din  Heidelberg. 

Profesorul  Friedrich  Heyer  s-a  născut  la  24  ianuarie  1908,  în  Darm- 
stadt,  nu  departe  de  Frankfurt-ul  Iui  Goethe.  A  studiat  la  renumitele 
Facultăţi  de  Teologie  Evanghelică  din  Tubingen,  Giessen  şi  Gdttingcn, 
cu  un  stagiu  de  specializare  la  Montpellier  în  Franţa;  în  1938  este  pro¬ 
clamat  doctor  în  Teologie  cu  o  lucrare  referitoare  la  „Anabaptiştii  din 
epoca  reformei".  îşi  începe  activitatea  ca  preot  şi  profesor  particular  la 
o  familie  princiară  la  castelul  Ernstbrunn,  în  Austria  inferioară.  A  par¬ 
ticipat  la  cel  de-al  doilea  război  mondial  ca  simplu  soldat,  în  urma  refu¬ 
zului  său  de  a  colabora  cu  autorităţile  naziste.  Fiind  pe  frontul  de  est, 
a  avut  ocazia  să  cunoască  drama  Bisericii  ortodoxe  din  Ucraina,  de 
după  1917,  experienţă  care  l-a  marcat  profund  şi  l-a  determinat  ca  mai 
târziu  să-şi  îndrepte  atenţia  spre  istoria  creştinismului  răsăritean  con¬ 
temporan. 

în  1951,  este  „abilitat"  pentru  Istoria  contemporană  a  Bisericii  din 
afara  Germaniei,  la  Academia  teologică  evanghelică  din  Kiel.  De  acum 
înainte  va  începe  o  serie  de  cercetări  asupra  istoriei  Bisericilor  ortodoxe 
—  în  special  a  celor  greceşti  şi  slave  —  dar  şi  a  Bisericilor  pe  care  noi 
le  numim  „orientale".  în  1963,  de  pildă,  a  publicat  o  lucrare  fundamen¬ 
tală  şi  foarte  obiectivă  despre  „Biserica  romano-catolică  între  1648 — 
1870“. 

Apreciat  în  mod  deosebit  pentru  temeinicia,  obiectivitatea  şi  ecu- 
menismul  lucrărilor  sale,  în  1964,  este  chemat  să  ocupe  postul  de  pro¬ 
fesor  pentru  disciplina  nou  creată  despre  confesiunile  cjreştine,  la  Fa¬ 
cultatea  de  Teologie  Evanghelică  a  Universităţii  „Rupreeht-Karls"  clin 
Heidelberg.  în  1976  obţine  titlul  de  „profesor  emerit",  continuându-şi 
-prodigioasa  activitate  universitară  până  în  ianuarie  anul  acesta,  când 
a  susţinut  aşa-numita  „prelegere  de  rămas  bun". 

în  .această  calitate,  de  profesor  la  Heidelberg,  a  editat  lucrarea 
,  Konfescionskunde",  la  Berlin  şi  New  York,  în  1977,  cu  colaborarea 
altor  distinşi  teologi  germani,  ca  F.v.  Lilienfeld,  K.  Ch.  Fclmy,  W. 
Hage  şi  D.  Miiller.  în  acelaşi  an  a  publicat,  la  Wiesbaden  o  interesantă 
lucrare  despre  Biserica  etiopiana,  urmată,  mai  târziu,  de  alta  privi¬ 
toare  la  sfinţii  Etiopiei.  Sub  îndrumarea  sa  apare  şi  o  lucrare  despre 
Biserica  armeană,  la  Stuttgart,  în  1978.  In  1984  publică  o  nonă  lucrare, 
de  data  aceasta  închinată  istoriei  biserioeşti  din  Ţara  Sfântă,  acum  în 
curs  de  traducere  în  limbile  română  şi  bulgară,  totodată  fiind  în  pre¬ 
gătire  şi  o  nouă  ediţie  în  limba  germană.  în  1991  a  publicat  o  lucrare 
privind  „Problema  orientală"  în  viaţa  Bisericilor,  în  care  prezintă  roh'I 
Bisericii  în  emanciparea  naţiunilor  ortodoxe  din  sud-estul  Europei,  în¬ 
tre  1804—1912. 

Pentru  a-i  face  pe  studenţi  să  înţeleagă  mai  bine  trecutul  Bise¬ 
ricilor  pe  care  le  prezenta  în  prelegerile  sale,  ca  şi  tradiţiile  acestora. 

profesorul  Heyer  organiza  mereu  excursii  de  studii,  î'ămase  în  amintirea 
atâtor  generaţii  de  studenţi,  în  ţările  din  sud-estul  Europei,  în  Ţara 
Sfântă,  în  Etiopia  şi  Ucraina. 

Tot  în  acest  context  trebuie  să  amintim  că  profesorul  Heyer  este 
iniţiatorul  şi  conducătorul  —  până  în  1982  —  a  cunoscutului  „Seminar 
teologic  sud-est  european",  patronat  de  Facultatea  de  Teologie  din  Hei¬ 
delberg,  ca  şi  de  „Societatea  sud-est  europeană",  secţia  (filiala)  Manii - 
l'O'm  -  Kcidelberg.  întrunirile  acestui  Seminar  —  tot  la  doi  ani  —  au 
avut  loc  iniţial  la  Heidelberg,  continuând  la  Sibenik,  în  Croaţia,  în  1973, 
tu  o  excursie  de  neuitat  în  fosta  Iugoslavie,  cu  vizitarea  unor  mănăstiri 
ortodoxe  şi  biserici  romano-catolice  de  la  Belgrad  la  Adriatica,  la  Tes- 
salcnic,  în  1980,  încheiată  cu  vizitarea  unor  mănăstiri  greceşti,  inclu¬ 
siv  a  Muntelui  Athos,  la  Institutul  teologic  din  Bucureşti,  în  1982,  con¬ 
tinuând  apoi  iar  la  Heidelberg,  iar  în  1992  la  noua  Facultate  de  Teo¬ 
logie  din  Iaşi  (al  X-lea).  La  aceste  Seminalii  au  participat  şi  mulţi  teo¬ 
logi  români,  ca  regretaţii  profesori  sibieni:  Dumitru  Stăniloae,  Nicolar- 
Balca,  Teodor  Bodogae,  prieteni  ai  demnului  profesor  Heyer,  profesorii 
Mircea  Păcurariu,  Sebastian  Şebu,  Ioan  Vasile  Leb  şi  alţii,  care  s-au 
bucurat  de  sprijinul  şi  dragostea  sa. 

Nu  putem  încheia  fără  să  amintim  că  profesorul  Heyer  a  îndrumat 
şi  munca  unor  tineri  teologi  români  —  unii  licenţiaţi  ai  Facultăţii  noas¬ 
tre  —  care  şi-au  făcut  studiile  de  doctorat  la  Heidelberg.  în  câteva  rân¬ 
duri,  profesorul  Heyer  a  vizitat  şi  Facultatea  noastră,  şi  a  susţinut  chiar 
conferinţe  în  această  aulă. 

Din  expunerea  noastră,  prea  rezumativă  poate,  ireiese  că  profe¬ 
sorul  Heyer  este  o  alesă  personalitate  a  ecumenismului  contemporan 
şi  a  teologiei  evanghelice,  un  om  de  o  rară  distincţie  sufletească,  un 
dascăl  de  excepţie  care  a  îndrumat  cu  competenţă  atâtea  generaţii  de 
studenţi  —  germani  sau  străini  — ,  un  cărturar  care  a  pus  în  lumină 
comorile  spiritualităţii  răsăritene  în  lumea  atât  de  secularizată  în  care 
trăim,  un  prieten  apropiat  al  tuturor  celorlalte  confesiuni  creştine.  Toate 
aceste  virtuţi  s-au  unit  în  chip  armonios  într-un  om  cu  suflet  mare  şi 
chip  mereu  luminos,  care  ştie  să-i  îmbrăţişeze  pe  toţi  în  dragostea  sa 
cu  adevărat  evanghelică.  Iată  de  ce  Consiliul  Facultăţii  noastre  de  Teo¬ 
logie  a  hotărât  —  iar  Senatul  Universităţii  a  aprobat  —  să  i  se  acorde 
titlul  „Doctor  Honoris  Causa"  al  Universităţii  „Lucian  Blaga". 


Pr.  Prof.  Dr.  MIRCEA  PÂCURARIU 


LAUDATIO" 


>1 


—  Ph.  HARNONCOURT  — 

Stimate  Domnule  Rector,  Prea  Sfinţite  Părinte  Episcop, 

Stimate  Domnule  Episcop,  Prea  Cucernici  Părinţi  Profesori, 
Stimaţi  oaspeţi,  iubiţi  studenţi, 

în  rcest  moment  memorabil  din  viaţa  Facultăţii  şi  al  Universităţii 
noastre,  îmi  revine  cinstea  deosebită  de  a  prezenta  cu  puţine  cuvinte 
contururile  unei  personalităţi  întru  totul  remarcabile,  care  a  marcat  spa¬ 
ţiul  vast  al  vieţii  creştine  contemporane,  împletind  forţa  ei  de  iradiere 
duhovnicească,  intelectuală  şi  umană  cu  firul  existenţei  creştine  din 
România  şi  mai  cu  seamă  din  Sibiu.  Credinţa  mea  este  că  întâlnirea  cu 
creştinii  ortodocşi  din  România,  şi  mai  ales  cu  Facultatea  noastră  de 
teologie  a  contribuit  ea  însăşi  la  actualizarea  unar  noi  faţete  ale  acestei 
personalităţi,  devenirea  ei  îngemănându-se  în  ultimii  ani  cu  propria 
noastră  creştere  spre  rosturi  mai  înainte  nebănuite,  deschise  însă  acrurn 
experienţei  noastre.  Cel  spre  care  îmi  îndrept  astfel  privirea,  nu  pentru 
a  poposi  spre  ceva  exterior  nouă,  ci  pentru  a  însoţi  un  tovarăş  credincios 
pe  parcursul  aşa  de  frământatului  deceniu  care  îşi  găseşte  astăzi  o  aşa  de 
fericită  rotunjire. 

Cel  spre  cave  ni  se  îndreaptă  gândul  cu  discreta  emoţie  a  afinităţii 
de  Dumnezeu  rânduite  şi  cultivate  de  noi  cu  toată  grija  cuvenită  semin¬ 
ţei  pentru  care  dorim  să  fim  pământ  bun,  care  să  ducă  la  rod  însutit, 
osie  Monseniorul  Prof.  Univ.  Dr.  Philipp  Harnoncourt,  titularul  catedrei 
de  liturgică  din  cadrul  Facultăţii  de  teologie  catolică  a  Universităţii  din 
C-raz. 

Cuvintele  care  doresc  să  însoţească  parcă  întâlnirea  noastră  din  a- 
ceastă  fericită  zi  sunt  la  fel  de  numeroase  ca  şi  multiplele  faţete  ale 
unei  biografii  personale  şi  ştiinţifice  aproape  inepuizabile.  Preţ  de  o 
clipă  doresc  să  se  oprească,  pline  de  smerenia  creştină  care  ştie  prea 
hine  că  toate  cele  bune  simt  pogorând  de  sus,  care  toate  le  împlineşte. 
Şi  totuşi  îşi  iau  avânt  pentru  a-1  preamări  tocmai  prin  aceste  vrednicii 
pe  Cel  Prea  înalt,  care  l-a  înzestrat  pe  fratele  nostru  Philipp  cu  toate 
acele  tdese  calităţi  care  au  făcut  din  Domnia  Sa  o  personalitate  ştiin¬ 
ţifică  majoră,  pe  care  Facultatea  şi  prin  ea  Universitatea  noastră  o  cin¬ 
steşte  în  chip  deosebit,  privind,  ca  în  oglindă,  spre  propria  ei  împli¬ 
nire  academică. 

Avântul  bine  temperat  al  preţuirii  noastre  găseşte  primele  clipe 
de  întemeiată  odihnă  în  coordonatele  concrete  rostuite  de  Dumnezeu 
vieţii  profesorului  Philipp  Harnoncourt  şi  în  răspunsurile  pe  ca. .re  a  ştiut 
să  le  dea  acesta  permanentei  interogaţii  pe  care  ne-o  adresează  Crea- 

torul  nostru  în  legătură  cu  talanţii  pe  care  ni  I-a  încredinţat  spre  în¬ 
grijire  şi  sporire. 

S-a  născut  în  1931  la  Berlin,  a  studiat  teologia  la  Graz  şi  Mtinchen; 
i-a  fost  acordat  titlul  de  doctor  în  teologie  de  către  Universitatea  din 
Graz  în  1963,  pentru  ca  în  1972  să  obţină  titlul  de  doctor  docent,  care 
i-a  permis  să  ocupe  la  1  septembrie  al  aceluiaşi  an  catedra  de  liturgică 
din  cadrul  Facultăţii  de  Teologie  Catolică  din  Graz.  în  peroada  1974 — 
1975  a  fost  decanul  acestei  facultăţi,  funcţia  academică  alăturându-se 
doar  unui  număr  însemnat  de  alte  îndatoriri  cu  caracter  ştiinţific  pe  care 
a  trebuit  să  le  ducă  la  bun  sfârşit  de-a  lungul  timpului.  Amintesc  în  acest 
context  doar  calitatea  de  membru  în  comitetul  director  al  aşa  de  im¬ 
portantei  fundaţii  ecumenice  Pro  Oriente  din  Viena,  a  căirei  filială  din 
Graz  o  conduce  din  1987. 

Preţuirea  noastră  academică  se  adresează  celui  care  s-a  profilat 
încă  de  timpuriu  ca  unul  dintre  cei  mai  importanţi  specialişti  în  teologie 
liturgică  din  întregul  spaţiu  creştin  catolic  şi  cu  precădere  în  cel  de  limbă 
germană.  Ea  nu  se  întemeiază  doar  pe  lucrări  de  referinţă,  cum  ar  fi 
teza  de  doctorat  —  „Das  calendarium  proprium  in  der  heutigen  Diozese 
Seckau  von  1596  bis  1962“  —  sau  „Gesamtkirchliche  und  teilkilrchlichc 
Liturgie“,  pentru  a  aminti  doar  două  din  cele  şase  cărţi  de  autor  ale 
profesorului  Harnoncourt,  ci  în  egală  măsură  pe  numărul  aproape  im¬ 
posibil  de  precizat  al  comunicărilor  şi  articolelor  pe  care  ni  le-a  dăruit 
acest  inepuizabil  cercetător. 

Valoarea  ştiinţifică  şi  căldura  umană,  iradiind  d intr-o  înzestrare 
naturală  susţinută  de  permanentă  aplecare  asupra  valorilor  creştine,  au 
făcut  ca  de-a  lungul  anilor  Pr.  Prof.  Harnoncourt  să  susţină  cursuri  de 
i  nul  sau  două  semestre  în  cadrul  universităţilor  din  Erfurt,  Viena,  Ad- 
dis  A.beba  sau  Ierusalem,  care  vin  să  se  adauge  numărului  şi  el  aproape 
imprecizabil  de  conferinţe  susţinute  în  nenumărate  oraşe  din  lumea 
catolică  şi  cea  necatolică.  începând  din  1990  găsim  şi  Sibiul  înscris  pe 
acest  itinerar  atât  de  bogat,  încât  ne  trimite  prin  analogie  la  exerciţiul 
peripatetic  al  vechilor  înţelepţi. 

Ca  toţi  teologii  importanţi  pe  care  i-a  cunoscut  Biserica  de-a  lun¬ 
gul  timpului,  Philipp  Harnoncourt  a  înţeles  să-şi  îndrepte  atenţia  spre 
probleme  concrete,  arzătoare,  aflate  în  centrul  existenţei  creştine  con¬ 
temporane.  Pcate  nici  una  nu  este  aşa  de  presantă  ca  cea  a  ecumenis- 
rr.ului  contemporan  şi  tocmai  angajamentul  fără  nici  un  menajament  do 
care  a  dat  dovadă  în  această  privinţă  reprezintă  încă  una  dintre  raţiu¬ 
nile  majore  care  ne-au  îndemnat  să-i  acordăm  Profesorului  Philipp 
Harnoncourt  titlul  de  „Doctor  Honoris  Causa“  al  Facultăţii,  respectiv 
al  Universităţii  noastre.  Asumându-şi  riscuri,  pentru  cunoscător  deloc 
neglijabile.  Domnia  Sa  a  făcut  din  apropierea  dintre  creştini  aparţinând 
unor  confesiuni  diferite  obiectul  unui  permanent  şi  total  angajament, 
profilându-se  astfel  ca  unul  dintre  acei  mari  promotori  ai  spiritului  ecu¬ 
menic,  care  îi  conferă  acestuia  vigoare,  credibilitate  şi  perspectiva  unei 
împliniri  situate  dincolo  de  îndoielile  clipei.  Iar  întregul  demers  este  sus¬ 
ţinut  în  permanenţă  de  cel  mai  autentic  entuziasm  creştin  şi  o  serioasă 
rigoare  academică.  Acesta  este  cel  de-al  doilea  motiv  major  pentru  care 

Facultatea  „Andrei  Şaguna“  a  solicitat  senatului  Universităţii  „Lucian 
Blaga“,  din  Sibiu  să-i  acorde  Profesorului  Philipp  Hamoncourt  titlul  de 
Doctor  Honoris  Causa. 

Există  şi  un  al  treilea  motiv,  la  care  m-am  referit  deja,  fără  a-1 
numi  însă  în  mod  expres  ca  atare.  Mă  gândesc  la  legăturile  nemijlocite 
care  s-au  constituit  între  Domnia  Sa  şi  Facultatea  noastră  de-a  lungul 
ultimilor  ani.  Ele  au  şi  o  dimensiune  umană,  adică  de  frăţietate  creş¬ 
tină,  care,  deşi  esenţială,  va  rămâne  acum  aproape  neamintită,  datorită 
aceleiaşi  sfieli  pe  care  o  considerăm  indispensabilă  oricărei  afinităţi 
elective  autentice.  In  prim  plan  se  situează  însă  în  această  clipă  spiritul 
de  comuniune  academică  despre  care  avem  sentimentul  că  ne  animă 
în  egală  măsură,  înrudirea  spirituală  incontestabilă  pe  care  o  resimţim 
la  tot  pasul,  convingerea  că  angajamentul  susţinut  în  favoarea  elaborării 
unor  modele  teologice  are  darul  să  lumineze  într-un  mod  cu  totul  par¬ 
ticular  lucrarea  lui  Dumnezeu  într-o  lume  învăluită  uneori  prin  pro¬ 
prie  alegere  în  văluri  de  umbră  ale  existenţei.  Fără  îndcâală  că  prin 
tot  ceea  ce  face  şi  gândeşte  Pr.  Prof.  Hamoncourt  face  parte  din  comu¬ 
nitatea  noastră  academică.  Astfel,  acordarea  titlului  de  Doctor  Honoris 
Causa  consfinţeşte  o  realitate  pe  care  doar  acest  moment  festiv  ne  deter¬ 
mină  să  o  marcăm  ca  atare.  Pentru  noi  ea  ţine  deja  de  domeniul  fires¬ 
cului. 

Valoare  ştiinţifică  de  excepţie,  angajament  ecumenic  susţinut  şi 
afinitate  academică  incontestabilă  —  iată  trei  moduri  de  percepere  a 
personalităţii  Pr.  Prof.  Philipp  Hamoncourt  despre  care  Facultatea  de 
Teologie  „Andrei  Şaguna“  este  convinsă  că  îşi  regăsesc  unitatea  firească 
în  mod  deosebit  prin  semnul  excepţional  de  preţuire  academică  pe  care 
j-1  arată  astăzi. 


Arhidiac.  conf.  dr.  DORIN  OANCEA 


LAUDATIO 


pentru  Prof.  Dr.  ULRICH  LUZ 

Nu  este  lipsit  de  semnificaţie  că  între  personalităţile  care-şi  leagă 
astăzi  mai  strâns  numele  de  Facultatea  de  Teologie  «Andrei  Şaguna  > 
şi,  implicit  de  Universitatea  sibiană  se  află  un  profesor  de  Noul  Tes¬ 
tament. 

Studiile  biblice  în  general  şi  Studiul  Noului  Testament  în  special 
au  ocupat  întotdeauna  un  loc  de  cinste  între  disciplinele  înaltei  şcoli  teo¬ 
logice  de  la  Sibiu.  Profesori  ca  Nicolae  Colan,  membru  al  Academiei  P.o- 
mâne,  care  a  urcat  treptele  maltei  ierarhii  bisericeşti  până  la  scaunul 
Mitropoliei  Ardealului,  Grigorie  Marcu  şi  Sofron  Vlad,  pentru  Studiul 
Noului  Testament,  şi  Nicolae  Neaga,  pentru  Studiul  Vechiului  Testament, 
şi-au  înscris  numele  la  loc  de  cinste  în  galeria  marilor  personalităţi  teo¬ 
logice  şi  bisericeşti  ale  veacului  nostru. 

Continuând  această  strălucită  tradiţie,  Facultatea  noastră  de  Teo¬ 
logie  are  conştiinţa  că  poate  fi  un  factor  esenţial  într-un  efort,  a  cărui 
stringentă  necesitate  este  astăzi  adânc  resimţită,  de  relansare  la  un  nou 
nivel  a  studiilor  biblice  în  ţara  noastră  şi,  în  general,  în  lumea  ortodoxă. 
O  garanţie  importantă  a  reuşitei  noastre  în  acest  efort  o  constituie  şi 
evenimentul  de  astăzi  al  conferirii  titlului  de  doctor  henoris  causa  ilus¬ 
trului  savant  de  Studiul  Noului  Testament  care  este  Domnul  Profesor 
Dr.  Ulrich  Luz. 

Profesorul  Ulrich  Luz  s-a  născut  la  23  februarie  1938  în  Mănne- 
dorf,  Elveţia.  După  studii  liceale  la  Zurich,  între  anii  1957 — 1962  a  fest 
student  în  Teologie  evanghelică  la  Zurich,  Gottingen  şi  Basel,  luându-şi 
examenul  de  stat  (licenţa)  în  1962.  In  1963,  după  examenul  de  teologie 
practică,  a  primit  ordinaţiunea.  în  1967  a  fost  promovat  doctor  în  Teo¬ 
logie,  avându-1  ca  îndrumător  pe  vestitul  profesor  Eduard  Schweizer, 
iar  în  1968  şi-a  luat  docenţa  pentru  Noul  Testament  la  Facultatea  de  Teo¬ 
logie  Evanghelică  din  Zurich. 

Asistent  la  această  facultate  între  1963 — 1968,  apoi  pastor  la  Zurich 
Scebach  între  1968 — 1969,  profesor  invitat  la  Universitatea  Internaţio¬ 
nală  Creştină  din  Tokyo  şi  la  Universitatea  «Aoyama  Gakuin»  din  To- 
kyo  între  1969 — 1971,  profesor  titular  de  Noul  Testament  la  Facultatea 
de  Teologie  Evanghelică  din  Gottingen  între  1972 — 1980  şi  profesor  titu¬ 
lar  de  Noul  Testament  la  Facultatea  de  Teologie  Evanghelică  a  Univer¬ 
sităţii  din  Berna  din  1980  până  în  prezent,  iată,  pe  scurt,  traseul  acti¬ 
vităţii  universitare  a  profesorului  Ulrich  Luz. 

A  ţinut  cursuri,  ca  profesor  invitat,  la  Pretoria  (UNISA)  şi  la  Uni¬ 
versitatea  Pontificală  Gregoriană  din  Roma.  A  ţinut  prelegeri  şi  confe¬ 
rinţe  in  Germania,  Franţa,  Anglia,  Finlanda,  Italia,  Japonia,  Austria, 

România,  Rusia,  Scoţia,  Suedia,  Cehia,  Elveţia,  Africa  de  Sud,  Ungaria 
şi  Statele  Unite  ale  Americii. 

Alte  activităţi:  membru  al  Comisiei  Teologice  a  Alianţei  Evanghe¬ 
lice  elveţiene  între  1928 — 1995  (preşedinte  între  1988 — 1995);  membru 
şi  vicepreşedinte  al  Institutului  de  cercetări  al  Asociaţiei  de  Studii  Evan¬ 
ghelice  între  1976 — 1992;  membru  al  Comitetului  Executiv  al  Studiorum 
Novi  Testamenti  Societas  între  1987 — 1989  şi  1995-prezent;  membru  în 
Comisia  de  cercetare  a  Universităţii  din  Berna. 

Pentru  activitatea-i  cu  totul  deosebită,  i  s-a  conferit  deja  titlul  de 
doctor  honoris  causa  de  către  Universitatea  din  Leipzig,  în  1993,  şi  de 
către  Universitatea  «Karoly  Gaspar»  din  Budapesta,  în  1996.  A  fost  pre¬ 
şedinte  al  Studiorum  Novi  Testamenti  Societas  între  1997 — 1998. 

Este  căsătorit  cu  Doamna  Salome,  născută  Keller,  şi  au  trei  copii: 
Joharmes  Martin  (n.  1973),  Christine  Elisabeth  (n.  1975)  şi  Magdalena 
Renata  (n.  1977). 

■  Lucrările  de  specialitate  (cărţi  şi  studii)  publicate  de  profesorul 
Ulrich  Luz,  începând  din  1960,  pe  când  era  încă  student,  acopăr  un  larg 
evantai  de  subiecte  teologice,  în  special  din  domeniul  Studiului  Noului 
Testament.  Spaţiul  nu-mi  permite  nici  măcar  o  sumară  enumerare  a  celor 
peste  100  de  titluri  de  lucrări,  publicate  în  germană,  engleză,  franceză, 
japoneză,  italiană,  maghiară  etc.  Încununarea  acestei  munci  ştiinţifice 
cu  totul  excepţionale  o  constituie  cele  trei  volume  apărute  până  acum. 
(volumul  al  patrulea,  final,  va  urma  în  curând)  ale  Comentariului  la  Evan¬ 
ghelia  după  Matei  —  Das  Evangelium  nach  Matthăus,  din  importanta 
serie  EKK  (Evangelisch-Katholischer  Kommentar  zum  Neuen  Testa¬ 
ment).  Cele  trei  volume  însumează  la  un  lcc  peste  1500  de  pagini  mari  şi 
dense.  Primul  volum  a  apărut  într-o  primă  ediţie  în  anul  1985  (ed.  a  Il-a, 
1989),  fiind  editat  şi  în  engleză  (1989);  volumul  II  a  apărut  în  1990  (ed.  a 
îl-a,  1996),  fiind  editat  şi  în  limba  japoneză  (1997);  volumul  III  a  apărut 
în  1997.  Lucrul  Ia  acest  comentariu  s-a  materializat,  de  asemenea,  într-o 
mulţime  de  alte  lucrări  asupra  Evangheliei  de  la  Matei.  Aş  menţiona  aici 
numai  Die  Jesusgeschichte  des  Matthăus,  181  p.  (1993),  apărută  şi  în  en¬ 
gleză,  cu  titlul  The  Theology  of  Matthew  (1995),  şi  în  japoneză  (1996). 

O  mulţime  de  alte  studii,  de  exegeză  şi  teologie  a  celorlalte  Evan¬ 
ghelii  sau  a  epistolelor  neotestamentare,  de  ermeneutică  etc.,  se  con¬ 
stituie  într-un  strălucitor  buchet  de  roade  ale  unui  efort  ştiinţific  cu 
totul  excepţional. 

Un  loc  central  în  opera  exegetică  a  profesorului  Luz  îl  ocupă  ideea 
a  ceea  ce  se  numeşte  «Wirkungsgeschichte»,  după  care  interpretarea 
Sfintei  Scripturi  nu  este  ceva  pur  obiectiv,  nici  ceva  ce  ţine  pur  şi  sim¬ 
plu  de  domeniul  istoriei.  Biblia,  conform  acestei  înţelegeri,  vorbeşte 
întotdeauna  pentru  noi  şi  noi  trăim  într-un  spaţiu  ecleziastic  şi  cultural 
în  care  suntem  deja  formaţi  de  către  Biblie.  Ideea  lui  «Wirkungsge¬ 
schichte»  este,  deci,  aceea  de  a  explora  «spaţiul»  în  care  trăim  sau  ceea 
ce  noi  datorăm  Bibliei,  care  ne  este  familiară  încă  înainte  de  a  începe 
să  o  citim. 

Adăugăm  că  profesorul  Luz  face  parte  din  comitetele  editoriale  a!c 
unor  publicaţii  de  prestigiu  ca  «Judaica»  (din  1983),  «Evamgelische  Theo- 

logic»  (din  1986),  «Nachlassausgabe  Albert  Schweitzer»  şi  a  seriei  «Evan- 
geliseh-Katholischer  Kommentar»  (din  1995). 

Se  cuvine  sa  menţionăm  şi  faptul  că  profesorul  U.  Luz  a  fost  pro¬ 
fund  marcat  de  timpul  petrecut  în  Japonia.  Lucrări  ca  Studenţii  japonezi 
şi  credinţa  creştină  (1972),  Dumnezeu  în  Japonia  (1973),  Eu-ul  Ia  Iisus 
(1937),  ca  şi  faptul  că  în  prezent  profesorul  Luz  se  ocupă  şi  de  Institutul 
de  ştiinţa  religiilor  al  Universităţii  din  Berna  sunt  roadele  unui  interes 
aparte  în  acest  sens. 

O  dimensiune  fundamentală  a  vieţii  şi  lucrării  profesorului  U.  Luz 
o  constituie  ecumenismul.  Această  dimensiune  exprimă  convingerea 
adâncă  a  sa  că  Bisericile  au  nevoie  unele  de  altele.  A  şi  scris  o  carte  des¬ 
pre  unitatea  Bisericii  în  Noul  Testament  şi  astăzi  —  Sie  aber  hieltca  fost 

an  der  Gemeinschaft _ —  a  cărei  idee  centrală  este  cea  a  unităţii  ca 

proces. 

Ţările  europene  de  dincoace  de  «cortina  de  fier»  au  fost  de  multă 
vreme  o  «dragoste»  aparte  a  profesorului  Luz,  care  a  şi  căutat  mereu 
să  depăşească  frontiera  artificială  trasată  prin  mijlocul  Europei.  Înainte 
de  1989,  a  vizitat  aproape  în  fiecare  an  Germania  de  Est.  In  anii  din 
urmă,  fiind  în  conducerea  Studiorum  Novi  Testamenti  Societas,  a  cău¬ 
tat  să  contribuie  la  progresul  studiilor  biblice  în  ţările  fost  comuniste. 
Din  iniţiativa  şi  prin  eforturile  deosebite  ale  Domniei  Sale  au  fost  create 
şi  continuă  să  fie  întreţinute  şi  îmbogăţite  două  valoroase  biblioteci  bi¬ 
blice,  la  Petersburg  şi  la  Sofia. 

Am  bucuria  să  adaug  la  acestă  prezentare  menţionarea  iniţiativei 
şi  a  rolului  deosebit  pe  care  profesorul  Luz  l-a  avut  la  organizarea  şi  la 
reuşita  strălucită  a  Simpozionului  Est-Vest  a  specialiştilor  ortodocşi  şi 
neortodocşi  de  Noul  Testament,  care  a  avut  loc  la  Seminarul  de  la  Mă¬ 
năstirea  Neamţ  în  5 — 11  septembrie  a.c. 

Dar  nu  numai  de  acum  este  Domnia  Sa  un  prieten  al  României  şi, 
în  special  al  Sibiului.  De  la  prima  sa  vizită  la  Sibiu,  în  1993,  când  a  ţinut 
câteva  ore  de  curs  şi  la  facultatea  noastră,  ne-a  rămas  profund  ataşat  şi  a 
menţinut  mereu  contactul  cu  noi.  Intre  timp,  datorită  şi  profesorului  Luz, 
s-a  realizat  un  dublu  parteneriat,  între  Facultatea  noastră  şi  Institutul 
Teologic  Protestant,  ramura  Evanghelică-luterană  din  Sibiu,  pe  de  o 
parte,  şi  cele  două  Facultăţi  de  Teologie,  Reformată  şi  Veche-catolicâ, 
din  Berna,  pe  de  altă  parte. 

Iată  atâtea  temeiuri  pentru  care  Facultatea  de  Teologie  Ortodoxă 
a  propus  şi  Senatul  Universităţii  «Lucian  Blaga»  din  Sibiu  a  aprobat  ca 
Domnului  Profesor  Dr.  Ulrich  Luz  să  i  se  confere  titlul  de  doctor  lionoris 
causa. 


Pr.  Prof.  Dr.  VASILE  MIHOC 


LAUDATIO 


1.  P.  S.  MITROPOLIT  —  PROFESOR  DR.  PANTELEIMON 

RODOPOULOS  DIN  TESALONIC,  MITROPOLIT  DE  TYROLOE 

ŞI  SERENTION 

Facultatea  de  Teologie  „Andrei  Şaguna“  din  Sibiu  trăieşte  din  nou 
momente  de  aleasă  bucurie  duhovnicească,  pentru  că  la  cununa  celor  trei 
„Doctori  Honoris  Causa“  proclamaţi  aici  în  urmă  cu  două  săptămâni,  se 
adaugă  astăzi  o  nouă  nestemată,  cea  a  Ortodoxiei  de  limbă  greacă.  Era 
firesc  ca  între  cele  patru  personalităţi  ale  teologiei  contemporane,  pe 
lângă  un  romano-catolic,  un  evanghelist  luteran  şi  un  reformat,  să  figu¬ 
reze  şi  un  reprezentant  al  marii  familii  a  popoarelor  ortodoxe.  Alegerea 
unui  strălucit  ierarh  ortodox,  mitropolit  şi  profesor  la  Facultatea  de  Teo¬ 
logie  ortodoxă  din  Tesalonic  îşi  are  tâlcul  ei. 

în  primul  rând  am  apreciat  rolul  Tesalonicului  în  spiritualitatea 
ortodoxă  şi  în  cultura  europeană,  oraş  care  păstrează  moaştele  Sfântului 
Dimitrie  izvorâtorul  de  mir,  atât  de  popular  şi  în  rândurile  credincioşilor 
români.  Aici,  în  oraşul  ocrotit  de  acest  Sfânt  mucenic,  au  activat  atâţia 
mari  teologi,  între  care  aş  menţiona  doar  pe  Sfântul  Grigorie  Palania 
(1359),  ale  cărui  învăţături  privitoare  la  isihasm  au  influenţat  mult  şi  viaţa 
monahală  din  ţările  româneşti  şi  pe  Sfântul  Simeon  şi  el  arhiepiscop  al 
Tesalonicului  (f  1429),  ale  cărui  lucrări  au  cunoscut  o  largă  circulaţie  în 
rândul  ierarhilor,  călugărilor  şi  preoţilor  români,  fie  în  versiuni  slavone, 
până  prin  secolul  al  XVI-lea,  fie,  mai  târziu,  prin  traduceri  româneşti, 
în  manuscris  sau  tipărite. 

Dar  între  oraşul  Sfântului  Dimitrie  şi  Biserica  ortodoxă  română 
au  existat  şi  legături  directe.  De  pildă,  un  fost  mitropolit  al  Tesalonicului, 
devenit  în  două  rânduri  patriarh  ecumenic  sub  numele  de  Nifon  II, 
a  fost  solicitat  de  domnitorul  Radu  cel  Mare  să  vină  în  Ţara  Românească, 
unde  a  iniţiat  un  adevărat  program  de  reorganizare  bisericească  şi  revigo¬ 
rare  spirituală  la  începutul  secolului  al  XVI-lea;  la  scurt  timp  după 
moarte  a  fost  canonizat  la  Curtea  de  Argeş,  la  16  august  1517,  cu  ocazia 
sfinţirii  strălucitei  ctitorii  a  lui  Neagoe  Basarab,  aceasta  fiind  prima 
canonizare  pe  pământ  românesc.  Un  alt  fost  patriarh  ecumenic,  Atanasie 
Patelaros,  iniţial  mitropolit  al  Tesalonicului,  şi-a  recuperat  scaunul  ecu¬ 
menic  pentru  a  doua  oară  cu  sprijinul  domnitorului  Moldovei  Vasile 
Lupu,  iaT  după  ce  a  fost  înlăturat  de  autorităţile  otomane,  a  trăit  mai  mulţi 
ani  în  mănăstirea  „Sf.  Nicolae“  din  Galaţi. 

In  schimb,  pe  scaunul  mitropolitan  al  Tesalonicului  a  păstorit,  timp 
do  15  ani  (1745 — 1760),  şi  un  român,  Gavriil  Călmaşul-Callimachi,  după 
care  a  fost  transferat,  cu  binecuvântarea  Patriarhiei  ecumenice,  în  scau¬ 
nul  mitropolitan  din  Moldova  sa  natală,  unde  a  desfăşurat,  timp  de  26 

de  ani,  o  prodigioasă  activitate  misionară,  cultural-editorială  şi  chiar 
politică,  înscriindu-şi  numele  în  rândul  celor  mai  străluciţi  ierarhi  din 
istoria  noastră. 

Se  ştie  că  în  perioada  turcocraţiei,  domnii  Ţării  Româneşti  şi  ai 
Moldovei  au  sprijinit  o  seamă  de  aşezăminte  bisericeşti  şi  culturale  de 
limbă  greacă,  între  care  şi  unele  din  Tesalonic,  cum  a  fost  mănăstirea 
„Sfânta  Anastasia",  căreia  i  s-a  închinat  mănăstirea  „Sfântul  Ioan“  din 
Focşani,  cu  toate  proprietăţile  ei,  refăcută  în  1840  de  episcopul  Timotei 
al  Tesalonicului. 

în  secolul  nostru,  un  apreciat  arheolog  şi  istoric  al  artei  bizantine, 
profesorul  Orest  Tafrali  de  la  Universitatea  din  Iaşi,  a  publicat  —  in 
limba  franceză  — ,  mai  multe  lucrări  consacrate  Tesalonicului,  între  care 
şi  o  strălucită  teză  de  doctorat  la  Sorbona  privind  „Topografia  Tesalo¬ 
nicului  până  în  secolul  al  XIV-lea“. 

La  rândul  său,  marele  teolog  român  al  secolului  nostru,  părintele 
Dumitru  Stăniloae  (1903 — 1993),  iniţial  profesor  şi  rector  la  Facultatea 
noastră  (1929 — 1946,  pe  atunci  Academia  teologică  „Andrei  Şaguna")  a 
publicat  aici,  la  Sibiu,  în  1938,  cea  mai  temeinică  lucrare  românească 
despre  „Viaţa  şi  învăţătura  Sfântului  Grigorie  Palama,  cu  trei  tratate 
traduse"  (250  -f  160  p.),  precum  şi  alte  câteva  studii  referitoare  la  acelaşi 
mare  arhiepiscop  al  Tesalonicului,  în  Anuarele  Academiei. 

Opera  lui  Nicolae  Cabasila  a  fost  studiată  şi  tradusă  în  româneşte 
de  doi  apreciaţi  teologi  din  zilele  noastre,  părinţii  profesori  Teodor  Bo- 
dogae  de  la  Facultatea  noastră  şi  Ene  Branişte  de  la  Facultatea  de  Teolo¬ 
gie  din  Bucureşti. 

în  sfârşit,  nu  putem  trece  cu  vederea  faptul  că  doi  teologi  români, 
iniţial  amândoi  profesori  la  Facultatea  noastră  şi  apoi  la  cea  din  Bucu¬ 
reşti,  Dumitru  Stăniloae  şi  colegul  său  mai  tânăr,  reputatul  canonişi 
Liviu  Stan,  s-au  bucurat  de  o  aleasă  cinstire  din  partea  Facultăţii  de 
Teologie  din  Tesalonic,  conferindu-li-se  titlul  de  „Doctor  îîonoris  Causa" 
în  1968,  respectiv  1976.  Iar  câţiva  tineri  teologi  români  —  din  care  unii 
licenţiaţi  ai  Facultăţii  noastre  —  au  beneficiat  de  burse  de  specializare  la 
Facultatea  de  Teologie  din  Tesalonic. 

Acestea  au  fost  doar  o  parte  din  motivele  care  au  stat  la  baza 
hotărârii  Consiliului  Facultăţii  noastre  de  a  acorda  titlul  de  „*3oetc  r 
Hcnoris  Causa"  unui  strălucit  ierarh  din  Tesalonicul  de  astăzi.  Dr.r,  în 
afară  de  aceste  „argumente",  mai  mult  de  natură  istorică  şi  chiar  sen¬ 
timentală  şi  de  solidaritate  interortodoxă,  înainte  de  toate  au  tras  greu 
în  cumpănă  meritele  incontestabile  de  natură  ştiinţifică  şi  ecumenica  ale 
I.  P.  S.  Mitropolit  Panteleimon. 

Panteleimon  (Evanghelos)  Rodopoulos  s-a  născut  la  Atena  în  1929, 
intr-o  veche  şi  distinsă  familie  originară  din  Arcadia.  Un  membru  al 
acesteia,  Kiril  II  Rodopoulos,  a  fost  mitropolit  al  Corintului  (1818 — 
1836),  având  un  rol  important  în  mişcarea  de  redeşteptare  naţională  a 
Greciei  (1821),  ca  preşedinte  al  Sf.  Sinod,  fiind  cel  dintâi  semnatar  al 
Protocolului  Independenţei  de  stat  a  Greciei. 

î.  P.  S.  Panteleimon  a  absolvit  Facultatea  de  Teologie  a  Universi¬ 
tăţi  din  Atena,  în  1952,  ca  premiant  al  promoţiei.  Şi-a  continuat  studiile 

la  King's  Col  lege  din  Londra,  apoi  la  Colegiul  „Christ  Church“  din  Ox¬ 
ford,  sub  îndrumraea  renumitului  profesor  F.L.  Cross,  obţinând  titlul  de 
„magistru"  pe  baza  unei  teze  intitulate  „Sacramentariul  lui  Serapion 
din  Tmuis".  In  timpul  studiilor  în  Anglia  a  fost  invitat  să  susţină  pre¬ 
legeri  despre  teologia,  cultul  şi  viaţa  Bisericii  Ortodoxe  în  comunităţile 
universitare  din  Oxford,  Cambridge  şi  Dublin. 

îm  vara  anului  1955  a  urmat  cursuri  la  Institutul  Ecumenic  din 
Bossey,  după  care  a  beneficiat  de  o  perioadă  de  cercetare  Ia  Mainz, 
I-Ieidelberg  şi  Offonbach,  în  Germania.  în  1958,  Facultatea  de  Teologie  a 
Universităţii  din  Atena  l-a  proclamat  „Doctor  în  Teologie",  pe  baza  unei 
teze  despre  „Anaforaua  Liturghiei  Sf.  Marcu". 

Cariera  academică  o  începe  în  1960,  ca  asistent  la  catedra  de  Litur¬ 
gică  şi  Omiletică  a  Facultăţii  de  Teologie  a  Universităţii  Aristoteliana 
din  Tesalonic,  pentru  care  a  prezentat  teza  „Anaforaua  Liturghiei  Sf. 
Clement".  între  1963 — 1966  a  fost  decan  al  Facultăţii  de  Teologie  „Sf. 
Cruce"  de  la  Brooklin,  Boston,  din  încredinţarea  patriarhului  ecumenic 
Athenagoras.  In  acest  timp  s-a  renovat  clădirea  bibliotecii,  s-a  terminat 
construcţia  frumoasei  biserici  în  stil  bizantin  şi  s-au  adunat  fondurile 
pentru  construirea  unei  noi  aripi.  Acum  Facultatea  de  la  Brooklin  a 
primit  acreditare  universitară.  Tot  acum  a  ţinut  prelegeri  în  comuni¬ 
tăţile  greceşti  de  pe  continentul  american,  în  diferite  şcoli  teologice  şi 
universităţi. 

După  întoarcerea  în  Grecia,  a  fost  ales,  în  1968,  titular  al  cate¬ 
drei  de  Drept  Canonic  şi  Studii  Pastorale  la  Facultatea  de  Teologie  a 
Universităţii  din  Tesalonic. 

în  1972,  la  invitaţia  patriarhului  Elias  IV  al  Antiohiei,  a  acceptat 
postul  de  decan  şi  a  organizat  Institutul  de  Teologie  „Sf.  Ican  Damas- 
chin“  de  Ia  Balamand,  unde  a  rămas  până  în  1975,  împărţindu-şi  timpul 
între  Balamand  şi  Tesalonic.  în  perioada  1975 — 1979,  şcoala  de  la  Bala- 
mand  a  funcţionat  la  Tesalonic.  Prin  eforturile  î.  P.  S.  Sale,  Institutul  de 
la  Balamand  a  obţinut  acreditarea  academică  din  partea  autorităţilor  li¬ 
baneze  şi  a  Universităţilor  din  Grecia. 

A  fost  membru  al  Senatului  Universităţii  din  Tesalonic  (1376 — 
1977),  decan  al  Facultăţii  de  Teologie  (1977 — 1978),  vice-rector  şi  apoi 
rector  al  Universităţii  din  Tesalonic  (1981 — 1983),  î.  P.  S.  Sa  fiind  pri¬ 
mul,  şi  până  acum  singurul  ierarh  care  a  deţinut  această  înaltă  funcţie 
universitară  de  la  întemeierea  statului  modem  grec. 

în  1982  a  reprezentat  Universităţile  greceşti  la  Forumul  Rectorilor 
din  ţările  balcanice  ţinut  Ia  Belgrad,  sub  egida  UNESCO. 

A  fost  invitat  să  conferenţieze  pe  teme  de  specialitate  la  universi¬ 
tăţi  şi  institute  ortodoxe,  catolice  şi  protestante  din  Europa  Apuseană  şi 
Răsăriteană  ca:  Facultatea  de  Teologie  a  Universităţii  din  Bonn,  Facul¬ 
tatea  de  Drept  a  Universităţii  din  Viena,  Institutul  Teologic  Ortodox 
de  la  Preşov,  Fundaţia  Pro-Oriente  de  Ia  Viena,  Centrul  Patriarhal  de  la 
Chnmbesy,  Centrul  de  Studii  Bizantine  Dumberton  Oaks  din  SUA.  A  fost 
invitat  să  organizeze  Seminarul  pentru  Capelani  ortodocşi  al  Armatei 
Americane  din  Germania  la  Bonn,  privind  teologia  ortodoxă,  liturgica 

şi  pastorala.  A  predat  Dreptul  Bisericesc  şi  la  Universitatea  Deschisă  a 
Municipalităţii  din  Tesalonic. 

A  publicat  o  serie  de  lucrări  de  Drept  canonic,  Liturgică  şi  Pasto¬ 
rală,  între  care  Canoanele  Sinodului  din  Laodiceea  ca  „Lege"  a  Bisericii 
privind  cultul  dumnezeiesc,  Vechile  canoane  bisericeşti  şi  noua  legislaţie 
din  Biserica  greacă,  Egalitatea  şi  solidaritatea  episcopilor  în  administrarea 
Bisericii,  Privire  eclesiologică  asupra  Canonului  34  apostolic,  Diaspora 
ortodoxă  din  punct  de  vedere  eclesiologic  şi  canonic,  Primatul  de  onoare 
şi  jurisdicţia  după  canoanele  2  şi  3  ale  Sinodului  II  ecumenic,  Simecn  al 
Tesaîonicului  şi  Marea  Biserică  a  lui  Hristos,  Căsătoria  şi  resortul  ei  în 
Grecia,  Hirotonia  unei  singure  persoane  la  Sf.  Liturghie  şi  acordarea 
atunci  a  unei  singure  trepte,  Sintagma  lui  Matei  Vlastares  şi  răspândirea 
ei  în  lumea  slavă,  Dreptul  exercitării  puterii  bisericeşti  -  judecătoreşti, 
Legea  organică  privind  administrarea  Bisericii  Ortodoxe  Ruse,  Compen¬ 
diu  de  Drept  canonic  (1991)  şi  multe  altele. 

în  ceea  ce  priveşte  slujirea  bisericească,  reţinem  că  la  14  iunie  1952 
a  fost  tuns  în  monahism  la  mănăstirea  Pendeli;  la  29  iunie  1952  a  fost 
hirotonit  diacon  de  către  episcopul  Panteleimon  de  Argyrokastron;  la  29 
august  1954  fiind  hirotonit  preot  de  către  episcopul  Dicnysios  de  pogon 
(mai  târziu  episcop  de  Kozani);  tot  acum  a  fost  hirotesit  arhimandrit. 

în  timpul  studiilor  în  străinătate  a  fost  preot  (neplătit)  al  comu¬ 
nităţilor  ortodoxe  greceşti  de  la  Oxford,  Birmingham  şi  Bristol  şi  preot- 
paroh  la  Frankfurt  pe  Main.  Spre  sfârşitul  anului  1958  a  fost  numit 
vicar  general  al  Mitropoliei  Tesaîonicului  şi  eclesiarh  al  catedralei  „Sf. 
Sofia"  din  Tesalonic. 

Ca  vicar  a  fost  un  colaborator  apropiat  al  mitropolitului  F.v.rie- 
leimon  al  Tesaîonicului.  A  organizat  activitatea  pastorală  a  parohiilor  în 
rândul  tinerilor  şi  a  introdus  metode  pastorale  moderne.  A  organizat  mai 
mult  de  zece  centre  pastorale,  tabere  de  vară  .coruri  de  copii  etc. 

La  28  mai  1974,  Sfântul  Sinod  al  Patriarhiei  Ecumenice  l-a  al  -s 
mitropolit  titular  la  Tyana,  iar  la  15  noimebrie  1977  mitropolit  de  Tyro- 
lee  şi  Serention  în  Tracia. 

în  1964  a  fost  trimis  de  către  Patriarhia  Ecumenică  la  Roma  c  a 
observator  la  Conciliul  II  Vatican,  unde  a  adresat  un  cuvânt  papei  Paul 
VI  din  partea  observatorilor  ne-catolici. 

în  anii  1970  a  participat,  ca  membru  al  delegaţiei  Patriarhiei  Ecu¬ 
menice,  la  întrunirile  Comitetului  Pan-Ortodox  pregătitor  pentru  Sfân¬ 
tul  şi  Marele  Sinod  şi  la  Comitetul  Pan-Ortodox  pentru  Dialogul  teo¬ 
logic  între  Bisericile  Ortodoxă  şi  Romano-Catolică.  în  aceeaşi  perioadă 
a  fest  singurul  observator  /  consultant  ortodox  la  redactarea  lui  LEX 
FUNDAMENTALIS  al  Bisericii  Romano-Catolice. 

I  s-au  încredinţat  diferite  misiuni  de  reconciliere: 

—  în  perioada  1973 — 1974  —  pentru  restabilirea  unităţii  în  Bise¬ 
rica  Ciprului; 

—  în  1983  —  pentru  rezolvarea  problemelor  din  Biserica  din 
Creta; 

—  1996  —  a  condus  delegaţia  Patriarhiei  Ecumenice  la  Moscova 
unde  a  rezolvat  aşa-numita  „problemă  estoniană"  şi  a  restabilit  rola- 

ţiile  dintre  Patriarhia  Ecumenică  şi  Patriarhia  Moscovei.  A  instalat  pe 
I.  P.  S.  Ioan  al  Karaliei  şi  întregii  Finlande  ca  „locum  tenens"  al  Bise¬ 
ricii  autonome  a  Estoniei. 

A  fost  membru  al  Comitetului  Central  al  Consiliului  Ecumenic  al 
Bisericilor  şi  al  Comitetului  Naţional  al  Bisericilor  din  SUA.  A  parti¬ 
cipat  la  unele  conferinţe  şi  întruniri  ecumenice  şi  cu  caracter  acade¬ 
mic;  în  1970 —  1983,  a  fost  vice-preşedinte,  iar  între  anii  1983 — 1991, 
preşedinte  al  Societăţii  Academice  de  Drept  a  Bisericilor  Răsăritene  cu 
sediul  la  Viena,  iar  din  1991  este  Preşedinte  Onorific  al  acesteia. 

Din  1988,  de  la  data  începerii  dialogului  teologic  dintre  Biserica 
Ortodoxă  şi  Alianţa  Mondială  a  Bisericilor  Reformate  este  preşedintele 
părţii  ortodoxe  în  acest  dialog. 

Este  membru  de  onoare  al  Consiliului  de  Administraţie  al  Funda¬ 
ţiei  Pro  Oriente  din  Viena. 

Este  preşedinte  al  Comitetului  de  Organizare  a  Simpozionului  aca¬ 
demic  anual  „Tesalonicul  creştin". 

Din  1985  conduce  şi  mănăstirea  Vlatadon  din  Tesalonic  care,  sub 
conducerea  I.  P.  S.  Sale,  a  devenit  un  important  centru  pan-ortodox.  Este 
vice-preşedinte  al  Institutului  Patriarhal  de  Studii  Patristice  de  acolo. 

In  semn  de  recunoaştere  pentru  contribuţia  sa  teologică  şi  biseri¬ 
cească,  i  s-au  acordat  distincţii,  decoraţii  şi  medalii  din  partea  Vati¬ 
canului,  Patriarhiilor  Alexandriei,  Antiohiei  şi  Moscovei,  Arhiepiscopiei 
de  Thyatira  (Marea  Britanie),  Mitropoliilor  de  Tesalonic,  Neapolis  şi  Sta- 
vroupolis,  Neakrini  şi  Kalamaria,  Municipalităţilor  Tesalonicului  şi  Nia¬ 
garei  (SUA),  Comitetelor  de  organizare  a  unor  conferinţe  internaţio¬ 
nale,  Uniunii  Scriitorilor  Greci  şi  altele. 

Dat  fiind  această  impresionantă  operă  didactică,  misionară  şi  ecu¬ 
menică  desfăşurată  de  înalt  Prea  Sfinţitul  Mitropolit  Panteleimon  Rodo- 
poulos,  pe  parcursul  a  peste  patru  decenii,  Consiliul  Facultăţii  noastre 
a  hotărât  —  iar  Senatul  Universităţii  a  aprobat  să  i  se  acorde  titlul  de 
„Doctor  Henoris  Causa"  al  Universităţii  „Lucian  Blaga"  din  Sibiu. 

Decan, 

Pr.  Prof.  Dr.  MIRCEA  PACURARIU 


Biserica  în  actualitate 


A  V1H-A  ADUNARE  GENERALĂ 
A  CONSILIULUI  MONDIAL  AL  BISERICILOR 


Intre  3-14  decembrie  1998,  în  campusul  Universităţii  din  Zimbabwe 
de  la  Hairare,  a  avut  loc  cea  de  a  VIII-a  Adunare  Generală  a  Consiliu¬ 
lui  Mondial  al  Bisericilor  desfăşurată  în  atmosfera  sărbătorească  a  Jubi¬ 
leului  celor  50  de  ani  de  existenţă  a  acestui  -organism  ecumenic.  Tema 
Adunării  Generale  a  fost  „Reîntoarceţi-vă  la  Dumnezeu,  bucuraţi-vă  în 
speranţă". 

Au  fost  prezenţi  o  mie  de  delegaţi  jai  Bisericilor  membre  şi  patru 
mii  de  oaspeţi  şi  alţi  participanţi.  Delegaţia  Bisericii  Ortodoxe  Române, 
condusă  de  P.  S.  Dr.  Nifon  Mihăiţă,  Episcopul  Sloboziei  şi  Călăraşilor, 
a  fost  alcătuită  din  I.  P.  S.  Iosif,  Arhiepiscopul  ortodox  român  al  Euro¬ 
pei  Apusene  cu  sediul  la  Paris,  Pr.  Prof.  Dr.  Aurel  Jivi  de  la  Facultatea 
de  Teologie  din  Sibiu,  Pr.  Prof.  Dr.  Ştefan  Resceanu  de  la  Facultatea 
de  Teologie  din  Craiova,  Pr.  Nicolae  Apostola  din  cadrul  Arhiepiscopiei 
Misionare  Ortodoxe  Române  din  America,  Pr.  Mihai  Lungu  de  la  Servi¬ 
ciul  de  Relaţii  Externe  Bisericeşti  al  Patriarhiei  Române,  Dl.  Vlad  Cu- 
briacov,  membru  al  Camerei  Deputaţilor  a  Republicii  Moldova  şi  mem¬ 
bru  al  Adunării  Eparhiale  a  Mitropoliei  Basarabiei,  Domnişoara  Iulia 
Corduneanu,  profesoară  de  religie  de  la  Iaşi  şi  Domnişoara  Ccdruţa  Gră¬ 
dinara,  preparator  la  secţia  Asistenţă  Socială  de  la  Facultatea  de  Teolo¬ 
gie  din  Sibiu.  Au  mai  fost  prezenţi  Pr.  Prof.  Dr.  Ion  Bria,  Pr.  F;rof.  Dr. 
Viorel  Ioniţă  şi  Pr.  Dr.  Ioan  Sauca  din  cadrul  organismelor  ecumenice 
de  la  Geneva.  De  la  Facultatea  de  Teologie  din  Sibiu  au  mai  partici¬ 
pat  Pr.  Asist.  Nicolae  Moşoiu,  în  calitate  de  consilier  teologic  şi  Domni¬ 
şoara  Veronica  Stavilă  de  la  ciclul  de  studii  aprofundate.  Din  partea 
Bisericilor  Protestante  din  România  au  fost  prezenţi  la  Harare:  Episcopii 
Laszlo  Tokes,  Dr.  Kalman  Csiha,  Arpad  Mozes  şi  Dr.  Christcph  Klein, 
precum  şi  Dl.  Prof.  Dr.  Laszlo  A.  Kovacs,  rectorul  Institutului  Teologic 
Unic  Protestant  din  Cluj -Napoca.  O  delegaţie  a  AIDROM-ului  a  fost 
condusă  de  Dl.  Christian  Teodorescu,  secretarul  executiv  al  acestui  or¬ 
ganism  ecumenic. 

La  tema  Adunării  Generale  au  fost  prezentate  trei  comunicări  da¬ 
torate  Pastorului  Dr.  Wanda  Deifelt  din  Brazilia  (Metanoia),  I.  P.  S. 
Anastasios,  Arhiepiscopul  Tiranei  şi  al  întregii  Albanii  (Anamnesis)  şi 
Pastorului  Dr.  Kosuke  Koyama  din  S.U.A.  (Bucuraţi-vă  în  speranţă). 

Cu  mult  interes  au  fost  urmărite  rapoartele  prezentate  de  către 
Sanctitatea  Sa  Aram  I,  Catolicosul  armean  al  Ciliciei,  moderatorul  Co¬ 
mitetului  Central  al  Consiliului  Mondial  al  Bisericilor  şi  de  către  Dr. 
Konrad  Raiser,  Secretarul  General  al  Consiliului  Mondial  al  Bisericilor. 

In  cel  dintâi '  a  fost  evaluată  critic  activitatea  Consiliului  în  perioada 
dintre  adunările  generale  de  la  Canberra  şi  Harare,  realizările  princi¬ 
pale  ale  acestuia  cum  sunt:  procesul  „Spre  o  înţelegere  şi  viziune  co¬ 
mună",  Decada  ecumenică  a  Bisericilor  în  solidaritate  cu  femeile,  dar  şi 
unele  din  noile  provocări  care  stau  în  faţa  Consiliului  Mondial  al  Bise¬ 
ricilor  cum  sunt  prozelitismul,  violenţa,  nevoia  unei  diaconii  multi-di- 
mcnsionale,  relaţiile  cu  Biserica  Romano-Catolică,  nevoia  unei  stabili¬ 
tăţi  financiare.  în  a  doua  parte  a  raportului  a  fost  discutată  semnifica¬ 
ţia  celei  de  a  50-a  aniversări  a  Consiliului  Mondial  al  Bisericilor. 

Secretarul  general,  în  raportul  său,  a  pornit  de  la  jubileul  Con¬ 
siliului  şi  de  la  semnificaţia  Adunării  Generale  de  la  Harare  ca  pregăti¬ 
toare  pentru  intrarea  Bisericilor  Creştine  în  cel  de  al  treilea  mileniu. 
Pornind  de  la  procesul  „Spre  o  înţelegere  şi  o  viziune  comună",  Dl.  Rai- 
ser  a  descris  Consiliul  Mondial  al  Bisericilor  ca  pe  o  comunitate  misio¬ 
nară,  diaconală  şi  morală. 

Ambele  rapoarte  menţionează  îngrijorarea  Bisericilor  Ortodoxe  faţă 
de  evoluţii  recente  din  cadrul  Consiliului  Mondial  al  Bisericilor  cât  şi 
nemulţumirea  acestora  cu  privire  la  formele  de  reprezentare  şi  patici- 
pare  la  luarea  deciziilor  precum  şi  dorinţa  schimbării  acestora  pentru 
a  se  putea  ajunge  la  un  mai  mare  rol  al  Bisericilor  Ortodoxe  în  Consi¬ 
liu.  Această  îngrijorare  s-a  materializat  printr-un  document  alcătuit  de 
reprezentanţi  ai  Bisericilor  Ortodoxe,  întruniţi  la  Tesalonic  la  sfârşitul 
lui  aprilie  1998,  la  care  s-a  exprimat  dorinţa  continuării  participării  or¬ 
todocşilor  la  activitatea  Consiliului  dar  şi  cererea  fermă  de  a  se  realiza 
transformări  importante  în  cadrul  acestuia.  Până  la  înfăptuirea  aces¬ 
tora  s-a  recomandat  o  mai  redusă  participare  a  Bisericilor  Ortodoxe.  Tre¬ 
buie  menţionat  aici  şi  faptul  că  la  această  Adunare  Generală  Biserica 
Ortodoxă  Bulgară  şi-a  anunţat  retragerea  din  Consiliul  Mondial  al  Bi¬ 
sericilor,  după  ce  Biserica  Ortodoxă  Georgiană  a  făcut  acelaşi  lucru 
mai  devreme.  Biserica  Ortodoxă  Rusă  a  anunţat  că  îşi  suspendă  par¬ 
ticiparea  la  activităţile  Consiliului  dar  a  prezentat  candidaţi  pentru  Co¬ 
mitetul  Central  şi  Comitetul  Executiv,  care  vor  veni  în  continuare  la  în¬ 
trunirile  acestora.  în  acelaşi  timp  îşi  păstrează  reprezentantul  perma¬ 
nent  de  pe  lângă  sediul  din  Geneva  al  Consiliului.  Este  de  notat  şi  fap¬ 
tul  că  la  această  Adunare  Generală  au  fost  prezenţi  şi  delegaţi  ai  Pa¬ 
triarhiei  Ierusalimului  şi  ai  Bisericii  Ortodoxe  Sârbe,  care  absentaseră 
în  trecut.  A  fcot  anunţată  acum  alcătuirea  unei  comisii  mixte  care  să  cer¬ 
ceteze  şi  să  rezolve  problemele  care  afectează  în  prezent  relaţiile  Con¬ 
siliului  Mondial  al  Bisericilor  cu  Bisericile  Ortodoxe. 

Aceste  şi  alte  teme  au  fost  dezbătute  în  cadrul  diferitelor  comitete 
ale  Adunării  Generale,  care  au  analizat  împlinirile  de  după  Canberra 
şi  au  făcut  recomandări  pentru  perioada  următoare  şi  au  avizat  pozitiv 
cererile  pentru  primirea  de  noi  membri. 

Lucrările  Adunării  Generale  s-au  desfăşurat  în  şedinţe  plenare 
dar  şi  în  grupe  mici  de  discuţii,  acestea  din  urmă  fiind  în  număr  de  peste 
140.  Au  mai  existat  şi  aşa-numitele  padare,  în  cadrul  cărora  Biserici 
sau  organiziţii  şi-au  prezentat  activitatea  specifică. 

Una  din  şedinţele  plenare  a  fost  dedicată  Africii,  continentul  care 
a  găzduit  cea  de  a  VlII-a  Adunare  Generală.  Acesta  a  fost  un  bun  pri¬ 
lej  pentru  a  familiariza  pe  participanţi  cu  împlinirile  dar  şi  cu  proble¬ 
mele  cu  care  sunt  confruntaţi  creştinii  africani.  Unul  dintre  cei  care  au 
vorbit  cu  acel  prilej  a  fost  Dl.  Clement  Janda,  Secretarul  General  al 
Consiliului  Bisericilor  din  întreaga  Africă.  în  aceeaşi  zi,  Adunarea  Ge¬ 
nerală  l-a  avut  ca  oaspete  pe  Excelenţa  Sa  Dl.  Robert  Mugabe,  pre¬ 
şedintele  Republicii  Zimbabwe.  Preşedintele  a  subliniat,  în  cuvântarea 
sa,  rolul  pe  care  misiunile  creştine  l-au  avut  în  ţara  sa,  mai  ales  în  do¬ 
meniul  educaţiei.  A  scos,  apoi,  în  evidenţă  gestul  curajos  al  Consiliului 
Mondial  al  Bisericilor  în  vremea  în  care  poporul  zimbabwian  lupta  pen¬ 
tru  dobândirea  independenţei  de  stat,  ideal  realizat  abia  în  1980.  O  pro¬ 
blemă  abordată  a  fost  şi  cea  a  datoriilor  externe  care  împovărează  multe 
naţiuni  africane.  Domnia  Sa  a  îndemnat  Consiliul  Mondial  al  Bisericilor 
,, să-şi  asume  un  rol  conducător  în  a  chema  lumea  să  se  reînt@arcă  la  ţelu¬ 
rile  sănătoase  şi  umane  care  zidesc  chipul  lui  Dumnezeu". 

Ziua  de  13  decembrie  a  fost  închinată  jubileului  celor  50  de  ani 
de  activitate  ai  Consiliului  Mondial  al  Bisericilor,  fiind  rememorate  mo¬ 
mentele  importante,  între  care  cele  opt  adunări  generale  ale  Consiliului. 
La  această  ocazie  a  fost  prezent  şi  Excelenţa  Sa  Dl.  Nelson  Mandeîa, 
Preşedintele  Republicii  Sud-Africane,  însoţit  de  Dl.  Robert  Mugabe. 
între  oaspeţi  s-au  aflat  şi  unii  participanţi  la  cea  dintâi  Adunare  Ge¬ 
nerală  de  la  Amsterdam  (1948)  şi  la  alte  adunări  generale,  foşti  secretari 
generali  ai  Consiliului  Mondial  al  Bisericilor. 

în  ultimele  zile  ale  lucrărilor  Adunării  Generale  de  la  Harare  a 
fost  ales  un  nou  Comitet  Central  şi  un  nou  Comitet  Executiv  al  Con¬ 
siliului. 

în  ziua  de  9  decembrie  participanţii  din  România  la  Adunarea  Ge¬ 
nerală  au  fost  oaspeţii  Ambasadei  ţării  noastre  din  capitala  Republicii 
Zimbabwe. 

In  cele  două  dumineci  petrecute  la  Harare,  participanţii  au  luat 
parte  la  serviciile  religioase  de  Ia  diferite  biserici  din  oraş,  una  dintre 
acestea  fiind  catedrala  ortodoxă  grecească,  unde  de  fiecare  dată,  Sf. 
Liturghie  a  fost  săvârşită  de  către  Sanctitatea  Sa  Patriarhul  Petros  al 
Alexandriei,  înconjurat  de  un  sobor  de  ierarhi  şi  preoţi  prezenţi  acolo. 

Cea  de  a  VIII-a  Adunare  Generală  de  la  Harare  a  constituit  o  ade¬ 
vărată  piatră  de  hotar  pentru  evoluţia  ulterioară  a  Mişcării  Ecumenice. 


Pr.  Prof.  Dr.  AUREL  JIVI 


Recenzii 


Părintele  Virgil  Gheorghiu,  TATĂL  MEU,  PREOTUL  CARE  S-A 
URCAT  LA  CER.  AMINTIRI  DINTR-O  COPILĂRIE  TEOLOGICA,  (tra¬ 
ducere  de  Maria  Cornelia  Oros),  Prefaţă  de  Ioan  I.  Ică  jr.,  Editura  Deisis, 
Sibiu,  1998,  143  p. 


E  vorba  despre  amintirile  dintr-o  copilărie  teologică.  Povestindu-şi 
copilăria  autorul  face  o  autobiografie  spirituală. 

Virgil  Gheorghiu  a  plecat  din  ţară,  în  1945,  în  Franţa,  şi-a  dezvol¬ 
tat  o  vastă  activitate  literară.  Este  autorul  unei  opere  impresionante, 
cuprinzând  40  de  volume. 

Cu  câţiva  ani  mai  înainte  de  mutarea  sa  la  cele  veşnice,  într-un 
volum,  cel  de  care  ne  ocupăm,  scrie  în  limba  franceză,  amintirile  sale  din 
copilărie. 

Volumul  conţine  următoarele  Capitole: 

—  De  la  ora  veşnică  la  ora  25  şi  retur,  de  diac.  Ioan  I.  Ică  jr.:  Des¬ 
chizând  ochii  asupra  unei  icoane.  Scurtă  schiţă  genealogică,  Tatăl  meu, 
slujitorul  cerurilor,  Greutatea  îngerilor,  Tatăl  meu  pe  care-1  împart  cu 
toată  lumea,  Amestec  de  lacrimi  şi  teologie,  Marea  idilă  teologică.  Haina 
de  piele,  uniforma  noastră  penitenciară,  O  copilărie  petrecută  în  cerul 
rezidit  pe  pământ,  Casa  parohială  natală  şi  vecinii  mei,  morţii,  Trăind  în 
Cer,  Cumplită  istorie  pământească  a  părinţilor  mei,  Preotul  cu  picioarele 
goale  şi  proletariatul  bisericesc.  Durerile,  ostenelile  şi  foamea  calului 
lui  Hristos,  care  a  fost  tatăl  meu.  Cum  preacinstitul  meu  părinte  a  ajuns 
eretic  şi  profanator  de  cimitire  şi  cum  a  fost  suspendat  din  slujirea  sa, 
S-a  urcat  oare  tatăl  meu,  cu  trupul  la  cer? 

In  prefaţă  Ioan  I.  Ică  descrie  personajele  cărţii,  pe  Constantin  şi 
Virgil  Gheorghiu,  viaţa  unuia  şi  opera  celuilalt,  prin  care  toate  marile 
dogme  şi  intuiţii  mistice  ale  Ortodoxiei  sunt  tratate  simplu  şi  luminos... 

în  capitolul  întâi  autorul  Virgil  Gheorghiu  descrie  icoana  tatălui 
său  Constantin  „dintre  icoane  cea  mai  scumpă  în  ochii  mei“.  în  capito¬ 
lul  al  doilea  autorul  face  genealogia  geografică  a  familiei  sale: 

„Tatăl  meu  era  preot  într-un  sat  cu  200  de  suflete,  care  trăiau  în 
case  mici  de  lemn,  risipite  pe  distanţă  de  mulţi  kilometri". 

Tatăl  lui  Virgil,  preotul  Constantin,  nu  avea  pe  pământ  nici-o  altă 
grijă  decât  să  slujească  lui  Dumnezeu.  „Şi  bunicul  meu,  asemenea,  a  fost 
un  slujitor  al  lui  Dumnezeu,  toţi  înaintaşii  mei  erau  preoţi  şi  slujitori  ai 
lui  Dumnezeu". 

La  noi  fiecare  Duminică  era  un  Paşte.  Toţi  se  cuminecau,  toţi 
credincioşii  radiau  de  bucurie  când  întâlneau  pe  tatăl  meu.  Toţi  îl  con¬ 
siderau  pe  tatăl  meu  „părintele  meu",  iar  părintele,  tatăl  meu,  îi  considera 
„fiii  mei“.  Tatăl  meu  era  un  tată  colectiv.  Eram  aşa  de  fericit  de-a  avea 
un  tată  pe  care  trebuia  să-l  împart  cu  toată  lumea  pentru  că  era  preot. 

Copilăria  lui  Virgil  este  un  alt  aspect  al  vieţii  lui.  Autorul  o  nu¬ 
meşte  „idilă  teologică",  pentru  că  el  totdeauna  a  ignorat  profanul.  Au¬ 
torul  exemplifică  spusele  sale  cu  afirmările  Părinţilor  şi  a  scriitorilor 
bisericeşti:  Toma  Acvinul,  Ioan  Gură  de  Aur,  Dionisie  AreopagiLul,  Ori- 
gen,  Sfântul  Vasile  şi  alţii.  Autorul  s-a  născut  în  casa  bisericii,  în  mijlocul 
incintei  sacre,  căci  biserica  este  un  fel  de  cer  pe  pământ.  Impresionantă 
este  comunicarea:  „Jandarmii  au  venit  să-l  aresteze  şi  să-I  arunce  în 
temniţă . . Cu  şi  aceea:  „Era  de-o  sărăcie  preacinstitul  meu  tată  încât 
nici  nu  se  poate  imagina.  Am  aflat  că  nu  voi  merge  la  Seminar,  deşi  copiii 
erau  născuţi  preoţi,  atâtea  ne  învăţa  în  de  ale  bisericii  înainte  de  a  ne 
învăţa  alfabetul". 

Preotul  Constantin  Gheorghiu  a  fost  suspendat  din  funcţie  pentru 
o  acuzaţie  grosolană  că  a  profanat  cimitirul  îngropând  un  evreu  in  cimi¬ 
tirul  ortodox  din  satul  Petrodava. 

Şi,  cu  toate  vredniciile  sale  preotul  Constantin  Gheorghiu  era  să 
fie  împuşcat.  Numai  Dumnezeu  l-a  scăpat. 

Autorul  povestindu-şi  şi  copilăria  descrie  totodată  viaţa  preotului 
Constantin  care  a  activat  în  spiritul  Tradiţiei  Creştine.  Virgil  Gheorghiu 
a  înţeles  sensurile  adânci  ale  creştinismului  şi  a  avut  răbdarea  spre  a  le 
valorifica  pe  o  scară  superioară. 

Cartea  dă  o  pildă  de  preot,  un  om  spre  tot  lucrul  bun  gătit. 

în  publicarea  ei  mare  a  fost  rolul  Măriei  Oros,  a  lui  Ioan  I.  Ică, 
Paul  Morariu  şi  a  altora. 

Cartea  este  un  apel  Ia  datoriile  pe  care  le  avem  faţă  de  adevărurile 
care  în  veci  strălucesc,  în  veci  viază. 


Pr.  Prof.  Dr.  NICOLAE  NEAGA 


Pr.  Lector  Univ.  Dorel  Man,  Florea  Mureşan:  GRAI  ŞI  SUFLET 
ROMÂNESC.  Colecţia  „Mărturisitori  de  după  gratii"  nr.  1,  Editura  Arhi- 
diecezană,  Cluj-Napoca,  1997,  384  p. 


Iată  o  carte  închinată  prestigiosului  slujitor  al  Bisericii  strămo¬ 
şeşti,  Florea  Mureşan,  martir  din  epoca  despre  care,  de  acum  se  vorbeşte 
la  perfectul  istoric:  „A  fost". 

Cartea  conţine  capitolele:  Cuvânt  înainte  de  I.  P.  S.  Arhiepiscop 
Bartolomeu  al  Clujului,  O  pagină  de  istorie  de  P.  S.  Justinian  Chira,  epis¬ 
cop  al  Maramureşului,  Studiu  inroductiv  (între  pag.  10 — 23)  de  Preot  dr. 
Dorel  M]an,  lector  la  Facultatea  de  Teologie  Ortodoxă  din  Cluj-Napoca. 

Studiile  scrise  de  Protopopul  Dr.  Florea  Mureşan  simt  încadrate 
în  capitolele: 

1.  Ziua  Domnului; 

2.  Sărbători; 

3.  Pagina  Bisericii; 

4.  Meditaţii; 

5.  Cartea; 

6.  Pagina  studenţilor  în  Teologie; 

7.  Mărturisiri. 

Desigur  un  capitol  de  prestigiu  din  activitatea  lui  Florea  Mureşan, 
H  constituie  activitatea  de  teolog  cărturar,  aşa  cum  îl  justifică  volumele: 

1.  Cartea  de  religie  ortodoxă,  în  3  ediţii  1941,  1942,  1943; 

2.  întâia  carte  de  învăţătură  pentru  tineretul  român,  de  lege  răsă¬ 
riteană  şi  tot  românul  iubitor  de  Hristos,  Cluj,  1943,  238  pag. 

3.  Biserica  din  Deal,  sau  Vechea  biserică  ortodoxă  romană,  din 
Cluj  şi  slujitorii  ei.  Cluj,  1942,  206  pag.; 

4.  Catedrala  din  Cluj,  1943,  pag.  61. 

5.  Cazania  lui  Varlaam,  Cluj,  1944,  pag.  246. 

6.  Mitropolitul  Andrei  Şaguna  . . .,  Cluj,  1945,  pag.  219. 

7.  Biserici  şi  preoţi  din  protopopiatul  ortodox  român  al  Clujului, 
Cluj,  1946,  p.  72. 

8.  Vieţile  Sfinţilor  Antonie  cel  Mare,  Macarie  Egipteanul  şi  Efrem 
Şirul,  Cluj,  1941,  p.  32  şi  altele. 

Actualizând  persoana  lui  Florea  Mureşan  amintim  că  s-a  născut 
în  1907,  luna  iulie,  în  satul  Cimbanca,  judeţul  Someş,  a  urmat  liceul  din 
Dej,  şi  la  Cluj,  apoi  Academia  Teologică  Ortodoxă  din  Cluj  şi  Facultatea 
de  Filosofie  şi  Litere.  A  fost  bursier  al  Patriarhiei  la  Universitatea  din 
Strasbourg  (Franţa)  şi  la  Berlin.  Şi  a  trecut  examenul  de  doctor  la  Fa- 

cultatea  de  Teologie  din  Bucureşti.  A  fost  rând  pe  rând,  profesor  de 
religie,  preot  în  Râşca  de  Sus  (Cluj),  apoi  preot  la  Catedrala  din  Cluj, 
profesor  la  Academia  Teologică,  din  Cluj,  protopopul  Clujului,  membru 
în  Societatea  scriitorilor  Filiala  Cluj,  etc. 

A  murit  în  temniţa  de  la  Aiud. 

După  cum  constată  î.  P.  S.  Bartolomeu,  arhiepiscopul  Clujului,  .  Flo¬ 
re  a  Mureşan  a  fost  unul  dintre  spiritele  luminate,  slujitor  la  prima  mânu, 
dascăl  iscusit,  predicator  cuvântat,  misionar  neobosit,  purtător  de  cultură 
în  cel  mai  cuprinzător  sens  al  cuvântului" . 

Un  luminos  portret  îi  face,  preotului  martir,  Florea  Mureşan,  P.  S. 
Justinian  Chira,  episcopul  Maramureşului,  în  capitolele  intitulate:  O  pa¬ 
gină  de  istorie,  precum  şi,  mai  ales,  părintele  lector  universitar  Dr.  Dorul 
Man,  în  studiul  său  introductiv. 

Autorul  D.  Man  se  dovedeşte  a  avea  talentul  unei  personalităţi 
creatoare,  care  şi-a  dobândit  o  scadenţă  valorică.  Volumul  se  impune 
prin  graiul  dulce. 

învelitoarea  este  de  culoarea  unui  verde  expresiv,  adică  plină  de 
activism  util,  precum  a  fost  şi  viaţa  şi  activitatea  preotului  martir  Florea 
Mureşan. 


Pr.  Prof.  Dr.  NICOLAE  NEAGA 


Preot  lect.  dr.  Nicolae  Dura,  PROPOVÂDUIREA  ŞI  SFINTELE 
TAINE,  Editura  Institutului  Biblic  şi  de  Misiune  ai  Bisericii  Ortodoxe 
Române,  Bucureşti,  1998,  288  p. 


Aşa  cum  se  precizează  în  pagina  interioară  a  lucrării,  titlul  com¬ 
plet  al  tezei  este,  de  fapt,  Propovăduirea  Cuvântului  şi  Sfintele  Taine. 
Valoarea  lor  în  lucrarea  de  mântuire.  După  cum  lesne  se  poate  observa 
chiar  din  titlu,  teza  nu  se  limitează  strict  la  câmpul  omiletic,  ci  are  un 
caracter  interdisciplinar,  propriu-zis  de  interferenţă  între  dogmatică, 
omiletică  şi  liturgică.  Elaborarea  ei  a  fost  posibilă  prin  faptul  că  părin- 
tele-autor,  actualmente  paroh  al  Comunităţii  Ortodoxe  din  Viena,  este 
absolvent  al  cursurilor  de  doctorat  de  la  Secţia  Practică,  Specialitatea 
Catehetică-Omiletică,  dar,  înainte  de  a  pleca  în  capitala  Austriei,  a  oste¬ 
nit  ca  asistent  şi  apoi  ca  lector  la  Catedra  Sistematică  a  Facultăţii  de  Teo¬ 
logie  din  Sibiu,  având  şi  responsabilitatea  seminariilor  de  dogmatică 
(Intre  1984 — 1990;  a  se  vedea  Curriculum  vitae,  p.  248). 

Lucrarea  a  fost  minuţios  pregătită,  sub  îndrumarea  părintelui  pro¬ 
fesor  dr.  Constantin  Galeriu,  începând  din  anul  1984,  an  în  care  părin¬ 
tele  N.  Dura  şi-a  susţinut  examenul  aprofundat  de  admisibilitate.  Numă¬ 
rul  apreciabil  de  lucrări  bibliografice  utilizate  (peste  400  de  titluri!  — 
vezi  p.  232 — 247)  dovedeşte  nu  numai  asiduitatea  elaborării  şi  cunoaşte¬ 
rea  celor  mai  reprezentative  repere  din  literatura  ortodoxă  din  dome¬ 
niu,  dar  şi  o  largă  deschidere  ecumenică.  Părintele  Dura,  beneficiar  ol 
unei  burse  de  studii  la  Facultatea  de  Teologie  a  Universităţii  din  Viena 
(1990 — -1993),  iar  din  1993  preot  slujitor  pentru  românii  din  capitala  Aus¬ 
triei,  este  un  bun  cunoscător  al  limbii  germane,  având  posibili Latea  să  stu¬ 
dieze  în  original  lucrări  actuale  de  mare  valoare  din  spaţiul  catolic  şi 
protestant,  pe  care  Ie  citează  din  belşug  în  notele  de  subsol  şi  în  lista  bi¬ 
bliografică  finală. 

în  generosul  „Cuvânt  înainte"  părintele  profesor  îndrumător  prin¬ 
cipal,  Constantin  Galeriu,  apreciază  pe  bună  dreptate  că  ,, lucrarea  cucer- 
niculvi  preot  Nicolae  Dura  este  întru  totul  vrednică,  atât  pentru  a-l  în¬ 
cununa  cu  legiuitul  titlu  academic  de  doctor  în  teologie,  cât  şi  pentru  a 
fi  oferită  prin  tipar  folosului  obştesc  al  slujitorilor  Sfintelor  Altare,  stu¬ 
denţilor  teologi,  seminariştilor,  precum  şi  oricărui  suflet  drept-mâriior 
însetat  de  cuvântul  Adevărului .  . .“  (p.  12).  Această  apreciere  a  fost  fa- 
cută,  desigur,  în  acord  cu  ceilalţi  membri  ai  Comisiei  de  doctorat,  menţio¬ 
naţi  de  părintele  Galeriu  în  acelaşi  elogios  Cuvânt  înainte:  P.  S.  Prof.  Dr. 
LaurenMu  Streza,  Pr.  Prof.  Dr.  Ioan  I.  Ică,  Pr.  Prof.  Dr.  Nicolae  Ne- 
eula  şi  Pr.  Prof.  Dr.  Sebastian  Şebu. 

Spaţiul  relativ  limitat  propus  pentru  această  recenzie,  nu  ne  permite 
o  detaliere  a  cuprinsului  şi  problematicii  lucrării,  dar,  fie  şi  sumar,  punctăm 
ceea  ce  ni  se  pare  a  fi  strict  necesar.  Mai  întâi,  titlurile  celor  cinci  mari 
capitole:  1.  Vorbirea,  dar  divin  al  omului;  2.  Cuvântul,  cale  de  comunicare 
a  mesajului  divin;  3.  Propovăduirea  ca  vestire  şi  însuşire  a  învăţăturii 
Bisericii;  4.  Sfintele  Taine  —  daruri  ale  lui  Hristos  Cuvântul  prin  Harul 
Sfântului  Duh  —  de  împărtăşire  a  harului  dumnezeiesc  mântuitor;  5.  Li¬ 
turghia  Ortodoxă,  paradigmă  a  unităţii  între  cuvânt  şi  Sfintele  Taine. 
Fiecare  capitol,  la  rândul  său,  este  împărţit  în  4 — 5  subcapitole,  cores¬ 
punzător  cu  importanţa  şi  scopul  propus.  Evident,  fiecare  subcapitol  î  i 
justifică  locul  în  lucrare,  dar  —  comparativ  cu  bibliografia  omiletică 
românească  în  acest  subiect,  dintre  toate  ni  se  par  inedite  următoarele: 
I.  2.  Cuvântul  uman  degenerat  (p.  35),  I.  3.  îmbunătăţirea  cuvintelor 
(p.  36).  Ambele  paragrafe  atrag  atenţia  asupra  importanţei  capitale  a 
orientării  cuvintelor,  în  cele  două  sensuri  diametral  opuse:  spre 
cele  vremelnice  —  implicând  riscul  degenerării,  spre  cele  veşnice  — 
al  zidirii  întru  mântuire.  IV.  1.  Unitatea  indisolubilă  între  cu¬ 
vânt  şi  Taine;  IV.  6.  Poziţia  unor  teologi  ortodocşi  (N.  Afanasiev,  Al. 
Schmemann  şi  J.  Zizioulas)  cu  privire  la  o  aşa-numitâ  „ eclesiologie  euha¬ 
ristiei";  V.  4.  Caracterul  sacramental  şi  soteriologic  al  propovăduirii.  Din 
ultimele  trei  paragrafe  enumerate,  al  doilea  (IV.  6)  necesită  câteva  pre¬ 
cizări,  gândindu-ne  că  unii  dintre  cititorii  acestei  recenzii  n-au  mai  în¬ 
tâlnit  până  acum  expresia  „eclesiologie  euharistică".  Primul  teolog  care 
a  lansat-o  a  fost  N.  Afanassief,  în  lucrarea  Trapeza  Gospodnja  ( =  Masa 
Domnului,  Paria,  1952).  „Potrivit  formulărilor  sale  —  spune  părintele  N. 
Dura  —  Biserica  este  o  comuniune  euharistică  în  jurul  episcopului,  deci 
ar  ajunge  pentru  deplina  realizare  a  Bisericii  această  comuniune.  Biseri¬ 
cile  pot  sta  în  comuniune  (zice  Afanassief,  n.n.),  indiferent  de  deosebirile 
lor  dogmatice,  pentru  că  învăţătura  nu  contează  pentru  constituirea  Bise¬ 
ricii.  Iar  când  mai  multe  comunităţi  de  acestea  exclud,  pe  de  o  parte,  co- 
muniunea,  comunitatea  exclusă  nu  este  mai  puţin  Biserică  şi  Tainele  ei 
iru  sunt  mai  puţin  valide.  Euharistia  este  „ Taina  Bisericii"  şi  ea  trebuie 
înţeleasă  eclesial  şi  nu  individual . . .“  (p.  186).  Precum  se  observă,  acest 
punct  de  vedere  este  vecin,  ba  chiar  frate,  cu  cel  care  alimentează  doctrina 
despre  „intercomuniune“,  susţinută  de  Bisericile  protestante  în  cadrul 
Consiliului  ecumenic,  doctrină  inacceptabilă  din  punct  de  vedere  ortodox. 
Se  ştie  că,  din  punctul  nostru  de  vedere,  nu  vorbim  de  intercomuniunc. 
ci  de  comuniune,  după  un  prealabil  acord  doctrinar  deplin,  acord  ce  re- 
prezintă  idealul  ecumenic  ortodox.  Teologul  Al.  Schmemann  şi-a  însuşit 
din  păcate  punctul  de  vedere  al  compatriotului  Afanassief,  dar  Ioannis 
Zizioulas,  azi  mitropolit  de  Pergam  (fost  profesor  de  teologie  la  Atena), 
cercetând  îndeaproape  implicaţiile,  de  fapt,  pericolele  „eclesiologiei  eu- 
haristice“,  redefineşte  argumentat  doctrina  ortodoxă.  Ca  o  concluzie  la 
acest  mic  comentariu,  notăm  şi  o  expresie  a  părintelui  Dumitru  Stănilor  •. 
citată  de  părintele  Dura:  „ Biserica  nu  trebuie  să  fie  doar  o  comuniune 
euharistică,  ci  şi  o  comunitate  de  învăţătură"  (p.  190,  vezi  nota  777). 

După  prezentarea  materialului  pe  capitole  şi  subcapitole,  păr  in  tel  e- 
autor  face,  în  lcc  de  concluzii,  binevenitele  „Consideraţii  finale",  de  fapt 
un  mic  rezumat  al  întregii  lucrări  (p.  225 — 231).  Notăm  câteva  din  fra¬ 
zele  finale,  care  sintetizează,  de  altfel,  întreaga  problematică:  „Propovâ- 
duirea  bisericească  sau  comunicarea  mesajului  dumnezeiesc  în  şi  prin 
Biserică  este  în  relaţie  indisolubilă  cu  Sfintele  Taine,  fiind  izvor  de  îndu- 
hovnicire,  sfinţenie  şi  mântuire.  Predica  este  un  act  permanent  al  întru¬ 
pării  Logosului,  este  „un  act  soteriologic . . între  predică  şi  Taine  există 
un  raport  de  întregire  şi  de  condiţionare  sfântă,  adâncă.  Precum  credinţa 
nu  ne  poate  mântui  singură,  ci  doar  însoţită  de  faptele  bune,  tot  astfel 
şi  singură  propovăduirea  cuvântului  nu  ne  poate  mântui,  căci  avem  tre¬ 
buinţă  de  harul  Sfintelor  Taine  (p.  231). 

Cartea  beneficiază  la  sfârşit  de  trei  rezumate,  în  principalele  limbi 
de  circulaţie  internaţională:  germană,  engleză  şi  franceză  (ordinea  este 
fixată  de  autor).  Rezumatul  în  limba  germană  este  mai  detaliat,  având 
in  vedere,  pe  de  o  parte,  mediul  din  care  autorul  s-a  informat  cu  precă¬ 
dere,  iar  pe  de  altă  parte,  facilitarea  edificării  pentru  teologii  vorbitori 
de  limbă  germană,  interesaţi  în  subiect,  din  acelaşi  spaţiu. 

Frincipalul  scop  al  lucrării,  aşa  cum  reiese  din  conţinutul  ei,  este  de 
a  demonstra,  pe  baza  argumentelor  biblice,  patristice,  dogmatice,  liturgice 
ş.a.,  că  între  predică  şi  cultul  divin,  privite  în  ansamblu,  există  o  uni¬ 
tate  indisolubilă,  propriu-zis  predica  fiind  act  liturgic.  Iar  între  predică 
şi  Sfintele  Taine,  privite  sub  raport  special,  există  o  complementaritate 
integrală,  cuvântul  nefiind  un  simplu  instrument  informativ,  nici  Sfintele 
Taine  izvoare  exclusive  ale  harului.  Lucrarea  dezbate,  în  detaliu,  delicata 
problemă  a  raportului  cuvânt-Taină,  în  condiţiile  în  care  multă  vreme 
protestanţii  „clasici"  au  susţinut  supremaţia  soteriologică  a  propovăduind. 
Sfintele  Taine  fiind  catalogate  simple  simboluri.  Sub  acest  aspect,  lu¬ 
crarea  părintelui  Dura  se  prezintă  ca  o  continuare  şi  actualizare  a  tezei 
de  doctorat  a  părintelui  profesor  Sebastian  Şebu,  Preocupări  şi  orientări 
*ln  predica  protestantă  contemporană  din  Germania  apuseană  („Mitropo¬ 
lia  Ardealului",  nr.  5 — 6/1980),  în  care  autorul  demontează  cu  metode 
ştiinţifice,  mai  multe  aspecte  negative  ale  predicii  apusene,  între  caro  şi 
teoriile  protestante  cu  privire  la  raportul  cuvânt-Taină. 

Părintele  N.  Dura,  prezentând  limpede  poziţia  ortodoxă  cu  privire 
la  imposibilitatea  mântuirii  fără  Sfintele  Taine,  face  un  pas  mai  departe, 
demonstrând  că  predica,  odată  cu  demersul  ei  didactic,  este  şi  vn  act 
sacramental.  Desigur,  nu  la  nivelul  Sfintelor  Taine  şi  niciodată  separată 
de  ele.  De  aceea,  părintele-autor  vorbeşte  de  sacralitatea  propovăduirll 
(p.  68 — 62)  şi  chiar  de  caracterul  sacramental  şi  soteriologic  al  propovă- 
duirii  (p.  213 — 217).  Şi  numai  aceste  simple  enunţuri  ar  putea  şoca  pe 
dogmatiştii  ortodocşi  „rigorişti",  dar  părintele  Dura  subliniază  permanent 
în  lucrare,  ca  un  foarte  frecvent  leit-motiv,  că  predica  este  izvor  de  har 
(harul  credinţei)  şi  are,  aşadar,  caracter  soteriologic,  numai  în  unitate  cu 
Sfintele  Taine.  Iată  ce  spune,  în  concluzii:  „Disocierea  sau  separarea  pro- 
povăduirii  cuvântului  de  Sfintele  Taine  aduce  mari  prejudicii  pentru  a- 
mândouă.  Propovăduirea  fără  Taine  este  o  simplă  doctrină,  o  oarecare  cu¬ 
vântare  teoretică,  o  frazeologie  sterilă,  fără  putere,  un  mesaj  pur  intelec- 

tual  care  poate  da  unele  răspunsuri,  dar  nu  poate  încălzi  inima  şi  nu  poate 
pune  voinţa  în  lucrare.  Iar  Tainele  fără  vestirea  cuvântului  se  depreciază, 
pună  la  înţelegerea  lor  ca  forme  magice,  la  transformarea  lor  într-un  ri¬ 
tual  sec,  care  duce  la  formalism  şi  rutină"  (p.  230). 

* 

Trebuie  să  remarcăm  că  până  la  apariţia  cărţii  de  faţă,  literatura 
teologică  românească  nu  a  beneficiat  de  un  reper  bibliografic  reprezen¬ 
tativ  in  acest  subiect,  în  afară  de  precizările  făcute  de  regretatul  părinte 
academician  Dumitru  Stăniloae  şi  de  unele  referinţe  sporadice  făcute  de 
alţi  autori,  în  anumite  studii  şi  articole,  pe  care  părintele  Dura  le-a  valo¬ 
rificat,  de  altfel,  în  lucrare.1  Pe  lângă  limpezirile  atât  de  binevenite,  re¬ 
marcăm  încă  o  dată,  alături  de  cele  mai  importante  izvoare  ortodoxe,  vastul 
material  bibliografic  din  catolicism  şi  protestantism,  cu  deosebire  în  limba 
germană,  ceea  ce  reprezintă  un  important  serviciu  pentru  cercetătorii 
români  (şi  nu  numai)  interesaţi  în  subiect.  în  acest  context,  sugerăm  au¬ 
torului  să  traducă  lucrarea  în  limba  germană,  nu  numai  ca  simplu  act  de 
restituire,  ci  şi  pentru  a  pune  la  dispoziţie  teologilor  apuseni  valorosul  de¬ 
mers  al  cucerniciei  sale,  în  care  ei  ar  vedea,  pe  de  o  parte,  larga  deschi¬ 
dere  a  unui  teolog  ortodox  faţă  de  preocupările  lor,  iar  pe  de  altă  parte 
limpezirea  punctului  de  vedere  al  Bisericii  noastre  drept-măritoare.  Gân- 
dindu-ne  şi  la  posibilitatea  unei  noi  ediţii  româneşti,  ne  îngăduim  o  atenţio¬ 
nare:  se  impune,  după  părerea  noastră,  o  mică  operaţie  ortografică,  în  titlul 
şi  în  interiorul  lucrării.  în  expresia  „Propovăduirea  Cuvântului  şi  Sfintele 
Taine...",  „c“-ul  sublinil  de  noi,  să  fie  mic,  peniiru  a  nu  îngădui  anumite  am¬ 
biguităţi.  Nefolosirea  lui  „C“  mare  nu  constituie  în  acest  caz  un  act  de  im¬ 
pietate  la  adresa  Cuvântului-Hristos,  ci  elimină  eventuale  confuzii.  Şi  cu 
„c“  mic,  înţelege  oricine  că  este  vorba  de  propovăduirea  cuvântului  evan¬ 
ghelic  al  lui  Hristos,  mai  ales  că  în  lucrare  apare  exprimată  deseori  rela¬ 
ţia  „propovăduire-Taine",  „predică-Taine",  deci  cu  „p”  mic,  cum  estt^ 
şi  firesc  din  punct  de  vedere  ortografic.  Desigur,  „propovăduire" ,  „pre¬ 
dică",  sunt  întrebuinţaţi  ca  sinonime  pentru  „cuvânt",  ca  act  omiletic 
rostit  sau  scris.  în  cazul  în  care  s-ar  menţine  „C“-ul  mare,  atunci  ,,şi"-ui 
despărţitor  devine  pleonastic.  Când  spunem  „Sfintele  Taine",  spunem  im¬ 
plicit  „Sfânta  Euharistie",  ba  de  multe  ori  în  exprimările  noastre  litur¬ 
gice  prin  „Sfintele  Taine"  ne  referim  exclusiv  la  „Euharistie",  adică  la 
Cuvântul-Hristos.  Căci  Hristos-Cuvântul  şi  Hristos  Euharistie  sunt  două 
sintagme  care  desemnează  Aceeaşi  Persoană.  De  aceea,  spunând  Cuvân¬ 
tul  şi  Sfintele  Taine,  este  ca  şi  cum  am  spune  Hristos  şi  Hristos.  Repetăm, 
csie  părerea  noastră,  care  s-ar  putea  să  nu  fie  şi  a  specialiştilor  filologi, 


1  Ne  îngăduim  să  observăm,  însă,  că  unul  din  cele  mai  reprezentative  studii 
in  subiect,  deşi  a  fost  utilizat  şi  citat  în  interiorul  lucrării,  lipseşte  din  lista  biblio¬ 
grafică  finală.  Este  vorba  de  articolul  „Cuvântul  lui  Dumnezeu  şi  Sfintele  Taine  în 
Biserica  Ortodoxă “  publicat  de  părintele  drd.  Veniamin  Micle  în  „Ortodoxia",  anul 
XXIV,  (1972),  nr.  4,  octombrie— decembrie,  p.  543 — 556;  republicat  în  voi.  Trepte 
spre  Amvon,  Râmnicu-Vâflcea,  1993,  Editura  Mănăstirii  Bistriţa  (Oltenia),  p.  23 — 35. 
Acest  studiu,  de  execepţionalâ  valoare,  care  sintetizează  problematica  raportului 
cuvint-Taină  în  ortodoxie,  ar  merita,  desigur  la  o  nouă  ediţie  a  cărţii  părintelui 
Dura,  să  figureze  la  loc  de  cinste  şi  in  bibliografia  generală. 

pe  care,  desigur,  părintele  autor  îi  va  consulta  şi  care  vor  avea,  evident, 
ultimul  cuvânt.  Am  insistat,  însă,  asupra  acestui  amănunt  gândindu-ne 
ca  în  cazul  că  avem  dreptate,  ar  fi  păcat  ca  valoarea  excepţională  a  lu¬ 
crării  să  fie  ştirbită  din  cauza  dimensiunii  unei  litere  . . . 

O  apreciere  specială  se  cuvine  ţinutei  ştiinţifice  imprimate  lucrării: 
buna  distribuire  a  materialului,  onestitatea  citării  operelor  utilizate,  in¬ 
formaţia  completă  in  notele  de  subsol,  repartizarea  ştiinţifică  a  lucrărilor 
în  bibliografia  finală,2  stilul  ales,  ferit  de  preţiozităţi  şi  exprimări  ambi¬ 
gui,  totodată  (şi  nu  în  ultimul  rând)  formulări  proprii  prezente  în  fiecare 
paragraf.  Teza  părintelui  Dura  nu  este  un  catalog  de  citate  sudate  artifi¬ 
cial,  cum  din  păcate  întâlnim  uneori  în  lucrări  similare,  ci  se  prezintă 
ca  un  autentic  act  de  gândire  şi  creaţie  ortodoxă  personală. 

Felicitându-1  din  toată  inima  pe  părintele  coleg,  ne  exprimăm  con¬ 
vingerea  că  această  carte  este  prima  dintr-un  şir  de  alte  valoroase  lucrări 
pe  care  le  aşteptăm  şi  care,  judecând  după  spiritul  academic  în  care  a 
elaborat-o  pe  cea  de  faţă,  cu  siguranţă  vor  îmbogăţi  substanţial  literatura 
noastră  omiletică. 

Preot  lect.  Dr.  VASILE  GORDON 


2  Izvoare:  A.  Sfânta  Scriptură;  B.  Opere  ale  Sfinţilor  Fdrinţi  şi  Serttfon  Bise¬ 
riceşti;  C.  Lucrări  şi  Studii  Teologice;  D.  Volume  colective  şi  lucrări  laice. 

«LES  APOLOGISTES  CHRETIENES  ET  LA  CULTURE  GREQUE», 
sous  la  direction  de  Bemard  Pouderon  et  Joseph  Dore,  Ed.  Beauchesne, 
Paris,  1998,  478  p.  /  ..  ..  •*  ,,  • 

In  colecţia  „Thăologie  HLstorique"  a  renumitei  edituri  de  teologie 
pariziene  a  apărut  —  în  luna  decembrie  1998  —  volumul  «Les  Apologistes 
chrătienes  et  la  eulture  greque»,  în  care  se  află  editate  contribuţii  aduse 
de  teologi  şi  patrologi,  elenişti,  latinişti  şi  orientalişti  la  colocviul  cu  ace¬ 
laşi  titlu  organizat  în  perioada  2 — 3  septembrie  1996  de  către  departa¬ 
mentul  de  limbă  greacă  al  Universităţii  din  Tours  şi  departamentul  de 
cercetări  teologice  şi  pedagogice  al  Institutului  Catolic  din  Paris. 

Autorii  —  sunt  23  de  studii  —  analizează  cu  mijloacele  specifice 
direcţiei  de  ştiinţă  din  care  vin,  atitudinea  unor  Părinţi  ai  Bisericii  sau 
mentalitatea  acestora  în  raport  cu  epoca  lor  şi  cultura  epocii  în  care  ei 
erau  figuri  reprezentative.  Apologetice  iudeo-elenistică  şi  primele  apolo¬ 
gii  creştine,  dialogul  între  creştinism  şi  cultura  greacă,  figura  lui  Socrate 
în  opera  Sf.  Iustin  Martirul  şi  Filosoful  —  căruia  I  se  analizează  şi  voca¬ 
bularul  filosofic,  critica  pluralismului  grec  în  „Discurs  către  greci“  a  lui 
Tatian  „dinamis"  şi  „taxis“  în  concepţia  trinitară  a  Iui  Athenagoras,  cele 
trei  culturi  ale  lui  Theofil  al  Antiohiei,  precum  şi  analizarea  relaţiei  creş- 
tini-lume  (după  ,,Ad  Diognetum“)  apologetică  —  Apocrife,  apologeţi 
greci  —  crearea  lumii  sunt  titlurile  care  încheie  prima  parte  a  volumului. 
Cea  de  a  doua  parte  cuprinde  studii  legate  de  Diodor  din  Sicilia  şi  „icoa¬ 
na"  lui  arătată  de  apologeţi,  reflecţii  asupra  formării  unei  elite  intelec¬ 
tuale  creştine  în  secolul  al  II-lea  în  şcolile  Atenei,  ale  Romei  şi  ale  Alexan¬ 
driei,  Tertulian  şi  istoria  apologeticii,  Lactanţiu  şi  discursul  filosofic  al 
operei  sale  în  raport  cu  cultura  greacă,  precum  şi  alte  studii  legate  de  Sf. 
Ieronim,  Fer.  Augustin,  Sf.  Chirii  sau  evoluţia  discursului  apologetic, 
modul  de  expunere  a  adevărurilor  de  credinţă  la  Sf.  Grigorie  de  Nazianz 
sau  Thdodoret  de  Cir  ca  istorici  ai  Bisericii.  Remarcabile  sunt  expunerile 
privind  cultura  eleno-siriacă  în  Biserica  Iacobita  de  secol  VII — VIII.  sau 
influenţa  literară  a  apologiei  lui  Aristide  asupra  textului  Actului  Păti¬ 
mirii  şi  Morţii  lui  Eustatie  de  Mtskheta  din  veacul  al  Vl-lea  precum  şi 
studiul  care  clarifică  relaţia  apologetică  creştină  (în  genere)  —  cultură 
greacă. 

Diversitatea  mijloacelor  şi  a  circumstanţelor  istorice  în  care  sunt 
analizate  temele  -  uşor  creionate  de  noi  mai  sus  -  excelenţa  limbajului  de 
specialitate  -  volumul  ar  merita  o  analiză  asupra  chestiunilor  de  limbaj 
filosofic  supuse  atenţiei  —  precum  şi.  posibile  acceptări  şi  refuzuri  ce  le 
pot  naşte  ideile  propuse  lecturii,  fac -din  cartea  de  faţă  un  „partener  de 

dialog"  demn  de  luat  In  seamă.  Credem  că  volumul  vine  în  ajutorul  preo¬ 
tului  creştin  care  voieşte  să-şi  ajute  fraţii  intelectuali  care-şi  mai  caută 
locul  spiritual  gravitând  încă  Intre  religiozitate  (Biserică)  şi  ireligios. 
Soluţiile  patristice  în  ceea  ce  priveşte  inculturalizarea  Evanghelici  sau 
pastoraţia  celor  cu  o  cultură  reală,  dar  mult  aplecată  spre  păgânism  (chiar 
când  acesta  se  ascunde  în  spatele  „umanismului")  oferite  la  participan¬ 
ţii  la  „discuţiile"  cuprinse  în  volum  sunt  viabile.  Analizate  şi  bine  însu¬ 
şite  în  plan  intelectual,  ele  pot  constitui  şi  pentru  noi  posibile  rezolvări 
duhovniceşti  la  probleme  care  depăşesc  sfera  duhovnicescului.  Şi  pentru 
aceasta  cartea  merită  citită  şi,  măcar  în  parte,  oferită  lectorului,  în 
limba  română. 


Bedouelle,  Guy:  «DIZIONARIO  DI  STORIA  DELLA  CHIESA»,  Edi- 
zioni  Studio  Domenicano,  Bologna,  1997,  227  p. 


Apărut  cu  titlul  original,  In  limba  franceză,  „Dictionnaire  d'Hri- 
toire  de  rEglise",  la  Chambray  în  1944,  dicţionarul  —  tradus  de  Enzo 
Par.zacchi  în  limba  italiană  —  această  istorie  a  Bisericii  se  adresează,  după 
intenţiile  declarate  ale  autorului  şi  ale  editorilor  (francezi  şi  italieni), 
acelor  creştini  care  doresc  să  amplifice  şi  să  aprofundeze  cunoştinţele  lor 
de  istorie  şi  teologie.  De  aici  simplitatea,  concizia  şi  claritatea  textului. 

Lucrarea  prezintă  nume  de  Sfinţi  sau  teologi,  probleme  istorice 
(evanghelizarea  barbarilor,  naşterea  mişcării  ecumenice)  sau  de  teologie 
(excelent  articolul  despre  Biserică  şi  teatru  —  pg.  246,  probleme  de  filo¬ 
logie  sau  pnevmatologie,  sociologie  (discursul  asupra  naşterii  Uni¬ 
versităţii)  sau  pastorală  (datele  cu  privire  la  „Azione  Cattolica"  sau  ame¬ 
ricanism),  de  filosofie  (liberalismul  catolic  la  Lacordaire,  Lamennais, 
Montambert)  sau  istorie  modernă  (excelente  articole  cu  privire  1a  cato¬ 
licism  şi  nazism,  cu  privire  la  „riturile  chineze"  sau  Revoluţia  franceză 
şi  Biserica).  Câteva  „medalioane"  ale  unor  personalităţi  sunt  marcante 
(Patriarhul  Atenagora,  S.  Giovanni  Bosco,  Bossuet,  Francisc  de  Sales  sau 
cel  de  Saverio,  Gioachino  da  Fiore,  Kierkegaard,  Martin  Luther  King, 
Antonio  Rosmini)  nu  atât  prin  acurateţea  „ştiinţifică"  —  ea  nefiind  tră¬ 
sătura  fundamentală  a  cărţii  —  cât  prin  simplitatea  prezentării  oare 
cheamă  la  lectură.  O  carte  pentru  oameni  simpli,  dar  deloc  simplistă. 

Să  amintim  doar  că  în  aceeaşi  coloană  „IN  UNUM“,  Battista  Mo- 
rlin  publica  un  „Dicţionar  enciclopedic  al  gândirii  Sf.  Toma  d’Aquino 
(1991,  668  pg.)  şi  un  „Dicţionar  al  Teologilor"  (1992,  694  pg.),  iar  Rai- 
mondo  Sprazzi  publica  un  excelent  „Dicţionar  —  Enciclopedia  gândirii 
sociale  creştine"  (1992,  1056  pg.).  Texte  şi  preţuri  accesibile  celor  care 
vor  să  citească  literatură  creştină  de  sinteză.  Şi  de  calitate. 


Pr.  Asist.  Drd.  CONSTANTIN  NECULA 


Ruben  A.  Alves,  CARTEA  CUVINTELOR  BUNE  DE  MÂNCAT 
SAU  BUCATÂRIA  CA  PARABOLA  TEOLOGICA,  trad.  de  Conf.  Dr.  Vir- 
ginia  Gâlea,  Prefaţă,  Ioan  I.  Ică  jr.,  Editura  Deisis,  Sibiu,  1998,  191  p. 


Colecţia  ,, Eseuri" ,  a  Editurii  Deisis  ne  propune  spre  lectură  o  carte 
de  o  mare  profunzime  ce  se  întrezăreşte  destul  de  greu  în  „argumentul" 
titlului.  Prefaţată  de  tânărul  teolog  Ioan  I.  Ică  jr.,  cartea  evreului  brazilian 
devenit  psihanalist  creştin  şi  poet,  Ruben  A.  Alves,  ne  prezintă  un  alt 
mod  de  abordare  teologică  a  existenţei  făcând  apel  la  un  limbaj  „poetic- 
imagistic-noctum" .  Despre  autor  deţinem  foarte  puţine  date  biografice 
şi  aflăm  din  prefaţă  că  este  fbarte  zgârcit  în  detalii  personale,  dar  le  com¬ 
pensează  cu  prisosinţă  prin  limbajul  concret  şi  plurisemantic  al  imagini¬ 
lor  şi  simbolurilor,  al  viselor,  frumuseţii  şi  poeziei  întâlnite  în  paginile 
sale. 

Transformarea  teologiei  în  epistemologie  a  făcut  din  teologie  ştiinţă, 
reducând  misterul  ei  la  discurs,  metaforele  şi  imaginile  biblice  la  doctrine 
iar  frumuseţea  poetică  a  teologiei  la  proza  aridă  a  tratatelor.  Demersul 
autorului  poate  fi  conceptualizat  ca  o  introducere  poetico-simbolică  în 
creştinism  sau  mai  bine  zis  ca  o  introducere  autentică  în  religia  creştină, 
folosind  exemple  din  operele  poeţilor  şi  scriitorilor  contemporani,  ale  ar¬ 
tiştilor  şi  muzicienilor  pe  care-i  adună  spre  a  fi  martori  şi  mărturisitori 
la  Ospăţul  împărăţiei. 

Volumul  de  faţă  se  prezintă  ca  un  ciclu  de  conferinţe  ţinute  în 
Statele  Unite  „presărat"  cu  bogate  repere  artistice  şi  observaţii  psiholo¬ 
gice  care  pornesc  de  la  o  anumită  „dezvăţare"  spre  „tăcere"  trecând  poe¬ 
tic  prin  „cuvinte-trup“  şi  „cuvinte  bune  de  mâncat"  debordând  în  „poe¬ 
zie  şi  magie",  „frumuseţe  şi  politică"  pentru  a  se  opri  profetic  în  „cuvântul 
Profetului". 

Fiecare  din  cele  opt  capitole  sunt  introduse  de  cugetări  memorabile 
ale  unor  oameni  iluştri,  alese  cu  inspiraţia  poetului  ce  se  întoarce  mereu 
la  Cuvântul  întemeietor  ce  se  iveşte  din  adâncul  tăcerii. 

în  primul  capitol  ne  predă  „uitarea"  citându-1  pe  profesorul  Roland 
Barthes  de  la  College  de  France  care  îşi  încheia  discursul  inaugural  pro- 
vocându-şi  auditoriul  la  un  alt  fel  de  înţelegere  a  înţelepciunii  pornind 
ele  la  cuvântul  latinesc  sapientia  care  vine  de  la  verbul  sapor  ce  înseamnă 
a  gusta: 

„De  aceea  încerc  să  mă  las  dus  de  forţa  a  tot  ce-i  viu:  uitarea  . . . 
Există  o  vârstă  la  care  îi  învăţăm  pe  alţii  ceea  ce  ştim.  îi  urmează  o  alta, 
la  care-i  învăţăm  pe  alţii  ceea  ce  nu  ştim . . .  Vine  acum  probabil  vârsta 
alteti  experienţe:  cea  a  dezvăţării,  când  ne  îngăduim  să  fim  la  cheremul 

imprevizibilei  prelucrări  pe  care  o  impune  uitarea  sedimentării  tuturor 
tipurilor  de  cunoaşteri,  de  culturi,  de  credinţe.  Această  experienţă  are, 
cred,  un  nume  ilustru  şi  de  modă  veche  pe  care  îndrăznesc  să-l  iau  aici, 
fără  ruşine,  în  însăşi  etimologia  lui:  sapientia:  nu  o  putere,  un  dram  de 
cunoaştere,  un  dram  de  înţelepciune,  ci  gust,  cât  mai  mult  gust  cu  pu¬ 
tinţă  .  . 

Şi  această  gustare  o  oferă  „profesorul-paianjen"  ce-şi  ţese  plasa 
cuvintelor  precum  bucătarul  meniul,  convins  că  lecţiile  trebuie  să  aibă 
titluri  care  să  anunţe  cuvintele  ce  vor  fi  servite. 

Euharistia  este  privită  în  dimensiunea  ei  soteriologică  argumentată 
pe  elemente  simple:  „dacă  trupul  şi  sângele  ar  fi  asimilate  în  trupurile 
noastre,  ele  ar  deveni  ceea  ce  suntem  noi.  Dar  Euharistia  e  inversul  nor- 
malităţii:  mâncăm  şi  bem  pâinea  şi  vinul,  dar  pâinea  şi  vinul  sunt  cele 
care  ne  mănâncă  pe  noi.  Urmează  să  devenim  ceea  ce  sunt  ele:  trupul 
şi  sângele  lui  Hristos". 

Capitolul  I  se  încheie  şi  el  î-ntr-o  notă  profetică:  „trebuie  să  uităm 
pentru  a  ne  aduce  aminte,  să  uităm  pentru  a  învăţa  din  nou  .  .  .“.  Deşi 
ciudată,  afirmaţia  autorului  aduce  o  nouă  înţelegere  a  timpului  ca  regă¬ 
sire  a  amintirilor  uitate  intr-o  şcoală  a  spiritului  ce  învaţă  uitarea  ca 
aducere  aminte. 

Cele  două  poveşti  despre  sat,  rina  scrisă  de  Garcia  Marques  iar  cea¬ 
laltă  de  Isak  Dinesen  ne  fac  să  înţelegem  taina  Cuvântului  prin  care  hris- 
tologia  devine  antropologie  şi  biografie  în  acelaşi  timp.  Autorul  se  folo¬ 
seşte  de  ele  pentru  a-şi  argumenta  ideea:  „suntem  ceea  ce  mâncăm  pen¬ 
tru  că  mâncarea  precede  vorbirea  iar  cuvintele  sunt  substitute  ale  mân¬ 
cării  pe  care  nu  o  avem".  Copilul  cunoaşte  înţelepciunea  mâncării.  In 
gura  flămândă  i  se  dă  prima  „lecţie"  fără  cuvinte  despre  viaţă,  o  lecţie 
anterioară  oricărui  cuvânt  şi  care  este  începutul  tuturor  cuvintelor,  de 
fapt  este  premiza  unei  fiinţe  eshatologice,  care  trăieşte  în  viitor,  fiind 
stăpânit  de  mâncarea  ce  n-a  fost  încă  preparată.  Hristos  a  tânjit  adeseori 
după  un  alt  fel  de  mâncare  şi  de  puţine  ori  a  fost  înţeles  de  cei  din  jur. 
De  aceea  bucătăria  e  un  loc  al  transformărilor,  spune  autorul,  iar  bucă¬ 
tarul,  o  fiinţă  utopică  ce  lucrează  în  acel  spaţiu  de  dragul  unui  alt  spa¬ 
ţiu  şi  timp. 

Gătitul  este  un  ritual  liturgic,  este  arta  de  a  face  real  ceea  ce  este 
ireal,  de  a  face  prezent  ceea  ce  este  absent  „o  metaforă  euharistică". 
Dumnezeu  e  absenţa  care  mântuieşte.  Suntem  mai  mult  decât  ceea  ce 
mâncăm,  spune  autorul,  suntem  şi  mâncarea  pe  care  o  dorim  şi  nu  o  pu¬ 
tem  mânca,  suntem  visele  pe  care  le  mâncăm,  transformaţi  de  ceea  ce 
nu  există.  „Ce  suntem  fără  ajutorul  a  ceea  ce  nu  există?"  (Paul  Valcry). 
Suntem  salvaţi  —  spune  Alves  —  de  puterea  visării.  Visarea  e  puterea 
care-i  învie  pe  cei  morţi  ...  Şi  Euharistia  e  un  loc  gol,  tăcut,  pentru  vi¬ 
sele  noastre,  înaintea  Celui  Absent;  nu  prezenţa  săvârşeşte  miracolul  ci 
el  e  săvârşit  de  puterea  absenţei.  Dar  posibilitatea  de  a  ajunge  aici  e  deli¬ 
mitată  de  praxls-ul  fiecăruia,  de  frumuseţea  faptelor  noastre. 

In  „frumuseţe  şi  politică"  autorul  conchide  existenţa  a  două  feluri 
de  politică  ce  definesc  de  fapt  ideea  întregului  capitol:  „prin  dragostea 
de  putere,  oamenii  devin  jucării,  obiecte  la  cheremul  celor  ce  au  putere. 

Sumt  forţaţi  să-şi  uite  visele.  Mor.  Prin  puterea  dragostei  —  politica 
frumuseţii  —  se  naşte  un  popor  şi  pustiurile  devin  grădini“. 

Ultimul  capitol  „Cuvântul  Profetului"  explică  oarecum  de  co  pus¬ 
tiurile  devin  grădini  prin  puterea  dragostei,  asemănându-ne  pe  fiecare 
cu  o  grădină  a  trupului  pe  care  Dumnezeu  ne-a  chemat  să  ne-o  îngrijim 
ca  nişte  grădinari.  Suntem  frumoşi  —  spune  Alves  —  fiindcă  înlăuntrul 
nostru  există  o  grădină  care  din  când  în  când  se  lasă  văzută  prin  gestu¬ 
rile  noastre.  Întreaga  carte  este  o  invitaţie  la  redescoperirea  Paradisului 
pierdut  ce  începe  cu  lucrurile  simple  ale  unei  trăiri  autentic  creştine. 

Cele  două  „adăugiri"  făcute  la  ediţia  română  de  părintele  Ioan  I. 
Ică  jr„  aduc  un  plus  de  analiză  asupra  unui  concept  (cel  evreiesc)  şi  a 
unei  teme  (steinhardtiene)  ce  deschid  teologului  şi  cititorului  vastitatea 
unor  întâlniri  interioare  profunde.  Terminându-se  cartea  îmi  revin  din 
uitare  cuvintele  „Profetului":  „Apusul  e  frumos  fiindcă  e  o  metaforă 
pentru  noi  înşine.  Suntem  curcubeele  dinaintea  înserării,  care  îşi  joacă 
culorile  înainte  de  a  veni  noaptea . . Să  ne-nfruptăm  dar  împreună  din 
această  carte  în  aşteptarea  neînseratei  dimineţi. 


Pr.  Drd.  CRISTIAN  MUNTEAN 


Jeane  Ancelet-Hustache,  MEISTER  ECKHART  ŞI  MISTICA  RE¬ 
NANA,  Traducere  din  limba  franceză  de  Monica  Jităreanu,  Editura  Uni¬ 
vers  Enciclopedic,  Bucureşti,  1997,  195  p. 


Fină  cunoscătoare  a  spiritualităţii  medievale  apusene  şi  a  misticii 
germane  în  particular,  Jeane  Ancelet-Hustache  îşi  face  apariţia  pe  scena 
cărţii  româneşti  prin  traducerea  realizată  în  1997,  a  cărţii  sale  „Meister 
Eckhart  şi  mistica  renană**.  După  cum  citim  în  aprecierile  făcute  la  adresa 
cărţii,  după  patru  decenii  de  la  apariţia  ei  (1956),  cartea  în  discuţie  este 
considerată  a  fi  una  dintre  cele  mai  bune  monografii  asupra  lui  Meister 
Eckhart. 

Înainte  de  a  trece  la  dezbaterea  doctrinei  mistice  eckhartiene  şi  a 
contextului  istorico-bisericesc  în  care  ea  a  apărut,  autoarea  considera 
a  fi  nimerită  o  scurtă  introducere  în  universul  misticii  oferind  astfel  o 
concisă  şi  la  obiect  expunere  a  conţinutului  unor  termeni  ca  de  exemplu: 
mistică,  sau  teologie  mistică  speculativă.  Ceea  ce  poate  fi  observat  încă 
din  această  scurtă  introducere  este  organizarea  extrem  de  riguroasă  a 
conţinutului  expunerii.  Această  afirmaţie  rămâne  valabilă  pentru  întreaga 
carte.  Informaţiile  oferite  despre  epoca  în  care  a  trăit  Meister  Eckhart' 
sunt  extrem  de  condensate,  autoarea  reuşind  ca  într-un  spaţiu  relativ 
restrâns  să  comprime  o  serie  de  date  selectate  cu  multă  grijă.  Astfel, 
datele  oferite  despre  spiritualitatea  de  până  la  Meister  Eckhart  (despre 
Hildegarde  de  Bingen,  Elisabeth  de  Sconau,  despre  comunităţile  de  be- 
guine,  despre  Metchilde  de  Magdeburg;  Mechtilde  de  Hackebom,  etc.), 
sunt  —  tşa  cum  am  mai  spus  —  extrem  de  concise  reuşind  totuşi  să  rea¬ 
lizeze  o  imagine  complexă  a  spaţiului  în  care  urma  să  apară  reprezentan¬ 
tul  cel  mai  de  seamă  al  misticii  germane  din  secolul  al  XlV-Iea. 

Citând-o  pe  autoare:  „Nici  o  perioadă  din  Evul  Mediu,  nici  o  .pro¬ 
vincie  n-a  f®st  mai  încercată  decât  sfârşitul  celui  de-al  XHI-les.  secol 
şi  durerosul  secol  al  XlV-lea  german,  plin  de  tulburări,  de  disensiuni  şi 
în  care  flagelurile  se  înmulţesc"  (p.  21).  Dată.  fiind  această  complexitate 
n  contextului  istoric  al  epocii  este  impresionant  încă  o  dată  modul  extrem 
de  concis  şi  totuşi  la  fel  de  limpede  al  organizării  materialului  cărţii. 
Există  un  echilibru  intern  al  conţinutului  lucrării.  Totul  pare  a  fi  ex¬ 
trem  de  bine  cântărit  înainte  de  a  fi  expus,  evitându-se  astfel  o  avalanşă 
de  date  care  ar  necesita  un  spaţiu  foarte  larg.  Influenţele  în  materie  de 
doctrină  care  au  existat  în  epoca  respectivă,  rivalităţile  dintre  şcoala 
franciscană  şi  cea  dominicană  (care  preia  tomismul),  datele  de  ordin 
politic,  istsric,  etc.  sunt  multiple  dar  şi  foarte  concentrate. 

Luând  în  considerare  apoi,  capitolul  despre  mistica  lui  Meister 
Eckhart  observăm  acelaşi  echilibru  in  expunere.  Se  încearcă  o  prezen¬ 
tare  concisă  a  punctelor  importante  aparţinând  doctrinei  mistice  eck- 
hartiene,  doctrină  care  —  aşa  cum  spune  autoarea  —  are  faima  de  a  fi 
dificilă,  ea  fiind  apoi  complicată  „prin  interpretări  inspirate  din  gnos¬ 
ticism,  panteism,  hegelianism  sau  teosofie"  (p.  43).  în  acest  capitol  este 
sesizată  şi  accentuată  doctrina  naşterii  Cuvântului  în  sufletul  abandonat 
iar  apoi  cea  a  identificării  cu  Hristos  Mediatorul,  cap  al  trupului  mi3tic 
ale  cărui  membre  sunt  creştinii;  doctrine  care  se  constituie  în -centrul  mis¬ 
ticii  eckhartiene. 

Considerăm  apoi  binevenită  introducerea  în  spaţiul  acestei  cărţi 
a  unor  texte  traduse  din  scrierile  misticului  german:  „Instrucţiuni  spiri¬ 
tuale",  „Cartea  consolării  divine"  sau  anumite  predici.  Pentru  cei  care 
nu  au  acces  la  scrierile  lui  Eckhart  traducerile  oferite  de  autoare  sunt 
extrem  de  folositoare.  Din  fericire,  printre  traducerile  în  limba  română 
de  după  1989  se  numără  şi  cea  a  unor  scrieri  ale  lui  Meister  Eckhart. 
Au  fost  astfel  traduse  în  Editura  Herald,  Bucureşti,  de  către  V.  Ccmnea 
şi  D.  Dumbrăveanu:  „învăţături  spirituale",  „Cartea  consolării  divine", 
„Despre  omul  de  neam  mare",  „Despre  detaşare". 

Date  'interesante  ne  sunt  oferite  apoi  In  capitolul  despre  mistica  re¬ 
nană  după  Meister  Eckhart.  Aici  sunt  menţionaţi  binecunoscuţii  discipoli 
ai  lui  Eckhart:  J.  Tauler  şi  H.  Suso.  Observăm,  introducerea  unor  frag¬ 
mente  din  operele  celor  doi  mistici,  relevante  pentru  expunerea  făcută 
asupra  doctrinei  lor. 

La  sfârşitul  cărţii,  extrem  de  interesantă  şi  echilibrată  ni  se  pare 
a  fi  încercarea  de  „reabilitare"  a  lui  Meister  Eckhart  de  către  autoarea 
cărţii.  Capitolul  în  care  se  întâmplă  acest  lucru  poartă  în  mod  sugestiv 
titlul:  „Justus  in  perpetuum  vivet  . . .“.  Referitor  la  procesul  de  la  Colonia 
împotriva  lui  Eckhart,  se  afirmă  în  cartea  de  faţă,  că  are  la  origine  „jos¬ 
nice  uneltiri"  şi  că  „protagoniştii  i-au  fost  personaje  puţin  recomanda¬ 
bile".  „Textele  lui  Eckhart  — •  spune  autoarea  —  au  fost  desfigurate  iar 
unii  critici  nu  ezită  să  spună  că  au  fost  falsificate".  Eckhart  a  fost  „con¬ 
damnat  pe  un  teritoriu  ne-german,  de  către  un  papă  ne-german  care  era 
Ioan  al  XXII-lea“,  Dovedind  un  rafinament  aparte,  autoarea  mai  spune: 
„Când  citim  fraza  din  bula  (de  condamnare  a  lui  Eckhart  n.n.),  ,,A  voit  să 
ştie  mai  mult  decât  i  se  cuvenea",  putem  oare  uita  că  personajul  în  care 
Germania  s-a  recunoscut  cel  mai  bine,  de  secole,  e  acei  Faust  a  cărui 
dramă  esenţială  este  cea  a  cunoaşterii?"  (p.  182). 

„Meister  Eckhart  şi  mistica  renană"  rămâne  una  dintre  acele  cărţi 
care  captivează  şi  care  totodată  prezintă  o  ţintă  ştiinţifică  serioasă. 

